
i  den  Egn,  der  ligger  mellem  Seinefloden  og  Loire, 
stod  det  gamle  Frankrigs  Vugge.  Naturen  er  her  smilende 
og  skjøn;  store,  klare  Floder,  fiskerige  Aaer  og  talrige 
Bække  ile  mod  Havet;  skyggefulde  Skove,  rige  paa  Vildt, 
frugtbare  Kornmarker,  Enge  og  Frugthaver  strække  sig  saa 
langt,  Øjet  kan  naa;  lave  Bjærge  begrænse  Horisonten  med 
deres  bølgende  Linjer,  og  mægtige  Borge  knejse  paa  Toppen 
af  Højdedragene  og  minde  om  henfarne  Tiders  Glans  og 
Hæder. 

Paa  Loires  venstre  Bred  ligger  Slottet  Amboise  paa 
en  Klippe,  som  behersker  Floden,  Byen  og  Sletten.  I  en 
Krønnike,  skreven  henimod  Midten  af  det  r2te  Aarhundrede 
af  Munken  Jean  de  Marmoutier,  fortælles,  at  da  Cæsar  efter 
Belejringen  af  Bourges  slog  Lejr  oven  for  Amboise,  blev  han 
slaaet  af  Stedets,  strategiske  Beliggenhed  og  byggede  paa 
Klippen  et  Taarn,  prydet  med  en  Statue  af  Guden  Mars. 
I  senere  Tider  styrtede  Statuen  ned  i  et  Uvejr,  som  den 
hellige  Martin  mentes  at  have  opvakt,  da  han  forkyndte 
Hedenskabets  Undergang. 

Slottet  Amboise  tilhørte  først  de  frankiske  Konger, 
men  blev  i  Slutningen  af  det  9ende  Aarhundrede  skjænket 


*)  C.  Coignet:  Revue  politique  et  littéraire,  Mai  1885. 

til  Greven  at  Anjou  af  Ludvig  den  stammende.  I  det  15de 
Aarhundrede  blev  det  imidlertid  konfiskeret  af  Karl  VIL, 
da  dets  Ejer,  Grev  Ludvig,  havde  taget  Parti  for  Eng- 
lænderne, og  siden  den  Tid  har  det  tilhørt  Kronen.  Ludvig 
XL  oprettede  dér  Skt.  Michaelsordenen,  og  der  hen  forviste 
han  sin  Hustru,  den  ulykkelige  Charlotte  af  Savoyen,  som 
levede  her  ensom ,  forladt  og  ræd,  omgiven  af  Kongens 
Spioner. 

Karl  VII.  havde  befæstet  Slottet;  Karl  VIII.  forskjønnede 
det;  det  var  hans  Fødested,  og  Mindet  om  hans  Barndom, 
som  han  havde  tilbragt  ligesom  i  Fangenskab  med  at  betragte 
Loires  hurtigglidende  Vande  og  læse  Ridderromaner,  var 
ham  dyrebart.  Da  han  fulgte  sin  Fader  paa  Tronen,  hid- 
kaldte ^han  Frankrigs  og  Italiens  første  Kunstnere  for  at 
udvide  og  forskjønne  Amboise  og  lod  bygge  et  Kapel  og 
to  store  Taarne.  Ludvig  XIL  anlagde  Haven  og  det  smukke 
Galleri,  der  begrænser  den  ud  til  Floden. 

To  Kvinder  have  fremfor  alle  andre  indtegnet  deres 
Navne  i  Slottets  Historie;  det  er  Anna  af  Bretagne  og 
Louise  af  Savoyen. 


Anna  af  Bretagne,  en  af  hin  Tids  mest  originale 
Skikkelser,  blev  født  paa  Slottet  i  Nantes,  den  26nde  Januar 
1477.  Hun  nedstammede  fra  den  berømte  Slægt  Montfort, 
hvis  Stridigheder  med  Huset  Blois  i  det  14de  Aarhundrede 
ere  bekjendte;  gjennem  en  Sidegren  var  hun  beslægtet 
med  det  franske  Kongehus.  Hendes  Fader  var  Hertug 
Frants  IL  af  Bretagne  og  hendes  Moder  Margrete  af  Foix, 
hvis  Forfædre  havde  hersket  over  Navarra.  Da  Hertuginden 
døde  efter  at  have  bragt  endnu  en  Datter  til  Verden,  blev 
de  to  Søstres  Opdragelse  ledet  af  Grevinde  de  Laval,  »en 
meget    dygtig    og    begavet   Dame«,    siger   Brantome.      Da 

Anna  var  Arving  til  Hertugdømmet,  bejlede  alle  Evropas 
Fyrster  til  hendes  Haand,  lige  fra  hun  blev  født,  og  de  to 
vigtigste  af  hendes  Friere  vare  Maximilian  og  Karl  VIII. 

Hertug  Frants,  der  havde  en  svag  Karakter  og  en  ind- 
skrænket Forstand  og  altid  lod  sig  lede  af  en  eller  anden 
Yndling,  var  aldeles  ude  af  Stand  til  at  holde  Orden  i  en 
saa  urolig  Provins  som  Bretagne.  Under  hele  Ludvig  XI.'s 
Regering  havde  Adelen  i  Bretagne  drevet  ham  til  at  krige 
mod  sin  Overherre,  uden  at  han  vidste  hvorfor,  og  Karl 
VIIl.'s  Tronbestigelse  forøgede  kun  Anarkiet. 

Da  Karl  VIII.  ved  sin  Faders  Død  kun  var  13  Aar, 
overtog  hans  Søster,  Anna  de  Beaujeu  Regeringen,  som  det 
var  bestemt  i  Ludvig  XI.'s  Testament.  Hendes  Mand,  en 
Bourbon  af  den  ældre  Gren,  deltog  vel  af  Navn  i  Rigets 
Styrelse;  men  da  han  efter  Brantomes  Udsagn  var  meget 
dum,  spurgte  hans  Hustru  ikke  synderlig  om  hans  Mening. 
Anna  de  Beaujeu  var  desuden  vel  skikket  til  selv  at  styre 
sine  Anliggender;  hun  var  Ludvig  XI.'s  ægte  Datter  og 
lignede  ham  meget,  skjønt  hun  havde  et  ædlere  Ydre  og 
et  stoltere  Blik;  men  det  var  den  samme  Pande,  som  for- 
stod at  skjule  Tankerne  inden  for,  de  samme  tætsluttede 
Læber,  det  samme  dulgte,  spottende  Smil,  der  røbede  en 
Blanding  af  Dristighed  og  Forsigtighed. 

I  Betragtning  af  hendes  Kjøn  og  hendes  unge  Alder, 
hun  var  kun  23  Aar,  troede  i^delen,  at  det  vilde  være  let 
at  faa  Bugt  med  hende.  Som  første  Prins  af  Blodet  for- 
langte Hertugen  af  Orleans  Regentskabet,  og  da  hun  ikke 
vilde  afstaa  det,  gjorde  han  Oprør,  og  en  hel  Hær  af  Adels- 
mænd fulgte  hans  Exempel.  Hertugen  af  Bretagne  støttede 
dem,  de  søgte  Forbundsfæller  i  Udlandet  og  ophidsede 
Evropa  mod  Frankrig. 

Anna  lod  sig  imidlertid  ikke  kue;  efter  at  have  vakt 
Borgerkrig  i  England  ved  at  begunstige  Henrik  Tudor  mod 
Richard  III.  og  ophidset  Flandern  til  Opror  for  .at  beskæftige 
Maximilian,  vendte  hun  sig  mod  det  indre  Oprør.     Da  flere 

Slag  ikke  havde  bragt  noget  Kesultat,  samlede  hun  hele  den 
kongelige  Hær  under  Anførsel  af  La  Trémouille,  sluttede  sig  til 
den  med  den  unge  Konge  og  marcherede  lige  ind  i  Bretagne 
for  at  angribe  den  feudale  Liga  i  dens  sidste  Forskansninger. 
Hertugen  af  Orleans  med  sin  Hær  paa  12000  Bretagnere, 
Tyskere  og  Englændere  blev  slaaet  ved  Saint -Aubin-du- 
Cormier.  tagen  til  Fange  og  sendt  til  Bourges  som  den 
simpleste  Undersaat.  Hertug  Frants  maatte  slutte  Fred  og 
underskrive  Traktaten  i  Sable,  efter  hvilken  Franskmændene 
skulde  beholde  fire  befæstede  Stæder  i  Bretagne,  og  desuden 
maatte  han  forpligte  sig  til  ikke  at  bortgifte  sin  Datter 
uden  Kongens  Samtykke,  hvilket  for  øvrigt  stemte  med 
Lensherrens  Ret.  Kort  efter  døde  han,  man  siger  af  Sorg 
og  Skam  (1488). 

Herrerne  i  Bretagne  paastode  imidlertid,  at  »fra  Arilds 
Tid  havde  deres  Konger,  Hertuger  og  Fyrster  kun  aner- 
kjendt  den  almægtige  Gud  som  deres  Overherre,«  og  de 
tænkte  kun  paa  at  unddrage  sig  de  ydmygende  Freds- 
betingelser, tage  Fæstningerne  tilbage  og  gifte  deres  unge 
Fyrstinde  med  en  Fyrste,  der  var  svag  nok  til,  at  de 
kunde  vedblive  at  raade.  Hertil  havde  de  udset  Jean 
d'Albret,  som  havde  været  paa  deres  Side  fra  Urolighedernes 
Begyndelse,  og  hvis  Ubetydelighed  de  kjendte:  Hertugen 
havde,  medens   han  levede,   skriftlig    bekræftet    deres  Valg. 

Marskalk  de  Rieux,  hvem  Hertugen  i  sit  Testament 
havde  udnævnt  til  Formynder  for  sine  Døtre  og  Admini- 
strator for  Hertugdømmet,  begav  sig  altsaa  til  den  unge 
Hertuginde  Anna  og  opfordrede  hende  ærbødig  til  at  op- 
fylde sin  Faders  Vilje  ved  at  ægte  Jean  d'Albret. 

Anna  var  endnu  kun  tolv  Aar  gammel,  men  hun  var 
langt  mere  udviklet  baade  paa  Legeme  og  Aand  end  andre 
Piger  i  hendes  Alder.  Hun  var  allerede  meget  smuk  og 
tegnede  til  at  blive  endnu  smukkere,  dog  var  hendes  ene 
Ben  lidt  kortere  end  det  andet;  men  det  var  saa  lidt,  og 
hun  forstod   saa    behændig   at    skjule    det,    at    det    varede 

længe,  før  man  opdagede  denne  Mangel.  Hendes  stolte 
Holdning  og  rolige,  værdige  Væsen  røbede  en  alvorlig,  be- 
stemt Karakter ,  som  Følelsen  af  hendes  ansvarsfulde 
Stilling  og  de  urolige  Tider,  hvori  hun  levede,  havde 
modnet  fer  Tiden. 

Anna  var  en  ægte  Bretagnerinde,  besjælet  af  al  den 
Stolthed,  Haardnakkethed  og  Mistænksomhed,  der  udmærke 
denne  Nation.  Hun  var  en  helstøbt  Natur  med  en  energisk 
Vilje,  men  et  indskrænket  Syn;  derfor  viste  hun  ogsaa  ofte 
en  ubøjelig  Stolthed,  en  overdreven  Vrede  og  et  sejgt  Had; 
men  paa  den  Tid  vare  disse  Egenskaber  endnu  uudviklede, 
og  hendes  barnlige  Uskyld  og  Ynde  gjorde,  at  hun  viste 
sig  fra  sin  mest  tiltalende  Side.  Desuden  var  hun  ærlig 
og  modig,  trofast  i  sit  Venskab^  ren  i  Sæder  og  oprigtig 
troende.  Aldrig  svigtede  hun  sit  Ord  eller  sveg  sine 
Venner.  Fra  sin  stærke  Slægt  havde  hun  arvet  Lyst  til 
at  herske  og  Begjær  efter  Magt;  men  hun  forstod  ogsaa  at 
bære  sin  Stands  Byrder  og  besad  den  naturlige  Myndighed, 
der  indgyder  Respekt.  Lige  fra  sin  tidligste  Ungdom  havde 
hun  en  forbavsende  Forstand  paa  Politik  og  Statssager;  de 
største  Statsmænd  fandt  Fornøjelse  i  at  tale  med  hende  og 
beundrede  hendes  skarpe  Blik.  Hendes  Folk  vare  hende 
hengivne  og  underdanige. 

En  saadan  Prinsesse,  hvis  Karakter  allerede  i  Barn- 
dommen var  saa  udpræget,  var  ikke  synderlig  tilbøjelig  til 
at  lade  sig  bortgifte  for  sine  Undersaatters  Bekvemmelig- 
heds Skyld,  og  det  fik  de  snart  at  mærke.  Efter  taalmodig 
at  have  hørt  paa  Marskalkens  Tale  til  Gunst  for  Jean 
d'Albret  vidste  Anna  meget  godt  at  svare  for  sig. 

Dersom  hendes  Fader,  sagde  hun,  havde  lovet  hende 
bort,  var  det  kun,  fordi  hans  Forstand,  som  enhver  vidste, 
i  den  sidste  Tid  af  hans  Liv  havde  været  meget  svækket, 
saa  at  han  havde  ladet  sig  lede  af  andre,  især  af  Grev- 
inde de  Laval.  Skjønt  hun  agtede  den  faderlige  Myndighed, 
havde  hun  stadig  protesteret  imod,  at  han  saaledes  raadede 

over  hendes  Person,  og  det  forekom  hende  desuden  at  være 
baade  upassende  og  stridende  mod  Bretagnes  Fordel,  at  den 
rigeste  Arving  i  Kristenheden  skulde  ægte  en  gammel,  grim 
Enkemand,   der  havde  mange  Born  og  endogsaa  Børnebørn. 

Annas  Ærgjerrighed  stilede  mod  en  Trone;  men  da 
hun  delte  sine  Undersaatters  Had  til  Frankrig,  udtalte  hun 
sig  aabent  for  Maximilian.  Maximilian  var  ganske  vist 
ogsaa  Enkemand,  men  var  kun  80  Aar;  desuden  var  han 
»den  mest  velskabte  Fyrste  paa  sin  Tid«,  havde  et  behage- 
ligt Væsen  og  vilde  engang  komme  til  at  bære  den  kejser- 
lige Krone. 

Marskalken  gjorde  ganske  vist  nogle  Vanskeligheder; 
men  Anna  lod  sig  ikke  bevæge,  og  han  blev  nødt  til  at 
sende  et  Gesandtskab  til  Kejser  Frederik  og  formelde  ham, 
af  Hertuginden  vilde  skjænke  sin  Haand  til  hans  Søn  paa 
den  Betingelse,  at  Maximilian,  naar  han  kom  for  at  ægte 
hende,  skulde  medføre  en  Hær  fra  Tyskland  for  at  forsvare 
Bretagne  mod  de  franskes  Angreb. 

Til  alt  Uheld  for  disse  Planer  var  Maximilian,  der  paa 
den  ene  Side  havde  en  gjerrig  Fader  og  paa  den  anden 
Stænderne  i  Nederlandene,  som  han  kun  styrede  i  sine 
Børns  Navn,  den  fattigste  og  mest  afhængige  Fyrste  i  hele 
Kristenheden.  Han  var  bleven  Enkemand  i  en  Alder  af 
23  Aar,  og  hans  Temperament  var  saaledes,  siger  Varillas, 
at  det  ikke  tillod  ham  at  tilbringe  sit  øvrige  Liv  i  ensom 
Stand;  men  det  kunde  Stænderne  i  Flandern  ikke  begribe. 
De  bevarede  Maria  af  Burgund  i  trofast  Minde  og  vare  uden 
Tvivl  strængt  afholdende,  og  saa  snart  de  hørte  Tale  om 
et  andet  Ægteskab,  bleve  de  i  den  Grad  forargede,  at  man 
skulde  tro,  Fyrsten  havde  aflagt  Munkeløfte,  da  hans  Hustru 
døde.  Da  de  imidlertid  mærkede,  at  han  ikke  tog  Hensyn 
til  deres  Indvendinger,  forjoge  de  ham  fra  Nederlandene  og 
udleverede  hans  egen  Datter  Margrete,  der  den  Gang  var 
fire  Aar,  til  hans  Fjende  Ludvig  XL,  for  at  hun  kunde 
blive   opdragen  ved   det   franske  Hof  og  senere  ægte  Dau- 

phinen.  Nogle  mene,  at  Stænderne  i  Nederlandene  snarere 
handlede  saaledes  af  Lyst  til  at  faa  Magten  i  deres  Hænder 
end  paa  Grund  af  deres  strænge  Moralitet;  men  vi  tro  ikke 
et  Ord  deraf. 

Saaledes  stode  Sagerne,  da  den  unge  'Hertugindes 
Sendemænd  kom  til  Tyskland  og  overbragte  deres  Forslag. 
Det  var  en  slem  Forlegenhed  for  Maximilian,  som  uden 
Penge  og  uden  Land  ikke  kunde  stille  en  Hær  paa  Benene 
til  at  forsvare  Bretagne.  En  Helt  vilde  have  reddet  sig  ud 
af  Forlegenheden  ved  et  eller  andet  Vovestykke,  som  for 
Exempel  ved  ganske  alene  at  stille  sig  i  Spidsen  for  Bre- 
tagnes Adel,  kæmpe  med  sit  Navn  og  sine  Vaaben  og  vinde 
sin  Brud  med  sit  Sværd;  men  selv  om  Maximilian  var  den 
smukkeste  Fyrste  paa  sin  Tid,  var  han  ingen  Helt.  Han 
nøjedes  derfor  med  at  sende  en  tarvelig  tysk  Adelsmand, 
Greven  af  Nassau,  til  Bretagne  som  sin  Eepræsentant  ved 
Brylluppet. 

Brylluppet  blev  holdt  i  al  Hemmelighed  i  Domkirken 
i  Kennes;  efter  Højtideligheden  lagde  Maximilians  Afsending 
efter  Skik  |og  Brug  sit  bare  Ben  i  Sengen  hos  den  unge 
Hertuginde;  men  Fru  Anna  var  ikke  tilfreds.  Dette  pla- 
toniske Ægteskab,  fulgt  af  en  lige  saa  platonisk  Alliance 
med  England,  Spanien  og  Kejserdømmet,  forbedrede  aldeles 
ikke  Tilstanden  i  Bretagne.  Frankrig  vedblev  at  beholde 
de  befæstede  Stæder,  at  true  Landet  og  forlange  Hertug- 
inden til  Ægte;  Adelen  vedblev  at  kives  og  ofte  slaas  lige 
for  Øjnene  af  deres  Herskerinde,  og  hun  sad  med  bundne 
Hænder,  uden  Hær  og  uden  Penge,  fordømt  til  en  afmægtig 
og  tvetydig  Stilling. 

For  en  saa  stolt  og  virksom  Natur  som  Annas  var 
denne  Tilstand  utaalelig.  Dage,  Maaneder  og  Aar  gik, 
uden  at  den  blev  forandret.  Da  der  var  gaaet  tre  Aar, 
siden  hendes  Fader  døde,  kunde  Anna  ikke  længer  holde 
det  ud.    En  skjøn  Dag  opgav  hun  al  Forstillelse,  bekjendt- 

gjorde  sit  Ægteskab  og  antog  Titel  af  Dronning   af  Rom, 
trodsende  Evropas  Forbavselse  og  Frankrigs  Trusler. 

Det  var  herpaa,  Kegentinden  havde  ventet;  Freden  i 
Sable  var  brudt,  og  hun  rykkede  ind  i  Bretagne,  bemæg- 
tigede sig  Nantes  og  truede  Rennes. 

Anna  var  i  stor  Forlegenhed;  hendes  ungdommelige 
Bedrift  havde  aldeles  ikke  sat  Evropa  i  Bevægelse;  hendes 
Forbundsfæller,  der  havde  nok  at  gjore  hjemme,  forholdt  sig 
fuldkommen  rolige,  og  hendes  Ægteherre  forte  med  stor 
Sindsro  Krig  i  Ungarn  uden  at  bryde  sig  mere  om  hende, 
end  om  Greven  af  Nassau  aldrig  havde  lagt  sit  bare  Ben  i 
hendes  Seng.  Hun  vidste  ikke,  hvad  hun  skulde  gribe  til, 
da  en  uventet  Begivenhed  pludselig  forandrede  Sagernes 
Stilling. 

Den  Gang  Hertugen  af  Orleans  gjorde  Opror,  havde 
han  tilbragt  lang  Tid  ved  Hoffet  i  Bretagne,  og  skjont 
Anna  endnu  kun  var  et  Barn,  havde  han  fattet  et  Venskab 
for  hende,  der  var  saa  stærkt,  at  det  havde  megen  Lighed 
med  en  varmere  Følelse,  og  hun  havde  gjengjældt  det  med 
at  foretrække  ham  for  alle  andre  og  skjænke  ham  sin  fuld- 
komne Tillid.  Deres  Interesser  vare  de  samme,  og  denne 
lille  Pige  forstod  allerede  at  begejstre  dem,  der  gjorde 
fælles  Sag  med  hendes  Hus;  de  underholdt  sig  stadig 
sammen  om  politiske  Spørgsmaal,  og  da  Hertugen  efter  sit 
Nederlag  blev  sat  i  Fængsel  i  Taarnet  i  Bourges,  hvor  han 
blev  holdt  meget  strængt,  var  Anna  utrøstelig.  Det  er  ikke 
usandsynligt,  at  Ønsket  om  at  befri  ham  havde  megen  Del 
i  hendes  Drømme  om  at  bestige  en  Trone. 

Regentinden  vidste  alt  dette,  og  da  den  unge  Kong 
Karl  VIII.  i  et  Anfald  af  Ædelmodighed  havde  aabnet 
Fængslet  for  Hertugen  af  Orleans,  lovede  hun  denne,  at 
han  skulde  tilbagevinde  hele  sin  tabte  Gunst,  hvis  han  vilde 
paa  Æresord  begive  sig  til  Bretagne  og  formaa  Hertug- 
inden til  at  ægte  Kongen,  og  Hertugen  paatog  sig  dette 
vanskelige  Hverv. 

For  Anna  var  Gjensynet  af  hendes  Ven  i  et  saa  kritisk 
Øjeblik  dobbelt  glædeligt,  og  Hertugen  havde  ingen  Van- 
skelighed ved  at  gjøre  hende  forstaaeligt ,  hvor  megen 
Ulykke  *hendes  Ægteskab  med  Maximilian  vilde  bringe  over 
Bretagne;  han  opflammede  hendes  Vrede  over  hendes 
Ægtefælles  Kulde,  og  da  hun  heller  ikke  var  ligegyldig  for 
Tanken  om  at  blive  Dronning  i  Frankrig,  lod  hun  sig 
overtale. 

Vel  havde  hun  endnu  nogle  religiøse  Skrupler,  men 
Kirken  paatog  sig  velvillig  at  løse  et  Ægteskab,  hvori 
Ægtefællerne  vare  forblevne  fuldstændig  fremmede  for  hin- 
anden. Kegentinden  sendte  hurtig  den  lille  Margrete  af 
Østerrige  tilbage  til  Flandern,  og  den  6te  December  1492 
blev  Hertuginden  af  Bretagne  Frankrigs  Dronning. 

Anna  var  næsten  16  Aar,  Kongen  22.  Kroningen  i 
Saint- Denis  og  Indtoget  i  Paris  fulgte  lige  efter,  og  Hoffet 
indrettede  sig  derpaa  paa  Amboise.  Anna  vidste  strax  at 
hævde  sin  Plads;  Fru  de  Beaujeu,  som  var  vant  til  at 
regere,  troede  først  at  kunne  tiltage  sig  nogen  Myndighed 
over  hende,  men  »hun  maatte  trække  det  korteste  Straa«, 
siger  Brantome.  Anna  tillod  aldrig  nogen  at  glemme,  at 
hun  var  Dronning  i  Frankrig  og  Hertuginde  over  en  af  de 
bedste  Provinser;  desuden  begyndte  Karl  VIII.  at  længes 
efter  at  afkaste  sin  Søsters  Aag;  han  var  romantisk  og 
krigslysten  uden  nogen  Forstand  paa  Politik,  og  sammen 
med  sine  unge  Hoffolk  lagde  han  Planer  til  det  urimelige 
Tog  til  Italien.  Fru  de  Beaujeu  satte  sig  derimod,  og  da 
hendes  Klogskab  trykkede  dem,  vendte  hele  Hoffet  sig  til 
den  unge  Dronning  og  hævede  hende  paa  hendes  For- 
gængerind es  Bekostning,  saa  at  Fru  de  Beaujeu  blev* det 
første  Offer  for  det  Ægteskab,  hun  selv  med  patriotisk 
Uegennyttighed  havde  stiftet.  Dog  Anna  de  Beaujeu  havde 
efter  sin  Fader  arvet  en  mandig  Karakter;  i  Stedeu  for  at 
hengive  sig  til  unyttige  Klager  over  Menneskers  Utak- 
nemmelighed,   morede    hun    sig    derover,    tav,    veg   rolig 

Pladsen  og  forlod  Hoffet  efter  i  syv  Aar  at  have  styret 
Riget  med  lige  saa  megen  Porstand  som  Kraft.  Da  hun 
efter  sin  Svogers  Død  var  bleven  Hertuginde  af  Bourbon, 
trak  hun  sig  med  sin  Mand  og  sin  Datter  Susanne "  tilbage 
til  deres  store  Ejendomme  i  Bourbonnais,  hvor  de  vedbleve 
at  leve  med  fyrstelig  Pragt. 

Man  kj ender  Karl  VHI.'s  tidlige  og  pludselige  Død  i 
en  Alder  af  28  Aar,  nogen  Tid  efter  at  han  var  vendt 
hjem  fra  sit  Tog  til  Italien.  Den  7ende  April  1498,  Dagen 
før  Palmesøndag,  gik  han  tillige  med  Dronningen  ud  for  at 
se  paa  Boldspillet  i  Voldgravene  om  Slottet  Amboise.  Da 
de  gik  ind  i  et  Galleri,  som  førte  ud  dertil,  stødte  Kongen 
Panden  mod  Døren,  »skjønt  han  var  meget  lille«.  Først 
brød  han  sig  ikke  derom  og  vedblev  at  tale  med  sine  Om- 
givelser og  se  paa  Boldspillerne,  men  pludselig  udbrød  han, 
at  han  haabede  aldrig  at  have  begaaet  nogen  Dødssynd, 
faldt  bag  over  og  mistede  Mælet.  Det  var  omtrent  Kl.  2 
om  Eftermiddagen;  han  blev  lagt  paa  en  ussel  Halm- 
matras,  som  tilfældigvis  fandtes  dér,  da  man  ikke  vovede 
at  bære  ham  tilbage  til  Slottet,  og  henimod  Kl.  9  om  Af- 
tenen opgav  han  Aanden  efter  tre  Gange  at  have  faaet 
Mælet  igjen. 

Anna  veg  ikke  fra  hans  Side  lige  til  det  sidste;  skjønt 
hun  ikke  elskede  Karl  VIII.,  da  hun  ægtede  ham,  havde 
hun  dog  været  ham  en  trofast  og  kjærlig  Hustru;  thi  hun 
var  et  af  de  Mennesker,  der  kunne  elske  af  Pligt,  og  hun 
sørgede  dybt  over  hans  Død.  Hun  var  den  første  Dronning, 
der  bar  en  sort  Sørgedragt;  hidtil  havde  de  sørget  i  hvidt, 
hvoraf  deres  Tilnavn  »de  hvide  Dronninger«  skrev  sig. 

•  Hertugen  af  Orleans,  som  opholdt  sig  i  Blois,  blev 
saa  bevæget,  da  han  fik  denne  Efterretning,  at  han  udgød 
Taarer.  Han  begav  sig  øjeblikkelig  til  Amboise,  gik  ind  i 
det  Værelse,  hvor  den  døde  hvilede,  knælede  ved  Sengen 
og  stænkede  fromt  Vievand  paa  Liget.  Der  fra  gik  han  til 
Dronningens  Værelser    og  søgte  forgjæves  at  trøste   hende. 

Hun  holdt  sig  indelukket  og  vilde  hverken  se  Dagens  Lys 
eller  tale  med  nogen  før  efter  den  yderst  pragtfulde  Be- 
gravelse, der  blev  foretagen  paa  den  nye  Konges  Bekostning, 
da  Skatkammeret  var  tomt.  Derefter  rejste  hun  tilbage  til 
Bretagne;  thi  hun  havde  ingen  levende  Børn. 


II. 

Anna  havde  i  sin  Ægteskabskontrakt  forpligtet  sig  til 
at  ægte  Karl  VIII.'s  Efterfølger,  hvis  Kongen  døde  uden 
Børn.  Et  inderligt  Venskab  forbandt  hende  jo  desuden,  som 
vi  vide,  med  Hertugen  af  Orleans,  der  nu  besteg  Tronen 
under  Navn  af  Ludvig  XII.,  og  han  havde  paa  sin  Side 
bevaret  al  sin  tidligere  Ømhed  for  hende;  men  han  var 
gift,  var  bleven  tvungen  dertil,  paastod  han.  Da  Anna 
havde  lovet  ham  sin  Haand  i  det  Tilfælde,  at  Kirken  kunde 
løse  ham  fra  hans  Ægteskab  med  Ludvig  XI.'s  Datter 
Johanna,  indledede  han  strax  Skilsmisseproces.  Dertil  be- 
høvedes Pavens  Hjælp;  Alexander  VL  beklædte  den  pavelige 
Stol,  og  han  blev  kjøbt,  ved  at  man  gav  hans  Søn  Cæsar 
en  Prinsesse  af  Huset  d'Albret  til  Ægte,  som  bragte  ham 
Hertugdømmet  Valentinois  i  Medgift.  Ludvig  XII.'s  Ægte- 
skab blev  opløst,  og  medens  den  ulykkelige  Johanna  søgte 
Tilflugt  i  et  Kloster  i  Bourges,  ægtede  Ludvig  XII.  Anna 
af  Bretagne  den  7nde  Januar  1499,  ni  Maaneder  efter  Karl 
VIII.'s  Død.  Vielsen  foregik  i  Saint-Denis  og  fulgtes  af 
Kroningen  og  de  prægtigste  Fester.  Da  de  derefter  skulde 
holde  deres  Indtog  paa  Amboise,  holdt  Ludvig  XII.  sig  til- 
bage i  den  Tanke,  at  det  muligvis  kunde  være  pinligt  for 
Dronningen  at  mindes  om  sin  første  Mand  ved  den  andens 
Side;  Anna  holdt  sit  Indtog  alene,  og  Kongen  ankom  først 
nogle  Dage  senere. 

Denne  ridderlige,  fintfølende,  ærbødige  Hyldest  prægede 
gjennemgaaende  Kongens  Forhold  til  Dronningen  i  de  femten 

Aar,  de  vare  gifte.  »Han  forlangte,«  siger  Brantome,  »at 
der  i  alle  Retninger  skulde  vises  den  samme  Ærbødighed 
mod  hende  som  mod  ham,  ofte  endog  mere.« 

Engang,  da  nogle  Skrivere  og  Studenter  havde  opført 
Farcer,  hvor  de  havde  indblandet  Kongen  og  Hoffet,  dog 
uden  at  tale  ondt  om  dem,  lovede  Ludvig  XH.  at  lukke 
Øjnene  derfor,  hvis  de  ikke  nspvnte  Dronningens  Navn  deri, 
ellers  vilde  han  lade  dem  hænge.  Paa  Slottet  var  Anna 
den  eneraadende;  der  kom  aldrig  en  Sendemand  eller 
fremmed  Fyrste  til  Hoffet,  uden  at  han  sendte  dem  hen  at 
hilse  paa  Dronningen,  da  han  kjendte  hendes  Evne  til  at 
underholde  dem  og  vidste,  at  hun  fandt  Fornøjelse  deri. 
Naar  Udlændinge  besøgte  hende,  morede  det  hende  i  sin 
Tale  at  blande  fremmede  Ord,  som  hun  lærte  af  sin  Hof- 
kavaler, Hr.  de  Grignaux.  Engang,  da  hun  havde  bedt 
Grignaux  lære  hende  nogle  spanske  Ord,  som  hun  vilde  sige 
til  den  spanske  Ambassadør,  lærte  han  hende  for  Løjer  nogle 
upassende  Talemaader  og  fortalte  det  der  paa  til  Kongen, 
som  fandt  Spøgen  meget  god.  Dog  underrettede  han  med 
stor  Latter  Dronningen  derom,  før  Ambassadøren  kom ;  men 
hun  tog  det  meget  ilde  op,  blev  overmaade  vred  og  vilde 
absolut  afskedige  Grignaux.  1  flere  Dage  vilde  hun  ikke 
se  ham  og  lod  sig  kun  til  sidst  formilde  ved  Kongens 
Forbøn  og  Hof  kavalerens  ydmyge  Dndskyldniuger;  han  for- 
sikrede, at  han  kun  havde  gjort  det  for  at  more  Kongen 
og  i  ethvert  Fald  vilde  have  sagt  hende  det  i  Tide. 

Naar  Ludvig  XII.  drog  til  Italien,  overlod  han  Rigets 
Styrelse  til  Dronningen,  og  hun  gjorde  det  meget  godt. 
Ganske  vist  laa  Pavens  Fordel  hende  næsten  endnu  mere 
paa  Hjærte  end  Rigets,  hvilket  ingenlunde  var  Tilfældet 
hos  den  franske  Gejstlighed,  der  den  Gang  var  meget  pa- 
triotisk, især  Kardinalen  af  Amboise;  men  hun  havde  en 
saa  stærk  Følelse  for  Kongens  Pligter,  hun  styrede  Fi- 
nanserne saa  godt  og  dømte  saa  retfærdig,  at  alle  beundrede 
hende.      Da  hun   til  Dels  havde   beholdt  Styrelsen  og  Ind- 

tægterne  af  Bretagne,  kunde  hun  ofte  komme  Kongen  til 
Hjælp,  naar  Krigen  havde  tømt  hans  Skatkammer.  Ordentlig 
og  sparsommelig,  som  hun  var,  havde  hun  altid  Penge  til- 
overs og  brugte  dem  gavmildt.  Enhver  Officer,  som  ud- 
mærkede sig,  han  være  hej  eller  ringe,  gav  hun  Pension 
eller  Pengegaver  og  tykke  Guldkjæder.  Det  glædede  hende 
ogsaa  at  bidrage  til  Rigets  Glans,  som  den  Gang  hun  lod 
bygge  det  store  smukke  Skib,  »der  kaldtes  la  Cor  de  11  i  er  e, 
som  saa  rasende  angreb  la  Régente  d' Angleterre,  at 
de  begge  to  brændte  op  og  gik  under  med  Top  og  Tavl, 
hvilket  Dronningen  tog  sig  meget  nær«  (Brantome).  Heller 
ikke  glemte  hun  de  fattige,  men  efterlod  sig  store  Stiftelser. 

Dronning  Anna,  der  holdt  meget  af  at  føre  et  stort  og 
kongeligt  Hus,  fandt  snart  Amboise  alt  for  indskrænket  og 
flyttede  til  Blois.  Hun  var  den  første,  som  omgav  sig 
med  et  Hof  af  Damer  og  indførte  større  Selskabelighed; 
hun  forhørte  sig  om,  hvilke  Adelsmænd  af  hendes  Hus  der 
havde  Døtre,  og  bad  dem  sende  dem  til  hende,  for  at  hun 
kunde  opdrage  dem  og  beholde  dem  hos  sig.  Disse  unge 
Piger  levede  for  sig  under  Guvernanter,  som  opdroge  dem 
meget  fornuftig  efter  Dronningens  Mønster  til  dydige  og 
forstandige  Jomfruer.  De  beskæftigede  sig  med  kvindelige 
Haandarbejder  og  gik  kun  ud  for  at  gaa  i  Kirke  eller 
spasere  i  Haven.  Ved  festlige  Lejligheder  satte  de  sig 
tillige  med  Damerne  i  en  Kreds  omkring  Dronningen. 

Anna  vilde  have  sin  Garde  ligesom  Kongen  og  op- 
rettede et  Kompagni  af  hundrede  Adelsmænd,  næsten  alle 
Bretagnere.  Det  var  smukke  Folk,  klædte  efter  deres 
Lands  Skik,  og  naar  Dronningen  forlod  sine  Værelser  for 
at  gaa  til  Messen  eller  spasere,  ventede  de  hende  paa  den 
lille  Terrasse  ved  Blois,  der  endnu  kaldes  la  Perche  aux 
Bretons. 

Der  paastaas  ganske  vist,  at  den  smukke  Garde  ikke 
altid  holdt  sine  Øjne  fra  de  unge  Jomfruer,  og  at  disse 
ikke  toge  det  ilde  op ;  men  det  var  kun  paa  Afstand ;  under 

Dronning  Annas  strænge  Regimente  herskede  Dyd  og  Ær- 
barhed ved  Hoffet,  og  hvo  der  forsøgte  paa  andet,  kom  det 
dyrt  til  at  staa,  som  vi  skulle  faa  at  se. 

Blandt  Dronningens  Damer  var  en  Tante  til  Brantome, 
Frøken  de  Bourdeille,  Kongens  Guddatter.  Hun  var  saa 
smuk  og  saa  vittig,  at  Kongen  ofte  lod  Barnet  tage  Plads 
ved  Bordet,  naar  han  spiste  med  Dronningen;  han  morede 
sig  over  hendes  Indfald  og  kaldte  hende  »sin  lille  Papegøje.« 
Disse  Friheder  ophørte  imidlertid  naturligvis,  da  hun  blev 
voxen. 

Nu  hændtes  det  imidlertid,  at  en  Fransiskanermunk, 
der  plejede  at  præke  for  Dronningen,  blev  saa  forelsket  i 
den  unge  Pige,  at  han  gik  rent  fra  Sans  og  Samling. 
Snart  udbredte  han  sig  i  sine  Prækener  over  de  kristne 
Jomfruers  Skj enhed,  i  det  han  stadig  holdt  Blikket  fæstet 
paa  hende,  snart  nærmede  han  sig  til  hende  for  at  tale  om 
Religion  og  betragtede  hende  paa  samme  Maade. 

Frøken  de  Bourdeille,  som  ingenlunde  ønskede  at  be- 
gunstige denne  Opførsel,  talte  derom  til  sin  Guvernante,  og 
Rygtet  naaede  Dronningen,  der  næppe  vilde  tro  sine  Øren 
paa  Grund  af  Mandens  Stand  og  Ry  for  Hellighed.  Imid- 
lertid forstilte  hun  sig  indtil  Langfredag,  da  han  efter  Sæd- 
vane skulde  præke  for  hende  over  Lidelseshistorien. 

Dagen  kom;  Hoffet  tog  Plads,  Damerne  og  de  unge 
Piger  lige  over  for  Manken.  Fransiskaneren  beg'yndte  saa- 
ledes:  »For  dig,  du  skjønne,  menneskelige  Natur  er  det,  at 
jeg  i  Dag  gjennemgaar  saa  store  Lidelser,  siger  vor  Herre 
Jesus  Kristus;«  og  i  det  han  gik  ud  fra  disse  Ord,  anvendte 
han  alle  de  Smerter  og  Pinsler,  Jesus  led  ved  sin  Død  af 
Kjærlighed  til  Mennesker,  paa  hvad  han  selv  led  for  Frøken 
de  Bourdeille.  Det  hjalp  ikke,  at  Hensigten  skjultes  af 
fromme  Ord,  Dronning  Anna  havde  et  skarpt  Blik  og  en 
klar  Dømmekraft,  hun  begreb  det  strax,  saa  meget  mere 
som  Tilhørernes  Smil  og  Hvisken  vare  vel  skikkede  til  at 
oplyse    hende    derom.      Hun    blev   meget   vred,    erklærede 

Prækenen  for  forargelig  og  Fransiskaneren  for  strafværdig; 
efter  hendes  Befaling  blev  han  ubarmhjærtig  pisket,  sat  i 
Fængsel  og  derpaa  jagen  bort  fra  Hoffet. 

Saaledes  behandlede  hin  Tids  Dronninger  de  Munke, 
der  gjorde  sig  skyldige  i  syndige  Tanker. 

Anna  var  en  meget  kjærlig  Moder,  hvilket  for  hende 
blev  en  Kilde  til  store  Sorger.  Hun  mistede  sex  Bern:  fire 
med  Karl  VIII.  og  to  med  Ludvig  XII.  Commines  beskriver 
rørende  hendes  Fortvivlelse,  da  hun  i  Lyon,  hvor  hen  hun 
var  rejst  for  at  modtage  Karl  VIII.  ved  hans  Tilbagekomst 
fra  Italien,  fik  Budskab  om  Dauphinens  Død,  et  smukt 
Barn  paa  tre  Aar,  hvem  hun  havde  forladt  frisk  og  sund  i 
Amboise.  Hun  blev  endogsaa  meget  vred  over,  at  hendes 
Mand  tog  Sagen  temmelig  let. 

Af  Ludvig  XII.'s  Børn  ble  ve  kun  to  Døtre  i  Live, 
Claude  og  Renée.  Dronningen  var  meget  stolt  af  dem,  tog 
sig  selv  af  deres  Opdrageise  og  omgav  dem  med  Lærere. 
Altid  kaldte  hun  dem  ved  deres  Navne:  »Min  Datter 
Claude,  min  Datter  Renée,«  og  foretrak  saaledes  den  moder- 
lige Benævnelse  for  den,  der  angav  deres  Rang. 

Prinsesse  Claude,  den  ældste,  som  var  god,  elskværdig, 
barmhjærtig  og  aldrig  gjorde  nogen  imod,  var  tilbedt  af 
hele  Hoffet  og  især  af  sine  Forældre,  som  ogsaa  gave  hende 
Bevis  derpaa,  |siger  Brantome;  thi  de  udnævnte  hende  i 
Pariser- Parlamentet  til  Hertuginde  over  Kristenhedens  to 
smukkeste  Hertugdømmer,  Milano  og  Bretagne.  Claude 
havde  imidlertid  ikke  megen  Smag  for  Læsning  og  overlod 
Bøgerne  til  sin  Søster,  der  var  »en  meget  dygtig  Prinsesse, 
veltænkende  og  veltalende  med  en  stærk  og  skarpsindig 
Aand.«  Renée  havde  studeret  saa  meget,  at  hun  kunde 
tale  |om  alle  Videnskaber,  endogsaa  om  Astronomien;  hun 
kjendte  til  Punkt  og  Prikke  Stjærnernes  Stilling  og  Egen- 
skaber, og  en  Dag  holdt  hun  et  saa  lærd  Foredrag  derom 
for  sin  Moder  Dronningen,  at  hun  erklærede,  »at  den  største 
Filosof  kunde  ikke  have  gjort  det  bedre.« 

Dog  om  end  Anna  beundrede  og  elskede  sine  Detre 
nok  saa  meget,  var  det  dog  kun  Døtre,  og  de  kunde  ikke 
arve  Frankrigs  Trone.  Ludvig  XII.,  der  var  ældet  før 
Tiden,  blev  svagere  Dag  for  Dag.  Hvem  skulde  Kronen 
gaa  over  til  efter  ham?  Denne  Tanke  nagede  Dronningen 
Dag  og  Nat. 

III. 

Der  var  ved  Hoffet  en  Kvinde,  som  altid  havde  ind- 
gydt Dronningen  en  stærk  Aversion  baade  paa  Grund  af 
sin  Stilling  og  af  sin  Person,  og  det  var  Prinsesse  Louise 
af  Savoyen. 

Louise  var  fedt  paa  Slottet  Pont-d'Ain  i  Aaret  1476, 
et  Aar  før  Dronningen,  og  var  Datter  af  Philip,  Greve  af 
Bresse  og  Hertug  af  Savoyen  og  af  Margrete  af  Bourbon, 
Søster  til  Herren  af  Beaujeu.  Louise  havde  ikke,  saaledes 
som  Anna,  i  Vuggen  faaet  et  Hertugdømme,  der  var  saa 
godt  som  et  Kongerige;  hendes  Forældre  vare  fattige  og 
havde  ondt  ved  at  forsvare  deres  ubeskyttede  Besiddelser 
mod  de  to  mægtige  Naboer,  der  altid  laa  i  Krig  med  hin- 
anden, Kongen  af  Frankrig  og  Kejseren.  Fjorten  Aar 
gammel  ægtede  Louise  Grev  Karl  af  Angouléme,  der  var 
næsten  lige  saa  fattig  som  hun,  og  bragte  ham  en  tarvelig 
Medgift  paa  35000  Daler.  Greven  var  et  Barnebarnsbarn 
af  Karl  V.,  et  Barnebarn  af  Valentine  Visconti  og  en  Neveu 
af  Karl  af  Orleans;  men  han  slægtede  ikke  sine  Forfædre 
paa.  Han  var  en  god  Ægtefælle,  Digter  og  meget  ridderlig, 
men  ingen  stor  Politiker  og  lignede  sin  Fader  Johan,  en 
from  Mand,  der  aldrig  havde  gjort  Opsigt  i  Verden.  I  de 
fem  Aar,  hans  Forbindelse  med  Louise  varede,  levede  de 
fredelig  enten  paa  Chåteauneuf,  Chinon  eller  Cognac,  hvor 
deres  to  Børn,  Marguerite  og  Frants,  bleve  fedte.  Saint- 
Gelais  fortæller,  at  i  1494  var  Greven  tagen  fra  Cognac  for 

at  begive  sig  til  Hoffet;  men  paa  Vejen  forkølede  han  sig 
og  maatte  gaa  til  Sengs  i  Chåteauneuf,  hvor  hans  Sygdom 
hurtig  forværredes.  »Hans  Fru  Gemalinde,  der  var  atten 
Aar  gammel,  blev  saa  forfærdet  derover,  som  nogen  kunde 
være  det.  Hun  sendte  hurtig  Bud  efter  de  bedste  Læger 
og  veg  ikke  fra  hans  Værelse  under  hele  hans  Sygdom; 
hun  var  altid  fuldt  paaklædt,  sov  hverken  Nat  eller  Dag 
og  plejede  ham  saa  blidt  og  kjærlig,  som  hun  havde  været 
den  fattigste  Kone.«  Efter  en  Maaneds  Forløb  døde  Greven, 
overlod  hende  i  sit  Testament  Formynderskabet  over  Børnene 
og  Styrelsen  af  deres  Ejendomme  og  anbefalede  hende  til 
sin  Fætter,  Hertug  Ludvig  af  Orleans.  Hertugen  viste 
Louise  den  største  Godhed;  han  modtog  hende  saa  blidt  og 
elskværdig,  som  om  hun  var  hans  Søster,  udspurgte  hende 
fortrolig  om  alle  hendes  Anliggender  og  trøstede  hende  paa 
bedste  Maade.«  Efter  at  han  havde  besteget  Tronen,  kaldte 
han  og  Anna  hende  ofte  til  Hoffet  og  gav  hende  Foræringer. 
Da  Hoffet  flyttede  til  Blois,  gave  de  hende  Amboise  til  at 
bo  paa  med  sine  Børn  og  opdrage  dem  sammen  med  jævn- 
aldrende Kammerater.  Til  Befalingsmand  paa  Slottet  og 
Hovmester  for  Frans  af  Angouléme  udnævnte  Ludvig  XII. 
først  Marskalk  de  Gié,  og  da  han  faldt  i  Unaade,  Hr.  de 
Boissy. 

Man  skulde  synes,  at  Anna  som  Dronning  maatte  være 
Louise  langt  overlegen;  men  der  var  dog  ét  Punkt,  et 
meget  vigtigt  Punkt,  der  gjenoprettede  Ligevægten  imellem 
dem.  Medens  Dronningen  saae  alle  sine  Sønner  de  den  ene 
efter  den  anden,  Ludvig  XII.'s  lige  saa  vel  som  Karl  VIIl.'s, 
voxede  Louises  til;  hun  vaagede  over  ham  fuid  af  Haab  og 
saae  ham  blive  større  og  smukkere  Dag  for  Dag;  og  denne 
kraftige,  støjende  Dreng,  om  hvem  Ludvig  XII.  allerede 
sagde,  at  han  engang  vilde  ødelægge  alt,  skulde  en  Dag 
bestige  Tronen  i  Steden  for  hendes  svage  Afkom.  Kan 
man  undre  sig  over,  at  Anna,  der  var  gjennemtrængt  af 
Slægtstolthed  og  Moderfølelse,  ikke  kunde  taale  at  se  ham? 

Historsk  Arkiiv.  II.  l8So.  O 

Hvorledes  var  hun  desuden,  denne  Louise  af  Savoyen,  der 
i  hendes  Nærværelse  var  saa  tavs  og  ydmyg  ?  Anna  vidste, 
hvor  megen  Ærgjerrighed,  Hovmod  og  Raahed  der  gjemte 
sig  under  hendes  paatagne  Ydmyghed  og  Tilbageholdenhed. 
Det  hjalp  kun  lidt,  at  hun  søgte  at  undgaa  Dronningens 
mistænksomme  Blik,  trak  sig  tilbage  til  Amboise  og  kun 
viste  sig  ved  Hoffet,  naar  hun  blev  kaldet;  det  kunde  dog 
ikke  skjules,  at  hun  levede  lystig  med  Slottets  Befalings- 
mand og  de  unge  Officerer  i  sin  Garde.  Hendes  stærke  og 
raa  Natur,  der  i  hendes  første  Ungdom  havde  været  uud- 
viklet og  tilsløret,  brød  nu  ud  i  hemmelige  Udskejelser,  og 
da  viste  hun  sig  fra  sin  sande  Side,  fræk  i  Tale,  ud- 
svævende og  begjærlig  efter  Penge,  Magt  og  Fornøjelser. 

For  den  religiøse,  strænge  og  værdige  Anna  var  Louise 
en  stadig  Kilde  til  Forargelse,  og  da  dertil  kom  hendes 
Skinsyge  paa  den  lykkelige  Moder,  blev  hendes  Uvilje  til 
et  sandt  Had,  som  hemmelig  forgiftede  hendes  Liv.  Ofte 
havde  hun  talt  til  Ludvig  XII.  om  Louises  skjændige  Op- 
førsel; men  det  stærke  Kjøn  er  i  Almindelighed  meget 
overbærende  med  Kjærlighed  s  forvildelser,  og  den  godmodige 
Konge  fandt  alle  Slags  Undskyldninger  for  hende;  hun  var 
Enke,  hendes  Ensomhed  trykkede  hende,  og  desuden  var 
hun  jo  Moder  til  Tronarvingen,  saa  man  maatte  skaane 
hende.  Han  bad  derfor  Dronningen  have  Taalmodighed 
med  hende,  men  Taalmodighed  var  ikke  Annas  Sag;  hun 
holdt  haardnakket  fast  ved  sin  Vrede,  og  da  det  Øjeblik 
endelig  kom,  hvor  hun  haabede  at  kunne  ramme  Louise, 
betænkte  hun  sig  ikke. 

I  Aaret  1504  blev  Kongen  meget  syg,  saa  syg,  at 
man  troede,  han  maatte  dø.  Dronningen,  der  allerede  saae 
sig  som  Enke,  vendte  Blikket  mod  sit  kjære  Bretagne,  og 
gav  Ordre  til,  at  hendes  kostbareste  Møbler,  Smykker  og 
Sølvtøj  skulde  bringes  om  Bord  i  tre  eller  fire  Skibe  og 
føres  til  Nantes.  Skibene  skulde  forbi  Amboise.  Pierre 
de  Rohan,    Marskalk  de  Gié,   Slottets  Befalingsmand,   stod 

den  Gang,  siger  man,  paa  en  meget  intim  Fod  med  Louise ; 
begge  ventede  de  Kongens  Død  uden  at  serge  synderlig 
derover;  Frans  af  Angouléme  skulde  felge  ham  paa 
Tronen,  han  var  kun  ni  Aar,  altsaa  maatte  Louise  blive 
Regentinde. 

Forblindet  af  disse  Drømme  lod  Marskalken,  der  delte 
Louises  Had  til  Dronningen,  Skibene  standse  og  erklærede 
det  for  ulovligt,  stridende  mod  Kronens  Rettigheder  at 
bortføre  dette  Gods. 

Efter  en  saadan  Handling  maatte  de  hellere  have  taget 
Livet  af  Ludvig  XIL  end  at  tillade  ham  at  leve  op  igjen; 
men  de  toge  ikke  Livet  af  ham,  og  han  kom  sig.  Man 
forestille  sig  Dronningens  Vrede,  og  hun  var  ikke  den,  der 
opsatte  sin  Hævn. 

For  det  første  blev  Marskalken  forvist  fra  Hoffet ;  der- 
paa  indledede  Anna  en  Proces  imod  ham  og  beskyldte  ham 
for  Majestætsforbrydelse.  Hun  valgte  selv  Parlamentet  i 
Toulouse  til  at  føre  Processen,  da  det  endnu  dømte  efter 
den  romerske  Ket,  som  ubetinget  var  den  strængeste.  For- 
gjæves  søgte  Ludvig  XH.,  der  gjorde  meget  af  Marskalken, 
at  opnaa  Tilgivelse  for  ham;  forgjæves  vilde  Kansleren, 
Guy  de  Rochefort,  trække  Sagen  i  Langdrag;  intet  kunde 
bevæge  Dronningen,  og  hun  tog  det  saa  lidenskabelig,  at 
han  maatte  adlyde. 

Anna,  siger  Brantome,  vilde  ikke  straffe  Marskalken 
med  »Døden,  som  kun  varer  et  Øjeblik«;  hun  ønskede,  at 
han,  der  havde  krænket  hende,  skulde  leve  ødelagt,  elendig 
og  ussel.  Fremfor  alt  ønskede  hun  at  ramme  hans  med- 
skyldige, og  da  hun  ikke  direkte  kunde  anklage  Grevinden 
af  Angouléme,  stævnede  hun  hende  som  Vidne  i  det  Haab, 
at  hun  skulde  vanære  sig  ved  at  forsvare  sin  Elsker. 

Dagen  kom ;  Louise  mødte  for  Skranken ,  rolig  og 
sikker  med  løftet  Pande  og  Uskyldighedens  Frejdighed. 
Uden  mindste  Forlegenhed  aflagde  hun  sit  Vidnesbyrd,  an- 
klagede Marskalken  og  bidrog  til,    at  han  blev  dømt.     Det 

paastaaes,  at  Louise  handlede  saaledes,  ikke  blot  af  Omsorg 
for  sit  Rygte,  men  tillige  af  Hævnlyst.  Marskalken,  der 
var  heftig  og  skinsyg,  havde  ikke  undset  sig  ved  at  bruge 
sin  Magt  som  Slotsbefalingsmand  til  at  lukke  Døren  for  de 
unge  Officerer,  som  Louise  var  gode  Venner  med,  og  en  af 
dem,  Surgére,  havde  han  endogsaa  ladet  kaste  i  Fængsel. 
Det  huskede  Louise. 

Efter  denne  Begivenhed  gik  Livet  sin  vante  Gang;  men 
Louise  var  bleven  klog  af  Skade,  og  praktisk  og  snild,  som 
hun  var,  fordoblede  hun  sin  Forsigtighed  og  koncentrerede 
alle  sine  Tanker  og  Forhaabninger  paa  sin  Sen;  han  skulde 
engang  gjengjælde  hende  al  hendes  Moje.  I  de  korte 
Memoirer,  hun  har  efterladt,  omtaler  hun  næsten  aldrig  sin 
Datter,  sin  førstefødte,  den  elskværdige,  muntre  Marguerite ; 
men  alle  hendes  Tanker  dreje  sig  om  ham,  som  alt  hendes 
Haab  staar  til. 

»Det  var  den  tolvte  Dag  i  December  omtrent  Kl.  ti 
om  Aftenen,  at  min  fredelige  Cæsar  brod  det  moderlige 
Fængsel  og  for  første  Gang  &aae  Verdens  Lys  paa  Slottet 
Congnac.  Dronningen  havde  ogsaa  en  Søn;  men  han  kunde 
ikke  forhindre   min  Cæsars  Ophøjelse;    han   manglede  Liv.« 

Sex  Aar  senere: 

»Den  25nde  Januar  1501,  paa  Skt.  Pauli  Omvendelses- 
dag  Kl.  to  om  Eftermiddagen,  lob  en  rasende  Hest  lebsk 
med  min  Konge,  min  Herre,  min  Cæsar,  min  Søn.  Faren 
var  saa  stor,  at  de,  som  vare  til  Stede,  troede,  det  var 
umuligt  at  redde  ham;  dog  Gud,  som  kjender  de  tilkom- 
mende Ting,  vilde  ikke  berøve  mig  min  Skat,  da  han  saae, 
at  jeg  vilde  blive  alt  for  ulykkelig.« 

En  anden  Gang,  da  Frans  legede  med  sine  Kamme- 
rater, fik  han  et  Slag,  som  bragte  hans  Liv  i  Fare.  »Hvis 
han  var  død,«  udbrød  hun,  »vilde  jeg  være  fortabt.« 

Da  Ludvig  XII.  havde  mistet  sine  Sønner,  foreslog  han, 
at  Frans  af  Angouléme  skulde  ægte  hans  Datter  Claude, 
for   at   Hertugdømmet   Bretagne    kunde    blive    bevaret   for 

Frankrig.  Det  var  en  patriotisk  Tanke;  men  Dronningen! 
Hun  skulde  give  sin  Datter  til  Sønnen  af  hin  forhadte 
Kvinde V  Aldrig!  Hvad  vedkom  Frankrigs  Interesser  denne 
ægte  Bretagnerinde !  Hun  vilde  langt  hellere  give  Claude 
til  en  Søn  af  sin  første  platoniske  Ægtefælle,  for  hvem 
hun  til  Trods  for  hans  Ligegyldighed  havde  bevaret  en  vis 
Forkj ærlighed.  Saaledes  skulde  det  være:  Claude  skulde 
ægte  Karl  af  Østerrige,  den  senere  Karl  V. 

Det  var  at  give  Fjenden  Indpas  i  Hjærtet  af  Riget; 
dog  modsatte  Ludvig  XIL  sig  ikke  Dronningens  Ønske, 
dertil  kjendte  han  hende  for  godt;  men  man  maatte  først 
raadspørge  Stænderne.  De  bleve  saralede  i  Tours  og  for- 
langte enstemmig,  at  Claude  skulde  ægte  Frans  af  An- 
gouléme. 

Dronningen  bøjede  sig  for  Folkets  Vilje;  hun  sam- 
tykkede endogsaa  i  Forlovelsen,  men  ogsaa  kun  deri. 
Børnene  vare  endnu  alt  for  unge  til  at  holde  Bryllup,  og 
desuden  kunde  Anna,  som  kun  var  32  Aar,  godt  faa  en 
Søn  endnu. 

Dog  det  gaar  sjælden  retfærdigt  til  i  denne  Verden; 
Skæbnen  vilde,  at  Dronningen  skulde  bukke  under  for  sin 
Medbejlerske,  ramt  af  Døden.  Efter  faa  Dages  Sygdom  ud- 
aandede  hun  paa  Slottet  Blois,  den  9nde  Januar  1514,  kun 
37  Aar  gammel.     Hun  efterlod  ingen  Søn. 

Det  er  haardt  at  dø  i  sin  fulde  Livskraft,  især  naar 
man  føler,  at  man  efterlader  ikke  blot  et  sørgeligt  Savn, 
men  tillige  triumferende  Fjender.  Kampen  var  haard,  men 
Troen  vandt  Sejr;  den  havde  altid  levet  paa  Bunden  af 
denne  dybe,  modige  Sjæl,  selv  under  Lidenskabernes  Kampe, 
og  nu  i  Dødens  Øjeblik  tog  den  hele  Magten.  Den  egen- 
raadige,  haardnakkede,  stolte,  heftige  Anna  bøjede  sig  for 
Gud  og  kastede  alle  sine  Lidenskaber,  sit  Hovmod,  sin 
Vrede,  sit  Had  og  sin  Skinsyge  paa  Alteret.  Hun  tr3^kkede 
Korset  til  sit  Bryst  og  samtykkede  i  det  forhadte  Ægte- 
skab, og  som  et  Bevis  paa  sin  fuldkomne  Forsagelse  overlod 

hun    Styrelsen    af  de    Ejendomme,    hendes    Datter    Claude 
skulde  arve,  til  hendes  tilkommende  Svigermoder. 

Annas  Dod  var  et  haardt  Slag  for  Kongen.  Da  han 
var  ældre  end  sin  Hustru  og  ældet  før  Tiden,  havde  han 
aldrig  tænkt  at  skulle  overleve  hende.  Han  sørgede  inderlig 
og  ledsagede  selv  Dronningens  Lig  først  til  Saint-Sauveur 
i  Blois,  derpaa  til  Saint-Denis,  klædt  i  den  dybeste  Sorg 
og  fulgt  af  hele  Hoffet.  Han  lod  gjøre  til  hende  et  Grav- 
sted af  hvidt  Marmor,  det  prægtigste,  der  nogen  Sinde  var 
set.  Hele  Hoffet  bar  Sorg  og  beholdt  den  endnu  ved  Frans 
af  Angoulémes  og  Claudes  Bryllup,  der  blev  holdt  nogle 
Maaneder  efter  i  Maj.  Brudgommen,  Bruden  og  alle  de  til- 
stedeværende vare  sortklædte,  og  Alteret  dækket  med  sort 
Klæde. 

S.  M. 


Sicilien  i  Oldtiden.*) 

(Slutn.) 


IV.    Doriske  Kolonistæder. 

bex  Mil  sønden  for  Catania  skyder  et  lidet,  med  de 
indre  Bjærge  sammenhængende  Kalkplateau  sin  østre  Halvdel 
ud  i  Havet;  ved  dets  sydøstlige  Skrænt,  der  gaar  over  i  en 
lille  Strandflade,  ligger  den  7^  Fjerdingvej  lange  Holm 
Ortygia;  mellem  denne  og  det  sønden  for  langt  frem- 
stikkende  Næs  Plemmyrion**)  fører  et  Sund  af  en  halv 
Fjerdingvejs  Bredde  ind  i  en  rummelig  Vig,  som  med  indtil 
to  Kvartmils  Vidde  gaar  vest  over  mod  en  sumpig  Slette, 
hvor  to  Bjærgaaer  forene  sig  og  løbe  ud  i  Vigens  Bund. 

Denne  Slettes  Sumpe  (»Syrako«)  og  Laguner  gjorde 
Egnen  noget  usund  (»gravitas  loci«,  hos  Livius),  saa  at  kun 
den,  der  var  akklimatiseret  (»caelo  aquisque  assuetus«,  Livius), 
kunde  haabe  at  undgaa  Sumpfeberen,  der  iblandt  rasede 
som  en  hel  Farsot  (pestilentia)***). 


•)  Jfr.  Hist.  Arkiv.  XIII.,     321  og  flg. 

♦*)  Paa  dette  Forbjærg,  mod  hvis  Ydersider  der  i  uroligt  Vejr 
gaar  en  svær  Brænding  („undosum",  hos  Virgil),  havde  Athe- 
næerne  tre  Skanser  under  det  sidste  Afsnit  af  Siciliefærden. 
At  disse,  tillige  med  de  der  oplagte  Forraad,  toges  af  Gylippos, 
var  et  haardt  Stød  for  Athenæerne,  som  derved  ogsaa  bleve 
afskaarne  fra  Havet. 

♦*•)  Syrakus's  Anlægger  havde  valgt  Rigdom  af  Orakelgudens 
Haand,  hed  det,  —  Krotons  derimod  Sundhed  (Strabon). 

Det  ældste  Syrakus  blev  i  Aaret  734  grundet  af 
korinthiske  Dorer  paa  Øen  Ortygia,  der  tidligere  maa 
antages  at  have  været  Sæde  for  et  punisk  Paktori.  Denne 
Urstad,  der  senere  i  Modsætning  til  de  yngre  Bydele  gjærne 
gik  under  det  blotte  Navn  »Øen«  (Ndao^),  blev  forst  ved  en 
Dæmning,  senere  ved  en  Bro  sat  i  Forbindelse  med  Siciliens 
Fastland. 

Ved  Syd  vestsiden  af  Øen  vældede  Kilden  Arethusa  op 
af  Havvandet,  hvorfra  den  sondredes  ved  et  Murhegn;  den 
existerer  endnu,  men  dens  Vand  skal  kun  benyttes  til 
Vask,  da  den  ved  et  Jordskjælv  i  tolvte  Aarhundrede  er 
bleven  saltholdig.  I  Oldtiden  holdt  man  Arethusa  for  et 
»Opvæld«  af  den  eliske  Flod  Alfeios*). 

Nordvestligst  paa  Øen,  ved  Sundet,  der  forbandt  den 
store  Vig  (nu:  porto  maggiore)  med  den  mindre,  halvt 
kunstige  Havn  paa  Ortygias  Nordside  (»Marmorhavnen« 
eller  portus  Laccius),  opførte  den  ældre  Dionysios  (f  367) 
sin  prægtige  og  stærke  Borg.  Ved  begge  Havne**)  var 
der  Værfter  {vsépta)  med  saakaldte  »Skibshuse«  (vsaxrotxoc), 
der  tjente  saa  vel  til  Bygning  som  til  Reparation  og  Op- 
bevaring af  Krigsfartøjer;  Dionysios  I.  skal  have  ladet  ind- 
rette sexti  saadanne  ved  den  mindre  og  et  Hundrede  og 
sexti  ved  den  større  Havn. 

Inde  paa  Øen  laa  et  Artemis-  og  et  Athenetempel,  af 
hvilke  navnlig  det  sidste  skal  have  været  prægtigt;  paa 
Ciceros  Tid  var  dets  indre  Vægge  prydede  med  herlige 
Malerier:  Agathokles  i  Rytterkamp  og  syv  og  tyve  Billeder 
af  Syrakus's  Konger  og  Tyranner  (Tal.  mod  Verres  IV.  55); 


')"AfÅ7iy€VfÅcc  ae(jLvov  ^ A^cpeov   hos    Pindar;    smlgn.  Virgils   Vers 
(Æneid.  III.,  694  flg): 

„Rygtet  fortæller,  AUeus,  den  eliske  Flodgud, 

Vej  har  sig  banet  i  Løn  under  Hav,  og  nu  sine  Bølger 
Blander  han  her  i  dit  Væld,  Arethusa,  med  sikulisk  Saltsø." 

^)  Paa  „Peloponneserkrigens"  Tid   dog  kun  ved  portus  Laccius 
{Adxxiog). 

Templets  Døre  vare  et  Kunstværk  af  Guld- og  Elfenbens- Ar- 
bejde. Artemis's  Helligdom  skal  have  staaet  i  Nærheden  af 
Arethusa-Kilden.  Ogsaa  Kong  Hierons  Palads,  hvor  senere 
de  romerske  Prætorer  residerede,  laa  paa  »Nasos«. 

Den  ved  sit  frugtbare  Opland  og  navnlig  ved  sin 
ypperlige  Havn  rask  opblomstrende  Stad  begyndte  vistnok 
snart  at  brede  sig  op  over  Kalkplateauets  Østparti ;  men 
det  var  dog  først  under  Gelon  (c.  480  f.  Kr.),  den  egentlige 
Begrunder  af  Syrakus's  Storstadsrang,  at  dette  sidste  Streg, 
»Achradina«,  der  blev  Byens  Hoveddel  og  egentlige  Akro- 
polis,  blev  fuldt  bebygget  og  droges  inden  for  Befæstningerne. 
Det  stærke  Achradina  var  ved  en  Dal  skilt  fra  de  vestre 
Højdestrøg  og  forsvaredes  her  af  et  vældigt  Murværn;  paa 
de  tre  andre  Sider  dækkede,  foruden  en  Ringmur,  ogsaa 
Havet  dets  stejle  Strand,  der,  som  før  antydet,  kun  ned 
mod  »Øen«  sænkede  sig  til  en  liden  Slette.  Her  befandt 
sig  (syd  paa)  et  overmaade  stort  Torv  CAyopd),  de  skjønneste 
Søjlegange  (aroac),  et  prægtigt  »Frytaneion«  (Ældste-Hal 
med  Statens  hellige  Arne),  hvor  der  stod  en  skjøn  Sapfo- 
Statue,  en  rummelig  Kurie  og  et  herligt  Zeustempel.  Gjennem 
hele  Bydelen  gik  en  bred  Hovedgade,  hvori  mange  Tvær- 
gader udmundede.  —  Foran  Achradinas  Mure  rejste  Gelon 
efter  Sejren  ved  Himera  et  Pragttempel  for  Demeter  og 
Persefone. 

Dette  var  Byens  Udstrækning  paa  »Peloponneserkrigens« 
Tid;  alene  Achradina  havde  en  Omkreds  af  vel  halvanden 
Mil,  saa  Syrakus  allerede  da  var  en  meget  betydelig  Stad. 

Under  den  mægtige  Dionysios  d.  ældre  (405 — 367) 
kom  hertil  de  vide  vestlige  Højdestrøg,  der  dannede  Kvar- 
terer af  Byers  Størrelse  (»instar  urbium«,  Livius),  adskilte 
ved  aabne  Mellemrum ;  Marcellus  kunde  saaledes  (212  f.  Kr.) 
slaa  Lejr  mellem  de  to  østlige  »Nybyer«:  Neapolis  (el. 
»Temenites«,  efter  en  »ts/zsvoc«  —  Helligdora  — ,  der  var 
viet  Apollon)  i  Syd  og  Tycha  i  Nord.     I  Neapolis's  Syd- 

skrænt  var  Siciliens  største  og  skjenneste  Theater  (fra 
femte  Aarhundrede)  indhulet;  man  havde  her  fra  en  herlig 
Udsigt  over  By,  Land  og  Vig.  Af  andre  Seværdigheder  i 
denne  Bydel  mærkes  et  prægtigt  Deraetertempel  (bygget  af 
Gelen,  smlgn.  oven  for)  og  en  meget  stor  og  skjøn  Apollo- 
statue. 

Det  vestligste  Kvarter,  Epipolæ,  strakte  sig  til 
Akropolisfortet  Euryalos,  der  dannede  Stadens  højeste 
Punkt  og  afsluttede  de  sammenhængende  Befæstninger; 
noget  vestligere  laa  det  isolerede  Fort  L  ab  dal  o  n*).  Eu- 
ryalos dækkede  navnlig  den  Vej,  der  gik  vest  over  gjennem 
Indlandet  til  Gela  (nu:  Terranuova).  I  dets  Nærhed  var 
der,  fra  den  indre  Bjærgegn,  gjennem  Tunneler  og  Render 
i  Klippegrunden  ført  en  Vandledning  ind  i  Byen,  hvis  Rør 
Athenæerne  overskare  i  » Peloponneserkrigen«  (Thukyd.  VI., 
100);  en  Gren  af  Ledningen  gik  under  Søen  til  Ortygia;  ogsaa 
en  Arm  af  Sletteaaen  var  ved  en  Kanal  ledet  hen  til  Staden. 
En  Del  af  Syrakus's  gamle  Vandrender  skulle  endnu  gjøre 
Tjeneste. 

Paa  Nordsiden  af  det  folkerige  Tycha,  der  havde  sit 
Navn  af  et  Tempel  for  Lykkens  Gudinde  og  besad  et  stort 
Gymnasium,  forte  Vejen  fra  Katana  og  Leontinoi  gjennem 
en  stærkt  befæstet  sexdobbelt  Port  (»Hexapylon«);  her  var 
det,  at  Romerne  1212  trængte  ind  i  Staden.  Hvor  Brovejen 
fra  Ortygia  gik  ind  i  Achradina,  var  der  rejst  et  lignende 
Portværn  (»Pentapylon«). 

Stadens  Omfang  i  denne  dens  største  Udstrækning 
angives  af  Strabon  til  halvfemte  Mil,  men  synes  dog  næppe 
at  kunne  have  overskredet  tre  Mil.  Folkemængden  maa 
mindst  antages   at  have  beløbet  sig  til  en  halv  Million**). 


♦)  Euryalos   og  Labdalon   vare  paa  „Peloponneserkrigena"    Tid 
ubefæstede  Højder;  paa  den  sidstnævnte  anlagde  Athenæerne 
en  befæstet  Depot-  og  Vagtstation. 
*♦)  Kiepert  mener:    vel  en  Million;    300000,    som   enkelte  have 
ment,  tør  sikkert  anses  for  en  Undervurdering. 

Cicero  (Tal.  mod  Ver.  IV.,  52 — 57),  der  roser  Syra- 
kus's skjønne  og  stærke  Beliggenhed  og  udtaler  sig  med 
Beundring  om  dens  forbundne  Dobbelthavn,  som  strakte  sig 
lige  ind  i  Byen,  kalder  det  »den  storste  og  skjonneste  af 
alle  græske  Byer«.  Liviu  s  taler  om  dets  uhyre  Udstræk- 
ning (»urbs  vastæ  magnitudinis«)  og  mener,  at  det  vel  har 
været  den  anseligste  og  smukkeste  Stad  paa  den  anden 
puniske  Krigs  Tid. 

Syrakus  var  vistnok  ogsaa  den  største  græske  By,  før 
den  hellenistiske  Periodes  kolossale  Orientstæder  (Alexandria, 
Antiochia,  Seleukia)  gjorde  den  Rangen  stridig.  Om  Stadens 
Styrke  vidner  Athenæernes  frugtesløse  Angreb  i  Slutn.  af 
det  5te,  to  karthagiske  Anfalds  uheldige  Udgang  i  det  4de 
og  endelig  den  lange  romerske  Belejring  mod  Enden  af  det 
3dje  Aarhundrede. 

Paa  en  Hej  ved  den  Vej,  som  fra  Ach radinas  Sydvest- 
hjørne førte  ned  over  til  Strøget  om  Pachynumnæsset,  laa  der, 
vel  en  Fjerdingvej  fra  Byen,  sønden  for  Slettens  Moser  og 
Aaløb,  et  anset  Tempel  for  den  olympiske  Zeus  (»Olym- 
pieion«).  En  Kvartmil  i  Sydøst  for  Helligdommen  laa 
Landingspladsen  Das  ko  n  ved  den  store  Vig;  her  gik 
Athenæerne  i  Land,  før  de  vandt  den  første  Sejr  nær 
Olympieion,  som  de  undlod  at  plyndre.  —  En  knap  Mil 
Nord  for  Syrakus  laa  Havnen  Thapsos,  hvor  Athenæerne 
lagde  deres  Flaade,  da  de  det  følgende  Aar  anfaldt  Staden 
fra  Nordvestsiden. 

Syraku  s 's  Omraade  indbefattede  i  dets  Glansperiode 
hele  Sydøstsicilien  og  strakte  sig  kileformig  ind  over  til 
Henna*).    Under  den  ældre  Dionysios  beherskede  det  ogsaa 


*)  Henna  („Siciliens  Navle")  var  en  gammel  Sikulerby,  som  var 
bygget  paa  en  brat  Højde  med  stadig  rindende  Kilder,  om 
hvilken  der  laa  Søer,  Lunde,  Hvedeagre  („frugtbar  med  vel- 
dyrket  Jord,"  Ovid)  og  evigblomstrende  Marker.  Sagnet  om 
Persefones  Rov  blev  tidlig  stedfæstet  her  (Ovid:  Fasti  IV., 
419  flg.);  hun  kaldes  derfor   af  Lukan  „Hennæa",   af  Juvenal 

flere  Punkter  paa  Nordkysten.  Fra  241  til  212  før  Kr. 
udgjorde  næsten  hele  Østsicilien  et  syrakusansk  Rige,  rig- 
tignok i  et  Slags  Vasalforhold  til  Rom. 

Stadens  vexlende  Skæbne  under  aristokratisk,  tyrannisk, 
demokratisk  og  atter  tyrannisk  Vælde  er  det  her  ikke  Stedet 
at  gaa  ind  paa.  Da  den  i  212  efter  en  toaarig  Belejring, 
til  Dels  ved  Forræderi,  blev  indtagen  af  Marcellus,  blev 
vistnok  privat  Gods  plyndret  og  en  Del  Kunstværker  som 
Trofæer  opstillede  i  romerske  Templer*);  men  Byen  tik  dog 
i  det  hele  en  skaansom  Behandling,  »for  at  den«,  siger 
Cicero,  »paa  engang  kunde  være  et  Minde  om  Sejr,  Mildhed 
og  Maadehold.«  Værre  for  Verres  frem,  der  (c.  70  f.  Kr.) 
plyndrede  Stadens  Gudeboliger  for  at  smykke  sit  Privathus 
og  sine  Villaer. 

Syrakus  skal  have  lidt  under  Sextus  Pompejus's  siciliske 
Kampe,  men  blev  styrket  og  restavreret  af  August.  Strabon 
fandt  dog  kun  »Øen«  og  det  nærmest  tilstødende  Strøg 
beboede. 

Berømte  Mænd  fra  Syrakus  vare  navnlig  Mathematikeren 
Archimedes  {6  iirj^avtxoq)  og  The  ok  rit,  den  berømte 
Skaber  af  den  bukoliske  Kunstpoesi  {dduUia);  de  levede 
begge  i  det  tredje  Aarh.  førKr.;  ogsaa  Siciliens  Old historiker 
Antiochos  (c.  450)  var  en  Syrakusaner. 

Det  moderne  »Siracusa«  er  indskrænket  til  Øen  og  har 
kun  en  20000  Indbyggere.    Omegnen  er  usund,  men  leverer 


„Plutons  sikuliske  Ægtefælle."  Efter  Sejren  ved  Himera 
(s.  XIII.,  334)  lod  Gelon  rejse  et  Deraetertempel  i  Henna. 
Under  Slavekrigen  (134 — 32)  holdt  Eunus  sig  længe  paa  denne 
Naturborg.  Egnen  om  Nutidens  „Castrojanni"  er  en  øde 
Steppe  (smlgn.  Hist.  Arkiv  XIII.,  525). 
')  Livius  (XXV.,  40)  fælder  dog  om  dette  Rov  følgende  Dom: 
„Herved  lagdes  Grunden  til  Beundringen  for  græske  Kunst- 
værker, men  ogsaa  til  den  Formastelighed  at  plyndre  alt, 
enten  det  tilhører  Guder  eller  Mennesker." 

en  ret  anset  Vin.  Havnen  skal  være  noget  tilgrundet.  I 
Stadens  Domkirke  ere  Levninger  af  Athenetemplet  bevarede, 
ligesom  dens  Musæum  indeholder  adskillige  interessante 
Oldsager.  *) 

Paa  den  »kontinentale«  Kuintomt  ser  man  i  »Neapolis's« 
Sydskrænt  Levninger  af  det  oven  for  nævnte  Theater,  na^r 
hvilket  der  ogsaa  findes  Rester  af  et  Amfitheater  fra  Romer- 
tiden. I  »Achradinas's«  sydlige  Skrænt  vække  de  mægtige 
Stenbrud,  »latomiæ«,  hvor  de  fangne  Athenæer  maatte  ar- 
bejde, Beundring;  et  af  disse  Brud  var  det  bekjendte  »Dio- 
nysios'sØre«  (Cicero,  in  Ver.  V.,  55);  ogsaa  betydelige  »Kata- 
komber« med  Grave  fra  300  for  Kr.  til  den  byzantinske 
Tid  ere  opdagede  her.  Hvad  der  for  øvrigt  er  levnet  af 
den  omfangsrige  Oldtidsstad,  indskrænker  sig  til  en  Therme- 
ruin,  et  stort  Zeusalter  samt  nogle  Vandbeholdere,  Sojle- 
brokker  og  Murrester.  Det  af  Hieron  IL  byggede  Zeusalter, 
der  ligger  mellem  Theatret  og  Amfitheatret,  er  dels  udhulet 
i  Klippen,  dels  opmuret. 

En  elleve  Mils  Vej  vest  for  Syrakus  bredte  der  sig 
ved  Sydkysten  en  liden,  men  frugtbar  Slette,  som  navnlig 
gav  en  rig  Hvedehøst  {»nupofåpo^« ;  »campi  Geloi«  hos 
Virgil).  Sletten  gjennemskares  af  en  Bjærgaa,  hvis  Lob  i 
Regntiden  var  fuldt  af  rivende  Stryg  og  Hvirvler.  Nær 
Mundingen  anlagde  Kretenser  og  Rhodier  i  Forening  (c. 
700  f.  Kr.)  det  snart  blomstrende  Gela.  Staden  blev  i 
Aaret  405  ødelagt  af  Karthagerne  og  Aar  280  atter  af 
Agrigentinerne;  senere  var  den  uden  Betydning.  Baade  »Red- 
deren og  Velgjøreren«  Gelon,  der  c.  480  ogsaa  var  Herre 
i  Syrakus,  hvis  fordrevne  Storborgere  havde  søgt  Tilflugt 
hos  ham,    og  hvor  han    endog  fik  Kongenavn,    —   og  hans 


*)  En  særlig  og  vigtig  Plads  blandt  Oldtidslevningerne  fra 
Syrakus,  som  fra  de  siciliske  Grækerstæder  i  det  hele,  ind- 
tage de  kunstnerisk  udførte  Mønter,  der  til  Dels  ere  forsynede 
med  aandrige  Symbol-Emblemer. 

Efterfølger,  Broderen  Hie ro n  (t  467),  hvem  Findar,  Æschy- 
los  og  Simoiiides  besøgte,  vare  Gelamænd,  der  havde  be- 
gyndt med  at  tilrive  sig  Magten  i  deres  Fødeby.  Æschylos 
døde  og  blev  bisat  her.  En  enkelt  dorisk  Tempelsøjle  samt 
en  Gravplads  ere  de  eneste  Levninger  af  Gela. 

En  otte,  ni  Mil  i  Nordvest  grundede  (c.  580  f.  Kr.) 
Udvandrere  fra  Gela  det  vigtige  Akragas  (lat.  Agri- 
gentum;  nu:  Girgenti),  der  naaede  et  Omfang  af  to 
Mil  (»maxima  moenia«  hos  Virgil).  Her  mødtes  —  foruden 
Kystvejene  paa  begge  Sider  —  ogsaa  Færdselslin jerne  fra 
Himeraegnen  i  Nord  og  fra  Katana  (over  Henna)  i  Øst*). 
Stadens  Akropolis  og  Hovedkvarterer  laa  paa  Terrasser  (til 
c.  1100  Fod;  »det  stejle  Akragas«,  hedder  det  hos  Vir- 
gil) mellem  tvende  sammenløbende  Aaer,  ved  hvis 
Munding  den  havde  sin  lidet  gunstige,  men  ved  Moloanlæg 
forbedrede  Havneplads**). 

Kalkhøjene  og  Dalene  om  Akragas  bar  en  rig  Grøde 
af  Druer,  Oliven  og  Korn,  ligesom  Strøget  var  anset  for 
sine  fortrinlige  Heste,  der  oftere  vandt  Sejerskranse  i 
Olympia.  I  Byens  Omegn  gave  de  mellem  Gibs-  og  Kalk- 
lagene liggende  Svovllejer  Anledning  til  en  livlig  Drift. 
Agrigentinernes  Handel  skal  have  strakt  sig  lige  til  Afrika*), 
deres  Gebet  —  i  alt  Fald  til  en  Tid  —  ind  over  Øen  helt 
op  til  Nordkysten;  Byens  Folkemængde  har  man  anslaaet 
til  omkring  300000. 

Staden  var  smykket  med  mange,    til  Dels  meget  stor- 


♦)  Til  de  to  sidstnævnte  Ruter  svare  moderne  Jærnveje. 

**)  Det  nuværende  Girgenti  (c.  20000  Indb.),  der  blot  dækker 
en  Del  af  Højderne,  har  sin  Havn,  porto  Empedocle,  en 
halv  Mil  vestligere. 

***)Her  tiltuskede  de  sig  for  Olje  og  Vin  Elfenben,  som  de 
anvendte  til  forskjellige  Luxusartikler,  saaledes  til  prægtige 
Løjbænke.  Blødagtig  Yppighed  var  i  det  hele  et  frem- 
herskende Træk  i  Akragas,  der  synes  at  have  været  et  sicilisk 
Sybaiis. 

artede  Templer  (se  neden  for)  og  havde  ikke  faa  pragtfulde 
Magnatpaladser,  fortræffelige  Vandledninger,  dannede  ved 
Tunneler  og  Render  i  Klippebunden,  og  svanebærende  Fiske- 
damme. Disse  Værker  i  Forbindelse  med  Beliggenhedens 
Naturskjønhed    skaffede    Stedet  Navn    af  »Siciliens   Perle« 

Blandt  Akragas's  Herskere  i  dets  Glanstid  mærkes 
Phalaris  (c.  560)  og  Theron  (c.  480);  ingen  Agrigentiner 
har  dog  naaet  det  Verdensry  som  Filosofen  Empedokles, 
der  ogsaa  var  en  Statsmand  og  Taler  af  Rang  og  i  Midten 
af  4de  A århundrede  gav  sin  Fødeby  en  demokratisk  For- 
fatning; Sagnet  vilde,  som  bekjendt,  vide,  at  han  søgte 
Døden  ved  at  styrte  sig  i  Ætnas  Krater  (»koldblodig  han 
sprang  i  det  brændende  Ætna«,  siger  Horats). 

Akragas  blev  i  Aaret  406  taget  af  Karthagerne  efter 
otte  Maaneders  Belejring ;  det  gjenrejstes  et  Par  Menneske- 
aldre senere  (Timoleon)  og  naaede  atter  en  høj  Blomstring. 
Aar  262  faldt  det,  efter  Kamp  med  Karthagerne,  i  Romernes 
Hænder,  men  blev  nogle  Aar  senere  atter  taget  og  ødelagt 
af  den  puniske  Arvefjende.  Da  Romerne  endelig  ble  ve 
Herrer  over  Vestsicilien,  rejste  Staden  sig  paa  ny  og  fik 
Forbundskaar.  Cicero  roser  dens  talrige  Befolkning  for 
Kjækhed  og  Velvilje  mod  Romerne.  Scipio  d.  yngre  skaffede 
dem  ved  Karthagos  Indtagelse  »Phalaris's  Kobbertyr«  til- 
bage, som  et  Minde,  siger  Cicero,  om  deres  hjemlige  Her- 
skeres Grusomhed  og  om  Romernes  Mildhed. 

Paa  Girgentis  maleriske  Terrasser  ser  man  endnu  en 
hel  Gruppe  af  Tempelruiner.  Navnlig  er  det  saakaldte 
Concordia-Tempel  (sydligst  paa  Plateauet)  vel  bevaret,  medens 
det  nærliggende  kolossale  Tempel  for  den  olympiske  Zeus*), 


*)  Denne  c.  350  Fod  lange  og  omtrent  halvt  saa  brede  Helligdom, 
hvis  Højde  har  været  over  dobbelt  saa  stor  som  Parthenons, 
havde  over  „cella'ens"  nedre  Søjlerad  en  Række  Gigant- 
skikkelser, hvis  Arme  og  bøjede  Hoveder  støttede  Taget. 
Materialet  er,  som  i  Regelen  paa  Sicilien,  hjemlig  Kalksten. 

der  for  øvrigt  aldrig  skal  være  bleven  fuldendt,  har  maattet 
levere  Materiale  til  Havnemoloen. 

Paa  den  øverste  Skrænt  laa  bl.  a.  et  Tempel  for  Zeus 
Atabyrios,  en  rhodisk  Guddom  (af  semitisk  Rod),  hvis  Dyr- 
kelse var  indført  over  den  til  Dels  rhodiske  Plantestad  Gela ; 
denne  Zeus  dyrkedes  i  Tyreskikkelse,  oprindelig  med 
Menneskeofre,  hvorfor  man  har  sat  »Phalaris's  Tyr«  i  For- 
bindelse med  hans  Kultus.  Af  de  ovenfor  nævnte  Vand- 
ledninger ses  endnu  Rester.  Her,  som  ved  Gela,  har  man 
fundet  ikke  faa  Vaser  af  skjønt  Arbejde. 

Ogsaa  Selinus*),  der  c.  630  f.  Kr.  blev  anlagt  (fra 
det  »hyblæiske«  Megara  ved  Syrakus)  paa  Strandhøjder  en 
ti  Mils  Vej  længer  i  Nordvest,  hævede  sig  til  en  ikke  ringe 
Betydning;  dets  Distrikt  frembragte  Hvede  og  havde  Kridt- 
lejer og  Saltkilder;  ogsaa  Palmer  trivedes  her  (»palmosa«, 
kalder  Virgil  Byen).  Egnens  Sundhed  blev  forbedret  ved 
Tørlæggelse  af  en  sumpig  Aaslette;  om  dette  Poretagende, 
der  skal  være  sket  efter  Empedokles's  Raad,  minder  endnu 
en  Mønt  med  en  bortflyvende  Sumpfugl  (Curtius,  Griech. 
Gesch,  II.,  498;  2te  Aufl.) 

Selinus  blev  i  Aaret  409  erobret  af  Karthagerne  og 
hørte  fra  den  Tid  til  deres  Kolonidistrikt;  halvandet  Aar- 
hundrede  senere  blev  det  ødelagt  under  den  1ste  puniske 
Krig.  Tre  betydelige  »doriske«  Templer**),  opførte  af 
Kalksten  fra  nærliggende  Brud,  vidne  ved  deres  mægtige 
Rester  om  den  forsvundne  Stads  Glans;  archaiske  Metop- 
reliefer  fra  disse  Helligdomme  opbevares  nu  i  Palermos 
Museum  Disse  djærve  og  karakteristiske  Skulpturer,  der 
bleve    fundne   1822,    fremstille  Herakles   i  Kamp    med  Gi- 


*)  Af   aéXtyoy:     vild   Silleri ,    der    voxede    i    Egnen   og    optoges 
som  Møntemblem. 
**)  Tre  andre  Tempelruiner  ses  paa  en  Nabohøj;    bl.    disse  den 
c.    360   Fod    lange    Apollo- Helligdom ,    det   længste    at    alle 
helleniske  Templer,  man  kjender. 

ganter  og  Amazoner,  Perseus  og  Athene  stridende  mod 
Giganter,  Zeus,  Hera,  Aktaions  Ded  og  andre  mythiske 
Æmner. 


V.     Det  puniske  Vestsicilien. 

1  de  vestligste  Streg  af  Øen,  der  til  241  f.  Kr.  til- 
hørte Karthago,  laa  ved  en  Vig  paa  Nordsiden  af  det  yderste 
Næs  det  stærkt  befæstede  Lily  bæ um  (nu:  Marsala,  et 
arabisk  Navn),  som  i  Aaret  276  modstod  Pyrrhus's  og  i 
Aar  250  Kernernes  Angreb.  Byen  var  anlagt  et  Aar- 
hundrede  tidligere  som  Stedfortræder  for  en  ældre,  lidt 
norden  for  liggende  Østad  (Motye)  *),  der  var  bleven  ødelagt 
af  Syrakusanerne  (Aar  400).  I  Romertiden  blev  Lilybæum 
Vestsiciliens  Hovedstad  (»splendissima  civitas«,  Cicero). 
Omegnen,  der  nu  leverer  den  ansete  Marsålavin,  var  ogsaa 
i  Oldtiden  druerig. 

Halvfjerde  Mil  nordligere  hæver  det  isolerede  Kyst- 
bjærg  Eryx  (nu:  monte  S.  Giuliano)  sig  til  henved  2200 
Fods  Højde;  paa  og  om  dette  Fjæld  og  i  den  tre  Mil 
østligere  liggende  By  Segesta  boede  en  egen  Stamme, 
Elymerne,  som  sagde  sig  at  være  indvandrede  fra  Troas 
og  derfor  ogsaa  af  Romerne  anerkjendtes  som  stambe- 
slægtede. 

Paa  Eryx**)  laa  en  Stad  med  et  berømt  Tempel  for 


*)  Paa  denne  Punerstads  Tomt  ses  endnu  Levninger  af  Molo, 
Landdæmning,  Ringmur,  Porte  og  Cisterner  samt  Grave  med 
Sarkofager  og  billedløse  Vaser. 

**)En  gammel,  af  Strabon  citeret  Geograf  nævner  som  „Sici- 
liens tre  Akropoler":  „Syrakus,  Eryx  og  i  Midten  det  over 
Bjærgsletterne  ragende  Henna";  — han  kunde  som  den  fjerde 
have  tilføjet  Bjærget  Eirkte  (Hercte)  ved  Palermo.  Paa 
Eryx  ligger  nu  Byen  S.  Giuliano  eller  „Trapani  del  monte"; 
af  den  gamle  Stad  staar  der  kun  enkelte  Murrester.  Bjærget 
Historisk  Arkiv.  IL  1885.  3 

Afrodite  (o:  Venus  Erycina,  for  hvilken  Guddom  der  ogsaa 
rejstes  et  Tempel  uden  for  Roms  porta  Collina);  det  stod 
paa  Strabons  Tid  øde,  da  Byen  i  Begyndelsen  af  den  1ste 
puniske  Krig  var  bleven  tagen  af  Karthagerne  og  Ind- 
byggere forflyttede  til  den  vigtige,  af  et  sigdformet  Næs 
dannede  Havn  Drepana  (nu:  Tråpani),  der  ligger  lidt  i  Syd- 
vest for  Bjærget  i  en  noget  gold  Egn.  I  denne  Havn  vandt 
Karthagerne  Aar  249  en  betydelig  Søsejr  over  Romerne. 

Det  ældgamle  Segesta  (»urbs pervetus«,  Cicero),  der 
laa  vel  halvanden  Mil  fra  Kysten*),  hvor  det  havde  en 
Havn  ved  Castellamare  di  Golfo,  besad  mineralske  Kilder 
og  synes  ikke  at  have  været  uden  en  vis  Betydning;  herom 
vidne  endnu  Ruinerne  af  et  stort,  men  ufuldendt  Tempel 
og  et  vel  bevaret  Theater.  Romerne  mente,  at  Byen  var 
anlagt  af  Æneas  (»Acesta«,  Æneid.  V.,  718),  ligesom  Virgil 
kalder  »Eryx«  denne  Sagnhelts  Broder. 

Segestas  Strid  med  Selinus  gav,  som  bekjendt,  Anled- 
ning til  det  for  Athen  saa  uheldsvangre  Sicilietog.  I  den 
1ste  puniske  Krig  sluttede  den  sig  først  af  alle  siciliske 
Stæder  til  sine  formentlige  Stambrødre  Romerne,  der 
indrømmede  den  en  skattefri  Forbundsfælles  begunstigede 
Stilling. 

Det  betydelige  Paner  mos  (nu:  Palermo,  Øens  Hoved- 
stad fra  Arabertiden),  der  laa  ved  en  malerisk  Golf  paa 
Nordkysten,  omtrent  midtvejs  mellem  Segesta  og  Himera, 
havde  et  herligt  Klima  og  en  paradisisk  Omegn.  Lige 
norden  for  Byen  hæver  sig  det  vel  2000  Fod  høje  Bjærg 
Eirkte    (Hercte;  —  nu:    monte   Pellegrino),    der    skilte    en 


omsværmes  endnu  al  vilde  Duer,  Afrodites  Fugle  Afrodite- 
dyrkelsen paa  Eryx  var  rimeligvis  udviklet  under  Indflydelse 
af  fønikiske  Søfareres  Astarte-Kultus.  Elymerne  have  mulig- 
vis virkelig  været  anatoliske  Dardaner,  der  i  „Pelasgertiden" 
have  søgt  et  nyt  Hjem  i  Vesten  (smig.  Etruriens  „Tyrrhener.") 
*)  Smlgn.  Gære,  Tarquinii  og  andre  etruskiske  Kyststæder. 

yppig  Dalslette  (nu:  den  orangerige  »Conca  d'Oro«  0: 
»Guldbækkenet«)  fra  Golfens  Veststrand. 

Staden  var  grundet  af  Føniker,  men  har  vistnok  tid- 
lig faaet  en  overvejende  hellenisk  Befolkning;  herom  vidner 
bl.  a.  dens  græske  Navn;  dens  puniske  Benævnelse,  som 
man  har  ment  at  finde  paa  Menter,  var  en  ganske  anden, 
men  kom  tidlig  af  Brug.  Væveri  og  Farvning  synes  at 
have  været  Hovedsysler  i  Panormos. 

Da  Byen  i  Aaret  254  f.  Kr.  var  falden  i  Romernes 
Hænder,  fik  den  Skattefrihed ;  senere  sendtes  der  en  Koloni 
der  hen. 

Nutidens  Palermo  besidder  et  paa  siciliske  Oldsager  rigt 
Museum.  Nylig  har  man  ved  Vandlednings-Gravninger  stedt 
paa  en  græsk-romersk  Nekropol  med  Sarkofager,  Vaser  og 
Amforer. 

Eirkte  dannede  et  temmelig  udstrakt,  stejlt  Plateau 
med  Græsgange,  dyrkbar  Jord  og  frisk  Søluft,  hvor  til  kun 
tre  Adgange  førte  op  (i  Nord  og  Syd  og  fra  Stranden  i 
Øst);  syd  paa  hævede  der  sig  en  til  Borg  og  Udkigsvarde 
skikket  Tinde.  Paa  denne  naturlige  Akropolis  holdt  den 
karthagiske  Helt  Hamilkar  Barkas  Romerne  Stangen  i  næsten 
tre  Aar  under  den  1ste  puniske  Krig  (smlgn.  Polyb.  I.,  .56). 

Hovedaarerne  i  Siciliens  gamle  Vejnet,  der  navnlig 
blev  forbedret  af  Romerne,  bestode  af  en  Strandvej  rundt 
Kysterne,  Linjer  fra  Catania  til  Gela  og  til  Henna,  hvor  fra 
der  gik  Ruter  mod  Sydvest  til  Akragas  og  mod  Nordvest 
til  Himera-Thermæ,  —  samt  Veje  fra  Syrakus  til  Gela,  og 
fra  Himera  til  Agrigent 


VI.     Smaaøer  om  Sicilien. 

Nordvest  for  Mylæ  (se  Hist.  Ark.  XIII.,  333)  laa  de 
lipariske  Øer,  efter  hvilke  den  bekjendte  romerske  Se- 
sejr  i  Aaret  260  er  bleven  benævnt. 

7>* 

S  t  r  O  n  g  y  1  e  (nu :  Stromboli),  den  nordligste  af  Holmene, 
der  har  en  endnu  virksom  Vulkan  *),  skal  have  været  Vind- 
beherskeren  Æolos's  Bolig  (Strabon). 

Den  største  0,  Lipara  (nu:  Lipari),  blev  noget  efter 
Aar  600  besat  af  Dorer  fra  Khodos  og  Knidos,  der  snart 
gjorde  sig  til  Herrer  over  den  hele  Øflok.  Den  var  frugt- 
bar og  havde  varme  Kilder  og  Alun  værker,  hvis  Produkt 
benyttedes  i  Panormos's  Farverier.  Ogsaa  her  fra  sendtes 
der,  fortælle  Diodor  og  Strabon,  Tempelgaver  til  Delti, 
navnlig  efter  heldige  Kampe  med  Tyrrhenerne.  Disse 
Øer  faldt  i  Romernes  Hænder  under  den  1ste  puniske 
Krig. 

Vest  for  Drepana  (Side  34)  laa  de  æg  a  ti  ske  Øer, 
der  navnlig  have  vundet  Navnkundighed  ved  Karthagernes 
følgerige  Nederlag  i  Aaret  241  f.  Kr. 

Tolv  Mil  sydvest  for  Pachynumpynten  laa  Melita 
(fønik.  o:  »Tilflugtssted«?**)  —  nu:  Malta)  med  en  By  af 
samme  Navn  (nu:  Cittå  Vecchia,  o:  Gamle-Byen)  og  en 
fortrinlig  Havnebugt  (ved  det  nuværende  Valetta).  Øen 
har  Grotter,  der  have  tjent  de  forhistoriske  Urindbyggere 
til  Boliger,  og  Levninger  af  kyklopisk  Murværk. 

Den  blev  omhyggelig  dyrket  af  Fønikerne,  som 
tidlig  sloge  sig  ned  her,  og  frembragte  navnlig  Bomuld, 
hvoraf  der  tilvirkedes  fine  Tøjer  og  Tæpper  (vestes  meli- 
tenses,  melitensia  o:  vestimenta;  Cicero,  Lucrets),  der  til 
Dels  vare  gjennemsigtige  (pulvinar  perlucidum;  Cic).  Og- 
saa Honning  hørte  til  Melitas  Udførselsvarer.  Melitensiske 
Hunde  nævnes  som  en  anset  Race. 

Efter  Mønter  og  Indskrifter  at  dømme  har  Øen  en  Tid 
været  hellenisk.  Paa  et  Næs  laa  et  gammelt  og  højt  æret  Hera- 


*)  øerne  kaldtes  ogsaa  „de  vulkanske"  eller  de  ^æoliske*. 
**)  Smlgn.  ,'Qxeccvov  xaTatpvyrj''^  hos  Diodor. 

tempel  med  Skatte  af  Elfenben,  til  Dels  i  Form  af  Statuer 
(Cicero). 

Melita  blev  romersk  i  Begyndelsen  af  den  2den 
puniske  Krig.  Diodor,  der  besøgte  øen  paa  Cæsars  Tid, 
roser  dens  Velstand,  Industri  og  anselige,  med  Gesimser 
og  Stukprydelser  smykkede  Huse. 

Axel  Ludvigsen. 


Engelske  Landeveje  og  landevejsliv 
i  Middelalderen*). 

(Forts.) 

Vi  have  nu  gjort  Bekjendtskab  med  de  engelske 
Landeveje  i  Almindelighed**)  og  skulle  nu  kaste  et  Blik 
paa  de  forskjellige  Typer  for  de  omflakkende  Klasser  og  se, 
hvilket  Liv  denne  nomadiserende  Stamme  da  førte,  hvilken 
Vigtighed  den  havde  for  Samfundet. 

De  Nomader,  som  hørte  til  Lægstanden,  vare  i  første 
Eække  Forhandlerne  af  Lægemidler,  Bajadserne,  Jonglø- 
rerne, de  omvankende  Musikanter  og  Sangere,  dernæst,  som 
en  Række,  der  havde  større  Betydning  fra  et  socialt  Syns- 
punkt, de  fredløse  (outlaws),  Gavtyvene  af  enhver  Art  og 
de  omflakkende  stavnsbundne.  —  Til  den  gejstlige  Stand 
hørte  Prædikebrødrene,  Tiggermunkene  og  Afladskræmmerne, 
denne  saa  højst  besynderlige  Race.  —  Sluttelig  var  der 
Pilegrimmene,  i  hvis  Rækker  Klerke  og  Lægmænd  blandedes 
sammen,  som  Chaucers  Bog  udviser. 

Visse  af  disse  Individer,  særlig  Tiggermunkene,  havde 
ganske  vist  et  fast  Tilhold,  men  deres  Liv  henrandt  for 
Størstedelen    paa    Landevejene;    de    havde   intet   fast  Maal, 


*)  Efter  J.  J.  Jus  ser  and:     La   vie  nomade    au  XlVe   siécle, 
Paris  1884. 
**)  Jfr.  Historisk  Arkiv  XIII.,  432  og  flg. 

Søgte  Æveutyret,  havde  efterhaanden  antaget  Skikke  og 
Udtryksmaader  efter  de  egentlige  Nomader  og  blandes  i 
den  offentlige  Bevidsthed  ofte  med  dem;  det  var  til  denne 
Klasse  Væsener,  de  knyttede  sig. 

Hvad  endelig  angaar  den  besynderlige  Race,  vi  nu  til 
Dags  endnu  se  vanke  om  i  Landet,  og  som  i  sidste  Instans 
repræsenterer  Nomadekasten  blandt  os,  havde  den  endnu 
ikke  holdt  sit  Indtog  i  den  britiske  Øverden,  og  vi  have 
derfor  ikke  her  at  beskæftige  os  med  den;  Zigeunerne  eller 
gi  s  pi  es  vare  lige  til  det  femtende  Aarhundrede  fuldstændig 
ukjendte  i  England. 


IV.    Kvaksalveren.  —  Den  omvankende  Sanger 
og  Minstrelen. 

Blandt  de  nomadiserende  Klasser  vare  de  mest  muntre 
eller  de.  der  gjaldt  for  de  største  Velgjørere,  naturligvis 
mest  velkomne.  Blandt  de  sidste  høre  altsaa  Forhandlerne  af 
Universallægemidler;  de  vare  meget  talrige  hele  Middel- 
alderen igjennem,  gjennemstrejfede  alle  Egne  og  bød  Sund- 
hed til  Fals.  Paa  Hviledagene  sloge  de  sig  ned  paa  Lands- 
byernes aabne  Pladser,  bredte  et  Tæppe  eller  en  Stump 
Tøj  paa  Jorden,  udstillede  deres  Lægemidler  og  begyndte 
at  tiltale  Publikum.  Man  kan  nu  til  Dags  i  England, 
Frankrig  og  Italien  endnu  høie  de  samme  Markskrigerier 
som  i  det  fjortende  Aarhundrede;  deres  Haand tering  er  en 
af  dem,  som  har  skiftet  mindst  Karakter.  I  det  trettende 
Aarhundrede  talte  Rutebeufs  Urtehandler  (her  bi  er)  ganske 
som  Ben  Jonsons  Mai'kskriger  i  det  sextende  Aarhundrede 
og  som  Kvaksalveren,  der  den  Dag  i  Dag  lige  for  vor  Dør 
lokker  Skaren  til  sin  Fjælebod.  Store  Ord,  vidunderlige 
Fortællinger,  Lovtaler  over  deres  ædle  fjærne  Herkomst, 
Opramsning   af   de   overordentlige   Kure,    de    have   udøvet, 

beskeden  Fremhævelse  af  deres  ubegrænsede  Opofrelse  for 
det  offentlige  Vel  og  deres  fuldstændige  Uegennytte  i  Penge- 
spørgsraaalet,  alt  dette  gjenfinder  man  og  vil  altid  gjenfinde 
i  disse  indsmigrende  Markskrigeres  Taler. 

»Smukke  Folk!«  saaledes  talte  sex  Aarhundreder  til- 
bage Rutebeufs  Forhandler  af  Lægeplanter,  »Smukke  Folk! 
jeg  hører  ikke  til  disse  fattige  Prædikebrødre  eller  disse 
stakkels  Urtehandlere,  som  udgaa  fra  Klostrene  med  deres 
fattige,  slet  syede  Kutter,  som  bære  Daaser  og  Krydder- 
poser og  udbrede  et  Tæppe  .  .  .  Forstaa  mig  vel!  jeg  er 
ikke  af  deres  Tal,  men  staar  i  Tjeneste  hos  en  Frue,  som 
hedder  Trote  af  Salerno,  som  bruger  sine  Øren  til  Hoved- 
bedækning, og  fra  hvis  Øjenbryn  der  dingler  lange  Sølv- 
kjæder  ned  over  Skuldrene.  Forstaa  nu  vel!  hun  er  den 
klogeste  Frue  i  alle  fire  Verdenshjørner.  Min  Frue  sender 
os  ud  i  forskjellige  Lande  og  Egne,  til  Apulien  og  til  Ca- 
labrien,  til  Burgund  og  til  Ardennerne  for  at  dræbe  vilde 
Dyr  og  uddrage  Salver  af  dem,  for  at  give  Lægemidler  til 
dem,  som  have  Sygdomme  i  Kroppen.  Og  da  jeg  drog 
bort,  lod  hun  mig  sværge  ved  alle  Helgene,  at  jeg  skulde 
lære  eder  at  kurere  for  Orm,  hvis  I  da  ville  høre  paa  mig. 
Ville  1  høre  det?« 

»Tag  Hatten  af,  spidser  Øren,  betragter  mine  Urter, 
som  min  Frue  sender  til  dette  Land  og  denne  Egn.  Og 
da  hun  vil,  at  de  fattige  skulle  nyde  lige  saa  godt  heraf 
som  de  rige,  sagde  hun  mig,  at  jeg  skulde  sælge  dem  i 
Smaaportioner ;  thi  mangen  har  en  Hvid  i  sin  Pung,  som 
ikke  har  fem  Daler,  og  hun  sagde  og  befalede  mig  at  tage 
en  Hvid  af  den  Mønt,  der  var  gængse  i  den  Egn  og  det 
Land,  hvor  jeg  kom  hen.« 

»Disse  Urter,  dem  skulle  I  nu  ikke  spise;  thi  der  er 
ingen  Oxe  i  dette  Land  eller  en  Stridsganger  saa  stærk,  at 
den  jo  vilde  krepere,  hvis  den  fik  saa  meget  som  en  Ært 
heraf  paa  Tungen;  saa  stærke  og  bitre  ere  de  .  .  .  I  skal 
lade  dem  staa  i  tre  Dage   paa  god,  hvid  Vin;    hvis  I  ikke 

have  en  hvid  Vin,  kunne  I  ogsaa  godt  tage  klart  Vand ;  thi 
mangen  har  en  Brønd  foran  sin  Hytte,  som  ikke  har  en 
Tønde  Vin  i  sin  Kjælder.  Naar  1  nu  tage  dem  tretten 
Morgener  i  Træk  paa  fastende  Hjærte,  ville  I  komme  eder 
af  forskjellige  Sygdomme;  thi  hvis  min  Fader  og  Moder 
vare  stedte  i  Dødsfare,  og  de  bade  om  den  bedste  Urt,  jeg 
kunde  give  dem,  vilde  jeg  give  dem  denne  her.« 

»Paa  slig  Vis  sælger  jeg  mine  Urter  og  mine  Salver. 
Ville  I  nu  ha'  dem,  saa  ta'  dem;  hvis  ikke,  lad  være!« 

Denne  Urtehandler  hørte  til  dem,  de  kongelige  Ordon- 
nancer  i  Frankrig  og  England  forfulgte  for  ulovlig  Udøvelse 
af  Lægekunsten.  Filip  den  smukke  og  Johan  den  gode 
have  begge  udstedt  strænge  Edikter  mod  dem;  man  be- 
brejdede dem,  at  »de  ikke  kjendte  Menneskenes  Tempera- 
menter, Tiden  eller  Maaden,  der  var  passende  til  at  prak- 
tisere paa,  heller  ikke  Lægemidlernes  Egenskaber,  særlig  da 
ikke  Laxativerne,  som  kunde  være  forbundne  med  Dødsfare.« 
Disse  Folk  komme  hyppig  fra  Udlandet,  »gjennemstrejfe 
Byer  og  Flækker  og  tillade  sig  at  give  alt  for  tillidsfulde 
syge  »clisteria  multum  laxativa  et  alia  eis  illicita«,  noget, 
den  kongelige  Myndighed  tog  dem  meget  ilde  op. 

I  England  nøde  disse  omstrejfende  Kvaksalvere  intet 
bedre  Ry  i  Viserne,  og  de  folkelige  Satirer  vise  os  dem 
altid  drive  om  paa  Værtshusene  i  det  sletteste  Selskab.  For 
imidlertid  at  gjøre  sig  et  Begreb  om  deres  Recepter  maa 
man  mindes,  hvorledes  den  Lægevidenskab  var  beskaffen, 
som  beskyttedes  af  Kongerigets  Love.  Man  betænke  blot, 
at  Johan  Oaddesden,  Hoflægen  under  Edvard  IL,  fik  Sporene 
af  Børnekopper  til  at  forsvinde  ved  at  hylle  den  syge  i 
rødt  Klæde;  saaledes  havde  han  behandlet  selve  Tronarvingen. 
Længe  havde  han  ogsaa  været  tvivlraadig  om,  hvorledes 
han  skulde  helbrede  for  Sten:  »Endelig«,  fortæller  han  i 
sin  Rosa  Anglica,  »fandt  jeg  paa  at  samle  en  god 
Mængde  af  de  Torbister,  man  om  Sommeren  finder  i  Oxe- 
møg,  og  af  de  Cikader,    som  synge  paa  Markerne;  jeg  skar 

Hovederne  og  Vingerne  af  Cikaderne  og  kom  dem  samt 
Torbisterne  i  en  Krukke  med  almindelig  Olje;  jeg  dækkede 
den  til  og  lod  den  staa  en  Dag  og  en  Nat  i  en  Bagerovn. 
Jeg  tog  Krukken  ud  og  varmede  den  ved  en  jævn  Ild;  jeg 
knuste  det  ganske,  gned  de  syge  Dele  dermed  og  efter  tre 
Dage  var  Smerten  forsvunden« ;  ved  Hjælp  af  Torbisterne 
og  Cikaderne  var  Stenen  smulret  i  Stykker.  Det  var  næsten 
altid  gjennem  en  pludselig  Indskydelse,  at  denne  Læge  op- 
dagede sine  mest  virksomme  Lægemidler;  Fru  Trote  fra 
Salerno  betroede  vist  næppe  sine  Agenter  i  Verdens  for- 
skjellige  Egne  mere  vidunderlige,  bemmelighedsfulde  Re- 
cepter. 

Dog  lige  meget,  Loven  skjelnede  meget  skarpt  mellem 
en  Hoflæge  og  en  Kvaksalver  fra  Gaden.  Til  Støtte  for 
sine  mærkelige  Lægemidler  havde  en  Gaddesden  et  grund- 
fæstet Ry,  og  han  havde  en  Garanti  i  sin  høje  Stilling. 
Han  havde  studeret  i  Oxford,  og  han  var  en  Avtoritet;  en 
alvorlig  Læge,  som  Chancers  Doktor,  der  havde  beriget  sig 
saa  meget  under  Pesten,  undlod  ikke  at  læse  og  gruble 
over  hans  Skrifter.  Skjønt  den  omvankende  Urtehandler 
vel  næppe  var  i  Besiddelse  af  mindre  Videnskab,  især  ikke 
af  mindre  Sindrighed,  var  han  dog  mindre  fordelagtig  be- 
kjendt;  han  kunde  ikke  som  Kongens  Læ^ge  støtte  sig  til 
sit  gode  Ry  og  herved  faa  sine  Patienter  til  at  sluge  St. 
Hansorme,  gnide  dem  med  Torbister  og  Cikader  eller  give 
dem  et  Lægemiddel  af  »syv  fede  Flaggerraus-Hoveder*)«; 
Lovgiveren  traf  altsaa  sine  Forsigtighedsregler.  Paa  Landet 
kunde  den  uprivilegerede  Kvaksalver,  saa  godt  som  Største- 
parten af  de  øvrige  Nomader,  næsten  altid  unddrage  sig 
Lovens  Strænghed;  men  ve  ham,  hvis  han  vovede  at  prøve 
sine  Kure  oifentlig  i  Byen.  Den  ulyksalige  Roger  Clerk 
havde  saaledes  villet  helbrede  en  Kone  ved  at  lade  hende 
bære    et   Stykke  Pergament    paa  Brystet    og   blev    i    1381 


")  Etter  Rosa  Anglica  et  Lægemiddel  mod  Miltsygdomme. 

anklaget  for  ulovlig  Lægepraxis  i  London.  »Under  Instru- 
menters Lyd  blev  han  fort  gjennem  Byen«  til  Gabestokken; 
han  maatte  ride  paa  en  usadlet  Hest,  med  sit  Stykke  Per- 
gament om  Halsen,  og  end  yderligere  fik  han  om  Halsen 
en  Natpotte  og  en  Slibesten  til  Tegn  paa,  at  han  havde 
løjet,  og  en  anden  Natpotte  hang  ned  ad  hans  Ryg. 

Urolig  over  den  voxende  Misbrug  udstedte  Henrik  V. 
endelig  1421  en  »Ordonnance  mod  Udøvere  af  Fysik  og 
Trolddom  for  at  udrydde  Ugjerninger  og  Parer,  der  saa 
længe  ere  gaaede  i  Svang  mellem  Folk  i  Kongeriget  af  dem, 
som  have  evet  og  praktiseret  Fysik  og  Trolddom,  i  det 
de  paastaa  at  have  vel  og  grundig  lært  Videnskaben,  men 
i  Virkeligheden  ikke  have  gjort  dette.«  Fremtidig  skal  der 
være  strænge  Straffe  for  alle  Læger,  som  ikke  ere  blevne 
prøvede  i  deres  Kunst,  nemlig  i  Fysik  ved  Universiteterne, 
og  ikke  optagne  som  Medlemmer  mellem  Mestrene  i  denne 
Videnskab.«  Uordnerne  fortsattes  dog  omtrent  i  samme 
Omfang,  og  for  at  give  den  af  Staten  privilegerede  Læge- 
kunst større  Avtoritet  oprettede  Edvard  IV.  i  sin  Regerings 
første  Aar  et  Barberlag  i  London. 

Renaissancen  indtræder  og  finder  Barberer,  Kvaksalvere, 
Empirikere  og  Troldkarle  i  samme  Trivsel  paa  Bretlands 
Jordbund.  Henrik  VIII.  fastslaar  med  Sorg  denne  Kjends- 
gjerning  og  oftentliggjor  nye  Reglementer:  »Medicinens  og 
Kirurgiens  Videnskab  og  Kunst,  som  paa  engang  kræver 
dybe  Studier  og  moden  Erfaring,  bliver  daglig  i  dette 
Kongerige  udøvet  af  en  Masse  Klodrianer.  Mange  af  dem 
have  ingen  som  helst  Indsigt  i  Videnskaberne  eller  Kund- 
skaber af  nogen  Art ;  der  gives  endog  dem,  som  ikke  kunne 
læse,  og  saalunde  ser  man  almindelige  Haandværkere,  Grov- 
smedde,  Vævere,  Kvinder  stadig  og  med  Frækhed  foretage 
vigtige  Kure  og  Ting  af  største  Vigtighed.  Til  Udøvelse 
heraf  anvende  de  dels  Trolddora  og  Manen,  dels  saa  mod- 
bydelige Lægemidler,  at  Sygdommen  øges  til  Guds  store 
Fortørnelse.«     Følgelig  skal  hver  Person,  som  vil  praktisere 

Medicin  i  London  eller  sex  Miles  Omkreds,  ft>rst  underkaste 
sig  en  Examen  for  Hovedstadens  Biskop  eller  Dekanen  ved 
Sankt  Paul,  assisterede  af  fire  »Doktorer  i  Fysik«;  i  Pro- 
vinserne skal  samme  Examen  finde  Sted  for  Stiftsbiskoppen 
eller  hans  Generalvikarius.  1  1540  sammensmelter  samme 
Konge  Barberernes  og  Kirurgernes  Lag  og  indrømmer  det 
nye  Lag  hvert  Aar  Ligene  af  fire  Forbrydere  til  Studiet  af 
iVnatomien. 

Næppe  vare  dog  disse  Privilegier  givne,  fer  der  ind- 
træder et  pludseligt  Omslag  i  Lovgiverens  Aand,  og  hvad 
beklager  man  nu?  Netop  disse  selv  samme  uprivilegerede 
Læger,  disse  Ihændehavere  af  ufejlbare  Hemmeligheder, 
disse  Landsby-Praktikere,  som  bleve  saa  slemt  medtagne  i 
Statutet  af  1511.  En  ny  Ordonnauce  udstedes,  der  fra 
Ende  til  anden  kun  er  en  hmg  Anklage  mod  de  avtoriserede 
Læger:  Disse  berettigede  Læger  forgive  deres  Klienter  lige 
saa  godt  som  de  gamle  Kvaksalvere ;  men  de  ere  blot  dyrere. 
»Alene  optagne  af  egen  Fordel  og  ingenlunde  bekymrede 
for  de  syges  Vel  have  de  forfulgt,  plaget  og  drillet  for- 
skjellige  hæderlige  Personer,  Mænd  og  Kvinder,  hvem  Gud 
havde  forlenet  Indsigt  i  Naturen  og  i  Virkningerne  af  visse 
Urter,  Redder  og  Vande;  paagjældende  Personer  tage  imid- 
lertid ingen  Belønning  for  deres  Kundskab  og  Dygtighed, 
men  give  som  gode  Naboer  og  af  Kjærlighed  til  Gud,  af 
Medynk  og  Barmhjærtighed  deres  Lægemidler  til  fattige. 
Man  véd  for  øvrigt  omvendt  noksom,  at  de  privilegerede 
Læger  ikke  ville  helbrede  nogen  uden  at  have  sikret  sig 
en  langt  storre  Erkjendtlighed,  end  Kuren  fortjener;  thi 
hvis  de  samtykkede  i  at  behandle  de  syge  for  intet,  vilde 
man  ikke  se  et  saa  stort  Tal  hentæres  og  forsmægte  til 
Døden  af  Mangel  paa  Lægedom,  som  man  kan  se  det  hver 
Dag.«  For  øvrigt,  trods  alle  Examiner  for  Bispen  af  Lon- 
don, »have  Størsteparten  af  dette  Kalds  Udøvere  saare  ringe 
Kundskab«,  hvorfor  alle  Kongens  Undersaatter,  der  »enten 
gjennem  Granskning  eller  Praxis«  have  Kjendskab  til  Plan- 

ters,  Rødders  og  Vandes  Dyder,  skulle  som  tidligere  og 
uden  Hensyn  til  modsatte  Edikter  kunne  helbrede  alle  Slags 
udvortes  Sygdomme  ved  Hjælp  af  Plastre,  Omslag  og  Salver, 
og  dette  »i  hele  Kongeriget  England  og  enhver  anden  af 
Kongens  Besiddelser.« 

Omslaget  var,  som  man  ser.  radikalt :  Landbefolkningens 
Hemmeligheder  vare  ikke  længere  Trolddomskunster,  men 
kostelige  Recepter,  Gud  selv  havde  givet  dem  Forstand  paa; 
de  fattige,  som  havde  været  udsatte  for  at  de  uden  Medicin, 
kunde  glæde  sig,  og  Markskrigerne  aandede  atter  frit.  Ben 
Jonson,  denne  utrættelige  Fodgænger,  der  for  sin  Fornøjelses 
Skyld  gik  til  Fods  med  Stok  i  Haand  fra  London  til  Skot- 
land, og  som  var  saa  vel  fortrolig  med  de  landlige  Fester  i 
England,  har  efterladt  os  et  levende  Portræt  af  en  datidig 
Kvaksalver;  Portrætet  er  tegnet  efter  en  Venetianer  fra 
syttende  Aarhundrede;  men  det  er  korrekt  endnu  den  Dag 
i  Dag  og  vil  vedblive  at  være  det  i  alle  Lande  og  til  alle 
Tider;  thi  den  Slags  Karakterer  ere  næsten  uforanderlige; 
Jonsons  Helt  er  den  samme  Fyr,  hvis  Tale  Rutebeuf  gav 
os  halvfjerde  Aarhundrede  tidligere.  Paa  sine  Besøg  i 
Smithfield  i  Markedstiden  maa  Dramaturgen  sikkert  mangen 
Gang  have  hørt  den  listige  Krabat  udraabe  med  rørt 
Stemme  og  himmelvendte  Øjne:  »O  Sundhed,  Sundhed!  du, 
den  riges  Velsignelse  og  den  fattiges  Rigdom!  Hvo  kan 
kjøbe  dig  for  dyrt,  siden  der  uden  dig  ikke  er  nogen  For- 
nøjelse i  Verden?«  Derpaa  gjør  Jonsons  Taler  Nar  ad  sine 
Kolleger,  roser  sit  uforlignelige  Universalmiddel,  hvori  der 
er  kommet  en  Smule  Menneskefedt,  der  er  tusende  Kroner 
værdt,  men  som  han  vil  overlade  for  otte  Kroner,  nej  for 
sex,  kort  og  godt  for  sex  pence.  Tusende  Kroner,  det  har 
Kardinalerne  Montaldo  og  Farnese  og  hans  Ven,  Storhertugen 
af  Toscana  betalt  ham;  men  han  foragter  Pengene,  og  for 
Folket  vil  han  gjøre  store  Ofre.  Han  har  ligeledes  en  Smule 
Pudder,  som  har  gjort  Venus  og  Helene  saa  smukke;  en  af 
hans  Venner,  en  stor  rejsende,    har   fundet  dette  Pudder  i 

Trojas  Ruiner  og  sendt  ham  en  Del.  Samme  Ven  har  i 
øvrigt  ogsaa  sendt  en  Smule  til  det  franske  Hof;  men 
denne  Del  var  blandet,  og  de  Damer,  sonj  benytte  den 
franske  Pudder,  faa  ikke  gode  Virkninger*). 

En  Englænder,  der  ikke  kjendte  noget  til  Ben  Jonsons 
Komedie,  opholdt  sig  tre  Aar  senere  i  Venezia,  forundrede 
sig  højlig  over  de  italienske  Kvaksalveres  Veltalenhed,  og 
da  han  tror  at  kunne  give  sine  Landsmænd  nye  Enkelt- 
heder om  denne  Race,  der  blomstrede  mere  frodig  paa  den 
italienske  Halve  end  i  noget  andet  evropæisk  Land,  tegner 
han  efter  Naturen  et  Portræt,  der  ganske  ligner  det,  Shake- 
speares  Ven  havde  udkastet.  »Jeg  har  ofte  i  Sandhed  be- 
undret disse  improviserende  Talere;  de  fremsige  deres  For- 
tællinger saa  mærkværdig  flydende,  med  en  saa  behagelig 
Ynde,  selv  naar  de  tale  ex  tempore,  med  et  Vid,  krydret 
med  den  mest  morsomme  Speg  og  pikante  Træk,  at  den 
fremmede,  som  er  uvant  med  deres  Markskrigerier,  bliver 
slaaet  af  Overraskelse.«  •  De  sælge  »Oljer,  vellugtende 
Vande,  trykte  Elskovssange,  Lægemidler  og  en  Bunke  andre 
Smaating.  Jeg  har  set  en  slig  Markskriger  tage  en  Hugorm 
i  Haanden  og  lege  et  helt  Kvarter  i  Træk  med  dens  Brod 
uden  at  blive  stukket  .  .  .  Han  vilde  faa  os  til  at  tro,  at 
bemeldte  Hugorm  i  lige  Linje  nedstammede  fra  det  Krybdyr^ 
som  paa  Øen  Melita,  den  vi  nu  kalde  Malta,  sprang  ud  fra 
Ilden  mod  Sankt  Pauls  Haand.« 

Ved  Gammelenglands  landlige  Fester  gjenfandt  man 
vel  næppe  ganske  den  samme  Veltalenhed,  den  samme 
Tungefærdighed,  den  samme  indsmigrende  Tone  og  lette, 
bevingede  Munterhed,  som  hos  Sydens  Kvaksalvere;  men 
Festerne  vare  dog  lige  fuldt  muntre,  de  vare  stærkt  besøgte, 
og  man  kunde  her  let  træffe  mangen  snedig,  spottesyg  og 
morsom  Person,  som  hin  Autolykus,  Shakespeare  har  ind- 
lemmet  i   sit  Galleri  af  Udødeligheder.     Landboerne  droge 


*)  The  Fox,  2den  Akt,  1ste  Scene  (1605). 

massevis  til  slige  Mødesteder  for  at  høre  paa  disse  Løjer, 
der  morede  dem,  og  kjøbe  de  Salver,  som  gjorde  dem  godt. 
Man  kan  se  det  samme  den  Dag  i  Dag,  i  Frankrig  som  i 
England;  Mængden  flokkes  altid  omkring  disse  Markskrigere, 
som  ufejlbarlig  kunne  helbrede  dem  for  Tandpine  og  ud- 
rydde andre  Sygdomme  af  mindre  Vigtighed.  Vidnesbyrd 
hænge  massevis  omkring  paa  Boden;  det  ser  ud  til,  at  al 
Verdens  berømte  Personligheder  allerede  have  nydt  godt  af 
Universalmidlet,  og  nu  henvender  Sælgeren  sig  til  Resten. 
Han  gestikulerer,  bliver  ivrig,  læner  sig  fremad,  slaar  ind  i 
en  alvorlig  Tone  og  hæver  sin  stærke  Røst.  Bønderne 
trænge  sammen  om  ham,  med  gabende  Mund  og  usikkert 
Øje,  uvisse  om  de  skulle  le  eller  blive  bange,  men  sluttelig 
fatte  de  dog  Tillid.  Med  kejtet  Haand  trække  de  Pungen 
op,  deres  Næver  famle  rystende  omkring  i  deres  nye 
Klæder,  de  række  Pengestykker  frem  og  modtage  Medi- 
cinen, deres  Øje  glimrer,  og  de  usikre  Miner  røbe,  at  deres 
sædvanlige  praktiske  Sans  og  List  her  have  slaaet  fejl,  at 
disse  Mennesker,  der  ere  saa  snedige  og  sikre  paa  deres 
egen  Domæne,  blive  Ofre  for  alle,  naar  de  komme  ind  paa 
fremmed  Omraade.  Sælgeren  bliver  ivrigere  og  ivrio^ere, 
og  her,  som  allesteds,  faar  han  ved  direkte  Tiltale  slutte- 
lig Bugt  med  Ubestemtheden. 

I  England  maa  man  fortrinsvis  søge  disse  Scener  paa 
det  uforlignelige  Gaasemarked  i  Nottingham.  Her  glimre 
de  i  alle  deres  uendelige  Variationer ;  man  kan  her  fastslaa, 
at  Nutidens  Kvaksalvere  ikke  have  mistet  synderlig  af  deres 
nedarvede  Livlighed;  man  vil  ogsaa  her  kunne  faa  Syn  for 
Sagn,  at  det  engelske  Folk  ikke  altid  er  vrantent  og  optaget  af 
sine  Interesser;  paa  denne  Daarskabens  og  den  uforlignelige 
Friheds  Dag  vil  man  kunne  se  de  hollandske  Kermesser 
fuldt  levendegjorte. 

Endnu  talrigere  end  Kvaksalverne  vare  i  Middelalderens 
Tider  de  Nomader,  som  strømmede  sammen  ikke  for  at 
helbrede,  men  simpelthen  for  at  adsprede  Mængden;  bragte 

de  ikke  Læo^edorn  for  Sot,  bragte  de  i  det  mindste  For- 
glemmelse af  Sorg  og  Savn:  det  var  Minstrelerne,  Tasken- 
spillerne, Jonglørerne  og  Sangerne.  Minstrelerne  og  Jong- 
lørerne ere  blot  forskjellige  Navne  paa  en  Klasse  Mennesker, 
der  øvede  samme  Profession,  det  vil  sige  de  reciterede  Ro- 
maner og  Sange  til  Akkompagnement  af  deres  Instrumenter. 
Paa  en  Tid,  da  Beger  vare  sjældne  og  egentlige  Theatre 
aldeles  ikke  existerede,  rejste  Poesien  og  Musikken  med 
disse  Personer;  slige  Gjæster  vare  overalt  velkomne.  Man 
fandt  disse  Nomader  ved  alle  Fester,  ved  alle  Gjæstebud, 
overalt  hvor  man  vilde  more  sig;  man  forlangte  af  dem, 
hvad  man  krævede  af  Øllet  og  Vinen,  at  de  skulde  dysse 
Bekymringerne  i  Slummer  og  vække  Fryd  og  Glæde.  De 
bare  sig  herved  ad  paa  forskjellig  Vis;  den  mest  hæderlige 
bestod  i  at  synge  og  fremsige  de  gamle  Heltes  Bedrifter 
paa  det  franske  eller  engelske  Sprog. 

Det  Kald  var  nobelt  og  blev  holdt  i  stor  Anseelse; 
Jonglørerne  eller  Minstrelerne,  der  indfandt  sig  paa  Borgen, 
med  Hovederne  fulde  af  krigerske  Historier,  Elskovskvad 
eller  raske  Sange,  hvor  der  blot  var  noget  at  le  af,  bleve 
modtagne  med  største  Yndest.  Deres  Ankomst  meldte  de 
uden  for  ved  muntre  Melodier,  som  vakte  Gjenlyd  i  Salene; 
snart  indløb  der  Ordre  til  at  indlade  dem,  man  stillede 
dem  op  i  Hallens  Baggrund  og  laante  Øren.  De  spillede 
et  Præludium  paa  deres  Instrumenter  og  begyndte  snart 
deres  Foredrag.  Ligesom  Taillefer  i  Slaget  ved  Hastings 
sang  de  om  Karl  den  stores  og  Rolands  Bedrifter,  eller  ogsaa 
fortalte  de  om  Arthur  og  Heltene  fra  Trojanerkrigen,  disse 
de  engelske  Briters  formentlig  uomtvistelige  Forfædre.  I 
fjortende  Aarhundredo  bleve  alle  disse  gamle,  heroiske,  raa, 
mægtige  eller  rorende  Historier  omarbejdede  og  moderni- 
serede; man  tilføjede  blomstrende  Beskrivelser,  indviklede 
Æventyr  og  overordentlige  Vidundere;  mange  bleve  om- 
satte paa  Prosa,  og  i  Steden  for  at  synge,  læste   man  dem 

nu  op*).  Herren  lyttede  til  med  Velbehag,  og  hans  mere 
og  mere  blaserede  Smag  lod  ham  finde  Glæde  i  de  besynder- 
lige Forviklinger,  hver  Begivenhed  nu  var  hildet  i;  han 
levede  et  Liv,  der  var  mere  sammensat  end  tidligere;  efterr 
som  han  var  mere  civiliseret,  havde  han  flere  Fornøden- 
heder, og  de  simple,  helstøbte  Malerier  i  Digte  som  Ro- 
landskvadet  egnede  sig  ikke  til  at  smigre  hans  Indbildnings- 
kraft; Romanheltene  saae  sig  tvungne  til  mere  og  mere 
vanskelige  Bedrifter  og  maatte  besejre  de  mest  mærkværdige 
Fortryllelser.  Desuden,  jo  mindre  tung  Haanden  blev,  desto 
mere  raffineret  malede  den;  man  fandt  Behag  i  disse 
Elskovsæventyr  og  gav  dem,  saa  vidt  muligt,  den  paa  én 
Gang  mystiske  og  sanselige  Ynde,  Skulpturarbejderne  fra 
det  fjortende  A århundrede  have  bevaret  saa  fremtrædende 
Spor  af.  Forfatteren  til  Sir  Gawayne  finder  et  over- 
ordentligt Behag  i  at  beskrive  de  Besøg,  hans  Ridder  mod- 
tager, og  i  at  afmale  hans  Dame  saa  smuk,  saa  blid,  med 
saa  yndefulde  Bevægelser  og  et  saa  glad  Smil;  han  anvender 
herpaa  hele  sin  Omhu,  hele  sin  Sjæl,  finder  paa  Ord,  som 
ligne  Kjærtegn,  og  enkelte  af  hans  Vers  glimre  med  en 
Guldglans  som  de  Parfumer,  der  anvendes. 

Disse  Udmalinger,  der  alt  vare  hyppige  i  det  trettende 
Aarhundrede,  bleve  endnu  mere  værdsatte  i  det  fjortende; 
men  mod  Slutningen  af  sidstna^vnte  Aarhundrede  forflyttes  de 
og  gaa  fra  Romanen  over  i  Fortællingen  eller  i  de  Digte,  der 
halvt  ere  Fortællinger,  halvt  Romaner,  f.  Ex.  Chancers 
Troilus.  Efter  mangfoldige  Omformninger  var  Romanen 
virkelig  paa  Nippet  til  at  blive  stillet  i  Skyggen  af  nye 
Genrer,  som  mere  passede  for  Tidens  Retning.  Hundrede 
Aar  tidligere  havde  en  Mand  som  Chancer  utvivlsomt  grebet 
tilbage  til  Legenderne  om  Kong  Arthur  og  skrevet  en  eller 


*)  Man  havde  vænnet  sig  til  at  oplæse  Versene  med  høj  Røst  i 
Steden  for  at  synge  dem;  Chancer  forudsætter,  t.  Ex.,  at  hans 
Digt  om  Troilus  kan  blive  læst  eller  sunget  skjødesløst. 

Historisk  Arkiv.  II.  18a5.  4 

anden  prægtig  Koman  for  Minstrelerne ;  nu  efterlod  han 
Fortællinger  og  lyriske  Digte,  fordi  han  indsaa,  at  Smagen 
havde  forandret  sig,  at  man  nok  endnu  var  nysgjerrig  efter^ 
men  ikke  mere  sværmede  for  de  gamle  Fortællinger,  at 
man  ikke  længere  fulgte  dem  med  Iver  til  Slutningen,  og 
at  man  snarere  pyntede  sine  Bibliotheker  *)  med  dem,  end 
deri  sogte  Æmner  for  daglige  Betragtninger.  Det  Pust  af 
Lyrik  og  den  Sum  af  Reflexioner,  man  fordum  fandt  samlet 
i  Romanerne,  vilde  man  nu  hellere  se  spredte  i  Ballader  og 
Fortællinger.  Romanerne  derimod  hjemfaldt  til  Lande- 
vejenes mindre  øvede  Rimsmedde,  forvandledes  til  kluntede 
Kopier  af  de  gamle  Originaler  og  bleve  saaledes  til  Spot 
for  Folk  af  Smag  og  sund  Sans. 

Saaledes  saae  man  de  store  franske  Heltedigte  om- 
skrevne og  forkortede  paa  tarvelige,  haltende  engelske  Vers ; 
den  gode  Tid  var  forbi,  og  da  Chaucer  paa  sin  Pilegrims- 
færd  med  forstilt  Højtidelighed  begynder  at  fortælle  om 
Sir  Thopas's  Bedrifter,  oprøres  den  sunde  Sans,  der  repræ- 
senteres i  Værtens  Personlighed,  og  Fortællingen  afbrydes 
brat.  Der  er  imidlertid  kun  ringe  Afstand  mellem  Sir 
Thopas  og  de  mangfoldige  Romaner,  som  vare  sunkne  ned 
til  Landevej spoesi  og  gjentoges  af  Sangerne  fra  By  til  By, 
og  den  Parodi,  der  morer  os,  er  næsten  en  korrekt  Kopi. 
I   den   første    Halvdel   af  det   femtende    Aarhundrede    tog 


♦)  De  prægtig  illuminerede  Manuskripter  forøges,  man  søger 
og  betaler  dem  dyrt.  Edvard  III.  kjøber  af  Isabella  fra 
Lancaster,  en  Nonne  i  Aumbresbury,  en  Bog  med  Romaner, 
hvorfor  han  betalte  hende  den  uhyre  Sum  66  Pund,  15 
Shillings  og  4  Pence;  da  Kongen  havde  faaet  Bogen,  be- 
holdte han  den  i  sit  Værelse.  Hans  Sønnesøn  Rikard  II. 
kjøbte  for  28  Pund  en  fransk  Bibel,  en  Roman  om  Rosen  og 
en  anden  om  Percival.  P  or  at  gjøre  sig  en  Forestilling  om 
disse  Priser  behøver  man  kun  at  mindes,  at  Aaret  før  Edvard 
kjøbte  sin  Roman,  opførte  Londons  Borgere  i  deres  Regnskabs- 
bøger 7  Pund  og  10  Shillings  for  ti  Oxer,  de  have  foræret 
Kongen,  4  Pund  for  20  Svin  og  6  Pund  for  24  Svaner. 

Robert  Tornton  si^  for  at  af  kopiere  et  godt  Antal  af  de 
gamle  Texter  til  disse  Romaner,  og  ved  at  gjennemgaa  dem 
føler  man  sig  slaaet  over  Chaucers  fortræffelige  Speg  og 
korrekte  Parodi.  Alle  disse  Digte  aflires  i  samme  Gangart, 
uden  Tankeflugt  eller  Tankefylde;  Strofe  folger  paa  Strofe  uden 
Ende  og  Afvexling,  man  lukker  en  Bog  op  og  lukker  den  atter 
til,  uden  Spænding,  uden  just  ligefrem  at  kjede  sig,  men 
ogsaa  uden  ovend reven  Rørelse.  Og  hvis  man  hændelsesvis 
slumper  over  fra  den  ene  Roman  i  en  anden,  synes  det  at 
være  den  selv  samme.  Tag  en  eller  anden,  ligegyldig 
hvilken,  t.  Ex.  Sir  Is  umbras;  efter  en  Bon,  der  fremsiges 
for  en  Forms  Skyld,  roser  Rimsmedden  os  Heltens  Dyg- 
tighed, dernæst  en  kostelig  Dyd,  han  var  i  Besiddelse  af: 
Hans  Kjærlighed  til  Minstrelerne  og  hans  Rundhaandethed 
mod  dem.  Isumbras  udfolder  kun  enestaaende  Egenskaber, 
hans  Hustru  og  Sønner  ligervis;  han  er  den  tapreste  af  alle 
Riddersmænd,  hans  Hustru  den  skjønneste  af  alle  Kvinder; 
dette  er  imidlertid  ikke  til  Hinder  for,  at  Sir  Degrevant 
ogsaa  er  den  tapreste,  og  Sir  Eglamour  af  Artois  ligervis. 
Minstrelen  aflirer  os  Stykker,  der  vel  ere  en  Smule  for- 
sk] ellige,  men  alle  gaa  paa  samme  Melodi,  og  deres  hule 
Lyd  giver  alle  disse  Sange  et  og  samme  Familiepræg. 

Adelsmanden  havde  imidlertid  ikke  synderlig  bedre  Ad- 
spredelser; Theatret  existerede  endnu  ikke,  og  kun  fra  Tid 
til  anden,  paa  Aarets  store  Fester  kunde  Ridderne  og  den 
almindelige  Hob  se  Pilatus  og  Jesus  figurere  paa  Brædderne; 
Resten  af  Aaret  var  han  lykkelig,  naar  han  i  sit  Hjem 
kunde  huse  Mænd  med  god  Hukommelse,  der  mindedes  flere 
Vers  og  forstod  mere  Musik,  end  man  kunde  høre  paa  én 
Dag.  Den  Gang  kunde  man  ikke  tænke  sig  Fornøjelser 
uden  Minstreler ;  ved  Prinsesse  Margretes  Bryllup  (en  Datter 
af  Edvard  I.)  optraadte  der  tire  Hundrede  sex  og  tyve  Mu- 
sikanter eller  Sangere,  og  Edvard  III.  skjænkede  hundrede 
Pund  til  dem,  som  assisterede  ved  hans  Datter  Isabellas 
Bryllup;  han  lod  dem  ogsaa  figurere  ved  sine  Turneringer. 

Paa  Biskoppernes  Hyrderejser  førte  man  ofte  Minstreler 
frem  for  at  adsprede  dem;  det  var  undertiden  Folk  fra 
Egnen  og  meget  tarvelige  Musikanter.  Paa  en  af  sine 
Rundrejser  giver  Biskop  Swinfield  en  Penny  pr.  Hoved  til 
tvende  Minstreler,  som  have  spillet  for  ham;  men  ved  en 
anden  Lejlighed  er  han  stegen  til  tolv  Pence  pr.  Hoved. 
Man  har  kun  tvende  Adspredelser  ved  Taffelet,  siger  Lang- 
land i  sin  store  Satire:  at  lytte  til  Minstrelerne  og,  naar 
de  tie  stille,  at  tale  om  Religionen  og  diskutere  Mysterierne. 
Det  Maaltid,  Ridder  Gauvain  nyder  hos  sin  Vært,  den 
grønne  Ridder,  krydres  af  Sange  og  Musik;  den  næste  Dag 
forlænges  Adspredelsen  ud  over  Maaltidet:  »man  hørte 
under  og  efter  Middagen  mange  ædle  Digte  saa  vel  som 
Julesange  og  nye  Sange,  midt  under  den  mest  optænkelige 
Lystighed.«  I  Væbnerens  Fortælling  hos  Chancer  giver 
Kong  Cambynskan  »en  Fest  saa  smuk,  at  Verden  aldrig 
har  opvist  dens  Lige«,  og  vi  se  Fyrsten,  »efter  den  tredje 
Anietning  sidde  mellem  sine  Jævninger  og  høre  Minstrelerne 
synge  kostelige  Ting  for  ham  ved  Taffelet.«  Under  dette 
Maaltid  blev  Lyrens  Lyd,  Sangernes  Stemme  og  Minstrelernes 
»kostelige  Ting«,  sandt  nok,  ofte  afbrudte  ved  Knagen  af 
de  Ben,  Hundene  gnavede  under  Bordene,  eller  ved  det 
skærende  Skrig  af  en  eller  anden  slet  oplært  Falk;  thi 
mange  af  Herrerne  havde  under  Maaltidet  deres  Yndlings- 
fugle  siddende  bag  sig  paa  Stænger;  Kongen,  der  var  glad 
over  sine  Mænds  Nærværelse,  var  imidlertid  overbærende 
mod  disse  Friheder. 

Cambynskans  Minstreler  ere  tænkte  knyttede  til  hans 
Person;  Kongen  af  England  havde  virkelig  faste  Sangere, 
som  han  nødig  skiltes  fra,  og  som  endog  ledsagede  ham  til 
Udlandet;  Henrik  V.  antog  t.  Ex.  atten,  som  skulde  følge 
ham  til  Guienne  og  andensteds.  Deres  Anfører  kaldes 
Minstrelernes  Konge  eller  Marskalk;  den  2den  Maj  1387 
udsteder  Rikard  H.  et  Pas  til  Johan  Caumz  »rex  ministral- 
lorum  nostrorum«,    som  skal  paa  en  Rejse  hinsides  Havet. 

Den  19de  Januar  1464  tilstaar  Edvard  IV.  en  Pension  paa 
10  Mark  »dilecto  nobis  Waltero  Haliday,  marescallo  mini- 
strallorum  nostrorum.«  Edvard  III. 's  Skattemester,  Thomas 
Brantinghams  Regnskabsbøger  omtale  hyppig  de  kongelige 
Minstreler,  som  fik  syv  en  halv  Pence  daglig  i  Len. 

De  rigeste  Adelsmænd  efterlignede  naturligvis  Kongen 
og  havde  deres  Trop,  som  undertiden,  naar  Lejligheden  til- 
bed sig,  ogsaa  optraadte  andensteds.  Regnskaberne  fra 
Winchesterkollegiet  udvise  under  Edvard  IV.,  at  Kollegiet 
havde  lønnet  Minstreler,  som  stode  i  Tjeneste  hos  Kongen, 
Grev  Arundell,  Lord  Ware,  Hertugen  af  Glouchester,  Her- 
tugen af  Northumberland  og  Biskoppen  af  Winchester;  de 
sidste  figurere  hyppigst.  I  samme  Regnskabsbøger,  fra 
Henrik  IV.'s  Tider,  finder  man  omtalt  Udgifter,  forvoldte 
ved  Grevinden  af  Westmorelands  Besøg;  hun  rejste  med 
Følge,  hendes  Minstreler  udgjorde  en  Del  heraf,  og  man 
forærer  dem  en  Sum  Penge. 

Deres  Tjeneste  var  meget  skatteret,  og  de  bleve  vel 
lønnede;  thi  deres  omarbejdede,  mishandlede,  ukjendelige 
Digte  stødte  nok  Folk  af  Smag,  men  ikke  Massen  af  disse 
byttelystne  Kamphaner,  som  kunde  lønne  Minstrelen  for 
hans  Rejse  og  indrømme  ham  betydelige  Gunstbevisninger. 
De  omflakkende  Sangere  indfandt  sig  sjælden  tor  et  Slot, 
uden  at  man  skjænkede  dem  Kapper,  Pelsværkskjortler,  god 
Mad  og  Penge.  Langland  kommer  ofte  tilbage  til  denne 
Rundhaandethed,  hvilket  beviser,  at  den  var  betydelig,  og 
han  beklager,  at  man  ikke  uddeler  alt  dette  Guld  til  de 
fattige,  der  ligesom  disse  Nomader  gaa  fra  Dør  til  Dør  og 
ere  »Guds  Minstreler« ;  men  man  laante  ikke  Øren  til  hans 
gode  Raad;  saa  længe  man  paa  Borgene  fandt  den  gamle 
Hal,  hvor  alle  Maaltider  indtoges  i  Fællesskab,  fik  Min- 
strelerne  Adgang.  Naar  Arkitekten  byggede  disse  Sale,  tog 
han  Hensyn  til  Nødvendigheden  af  deres  Nærværelse,  og 
oven    over    Indgangsdøren,    lige    over    for    Højsædet,    hvor 

Herrernes  Taffel  var  anbragt,  byggede  han  et  Gralleri,  hvor 
Musikanterne  toge  Sæde  for  at  spille  deres  Instrumenter. 

Minstrelens  klassiske  Instrument  var  Liren,  en  Slags 
Violin  med  Bue,  temmelig  lig  med  vore;  den  var  vanskelig 
at  traktere  og  krævede  megen  Kunst ;  efterhaanden  som 
Kunsten  sank,  blev  en  dygtig  Lirespiller  ogsaa  sjældnere, 
den  simple  Tamburin,  som  den  første  den  bedste  kunde 
lære  at  traktere  i  kort  Tid,  erstattede  Liren,  og  de  sande 
Artister  beklagede  sig  over  Musikken  og  Dagens  Smag.  Min- 
strelen  spillede  i  øvrigt  ogsaa  andre  Instrumenter,  Harpen, 
Luten,  Gitaren,  Sækkepiben,  Koten,  en  Slags  lille  Harpe, 
de  keltiske  Folks  gamle  Instrument  o.  s.  v. 

Stormændenes  Gunst  og  Gaver  gjorde  Minstrelernes 
Lag  meget  misundelsesværdig,  deres  Tal  øgedes  da  ogsaa, 
og  Konkurrencen  var  stor.  Kongens  Minstreler,  der  vare 
kyndige  og  dygtige  Folk,  nedlagde  derfor  i  femtende  Aar- 
hundrede  Protest  hos  deres  Herre  mod  den  voxende  Dri- 
stighed hos  disse  falske  Minstreler,  som  tydelig  nok  mind- 
skede deres  Indtægter,  og  Kongen  gaar  ind  paa  deres  Klage: 
»Bønder  uden  Dannelse  og  Haandværksfolk  af  forskjellige 
Haandteringer  udgive  sig  for  Minstreler ;  enkelte  have  dristet 
sig  til  at  bære  vort  Livre,  og  vi  have  ikke  tilladt  dem  det, 
og  de  have  givet  sig  ud  for  vore  egne  Minstreler.«  Ved 
slig  brødefuld  Adfærd  have  de  fravendt  Kongens  Under- 
saatter  mange  Penge,  og  skjont  de  ikke  have  nogen  For- 
stand eller  Erfaring  i  Kunsten,  drage  de  fra  Sted  til  Sted 
og  høste  paa  Festdagene  de  Fordele,  de  sande  Artister 
burde  have,  de,  som  helt  have  viet  sig  til  deres  Kald  og 
ikke  øve  nogen  daarlig  Kunst. 

For  at  hæve  sine  Minstreler  over  deres  Kaldsbrødre 
bemyndiger  Kongen  dem  til  at  gjenforny  og  konsolidere 
Minstrelernes  gamle  Gilde,  og  fremtidig  maa  ingen,  hvor 
stort  hans  Talent  end  monne  være,  øve  dette  Kald,  med 
mindre  han  er  optagen  i  Gildet.    Fremdeles  indrømmes  der 


I 

OiJdets  Medlemmer  en  inkvisitorisk  Myndighed,  og  de  have 
Ret  til  at  drage  alle  falske  Minstreler  til  Ansvar. 

Man  gjenkj ender  i  dette  Reglement  de  radikale  Be- 
stemmelser, hvorved  den  kongelige  Myndighed  i  Middel- 
alderen troede  at  kunne  stoppe  alle  Strømninger,  der  kom 
dens  Tendenser  paa  tværs,  og  at  tilintetgjere  alle  Misbrug. 
Paa  tilsvarende  Vis  og  med  lige  saa  ringe  Held  søgte  man 
ogsaa  ved  Dekreter  at  nedsætte  Brødpriserne  og  den  dag- 
lige Arbejdstid. 

Myndighederne  havde  i  øvrigt  ogsaa  andre  Grunde  til 
at  passe  paa  de  omvankende  Sangere  og  Musikanter;  naar 
de  viste  sig  overbærende  mod  de  Bander,  som  vare  knyttede 
til  Stormændenes  Personligheder,  frygtede  de  andre  Bander 
og  syslede  undertiden  med  de  Tanker,  disse  udsaaede  under 
Paaskud  af,  at  det  var  Sange:  Disse  Doktriner  vare  meget 
liberale  og  skyndede  undertiden  ligefrem  til  Revolter.  Saa- 
ledes  se  vi  t.  Ex.  ved  Begyndelsen  af  femtende  Aarhundrede, 
midt  under  Walliserkrigen,  at  Underhuset  anklagede  Min- 
streler af  dette  Folk  for  Kongen  og  beskyldte  dem  for  at 
begunstige  Forvirringer,  ja  endog  selv  være  Aarsag  til  Re- 
bellion. Deres  politiske  Sange  opmuntrede  aabenbart  Insur- 
genterne  til  Modstand,  og  Parlamentet,  som  skærer  dem  og 
de  almindelige  Vagabonder  over  én  Kam,  véd  meget  vel,  at 
naar  det  vil  lade  dem  arrestere  paa  Vejene,  er  det  ingen- 
lunde almindelige  Stratenrøvere,    man  vil  sende  i  Fængsel. 

De  store  folkelige  Bevægelser  vare  fremkaldte  ved  sa- 
tiriske Sange  mod  Stormændene,  Sange,  som  Minstrelerne 
affattede,  og  Massen  kunde  udenad.  Det  var  en  Folkesang, 
man  uden  Tvivl  ofte  havde  gjentaget  i  Landsbyerne,  som 
leverede  John  Ball  Texten  til  hans  store  Tale  i  Blackheath 
under  Oprøret  1381:  »Da  Adam  grov  og  Eva  spandt, 
hvem  var  da  vel  Adelsmand?«  Ligeledes  da  Bønderne  i 
Kent  rejste  sig  under  Henrik  VI.  og  deres  allierede,  Sø- 
mændene, paa  aaben  Sø  fangede  og  halshuggede  Hertugen 
af  Suffolk,    lavede  man   derom    en   satirisk  Sang,    som   var 

meget  populær  og  har  holdt  sig  til  vore  Dage.  Lige  som 
man  nemlig  havde  spillet  en  Farceproces  mod  Kongens 
Yndling,  fer  man  dræbte  ham,  saaledes  giver  Sangen  os  en 
Komedie  ved  hans  Ligfærd.  Adel  og  Prælater  indbydes  til 
at  komme  her  hen  og  synge  deres  Responsorier,  og  i  denne 
foregivne  Begravelsessang,  der  er  en  Glædes-  og  Triumfs- 
hymne,  nedkalder  Sangeren  Himlens  Velsignelse  over  Mor- 
derne. Underhuset  fremstilles  sluttelig  som  kommen^ie  for 
efter  sin  Tur  at  synge,  under  Hentydning  til  alt  Forræderi 
i  England,  et  »Requiescant  in  pace.« 

Det  tolvte  Aarhundredes  populære  Oprørsmand,  den 
fredløse  Robin  Hood,  voxer  naturligvis  i  Ry.  Man  besynger 
hans  Dyder;  man  fortæller,  hvorledes  denne  fromme  Mand, 
som  under  den  største  Pare  altid  hørte  en  Messe  til  Ende, 
inden  han  søgte  at  redde  sig,  modig  plyndrede  de  store 
Herrer  og  de  høje  Prælater,  men  var  barmhjærtig  mod  de 
fattige,  hvilket  var  en  indirekte  Antydning  til  Roverne  om 
paa  deres  Farter  at  skjelne  mellem  Klinten  og  Hveden.*) 

Minstrelernes  Sympathi  for  Emancipationens  Ideer,  der 
i  det  fjortende  Aarhundrede  havde  gjort  saa  store  Frem- 
skridt, kommer  ikke  blot  frem  i  Sangene;  man  gjenfinder 
disse  Ideer  selv  i  de  omarbejdede  Romaner,  som  de  recite- 
rede i  Herrernes  Overværelse,  og  som  nu  ere  fulde  af  pom- 
pøse Erklæringer  om  Menneskenes  Lighed;  Digtere  af  en 
højere  Rang,  det  højeste  Samfunds  Yndlinge,  ja  Kongerne  selv 
havde  i  deres  officielle  Akter  fundet  Behag  i  at  proklamere 
liberale  Sandheder,  hvis  praktiske  Realisation  man  ikke 
synderlig  troede  paa,  og  Sindene  vare  saaledes  vante  hertil. 
Saaledes  kan  Chancer  i  de  mest  veltalende  Vers  prise  den, 
i    hans  Øjne    eneste    sande  Adel,    Hjærtets  Adel;    saaledes 


')  Den  store  Mængde  Sange,  som  ere  komne  til  os  om  Robin 
Hood,  skriver  sig  uheldigvis  fra  sextende  Aarhundrede,  dog 
ere  enkelte  noget  ældre;  hans  Popularitet  var  meget  stor  i 
det  fjortende  Aarhundrede. 

kan  Kong  Edvard  I.,  da  han  1295  sammenkalder  det  første 
virkelige  Parlament,  erklfere,  at  han  handler  saalunde,  fordi 
han  er  gjennemtrængt  af  den  gamle  Grundsætning,  som  vil, 
at  hvad  der  vedrører  alles  Rettigheder,  ogsaa  skal  billiges 
af  alle;  han  proklamerer  hermed  et  Princip,  hvorfra  senere 
de  mest  radikale  Samfundsreformer  ere  udledede. 

Man  kunde  altsaa  nok  lade  Minstrelerne  efter  Kongens 
Exempel  gjentage  disse  vel  bekjendte  Grundsandheder,  som 
dog  formentlig  havde  saa  ringe  Sandsynlighed  for  at  blive 
bragte  til  Anvendelse.  Dog  Ideerne  saa  lidt  som  Sæde- 
kornet falde  til  Jorden  for  at  gaa  til  Spilde,  og  Adels- 
manden, som  er  dysset  i  Slummer  ved  Jonglorens  monotone 
Vers,  vækkes  en  Dag  pludselig  ved  Larmen  fra  Skarerne, 
der  strømme  sammen  foran  London,  og  ved  Præsten  John 
Balls  Omkvæd  (1381),  og  da  maa  han  drage  Kaarden  og 
ved  et  Blodbad  gjøre  Masserne  begribelige,  at  Tiden  endnu 
ikke  var  kommen  til  at  realisere  disse  Grundsætninger,  at 
det  kun  var  Sange,  blot  og  bare. 

Digterne  og  Folkesangerne  havde  altsaa  en  Indflydelse 
paa  den  sociale  Bevægelse,  mindre  ved  de  Grundsætninger, 
som  ere  spredte  i  deres  store  Værker,  end  ved  disse,  dristig 
udkastede  og  voldsomme  Smaadigte,  som  de  mindre  betyde- 
lige af  dem  forfattede  og  sang  for  Folket,  paa  Gader  og 
Korsveje  under  urolige  Tider,  i  Straahytterne  under  al- 
mindelige Forhold  og  til  Gjengjæld  for  udvist  Gjæst- 
frihed. 

Minstrelerne  maatte  imidlertid  forsvinde.  Ferst  og 
fremmest  begyndte  en  Tidsalder  at  frembryde,  hvor  Beger 
og  Kunsten  at  læse  udbredte  sig  blandt  Befolkningen,  en 
Brønd,  hvoraf  enhver  kunde  ose,  uden  at  man  mere  trængte 
til  Recitationer;  dernæst  skulde  de  offentlige  Theatre  snart 
tilbyde  en  Adspredelse,  som  stod  langt  over  den,  disse  smaa 
Bander  af  Musikanter  og  om  vankende  Sangere  kunde  præ- 
stere; Theatrene  skulde  rejse  en  Konkurrence,  som  var 
ganske   anderledes    farlig   end    den,   der  skrev  sig  fra  disse 

»rudes  agricolæ  et  artifices  diversorum  misterorura«,  hvis 
Frækhed  havde  vakt  Edvard  IV.'s  Uvilje.  Endelig  skulde 
deu  voxeude  Foragt  først  trænge  Minstrelerne  langt  bort 
fra  den  højere  Klasses  Blikke  og  sluttelig  lade  dem  tabe 
sig  i  de  sidste  Rækker  blandt  de  Personer,  som  sørgede  for 
den  offentlige  Lystighed,  og  her  forsvinde. 

De  Tider,  hvor  en  Taillefer  lod  sig  fælde,  medens  han 
besang  Karl  den  store,  vare,  naar  alt  kommer  til  alt,  kun 
kortvarige;  Jonglørerne  og  Truvererne  i  det  tolvte  og 
trettende  Aarhundrede  indskrænkede  sig  til  at  recitere  deres 
Digte;  men  den  Glans,  de  havde  kastet  over  deres  Levevej, 
spredtes,  efterhaanden  som  de  sluttede  sig  nøjere  til  de 
tøjlesløse  Bander  af  Taskenspillere  og  løse  Fugle  (les 
ri  bauds)  af  enhver  Art.  Disse  Bander  havde  altid  exi- 
steret;  men  Sangeren  havde  ikke  altid  blandet  sig  med  dem. 
Paa  Borgene  og  Markedspladserne  havde  man  altid  kunnet 
finde  Gjøglere,  hvis  plumpe  Lejer  henreve  og  fortryllede 
Tilskuerne,  De  nøjagtige  Enkeltheder,  de  samtidige  en- 
stemmig meddele  om  deres  Kunster,  vise,  at  deres  plumpe 
Spøg  nu  til  Dags  ikke  blot  ikke  vilde  blive  taalt  af  de  rige, 
men  der  vilde  næppe  findes  den  fjærneste  Landsby,  hvis 
Bønder  en  Festdag  vilde  finde  sig  i  dem  uden  Væmmelse, 
Hvor  uhyggelig  denne  Tanke  end  er,  maa  man  dog  ind- 
rømme, at  det  var  Tidens  Skik  og  Brug,  at  Stormændene 
fandt  Behag  deri,  og  at  der  blandt  Gjøglerne  og  Mime- 
spillerne, som  strejfede  omkring  overalt,  hvor  Glæden  trive- 
des, altid  fandtes  dem,  som  vakte  Latter  ved  upassende 
Midler.  To  Aarh undreder  senere  var  der  tvende  gudsfor- 
gaaende  Præster,  som  for  at  haane  Ærkebiskoppen  af  York 
hengave  sig  til  usædelige  Gjøglerier  i  selve  Domkirken,  og 
det  biskoppelige  Brev.  der  beretter  Faktum,  tilføjer,  at  de 
bleve  begaaede  »more  ribaldorum«;  Skikken  og  Brugen 
holdt  sig  altsaa  ved  den  almindelige  Gunst  og  var  bleven 
populær.  Langland  viser  i  denne  Periode,  at  en  af  disse 
Personer  ikke  er  en  sand  Minstrel,  ikke  blot  fordi  han  ikke 

er  Musiker,  men  ogsaa  fordi  han  ikke  er  dygtig  i  nogen  af 
disse  plumpe  og  besynderlige  Øvelser. 

Paa  Vinduesruderne  eller  i  middelalderlige  Manuskripter 
kan  man  ved  Fremstillingerne  af  Herodes's  Danse  se,  hvad 
Slags  Lege  der  efter  Kunstnernes  Mening  kunde  more  Folk 
ved  Taffelet;  ved  at  danse  paa  Hænderne  med  Hovedet 
nedad  vinder  den  unge  Kvinde  Herodes's  Gunst.  Da  man 
nu  umulig  har  kunnet  faa  denne  Opfattelse  ud  af  Bibelen, 
maa  man  antage,  at  den  skriver  sig  fra  Tidens  Skik  og 
Brug.  I  Clermont-Ferrand  kan  man  i  Domkirkens  Vinduer 
(fra  13de  Aarhundrede)  se  Herodias  hoppe  over  Knive,  hvoraf 
hun  holder  en  i  hver  Haand,  og  hun  har  ogsaa  her  Hovedet 
nedad.  I  Verona  ser  man  hende  afbilledet  paa  den  ældste 
af  St.  Zenos  Broneedere  (fra  9de  Aarhundrede),  men  her 
slaar  hun  en  Kolbøtte  bagiængs  og  rører  Hovedet  med 
Fødderne;  de  tilstedeværende  synes  grebne  af  Overraskelse 
og  Beundring;  en  af  dem  forer  Haanden  til  Kinden,  en 
anden  til  Munden  som  et  uvilkaarligt  Udtryk  for  hans  For- 
bavselse. Regnskabsbøgerne  for  det  kongelige  Skatkammer 
omtale  undertiden  Summer,  der  ere  udbetalte  tilrejsende 
Dansere,  og  de  maa  utvivlsomt  have  udført  slige  over- 
raskende Præstationer,  thi  det  er  betydelige  Udbetalinger, 
her  er  Tale  om;  i  sit  tredje  Regeringsaar  udbetaler  Rikard 
IL  saaledes  Johan  Katerine,  Danser  fra  Venedig,  sex  Pund 
tretten  Shillings  og  fire  Pence  for  at  have  spillet  og  danset 
for  ham. 

I  Orienten  overraskes  man  undertiden  paa  sine  Rejser 
ved  at  gjentinde  Sæder  og  Skikke,  vi  hos  os  kun  kunne 
studere  i  Bøger,  og  saaledes  have  da  ogsaa  hine  Gjøglere 
og  Mimekunstnere  holdt  sig  her  lyslevende.  Den  nys  af- 
døde Bej  af  Tunis  søgte  saaledes  en  Adspredelse  om  Aftenen 
ved  at  lytte  til  sine  Gjøgleres  næsvise  Uforskammetheder; 
Modsætningen  mellem  deres  Frækhed  og  hans  reelle  Magt 
afgav  det  fornødne  Krydderi.  De  rige  tunesiske  Kvinder, 
som  næppe  engang  kunne  læse,  og  hvis  hele  Liv  hensvinder 

ensformig  bag  de  samme  Mure,  inden  for  de  samme  Vin- 
duesgitre,  holde  ligeledes  til  deres  Moro,  Gjøglersker,  hvis 
eneste  Rolle  er  at  adsprede  Haremet  med  de  mest  kyniske 
Ytringer.  Det  fjortende  Aarhundredes  Evropæere  vare  nok 
i  Stand  til  at  goutere  slige  Fornøjelser. 

Det  er  saaledes  ikke  besynderligt,  naar  den  offentlige 
Mening  som  Følge  af  Moralisternes  Angreb  samtidig  for- 
dømte baade  Minstrelerne  og  Gjeglerne  og  sammenblandede 
de  første  med  hine  omstrejfende  Landstrygere,  der  forekom 
Parlamentet  saa  farlige.  Efterhaanden  som  Tiden  gaar, 
forringes  deres  Anseelse  mere  og  mere ;  i  det  sextende  Aar- 
hundrede  betragter  Filip  Stubbes  dem  som  Personifikationen 
af  alle  Laster  og  retfærdiggjor  i  voldsomme  Udtryk  sin 
Foragt  for  disse  »Drukkenbolte,  som  strejfe  om  i  hele 
Landet,  rimende  og  syngende  deres  urene,  smudsige  og  let- 
færdige Poesier  paa  Værtshuse,  Kroer,  Gjæstgiversteder  og 
offentlige  Moder.«  Deres  Liv  svarer  til  de  skamløse  Sange, 
deres  Hoveder  ere  fulde  af,  og  de  ere  Mønstre  for  alle  hine 
Afsky  ligheder.     De  ere  ydermere  utallige: 

»Hver  By,  Stad  eller  Egn  er  opfyldt  af  disse  Min- 
streler,  som  akkompagnere  deres  djævelske  Danse  med  deres 
Melodier;  medens  der  er  saa  faa  Theologer,  at  man  næppe 
kan  faa  Kig  paa  nogen. 

»Imidlertid  er  der  nogle,  som  sige  til  os:  Ja  min 
Herre!  vi  have  Fredsdommernes  Tilladelse  til  at  øve  vore 
Talenter  som  Minstreler  til  vor  Fordel.  —  Forbandede  være 
disse  Tilladelser,  som  sætte  en  Mand  i  Stand  til  at  tjene 
sit  Brød  ved  at  fordærve  Tusender  af  sine  Lige!  Have  I 
ogsaa  en  Tilladelse  fra  Fredsfyrsten  Jesus  Kristus?  Hvis 
I  have  det,  værer  lykkelige;  hvis  I  ikke  have  det,  ville  I 
vorde  anholdte  af  Jesus,  den  store  Dommer,  som  ynkelige 
Landstrygere  og  Vagabonder  i  det  himmelske  Land  og 
straffede  med  en  evig  Død  til  Trods  for  alle  eders  fore- 
givne Tilladelser,  som  ere  udstedte  i  denne  Verden.« 

Man  ser,  i  hvilket  yderst  Forfald  de  gamle  Minstrelers 
ædle  Kald  var  nedsunket,  og  i  hvor  ringe  en  Grad  en 
Øvrigheds  Tilladelse  eller  Indtrædelsen  i  et  Gilde,  som 
Edvard  IV.  havde  ønsket  det,  havde  hemmet  deres  Uskejelser. 
Med  Optindelserne  og  de  nye  Sæder  svandt  deres  Beretti- 
gelse, og  den  virkelig  ædle  Del  af  deres  Kunst  udviskedes. 
Efter  at  de  gamle  Deklamatorer  havde  blandet  sig  med  de 
lidet  agtværdige  Bander,  som  tjente  blot  til  Lyst,  maatte 
de  nu  se  disse  Bander  overleve  dem  selv,  og  paa  Lande- 
vejene fandtes  kun  tilbage  disse  plumpe  Gjøglere  og  simple 
Musikanter,  som  alvorlige  Folk  behandlede  med  saa  stor 
Foragt. 


V.    De  fredløse  og  de  omstrejfende  Arbejdere. 

Med  Gjøglerne,  Musikanterne  og  deres  Fæller  standsede 
vi  paa  Korsvejene  og  Borggaardene.  Med  de  ulykkelige 
fredløse,  med  »outlaws«,  maa  vi  forlade  Landevejene  for 
at  slaa  ind  paa  de  næppe  banede  Stier  og  trænge  ind  i 
Skovtykningerne.  England  var  i  hin  Periode  endnu  ikke 
den  umaadelige  Slette,  som  nu  til  Dags  i  alle  Retninger 
krydses  af  Jærnbaner;  der  fandtes  endnu  mange  af  hine 
Skove,  Cæsar  omtaler  i  sine  Kommentarer,  og  hvor  Huset 
Plantagenets  kongelige  Forfædre  med  saa  stor  Skinsyge 
havde  hævdet  deres  Jagtrettigheder.  Politiet  var  ikke  den 
Gang  saa  nøjeseende  som  nu  til  Dags  i  den  Smule  Skov, 
der  er  bleven  tilbage;  her  fandt  Banditterne  og  de  flygtende 
domfældte  vidtstrakte  Tilflugtssteder,  og  Folkemeningen  havde 
vænnet  sig  til  at  omfatte  med  samme  Sympathi  den  høje 
susende  Skov  og  Tanken  om  det  frie  Liv,  de  forviste  her 
førte.  Ved  Siden  af  de  gamle  Heltedigte  besang  man  derfor 
ogsaa  Skovenes  Helte,  de  tapre  fredløse,  en  Hereward, 
Foulke  Fitz-Waurin  og  Robin  Hood,   hvem  man  tænkte  sig 

som  ufortrødne  Forkæmpere  for  de  offentlige  Friheder, 
snart  under  Forfølgelse,  snart  paa  Vejen  til  Skoven;  det 
var  lettere  at  naa  her  hen,  man  var  mindre  langt  borte  fra 
sine  kjære  og  lige  saa  sikker  som  paa  Fastlandet. 

Gavtyve,  Banditter,  Krybskytter  og  Riddere  kunde 
saaledes  mødes  som  Kammerater  i  Skovenes  Ly.  Det  er  paa 
Skoven,  at  den  forviste  Væbner  tænker  i  den  berømte 
Ballade  »Pigen  med  de  brune  Haar«,  dette  Mesterværk 
af  det  femtende  A  århundredes  engelske  Folkepoesi,  en  mu- 
sikalsk Elskovsduet,  der  svulmer  af  Skovenes  vilde  Ynde, 
med  vel  akcentuerede  Tonefald  og  hyppig  iørefaldende  Rim; 
man  kunde  fristes  til  at  kalde  det  en  ren,  men  lidt  svag 
Melodi  fra  en  gammel  rorende  Yndlingssang.  Paa  Nippet 
til  at  blive  greben  maa  den  stakkels  Væbner  vælge  mellem 
en  skjændselsfuld  Dod  og  Flugten  til  »den  grennende  Skov.« 
Hans  forlovede,  der  er  intet  mindre  end  Datteren  af  en 
Baron,  vil  folge  ham,  og  for  at  prøve  hende  viser  Elskeren 
hende  i  hver  Kuplet  Rædslerne  og  Farerne  ved  dette  Flygt- 
ningenes Liv;  hun  vil  kunne  faa  ham  se  greben  og  de 
Tyvenes  Død;  »thi  for  den  fredløse  er  Loven  saa;  man 
griber  ham,  man  binder  ham,  man  klynger  ham  uden 
Naade  op,  og  hans  Lig  gynger  for  Vinden.«  Derpaa  følger 
et  gribende  Maleri  af  Livet  under  Træerne,  mellem  Brom- 
bærkrattet, i  Sneen,  Frosten  og  Regnen;  ingen  lækre  Spiser, 
ingen  blød  Seng,  kun  Bladene  som  eneste  Læ. 

Prøven  bliver  haardere,  den  unge  Pige  maa  afskære 
sine  smukke  Haar,  Livet  i  Skoven  tillader  intet  sligt  Smykke. 
Endelig,  og  det  er  Toppunktet,  jeg  har  allerede  i  Skoven 
en  anden  Veninde,  som  jeg  foretrækker,  og  som  er  smukkere; 
dog  som  en  anden  Griseldis  svarer  Bruden  i  Resignation: 
Jeg  vil  alligevel  gaa  til  Skoven,  jeg  vil  være  god  mod  din 
Veninde,  jeg  vil  adlyde  hende;  »thi  i  hele  Verden  er  ingen 
mig  saa  kjær  som  du.«  Da  kan  Elskerens  Glæde  give  sig 
Luft:    Jeg  er  ikke  fredløs,  jeg  vil  ikke  ty  til  Skovene,  jeg 

er  ingen  ukjendt  Væbner,  jeg  er  Greven  af  Westmorelands 
Søn,  og  vor  Bryllupstime  er  nu  kommen. 

Alle  Skovens  Flygtninge  vare  dog  ingenlunde  forelskede 
Kiddere,  der  fulgtes  af  taalmodige  Kvinder  soni  Griseldis 
eller  modige  som  Bradamante.  For  at  gaa  fra  Poesien  til 
Prosaen,  det  var  for  største  Parten  frygtelige  Landstrygere, 
de  samme  Folk,  mod  hvem  Edvard  1.  og  III.  udstedte  de 
strænge  Love  mod  »de  mistænkte«.  Denne  Klasse  bestod  først 
og  fremmest  af  organiserede  Køverbander,  som  bemeldte 
Lov  kalder  Hærgningsmænd,  Robertsfolk,  Køllesvingere 
(Wastours,  Roberdesmen,  Drawlatches);  dernæst  af 
tilfældige  Tyve  og  Gavtyve,  og  Cgjerningsmænd  af  enhver 
Art,  endelig  at  enkelte  fredløse,  hvem  Loven  havde  idømt 
den  borgerlige  Død,  hvortil  Brudgommen  hentyder  i  Sangen 
om  »Pigen  med  de  brune  Haar.«  Fredlø«heds-Kjendelsen 
var  i  største  Delen  af  Tiden  Overgangen  til  et  omflakkende 
Liv,  der  nødtvunget  medførte  et  Roverliv.  Den,  der  blev 
erklæret  fredløs,  maatte  have  begaaet  en  kriminel  For- 
brydelse, en  civil  Retsforfølgelse  var  ikke  tilstrækkelig;  men 
man  behøvede  just  ikke  at  have  gjort  sig  skyldig  i  en 
enorm  Forbrydelse  for  at  have  fortjent  Galgen,  og  herfra 
skrev  sig  det  store  Antal  fredløse.  I  en  kriminel  Retssag 
fra  Edvard  L's  Tid  udvikler  Dommeren  fra  sit  Dommersæde, 
at  Loven  er  følgende:  Hvis  Tyven  har  taget  en  Gjenstand, 
som  har  større  Værdi  end  tolv  Pence,  eller  hvis  han  gjen- 
tagne  Gange  er  bleven  dømt  for  smaat  Tyveri,  og  hele  Be- 
løbet naar  tolv  Pence  eller  mere,  skal  han  hænges:  »Lex 
vult  quod  pendeatur  per  coUum.«  Og  dog  gjør  Dommeren 
yderligere  den  Bemærkning  (foranlediget  ved  at  en  Kvinde 
har  begaaet  et  Tyveri  af  otte  Pences  Værdi),  at  Loven  nu 
er  mildere  end  paa  Henrik  IIl.'s  Tider:  thi  den  Gang  var 
et  Tyveri  paa  fire  Pences  Værdi  strafbart  med  Galgen. 

Manden  blev  fredløs  og  Kvinden  weyve,  det  vil  sige 
prisgiven  alles  Forgodtbefindende    og   kunde   ikke  paakalde 

Lovenes  Beskyttelse.  Forfatteren  til  Fleta  betegner  ogsaa 
med  frygtelig  Kraft  slige  Folks  Stilling;  de  have  Ulve- 
hoveder, man  ustraffet  kan  afskære:  »Est  enim  weyviura 
quod  nullus  advocat,  et  utlagariæ  æquipollet  quoad  pænam. 
Utlagatus  et  Weyviata  capita  gerunt  lupina,  quæ  ab  om- 
nibus impune  poterunt  amputari;  merito  enim  sine  lege 
perire  debent  qui  secundum  legem  vivere  recusant.«  Den 
fredløse  mistede  alle  sine  Godser  og  alle  sine  Rettigheder; 
alle  de  Kontrakter,  hvori  han  havde  Del,  vare  ophævede; 
han  var  ikke  mere  forpligtet  over  for  nogen,  og  ingen  var 
forpligtet  over  for  ham.  Hans  Godser  vare  forbrudte:  »ca- 
talla  quidem  utlagata  erunt  domini  regis«;  hvis  han  besad 
Jordejendomme,  havde  Kongen  Brugs-  og  Benyttelsesretten 
for  Aar  og  Dag,  hvorpaa  han  udleverede  dem  til  den  lov- 
mæssige Ejer.  Og  selv  i  denne  Retning  vare  Lovens  Be- 
stemmelser meget  haarde:  en  Mand,  der  var  anklaget  for 
Mord,  men  frikjendtes,  fik  dog  sine  Godser  konfiskerede, 
hvis  han  først  havde  grebet  Flugten  af  Frygt  for  Dommen. 
Man  kan  forstaa,  at  slige  Hegiementers  drakoniske  Strænghed 
ikke  egnede  sig  til  at  formindske  Dristigheden  hos  dem. 
som  saaledes  ramtes,  og  at  den  overordentlige  Haardhed  i 
slige  Straffe  let  kunde  forvandle  en  ubesindig  Flygtning, 
som  blot  havde  betvivlet  sin  Dommers  Kløgt,  til  en  pro- 
fessionel Tyv  og  Landevejsrøver. 

Jævnsides  med  disse  Folk  var  der  endnu  alle  de  Vaga- 
bonder, som  vel  ikke  vare  ramte  af  et  Fredløshedsdekret, 
men  som  havde  forladt  den  Landsby  eller  det  Gods,  hvor  til 
de  vare  stavnsbundne.  Den  vornede,  som  uden  Fribrev  for- 
lod sin  Herres  Gods,  kunde  ikke  vende  tilbage  til  det 
kommunale  Liv,  før  han  havde  givet  sig  sin  Herre  i  Vold, 
med  mindre  han  havde  tilbragt  Aar  og  Dag  i  en  fri  By, 
uden  at  forlade  den,  og  uden  at  Herren  havde  tænkt  paa 
at  afbryde  denne  Præskription ;  i  dette  Tilfælde  blev  han 
en  fri  Mand,    og  de  Baand,    som    knyttede    ham    til  Fode- 

stavnet,  vare  brudte'^);  men  havde  han  indskrænket  sig  til 
at  flakke  om  fra  Sted  til  Sted,  kunde  han  altid  gribes  den 
Dag,  han  vendte  tilbage  til  sin  Arne**).  Vi  have  et  Exempel 
herpaa  i  en  kuriøs  Proces  fra  Edvard  I.'s  Tid,  hvoraf  et 
Uddrag  er  kommet  til  os:  A.  kommer  frem  med  et  Arrest- 
dekret mod  B.  —  Heiham,  B.'s  Advokat,  siger:  Vi  behøve 
ikke  at  forsvare  os;  A.  er  vor  vorned,  hans  Dekret  kan 
ikke  have  nogen  Betydning  for  os.  Man  undersøger  Sagen 
og  finder,  at  A.  er  en  Søn  af  en  af  B.'s  vornede,  at  han 
er  flygtet  bort  og  flere  Aar  senere  vendt  tilbage  til  sin 
Arne,  »til  sin  Rede«,  hvor  han  er  bleven  greben  som  vorned. 
Dommeren  erklærer,  at  denne  Bemægtigelse  er  lovlig,  og  at 
en  vorned  kan  flakke  om  sex,  syv  Aar  eller  mere,  og  hvis 
man  efter  denne  Tids  Forløb  »gjenfinder  ham  i  hans  Bolig 
og  ved  hans  Arne«,  kan  man  bemægtige  sig  ham  og  hans 
Gods;  Tilbagekomsten  hensætter  ham  i  samme  Tilstand  som 
før  Flugten.  Ved  at  here  denne  Afgjørelse  udbryder  den 
henrykte  Advokat  med  Hentydning  til  den  hellige  Skrift: 
»Cecidit  in  foveam  quam  fecit«,  han  er  falden  i  den  Grav, 
han  selv  har  gravet. 

Disse  flygtende  Bønder  skaff'ede  den  nomadiserende 
Klasse  sine  talrigste  Rekrutter.  I  England  havde  en  Række 
Aarsager,  først  og  fremmest  Pesten  1349***),  vendt  op  og 
ned  paa  Forbindelserne  mellem  Arbejdsklassen  og  den  be- 
midlede Befolkning  og  forrykket  Forholdet  mellem  Arbejds- 
lønnen og  Prisen  paa  de  Gjenstande,  der  vare  nødvendige 
til    Livets    Underhold.      Lige    over    for    denne    Trang    til 


*)  Sammenlign  Danske  Lov,  III— 14— 13,  som  fordrer,  at  han 
skal  have  „boet  utiltalt  paa  ti  Aars  Tid"  udi  Kjøbstad. 

**)  Her  er  danske  Lov  dog  lidt  humanere:  „End  haver  vorned 
været  bosat  paa  Landsbyen  uden  sin  Husbonds  Grund  i  tyve 
Aar  uden  Tiltale,  da  bør  han  være  fri  for  sin  Fødestavn" 
(IIL-14— 14). 

***)  Efter  Seebohm  døde  mere  end  Halvdelen  af  Befolkningen  i 
Aaret  1348-49. 

en  Prigjørelse,  som  Dag  for  Dag  gjorde  sig  stærkere  gjæl- 
dende,  udstedte  Parlamentet,  Underhuset  saa  godt  som 
Kongen,  haarde  Dekreter,  som  foreskrev  Opretholdelsen  af 
»statu  quo  ante  pestem«.  Herfra  skrev  sig  nu  hos  Bøn- 
derne denne  uendelige  Lyst  til  at  skifte  Ophold  og  se  sig 
om  andensteds:  hjemme  var  Lønnen  før  Pestens  Udbrud 
latterlig  ringe ;  men  i  andre  Grevskaber  betalte  man  maaske 
bedre;  hvorfor  skulde  man  i  øvrigt  ikke  blande  sig  i  de 
frie  Arbejderes  Klasse?  Den  var  talrig  og  voxede  trods 
alle  Statuter  uophørlig.  Det  lykkedes  vel  ikke  alle  at  skjule 
deres  Fortid,  og  naar  Faren  voxede  for  at  blive  »lagt  i 
Stokken«  og  sendt  hjem  til  deres  Herrer,  flygtede  de  paa  ny, 
vexlede  Grevskab  og  bleve  Nomader.  Andre,  der  med  eller 
uden  Grund  vare  misfornøjede,  forlode  kun  deres  Rønner 
for  strax  at  blive  hjemløse  Vagabonder  af  værste  Art. 
Westminster- Paladset,  Abbediets  Kapitelsal,  hvor  Under- 
huset havde  sit  Sæde,  gjenlød  da  ogsaa  af  idelige  Klager 
mod  den  voxende  Mangel  paa  Disciplin.  Underhuset,  der 
for  Landets  Vedkommende  i  Regelen  repræsenterede  Grund- 
ejerne, for  Byernes  Vedkommende  et  Borgerskab  med  temme- 
lig aristokratiske  Tendenser,  rejste  sig  da  ogsaa  mod  disse 
Emancipations-Lyster  hos  en  Klasse  Arbejdere,  med  hvem 
man  ingenlunde  følte  sig  solidarisk;  det  kræver  Gjenoprettelsen 
af  alle  Love,  af  alle  gamle  Sædvaner  og  den  energiske 
Undertrykkelse  af  nye  Uordener,  men  Strømningen  var  alt 
for  stærk  og  kæntrede  Lovene;  man  ser  dem  uophørlig 
gjenfornyede,  men  uden  Nytte. 

I  IB50,  umiddelbart  efter  Pesten,  rettes  et  første  Regle- 
ment mod  »Ondskab  hos  Tjenestefolk«,  der  alt  have  en  tem- 
melig stor  Uafhængighed  og  vil  have  en  endnu  større.  De 
ville  have  anden  Løn  end  tidligere  og  ogsaa  andre  Fæste- 
kontrakter, de  ville  ikke  mere  arbejde  uden  at  »komme  med 
alt  for  stødende  Forudbestemmelser.«  Fordum  fæstede  de 
sig  ud  for  et  Aar;  nu  ville  de  selv  være  Herrer  og  leje 
sig  ud  dagsvis:  Statutet  udsteder  Forbud  mod  at  give  Arbejde 

paa  disse  Betingelser.  Fire  Aar  senere  lyde  nye  Klager: 
Kornet  staar  lavt  i  Pris,  og  Arbejderne  nægte  at  modtage 
det  soDQ  Betaling;  de  vedblive  ogsaa  med  kun  at  fæste  sig 
bort  dagsvis.  Alle  disse  Sædvaner  domfældes  paa  ny. 
Kjævlet  fortsættes,  og  Sindene  forbitres.  I  sit  fire  og  tre- 
divte Regeringsaar  truer  Edvard  III.  de  skyldige  med  at 
lade  dem  indbrænde  i  Panden  et  F*).  I  1372  konstaterer 
Parlamentet,  at  »Arbejdere  og  Tjenestefolk  Hygte  fra  det 
ene  Grevskab  til  det  andet;  nogle  gaa  til  de  store  Byer  og 
blive  Haandværkere,  andre  til  fremmed  Stavn  (Land)  for  at 
arbejde,  formedelst  den  overdreven  høje  Løn,  i  det  de  vægre 
sig  ved  at  blive  paa  noget  som  helst  Sted,  hvorfor  Statutens 
Ordlydende  ikke  kan  udføres  mod  dem.«  Det  gode  Parla- 
ment i  1376  erholder  en  Bekræftelse  af  alle  ældre  Love. 
Man  fornyer  Forbudene  mod  at  flytte  bort  fra  sit  »eget 
Land.«  Bonden  skal  blive  og  tjene  enhver,  der  har  Brug 
for  ham,  ikke  blot  hvis  han  er  Træl  eller  »neif«,  men 
ogsaa  hvis  han  hører  til  »Arbejdernes,  Haandværkernes  og 
andre  Tjenestetyendes  Klasse.« 

Dog  de  indtrufne  økonomiske  Forandringer  havde 
muliggjort,  hvad  ikke  tidligere  kunde  finde  Sted;  man 
trængte  til  Arbejdere,  og  der  var  ingen  Mangel  paa  Grund- 
ejere, som  trods  Lovene  gave  Arbejderne  Sysselsættelse, 
selv  dagvis  og  til  andre  Lønningssatser  end  Tarifens.  Par- 
lamentets Petitioner  bekræfte  dette  til  fulde;  men  Ejerne, 
som  manglede  Arbejdskraft,  og  hvis  Høst  ventede  paa 
Roden,  vare  alt  for  lykkelige  ved  at  finde  »Tjenestefolk  og 
Arbejdere«,  hvem  de  end  monne  være,  og  i  Steden  for  at 
lade  dem  bringe  til  »nærmeste  Fængsel«  betale  de  dem  og 
give  dem  Arbejde.  Arbejderne  selv  vare  ikke  uvidende 
herom,  og  deres  egentlige  Herrer  vare  nødte  til  at  tage 
dette  i  Betragtning  og   vise   sig  mindre  strænge;    thi   over 


I 


*)  Vel  som  Tegn  paa,  at  de  ere  vornede  Høstfolk,  sift  det  franske 
faux  (paa  Latin  falx)  en  Le. 

for  en  alt  for  haard  Fordring  og  alt  for  stræng  Revselse 
lystrede  Arbejderen  ikke  som  før,  protesterede  ikke  engang, 
men  tav  stille  og  gik  sin  Vej:  »Saa  snart  deres  Herrer 
tugte  dem  for  slet  Tjeneste  eller  ville  betale  dem  for  be- 
meldte Arbejde  efter  de  omtalte  Statuter,  tiygte  de  og  løbe 
pludselig  bort  fra  deres  Tjeneste  og  fra  deres  egen  Stavn, 
fra  Grevskab  til  Grevskab,  fra  Herred  til  Herred,  fra  By 
til  By,  til  fremmede  Egne,  der  ere  ukj endte  for  deres 
Herrer.« 

Hvad  der  imidlertid  var  langt  værre  og  nødvendigvis 
maatte  indtræde,  var,  at  mange  blandt  dem,  som  ikke  kunde 
eller  vilde  arbejde,  forvandledes  til  Tiggere  eller  Tyve  af 
Profession.  Man  raaatte  gribe  energiske  Forholdsregler: 
Forbud  udstedes  mod  at  give  Almisser  til  Folk  af  denne 
Slags;  de  skulle  lægges  i  Stokken  og  feres  til  nærmeste 
Fængsel  for  derpaa  at  sendes  hjem.  Edvard  III.  havde 
allerede  1349  dømt  Folk  til  Fængsel,  fordi  de  af  formentlig 
Barmhjærtighed  understøttede  Tiggere;  disse  Vagabonder 
strejfe  om  i  Landet,  »hengive  sig  til  Dovenskab  og  Laster 
og  begaa  undertiden  Tyverier  og  andre  Afskyligheder.« 
Samme  Klager  lyde  paa  Rikard  If.'s  Tid;  næppe  er  han 
kommen  paa  Tronen,  før  de  gjentages  Aar  for  Aar,  saaledes 
i  1377,  1378  og  1379. 

Forgjæves  gjentages  og  mangfoldiggjøres  hine  Regle- 
menter; Kongen  maa  i  Ordonnancen  af  1383  erkjende,  at 
»Ugjerningsmænd  og  Vagabonder«  gjennemstrejfe  Landet 
»langt  hyppigere,  end  de  plejede  i  tidligere  Tider«.  1 1388 
fornyer  han  alle  sine  Forgængeres  Bestemmelser  og  minder 
Sognefogeder,  Amtmænd,  Sheriffer  og  Konstabler  om  deres 
Pligter;  særlig  skulle  de  forny  »Stokkene«  og  stadig  holde 
nogle  af  dem  i  Beredskab  for  heri  at  kunne  hensætte  de 
In(|ivider,  som  høre  til  den  omflakkende  Klasse. 

Dette  var  ingenlunde  tomme  Trusler,  og  her  var  ikke 
tale  om  Smaastraife.  Datidens  Fængsler  lignede  ingen- 
lunde disse  lyse,  venlige  Bygninger,  man  nu  til  Dags  ser  i 

flere  af  Englaikls  Byer,  i  York  for  Exempel,  hvor  Halvdelen 
af  Fangerne  vistnok  finde  mere  Renlighed  og  Hygge,  end 
de  ere  vante  til  i  deres  egne  Hjem.  Det  var  oftest  stin- 
kende Arrester,  hvor  Murenes  Fugtighed  og  den  Ubevæge- 
lighed, Stokken  tvang  Fangen  til,  fordærvede  Blodet  og 
avlede  hæslige  Sygdomme.  Disse  Pinselsredskaber,  som  i 
Følge  Kikard  II.'s  Love  altid  skulde  holdes  i  god  og  bruge- 
lig Stand,  bestod  af  tvende,  oven  paa  hinanden  lagte  Bjælker; 
fra  Sted  til  andet  var  der  anbragt  Huller,  hvor  Bjælkerne 
berørte  hinanden;  man  løftede  den  øverste  Bjælke  op  og  lod 
Fangerne  stikke  deres  Ben  ind  i  disse  Huller.  Undertiden 
var  der  en  tredje  Bjælke,  i  hvis  Huller  man  oven  i  Kjøbet 
puttede  de  ulykkeliges  Hænder;  Kroppen  hvilede  snart  paa 
en  Skammel,  snart  paa  den  bare  Jord.  I  visse  Tilfælde 
vare  Stokkene  anbragte  temmelig  højt  oppe;  man  stak 
Fangens  Ben  der  ind,  og  saaledes  maatte  han  blive  liggende 
i  Fugtigheden  med  Kroppen  paa  Jorden  og  Hovedet  lavere 
end  Fødderne;  men  denne  raffinerede  Grusomhed  var  ikke 
almindelig. 

Mangen  Arbejder,  der  var  vant  til  et  virksomt  Liv  i 
fri  Luft,  kunde  saaledes,  takket  være  Kongens  og  Parla- 
mentets uophørlige  Ordonnancer,  i  Mørket  angre  sin  Frækhed 
og  begra*de  sin  Frihed,  sin  Familie,  sin  »Kede«  gjennera 
Dage  og  Nætter,  der  ganske  lignede  hverandre.  Man  kan 
let  gætte  sig  til  den  Virkning,  slig  Behandling  maatte  øve 
paa  Ofrenes  fysiske  Konstitution:  Retsprotokollerne  vise  det 
i  øvrigt  tydelig  nok;  man  læse  f.  Ex.  følgende,  der  findes 
i  Protokollerne  »Coram  rege«  (»Kongens  Ting«)  fra  Henrik 
IIL's  Tid. 

»Ketsmøderne  i  Ludinglond.« 
»Nævnet   forklarer,    at   Vilhelm    den  vilde    tog    tvende 
P      fremmede  og  en  Kvinde,    fængslede    dem    og    holdt   dem   i 
Fængsel,  til  den  ene  døde  dér,  den   anden  mistede  en  Fod, 
og  Kvinden  begge  Fødder,  fordi  de  vare  raadnede  bort. 

Vilhelm  førte  yderligere  disse  Folk  for  vor  Naade  Kongens 
Ting  i  Ludinglond  for  at  lade  dem  domme  af  bemeldte 
Ting.  Og  da  Tinget  saae  dem,  nægtede  det  at  domme 
dem,  fordi  de  ikke  vare  arresterede  for  noget  Tyveri  eller 
Forbrydelse,  hvorfor  de  kunde  lide  nogen  Dom.  Derfor 
tillod  man  dem  at  fjærne  sig  i  Frihed.« 

Hvorledes  de  stakkels  Mennesker  i  dette  Tilfælde 
»fjærnede  sig«,  og  hvad  der  blev  af  dem,  derom  sige  Rets- 
protokollerne intet;  men  man  gav  dem  sikkerlig  ingen 
Skadeserstatning  for  at  hjælpe  dem  til  at  redde  sig  ud  af 
deres  gruelige  Stilling.  Vore  Fædres  Justits  gik  ikke  i  det 
smaalige. 

Dog  Truslen  med  saa  usunde  Fængsler  og  saa  frygte- 
lige Stokke  kunde  ikke  tilbageholde  og  standse  Arbejderne, 
som  vare  kjede  af  at  være  bundne  til  Stavns.  Alle  Paa- 
skud vare  gode  nok  for  at  slippe  bort  fra  deres  Egn;  de 
dristede  sig  endog  til  at  paaskyde  Bodsrejser,  droge  afsted 
med  Stav  i  Haand  og  kom  ikke  mere  igjen.  Dog  en  ny 
Tømme  skulde  snart  blive  bragt  til  Anvendelse  for  at 
tæmme  disse  urolige  Hoveder;  man  paalagde  dem  den  For- 
pligtelse at  forsyne  sig  med  rigtige  Vandrebreve  eller 
Passer  for  at  kunne  drage  fra  det  ene  Grevskab  til  det 
andet.  Ingen  vil  kunne  forlade  sin  Landsby,  uden  at  med- 
føre »et  Patent,  som  indeholder  Aarsagen  til  hans  Bortrejse 
og  Tiden  til  hans  Hjemkomst,  hvis  han  bor  vende  tilbage.« 
Disse  Breve  skulle  være  forseglede  af  en  forstandig  Mand 
(»prodhomme«),  som  Fredsdommerne  have  at  udnævne  i  hver 
Stad,  Flække,  Herred  o.  s.  v.,  og  der  skal  forfærdiges 
særlige  Segl,  som  i  Felge  Ordonnancen  i  Midten  skulle  føre 
Kongens  Vaaben,  uden  om  samme  Grevskabets  Navn,  og 
paa  tværs  Herredets,  Byens  eller  Flækkens.  Man  forudsaa 
endog  de  Tilfælde,  at  der  skulde  blive  fabrikeret  falske 
Passer,  hvilket  til  fulde  viser  den  brændende  Lyst,  den 
hele   Klasse   Mennesker    havde   til    at   forlade   deres  Stavn. 

Ethvert  Individ,  som  blev  grebet  uden  at  have  sine  Papirer 
i  Orden,  skulde  foreløbig  puttes  i  Fængsel. 

Tiggerne  skulde  behandles  som  »Tjenestefolk,  der  ikke 
have  deres  Skudsmaalsbreve«.  Hvad  man  tilstræber,  er  at 
beholde  de  flest  mulige  Mennesker  paa  Stedet  og  at  hindre 
alle  disse  Vagabonders  foruroligende  Omstrej ferier.  Hvad 
angaar  de  Tiggere,  som  ikke  vare  istand  til  at  arbejde, 
skulle  de  ogsaa  here  op  med  strejfe  om  paa  Hovedvejene; 
de  skulle  ende  deres  Liv  i  den  Stad,  hvor  man  træffer 
dem  ved  Lovens  Bekjendtgj^relse,  eller  i  det  højeste  i  en 
nærliggende  By  eller  deres  Fødestavn;  dér  skulde  de  trans- 
porteres hen  inden  fyretyve  Dage,  og  »dér  skulle  de  blive 
stadig  for  Resten  af  deres  Liv.« 

Besynderlig  nok  ere  Studenterne  ogsaa  indbefattede  under 
samme  Kategori,  hvilket  selv  i  Mangel  af  andre  Beviser 
tilstrækkelig  vilde  godtgjere,  hvad  Slags  Klasse  de  den  Gang 
hørte  til;  naar  de  vendte  hjem  til  deres  Stavn  eller  vare 
paa  Pilegrimstog  eller  rejste  til  Universitetet,  plejede  de  at 
række  Haanden  ud  mod  de  forbidragende  og  at  banke  paa 
Dørene.  De  skulle  slaas  sammen  med  Tiggerne  og  lægges 
>  Lænker,  hvis  de  ikke  have  de  reglementerede  Breve;  den 
eneste  Forskjel  var,  at  de  skulde  have  dette  Dokument  af 
Kansleren:  »Og  skulle  Universitetets  Klerke,  der  gaa  at 
tigge,  under  samme  Straf  have  deres  Vidnesbyrd  fra  Kans- 
leren.« 

Det  følgende  Aar  (138b»)  kommer  et  nyt  Statut,  som 
dadler  den  Sædvane,  at  »Haandværkere,  Arbejdere,  Tjeneste- 
folk« 0.  s.  V.  til  eget  Brug  holde  Mynder  og  andre  Hunde 
og  »paa  Festdagene,  naar  gode  Kristne  gaa  til  Kirke  for  at 
overvære  Gudstjenesten«,  bryde  ind  i  Herrernes  Parker  og 
Fredskove  og  ødelægge  alt  Vi  Idet.  End  videre  benytte  de 
disse  Lejligheder,  naar  de  uden  Fare  for  at  blive  forstyrrede 
ere  samlede  under  Vaaben,  til  at  holde  »deres  Forsamlinger, 
Aftaler  og  Sammensværgelser  for  at  bryde  deres  Forpligtelser 
og   Lydighedsbaand.«      De    tætte    Kratskove   have    vistnok 

mere  end  én  Gang  under  Gudstjenesten  maattet  afgive  Skue- 
pladser for  den  Slags  Sammenkomster,  som  gik  forud  for 
den  store  Rejsning  1381,  og  her  fedtes  visselig  nogle  af 
disse  Omvæltningstanker,  som  forplantedes  fra  Egn  til  Egn 
af  den  nomadiserende  Befolkning  og  gjorde  Befolkningen  i 
de  forskjellige  Grevskaber  klar  paa  det  solidariske  Baand, 
som  forbandt  dem  alle. 

Ved  slige  Omvæltninger  spiller  den  nomadiserende 
Klasse  en  betydelig  Rolle,  og  det  er  af  Interesse  for  Hi- 
storikerne ikke  at  overse  denn^.  Naar  man  ikke  tager 
Hensyn  til  dette  Element,  er  det  umuligt  at  fatte  Vigtig- 
heden og  Udstrækningen  af  en  Bevægelse,  der  nær  havde 
faaet  samme  Følger  som  den  franske  Revolution.  »Jeg 
havde  mistet  min  Arv  og  Kongeriget  England«,  sagde 
Rikard  II.  Aftenen  efter  den  Dag,  hvor  hans  Aandsnær- 
værelse  frelste  ham,  og  han  havde  Ret.  Hvorfor  var  det 
franske  Bondeoprør,  Jacqueriet,  et  simpelt  afmægtigt  Opløb 
i  Sammenligning  med  den  engelske  Rejsning?  Der  er 
mangfoldige  Aarsager  hertil,  men  Hovedgrunden  var  Manglen 
paa  en  saa  talrig  og  stærk  nomadiserende  Klasse  som  den 
engelske.  Denne  Klasse  bidrog  til  at  samle  Folket,  den^ 
sagde  til  dem  fra  Nord.  hvad  Mændene  fra  Syd  tænkte, 
hvad  begge  Parter  led  og  ønskede;  deres  Lidelser  og  Ønsker 
vare  ikke  identiske,  men  det  var  nok  at  vide,  at  de  alle 
havde  Reformer  at  begjære.  Da  man  dernæst  erfor,  at 
Rejsningen  var  begyndt,  rejste  man  sig  paa  alle  Hold,  og 
det  blev  nu  vel  tydeligt,  at  enhver  ønskede  et  forskjelligt 
Gode,  og  at  de  samlede  Hobe  forfulgte  forskjellige  For- 
maal;  dog  Hovedgrundene  til  Klagerne  vare  ens,  og  da  alle 
krævede  mere  Uafhængighed,  gik  de  frem  i  Enighed  uden 
at  kjende  noget  til  hverandre  undtagen  gjennem  de  nomadi- 
serende Klassers  Mellemkomst.  De  engelske  Konger  havde 
nok  lagt  Mærke  til  denne  Fare  og  gj  en  tagne  Gange  offent- 
liggjort Dekreter,  som  særlig  toge  Sigte  paa  Taler,  der 
vare    holdte    af   Nomaderne    angaaende    Grever,    Prælater, 

Dommere  og  alle  Ihændehavere  af  en  offentlig  Myndighed. 
Edvard  I.  havde  t.  Ex.  sagt  i  en  af  sine  Love:  »Eftersom 
der  i  Grevskaberne  oftere  har  fundet  Forsamlinger  Sted, 
hvoraf  der  enten  kan  rejse  sig  eller  har  rejst  sig  Uenighed 
mellem  Konge  og  Folk  eller  nogle  af  hans  Riges  Stormænd, 
forbydes  det  formedelst  den  Fare,  som  har  rejst  sig  og 
endnu  kan  rejses,  fremtidig  nogen  at  være  saa  dristig  at 
fortælle  nogen  falsk  Nyhed  eller  holde  nogen  Drøftelse, 
hvoraf  kan  rejse  sig  nogen  Uenighed  eller  Tvist  mellem 
Kongen  og  hans  Folk  eller  Rigets  Stormænd;  og  hvem  der 
gjør  det,  vil  blive  fangen  og  holdt  i  Fængsel,  til  han  er 
bleven  tiltalt  paa  Tinge,  fordi  Folket  er  blevet  bragt 
i  Uro.« 

Faien  ved  slige  Samtaler,  som  berøre  Handlinger,  ja 
endog  Tanker  hos  Kongerigets  Stormænd,  bliver  paa  ny 
truende  under  Rikard  IL,  og  i  hans  første  Regeringsaar 
offentliggjøres  tilsvarende  og  endnu  strængere  Love,  men 
lige  fuldt  forgjæves;  ti  Aar  senere  bryder  Bøndernes  Rejs- 
ning dog  løs. 

I  Frankrig  tilhøre  Landevejene,  baade  under  og  efter 
Krigene,  ene  og  alene  de  plyndrende  Røverbander,  lige- 
gyldigt om  de  bestaa  af  fødte  Riddere  eller  simple  Folk. 
Soldater,  som  repræsentere  Bærmen  af  de  højeste  og  laveste 
Klasser, '  slutte  sig  sammen  til  Udplyndring  af  det  øvrige 
Samfund.  Vejen  gjenlyder  afVaabengny,  og  Bonden  skjuler 
sig.  De  Skarer,  som  ere  udrustede  til  Landets  Forsvar, 
angribe  uden  Betænkning  alt,  hvad  der  er  mindre  stærkt 
end  de  selv  og  godt  at  plyndre.  Naar  man  hører  til  den 
Slags  Folk,  giver  man  sig  efter  Froissards  Udsagn  ud  for 
Franskmand  eller  Engelskmand,  alt  efter  Øjeblikkets  In- 
teresse. De  omvankende  Skarer,  den  engelske  Lov  truer 
med  Stokken,  høre  til  en  anden  Klasse;  Antallet  af  Røvere 
kan  nok  være  stort  iblandt  dem,  men  de  ere  ikke  i  Majo- 
riteten, og  de  øvrige  Bønder  sympathisere  med  dem  i 
Steden  for  at   frygte  dem.      Den    engelske  Revolution    var 

heller  ikke  et  Fortvivlelseas  Skridt;  den  blev  ledet  med 
Koldblodighed  og  en  overordentlig  Grad  af  sund  Sans.  In- 
surgenterue  lægge  en  rolig  Følelse  af  deres  Styrke  for 
Dagen;  det  slaar  os,  og  det  maa  endnu  naere  have  slaaet 
de  Kiddere,  som  opholdt  sig  i  London;  det  var  Folk,  som 
gik  frem  med  aabne  Øjne,  som  vel  rev  meget  ned,  men 
ogsaa  vilde  reformere.  Med  den  Slags  Folk  kan  man  under- 
handle og  se  at  komme  til  Enighed;  man  vil  utvivlsomt 
bryde  Overenskomsten,  og  Rejsningen  vil  ende  med  blodige 
Straffedomme;  men  hvad  saa  end  Under-  og  Overhuset  i 
Westminster  siger,  ville  de  nye  Lænker  ikke  have  den 
gamle  Fasthed,  og  et  stort  Skridt  vil  være  gjort  fremad 
mod  den  virkelige  Frihed.  I  Frankrig  vil  det  slet  nærede, 
slet  behandlede  og  under  sin  Byrde  stønnende  Lastdyr 
tumle  fremad  med  ludende  Hoved,  sløvt  Øje  og  slæbende 
Gang;  det  slaar  bag  ud  i  Raseri;  men  herved  lægges  blot 
en  ny  Vægt  til  de  Byrder,  som  knuge  det;  det  bliver  hele 
Resultatet;  Aarhundreder  skulde  henrinde,  før  Bonden  skulde 
komme  videre. 


VL     De  omvankende  Prædikebrødre  og 
Tiggermunkene. 

Følelsen  af  fælles  Trang  og  Ønsker  udbredte  sig  altsaa 
væsentlig  ved  den  Skare  Arbejdere,  som  vi  saae  uafladelig 
strejfe  omkring  i  England  til  Trods  for  alle  Statuter;  der- 
imod blev  alt,  hvad  man  kunde  kalde  Ideer,  populariseret 
ved  en  anden  Klasse  Nomader,  Prædikebrødrene.  Det  var 
ogsaa  Mænd  af  Folket ;  de  havde  studeret ;  thi  det  var  jo, 
som  vi  have  set,  ingenlunde  nødvendigt  at  være  rig  for  at 
kunne  høre  Forelæsninger  i  Oxford;  Bønderne  selv  sendte 
deres  Børn  her  hen,  og  Underhuset,  der,  som  vi  have  set, 
just  ikke  var  saa  særlig  liberalt  anlagt,  protesterede  mod 
denne  nye  Art  Emancipation,  dette  Avancement  gjennem 

den  gejstlige  Stand;  men  det  protesterede  forgjæves,  og 
Kongen  svarede  (1391)  paa  dets  Andragende,  at  »han  vilde  tage 
det  under  Overvejelse«,  hvilket  var  og  endnu  er  Formularen 
for  den  kongelige  Vægring.  Hvorledes  Befolkningens  Til- 
stand var,  det  vidste  disse  gejstlige;  de  kjendte  den  fattiges 
Trang;  det  var  jo  deres  Faders,  deres  Moders,  deres  egen 
Elendighed,  her  var  Tale  om,  og  deres  Studier  satte  dem  i 
Stand  til  at  omforme  Arbejdernes  taagede  Ønsker  i  bestemt 
formulerede  Ideer. 

De  omvankende  Prædikebrødre  havde  et  godt  Snakketøj 
og  vare  meget  talrige.  De,  hvem  Wicliffe  udsendte  for  at 
popularisere  sine  Tanker,  disse  »simple  Præster«,  gjorde  ene 
og  alene,  hvad  andre  havde  gjort  før  dem;  de  efterlignede 
deres  Forgængere  og  indskrænkede  sig  ikke  alene  til  at 
udvikle  deres  Mesters  lidet  demokratiske  Ideer,  saa  lidt  som 
Tiggermunkene,  disse  Revolutionens  Venner,  udelukkende 
holdt  sig  til  Evangeliets  Forskrifter.  Deres  Sympathier  vare 
for  Folket,  og  det  lagde  de  for  Dagen  i  deres  Taler. 
Wicliffe  bidrog  til  at  forege  Tallet  paa  disse  Nomader; 
hans  Prædikanter  skilte  sig  ikke  stort  fra  de  andre,  og  naar 
han  lettelig  kunde  finde  gejstlige  til  at  udfylde  den  Rolle, 
han  ønskede,  var  Grunden  ene  og  alene,  at  mange  allerede 
vare  forberedte  paa  en  slig  Mission  og  kun  ventede  en 
Lejlighed  dertil. 

Alle  fyldestgjøre  de  nemlig  en  lignende  Trang;  paa 
deres  Vandringer  flokkes  de  fattige  om  dem,  hiddragne  ved 
Taler,  hvori  Prædikanterne  udbredte  sig  over,  hvad  de 
ulykkelige  kunde  ønske  at  høre.  Man  havde  vel  lagt 
Mærke  hertil  under  den  store  Rejsning,  og  de  udstedte  Or- 
donnaneer  udtale  tydelig,  hvilken  frygtelig  Indflydelse  disse 
omflakkende  Prædikanter  øvede;  deres  Sædvaner  og  deres 
Taler  beskrives  endogsaa:  disse  misfornøjede  have  et  strængt 
Udseende;  de  drage  »fra  Grevskab  til  Grevskab,  fra  By  til 
By,  i  særlige  Klæder  og  under  Skin  af  stor  Hellighed.« 
De  vare  naturligvis  ikke  i  Besiddelse    af  gejstlige  Papirer, 

som  regelmæssige  Prædikebrødre  burde  være  forsynede  med ; 
»de  ere  uden  Tilladelse  fra  hans  Hellighed  Paven  eller 
Stiftsbiskopperne  eller  anden  passende  Myndighed.«  De 
prædike  ikke  blot  i  Kirkerne,  de  søge  offentlige  Steder, 
Torve,  Korsveje,  hvor  Massen  samler  sig,  og  det  er  just 
ikke  Theologi,  de  gjærne  tale  om;  det  er  tvært  imod  det 
sociale  Sporgsmaal,  som  dybest  beskæftiger  dem;  paa  deres 
Labber  forvandles  den  religiøse  Prædiken  til  en  politisk 
Tanke.  Man  stævner  dem  for  de  gejstlige  Myndigheder,  for 
Biskopperne;  men  de  vogte  sig  vel  for  at  lystre  og  vægre 
sig  ved  »at  følge  deres  Opfordring  og  Stævninger.«  She- 
rifferne og  de  øvrige  kongelige  Embedsmænd  skulle  derfor 
fremtidig  nøje  vaage  over  disse  omflakkende  Prædikebrødre 
og  kaste  dem  i  Fængsel,  som  ikke  høre  til  de  regelrette 
Ordener. 

Man  kan  gjøre  sig  et  Begreb  om  deres  Fremtræden 
ved  at  mindes  den  berømte  Tale,  som  blev  holdt  af  Præsten 
John  Ball,  denne  Type  for  omvankende  Prædikebrødre*). 
I  den  »engelske  Krønnike«  have  hans  Tanker  ganske  vist 
faaet  en  alt  for  højtidelig  og  korrekt  Form  ved  at  omsættes 
i  latinske  Fraser;  men  alt,  hvad  man  kjender  til  Mængdens 
Stemninger,  passer  saa  godt  til  den  egentlige  Kjærne,  at 
Talen  i  Hovedsagen  ikke  kan  have  afveget  meget  fra  den, 
K  røn  nikeskriveren  har  berettet  os.  Det  er  et  folkeligt  Ord- 
sprog, John  Ball  anvender  som  Text,  og  han  udvikler 
denne  paa  følgende  Maade: 

» Fra  første  Færd  vare  vi  alle  skabte  lige ;  det  er  slette 
Menneskers  Tyranni,  som  har  indført  Trældommen  til  Trods 
for  Guds  Lov;    hvis  Gud  havde  villet,   at   der   skulde  være 


*)  Man  har  otte  betragtet  ham  som  en  Tilhænger  af  WiclifFe; 
men  som  saa  mange  af  sine  lige  delte  han  ikke  alle  Meste- 
rens Tanker,  og  han  havde  paa  sin  Side  andre  Tanker,  der 
vare  ejendommelige  for  ham;  efter  hans  Mening  kunde  t.  Ex. 
uægte  Børn  ikke  blive  salige. 

livegne,  havde  han  sagt  ved  Verdens  Begyndelse,  hvem  der 
skulde  være  Træl,  hvem  der  skulde  være  Herre.« 

Hvad  der  gjør  ham  stærk,  er,  at  han  kan  ese  sine 
bedste  Argumenter  i  Bibelen;  fra  den  appellerer  han  til  de 
gode  P^ølelser  hos  Folkets  Mænd,  til  deres  Dyd,  til  deres 
Forstand;  han  viser,  at  det  guddommelige  Ord  stemmer 
med  deres  egen  Interesse:  de  skulle  »vorde  lig  den  gode 
Familiefader,  som  dyrker  sin  Mark  og  udrydder  de  skadelige 
Frugter.«  Den  begejstrede  Mængde  lovode  at  gjere  ham 
til  Ærkebiskop  og  Kansler  i  det  Kongerige,  hvor  han 
haabede  at  se  for  dem  alle  »lige  Frihed,  lige  Storhed,  lige 
Magt« ;  men  han  blev  fangen,  slæbt  til  Retterstedet,  hængt, 
halshugget  og  parteret. 

Imidlertid,  bortset  fra  Politiken,  kunde  man  endnu  i 
det  fjortende  Aarhundrede  tinde  Guds  udvalgte,  der  fyldtes 
med  Forfærdelse  over  Verdens  Forbrydelser  og  den  synde- 
fulde Tilstand,  hvori  Menneskene  levede,  forlede  deres  Celler 
eller  den  fædrene  Arne  og  gjennemstrejfede  Landsbyer  og 
Flækker  for  at  prædike  Omvendelse.  Der  fandtes  slige 
Mænd,  men  de  vare  sjældne.  I  Modsætning  til  de  øvrige 
talte  disse  Prædikebrødre  ikke  om  offentlige  Anliggender, 
men  om  den  evige  Sag;  de  havde  ikke  altid  modtaget 
Kirkens  hellige  Indvielse;  de  fremtraadte  som  frivillige  ved 
den  himmelske  Hær.  En  saadan  Mand  var  i  England  den 
Rikard  Rolle  fra  Hampole,  der  førte  et  Liv,  halvt  som  Ere- 
mit, halvt  som  omvankeude  Prædikebroder.  Han  var  hverken 
Munk,  Doktor  eller  Præst;  som  ganske  ung  havde  han  for- 
ladt sin  Faders  Hus  for  at  føre  et  beskuende  Liv  paa 
Landet,  i  Udørkener.  Her  grublede  og  bad  han,  her 
spægede  han  sit  Kjed;  man  kom  skarevis  til  hans  Celle, 
man  lyttede  til  hans  Opfordringer,  og  han  havde  Extaser; 
hans  Venner  fratoge  ham  hans  sønderrevne  Kappe,  udbedrede 
den  og  lagde  den  atter  over  hans  Skuldre,  uden  at  han 
lagde  Mærke  hertil.      For  at  øge  hans  Pine    fristede  Djæ- 

veleii  ham  i  »Form  af  en  Kvinde,  —  det  fortæller  Ene- 
boeren selv  —  hvem  han  tidligere  havde  set,  og  som  havde 
næret  en  overdreven  Kjærlighed  til  ham;«  han  besejrede 
med  Nød  og  næppe  denne  Fristelse.  Han  forlader  sit  Til- 
flugtssted og  strejfer  længe  omkring  over  hele  England, 
»stadig  forandrende  Opholdssted«  og  prædikende  for  at 
bringe  Menneskene  tilbage  paa  en  bedre  Vej.  Sluttelig 
slog  han  sig  ned  i  Hampole,  og  her  endte  han  sit  Liv 
(1349),  stadig  skrivende  med  uhyre  Flid,  og  i  det  han  op- 
byggede hele  Nabolaget  ved  sin  Gudsfrygt.  Næppe  var 
han  død,  fer  hans  Grav  blev  et  Maal  for  Pilegrimsvan- 
dringer,  fromme  Mennesker  medbragte  Gaver,  og  der  skete 
Mirakler.  Det  nærliggende  Nonnekloster  i  Hampole  hostede 
stor  Fordel  heraf,  og  man  skyndte  sig  med  at  skrive  en 
»Messe  til  den  hellige  Rikard«,  Eremiten,  bestemt  til  at 
afholdes,  »naar  han  blev  kanoniseret«;  dog  til  Dato  er 
denne  Messe  til  den  gamle  Eremits  Ære  ikke  bleven 
afholdt. 

De  oravankende  Prædikebrødre,  man  mødte  i  Lands- 
byen, vare  dog  ikke  alle  sammen  Lollarder,  udsendte  af 
Wicliffe,  eller  inspirerede  som  Rolle  af  Hampole,  der  havde 
deres  Mission  fra  Gud;  det  var  ofte  Medlemmer  af  en  ud- 
bredt og  mægtig  Kaste,  Tiggermunkene,  der  atter  deltes  i 
flere  Ordener.  De  tvende  fornemste  Ordener  vare  Domini- 
kanerne, Prædikebrødrene  eller  Sortebrødrene  og  Francis- 
kanerne, Minoriterne  eller  Graabrødrene,  der  begge  fik  Ind- 
pas i  England  i  det  trettende  Aarhundrede.  Chancers 
morsomme  Satirer  maa  ikke  lukke  vore  Øjne  for  den  For- 
tjeneste, disse  Ordener  kunne  have  haft,  eller  i  disse  Tigger- 
munke blot  lade  os  se  uforskammede  og  udsvævende,  over- 
troiske og  havesyge  Vagabonder.  Man  kjender  dette  be- 
rømte Portræt. 

»Det  var  den  højt  elskede  fortrolige  hos  alle  Landets 
Fribønder    —    og   hos   Kvinderne    af  Stand    i  Byen  .... 

Hans  Skriftemethode  var  fuld  af  Overbærenhed  —  og  hans 
Syndsforladelse  fuld  af  Ynde.  —  Man  fandt  ham  fejelig  i 
Kapitlet  om  Bodsøvelse,  —  over  alt  hvor  han  vidste,  at 
Kosten  vilde  blive  god;  —  thi  Foræringer  til  en  fattig 
Orden  —  ere  Beviser  paa  fuldkommen  Anger.  —  Alle  Kroer 
i  alle  Byer  var  han  bekjendt  med  saa  godt  som  med  alle 
Gjæstgiversker  og  muntre  Tjenestepiger.« 

Paa  Chancers  Tid  vare  mange  Brødre  saaledes,  men 
der  gaves  Undtagelser.  Jeg  sigter  her  ikke  blot  til  de, 
for  det  fjortende  Aarhundredes  Vedkommende  i  øvrigt  meget 
faa,  som  overholdt  deres  Ordens  Traditioner  og  levede  blandt 
de  fattige,  fattige  som  disse  og  derhos  prøvede,  opofrende 
og  menneskekj ærlige,  ganske  i  Modsætning  til  Chancers 
Tiggermunk,  der  er  bange  for  at  besøge  en  spedalsk  eller 
Tigger  og  ikke  vil  have  noget  at  bestille  »med  sligt  Pak«; 
men  blandt  dem,  som  levede  uden  for  Regelen,  fandtes  ogsaa 
Medlemmer,  hvis  Tanker,  hvor  farlige  de  end  i  og  for  sig 
maatte  være,  dog  vare  mindre  lave.  Jeg  taler  om  dem, 
man  nok  kunde  sammenblande  med  deres  Fjende  Wicliffes 
Prædikebrødre,  og  som  sikkerlig  vare  medindbefattede  under 
Statutet  af  1382.  Det  er  sikkert  nok,  at  mange  Brødre 
paa  deres  omflakkende  Gang  lio^esom  Præsten  John  Ball 
prædikede  de  nye  Emancipationsideer  paa  Korsveje  og 
Markeder.  Af  hele  Kieresiet  vare  de  ogsaa  de  eneste,  som 
under  Oprøret  beholdt  en  vis  Popularitet,  og  Klostrenes 
Krønnikeskrivere,  deres  naturlige  Fjender,  dvæle  i  deres 
Fortællinger  med  et  vist  Velbehag  ved  denne  nye  Klage- 
grund. Langland,  som  forbander  Revolutionen,  forbander 
ogsaa  Brødrene,  fordi  de  have  taget  Del  i  den.  Det  er 
Misundelsen,  som  har  hvisket  dem  i  Ørene:  Studer  Lo- 
giken, Juraen  og  Filosofernes  hule  Drømme  og  drag  fra 
By  til  By  og  bevis,  at  al  Ejendom  bør  være  fælles: 

....  and  prouen  hit  by  Seneca 
That  alle  thyng  under  heuene  ouhte  to  beo  in  comune. 

Altid    udrustet    med     sund    Sans    erklærer    Langland 

ligefrem,    at  Ophavsmanden  til   disse    forkastelige   Theorier 

er  en  Løgner:    »Du    skal  ikke  begjære  din    Næstes  Gods«, 

siger  Bibelen.      Fordum  var  Brødrenes  Levned  exemplarisk, 

Barmhjærtigheden  boede  iblandt  dem;  men  det  var  paa  den 

hellige  Franciskus's  Tider. 

(Sluttes). 

(født  24de  Juni  1485).*) 
II. 

Det  var  i  de  første  Dao^e  af  April  1521,  at  Luther 
adlød  Stævningen  til  at  indfinde  sig  ved  Rigsdagen  i  Worms 
—  »om  der  end  er  lige  saa  mange  Djævle  i  Worms,  som 
Tagsten  paa  Husene,  vil  jeg  dog  der  til«,  var  jo  hans  be- 
kjendte  Ytring.  Nogle  Uger  i  Forvejen  var  Bugenhagen 
kommen  til  Wittenberg  og  havde  lært  Luther  personlig  at 
kjende,  og  skjont  disses  Omgang  kort  efter  blev  afbrudt 
ved  Luthers  Fraværelse,  først  i  Worms  og  derefter  paa 
Wartburg,  var  der  dog  blevet  stiftet  et  Venskab,  som  varede 
Livet  igjennem,  og  vel  endog  blev  fastere  med  Aarene;  thi 
medens  Melankton  senere  hen  gjorde  nogle  Svingninger  fra 
Luther  og  nærmede  sig  mere  til  den  kalvinske  Opfattelse 
af  Nadverlæren,  blev  Bugenhagen  staaende,  saa  vidt  vi 
kunne  skjønne,  paa  det  samme  Standpunkt  han  kom  til  at 
indtage  strax,  da  han  blev  vunden  for  Reformationens  Sag. 
Bugenhagen  følte  sig  altid  som  den  underordnede  over 
for  Luther,  hvem  han  i  Følelsen  af,  hvor  meget  han  skyldte 
ham,  kaldte  sin  »kjære  Herre  og  Fader« ;  til  Gjengjæld 
satte  Luther  megen  Pris    paa  Bugenhagen   baade  som    den 

lærde  Theolog  og  grundige  Skriftfortolker,  og  for  hans  ud- 
mærkede Talent  til  at  adnainistrere  og  organisere.  Skjent 
Bugenhagen  var  blid  og  besindig,  Luther  mere  heftig  og 
opbrusende,  synes  Bugenhagen  at  have  været  den  af  de 
wittenbergske  Reformatorer,  der  i  Natur  og  Karakter  har 
lignet  Luther  mest,  —  ikke  saa  aandrig  eller  højtflyvende 
som  den  sachsiske  Svane,  inen  dog  støbt  af  samme  Malm. 
En  pommersk  Historieskriver  har  sammenlignet  Luther  med 
en  Basun,  der  ved  sin  høje  gjennemtrængende  Tone  op- 
fordrer til  Kamp,  medens  han  har  lignet  Bugenhagen 
ved  en  Fløjte,  ved  hvis  melodiske,  blide  Toner  Hjærtet 
aabnes  ogsaa  for  blødere  Følelser  og  stemmes  til  Mildhed 
og  Fred.  Hvor  højt  Luther  satte  ham,  se  vi  bedst  deraf, 
at  han  snart  valgte  Bugenhagen  til  sin  særlige  Skriftefader 
og  Sjælesørger,  et  Hverv,  han  udførte  i  fuldeste  Maal  til 
Tilfredshed  for  Luther,  denne  mærkelige  Mand,  der  med 
den  stærkeste  Livsglæde  forenede  den  dybeste  Livsalvor,  — 
paa  hvem  i  særdeles  Grad  det  senere  saa  bekjendte  Ord 
kom  til  at  passe:  »Hiramelhoch  jauchzend,  zum  Tode  be- 
trubt«.  Af  Luthers  Levnedsbeskrivelse  se  vi  ofte,  hvorledes 
Bugenhagen  var  den,  som  forstod  at  trøste  ham  i  de  mørke 
og  bange  Anfægtelsens  Timer,  at  holde  ham  oprejst,  naar 
han  var  ved  at  segne  under  Byrden,  der  laa  paa  ham,  og 
var  ved  at  mistvivle  om  sit  Kald  og  sin  Gjerning;  men  vi 
finde  ham  ogsaa  ofte  som  Luthers  Deltager  i  det  festlige 
Maaltid  i  Hjemmet,  hvor  »Alvor  og  Gammen  saa  godt 
kunde  sammen«.  En  Gang  da  Luther.  Melankton  og  Bugen- 
hagen vare  samlede,  kom  de  til  at  tale  om,  hvem  der  vel 
kunde  holde  den  korteste  og  dog  den  mest  udtømmende 
Bordbøn;  Melankton  vandt  Sejren  ved  at  sige:  »Benedictus 
benedicat«  (den  velsignede  velsigne);  Luther  havde  sagt: 
»Dorainus  Jesus  sit  potus  et  esus«;  Bugenhagen  brugte  sit 
plattyske,  pommerske  Landskabsmaal  og  sagde:  »Dit  und 
dat,  drocken  und  natt  (o:  trocken  und  nass),  gesegen  uns 
Gott!«  —  Bugenhagens  plattyske  Dialekt,    som   han   aldrig 

helt  forruaaede  at  atiægge,  gav  ofte  Anledning  til  godmodig 
Skjæmt  blandt  Velinerne;  en  Gang  ved  Bordet  faldt  Sam- 
talen paa  Ejendommelighederne  ved  Plattysken,  og  Bugen- 
hagen  mente  at  kunne  fastslaa  som  Hovedregelen,  at  det 
højtyske  »s«  paa  Plattysk  ombyttedes  med  »t« ;  Melankton 
vilde  strax  gjøre  praktisk  Anvendelse  af  Regelen  og  vise, 
hvor  hurtig  han  kunde  tilegne  sig  den  Færdighed  at  tale 
Plattysk;  han  løftede  sit  Bæger  og  drak  Bugenhagen  til 
med  de  Ord:  »Et  gelt  euch  dat  Glat«,  hvortil  Bugenhagen 
smilende  bemærkede:  »Ja,  der  er  jo  ingen  Regel  uden 
Undtagelse«.  —  At  Reformatorerne  søgte  at  befordre  Musiken 
og  vSangen,  er  en  bekjendt  Sag;  Luther  var  jo  en  mægtig 
Salmedigter ;  det  var  Bugenhagen  ganske  vist  ikke,  han  var 
mere  prosaisk  anlagt;  men  han  virkede  for  Musiken,  for 
derved ,  som  han  sagde ,  »at  opdrage  glade  og  muntre 
Mennesker.«  Det  var  ligesom  hans  Ven  og  Discipel  Pal- 
ladius,  der  giver  det  Raad:  »Ikke  alene  i  Kirken  skal  man 
synge,  men  ogsaa  i  Mark  og  Skov,  naar  Lejlighed  gives; 
det  er  bedre,  naar  Konen  ved  sin  Væv  og  Pigen  ved  sin 
Spinderok  synger  aandelige  Sange  end  utugtige  Viser  og 
bagtaler  andre;  det  giver  et  glad  Sind  og  er  den  Hellig- 
aands  Gave.« 

Bugenhagen  var  kommen  til  Wittenberg  for  som  Di- 
scipel at  sætte  sig  ved  Luthers  Fødder  og  lytte  til  hans 
Ord;  men  det  viste  sig  snart,  at  en  anden  Plads  end  Lær- 
lingens passede  bedre  for  ham;  han  havde  i  Wittenberg 
truffet  nogle  unge  Studenter  fra  Pommern,  og  for  at  virke 
paa  dem,  hvad  han  kunde,  begyndte  han  at  samle  dem  i 
sit  Logis,  hvor  han  aldeles  privat  udlagde  Salmerne  for 
disse  faa  Tilhørere;  men  det  gik,  som  det  tidligere  var 
gaaet  i  Pommern:  Rygtet  om  hans  Foredrag  kom  snart 
videre  ud;  der  strømmede  andre  Tilhørere  til,  saa  de  ikke 
kunde  faa  Plads  i  den  private  Lejlighed;  han  lik  gjentagne 
Opfordringer  til  at  holde  sine  Forelæsninger  offentlig  og 
lod  sig  især  ved   indtrængende  Anmodninger  fra  MeL^nkton 

overtale  til  det;  der  var  Trang  dertil  i  Wittenberg,  hvor 
man  savnede  Luther,  om  hvem  kun  faa  uden  for  den 
nærmeste  Kreds  af  Venner  vidste,  enten  han  var  død  eller 
levende;  man  haabede  det  sidste,  men  frygtede  det  første, 
og  man  havde  Grund  til  Frygten.  For  en  stedse  voxende 
Tilhørerkreds,  i  hvilken  undertiden  endog  Melankton  fandtes, 
holdt  Bugenhagen  da  sine  Porelæsninger;  og  skjent  hans 
Plads  var  ulønnet,  var  det  dog  tydeligt  nok,  at  han  fra 
nu  af  tænkte  at  gjere  Wittenberg  til  sit  andet  Hjem; 
det  saae  man  i  Pommern,  og  da  Abbed  Boldewan  nodig 
saae  hans  Plads  ved  Klosterkollegiet  staa  ledig,  formaaede 
han  den  oven  omtalte  (XIII.,  430)  unge  Pommeraner  Peder 
Svave  til  at  overtage  Pladsen,  men  han  blev  der  ikke  ret 
længe;  thi  allerede  i  1524  var  han  indtraadt  i  den  danske 
Statstjeneste. 

Det  viste  sig  snart,  at  man  var  vel  tjent  med  at  be- 
holde Buoenbagen  i  Wittenberg;  ingen  har  maaske  saa 
godt  som  han  formaaet  at  dæmpe  det  hensynsløse  Raseri 
mod  alt  overleveret,  som  var  blevet  vakt  ved  den  radikale 
fanatiske  Karlstadt,  der  med  Magt  vilde  bortfjærne  alt,  hvad 
der  endog  blot  mindede  om  Katholicismen,  bandlyse  Bille- 
derne fra  Kirken,  men  derimod  indføre  den  mosaiske  Rets- 
pleje; Karlstadt  var  en  af  de  Fanatikere,  der  opstaa  i  enhver 
aandelig  bevæget  Tidsalder,  der  ikke  ville  standse,  forend 
alt  er  reformeret  efter  deres  Tankesæt,  men  netop  derved 
i  højeste  Grad  skade  deres  Sag,  fordi  en  Reaktion  maa 
blive  den  naturlige  Følge  deraf;  den  rolige,  sindige  Bugen- 
hagen var  Manden,  som  formaaede  at  tage  Kampen  op  imod 
disse  Sværmere,  indtil  Luther  forlod  sit  Wartburg  for  at 
slaa  sit  Tordenslag  midt  i  den  vildledte  Mængde;  Bugen- 
hagen paaviste  klart  og  besindig,  at  Billederne  og  Reli- 
kvierne uden  at  betragtes  som  særegne  Gjenstande  for  Til- 
bedelse, dog  gjærne  kunde  forblive  urørte  paa  deres  Plads 
i  Kirkerne    for  at  tjene  som  Prydelse   og  befordre    en  an- 

skuelig  Kjendskab  til  de  bibelske  Fortællinger,  og  det  saa 
meget  mere,  som  de  fleste  af  Almuen  ikke  kunde  læse; 
det  jødiske  Rettergangsvæsen  erklærede  han  som  en  fuld- 
stændig Anakronisme  i  en  kristelig  Stat.  —  Da  Luther 
vendte  tilbage  til  Wittenberg,  havde  han  al  Grund  til  at 
være  taknemmelig  mod  Bugenhagen,  hvem  han  kun  saa 
lidet  havde  kjendt,  og  de  sluttede  sig  fra  nu  af  fast  til 
hinanden;  Luther,  som  omtrent  formaaede  alt  hos  Kur- 
fyrsten, skaffede  ham  Len  som  Professor,  og  det  var  efter 
Luthers  særlige  Anbefaling,  at  Bugenhagen  i  1528  en- 
stemmig valgtes  til  Sognepræst  ved  Hovedkirken  i  Witten- 
berg, altsaa  den  højeste  gejstlige  Værdighed  i  den  By,  paa 
hvilken  hele  Evropas  Øjne  hvilede;  vel  undskyldte  han  sig 
i  Begyndelsen  med  sin  pommerske  Dialekt,  som  han  mente 
kke  passede  ret  i  det  højtyske  Sachsen,  og  han  bad  om, 
at  en  værdigere  end  han  maatte  faa  Posten;  men  den, 
Luther  havde  udpeget  som  den  værdigste,  gjaldt  naturligvis 
for  det  i  den  almindelige  Bevidsthed,  og  Kurfyrsten  vilde 
heller  ikke  vide  af  Undskyldninger,  men  stadfæstede  Valget. 
At  Bugenhagen  fuldt  ud  havde  sluttet  sig  til  de  refor- 
matoriske Grundsætninger,  se  vi  det  bedste  Tegn  paa  der- 
ved, at  han  den  13de  Oktober  1522  var  indtraadt  i  Ægte- 
standen; thi  det  blev  jo  næsten  anset  for  et  ret  Kj endetegn 
paa  en  Præsts  Oprigtighed  over  for  Reformationen,  at  han 
fulgte  Apostlens  Formaning  at  »en  Biskop  (Præst)  skal 
være  én  Kvindes  Mand« ;  de,  der  af  en  eller  anden  Grund 
ikke  ønskede  at  gifte  sig,  betragtedes  med  mer  end  mis- 
tænksomme Blikke.  Luther  havde  leveret  et  glimrende 
Indlæg  for  Præsternes  Giftermaal,  og  da  Bugenhagen  havde 
læst  Bogen,  udbrød  han  efter  nogen  Tids  Tavshed:  »Denne 
Sag  vil  virke  Forandring  i  hele  den  offentlige  Tilstand; 
Læren,  som  forud  er  forkyndt,  vilde  ikke  være  i  Stand  til 
frembringe  en  saadan  Forandring.«  Hans  Hustru  hed  Wal- 
purga  (Valborg)  og  var  en  Søster  til  Georg  Røhrer,  der 
var  Diakon  i  Wittenberg    og   Reformationen    oprigtig   hen- 

given.  Luther  overværede  Bryllupsfesten,  men  hvad  der 
maaske  har  været  til  særlig  Forhøjelse  af  den  festlige 
Stemning,  var  at  Kurfyrsten  selv  hædrede  Brudeparret  ved 
en  Gave,  bestaaende  af  Dyrevildt  til  Festen,  samt  et  Guld- 
stykke. Ægteskabet  var  lykkeligt,  saa  vidt  vi  kjende  det; 
om  der  ved  dets  Indgaaelse  har  været  dybere  Følelser  og 
inderligere  Kjærlighed,  eller  om  han  maaske  snarere  har 
betragtet  sit  Ægteskab  som  en  Pligt  mod  sit  Kald  —  lige 
i  Modsætning  til  Katholikerne  —  er  ikke  let  at  vide.  Der 
fødtes  adskillige  Børn,  af  hvilke  dog  de  fleste  døde  i  en 
ung  Alder ;  hans  Hustru  overlevede  ham  paa  tolvte  Aar.  — 
Bugenhagen  var  en  af  de  første  af  de  mere  fremragende 
Reformatorer,  som  i  Gjerningen  viste,  at  de  hyldede  Luthers 
Grundsætninger  om  Præsternes  Ægteskab;  muligvis  har 
han  af  nogle  maattet  høre  ilde  derfor,  siden  han  ansaa  det 
for  nødvendigt  kort  efter  sit  Giftermaal  at  udgive  et  Par 
Skrifter,  der  skulde  forsvare  Retmæssigheden  af  de  gejstliges 
Ægteskaber;  at  det  var  Bugenhagen,  som  viede  Luther  til 
hans  Katarina  af  Bora,  er  en  bekjendt  Sag. 

I  sex  og  tredive  Aar  virkede  Bugenhagen  nu  i  sit 
dobbelte  Kald  som  Professor  ved  Universitetet  og  som 
Sognepræst  ved  Hovedkirken  i  Wittenberg;  i  sin  Egenskab 
af  Professor  udgav  han,  der  jo  fra  sin  tidligste  Ungdom  af 
fortrinsvis  havde  syslet  med  Studiet  af  Bibelen,  adskillige 
exegetiske  Arbejder,  der  bleve  satte  højt  af  hans  Samtid, 
ligesom  han  ogsaa  selvfølgelig  havde  sin  betydelige  Del  i 
den  første  plattyske  Bibeloversa^ttelse,  som  ogsaa  i  Luthers 
højtyske;  i  hvor  høj  Grad  han  glædede  sig  over  denne,  se 
vi  det  bedste  Bevis  paa  derved,  at  han  hvert  Aar,  saa  længe 
han  levede,  paa  St.  Matthæi  Dag  (21de  September)  i  sit  Hus 
holdt  en  Fest  til  Minde  om  denne  betydningsfulde  Be- 
givenhed. Som  Præst  var  han  en  ivrig  Prædikant,  prædikede 
flere  Gange  om  Ugen,  men,  som  oven  for  bemærket,  var 
han  for  bred  og  for  vidtløftig.  En  Gang,  da  han  skulde 
prædike,  var  han  inde  i  Kirkens  Sakristi  saaledes  hensunken 

i  Bøn,  at  han  helt  glemte,  han  skulde  ind  i  Kirken ;  Menig- 
heden undrede  sig  over  hans  Udebliven  og  sendte  en  Kirke- 
tjener ind  for  at  faa  ham  ud ;  han  kom  da  ogsaa  og  be- 
gyndte sin  Prædiken  med  følgende  Ord:  »Undrer  eder  ikke! 
jeg  er  bleven  opholdt  af  Gud;  jeg  var  kommen  i  en  Sam- 
tale med  ham  om  Kirken,  Universitetet,  Staden  og  den 
hele  Kristenhed;  han  har  længe  opholdt  mig,  og  jeg  har 
maattet  aftale  store  Ting  med  ham.«  Bugenhagens  Nid- 
kjærhed  som  Sjælesørger  se  vi  det  bedste  Bevis  paa,  den 
Gang  Pesten  i  Efteraaret  1527  rasede  i  Wittenberg;  Uni- 
versitetet blev,  saa  længe  Pesten  varede,  flyttet  til  Jena, 
og  alle,  der  kunde  forlade  Byen,  gjorde  det;  af  Gejstligheden 
bleve  kun  Luther  og  Bugenhagen  samt  to  Diakoner  tilbage; 
Luther  blev  af  Kurfyrsten  udtrykkelig  opfordret  til  at  sørge 
for  sin  Sikkerhed,  ved  at  drage  bort;  men  han  gav  efter 
Skriften  det  frejdige  Svar:  »Den  gode  Hyrde  sætter  sit  Liv 
til  for  Faarene,  men  Lejesvenden  flyr,  naar  han  ser  Ulven 
komme.«  Bugenhagen  gjorde  disse  Ord  til  sine:  han  blev 
og  stod  sin  Menighed  bi  i  Nødens  Tid  og  i  Dødens  Fare, 
og  han  skrev  en  Bog  til  Beroligelse  og  Trøst  for  de  lidende ; 
da  nogle  bleve  angrebne  i  hans  Hjem,  flyttede  han  ind  i 
Luthers  Hus,  der  snart  ogsaa  blev  saa  opfyldt  med  syge, 
at  det  lignede  et  Hospital ;  men  paa  en  ubetydelig  Upasse- 
lighed nær  forblev  Bugenhagen,  hvor  lidet  han  end  skaanede 
sig  selv,  dog  rask  i  hele  denne  Trængsels  Tid. 

Wittenberg  var  den  By,  mod  hvilken  alles  Øjne  i  den 
Tid  vare  rettede,  man  kan  vel  uden  Overdrivelse  sige  endnu 
mere  end  mod  selve  Rom ;  Katholikerne  saae  med  en  Blan- 
ding af  Harme,  Had  og  Forundring  —  til  Dels  maaske 
endogsaa  med  Beundring  —  hen  til  dette  Reformationens 
Arnested;  og  i  de  Lande,  hvor  Reformationen  var  bleven 
forkyndt,  saae  man  hen  til  Wittenberg  med  Ønsket  om  ret 
at  danne  Kirkeforfatningen  efter  det  sachsiske  Mønster; 
de  Udskejelser,  som  Brushovedet  Karlstadt  var  henfalden 
til,   ligesom    andre,    hvis    Lys    var  blevet  tændt  i  Witten- 

berg,    men  bag  efter  var    blevet  en  Brandfakkel,    mægtede 
ikke  at  dæmpe  den  almindelige  Tillid.     Intet  Under  derfor, 
at  man  alle  Vegne  stræbte  at  faa  Mænd  der  fra  omkring  til 
Tysklands  forskjell ige  Egne  for  dels  at  grundlægge,  dels  at 
befæste  den  lutherske  Reformation;   allerede  tidlig  var  Op- 
mærksomheden henledet  paa  Bugenhagen:  1524  fik  han  det 
ærefulde   Tilbud    at  overtage  Pladsen  som   øverste    gejstlig 
i  Erfurt;    men  han  afslog  baade  dette  og  en  lignende  Op- 
fordring samme  Aar  fra  Danzig,  hvilken  Ansættelse  var  saa 
fristende,  at  selv  Luther  erklærede,    at  han  ikke  vilde  have 
kunnet  modstaa,    dersom   det  havde  været  til  ham    at  Op- 
fordringen var  bleven  rettet.     Aaret  efter  blev  Bugenhagen 
kaldet  af  Raadet  og  Borgerskabet  i  Hamburg  til  Præst  ved 
Nikolaj  Kirke;    her  synes   han   at  have  været  i  Tvivl,    om 
han    dog   ikke    skulde    modtage    dette   tilbudte   Kald;    han 
meddelte  Sagen    til  sine  Tilhørere;    men    disse  vilde    ikke 
give  deres  Minde  til,  at  han  forlod  dem;  de  vilde  kun  give 
ham  Lov    til    at   rejse    for    et   halvt  Aar    for  i  den  Tid  at 
ordne  de  kirkelige  Forhold  i  Hamburg;  men  inden  han  kom 
bort,    sendtes    der  Afbud    fra    Hamburgerne,    som   vare  — 
lader  det  til  —  blevne  fornærmede  over,  at  han  ikke  strax 
og  uden   Forbehold    tog    mod    deres    Tilbud,    ligesom    ad- 
skillige havde  forarget  sig  over,    at   han    havde    giftet   sig. 
Skjønt  Bugenhagen   nok  kunde   have  Grund   til  at  føle  sig 
krænket  over  denne   Hamburgernes  Adfærd,    viste   han   dog 
sit  venlige  og  fredelige  Sindelag  imod  dem,  i  det  han  sendte 
dem  et  Skrift,    hvori    han    udviklede  Grundtrækkene    af   en 
god  Kirkeforfatning. 

I  1528  begynder  Bugenbagens  egentlige  Virksomhed 
som  Reformatoren,  eller  rettere  Organisatoren,  i  de  for- 
skjellige  Dele  af  Tyskland;  vi  skulle  kun  ganske  løselig 
betragte  denne  hans  Gjerning,  for  saa  vidt  den  vedkommer 
Tyskland;  hans  Virksomhed  i  Danmark  har  større  Interesse 
for  os,  ligesom  den  ogsaa  var  langt  mere  omfattende  og 
gjennemgribende.     Dog  hvor  langt  han  end  kom  bort,   og 

hvor  længe  han  end  blev  borte,  vedblev  han  dog  stadig  at 
være  og  betragte  sig  som  Sognepræsten  i  Wittenberg;  det 
tager  sig  helt  underlig  ud,  at  de  Fyrster  eller  Stæder,  der 
onskede  i  nogen  Tid  at  knytte  hano  til  sig,  bestandig  an- 
søge Kurfyrsten  og  Menigheden  om  at  maatte  »laane«  ham. 
Den,  der  gjorde  det  muligt  for  ham  at  paatage  sig  disse 
Hverv,  var  Luther,  som  i  Erkj endelsen  af,  hvor  vigtigt  det 
var,  at  Kirkeforfatningen  blev  godt  ordnet,  og  ordnet  saa 
ensartet  som  muligt  omkring  i  Landene,  paatog  sig  at  be- 
sørge Bugenhagens  Embede  i  Wittenberg;  men  naar  saa 
Luther  syntes,  at  Fraværelsen  varede  for  længe,  saa  hans 
Visitatser  og  andre  Embedspligter  forsømtes  derved,  for- 
maaede  han  Kurfyrsten  til  at  forlange  ham  tilbage,  skjønt 
han  undertiden  lod  sig  bevæge  til  at  give  nogen  Henstand; 
i  Regelen  var  det  kun  for  et  halvt  Aar  ad  Gangen,  at 
Bugenhagen  fik  Orlov. 

Det  vil  mindes,  at  Pesten  rasede  i  Wittenberg  i  1527 ; 
i  det  nævnte  Foraar  havde  Bugenhagen  den  Sorg  at  miste 
to  Sønner,  saa  det  har  maaske  været  til  Trøst  og  Ad- 
spredelse for  ham  i  Sorgen  at  kunne  komme  ud  i  andre 
Forhold,  hvilket  skete  derved,  at  han  fik  og  modtog  Ind- 
bydelse til  at  komme  til  Bruur^vig  for  der  at  ordne  og 
fæstne  Kirkeforholdene.  Dagen  efter  sin  Ankomst  holdt 
han  sin  tørste  Prædiken  i  Franciskanerkirken,  der  var  over- 
fyldt indtil  Trængsel,  og  i  de  fire  Maaneder,  han  var  i 
Brunsvig,  prædikede  han  tre  Gange  hver  Uge,  og  daglig 
holdt  han  desuden  oifentlige  Bibellæsninger;  en  Del  af  de 
overflødige  Altere,  og  hvad  der  ellers  mindede  for  meget  om 
den  katholske  Kultus,  lod  han  borttage,  og  skjønt  dette 
vakte  nogen  Uro  i  Byen,  hvor  der  endnu  var  et  ikke  ube- 
tydeligt katholsk-sindet  Parti,  naaede  han  dog  frem  til  sit 
Maal;  og  i  de  fire  Maaneder,  han  var  i  Brunsvig,  lykkedes 
det  ham  ved  sin  Venlighed  mod  høje  og  lave,  lige  saa  vel 
som  ved  sin  Nidkjærhed  i  Gjerningen  at  vinde  de  flestes 
Kjærlighed,    som  gav  sig  til  Kjende  ved  de  Festmaaltider, 

Historisk  Arkiv.    II.     1885.  7 


90  Keformatoren  Johannes  Bugenhagen. 

der  stundum  gaves  til  hans  Ære,  og  i  hvilke  han  deltog 
paa  en  fri,  utvungen  Maade  —  thi  Bugenhagen  var  lige 
saa  lidt  som  Luther  nogen  B'oragter  af  et  godt  Maaltid 
Mad  eller  et  godt  Bæger  Vin;  og  hans  Skjemt,  som  der 
kjeudes  tiere  Prøver  paa,  og  som  vor  Tid  maaske  ikke  vilde 
nøjes  med  at  kalde  djærv  og  drøj,  men  vel  snarere  vilde 
betegne  som  lovlig  saftig,  er  sikkert  falden  i  en  god  Jord- 
bund hos  de  gode  Brunsvigere  ved  det  kraftige  » Bruns viger- 
Mumme«. 

Da  han  havde  virket  der  i  fire  Maaneder,  og  Luther 
mente  ikke  længere  at  kunne  undvære  ham  ved  Reforma- 
tionsværket  der  hjemme  (»Et  Wittenberg  er  mere  værdt 
end  Brunsvig  tre  Gange«,  skriver  Luther  med  en  vistnok 
berettiget  Selvfølelse),  fik  han  Kurfyrstens  Ordre  til  at  vende 
hjem;  men  inden  han  havde  kunnet  bryde  op,  var  der 
kommen  Begjæring,  om  de  maatte  »laane«  ham  til  Ham- 
burg, hvor  der  var  sket  et  Omslag  i  Stemningen,  og  hvor 
man  ikke  længere  forargedes  over  hans  Giftermaal;  han  fik 
Tilladelse  til  at  tage  der  til  og  kom  did  den  niende  Oktober 
1528,  ledsaget  af  sin  Hustru  og  med  et  Pelge,  som  Her- 
tugen af  Liineburg  havde  medgivet  ham,  dels  til  hans  Ære, 
dels  til  Beskyttelse.  Beboerne  gjorde  alt  for  at  faa  ham 
til  at  glemme  den  Uhøflighed,  de  tilforn  havde  vist  imod 
ham:  strax  samme  Aften,  han  var  kommen,  gjorde  flere 
Raadsherrer  og  deres  Hustruer  et  Gilde  for  ham  i  den 
Bolig,  der  var  anvist  ham;  »vi  vare  glade  og  spiste  stegt 
og  kogt.  Dyresteg,  Oxesteg  og  andre  kostelige  Kjed-  og 
Fiskeretter«.  Den  næste  Dag  blev  han  i  Raadets  Navn 
ønsket  til  Lykke  til  sin  Ankomst  af  tre  Borgmestre,  der 
paa  Byens  Vegne  skjænkede  ham  en  Amme  Vin,  en  fed 
Oxe  og  to  Tønder  01.  Det  var  jo  en  meget  lovende  Be- 
gyndelse; men  langt  bedre  var  det  dog,  at  han  fik  Lykke 
til  at  udføre  det,  hvorfor  man  havde  haft  Bud  efter  ham, 
nemlig  at  ordne  Kirkeforfatningen;  Forholdene  vare  større 
og   vistnok    vanskeligere   i    Hansestaden    Hamburg    end    i 

Brunsvig;  der  raaatte  da  tages  Hensyn  dertil,  men  i  mange 
Henseender  ere  disse  Kirkeforfatninger  ordlydende  ens,  og 
man  træffer  ogsaa  i  de  senere  Ordninger,  Bugenhagen  fik 
at  gjere  med,  den  samme  Mildhedens  og  Maadeholdets 
Aand  som  i  disse  tidligste;  hans  Kirkeordninger  bestode 
ikke  af  blotte  liturgiske  Regler,  fremsatte  i  en  befalende 
Tone;  tvært  imod  fremstilles  i  dem,  formanende  og  be- 
lærende, den  evangeliske  Læres  Hovedsandheder  i  en  simpel, 
almenforstaaelig  Form,  hvortil  der  knyttes  Anvisninger  for 
den  offentlige  Gudsdyrkelse,  Forskrifter  for  Præsterne  og 
Skolerne,  ligesom  Menighedernes  Pengevæsen  ordnes.  Ingen 
Sag  af  Vigtighed  undgik  Bugenhagens  skarpe  Blik;  men 
han  lod  sig  ikke  lede  af  sine  egne  Ønsker,  hvorimod  den 
hellige  Skrift  var  ham  den  stadige  Rettesnor  for  Anord- 
ningerne. Af  Ceremonierne  beholdt  han  flere,  end  det 
maaske  for  en  Del  Lutheranere  syntes  nødvendigt  eller 
endog  tilraadeligt ;  men  han  betragtede  dem  kun  som  Midler 
til  Menighedens  Forbedring. 

Hamburgerne  erkjendte  nu  til  fulde,  hvor  meget  de 
skyldte  Bugenhagen,  og  de  søgte  at  vinde  ham  til  fast 
Præst;  skjønt  han  maaske  ikke  har  været  helt  uvillig  til  at 
føje  deres  Ønske,  i  det  han  understøttede  deres  Begjæring 
om  et  forlænget  Ophold  hlandt  dem,  kunde  han  dog  til 
sidst  ikke  bringe  det  over  sit  Hjærte  at  svigte  Vennerne  i 
Wittenberg;  men  inden  han  rejste  tilbage,  lik  han  en  An- 
modning, som  han  ikke  mente  at  kunne  afslaa,  og  som 
hans  Venner  heller  ikke  have  villet  nægte  deres  Sam- 
tykke til. 

Allerede  for  Kristian  den  anden  blev  afsat,  havde  Re- 
formationen begyndt  at  vinde  Indgang  inden  for  Danmarks 
Grænser,  og  den  fandt  her  en  vel  beredt  og  villig  Jordbund; 
Befolkningen  i  Danmark  havde  aldrig,  end  ikke  i  de  mest 
katholske  Perioder  af  Middelalderen,  været  synderlig  pavelig- 
sindet. Den  første,  der  prædikede  den  lutherske'  Lære,  var 
Herman  Tast,    som    snart   fik  Fodfæste    i  Husum;    og   det 

viste  si^  hurtig,  at  den  ny  Konge  Frederik  den  første  og 
hans  Søn  Prins  Kristian,  der  var  Statholder  i  Hertug- 
dømmerne, i  høj  Grad  begunstigede  Reformationen.  Dog 
det  gik  her  som  alle  andre  Steder:  ved  Siden  af  den  rensede 
Lære  groede  Udskejelserne  frem;  en  Buntmager  fra 
Schwaben,  Melkior  Hofmann,  havde  først  sluttet  sig  til 
Luther,  men  kunde  ikke  lade  sig  nøje  dermed;  han  gik 
langt  videre  i  alle  Retninger;  baade  rettede  han  sine  An- 
greb mod  Sakramenterne  —  det  er  Sekterere  i  Regelen 
tilbøjelige  til  — ,  saa  han  endog  havde  hildet  sig  i  gjen- 
døberske  Vildfarelser,  og  mente,  at  Daaben  var  ikke  alene 
unyttig,  men  endogsaa  skadelig,  og  i  en  anden  Henseende 
viser  sig  hans  nære  Slægtskab  med  alskens  Sværmere,  i  det 
han  mente,  at  Dommedag  var  nær  forestaaende,  saa  han 
endog  havde  udregnet  dens  Komme  til  Aaret  1534;  denne 
Hofmann  havde  i  nogle  Aar  slaaet  sig  ned  i  Kiel,  hvor  han 
virkede  som  selvbeskikket  Præst  og  øvede  sin  Propaganda, 
saa  endog  et  Par  sydslesvigske  Præster  havde  sluttet  sig 
til  hans  Vildfarelse.  I  Tyskland  var  det  Rygte  udspredt, 
at  Kongen  havde  valgt  Hofmann  til  sin  Hofprædikant;  der- 
for blev  der  i  1529  skrevet  til  den  oven  omtalte  Peter 
Svave,  der  siden  1524  havde  opholdt  sig  i  Danmark  og  nød 
stor  Gunst  ved  Hoffet,  at  han  dog  endelig  maatte  sørge  for, 
at  Hofmanns  Vildfarelser  ikke  grebe  om  sig.  Det  blev  da 
bestemt,  at  der  skulde  holdes  en  Religionssamtale  i  Flens- 
borg; Hofmann  og  hans  Tilhængere  bleve  indvarslede  til  at 
give  Møde  Torsdagen  den  8de  April;  en  Del  lutherske 
Præster,  blandt  hvilke  Herman  Tast,  bleve  ligeledes  tilsagte, 
dels  for  i  Disputatsen  at  tage  Kampen  op  mod  Sværmeren, 
dels  for  som  Sekretærer  at  fore  Protokollen.  Det  er  vel 
rimeligt  nok,  at  Peter  Svave,  der  vidste,  at  hans  Ven 
Bugenhagen  ikke  var  langt  borte,  nemlig  i  Hamburg,  har 
henledet  Opmærksomheden  paa  det  ønskelige  i  at  faa  denne 
anerkjendt  dygtige  lutherske  Theolog  til  Flensborg;  sagtens 
har    Meningen   været,    at    dersom    det   i  Religionssamtalen 

skulde  begynde  at  knibe  for  de  lutherske  Theologer  af 
mindre  Anseelse,  skulde  Bugenhagen  ved  sine  vægtige  Ord 
ligesom  slaa  Hovedet  paa  Sømmet;  det  blev  nu  ikke  nød- 
vendigt, da  Herman  Tast  og  de  andre  selv  kunde  klare  for 
sig,  saa  Udfaldet  blev,  at  Hofmann  og  hans  Meningsfæller 
ble  ve  forviste  fra  den  danske  Konges  Riger  og  Lande ; 
Bugenhagens  Virksomhed  ved  Mødet  indskrænkede  sig  til, 
at  han  indledede  Forhandlingerne  med  en  Tale,  og  at  han 
endte  med  at  rekapitulere  de  Argumenter,  der  vare  anførte 
imod  Vildfarelserne;  men  hans  Nærværelse  havde  den  Be- 
tydning, at  Prins  Kristian,  der  var  til  Stede  ved  Disputatsen, 
og  endogsaa  nogle  Gange  tog  Ordet  under  Forhandlingerne, 
personlig  lærte  at  kjende  Bugenhagen,  med  hvem  han  som 
Konge  senere  skulde  faa  meget  at  skaffe;  thi  om  de  end 
tidligere  under  Prinsens  Ophold  i  Tyskland  have  truffet 
hinanden,  havde  dog  hidtil  Bekjendtskabet  kun  været  meget 

flygtigt. 

Et  Par  Maaneder  efter  dette  Kirkemøde  i  Flensborg, 
ved  hvilket  Bugenhagen  havde  indlagt  sig  Ære  og  Be- 
rømmelse, drog  ban  hjem  til  Wittenberg;  Hamburg,  som 
han  gjæstede  paa  Hjemvejen,  mægtede  ikke  at  holde  ham 
længere  tilbage;  Luthers  Opfordringer  i  Breve  til  sin  kjære 
»Pommer«,  om  dog  endelig  ikke  at  svigte  den  Gjerning, 
han  havde  i  Wittenberg,  kunde  han  ikke  modstaa;  at  man 
med  Glæde  hilsede  ham  igjen  i  Wittenberg,  skjønt  nogle 
maaske  have  syntes,  han  havde  været  for  længe  borte,  se 
vi  af,  at  Raadet  sendte  ham  en  Velkomstgave,  bestaaende 
af  en  Kande  Vin,  da  han  paa  sin  Fødselsdag,  24de  Juni 
1529,  var  kommen  tilbage  til  Staden.  Og  han  fik  nok  at 
gjøre,  da  han  i  det  næste  Aar  maatte  drage  det  meste  af 
Læsset  i  Wittenberg;  Luther  og  de  andre  fremragende 
Reformatorer  vare  den  største  Del  af  Tiden  borte  i  for- 
skjellige  Anliggender;  men  det  vilde  føre  os  for  langt,  naar 
vi  nærmere  skulde  betragte  Reformationens  Gang  og  Frem- 
gang —  stundum  Tilbagegang  —  i  disse  Aar,    da  Sværdet 

ligesom  hang  truende  over  Hovedet,  medens  det  dog 
endnu  mest  var  med  Munden  og  Pennen,  at  man  søgte  at 
hævde  de  forskjellige  Anskuelser;  og  saadanne  fremkom  jo 
ikke  alene  rigelig  mellem  Lutheranere  og  Katholiker;  men 
selv  inden  for  den  lutherske  Kreds  viste  der  sig  Uoverens- 
stemmelser; i  Regelen  stod  Bugenhagen  fast  ved  Luthers 
Side  som  hans  trofaste  Meningsfælle;  men  netop  i  dette 
Aar  1529  finde  vi  dog,  at  de  to  V^enner  i  et  Punkt  vare  af 
modsat  Mening:  det  Spørgsraaal  frembød  sig  saare  naturligt 
under  de  truende  Forhold,  om  det  var  tilladt  med  Sværdet 
at  skjærme  Evangeliet  mod  Kejseren;  Bugenhagen  var  ene 
til  Stede  i  Wittenberg,  da  hans  Erklæring  afæskedes  ham; 
han  mente  Ja,  lige  som  han  ogsaa  havde  erklæret  sig  paa 
samme  Maade  allerede  i  1523;  men  han  afgav  dette  Svar 
med  det  Forbehold,  at  det  blev  holdt  hemmeligt,  indtil 
andre  Theologer  vare  blevne  raadspurgte,  da  han,  fred- 
elskende  som  han  af  Naturen  var,  ikke  kunde  dølge  for  sig 
selv,  at  denne  hans  Erklæring  kunde  blive  misbrugt  til 
Oprør  mod  Øvrigheden ;  nogle  Dage  efter  vendte  Luther 
tilbage,  og  ved  en  Sammenkomst  mellem  Luther  og  hans 
Medarbejdere  lykkedes  det  ham  at  overbevise  Bugenhageu 
om,  at  hans  Mening  ikke  var  rigtig;  og  efter  alt,  hvad  vi 
kjende  til  ham,  har  han  vist  været  gladest  ved  at  kunne 
tage  sit  Votum  tilbage. 

Det  var  jo  især  i  Nordtysklands  Byer  og  Lande,  at 
Nordtyskeren  Bugenhagen  virkede;  Beboerne  have  paa  en 
Maade  syntes,  at  han  var  nærmere  i  Slægt  med  dem,  end 
de  andre  Reformatorer  vare;  nu  ønskede  den  gamle  Hanse- 
stad Ltibeck  hans  Nærværelse,  der  nok  kunde  gjores  nød- 
vendig, da  Forholdene  dér  vare  langt  vanskeligere  end  de 
fleste  andre  Steder;  Kløften  mellem  det  konservative,  ka- 
tholske  Baad  og  Borgerskabet,  der  væsentlig  var  luthersk- 
sindet, var  bred  og  dyb  og  syntes  uoverstigelig.  Og  ingen 
af  Reformatorerne  vilde  vel  være  bedre  skikket  til  dette 
vanskelige  Hverv  end  Bugenhagen,    der  paa  samme  Tid  var 

mild  og  dog  fast.  I  Oktober  1530,  nogle  Dage  efter  at 
Luther  var  kommen  hjem  fra  Rigsdagen  i  Augsburg,  kom 
der  to  Sendebud  til  Wittenberg  for  at  ledsage  Bugenhagen 
til  Liibeck;  ved  sin  milde  Optræden  lykkedes  det  ham  at 
overvinde  den  gjensidige  Forbitrelse,  der  herskede  mellem 
Raadet  og  Borgerne;  og  efter  at  begge  Parter  Pinselørdag 
næste  Aar  havde  vedtaget  den  af  Bugenhagen  forfattede 
Kirkeordning,  der  blev  offentlig  kundgjort  Trinitatis  Søndag, 
kunde  han  vende  tilbage  til  Wittenberg;  men  næppe  havde 
han  dér  gjenoptaget  sine  Forretninger,  baade  Prædikener  og 
Forelæsninger,  før  han  igjen  nødtes  til  at  tage  til  Lubeck; 
det  synes,  som  om  Enigheden  kun  har  varet  saa  længe, 
som  Bugenhagen  var  til  Stede,  men  at  de  gamle  Religions- 
stridigheder ere  udbrudte  strax  efter  hans  Bortrejse;  han 
blev  der  nu  næsten  et  Aar  og  naaede  da  virkelig  at  faa 
Reformationen  grundfæstet,  saa  den  kunde  holde  sig. 

Efter  atter  at  være  kommen  til  Wittenberg  tog  han 
den  theologiske  Doktorgrad,  efter  særlig  Anmodning  fra 
Kurfyrsten,  som  i  Juni  1533  netop  var  kommen  til  "Witten- 
berg, hvor  han  hørte,  at  to  Mænd,  der  hørte  til  Reforma- 
torernes nærmeste  Venner,  vilde  tage  Doktorgraden;  han 
ytrede  det  Ønske,  at  Bugenhagen,  der  mærkværdig  nok 
endnu  ikke  havde  Graden,  vilde  gjøre  ligesaa,  i  det  han 
lovede,  at  han  vilde  udrede  alle  af  Disputatsen  flydende 
Udgifter  for  dem  alle  tre;  men  saa  maatte  det  ske  i  Løbet 
af  tre  Dage,  da  den  Tid,  han  kunde  opholde  sig  i  Witten- 
berg, var  knap.  Bugenhagen  undskyldte  sig  først  med,  at 
han  var  for  gammel,  og  han  var  jo  rigtignok  ogsaa  hen- 
ved et  halvt  Hundrede  Aar,  samt  at  hans  Helbred  ikke 
længere  var  stærk;  men  da  Kurfyrsten  trængte  yderligere 
ind  paa  ham,  gav  han  efter,  og  Disputatsen  foregik  d.  16de 
Juni  1533  paa  Universitetet  i  Overværelse  af  Kurfyrsten 
og  en  stor  Skare  Hoifolk  og  fyrstelige  Gjæster;  hans  Dispu- 
tats handlede  om  »Porskjellen  mellem  det  evangeliske 
Embede  og  den   politiske  Magt«,    altsaa   det   samme,    som 

endnu  er  et  brændende  Spørgsmaal,  Forholdet  mellem  Stat 
og  Kirke;  af  de  tre  Disputatser  var  Bugenh agens  den, 
Kurfyrsten,  som  nok  forstod  sig  paa  de  Dele,  syntes  bedst 
om;  han  udviklede,  hvorledes  Stat  og  Kirke  ere  neje 
forbundne  med  hinanden;  og  medens  man  i  vore  Dage  har 
villet  paastaa,  at  Aanden  i  Reformationen  fordrede  en  Ad- 
skillelse mellem  Stat  og  Kirke,  da  er  dette  faktisk  saare 
langt  fra  at  være  Tilfældet ;  Reformatorerne  selv  vare  aldeles 
ikke  stemte  for  nogen  saadan  Adskillelse,  og  Bugenhagen 
maaske  mindst  af  dem  alle.  Næste  Dag  bleve  Insignierne 
paa  Doktorværdigheden  højtidelig  overrakte  de  tre  Mænd, 
og  bag  efter  gjorde  Kurfyrsten  et  glimrende,  ligefrem 
fyrsteligt  Maaltid  paa  sit  Slot,  hvor  der  var  dækket  ved  en 
hel  Snes  Borde  for  hans  Hoffolk  og  for  alle  Stadens  Pro- 
fessorer, Doktorer  og  Magistre. 

Nu  var  han  da  altsaa  bleven  »Doktor  Pommer« ;  det 
er  det  Navn,  under  hvilket  han  senere  næsten  altid  nævnes, 
og  som  Doktor  Pommer  kom  han  til  det  Land,  som  han  i 
snævrere  Betydning  kaldte  sit  Fædreland,  til  Pommern,  da 
hans  Nærværelse  der  udkrævedes.  Den  oven  for  oftere  om- 
talte Hertug  Bugislav  den  tiende  havde  været  en  Modstander 
af  Reformationen,  skjønt  ikke  saa  fanatisk,  at  han  forbed 
Prædikener  af  anderledestroende;  kort  for  hans  Død  havde 
Katholikerne  henvendt  sig  til  ham  med  Anmodning  om,  at 
han  vilde  landsforvise  Paulus  von  Rode,  der  i  Stettin 
prædikede  Luthers  Lære;  Hertugen  vilde  dog  ikke  dømme 
ham  uhørt,  og  efter  at  have  hørt  ham  prædike  en  Gang, 
gav  han  det  Svar,  som  Katholikerne  vel  næppe  havde  ventet: 
»Denne  Mand,  hvem  alle  mine  Prælater  udraabe  som  en 
Kjætter,  hører  jeg  aldeles  ikke  føre  onde  Ord;  dersom  det, 
han  lærer,  er  det  nye  Evangelium,  indser  jeg  ikke,  hvorledes 
jeg  kan  fordømme  ham;  jeg  maa  endnu  en  Gang  here 
ham«.  Dog  kort  efter  døde  Hertug  Bugislav,  og  hans 
Hertugdømme  tilfaldt  hans  to  Sønner,  Georg  og  Barnim,  af 
hvilke  den  første    som  den  ældste   skulde  have  Forrangen; 

han  var  fanatisk-katholsk,  medens  Barnira,  hvem  vi  kjende 
fra  hans  Ophold  i  Wittenberg,  var  luthersksindet,  men 
hans  Mening  tillagdes  der  ikke  megen  Vægt;  i  1531  døde 
Hertug  Georg,  og  hans  Sen  og  Efterfølger  Filip  enedes 
med  sin  Onkel  og  Medregent  Barnim  om  Indførelsen  af 
Reformationen  ad  en  læmpelig  Vej,  og  ingen  kunde  bedre 
udrette  denne  Gjerning  i  Pommern  end  Dr.  Pommer;  han 
»kom,  saae  og  sejrede«,  kunde  han  næsten  sige  med  Cæsar, 
saa  det  viste  sig,  at  en  Profet  dog  ogsaa  kan  være  agtet  i 
sit  Fædreland;  ja  endnu  mere  viste  det  sig,  at  Hertug 
Filip  virkelig  af  Hjærtet  hyldede  Reformationen,  i  det  han 
snart  indgik  Ægteskab  med  en  Datter  af  den  afdøde  Kur- 
fyrste af  Sachsen,  Frederik  den  vise,  og  altsaa  Søster  til 
hans  Søn  og  Eftermand  Johan  Frederik  den  bestandige;  det 
var  et  Ægteskab,  som  blev  indgaaet,  vistnok  ikke  blot 
paa  Politikens,  men  langt  mere  paa  Religionens  Vegne. 
Hvor  taknemmelig  man  var  over  Bugenhagens  Virksomhed 
i  Pommern,  faar  man  det  bedste  Bevis  paa  ved  et  stort, 
kunstnerisk  udført,  broderet  Tapet,  som  senere  er  blevet 
skjænket  af  den  pommerske  Fyrsteslægt  til  Universitetet  i 
Greifswalde;  det  forestiller  Luther  paa  Prædikestolen,  paa 
den  ene  Side  ses  Medlemmer  af  det  sachsiske  Fyrstehus 
samt  Melankton,  og  oven  over  den  Indskrift:  Anno  1517 
har  den  ærværdige  Morten  Luther  begyndt  at  prædike  Guds 
Ord  purt  og  rent;  — paa  den  anden  Side  tindes  Medlemmer 
af  det  pommerske  Hertughus  samt  Bugenhagen,  og  oven 
over:  Aar  1535  efter  Kristi  Fødsel  er  i  Pommerland  Naadens 
Lys,  det  guddommelige  Ord,  antændt  og  prædiket  ved  Dr. 
Johannes  Bugenhagen.  (Fortsættes). 

Vilhelm  Bang. 


Engelske  Landeveje  og  Landevejsliv 
i  Middelalderen. 

(Slutn.) 

VI.     De  omvankende  Prædikebrødre  og 
Tiggermunkene. 

JKordum  var  altsaa  Tiggermunkenes  Levned  exem- 
plarisk,  Barmhjærtigheden  boede  iblandt  dem;  men  det  var 
paa  den  hellige  Franciskus's  Tider.  Det  var  i  Sandhed 
ogsaa  en  hellig  Mission,  denne  Orden  havde  faaet  af  sin 
Stifter;  i  grove  Klæder,  barbenede  og  daarlig  klædte  skulde 
de  i  Flækker  og  Landsbyer  opsøge  de  fattige  og  forladte; 
al  Ulykke  og  al  smudsig  Hæslighed  skulde  være  en  Gjen- 
stand  for  deres  Medynk,  og  den  lave  Befolkning  vilde  til 
Gjengjæld  elske  og  ære  dem  som  Helgener.  Eccleston  for- 
tæller, at  en  Minorit  engang  uden  Tilladelse  tog  sine 
Sandaler  paa  for  at  gaa  til  Morgengudstjeneste;  derpaa 
drømte  han,  at  han  blev  greben  af  Tyve,  som  brølte: 
»Til  Døden,  til  Døden  med  ham!«  —  »Jeg  er  en  Minorit!« 
udbrød  han,  sikker  paa  at  blive  respekteret.  —  »Du  lyver, 
du  har  jo  ikke  bare  Ben!«  Den  første  af  deres  Pligter 
var  at  forblive  fattig,  for  at  de  uden  Frygt  kunde  have 
deres  Frisprog  over  for  de  rige  og  Verdens  mægtige;  den 
lærde    og    modige    Robert  Grosseteste,    Biskop    af  Lincoln, 


Engelske  Landeveje  og  Landevejsliv  i  Middelalderen.        99 

mindede  dem  herom  paa  sin  Dødsseng  (1253)  og  citerede  i 
dette  Øjemed  efterfølgende  Vers  af  Juvenal: 

Cantabit  vacuus  coram  latrone  viator. 

Brødrene  skulde  være  som  den  fattige  V^andringsmand, 
hvis  Sjælero  ikke  forstyrres   ved  Sammenstød  med  Tyvene. 

St.  Franciscus  vilde  ikke  have,  at  hans  Munke  skulde 
være  videnskabelig  dannede;  man  har  med  urette  bebrejdet 
ham  dette;  det  var  med  klog  Forudseenhed,  at  han  afviste 
disse  spidsfindige,  theologiske  og  metafysiske  Undersøgelser, 
som  uden  Nytte  lagde  Beslag  paa  den  højere  Gejstligheds 
Liv;  der  fandtes  tilstrækkelig  mange,  som  hengave  sig  her- 
til; hvad  han  ønskede,  var  et  Folkefærd  af  Missionærer,  som 
materielt,  fysisk  skulde  ofre  sig  for  de  forladtes  legemlige 
og  sjælelige  Vel ;  saaledes  opfattet  var  deres  Uegennyttighed 
endnu  mere  ubetinget,  deres  Fornægtelse  endnu  stærkere, 
og  Virkningen  paa  Masserne  endnu  større.  De  havde  ingen 
Brug  for  Doktorernes  P'inesser,  og  det  slaaende  Exempel, 
de  fattige  saae  i  deres  Trøstermands  egen  Fattigdom  og 
hans  Ringeagt  for  egne  Savn,  var  den  bedst  mulige  Trøst. 
Fremfor  alt  skulde  man  kue  det  præstelige  Hovmod  og  Tro 
paa  egne  Fortjenester;  de  skulde  være  synlige  for  Gud 
alene.  Naar  Hiærtet  var  renset  i  den  Grad,  vidste  Munken 
noksom,  hvor  Livet  og  Frelsen  var  at  finde;  da  vilde  han 
ogsaa  finde  den  rette  Veltalenhed,  og  Studiet  af  de  mest 
berømte  Systemer  var  her  til  ingen  Nytte.  »Kejser  Karl 
den  store«,  sagde  den  hellige  Stifter,  »Roland,  Holger 
Danske  og  de  øvrige  Jævnino^e  og  alle  stærke  Kæmper  have 
forfulgt  de  vantro  til  Døden  og  have  vundet  deres  berømme- 
lige Sejre  med  stort  Besvær  og  Møje;  de  hellige  Martyrer 
ere  døde  i  Kamp  for  Troen;  men  i  vore  Dage  findes  Folk, 
som  ved  simpelthen  at  fortælle  om  Heltenes  Bedrifter  søge 
Hæder  og  Ære  blandt  Menneskene.  Saaledes  findes  der 
ogsaa  blandt  eder  nogle,  som  finde  større  Behag  i  at  skrive 
og  prædike  om  Helgenes  Fortjenester  end  i  at  efterligne 
deres  Handlinger.« 

Sankt  Franciskus  gav  dette  Svar  til  en  Novice,  som 
vilde  have  eu  Psalter,  og  han  tilføjede  med  bidende  Vid: 
»Naar  du  har  faaet  en  Psalter,  vil  du  ogsaa  have  en  Bre- 
viar, og  naar  du  har  faaet  Breviaren,  vil  du  sætte  dig  i  en 
Stol  som  en  stor  Prælat  og  sige  til  din  Broder:  Broder, 
bring  mig  min  Breviar!« 

Brødrenes  Popularitet  var  umaadelig,  de  havde  snart 
bemægtiget  sig  England  og  trængt  sig  ind  paa  hele  det 
religiøse  Omraade.  Ved  en  besynderlig  Modsigelse  havde 
deres  Fattigdom  tilført  dem  Rigdomme,  og  deres  Fornæg- 
telse skaffet  dem  Magt;  de  Rønner,  de  først  beboede,  vare 
afløste  af  prægtige  Klostre  med  Kapeller,  store  som  Kathe- 
draler;  de  rige  lode  sig  her  begrave  i  Grave,  der  vare  ud- 
styrede med  den  gothiske  Kunsts  hele  Pragt.  Deres  Hi- 
storikere fra  femtende  Aarhundrede  fortælle  med  Beundring, 
at  der  i  deres  smukke  Bibliothek  i  London  fandtes  en 
Gravsten  med  fire  Ærkeengle,  at  deres  Kirke,  som  var 
paabegyndt  1306,  havde  en  Længde  af  300  Fod,  en  Bredde 
af  fem  og  halvfemsindstyve  og  en  Højde  af  fire  og  tresinds- 
tyve Fod,  at  alle  Søjlerne  vare  af  Marmor  og  Gulvfliserne 
ligesaa.  Konger  og  Fyrster  have  beriget  denne  Bygning; 
nogle  have  skjænket  Altre,  andre  Korstole.  »Til  Sjælebod 
for  sin  højt  berømmelige  Dronning  Isabella,  der  er  begraven 
i  Koret«,  lader  Edvard  III.  istandsætte  det  store  Midtervindue, 
som  var  knust  af  Vinden ;  Gilbert  Clare,  Greven  af  Glou- 
cester  skjænker  lyve  Træstammer  fra  sin  Skov  i  Tunbridge; 
de  rige  Kjobmænd,  Lord-Mayor  og  Aldermen  følge  Exemplet. 
Man  indskrev  Givernes  Navne  i  Vinduesruderne,  og  Lang- 
land forarges  herover  og  minder  om  Evangeliets  Forskrift: 
du  skal  ikke  lade  din  venstre  Haand  vide,  hvad  din  højre 
gjør.  Ikke  desto  mindre  faa  vi  at  vide,  at  den  tredje  Rude 
fra  Vest  var  skjænket  af  Gautier  Mordon,  Kjøbmand  med 
Klipfisk,  stokelyschmonger,  og  Alayor  i  London;  det  andet 
Vindue  fra  Syd  skyldes  Ridder  Johan  af  Charlton  og  hans 
Hustru,    og  deres  Vaaben    findes    anbragt   der;    det    fjerde 

skyldes  Gautier  fra  Gorst,  en  rig  Londoner- Pels værkshandler, 
det  femtende  Greven  af  Lancaster;  det  fjerde  i  Vest  hid- 
rører fra  »Indtægten  af  flere  Kollekter  og  bærer  følgelig 
intet  Navn.«  En  af  Giverne  betegnes  som  Fader  og  ganske 
særlig  Ven  af  Franciskanerne;  man  kan  tænke  sig,  hvilken 
Triumf  det  maatte  være  for  Wicliffes  Tilhængere  at  kunne 
bebrejde  Brødrene  hele  denne  verdslige  Bi  am.  Wicliffe  selv 
vender  idelig  tilbage  hertil : 

»Brødrene  bygge  mange,  store  Kirker  og  vidtløftige 
og  kostbare  Klostre  som  hele  Slotte  og  alt  dette  uden 
Nytte.  ...  De  store  Klostre  skabe  ikke  hellige  Mænd,  og 
det  er  blot  ved  Hellighed,  at  man  kan  tjene  Gud.« 

Man  opstiller  ogsaa  uendelige  Lister  over  Kardinaler, 
Bisper  og  Konger,  som  have  hørt  til  Ordenen  selv  uden  at 
forglemme  »personæ  quædam  valentes  in  sæculo«,  hvad  der 
er  en  meget  verdslig  Forfængelighed.  Endelig  angives  de 
døde,  som  i  Dødens  Stund  have  iført  sig  Brødrenes  Kutte : 
»Broder,  Sir  Roger  Bourne,  Ridder,  begraven  i  Norwich 
1334  i  Brødrenes  Klædemon.« 

Dominikanernes  Hovmod  og  Rigdomme  vare  lige  saa 
store.  Forfatteren  til  »Peres  the  Ploughman's  crede«  be- 
skriver mod  Slutningen  af  tjorteude  A århundrede  med  Nøj- 
agtighed, men  uden  Overdrivelse  et  af  deres  Klostre,  de 
prægtige  Søjler,  man  her  ser,  de  Billedhuggerarbejder, 
Malerier  og  Forgyldninger,  som  smykke  Kapellet,  de  præg- 
tige Ruder,  som  ere  udstyrede  med  de  adelige  Giveres 
Vaabenskjolde  og  Kjøbmændenes  Navnetræk,  og  Riddernes 
og  de  skjønne  Damers  imponerende  Gravstene,  hvor  de  døde 
ere  afbildede  i  glimrende  Pynt,  udhævet  med  Guld. 

Man  ser,  at  der  er  vendt  op  og  ned  paa  Forholdene; 
lige  saa  megen  Beskedenhed  Helgenen  havde  krævet,  lige 
saa  stort  Hovmod  linder  man  nu;  de  Fejl,  Chancer  bebrejder 
dem,  snige  sig  ind  blandt  dem;  de  blive  egennyttige,  be- 
gjærlige,  havesyge;  Tiggeriet  bliver  for  dem  et  Haandværk, 
som  nogle  øve  godt,    andre   endnu   bedre;    man    kræver   af 

dem  Fornægtelsens  Mirakler  og  tinder  tvært  imod  den  mest 
fremtrædende  Egenkjærligbed.  Det  er  ikke  længere  Keli- 
gionen,  det  er  deres  Orden,  de  maa  beskytte;  vi  have  set 
flere  blande  sig  i  de  sociale  Spørgsmaal;  andre  prædike 
ikke  mere  for  Kristus's  Skyld,  de  prædike  til  egen  Fordel ; 
Omslaget  er  fuldstændigt;  alle  øse  med  fulde  Hænder  af 
det  Skatkammer  af  gode  Gjerninger,  deres  første  Apostle 
have  opsamlet,  og  uddele  dem  blindt  hen.  Mængdens  Re- 
spekt mindskes,  deres  Ry  for  Hellighed  svækkes;  i  den  ene 
Vægtskaal  kastes  saa  mange  Fejl  og  Uordener,  at  den  tynger 
den  anden  op.  Og  hvad  bliver  der  nu  tilbage?  Overtroen 
erstatter  de  hellige  Skikke,  de  have  la^rt  Metafysik,  og  en 
plump  Materialisme  skjuler  Frans  af  Assisis  overmenneske- 
lige Ideal;  Forkjærlighed  for  deres  Kutte  opvejer  en  god 
Gjerning;  man  ifører  sig  den  paa  Dødslejet,  og  Dæmonerne 
fly;  det  er  en  ufejlbar  Rustning;  talløse  Syner,  de  have 
haft,  aabenbare  dem  alle  disse  nye  Trosartikler. 

Selve  Institutionens  Hellighed  og  et  stort  Antal  Re- 
præsentanters Uværdighed  bevirker,  at  man  paa  én  Gang 
ærer  og  afskyer  dem;  hvor  foragtelig  Manden  end  er,  man 
er  dog  ikke  sikker  paa,  om  han  ikke  desuagtet  skulde  have 
Himmerigets  Nøgler,  og  i  den  Følelse,  man  nærer  for  ham, 
blander  sig  Respekt  og  Frvgt.  Digterne  spotte  Brødrene, 
de  folkelige  Fortællere  udgrine  dem,  og  Miniaturmalerne, 
der  have  faaet  det  Paalæg  at  illustrere  et  imponerende 
Bind  Dekretaler,  ere  ikke  bange  for  at  fremstille,  hvorledes 
de  i  Slotskøkkenet  glemme  Kosten  og  Karret  med  Vievand ; 
Broderen  griber  sin  Kost,  bestænker  Herskabet  ved  Taff'elet 
og  vender  derpaa  tilbage  til  sin  Kokkepige.  Folket  ser  i 
Oprørstider  sine  Beskyttere  og  allierede  i  Brødrene,  til 
andre  Tider  forfølges  de  i  Gaderne  med  Stenkast.  Opbragt 
over  Dominikanernes  »overmodige  Færd«  gjør  man  Jagt  paa 
dem,  mishandler  dem  og  kræver  deres  Udjagelse;  man  bærer 
sig  ikke  bedre  ad  mod  Franciskanerne;  »ansporede  af  den 
onde  Aand«  afriver    man  deres  Klæder    og    plyndrer   deres 

Huse;  det  gaar  for  sig  paa  flere  Steder  i  Riget,  og  i  1385 
udkræves  en  kongelig  Proklamation  til  deres  Beskyttelse. 

Underhuset  vredes  over  det  store  Antal  Udlændinge, 
man  finder  blandt  Brødrene,  og  som  ere  en  stadig  Pare  for 
Staten;  det  forlanger,  »at  alle  fremmede  Brødre,  hvad  Klæd- 
ning de  end  bære,  skulle  forlade  Kongeriget  inden  Mikkels- 
dag, og  dersom  de  oversidde  denne  Dag,  skulle  de  tiltales 
efter  almindelig  Lov.« 

Brødrene  bevare  imidlertid  deres  tillidsfulde  Holdning; 
i  deres  gode  Tid  velsignede  man  dem ;  nu  tale  de  med  Selv- 
tillid og  gjøre  sig  frygtede;  de  afhænge  ene  og  alene  af  Paven, 
de  kunne  skride  frem  uden  at  bøje  Hovedet,  deres  Magt  er 
uafhængig,  de  udgjøre  en  Kirke  i  Kirken.  Ved  Siden  af 
Sognepræsten,  som  prædiker  og  hører  Skriftemaal  i  sit 
Sogn,  tinder  man  den  omvankende  Broder,  som  prædiker  og 
skrifter  overalt;  hans  Nærværelse  overalt  afgiver  en  stadig 
Kilde  til  Konflikter:  Sognepræsten  ser  sig  forladt,  den 
nomadisereude  Munk  bringer  det  ukjendte,  det  usædvanlige, 
og  til  ham  strømmer  Alverden.  Han  lægger  sin  Tiggerpose 
og  Stav  og  begynder  at  tale;  hans  Sprog  er  Folkets,  hele 
Sognet  er  tilstede,  han  giver  sig  af  med  de  himmelske 
Goder,  men  ogsaa  med  de  jordiske;  thi  han  er  fuldstændig 
fortrolig  med  det  verdslige  Liv  og  kan  give  hensigtsmæssige 
Raad.  Hans  Lærdomme  ere  undertiden  dog  mistænkelige. 
»Disse  falske  Profeter«  —  det  er  ikke  Wicliffe,  men  Kon- 
ciliet i  Straszburg  (1386),  som  taler  —  »disse  falske  Pro- 
feter forføre  ved  deres  Taler,  som  ere  fulde  af  Fabler,  ofte 
deres  Tilhøreres  Sjæle;  de  drive  Spot  med  Sognepræsternes 
Myndighed.«  Hvilken  Magt  kunde  her  rejse  Modstand? 
Floden  stiger  og  vælter  Digerne;  det  fortrinlige  forvandles 
til  det  værre,  corruptio  optimi  pessima,  det  gamle  Mund- 
held stadfæstes  bogstavelig.  Alle  Samfundets  Klasser  have 
Klager  at  fremføre.  Herrerne,  Bisperne,  Munkene,  de  refor- 
merte af  Wicliffes  Skole  og  Folkets  Masse ;  Munkene  hævde 
imidlertid  desuagtet  deres  Plads,  man  finder  dem  overalt,  i 

Hytten  og  paa  Slottet,  logrende  for  den  rige,  men  ogsaa 
bankende  paa  Fattigmands  Dør;  de  sætte  sig  ved  Herrens 
Bord,  og  han  behandler  dem  med  Agtelse;  hos  ham  spille 
de  Rollen  som  Modepræst;  de  ere  interessante,  de  spege; 
Wicliffe  fremstiller,  hvorledes  de  holde  af  at  tale  »for  Lorder 
og  sætte  sig  ved  deres  Bord  ....  at  blive  Lorders  og 
Ladiernes  Skriftefædre.«  De  minde  saaledes  om  en  senere 
Tids  Hofabbeder.  Omvendt  ser  man  dem  ogsaa  holde  deres 
Rundrejser  i  Landsbyerne  og  her  øve  de  mest  forskjellige 
Forretninger;  i  deres  Tiggerposer  have  de  Forraad  af  Garn, 
Naale  og  Salver,  hvormed  de  drive  Handel;  man  synger 
derom,  de  fortsætte  hermed,  og  Alverden  ler: 

»De  strejfe  om,  snart  hist,  snart  her,  al  Slags  Smaa- 
kram  sælge  de  som  rene  Bissekræmmere;  de  sælge  Punge, 
Naale,  Knive,  men  ogsaa  Bælter  og  Handsker  til  Piger  og 
Koner.« 

Forfatteren  til  dette  Brudstykke,  en  samtidig  af  Chancer, 
tilføjer:  »Jeg  har  selv  været  Tiggermunk,  og  ingen  ringe 
Stund;  jeg  kjender  altsaa  nok  Sandheden ;  men  da  jeg  saae. 
at  deres  Levned  ingenlunde  svarede  til  deres  Tale,  kastede 
jeg  min  Munkekutte.« 

Imellem  Tidens  Skepsis  og  blinde  Lettroenhed  blomstrer 
Overtroen.  Brødrene  have  hittet  paa  at  drive  en  Detail- 
handel med  deres  Ordens  gode,  fortjenstfulde  Gjerninger; 
Ordenen  er  saa  talrig  og  beder  saa  andægtig,  at  den  har 
et  Overskud  af  Bønner  og  tror  at  gjere  en  god  Gjerning 
ved  at  lade  andre  faa  Part  i  dette  Gode.  Brødrene  gjennem- 
strejfe  nu  Landsbyerne,  drive  Diskonto  med  denne  usynlige 
Rigdom  og  sælge  under  Navn  af  »Broderskabs-Breve« 
fromme  Sjæle  en  Part  i  Himlens  Goder.  Hvad  due  disse 
Pergamenter  til?  spurgte  man  Brødrene.  —  De  give 
Part  i  den  hellige  Franciskanerordens  Fortjenester.  —  Hvad 
due  de  til?  spurgte  man  Wicliffe.  »Mange  Folk  tænke,  at 
de  ere  gode  nok  til  at  binde  over  Sennepskrukker.« 

Hvor  ringeagtede  Tiggermunkene  end  ere  ved  Aar- 
hundredets  Slutning,  havde  de  dog  ikke  tabt  al  Indflydelse 
paa  Folket,  og  da  Henrik  IV.  af  Huset  Lancaster  usurperer 
Tronen,  finder  han  snart,  at  han  maa  tage  Hensyn  til 
Franciskanerne.  En  god  Part  af  denne  Orden  harmes  over 
hans  Adfærd  og  prædiker  omkring  i  Fiandet,  under  hans 
første  Regeringsaar,  at  Rikard  II.  endnu  lever,  og  at  han 
er  den  sande  Konge.  Henrik  IV.  lader  dem  fængsle;  en 
af  disse  Munke,  der  fores  frem  for  ham,  bebrejder  ham  med 
Voldsomhed  Rikards  Afsættelse.  »Jeg  har  jo  ikke  usurperet 
Kronen,  jeg  er  bleven  valgt,«  siger  Kongen.  —  »Valget  er 
ugyldigt,  naar  den  lovlige  Konge  lever;  hvis  han  er  død, 
er  han  død  ved  dig;  er  han  død  ved  dig,  kan  du  ikke  have 
nogen  Adkomst  til  Kronen!«  —  »Ved  mit  Hoved!«  udbrod 
Fyrsten,  »jeg  skal  kappe  dit.« 

Man  gav  de  fængslede  det  Raad  at  paakalde  Kongens 
Mildhed.  De  afsloge  dette  og  forlangte  at  dømmes  paa 
lovlig  Vis  ved  en  Nævningeret.  Man  kunde  imidlertid 
hverken  i  Hovedstaden  eller  Holburn  finde  Personer,  som 
vilde  tage  Sæde  som  Nævningsmænd,  og  maatte  ty  til 
Beboerne  i  Highgate  og  Islington.  Dette  Nævn  erklærede 
virkelig  Munkene  skyldige,  og  de  ulykkelige  slæbtes  til 
Tyburn,  bleve  hængte  og  halshuggede,  og  Hovederne  ud- 
stilledes paa  Londonerbroen  (1402).  Klosteret  fik  Tilladelse 
til  at  borttage  de  sørgelige  Rester  af  de  henrettede  og  lade 
dem  begrave  i  Kirken,  og  Nævningerne  fra  Islington  og  High- 
gate kom  grædende  til  Franciskanerne  og  anraabte  om  deres 
Tilgivelse  for  en  Kj  endelse,  de  nu  angrede.  Til  Trods  for 
disse  Straffe  vedbleve  Brødrene  i  flere  Aar  ude  paa  Landet 
at  prædike  til  Gunst  for  Rikard  II.  og  at  paastaa,  at  han 
endnu  levede,  skjønt  Henrik  IV.  i  London  foranstaltede  en 
offentlig  Fremstilling  af  Fyrstens  Lig. 

I  femtende  Aarhundrede  sank  Munkenes  Ry  mere  og 
mere,  og  de  Misbrug,  hvoraf  de  vare  en  levende  Personi- 
fikation, vare  en  væsentlig  Aarsag   til  at   skaffe  Luther  saa 

Historisk  Arkiv.    II.  18a5.  8 


106     Engelske  Landeveje  og  Landevejsliv  i  Middelalderen, 

mange  Tilhængere.  Ganske  vist  findes  endnu  i  deres  Rækker 
Mænd,  der  forstaa  at  dø,  som  den  ulykkelige  Broder  Forest, 
der  1538  blev  hængt  i  Kjæder  over  et  Baal  og  saaledes 
langsomt  stegt  til  Døde,  medens  den  reformerte  Biskop 
Latimer  rettede  »fromme  Opmuntringer«  til  ham  for  at 
fremkalde  hans  Anger*);  men  Massen  af  disse  Ordener 
vedblev  at  være  Gjenstand  for  almindelig  Foragt.  Det  er 
et  af  de  faa  Punkter,  hvor  Katholiker  og  Protestanter 
mødes  i  fuld  Enighed;  Sir  Thomas  Morus,  der  blev  hals- 
hugget for  sin  katholske  Tro,  talte  i  selv  samme  Tone 
som  hans  Modstander  Tyndal,  der  blev  hængt  for  sin  prote- 
stantiske Tro;  de  ere  i  hans  Øjne  kun  farlige  Vagabonder. 
I  sin  »Utopia«  berører  han  en  Disput  mellem  en  Tigger- 
munk og  en  Gj øgler  angaaende  Pauperismen.  »I  ville  aldrig 
faa  Bugt  med  Tiggerne«,  udbryder  Broderen,  »med  mindre 
I  ogsaa  udstede  et  Edikt  mod  os  Brødre.«  —  »Naa,  hvad 
det  angaar«,  svarer  Gjegleren,  »er  det  jo  allerede  gjort; 
Kardinalen  har  udstedt  et  meget  net  Dekret  mod  eder,  da 
han  befalede,  at  alle  Vagabonder  skulde  gribes  og  tvinges 
til  at  arbejde;  thi  I  høre  til  Verdens  frækkeste  Vagabonder.« 
Spøgen  er  just  ikke  let,  og  trods  sit  store  Ry  hæver 
Thomas  Morus  sig  i  Regelen  ikke  højere;  men  det  Punkt, 
der  skal  fremhæves,  er  deres  Rygte,  som  bliver  slettere  og 
slettere  og  væsentlig  skyldes  disse  egennyttige,  idelig 
gjentagne  Rundrejser  til  Forpagtergaarde  og  Landsbyer,  ikke 
for  at  hjælpe  Fattigfolk,  men  tvært  imod  for  at  faa  en  Del 
af  deres  Eje;  sluttelig  maa  endnu  engang  fremhæves  den 
fuldstændige  Sammensmeltning,  der  i  Kanslerens  Øjne  finder 
Sted  mellem  Tiggermunkene  og  den  hjemløse  simple 
Vagabond. 


*)  Han  havde  vægret  sig  ved  at  aflægge  Suprematseden,  d.  v.  s. 
at  anerkjende  Henrik  VKI.  som  Kirkens  Overhoved. 

VII.     Afladskræmmerne. 

Fra  første  Færd  betød  Indulgens  eller  Aflad  simpelthen 
en  Ændring  af  Bodsøvelserne.  De  Bodsøvelser,  som  paa- 
lagdes  for  begaaede  Synder,  vare  meget  langvarige;  man 
maatte  faste  og  spæge  sig  i  Maaueder  og  Aar;  men  man 
tillod  de  troende  at  omsætte  disse  uendelige  Tugtelser  til 
mere  kortvarige  Udsonelser.  Saaledes  kunde  t.  Ex.  en 
gejstlig  faa  et  Aars  Bod  omsat  til  tre  Tusende  Svøbeslag 
med  Fremsigelse  af  en  Salme  for  hvert  Hundrede  Slag. 
Lægfolk,  som  fik  Valget,  foretrak  hyppig  en  Pengebetaling, 
og  disse  Summer  bleve  i  Regelen  vel  anvendte;  vi  have  set 
dem  anvendte  til  Broer  og  Veje;  man  nyttede  dem  ogsaa 
til  Opførelse  af  Kirker,  til  Underhold  for  de  syge  i  et 
Hospital  og  til  Bestridelse  af  Omkostningerne  ved  talrige 
andre  Foretagender  af  offentlig  Interesse.  Samtlige  Bods- 
øvelser kunde  hæves  ved  et  almindeligt  Aflad;  ved  Kirke- 
forsamlingen i  Clermont  lovede  t.  Ex.  Urban  II.  fuldstændig 
Syndsforladelse  til  alle  dem,  der  af  ren  Trosiver  og  ikke  for 
at  vinde  Hæder  og  Bytte  droge  til  det  hellige  Land  og 
bekæmpede  de  vantro.  Senere  uddelte  man  slig  Aflad  med 
mindre  Indskrænkning,  og  Afladskræmmerne  paatoge  sig  at 
forhandle  denne  Aflad  vidt  og  bredt. 

Disse  mærkværdige  Personligheder  ere  karakteristiske 
for  Middelalderen  i  endnu  højere  Grad  end  Tiggermunkene; 
ved  at  høre  deres  Navn  hvem  mindes  saa  ikke  Chancers 
kaade  Latter,  og  rinder  hans  morsomme  Maleri  os  da  ikke 
i  Hu?    Hans  Afladskræmmer    beskriver  sig   selv  saalunde: 

»Mine  Herrer!«  saaledes  taler  han,  »naar  jeg  prædiker 
i  Kirkerne,  søger  jeg  at  aflevere  majestætiske  Fraser,  og 
jeg  slynger  dem  ud  med  fuld  Kraft,  lydelig  som  Klokke- 
klang; thi  jeg  véd  udenad  alt,  hvad  jeg  har  at  sige;  mit 
Thema  er  altid  og  har  altid  været:  Roden  til  alle  Onder 
er  Gjerrighed.« 

Paa  Prædikestolen  hælder  han  sig  snart  til  Højre,  snart 

til  Venstre;  han  gestikulerer,  han  snakker  op,  og  hans 
Arme  ere  i  lige  saa  stærk  Bevægelse  som  hans  Tunge;  det 
er  vidunderligt  at  skue,  vidunderligt  at  here. 

Man  har  ikke  lagt  synderlig  Vægt  paa  at  undersøge, 
om  denne  Digterens  Type  dog  ikke  var  lidt  lavet,  om  Ud- 
øvelsen af  dette  Hverv  virkelig  har  været  avtoriseret  af 
Kirken  og  underkastet  Reglementer.  En  Undersøgelse  af 
de  herhen  hørende  Texter  vil  dog  yderligere  godtgjøre  den  vid- 
underlige Nøjagtighed  i  Chancers  Skildringer;  hvor  ondskabs- 
fulde, hvor  bidende  de  end  ere,  naar  der  er  Tale  om  Aflads- 
kræmmerne,  indeholde  de  dog  ikke  et  eneste  Træk,  som 
ikke  lader  sig  retfærdiggjøre  ved  Breve,  hidrørende  fra  et 
paveligt  eller  biskoppeligt  Kansleri.  Disse  »quæstores«  eller 
»quæstiarii«  vare  —  det  er  Bonifacius  IX.,  der  taler  saa- 
lunde,  paa  selv  samme  Tid  som  Digteren  skriver  sine  For- 
tællinger —  snart  Verdenspræster,  snart  Munke,  men  i 
begge  Tilfælde  udfolde  de  en  umaadelig  Uforskammethed; 
de  sætte  sig  ud  over  den  gejstlige  Tilladelse  og  drage  fra 
Flække  til  Flække  som  virkelige  Bissekræmmere,  fremvisende 
deres  Relikvier  og  sælgende  deres  Aflad.  Det  var  en  ind- 
bringende Forretning,  og  Konkurrencen  var  stor;  de  avtori- 
serede  Afladskræmmeres  Held  havde  løssluppet  fra  Skolen 
eller  Prioriet  en  hel  Flok  egennyttige,  begjærlige  Aflads- 
handlere, sande  Vagabonder  og  Landstrygere,  som  ikke  havde 
noget  Hensyn  at  tage  og  derfor  dristig  udøvede  deres  be- 
drageriske Erhverv.  De-  paabøde  over  alt  Tavshed,  talte 
meget  og  løsnede  uden  Betænkning  her  nede  paa  Jorden 
alt,  hvad  der  kunde  være  bundet  i  Himlen.  Det  gik  ikke 
for  sig  uden  stor  Profit;  Chancers  Afladskræmmer  tjener 
hundrede  Mark  om  Aaret,  og  det  er  ganske  naturligt,  siden 
han  ikke  har  forlangt  Avtorisation  af  nogen,  følgelig  heller 
ikke  aflagde  Regnskab  for  nogen  og  beholdt  hele  For- 
tjenesten selv.  I  sit  værdige  Sprog  beretter  Paven  os  sligt 
lige  saa  omstændelig  som  Digteren,  og  det  synes  næsten, 
som  om  han  Træk  for  Træk  har  villet  gjentage   den  gamle 


Engelske  Landeveje  og  Landevej sliv  i  Middelalderen.      109 

Fortællers  Skildring.  Først  og  fremmest  siger  det  pavelige 
Brev,  at  disse  Afladskræmmere  sværge  paa  at  være  ud- 
sendte af  Hoffet  i  Kom: 

»Visse  Munke,  der  endogsaa  høre  til  forskjellige  Tigger- 
ordener, og  nogle  Verdenspræster,  undertiden  endogsaa  af 
højere  Grrad,  paastaa,  at  de  ere  udsendte  af  os  eller  af  den 
hellige  Stols  Legater  eller  Nuncier,  og  at  have  faaet  den 
Mission  at  afgjøre  visse  Forretninger,  at  modtage  Penge 
for  os  og  den  romerske  Kirke,  og  gjennemstrejfe  under 
dette  Paaskud  Landet.«  Chancers  Person  kommer  virkelig 
ogsaa  fra  Rom,  og  det  er  mod  Gjerrigheden,  at  han  stadig 
taler : 

»En  net  Afladskræmmer  .  .  .  kommen  lige  fra  Rom  .  .  . 
med  sin  Sæk  foran  sig  paa  Knæet  .  .  .  lige  til  Randen  fyldt 
af  Afladsbreve,  ganske  frisk  hjembragte  fra  Rom  .  .  .  Hvad 
for  noget!  medens  jeg  kan  diskutere  og  tjene  nogle  Penge 
ved  mine  Taler . . .  skulde  jeg  af  fri  Vilje  leve  i  Fattigdom? 
.  .  .  Jeg  prædiker  og  tigger  saaledes  fra  Land  til  Land  .  .  . 
jeg  vil  ikke  arbejde  med  mine  Hænder  .  .  .  jeg  vil  ikke 
efterabe  Apostlene,  jeg  trænger  til  Penge,  Uld,  Ost, 
Korn  .  .  .« 

»Saaledes  fremføre  de  for  det  tro  Folk«,  —  det  er 
Paven,  som  fortsætter  —  »der  ikke  er  paa  sin  Post,  virke- 
lige eller  eftergjorte  Bemyndigelser,  som  de  skulle  have 
faaet  meddelte;  og  i  det  de  uden  Ærefrygt  og  af  skamme- 
lig Vindelyst  misbruge  de  ægte,  gjøre  de  Maalet  fuldt  ved 
at  tildele  sig  den  Slags  falske  og  imaginære  Bemyn- 
digelser.« 

Hvad  fortæller  Digteren  os  nu?  Charlatanen  har  altid 
smukke  Ting  at  vise  frem,  som  han  véd  blænder  simple 
Folk;  han  har  sin  Pose  fuld  af  Pergamenter  med  respek- 
table Segl,  sande  eller  falske  mellem  hverandre;  Folket 
betragter  og  beundrer  ham,  medens  Sognepræsten  er  opbragt, 
men  maa  tie: 

»Jeg  fortæller  først,  hvor  jeg  kommer  fra;   derpaa  ud- 

stiller  jeg  alle  mine  Buller,  en  for  en.  —  Vor  Herre  Pavens 
Segl  paa  mit  Patent,  det  viser  jeg  først  frem  til  Værn  for 
min  Person,  at  ingen  Mand,  Præst  eller  Klærk  skal  have 
den  Frækhed  at  forstyrre  mig  i  min  hellige,  kristelige 
Mission.  —  Derpaa  fortæller  jeg  mine  Historier.  —  Jeg 
siger  ogsaa  nogle  latinske  Ord,  for  at  give  min  Prædiken 
passende  Præg  og  for  at  vække  den  brændende  Iver.« 

Og  nu  denne  »turpem  et  infamem  quæstum«,  som 
Paven  omtaler,  er  heller  ikke  glemt: 

»Nu,  mine  Venner,  Gud  tilgive  eders  Fejl  og  bevare 
eder  for  Gjerrighedens  Last;  mine  hellige  Afladsbreve  ville 
rense  eder  alle,  hvis  I  komme  med  Tilbud  om  Rosenobler 
eller  Pund  Sterling  —  eller  ogsaa  Sølvskeer,  Brocher  og 
Ringe.  —  Bøjer  nu  Hovedet  for  denne  hellige  Bulle!« 

Det  apostoliske  Brev  fortsætter:  »For  en  hvilken  som 
helst  ubetydelig  Pengesum  brede  de  et  løgnagtigt  Synds- 
forladelsens Slør,  ikke  over  de  bodfærdige,  men  over  dem, 
som  med  forhærdet  Samvittighed  holde  fast  ved  deres  Uret- 
færdighed, og  de  tilgive,  for  at  tale  som  de  selv,  de  grue- 
ligste Forbrydelsen  uden  at  der  bliver  Tale  om  nogen  Anger 
eller  Opfyldelse  af  foreskrevne  Former.«  Det  samme  ind- 
rømmer ogsaa  Chaucers  Afladskræmmer : 

»Jeg  absolverer  eder  af  fuld  Myndighed,  dersom  I  give 
Gaver,  og  jeg  gjør  eder  hvide  og  rene  som  ved  eders 
Fødsel.  Jeg  kan  tænke,  at  det  er  vor  Vært,  som  vil  gjøre 
Begyndelsen;  thi  han  er  mere  end  nogen  anden  nedsunken 
i  Forbrydelsen.  Fremad,  Hr.  Vært!  kom  du  først  frem 
med  din  Gave ;  du  skal  faa  Lov  til  at  kysse  alle  Relikvierne, 
ja  for  en  Groat.     Naa,  fremad!    op  med  Pungen!« 

Man  kan  forstaa,  at  den  Slags  lejlighedsvise  Aflads- 
kra^mmere  havde  faa  Samvittighedsskrupler  og  forstode  at 
drage  Fordel  fremfor  andre.  De  fritoge  deres  Klienter  for 
alle  mulige  Løfter  og  eftergave  alle  Bodsstraffe  for  Penge. 
Jo  tiere  Interdikter,  Bandsættelser  og  strænge  Bodsøvelser 
der  vare  paalagte,  desto  bedre  gik  deres  Forretning;  de  til- 

bragte  deres  Liv  med  at  gjøre  om,  hvad  den  rette  Sogne- 
præst havde  udrettet,  og  ene  og  alene  til  egen  Fordel. 
Det  er  atter  selve  Paven,  som  fortæller  os  dette:  »For  en 
ringe  Peugeafgift  løse  de  fra  Kyskheds-  og  Afholdenheds- 
løfter,  fra  Pilegrimsfarter  hinsides  Havet  eller  til  St.  Peter 
og  St.  Paul  i  Rom  eller  til  St.  Jago  de  Compostella  samt 
hvilke  som  helst  andre  Løfter.  De  lade  Kjættere  vende 
tilbage  til  Kirkens  Skjød  og  lade  uægte  Børn  modtage 
gejstlig  Indvielse;  de  ophæve  Kirkeband  og  Interdikter; 
kort  sagt,  ligesom  deres  Magt  blot  kommer  fra  dem  selv, 
er  der  heller  intet,  som  tvinger  dem  til  Begrænsning,  de 
give  fuldstændig  og  uindskrænket  Aflad;  de  erkjende  ingen 
Overmænd  og  eftergive  saaledes  baade  store  og  smaa  Synder. 
Endelig  paastaa  de,  at  »det  er  i  det  apostoliske  Kammers 
Navn,  at  de  oppebære  alle  disse  Penge,  og  dog  ser  man 
dem  aldrig  gjøre  Rede  herover  for  nogen  som  helst  Person- 
lighed: Horret  et  merito  indignatur  animus  talia  reminisci.« 

De  gik  endnu  yderligere;  de  havde  dannet  ligefremme 
Foreninger  for  at  kunne  regelmæssig  bearbejde  den  folkelige 
Lettroenhed.  Bonifacius  IX.  befaler  derfor  ogsaa  Bisperne 
at  anstille  en  Undersøgelse  angaaende  alt,  hvad  der  angaar 
disse  »Munke  og  verdensgejstlige,  deres  Folk,  medskyldige 
og  Foreninger«,  at  de  skulle  fængsle  dem,  »uden  nogen 
som  helst  proceslige  Former,  de  piano  ae  sine  strepituet 
figura  judicii,«  lade  dem  aflægge  Regnskab,  konfiskere  deres 
Indtægter,  og  hvis  deres  Papirer  ikke  ere  i  Orden,  holde 
dem  i  god  Forvaring  og  derom  gjøre  Indberetning  til  den 
pavelige  Stol. 

Der  fandtes  virkelig  priviligerede  Afladskræmmere,  som 
indbetalte  Overskudet  af  deres  Indtægter  til  det  romerske 
Hofs  Skatkammer.  Den  lærde  Rikard  af  Angerville  eller 
Bury,  Biskop  af  Durham,  taler  i  et  Cirkulære  af  8de  De- 
cember 1340  om  biskoppelige  og  apostoliske  Breve, 
som  de  virkelige  Afladskræmmere  vare  forsynede  med,  og 
som  skulde  underkastes    et  strængt  Eftersyn;    men   mange 

vare  i  Besiddelse  af  slige  Dokumenter,  og  Bispen  frem- 
hæver Punkt  for  Punkt  de  samme  Besværinger  som  Paven, 
»Meget  levende  Klager  ere  komne  os  for  Øren  over  denne 
Slags  Afladskræmmere,  der  med  stor  og  fræk  Dristighed, 
af  egen  Myndighed  og  til  stort  Fordærv  for  de  Sjæle,  som 
ere  os  betroede,  aabenlyst  drive  Spot  med  vor  Myndighed, 
i  det  de  uddele  Afladsbreve  til  Folket,  løse  fra  Opfyldelse 
af  Løfter,  give  Syndsforladelse  til  Menedere,  Manddrabere, 
Aagerkarle  og  andre  Syndere,  der  skrifte  for  dem,  for  en 
Smule  Penge  indrømme  Eftergivelse  for  slet  udsonede  For- 
brydelser og  i  øvrigt  hengive  sig  til  en. Skare  andre  Mis- 
brug.« Fremtidig  skulle  derfor  alle  Sognepræster  og 
Kapellaner  nægte  disse  Afladskræmmere  at  prædike  eller 
sælge  Aflad  (ad  prædicandum  aut  indulgentias  aliquas  insi- 
nuandum  clero  aut  populo)  i  Kirkerne  eller  noget  som  helst 
andet  Sted,  uden  at  de  ere  forsynede  med  selve  Biskoppens 
Breve  og  særlige  Tilladelse;  thi  med  slige  Buller,  stam- 
mende langsvejs  fra  og  forsynede  med  ukj endte  Segl,  »of 
popes  and  of  cardynales,  of  patriarkes  and  of  bisshops«,  er 
det  let  at  fremkalde  den  Overbevisning,  at  alt  er  i  god 
Orden.  Som  Følge  heraf  skal  man  ransage  alle  dem,  der 
for  Tiden  vanke  om  i  Landet,  og  bemægtige  sig  »deres 
Penge  eller  hvilke  som  helst  andre  Gjenstande,  der 
ere  indsamlede  af  dem  eller  for  deres  Kogning.«  Simple 
Folk  havde  nemlig  ikke  altid  Penge,  og  Chancers  Aflads- 
kræmmer  nøjes  jo  virkelig  ogsaa  med  »Sølvskeer,  Brocher 
eller  Ringe«.  Bispens  nys  citerede  Ytringer  giver  os  en 
ny  Antydning  af  disse  saa  højst  skadelige  Poreninger  af 
Afladskræmmere.  De  anvendte  underordnede  Agenter;  den 
almindelige  Lettroenhed  og  den  herskende  Lyst  til  at  fri- 
gjøre  sig  for  de  religiøse  Baand,  man  enten  selv  frivillig 
havde  paataget  sig,  eller  som  v^re  blevne  paalagte  paa 
Grund  af  særlige  Synder,  vare  for  den  gudsforgaaenda 
Bande  en  Guldmine,  hvis  Gange  de  omhyggelig  bearbejdede. 
Ved  Hjælp    af  disse    underordnede  Mellemmænd   udstrakte 

de  let  deres  Operationsfelt,  og  de  indviklede  Traade  i  deres 
Væv  omspændte  hele  Kongeriget,  snart  alt  for  stærke  til  at 
kunne  sprænges,  snart  for  fine  til  at  kunne  opdages. 

For  øvrigt  kom  det  slette  Exempel  højt  oppe  fra;  thi 
ikke  alle  vare  i  Besiddelse  af  Biskoppen  af  Durhams  Dyd. 
Walsingham  fortæller  med  Harme  om  en  Kardinal,  der  op- 
holdt sig  i  England  for  at  mægle  et  Ægteskab  mellem 
Rikard  II.  og  Kejserens  Søster.  For  Penge  hævede  denne 
Prælat,  akurat  som  en  Afladskræmraer,  Kirkebandsættelser, 
løste  for  Pilegrimsfarter  til  St.  Peter,  St.  Jago  eller  Jeru- 
salem og  lod  sig  efter  et  Skjøn  udbetale  den  Sum,  som 
rimeligvis  vilde  være  gaaet  med,  hvis  man  havde  foretaget 
Rejsen.  Det  er  af  flere  Gruude  højst  kjedeligt,  at  dette 
interessante  Overslag  over  Rejseudgifterne  ikke  er  kommet 
ned  til  os. 

Samtidig  med  at  disse  entreprenante  Fyre  dreve  Aflads- 
handel, holdt  de  ogsaa  Udstillinger  af  Relikvier;  de  vare 
dragne  paa  Pilegrimsfærd  og  havde  herfra  efter  eget  Udsagn 
medbragt  smaa  Ben  og  Relikvier  af  enhver  Art;  var  der 
imidlertid  end  lettroende  nok  blandt  Folkets  Masse,  kunde 
den  mere  oplyste  Klasse  til  Gjengjæld  opvise  vantro,  som 
uden  Barmhjærtighed  haanede  disse  uforskammede  Bedragere. 
Chaucer's  og  Boccaccio's,  i  det  sextende  Aarhundrede  Hey- 
woods  og  Lyndsays  Afladskræmmere  havde  de  mest  mor- 
somme Relikvier  paa  Lager.  Chancers  Munk,  der  ejede  en 
Stump  Sejl  fra  St.  Peters  Fiskebaad,  bliver  sat  i  Skyggen 
af  Boccaccios  Frater  Cipolla,  der  i  Jerusalem  havde  ind- 
samlet de  mest  overordentlige  Relikvier:  »Af  særdeles 
Naade  skal  jeg  vise  eder  en  meget  hellig  og  meget  smuk 
Relikvie,  som  jeg  selv  har  medbragt  fra  det  hellige  Land, 
og  som  hverken  er  mer  eller  mindre  end  en  Fjeder  af 
Engelen  Gabriels  Vinge;  den  blev  tilbage  i  Jomfru  Marias 
Kammer,  da  han  udførte  Bebudelsen  i  Nasaret!«  Fjederen, 
una  penna  di  quelle  della  coda  d'un  papagallo, 
var    ved    en  eller   anden  Speg   i    den   hellige  Mands  Skrin 

bleven  ombyttet  med  nogle  Stumper  Kul ;  da  han  bemærkede 
Forvandlingen,  tabte  han  ikke  Fatningen;  han  begynder 
paa  ny  Fortællingen  om  sine  store  Rejser  og  forklarer, 
hvorledes  man  i  Steden  for  Fjederen  vil  faa  at  se  i  hans 
Skrin  nogle  af  de  Stykker  Kul,  hvormed  man  stegte  den 
hellige  Lavrentius.  Han  har  modtaget  dem  af  »Messer 
Non-rai-blasmete-se-voi-piace«,  den  værdige  Patriark  af 
Jerusalem,  der  ogsaa  har  vist  ham  en  Finger  af  den 
Hellige-Aand,  i  et  og  alt  hel  og  fuldstændig  ...  og  en 
Negl  af  en  Kerub  ...  og  nogle  Straaler  af  den  Stjærne, 
som  lyste  for  de  tre  vise  af  Østerland,  og  en  Flaske  med 
Sved  fra  den  hellige  Mikael,  den  Gang  han  kæmpede  mod 
Satan«,  og  han  har  ogsaa  foræret  ham  »paa  en  lille  Flaske 
en  Smule  Lyd  fra  Salomons  Klokker«  *). 

Dette  er  naturligvis  Spøg  af  Digterne;  men  den  er  dog 
ikke  saa  overdreven,  som  man  kunde  fristes  til  at  tro.  1 
Exester  viste  man  jo  t.  Ex.  Pilegrimmene  en  Stump  »af 
det  Lys,  Herrens  Engel  tændte  paa  Kristi  Grav«.  Det  var 
en  af  de  Relikvier,  der  til  denne  ærværdige  Domkirke  vare 
indsamlede  af  Athelstan,  »den  meget  beremmelige  og  sejr- 
rige Konge«,  som  med  store  Bekostninger  sendte  Bud  til 
Fastlandet  for  at  indsamle  disse  kostbare  Levninger.  Listen 
over  deres  Fund,  som  er  bevaret  i  en  Missale  fra  ellevte 
Aarhundrede,  omfatter  fremdeles  en  Stump  af  »den  Busk, 
hvor  fra  Herren  talte  til  Moses«,  og  en  Masse  lignende 
Mærkværdigheder. 

Matthieu  Paris  fortæller,  at  paa  hans  Tid  forærede 
Dominikanerne  Henrik  HL  en  Stump  hvidt  Marmor,  hvori 
man  fandt  Spor  af  en  Menneskefod;  efter  Vidnesbyrd  fra 
Indbyggere  i  det  hellige  Land  var  det  hverken  mer  eller 
mindre  end  Sporet  af  en  af  Frelserens  Fødder,  som  han  ved 
sin  Himmelfart  efterlod  sine  Apostle  til  Minde.  »Vor 
Naade  Kongen    lod    dette    Marmor   opstille    i  Westminster 


*)  Decamerone  VI.  Dag,  10de  Novelle. 

Kirke,  hvortil  han  tidligeie  ogsaa  havde  skjænket  lidt  af 
Jesu  Kristi  Blod.« 

I  det  fjortende  Aarhundrede  vedbleve  Kongerne  at  give 
Almuen  et  Exempel  ved  at  iudkjøbe  Relikvier  af  tvivlsom 
Ægthed.  Af  Kong  Edvard  III.'s  Regnskabsbøger  ser  man, 
at  han  i  sit  sex  og  tredivte  Regeringsaar  betalte  hundrede 
Shillings  for  at  faa  en  Klædning,  som  havde  tilhørt  St. 
Peter.  Det  var  ikke  synderlig  dyrt,  og  baade  Sælger  og 
Kjøber  have  muligvis  næret  nogen  Tvivl  om  Ægtheden  af 
bemeldte  Relikvie;  thi  man  ser  virkelig,  at  samme  Konge 
gav  det  tidobbelte  Beløb,  nemlig  halvtredsindstyve  Pund,  for 
en  rødbrun  Hest,  Bayard,  med  hvide  Bagfødder,  og  tresinds- 
tyve Pund  for  en  graablommet  Hest,  Labryt. 

I  Frankrig  fik  ved  samme  Tid  den  vise  Kong  Karl  V. 
en  Dag  det  Indfiild  at  undersøge  det  Skab  i  Saint-Chapelle, 
hvor  man  forvarede  Lidelsesrelikvierne.  Her  fandt  han  en 
Flaske  med  latinsk  og  græsk  Indskrift,  der  angav,  at  Ind- 
holdet var  en  Smule  af  Jesu  Kristi  Blod.  »Da  nu  nogle 
Doktorer  havde  udsagt,  at  hin  Dag,  vor  Herre  stod  op, 
efterlod  han  ikke  paa  Jorden  nogen  Rest  af  sit  hellige 
Legeme,  men  at  alt  vendte  tilbage  til  ham  selv,  vilde 
Kongen  vide  og  erfare  sine  Vismænds,  nogle  Naturfilosofers 
og  Theologers  Mening,  om  der  paa  denne  Jord  kunde  findes 
noget  af  Jesu  Kristi  rene  Blod;  bemeldte  Flaske  blev  nu 
med  stor  Ærbødighed  set  og  undersøgt  ved  en  højtidelig 
Belysning,  og  naar  man  hældte  og  vendte  op  og  ned  paa 
Flasken,  kunde  man  tydelig  se  det  højrøde  Blod  strømme 
saa  frisk,  som  var  det  kun  tre,  fire  Dage,  siden  det  blev 
udgydt.  Og  dette  véd  jeg  nu  med  Sikkerhed«,  siger  den 
hellige  Christine  af  Pisa,  »fra  en  Beretning  af  min  Fader, 
der  som  Filosof  og  Raadsherre  hos  bemeldte  Fyrste  var  til- 
stede ved  denne  Drøftelse.«  —  Efter  denne  Undersøgelse 
erklærede  de  lærde  Doktorer  sig  for  Miraklets  Ægthed,  og 
dog  er  det  ikke  en  Smule  mere  overraskende  end  det  Under, 
man  flere  Gange  aarlig  kan  blive  Vidne  til  i  Neapels  Dom- 

kirke,  hvor  Blodet  af  Byens  Skytspatron,  den  hellige  Janu- 
arius,  bliver  flydende. 

Afladskræmmerne  levede  et  lystigt  Liv,  efter  et  vel 
udført  Dagværk  vare  de  muntre  Gjæster  i  Værtshusene. 
Tanken  om  den  Masse  Synder,  de  havde  eftergivet,  de 
Bandlysninger,  de  havde  hævet,  de  Straflfe,  de  havde  mildnet, 
saadanne  simple  Vagabonder,  der  truedes  med  Galgen,  Vis- 
heden om  Strafløshed,  det  triumferende  Udfald  af  disse 
taabelige  Taler,  hvori  de  tilegnede  sig  Himmerigets  Nøgler, 
alt  dette  maatte  fylde  deres  Hj ærter  med  ustyrlige  Anfald 
af  brutal  Glæde.  Deres  Hoveder,  der  vare  fulde  af  Anek- 
doter, leverede  Stof  til  uudtømmelig  Prat,  hvor  det  hellige  og 
verdslige,  den  oprindelige  Enfold  og  den  maskerede  Andæg- 
tighed, det  virkelige  og  det  fremkunstlede  Menneske  mødtes 
under  Larmen  af  de  Kander  og  Krus,  hvormed  man  støjende 
hamrede  i  Bordene.  I  Randen  af  en  gammel  Psalter  kan 
man  se  Reinecke  Fuchs's  magre  Ansigt,  med  Krumstaven 
i  Kløerne  og  Bispehuen  paa  Hovedet;  han  holder  en  Tale 
til  Hensegaardens  forbavsede  Gaase-  og  Andeflok;  hans 
Gestus  ere  fulde  af  Salvelse,  men  Øjet,  som  skyttes  af  det 
rødbrune  Haar,  har  en  grusom  Glans,  der  maatte  kunne 
vække  en  Anelse  om  Slutningen.  Dog  nej,  Hønsegaarden 
kagler  andægtig  og  aner  intet;  ve  Ænderne,  naar  Huen 
falder!  »et  tu  Domine  deridebis  eos«,  siger  Psalmisten 
netop  paa  dette  Sted.  Hvilken  særlig  Kundskab  til  Menneske- 
hjærtet  maatte  slige  Individer  ikke  have,  og  hvilke  mærke- 
lige Erfaringer  maatte  de  ikke  hver  Dag  gjere.  Aldrig 
havde  saa  uværdige  Skabninger  udrustet  sig  selv  med  saa 
stor  overnaturlig  Magt.  Han  ler,  dette  vanskabte  Uhyre, 
der  klynger  sig  fast  til  Domkirkens  Tag;  han  gjør  hæslige 
Grimacer  paa  sit  luftige  Fodstykke.  Og  imidlertid  hæve 
Kirkens  Buer  sig  mod  Lyset,  de  fine  Spir  tegne  sig  som 
Kniplinger  mod  Himmelen,  Helgenerne  under  Forhallen 
forrette  deres  evige  Bønner,  Klokkernes  Klang  lyder  gjen- 
nem  Luften,    og  Sjælene    føle    sig  gjennemtrængte    af  den 

hemmelighedsfulde  Bævtn,  det  ophøjede  kan  vække;  dog 
Uhyret  ler;  Hjærterne  tro  sig  rensede;  men  han  har  set 
deres  hæslige  Saar,  som  en  mægtig  Haand  vil  uddybe; 
Tagrygningen  naar  Skyerne;  men  han  kiger  ned  gjennem 
Tagvinduerne,  han  ser  en  Bjælke,  der  giver  efter,  de  orm- 
stukne Planker,  som  knage,  og  en  Skare  mørke  Væsener, 
som  i  Bygningens  Tag  fortsætter  sit  hundredaarige  Øde- 
læggelsens Værk.  Han  ler  og  gjor  modbydelige  Gri- 
macer. 

Afladskræmmeren  sidder  stadig  væk  i  Værtshusets 
indre  Rum.  Chaucer  træder  ind,  og  med  ham  Ridderen, 
Væbneren,  Munken,  Værten,  lutter  gamle  Bekjendtskaber. 
Vi  ere  mellem  gode  Venner,  man  kan  tale  frit,  det  skum- 
mende 01  gjør  Hjærterne  meddelsomme,  og  hver  hemmelig 
Fold  i  denne  listige  Sjæl  udfolder  sig  nu  for  Tilhørerne; 
det  er  et  helt  Livsløb,  han  giver,  Theorien  om  hans  Exi- 
stens,  Nøglen  til  alle  hans  Hemmeligheder.  Hvad  Vægt 
ligger  der  paa  hans  Frimodighed?  Han  véd,  at  den  ikke 
kan  skade  ham;  Bispen  har  Snese  Gange  blottet  hans  Ad- 
færd, og  desuagtet  flokkes  Massen  stadig  om  ham.  Og  nu 
hans  Fæller,  hvo  véd,  om  disse  hans  mere  oplyste  Fæller, 
hvem  han  lader  se  de  skjulte  Traade  i  sin  Avtomat,  hvo 
véd,  om  de  virkelig  ville  tro,  at  hans  Dukke  er  uden  Liv? 
Deres  Hukommelse,  deres  Forstand  vil  sige  det,  og  dog  vil 
deres  Hjærte  tvivle.  Vanen  skaber  jo  den  halve  Tro,  og 
naar  deres  Tro  er  saa  fast,  hvorledes  maa  det  da  ikke  staa 
til  med  Massens?  Og  nu  selve  Afladskræmmeren,  tror 
De,  at  han  altid  ser  klart,  hvad  han  er?  tror  De,  at  hans 
Skepsis  er  absolut?  Han  selv,  for  hvem  intet  er  helligt, 
og  hvis  hele  Liv  er  en  stadig  Spot  med  de  hellige  Ting, 
han  selv  har  ogsaa  sine  Timer  af  Frygt  og  Rædsel;  han 
skjælver  over  for  denne  frygtelige  Magt,  han  paastaar  at 
have  i  sine  Hænder,  og  som  han  har  forvandlet  til  et 
latterligt  Legetøj;    han    ejer  ganske  vist  ikke^denne  Magt, 


118     Kngelske  Landeveje  og  Lawdevejsliv  i  Middelalderen. 

men   andre  kunne  maaske  have  den,    tænker  han,    og  han 
tvivler:  Uhyret  betragter  sig  selv  og  nærer  Frygt. 

Det  var  let  at  lede  den  folkelige  Tro  i  Retning  mod 
det  vidunderlige.  Reglementerne  forbyde  at  mane  Spøgelser 
eller  Gjengangere  under  de  lange  Nattevagter,  man  til- 
bringer om  Ligene,  og  man  forsøger  at  være-  ulydig,  man 
tror  at  kunne  mane  frem.  Lige  over  for  det  rædselsfulde 
fuldbyrdes  der  i  Hjærterne  en  besynderlig  Reaktion;  man 
foler  ligesom  et  Pust  af  Daarskab,  som  gjør  en  modtagelig 
for  at  se  alt  og  tro  alt;  en  nervøs,  djævelsk  Glæde  be- 
mestrer sig  Menneskene,  og  udskejende  Danse  og  Lege 
komme  i  Stand;  man  dansede  paa  Kirkegaardene  i  de 
Sørgenætter,  der  gik  forud  for  de  store  Kirkefester,  og  man 
dansede  endog  under  Nattevagterne  over  de  dede.  Kirke- 
forsamlingen i  York  1367  forbyder  »disse  forbryderske  Lege, 
disse  Daarskaber  og  alle  disse  forkerte  Skikke  .  .  .  .,  der 
forvandle  et  Sørge-  og  Bedehus  til  et  Hus,  fuldt  af  Latter 
og  Ustyr.«  Kirkeforsamlingen  i  London  1842  forbød  paa 
samme  Maade  »de  overtroiske  Vaner,  som  lede  til  at  for- 
sømme Bønnen  og  til  at  holde  utilladte  og  usømmelige 
Møder  sammesteds.«  Pilegrimmenes  Gilde  i  Ludlow  tillader 
sine  Medlemmer  at  gaa  til  Nattevagter  over  de  døde,  for- 
udsat at  de  afholde  sig  fra  at  mane  Syner  og  alle  Slags 
uhæderlige  Lege.  Hvad  professionelle  Hexe  angaar,  gik  de 
paa  denne  Tid  til  Baalet  —  saaledes  som  Tilfældet  var 
med  Petronella  fra  Meath  —  overbeviste  om  at  have  for- 
færdiget Pulver  »med  Edderkopper  og  sorte  Orme  som  Skor- 
pioner, hvori  var  blandet  en  vis  Urt,  kaldet  Røllike,  og  andre 
Urter  og  afskylige  Orme«.  Hun  havde  ogsaa  istemt  saa- 
danne  Besværgelsesformularer,  at  »visse  Kvinders  Ansigter 
syntes  forsynede  med  Horn  som  Bukkehoveder;«  hun  fik  da 
ogsaa  sin  fortjente  Straf:  »man  brændte  hende  med  alle 
sædvanlige  Skikke  i  en  umaadelig  Menneskemasses  Over- 
værelse.« Slige  Fakta  ere  i  og  for  sig  tilstrækkelige  til  at 
forklare  Afladskræmmernes  Existens. 

Hertil  kan  man  nu  føje,  at  mange  højt  ansete  Doktorer 
stadig  syslede  med  at  finde  de  Vises  Sten;  det  var  ikke 
alle,  som  havde  denne  klare,  sunde  Fornuft,  dette  lette 
Lune,  dette  mægtige  gode  Humør  og  denne  saa  gjennem- 
trængende  Aand,  der  lader  (yhaucer  med  Spot  afsløre  Alky- 
mistens Hemmeligheder;  han  ryster  alle  Destillerkolberne 
og  alle  Retorter,  og  i  alle  disse  besynderlig  formede  Appa- 
rater, der  skræmme  Indbildningskraften,  lader  han  os  se, 
ikke  den  pure,  nylig  frembragte  Metalbarre,  men  den  af 
Bedrageren  forud  beredte  Blanding.  Man  tilskrev  Planterne 
og  Stenene  overnaturlige  Egenskaber;  Samtiden  søgte  her 
tilbage  til  og  opfriskede  Oldtidens  Paahit.  Gower  tror  t. 
Ex.  at  handle  saa  meget  vel,  naar  han  i  et  Kjærlighedsdigt 
indfletter  alt,  hvad  han  véd  om  Verdens  Bygning  og  Tin- 
genes Egenskaber;  hos  de  virkelig  lærde  fylde  Masser  af 
fabelagtige  Angivelser  hele  Bind.  Bartholomæus  af  Glan- 
ville,  hvis  Værk  er  en  Encyklopædi  af  det  fjortende  Aar- 
hundredes  videnskabelige  Kundskab,  minder  t.  Ex.  om  Dia- 
manten, der  ødelægger  Virkningen  af  Gift  og  Tryllesange 
og  røber  Frygten  hos  enhver,  som  bærer  den;  Topasen 
hindrer  pludseligt  Dødsfald,  o.  s.  v. 

Over  for  denne  og  al  anden  Slags  Overtro  bliver  det 
let  forstaaeligt,  at  det  hele  Uvejr,  Chancer,  Langland  og 
Wicliffe  vakte  mod  Afladskræmmerne,  maatte  gaa  op  i  Høg, 


VIIL     Pilegrimsfarter  og  Pilegrimme. 

Trods  al  Talent  hos  Læger,  ja  selv  hos  Troldmænd  og 
Hexe  var  der  dog  Sygdomme,  der  modstode  den  bedste 
Lægedom,  og  i  saa  Fald  lovede  man  at  gjere  en  Pilegrims- 
færd  eller  lod  sig  bringe  der  hen  for  at  bede  om  Hel- 
bredelse. Pilegrimsfarterne  vare  uendelige;  man  begav  sig 
afsted   for   at   opfylde    et  Ønske,    i    Sygdomstilfælde    eller 

simpelthen  for  at  udsone  sine  Synder.  Man  drog  til  St, 
Thomas  i  Canterbury  eller  Vor  Frue  i  Walsingham  for  at 
forrette  sin  Bøn.  Man  drog  ogsaa  til  den  egenkjærlige 
Greve  af  Lancasters  Grav;*)  thi  Folkets  Lidenskab  for- 
vandlede ham  til  en  Martyr.  I  Følge  sin  Modsigelsesaand 
skaredes  Mængden  om  Pontefract,  hvor  Rebellen  var  hals- 
hugget, og  Pilegrimmene  bleve  hver  Dag  talrigere  til  stor 
Forargelse  for  Ærkebiskoppen  af  York.  Et  Brev  fra  denne 
Prælat  påaviser  det  unyttige  i  at  prøve  Forhindringer;  den 
blotte  Tanke  om  et  Skin  af  Forfølgelse,  organiseret  af  en 
Ærkebiskop,  ægger  de  troendes  Iver  og  Andragt;  man  tror 
at  behage  Martyren  ved  at  lade  sig  selv  en  Smule  martyri- 
sere.  I  Forventning  om  den  henrettedes  Kanonisation 
samler  der  sig  om  hans  Grav  saa  talrige  og  støjende  For- 
samlinger, at  man  noterer  »Manddrab  og  dødelige  Saar  .  .  ., 
og  at  endnu  større  og  utvivlsomt  meget  overhængende  Farer 
kunne  befrygtes.«  Dette  forefaldt  Aaret  efter  Grevens  Hen- 
rettelse; det  indskærpes  Dommerne  for  den  gejstlige  Ret 
for  enhver  Pris  at  hindre  disse  Forsamlinger  og  at  sprænge 
dem,  indtil  Paven  træffer  sin  Afgjørelse;  men  Forsam- 
lingerne vedblive,  og  i  1327  skriver  Henrik  af  Lancaster 
til  Ærkebiskoppen  af  York  for  at  bede  ham  gjere  Indberet- 
ning derom  til  hans  Hellighed  og  »bevidne  Rygtet  om  de 
Mirakler,  som  Gud  aabenbarer  for  vor  meget  kjære  Herre 
og  Broder.«  I  1338  sælger  en  Urtekræmmer  i  London  en 
Træpokal,  smykket  med  et  Billede  af  den  hellige  Thomas 
af  Lancaster.  Humfrey  Bohun,  Greve  af  Hereford  og 
Essex,  testamenterer  ved  sin  Død  1361  Penge  til  fromme 
Folk,  der  paa  hans  Vegne  skulle  forrette  forskjellige  Pile- 
grimsfarter,  og  navnlig  anbefaler  han,  at  man  skal  leje 
»en  brav  og  ærlig  Mand«  med  det  Paalæg  at  drage  til 
»Pontefract  og  dér  nedlægge  40  Shillings  paa  den  salige 
Grev  Thomas  af  Lancasters  Grav.«     At  forvandle  en  Rebel 


*)  En  Fætter  til  Edvard  II.,  henrettet  1322. 

til  Helgen  var  unægteligt  den  mest  energiske  Maade  at  rejse 
en  Protest  paa  mod  Kongen,  og  Folket  undlod  aldrig  at 
gribe  denne  Lejlighed,  naar  det  regeredes  af  visse  Konger. 
I  1266  var  Henrik  III.  nodt  til  at  forbyde,  at  Simon  af 
Montfort  skulde  betragtes  som  Helgen;  nu  var  Simon  af 
Montfort  død  i  Band  —  baade  Bisperne  og  Baronerne,  der 
vare  Ophavsmænd  til  de  Petitioner,  som  indbefattes  i 
»Dictum  de  Kenilworth«,  gjøre  Kongen  Forestillinger 
i  denne  Retning  — ,  og  der  var  saaledes  kun  ringe  Rime- 
lighed for,  at  han  skulde  blive  kanoniseret;  men  dette 
hindrede  ikke,  at  man  til  hans  Ære  affattede  latinske 
Hymner  som  til  enhver  anden  Helgen. 

Rebellen  var  næppe  død.  fer  den  folkelige  Følelse,  der 
ofte  var  Helten  ugunstig  i  levende  Live,  nu  i  ham  kun 
saae  en  Oprører  mod  deres  fælles  Fjende  og  af  Sympathi 
anviste  ham  Plads  i  Himmelen.  Det  aabenlyse  Oprør,  der 
pludselig  var  stoppet  ved  en  Henrettelse,  fortsattes  saaledes 
ad  hemmelige  Veje,  og  iVlverden  drog  did  for  at  se  Gud 
selv  tage  Parti  for  de  undertrykte  og  aabent  paapege  Kon- 
gens Uretfærdighed  ved  at  forrette  Mirakler  paa  den  dom- 
fældtes Grav.  Monarken  værgede  sig  herimod,  saa  godt 
han  kunde;  han  spredte  Forsamlingerne  og  hindrede  Mi- 
raklerne. Saaledes  skrev  Edvard  IT.  i  1323  »til  sine  tro 
Mænd,  Johan  Stonore  og  Johan  Bousser«,  og  paabød  en 
Undersøgelse,  der  skulde  følges  af  strængere  Forholdsregler; 
han  minder  dem  om,  at  »for  kort  Tid  siden  ere  Henrik  af 
Montfort  og  Henrik  af  Wy lynton,  Kongens  Fjender  og  Re- 
beller, blevne  slidte  ihjel  og  hængte  i  Bristol,  og  han 
havde  paabudt,  at  deres  Kroppe  skulde  fastgjøres  til  Galgen, 
saa  længe  der  var  nogen  Rest  tilbage,  for  at  andre  kunde 
afholde  sig  fra  lignende  Forbrydelser  og  Misgjerninger  mod 
Kongen.«  Disse  blodige  og  lemlæstede  Levninger  har 
Folket  ved  en  voldsom  Protest  forvandlet  til  Relikvier  og 
viser  dem  Ærbødighed.  Reginald  af  Montfort,  Vilhelm  af 
Clyf,   Vilhelm  Courtois    og  hans  Broder  Johan  og  mange 

andre  have  paa  de  Steder,  hvor  disse  Fjenders  og  Rebellers 
Lig  endnu  hænge,  organiseret  falske  Mirakler  i  det  Øjemed 
at  gjøre  Kongen  forhadt  for  Folket. 

Han  maatte  rette  sin  Vrede  ad  mange  Hold  paa  én 
Gang;  medens  man  i  Bristol  ærede  de  henrettedes  Lig, 
drog  Grev  Thomas  af  Lancasters  blotte  Billede  en  Skare 
Pilegrimme  til  Domkirken  i  London  og  gjorde  ogsaa  her  Mi- 
rakler. Det  samme  Aar  1323  skrev  Edvard  II.  i  stor 
Harme  følgende  Brev  til  Biskoppen: 

»Det  er  kommet  os  for  Øren  —  og  det  er  os  meget 
ubehageligt,  at  mange  Personer  af  det  Folk,  Gud  har  be- 
troet dig,  ere  blevne  Ofre  for  et  djævelsk  Paafund  og  i 
deres  Taabelighed  henvende  sig  til  en  Tavle,  som  er  an- 
bragt i  den  Kirke  St.  Paul,  hvor  der  findes  Statuer  og 
malede  Billeder,  og  det  et  Billede  af  Thomas,  den  forhen- 
værende Greve  af  Lancaster,  en  Oprører,  vor  Fjende.  Uden 
nogen  som  helst  Bemyndigelse  fra  den  romerske  Kirke  ære 
og  tilbede  disse  Folk  dette  Billede  og  paastaa,  at  der  her 
forefalder  Mirakler,  hvilket  er  en  Skjændsel  mod  hele  Kirken, 
en  Haan  mod  os  og  eder,  en  aabenlys  Pare  for  bemeldte 
Folks  Sjæle  og  et  farligt  Exempel.« 

Bispen  véd  det,  fortsætter  Kongen,  og  opmuntrer 
hemmelig  slig  Adfærd  uden  anden  Bevæggrund  end  at  nyde 
Offergaverne,  »hvorover  vi  ere  dybt  bedrøvede.«  Herpaa 
følge  de  sædvanlige  Forbud. 

Dette  var  mere  extraordinære  Pilegrimsfærd.  Der 
gaves  andre  Steder,  som  en  Stund  kom  i  By  for  en  af- 
døds  Skyld,  ikke  af  politiske  Hensyn,  men  som  Følge  af 
hans  Hellighed.  I  Aaringer  besøgte  man  saaledes  Rikard 
Rolles,  Eremiten  fra  Hampoles  Grav,  vel  forstaaet  uden  at 
afvente  hans  Kanonisation ,  thi  den  paafulgte  aldrig*). 
Klostre,  der  hverken  havde  Relikvier  eller  berømte  Helgeners 
Lig  for  at  hidkalde  Pilegrimme,    ikke  heller  nogen  under- 


*)  Se  oven  for  S.  77—78. 

gjørende  Hvidtjørn,  som  t.  Ex.  Glastonbury,  lode  undertiden 
en  eller  anden  from  Kunstner  forfærdige  et  Billede,  der  var 
Opmærksomhed  værd;  det  indviedes  med  Højtidelighed,  og 
man  søgte  dernæst  at  bringe  det  i  Ry  med  alle  tilladte 
Midler.  I  den  Krønnike,  Thomas  Burton,  Abbed  over  Meaux, 
nær  Beverly,  forfattede  mod  Slutningen  af  fjortende  A ar- 
hundrede,  fortæller  han  de  Begivenheder,  som  vedrøre  hans 
rige  Kloster,  og  berører  saaledes  et  af  de  mærkeligste  Fakta 
af  denne  Art.  En  af  hans  Forgængere,  Abbed  Hugo  af 
Leven,  havde  i  Aarhundredets  første  Halvdel  bestilt  et  nyt 
Krucifix  til  Kapellets  Kor.  »Og  Kunstneren  arbejdede  ikke 
paa  nogen  smuk  og  vigtig  Del  af  sit  Arbejde  undtagen  om 
Fredagen  og  nød  da  kun  Vand  og  Brød.  Og  i  al  den  Tid 
havde  han  stadig  en  nøgen  Mand  for  Øje,  og  han  lagde 
Vægt  paa  at  give  sit  Krucifix  Modellens  Skjønhed.  Ved 
Hjælp  af  dette  Krucifix  forrettede  den  almægtige  Gud  Mi- 
rakler til  Stadighed.  Man  tænkte  da,  at  den  almindelige 
Andægtighed  vilde  voxe,  hvis  ogsaa  Kvinder  fik  Adgang  til 
dette  Krucifix,  og  at  der  som  Følge  heraf  vilde  tilflyde  vort 
Kloster  store  Fordele.  Paa  vor  Anmodning  indrømmede 
Abbeden  af  Citeaux  ogsaa  baade  hæderlige  Mænd  og  Kvinder 
Adgang  til  bemeldte  Krucifix,  dog  under  den  Forudsætning, 
at  Kvinderne  ikke  maatte  betræde  Klosterets  Sovesale  og 
andre  Rum.  Dog  til  vort  Uheld  benyttede  Kvinderne  sig 
nok  af  denne  Tilladelse  og  kom  i  Hobetal  til  dette  Krucifix, 
men  deres  Andagt  var  kun  ringe,  og  de  indfandt  sig  kun 
for  at  betragte  Kirken.  De  bidroge  saaledes  kun  til  at  øge 
vore  Omkostninger  ved  den  Forpligtelse,  vi  havde  til  at 
modtage  dem.« 

Denne  naive  Klage  er  fra  fiere  Synspunkter  meget 
interessant;  den  viser  aldeles  utilsløret,  hvorledes  man  bar 
sig  ad  med  at  bringe  en  eller  anden  Helligdom  i  Ry  hos 
Pilegrim m ene ;  i  foreliggende  Tilfælde  lykkedes  Anstrængelsen 
nu  ikke,  Miraklerne  synes  ikke  at  have  svaret  til  Forvent- 
ningen, og  man  besøger  kun  Klosterkirken  af  Nysgjerrighed. 

9* 

Fra  et  kunstnerisk  Synspunkt  er  Beretningen  endnu  mere 
interessant;  thi  det  er  det  ældste  Exempel,  man  i  PJngland 
har  paa  et  Skulpturarbejde  efter  den  levende,  den  nøgne 
Model. 

Et  lignende  Forsøg  paa  at  vække  Opmærksomhed  for 
et  Kapel  prøvede  man  i  Sognekirken  i  Poston  (1813);  men 
Ærkebiskoppen  af  York,  William  Grenefeld,  forargedes  over 
et  sligt  Misbrug,  og  i  et  smukt  Brev,  fuldt  af  sund  Fornuft, 
gjorde  han  Ende  paa  denne  »store  Sammenstimling  af  simple 
Folk,  der  kom  for  at  besøge  et  vist  Billede  af  den  hellige 
Jomfru,  der  nylig  var  anbragt  i  Kirken,  ret  som  om  dette 
Billede  havde  noget  mere  guddommeligt  ved  sig  end  et 
hvilket  som  helst  andet  af  dets  Lige.« 

Almindelige  Pilegrimsfærd  gik  i  rolige  Tider  snart 
til  Vor- Frue  i  Walsingham,  snart  lejede  man  Heste  i 
Southwark  med  nyt  Forspænd  i  Rochester  og  drog  til  den 
hellige  Thomas  i  Canterbury.  Dette  var  den  store  Hovedvej 
til  Fastlandet,  og  langs  Linjen  var  der  af  denne  Grund  ind- 
rettet et  regelmæssigt  Skifte  af  Lejeheste;  man  betalte  tolv 
Pence  fra  Southwark  (London)  til  Rochester,  tolv  Pence  fra 
Rochester  til  Canterbury,  sex  Pence  fra  Canterbury  til 
Dower.  Hestene  vare  indbrændte  med  et  meget  tydeligt 
Mærke,  for  at  en  mindre  samvittighedsfuld  rejsende  ikke 
skulde  føle  sig  fristet  til  at  forlade  Alfarvej  og  tilegne  sig 
sin  Ganger.  Det  allerhelligste  i  Vor-Frue  i  Walsingham 
og  i  St.  Thomas  nød  et  evropæisk  Ry*);    rige   og  fattige 


*)  Udlændinge  havde  lige  saa  fuldt  som  Englænderne  stor  Ær- 
bødighed for  den  hellige  Thomas  at  Canterbury  og  overrakte 
Gaver  ved  hans  Helgenskrin,  naar  de  formaaede  det.  Den 
3dje  Avg.  1402  bemyndigede  et  Senatsdekret  Lorenzo  Conta- 
rini,  Kaptejn  for  de  venetianske  Galejer,  til  paa  sin  flanderske 
Rejse  efter  Ønske  at  besøge  dette  Relikvieskrin;  han  skulde 
aflægge  sit  Besøg,  medens  Flaaden  laa  i  Greenwich,  og  drage 
bort  og  komme  tilbage  paa  én  Dag,  efter  som  han  ikke 
maatte  sove  uden  for  sit  Skib. 

indfandt  sig  hev  skarevis.  Chancer,  der  viser  os  alle  Sam- 
fundets Klasser  blandede  sammen  under  en  slig  Pilegrims- 
færd,  maa  ikke  sigtes  for  Usandsynligheder.  Den  store 
Majoritet  af  disse  Pilegrimme  var  fuld  af  god  Tro;  de 
havde  aflagt  et  Løfte  og  vare  nu  paa  Veje  til  at  opfylde 
det;  under  slige  Forhold  var  Ridderen,  der  paa  sin  Vej 
fandt  en  Pilegrim  som  han  selv,  mindre  end  nogen  Sinde 
ellers  oplagt  til  at  behandle  ham  med  Overmod;  for  øvrigt, 
var  Afstanden  i  hine  Tider  stor  mellem  de  forskjellige 
Klasser,  var  Fortroligheden  endnu  større.  I  vore  Tider  er 
Afstanden  nok  svunden  ind,  men  til  Gjengjæld  er  den  for- 
trolige Omgang  ogsaa  tagen  af.  Datidens  store  Herre  følte 
sig  sta aende  saa  langt  over  Mænd  af  Folket,  at  han  lejlig- 
hedsvis ikke  var  bange  for  at  stille  sig  paa  en  jovial,  for- 
trolig Fod  med  dem;  nu  til  Dags  har  Overlegenhed  i  Rang 
langt  mindre  at  sige;  men  til  Gjengjæld  giver  enhver  mere 
Agt  paa  sig  selv  og  vogter  sig  for  at  overskride  en  vis 
Grænse. 

Naar  man  havde  naaet  Rejsens  Maal,  forrettede  man 
sin  Bøn ,  bad  man  med  Andagt  i  den  mest  ydmyge  Stilling. 
En  religiøs  Bevægelse  fyldte  Pilegrim  mens  Sjæl,  naar  han 
fra  Baggrunden  af  den  majestætiske  Række  store  Piller,  i 
Skibenes  halvdunkle  Lys  snarere  med  Hjærtet  anede,  end 
han  endnu  med  Øjnene  skimtede  den  hemmelighedsfulde 
Gjenstand,  han  var  kommen  at  hædre  saa  langvejs  fra  og 
efter  saa  mange  Anstrængelser.  Den  praktiske  Mand,  der 
var  ilet  hid  i  Galop  for  at  slaa  en  Handel  af  med  Helgenen 
om  Guds  Naade,  den  Sendemand,  der  i  sin  Herres  Navn 
skulde  overrække  en  Gave,  han  beholdt  vistnok  Øjet  tørt 
og  glimtende;  men  Taarerne  strømmede  omvendt  ned  ad 
Kinden  paa  den  fattige  og  jævne  troende;  han  nød  af  fuldt 
Hjærte  den  fromme  Bevægelse,  han  var  kommen  for  at 
søge.  Himmelens  Fred  sænkede  sig  over  ham,  han  følte 
sig  trøstet. 

Wicliffes  Tilhængere,    de  ikke   troende,    fandtes    kun  i 

ringe  Tal;  de  bleve  strængt  forfulgte,  og  ved  den  højtide- 
lige Afsværgelse  af  deres  Kjætterier  aftvang  man  dem 
sædvanligvis  en  udtrykkelig  Vedkjendelse  af  de  hellige 
Pilegrimsfærd ;  dette  fremgaar  af  Lollarden,  William  Dynet 
fra  Nottinghams  Afsværgelsesed;  den  1ste  December  1395 
maatte  han  i  Ærkebiskoppen  af  Yorks  Overværelse  forpligtige 
sig  til  »fra  denne  Dag  fremtidig  at  hædre  Billederne,  at 
forrette  Bønner  og  yde  Gaver  til  Ære  for  de  Helgene,  hvem 
de  forestille,  og  aldrig  at  foragte  Pilegrimsfærdene«.  Først 
paa  Reformationstiden  blev  Tvivlen  almindelig,  og  fra  Bonden 
til  Baronen  tilegnede  Folket  sig  de  Ræssonnementer,  man 
t.  Ex.  træffer  hos  Latimer: 

»Hvad  tænker  De  vel  om  disse  Billeder,  af  hvilke 
nogle  staa  i  bedre  Ry  end  andre,  til  hvilke  man  begiver 
sig  med  saa  stor  legemlig  Meje  og  Anstrængelse,  som  man 
besøger  med  saa  store  Bekostninger,  som  man  søger  og 
atter  søger  med  saa  stor  Tillid?  Hvad  siger  De  til  disse 
berømte  og  ædle  Billeder,  hvoraf  der  i  England  tindes  saa 
megen  Afvexling  og  saa  stort  et  TalV  Tænker  De,  at 
dette  Fortrin  af  det  ene  Maleri  for  det  andet,  af  den  ene 
Statue  for  den  anden,  ikke  er  et  Misbrug,  men  den  Maade, 
hvorpaa  man  passende  bør  optræde  over  for  slige  Billeder?« 

Til  denne  Tvivlens  Stund  kommer,  beder  man  imidler- 
tid med  Andagt;  og  naar  Bønnen  er  endt,  kommer  enhver 
i  Forhold  til  sin  Formue  frem  med  en  Gave  til  Helgenen. 
Naar  Kongen  paa  sin  stadige  Omflakken  gjorde  en  Afstikker 
for  at  besøge  et  anset  Relikvieskrin,  skjænkede  han  efter 
Skik  og  Brug  syv  Shillings;  Edvard  II.'s  Ordonnancer  for 
hans  Hofholdning  nævne  udtrykkelig  denne  Summa.  Der- 
næst kjøbte  man,  den  Gang,  som  nu  til  Dags,  Medailler  til 
Minde  om  Stedet.  De  vare  af  Tin  eller  Bly  og  i  Smag 
omtrent  med  tilsvarende  fra  vor  Tid,  men  mere  plumpe. 
I  Canterbury  fremstillede  de  St.  Thomas,  i  St.  Jago  Mus- 
lingeskaller, i  Amiens  Johannes  den  Døbers  Hoved,  i  Rom 
den    hellige   Svededug,    man    kaldte  Veronika.     Antikvitets- 

samlingerne  have  endnu  bevaret  enkelte  Prøver  af  disse 
Mindetegn,  som  man  bar  meget  synlige,  fastsyede  paa 
Brystet  eller  Hatten.  Ludvig  XI.'s  Hat  var  helt  forsynet 
med  dem;  denne  Fyrste  drev,  som  bekjendt,  sin  Ærefrygt 
for  Relikvier,  Medailler  og  Billeder  meget  vidt.  Hans  sam- 
tidige, Claudius  fra  Seyssel,  skriver:  »Hans  Andagt  lignede 
langt  mere  Overtro  end  Religiøsitet;  thi  hvilket  som  helst 
Billede  af  vor  Frelser,  Helgenerne  eller  vor  Frue,  som  han 
hørte,  at  Folket  havde  Ærefrygt  for,  eller  som  gjorde  Mi- 
rakler, der  til  drog  han  hen  og  ydede  sine  Gaver  eller  sendte 
særlige  Bud  der  hen.  Han  havde  yderligere  sin  Hat  aldeles 
fuld  af  Billeder,  for  største  Delen  af  Tin  eller  Bly,  hvilke 
han  kyssede,  naar  han  modtog  en  eller  anden  god  eller  slet 
Nyhed,  eller  han  fik  det  Indfald,  og  saa  kastede  han  sig 
paa  ECnæ,  hvor  som  helst  han  befandt  sig,  og  saa  pludselig, 
at  man  snarere  skulde  tro  ham  angreben  paa  Forstanden 
end  holde  ham  for  et  forstandigt  Menneske.« 

Paa  samme  Vis  som  Ludvig  XL  bare  Pilegrimme  af 
Profession  Billeder  og  Medailler  i  stort  Tal  paa  deres 
Klæder.  Ved  Siden  af  de  lejlighedsvise  Pilegrimme,  som 
forrettede  deres  Andagt  ved  et  eller  andet  Helgenskrin  til 
Opfyldelse  af  et  Løfte  og  derpaa  vendte  tilbage  til  deres 
daglige  Dont,  fandtes  der  Pilegrimme  af  Profession,  Pal- 
mer'en,  hvis  hele  Liv  gik  hen  med  Rejser  fra  det  ene 
Helgenskrin  til  det  andet,  stadig  paa  Farten  og  stadig 
tiggende.  Tiggermunken,  Afladskræmmeren  og  Palmer'en 
eller  den  tiggende  Pilegrim  ere  de  tre  mærkeligste  Typer 
af  den  omstrejfende  religiøse  Race ;  thi  de  have  i  vore  Dage 
ikke  længere  noget  tilsvarende.  De  førte  ikke  alle  et  lige 
omstrejfende  Liv;  Tigger-Pilegrimmen,  der  stadig  skiftede 
Egn  og  Land,  overgik  i  denne  Henseende  de  andre.  Lige- 
som Afladskræmmeren  havde  han  stor  Livserfaring;  han 
havde  set  meget;  men  en  Hob  Indbildninger,  der  existerede 
i  hans  egen  Hjærne,  blandede  sig  med  hans  Erfaringer  og 
Minder.     Ogsaa   han   skulde  opbygge  Mængden,    hvem   han 


128     Engelske  Landeveje  og  Landevejsliv  i  Middelalderen. 

tiggede  hos ;  han  maatte  ikke  have  Mangel  paa  smukke 
Historier,  hvori  han  selv  var  Helten,  saafremt  han  ikke 
vilde  dø  af  Sult;  det  var  hans  Livserhverv,  ved  stadig  at 
gjentage  sine  Fortællinger  troede  han  dem  selv,  forst  halvt, 
sluttelig  ganske,  og  hans  Stemme  antog  nu  det  Sandhedens 
Præg,  som  alene  kunde  vække  Tiltro  hos  hans  Tilhorer- 
kreds.  For  øvrigt  kom  han  saa  langt  borte  fra,  at  han  nok 
kunde  have  set  mange  Vidundere ;  i  vore  Omgivelser,  tænkte 
man,  henrinder  Livet  i  flov  Ensformighed,  uden  Vidundere 
og  næsten  uden  Hændelser;  men  i  fjærnere  Lande  véd  man 
nok,  at  det  er  helt  anderledes*).  Det  bedste  Bevis  er,  at 
ingen  af  dem,  som  have  foretaget  Rejser,  indrømmer,  at 
han  er  bleven  skuffet,  tvært  imod ;  ydermere  er  Fornøjelsen 
ved  at  fæste  Lid  til  disse  Historier  meget  uskyldig,  og  vi 
vilde  gjøre  Uret  ved  at  nægte  os  den. 

Saaledes  ræsonnerede  mekanisk  den  lyttende  Skare; 
undertiden  ler  man,  men  som  oftest  hensynker  man  i  an- 
dægtige Tanker  og  bliver  opmærksom.  Pilegrimmen  var 
agtet  nok  til  at  leve,  og  ved  Fortællingerne  om  sine  Savn 
søgte  han  at  gjøre  sig  endnu  mere  respekteret.  De  Bly- 
medailler,  som  i  stort  Tal  vare  syede  fast  til  hans  Klæder, 
talte  højt  til  hans  Gunst,  og  man  modtog  saare  vel  en 
Mand,  der  havde  været  i  Rom  og  Jerusalem  og  kunde  for- 
tælle Nyheder  om  Muhameds  »Tilbedere«.  Han  havde  en 
Ransel  med  Levnedsmidler  hængende  ved  sin  Side  og  en 
Stav  i  Haanden;  øverst  paa  Staven  var  anbragt  et  Stykke 
Metal  med  passende  Indskrift,  som  f.  E.  den  Broncering, 
der  er  funden  i  Hitchin,  og  som  har  et  Kors  og  disse  Ord : 
»Hæc  in  tute  dirigat  iter«,  lad  dette  lede  og  beskytte  dig 
paa  din  Vej. 


*)  Chancer  maa  mangen  Gang  have  hørt  disse  Pilegrimmenes 
og  de  rejsendes  Historier,  men  langt  fra  at  tro  paa  dem 
driver  han  Spot  med  dem ;  Pilegrimme,  Matroser  og  Sende- 
bud kappedes  paa  hans  Tid  om  at  aflevere  de  mest  mærk- 
værdige Fortællinger. 

Som  vi  have  set,  var  den  hele  nomadiserende  Race  slet 
anset  hos  Kongens  Embedsmænd;  deres  Kommen  og  Færden 
foruroligede  Sheriffen.  Som  vi  have  hørt,  forlode  de  Ar- 
bejdere, der  vare  kjede  af  deres  Herre,  ham  uden  videre 
under  Paaskud  af  en  Pilegrimsfærd  til  Udlandet,  og  man 
lagde  uden  Betænkning  Pilegrimsstaven  for  den  første,  den 
bedste  nye  Herres  Dør,  naar  han  betalte  bedre.  De  falske 
Pilegrimme  vare  ikke  sjældnere  end  de  falske  Aflads- 
kræmmere  og  de  falske  Eremiter;  de  samme  Statuter 
dømme  da  ogsaa  dem  lige  saa  godt  som  Tiggerne  og  de 
omstrejfende  Arbejdere  til  et  roligt  Liv,  til  at  tage  fast  Bo, 
under  Straf  af  Fængsel.  Nu  skulde  de  alle  til  Hobe,  saa- 
ledes  som  Rikard  II.'s  Statut  af  1388  byder*),  have  Vaudre- 
breve  med  særlige  Segl,  der  ere  betroede  hæderlige  Mænd. 
I  modsat  Fald  arresterer  man  dem,  med  mindre  de  ere 
svage  og  uduelige  til  Arbejde;  thi  i  saa  Fald  er  det  tyde- 
ligt nok,  at  de  ikke  drage  til  Walsingham  af  Lyst  til 
Landstrygeri,  og  at  deres  Rejse  har  et  alvorligt  Maal. 
Samme  Strænghed  kommer  til  Anvendelse,  naar  der  er 
Tale  om  at  passere  Havet ;  man  maa  forsyne  sig  med  regel- 
mæssige Passer,  og  Buddet  gj ælder  »alle  Slags  Folk,  saa 
vel  Klærke  som  andre«  under  Straf  af  alle  Ejendeles  Konfi- 
skation. De  Forbehold,  Kongen  tager,  vise  noksom,  at  det 
blot  er  den  nomadiserende  Klasse,  han  vil  til  Livs ;  thi  han 
gjør  en  Undtagelse  med  »Lorderne  og  andre  store  Mænd  i 
Kongeriget«,  samt  med  de  »virkelige  og  hæderlige  Kjøb- 
mænd«  og  endelig  »Kongens  Soldknægte.« 

Dette  Pas  eller  »Tilladelse«,  dette  »Kongens  ganske 
særlige  Orlov«  udleveredes  kun  i  ganske  enkelte,  forud  fast- 
slaaede  Havne,  nemlig:  London,  Sandwich,  Dower,  Sout- 
hampton, Plymouth,  Dartmouth,  Bristol,  Yarmouth,  Saint- 
Budolfe,  Kingston  -  upon  -  Hull ,  Newcastle  -  upon  -  Tyne  og 
Havnestæderne  over  for  Irland.     Meget  strænge  Straffe  ere 


*)  Se  oven  for  S.  70  og  fig. 

foreskrevne  for  alle  Havnevogtere,  Inspektører,  Skibskaptejner 
o.  s.  V.,  der  vise  sig  forsømmelige  eller  vel  endog  bære 
over  med  Nomaderne.  Det  følgende  Aar  1389  tillader 
Kongen  ikke  Pilegrimmene,  som  drage  til  Fastlandet,  at 
indskibe  sig  andensteds  end  i  Dower  og  Plymouth;  for  at 
kunne  gaa  om  Bord  i  andre  Havne  maa  man  have  en 
ganske  særlig  Rejsetilladelse,  »egenhændig  fra  Kongen  selv.« 
Dog  Lysten  til  fjærne  Pilegrimsfarter  var  stor;  med 
eller  uden  Breve  gik  man  over  Kanalen,  man  kom  til  Oalais 
og  standsede  her  nogen  Tid  i  et  »Gudshus*  (Pilegrimshjem), 
der  var  opført  af  fromme  Sjæle  og  udstyret  med  Indtægter 
»til  Underhold  for  Pilegrimme  og  andre  fattige  Folk  paa 
Rejse  gjennem  bemeldte  By  for  at  tjene  dem  til  Hvile  og 
Forplejning.«  Man  tog  afsted  og  drog  til  Boulogne  for  at 
paakalde  et  undergjørende  Mariebillede,  hvis  ene  Haand 
endnu  forvares  i  et  Relikviegjemme;  selve  Statuen  kastede 
Protestanterne  1567  i  en  Brønd;  efter  1627  at  være  gjen- 
opstillet  paa  Alteret  blev  den  under  Revolutionen  paa  ny 
nedreven  og  brændt;  men  en  troende  frelste  Haanden,  som 
nu  til  Dags  forvares  i  Vor -Frue  Kirke.  Den  rejsende 
SladremoV  hos  Chancer  havde  blandt  andre  Pilegrimsfærd 
foretaget  en  Tur  til  Boulogne.  Man  drog  ogsaa  til  Amiens 
for  at  ære  et  Hoved  af  Johannes  den  Døber*);  til  Roca- 
madour  for  at  bede  til  en  berømt  Madonna,  og  til  St.  Jakob 
i  Spanien.  Undertiden  begav  man  sig  direkte  til  Ses  til 
Spanien  fra  Sandwich,  Bristol  eller  en  anden  Havn.  At 
dømme  efter  den  Klage  fra  en  Pilegrim,    der  er  naaet  ned 


*)  Den  Rejseskribent,  som  er  bekjendt  under  Navnet  „Mande- 
villes Rejser",  havde  set  Hovedet  i  Amiens  og  blev  meget 
overrasket  ved  at  finde  et  andet  i  Konstantinopel.  „Hvilket 
er  det  rigtige?"  spørger  han  sig  selv.  „Jeg  véd  det  ikke, 
men  Gud  véd  det;  dog  paa  hvilken  Vis  dette  nu  end  er  gaaet 
tor  sig,  den  hellige  Johannes  være  højlovet." 


Engelske  Landeveje  og  Landevejsliv  i  Middelalderen.     131 

til  OS,  kunde  man  ikke  vente  sig  stor  Bekvemmelighed  paa 
Skibene.  »Man  maa  ikke  tænke  paa  at  le,  naar  man  tager 
til  Søs  til  St.  Jago«,  skriver  denne  Pilegrim;  man  har 
Søsyge;  man  bliver  puffet  omkring  af  Matroserne  under  det 
Paaskud,  at  man  generer  Manøvrerne;  Søfolkenes  spottende 
Bemærkninger  ere  kjedsommelige  at  høre  paa.  »Jeg  tror 
nok,  at  visse  Folk  ville  komme  til  at  hoste  og  flæbe  —  fer 
Midnat«,  bemærker  Kaptejnen,  og  i  det  han  henvender  sig 
til  Kokken:  »Kok,  anret  vor  Middagsmad;  hvad  Pilegrimmene 
angaar,  have  de  ikke  Lyst  til  at  spise.«  De  stakkels  Pas- 
sagerer kjede  sig  meget;  de  prøve  at  læse  en  Bog  paa 
deres  Knæ;  men  i  Længden  se  de  kun  meget  utydelig  paa 
Grund  af  Skibets  Bevægelser.  De  syge  forlange  varm 
Malvasieryin  for  at  styrke  sig.  »O!  mit  Hoved  springer«, 
brøler  en  af  dem,  og  nu  kommer  netop  en  spøgefuld  Matros 
og  tuder  ham  i  Ørene:  »Fat  Mod!  om  et  øjeblik  ere  vi 
midt  i  Stormen.«  Kort  sagt,  de  vare  meget  ulykkelige,  og 
som  Fortælleren  sagde  i  Begyndelsen,  de  havde  ikke  synder- 
lig Lyst  til  at  le. 

Overalt  i  de  ansete  Helligdomme  var  der  ophængt 
Votivbilleder ;  hvis  man  udsatte  en  Persons  Voxbillede  for 
særlige  Tryllesange,  kunde  man  tilføje  paagjældende  meget 
ondt;  hvis  man  derimod  anbragte  sit  Billede  i  en  Helgens 
Kapel,  kunde  man  vinde  særlige  Naadesbevisninger  og 
navnlig  opnaa  Helbredelse  i  Sygdomstilfælde.  I  Rocamadour 
saae  man  kvindelige  Haarlokker;  efter  Ridder  Latour  Lan- 
drys Fortælling  skreve  de  sig  fra  »Fruer  og  Frøkner,  som 
havde  vasket  sig  i  Vin  eller  andre  Ting  end  ren  Lud,  og 
som  af  denne  Grund  ikke  kunde  betræde  Kirken,  før  de 
havde  afskaaret  deres  Lokker,  som  endnu  findes  der.«  Hvad 
der  dog  øvede  den  største  Tiltrækning,  var  Syndsfor- 
ladelsen. 

Den  tilstaaede  Aflad  var  betydelig,  og  den  folkelige 
Indbildning  forøgede  end  yderligere  dens  Udstrækning;  den 

Pilegrim,  som  kom  tilbage  fra  Rom  og  naaede  hjem,  over- 
drev Tallet  herpaa  i  lige  saa  hej  Grad  som  paa  de  Mærk- 
værdigheder, han  havde  set  eller  troet  at  se.  En  Pilegrim 
af  denne  Klasse  har  i  et  kort  Digt  meddelt  os  sine  Rejse- 
indtryk; det  er  en  Englænder  fra  det  fjortende  Aarhundrede, 
som  er  vendt  tilbage  fra  Italien,  blændet  af  sine  Erindringer. 
Hans  poetiske  Aare  er  ikke  synderlig  stor;  men  det  maa 
man  holde  ham  til  gode,  da  hans  Hensigt  blot  er  at  samle 
nøjagtige  Tal ;  uden  at  sinke  sig  med  maleriske  Beskrivelser 
giver  han  os  da  ogsaa  bestemte  Oplysninger.  Hans  stærke, 
men  begrænsede  Andagt  lader  ham  ikke  se  andet  end  Lig 
af  Martyrer  i  Tusendvis,  og  han  opregner  dem  med  ved- 
holdende Iver.  I  Tilsender  opregner  han  ogsaa  de  Aar, 
hvorfor  man  modtager  Aflad,  og  som  han  lokkende  afspejler 
for  sine  Landsmænds  Øjne;  men  først  giver  han  os  dog  et 
kort  Udtog  af  Roms  Historie ;  det  er  en  Stad,  hvor  Hertug- 
inden af  Troia  tog  Ophold  med  sine  tvende  Sønner,  Romu- 
lus  og  Romulon,  som  derpaa  grundlagde  Byen.  Bemeldte 
Hertuginde  synes  saaledes  at  have  valgt  til  sit  Opholdssted 
en  By,  som  endnu  ikke  var  til,  en  Uagtsomhed,  man  maa 
tilgive  Fortælleren.  Indbyggerne  vare  i  Begyndelsen  Hed- 
ninger; men  Petrus  og  Paulus  »forløste  dem,  ikke  for 
Guld  og  Sølv  eller  jordiske  Goder,  men  med  deres  Legeme 
og  Blod.« 

Opregningen  af  Kirkerne  begynder  strax,  og  ved  hver 
af  dem  faa  vi  uforanderlig  at  vide,  hvilken  Mængde  Reli- 
kvier den  rummer,  og  hvor  megen  Aflad  der  er  knyttet  til 
samme.  Velgjerningerne  ere  afmaalte  efter  Fortjenesten,  t. 
Ex.,  naar  man  ser  Veronikaen,  det  vil  sige  den  hellige 
Svededug,  som  bærer  vor  Frelsers  Ansigt,  tjener  man  tre 
Tusende  Aars  Aflad,  hvis  man  er  fra  Rom,  ni  Tusende, 
naar  man  kommer  fra  et  Naboland;  men  »for  dig,  der 
kommer  fra  den  anden  Side  Havet,  ere  tolv  Tusende  Aar 
forbeholdte.«     Naar  man  betræder  S.  S.  Vitus  og  Modestus, 

faar  man  en  Tredjedel  af  sine  Synder  eftergivne;  man 
tænder  et  Lys  og  stiger  ned  i  Katakomberne*): 

»Du  maa  tage  et  tændt  Lys,  —  ellers  vil  du  være  som 
i  Nattens  Mørke;  —  thi  under  Jorden  maa  man  stige  ned; 

—  du  ser  ikke  længere   tydelig,    hverken   for  eller  bag  dig. 

—  Her  ere  mangfoldige  Mennesker  tyede  hen  —  i  Døds 
Fare  for  at  frelse  sig,  —  og  de  have  lidt  haarde  og  grue- 
lige Kvaler  —  for  til  evige  Tider  at  kunne  bo  i  Himlene.« 

Martyrernes  Lig  ere  utallige;  der  findes  fire  Tusende  i 
Santa  Pudenziana,  tretten  Hundrede  i  San  Prassede,  syv 
Tusende  i  S.  S.  Vitus  og  Modestus.  Nu  og  da  giver  et 
berømt  Navn  Anledning  til  en  historisk  Bemærkning,  t.  Ex. 
Fortællingen  om  Roms  Grundlæggelse  eller  Konstantins 
kortfattede  Levnedsbeskrivelse  : 

»In  Mahoun  was  al  his  thouht,« 
han  havde  kun  Muhammed  i  Hovedet.  Som  Hedning  og 
spedalsk  blev  Konstantin  omvendt  og  helbredet  af  Pave 
Silvester.  Kirken  Santa  Maria  la  Kotonda  bar  tidligere  et 
andet  Navn:  »Agrippa  lod  den  bygge  til  Ære  for  Sibyla 
og  Neptun  —  ...  han  kaldte  den  Pantheon.«  Han  an- 
bragte øverst  oppe  et  prægtigt  gyldent  Afgudsbillede  af  en 
ganske  særlig  Form:  »det  havde  Skikkelse  som  en  Kat,  — 
han  kaldte  det  Neptun**)«. 


*)  William  Wey  fra  det  femtende  Aarhundrede  omtaler  ogsaa 
Katakomberne :  „Ligervis  er  der  en  Hule,  kaldet  Sankt  Ka- 
lixtus's  Kirkegaard,  og  naar  man  skrider  herigjennem  med 
Andagt,  faar  man  alle  sine  Synder  eftergivne.  Og  der  findes 
mange  Lig  af  Martyrer,  hvis  Tal  intet  Menneske  mægter  at 
opregne,  men  kun  Gud  alene.  Wey  omtaler  ogsaa  andensteds 
det  vidunderlige  Antal  af  Helgenlig;  i  Kirken  kaldet  Scala 
Celi  (St.  Maria  Ara  Celi?)  findes  Ben  af  Helgener,  ti  Tusende 
af  Tusender;  i  en  eneste  Del  af  St.  Peter  findes  „Petronella 
et  XIII  millia  sanctorum  martirum  " 

**)  I  en  anden  Text  af  samme  Digt  finder  man  yderligere  Enkelt- 
heder  om  samme  Afgudsbillede;  det  havde  en  Hat  eller 
Hovedbedækniug  af  Kobber,  som  Vinden  afrev  og  bortførte 
til  St.  Peters  Basilika. 

Dog  Pave  Bonifacius  bad  Kejser  Julian  at  skjænke 
ham  Pantheon,  hvori  denne  ogsaa  samtykkede,  og  den  første 
November  et  vist  Aar  indviede  Paven  Bygningen  og  kaldte 
den  Santa  Maria  la  Rotonda.  Hvad  nu  Relikvierne  angaar, 
gives  der  ikke  den  Gjenstand,  som  er  omtalt  i  Evangelierne, 
uden  at  den  jo  er  gjenfunden,  og  som  man  ikke  kan  tilbede 
i  Rom*).  Saaledes  ser  man  Nadverbordet,  Aarons  Stav, 
Smuler  af  de  Bred  og  Fisk,  hvormed  Kristus  bespiste  de 
fem  lusende,  et  af  Jesu  Barnesvøb,  Straa  fra  Krybben  og 
mangfoldige  andre  Gjenstande,  hvoraf  en  og  anden  i  det 
mindste  er  meget  besynderlig.  Enkelte  af  disse  Relikvier 
findes  endnu  i  samme  Kirke,  t.  Ex.  St.  Lukas's  Portræt  af 
den  hellige  Jomfru  i  Santa  Maria  Maggiore  (i  Kapellet 
Borghese);  for  øvrigt  er  det  efter  Pilegrimmens  Beretning 
egentlig  ikke  et  Maleri  af  St.  Lukas:  han  vilde  til  at  ud- 
føre det  og  havde  endog  lavet  alle  Parverne  i  Stand,  da 
han  pludselig  for  sig  saae  det  færdige  Portræt,  malet  af 
Englenes  Haand. 

Saaledes  fortalte  altsaa  den  rejsende  sine  Erindringer, 
og  dette  lille  Digt  er  et  Uddrag  af  de  Samtaler,  han  forte 
herover  med  sine  Landsmænd.  De  fik  nu  ogsaa  selv  Lyst 
til  at  tage  afsted,  og  de,  som  bleve  tilbage  i  Landsbyen, 
toge  af  Hj ærtet  Del  i  Pilegrimmens  Værk,  men  ogsaa  i 
Gjerningen  ved  at  række  ham  en  Skjærv.  Paa  Vejen  be- 
handledes han  paa  lignende  Vis  af  fromme  Personer,  og 
ved    slig    Skik   og  Brug   kunde    selv   Fattigfolk    fuldbyrde 


*)  William  Wey  fortæller  om  Kirken  Santa  Croce  (in  Geru- 
salemme):  „ligervis  findes  her  tvende  Flasker,  den  ene  fuld 
af  Jesu  Kristi  Blod,  den  anden  af  den  benaadede  Jomfru 
Marias  Mælk.  De,  som  drikke  af  de  tre  Spring,  der  sprud- 
lede frem  ved  den  hellige  Pauls  Død,  helbredes  for  alle 
Sygdomme;  de,  som  besøge  Kirken  Santa  Maria  Annun- 
ciata,  ville  aldrig  blive  ramte  af  Lynet;  i  Kirken  Santa 
Viviana  findes  en  Urt,  hun  selv  har  plantet,  og  som  har  Kraft 
mod  faldende  Syge." 

tjærue  Piiegrimsfærder.  Mange  Gildeskraaer  forudsaa  det 
Tilfælde,  at  et  Medlem  af  Broderskabet  vilde  drage  afsted 
for  at  fuldbyrde  et  Løfte.  For  at  nyde  Part  i  hans  gode 
Gjerninger  skulde  alle  »Brødre  og  Søstre«  ledsage  ham 
uden  for  Byen,  og  naar  de  sagde  ham  Farvel,  give  ham 
lidt  Penge;  de  saae  deres  Ven  fjærne  sig  med  afmaalte 
Skridt,  i  det  han  paabegyndte  en  Rejse,  der  skulde  fere 
ham  gjennem  mangt  et  Land  og  trække  ud  i  Maaneder, 
undertiden  i  Aar.  Man  vendte  tilbage  til  Byen,  og  de 
ældste,  der  havde  Verdenserfaring,  talte  utvivlsomt  om  de 
mange  besynderlige  Ting,  deres  Kammerat  vilde  faa  at  se  i 
fjærne  Lande,  og  hvilke  Æmner  til  stadig  Opbyggelse  han 
vilde  møde  paa  sin  Vej.  Opstandelsesgildet  i  Lincoln 
(stiftet  1374)  har  følgende  Bestemmelse:  »Hvis  en  Broder 
eller  Søster  ønsker  at  gjøre  en  Pilegrimsfærd  til  Rom,  til 
St.  Jago  i  Galicien  eller  til  det  hellige  Land,  skal  han  un- 
derrette Gildet  derom,  og  alle  Brodre  og  Søstre  skulle  følge 
ham  til  Byens  Porte,  og  enhver  skal  give  ham  mindst  en 
halv  Penny.«  Samme  Bud  findes  i  Valkernes  Gildeskraa, 
stiftet  1297  i  London;  man  følger  Pilegrimmen,  der  gaar 
til  Rom,  til  Queens  Cross,  uden  for  Byen,  hvis  han  da 
drager  afsted  en  Søn-  eller  Helligdag;  hvis  han  forud  kan 
melde  sin  Tilbagekomst,  og  den  ogsaa  indtræffer  paa  en 
Dag,  hvor  man  ikke  arbejder,  skal  man  drage  ham  i  Møde 
til  samme  Sted  og  ledsage  ham  til  Klosteret.  Ligervis 
skjænke  ogsaa  Skrædderne  en  halv  Penny  til  den  af  deres 
Fæller,  som  drager  til  Rom  eller  Sant  Jago,  og  en  Penny 
til  den,  som  drager  til  det  hellige  Land.  Skraaen  for  den 
hellige  Jomfrus  Gilde  i  Hull  (stiftet  1B.57)  indeholder: 
»Hvis  nogen  Broder  eller  Søster  af  Gildet  hændelsesvis 
beslutter  at  gjøre  en  Pilegrimsfærd  til  det  hellige  Land, 
skal  han  til  sin  Hjemkomst  være  fritagen  for  sit  aarlige 
Bidrag,  for  at  Gildet  ogsaa  kan  faa  Part  i  hans  Pilegrims- 
gang.« 

Der  fandtes  ogsaa  Gilder,  som  holdt  aabent  Hus  for  at 

modtage  Pilegrimme,  stadig  med  samme  Formaal  at  faa 
Part  i  den  rejsendes  gode  Gjerninger.  Saaledes  underholder 
Kjøbmandsgildet  i  Coventry,  stiftet  1340,  »et  fælles  Her- 
berge med  tretten  Senge«  for  at  modtage  de  fattige  rejsende, 
der  drage  gjennem  Landet  paa  Pilegrimsfærd  eller  af  andre 
fromme  Bevæggrunde.  Dette  Gjæstehjem  bestyredes  af  en 
Mand,  understøttet  af  en  Kvinde,  som  vasker  de  rejsendes 
Ben  og  drager  Omsorg  for  dem.  Den  aarlige  Udgift  ved 
denne  Stiftelse  var  10  Pund  Sterling. 

Naar  en  af  Kongens  Tjenere  havde  i  Sinde  at  foretage 
en  Pilegrimsfærd,  og  Kongen  havde  faaet  Rede  paa  Aar- 
sagen,  gav  han  ham  med  Velvilje  Orlov  til  at  drage  afsted 
og  hjalp  ham  vel  ogsaa  med  nogle  Penge.  Edvard  IIL 
giver  Vilhelm  Clerk,  et  af  sine  Sendebud,  et  Pund,  sex 
Shillings  og  otte  Pence  »for  at  hjælpe  ham  til  Bestridelse 
af  Omkostningerne  ved  en  Pilegrimsrejse,  han  foretager  til 
Jerusalem  og  Sinai  Bjærg.« 

Som  vi  have  set,  var  det  fjortende  Aarhundrede  just 
ikke  en  Tidsalder  fuld  af  alvorlig  og  virkelig  Andagt. 
Paverne  bo  i  Avignon;  deres  Ry  blegner,  og  særlig  i  Eng- 
land vise  selv  Prælaterne  undertiden  meget  ringe  Respekt 
for  det  romerske  Hof.  Ingensteds,  ikke  engang  hos  Wicliffe, 
finder  man  saa  voldsomme  Anklager  eller  skandaløse  Anek- 
doter som  hos  Abbed  Thomas  Burton*,).  Den  Maade, 
hvorpaa  han  omtaler  Afladen,  er  ogsaa  meget  fritænkerisk. 
Af  særlig  Gunst  mod  de  troende,  der  døde  paa  en  Pilegrims- 
færd til  Rom,  »befalede  Clemens  VI.  Paradisets  Engle  at 
føre  Sjælene  lige  til  Himmerigets  Porte  uden  at  lade  dem 
passere  Skjærsilden.«  Samme  Pave  indrømmede  fremdeles, 
hvad  vor  ovennævnte  Pilegrim  synes  at  have  været  uvidende 
om,  at  enhver,  der  saae  den  hellige  Svededug,  skulde  ind- 


*)  Abbeden  af  Meaux  paastaar,  at  Clemens  VI.  paa  Skrifte- 
faderens Bebrejdelser  over  hans  slette  Sæder  svarede:  „Quod 
facimus,  modo  facimus  consilio  medicorum." 

træde  i  sin  Daabstilstand.  Endelig  »bekræftede  han  al  den 
Aflad,  to  Hundrede  pavelige  Suveræner,  hans  Forgængere, 
havde  tilstaaet,  og  den  er  uendelig.« 

Paa  en  Tid,  da  Klostrenes  Krennikeskrivere  uden  Be- 
tænkning i  deres  Boger  meddelte  Anekdoter  om  Romer- 
hoffet, der  svare  til  Thomas  Burtons,  er  den  almindelige 
Andagt  ikke  blot  aftagen,  den  er  desorganiseret,  forstyrret. 
Krønnikeskriverne  vise  virkelig,  hvorledes  overvættes  Ugude- 
lighed støder  an  mod  udskejende  Trosiver;  saaledes  mødtes 
t.  Ex.  den  falske  Afladskræmmer,  Detailhandleren  med 
Helgenernes  gode  Gjerninger,  paa  Landevejen  med  den  blod- 
dryppende Flagellant.  *)  Pavedømmet  udviser  forgjæves  god, 
sund  Fornuft  ved  de  Domfældelser,  det  udslynger  mod 
begge  Parter**);  dets  Edikter  ere  ikke  tilstrækkelige  til  at 
gjenoprette  Sindsligevægten,  og  Forstandens  Grænser  over- 
skrides stadig;  i  den  brændende  Fromhed  som  i  den  op- 
rørske Ugudelighed  gaar  man  lige  til  Galskaben;  man  kan 
med  Nød  og  næppe  læse  de  obscøne  Gudsbespottelser,  Bi- 
skoppen af  Durhams  Tilhængere  begaa  i  York  Domkirke, 
og  dog  ere  disse  Beretninger  reelle,  det  er  selve  Ærke- 
biskoppen, som  indberetter  dem  til  Paven***). 

Troen  forvandles  eller  forsvinder;  man  bliver  paa  én 
Gang  intolerant  og  skeptisk;  her  er  naturligvis  ikke  Tale 
om  den  moderne  Skepsis  med  dens  kolde,  urokkelige  Strin- 


*)  „Quo  quidem  anno  (Pestens  Aar,  1350)  venerunt  in  Angliam 
poenitentes,  viri  nobiles  et  alienigenæ,  qui  sua  corpora  nuda 
usque  ad  effusionem  sanguinis  nunc  flendo,  nunc  canendo, 
acerrirae  flagellabant;  tamen  ut  dicebatur,  nimis  hoc  facie- 
bant  inconsulte ,  quia  sine  licentia  sedis  apostolicæ."  — 
Flasellanterne  piskede  sig  med  Reb,  forsynede  med  Knuder, 
hvorider  var  anbragt  Søm;  de  kastede  sig  syngende  og  med 
korslagte  Arme  paa  Jorden. 

**)  Clemens  VI.  domfældte  1350  Flagellanterne  og  befalede 
Ærkebisper,  Bisper  o.  s.  v.  at  lade  dem  fængsle. 

***)  De  skyldige  vare  ikke  betydningsløse  Vagabonder,  en  har 
Titel  af  Magister,  en  anden  er  Lærer  i  Romerretten. 

Historisk  Arkiv.     II.     1885.  10 

gens;  det  er  en  voldsom  Væsensforandring;  man  føler  sig 
greben  af  Lyst  til  at  brænde,  hvad  man  tilbeder;  men 
Mennesket  er  usikkert  i  sin  Tvivl,  og  dets  Skoggerlatter 
kvæles;  det  har  ligesom  gjennemlevet  et  Orgie,  og  naar 
det  blege  Dagslys  bryder  frem,  kommer  et  Anfald  af  For- 
tvivlelse, en  dyb  Sønderknuselse  med  Taarer  og  muligvis 
Løfte  om  en  Pilegrimsfærd  og  en  opsigtvækkende  Om- 
vendelse. Walsingham  ser  en  af  Grundene  til  Bøndernes 
Oprør  i  Baronernes  Ugudelighed.  »Nogle  af  dem  troede, 
siger  man,  at  der  ikke  var  nogen  Gud,  de  nægtede  Nad- 
verens Sakramente  og  Opstandelsen  efter  Døden,  og  tænkte, 
at  som  Lastdyrets  saaledes  var  ogsaa  selve  Menneskets 
Endeligt«  *). 

Dog  denne  Vantro  var  ikke  endelig  og  hindrede  ikke 
overtroiske  Skikke.  Man  forstod  ikke  at  følge  den  lige 
Vej;  i  Steden  for  at  aabne  Himmerigets  Porte  med  egne 
Hænder,  troede  man  at  kunne  lade  andres  Hænder  aabne 
dem  for  sig;  ligervis  som  man  lod  sine  Skyldnere  dyrke 
sine  Jorder,  saaledes  lod  man  ogsaa  Naboklosteret  vinde 
Paradiset  for  sig;  de  evige  Goder  ere  blevne  Handels- 
gjenstande  ved  Tiggermunkenes  Broderskabsbreve  og  Aflads- 
kræmmernes  løgnagtige  Afladsbreve.  Man  lever  i  Ro  og 
Mag,  man  beroliger  sig  og  indskriver  fromme  Gaver  i  sit 
Testament,  ret  som  om  man,  for  at  bruge  en  fransk  Renais- 
sanceforfatter,  Claudius  fra  Seyssels  Ord:  »kunde  bestikke 
og  for  Gaver  vinde  Gud  og  Helgene,  hvem  vi  bør  forsone 
ved  gode  Gjern inger  og  Forbedring  i  vor  Levned.«  En 
Gjennemlæsning  af  alle  disse  sidste  Viljestilkjendegivelser 
fra  det  fjortende  Aarhundredes  rige  Stormænd  er  meget 
belærende.  Legater  af  religiøse  Motiver  fylde  hele  Pagina; 
man  giver    til  alle  Relikvieskrin,    til  alle  Klostre,  Kapeller 


*)  Ogsaa  Langland  klager  over  Adelsmændenes  Skepsis,  der 
lader  dem  debattere  Mysterierne  og  gjøre  disse  alvorlige 
Materier  til  lette  Sarataleæmner  efter  Bordet. 


Engelske  Landeveje  og  Landevejsliv  i  Middelalderen.      139 

Og  Eremiter,  og  ved  at  betale  er  man  saa  lykkelig  at  kunne 
forrette  Pilegrimsfærd  efter  sin  Død,  per  procura.  Den 
samme  Humfrey  Bohun,  Greve  af  Hereford  og  Essex,  der 
sendte  »en  brav  og  ærlig  Mand«  til  Thomas  af  Lancasters 
Grav,  befaler  ogsaa,  at  man  efter  bans  dødelige  Afgang 
skal  lade  en  Præst  drage  til  Jerusalem,  »først  og  fornemme- 
lig for  min  Fru  Moders  og  min  Hr.  Faders  ...  og  for  min 
egen  Skyld«  med  Forpligtelse  til  under  Rejsen  at  holde 
Messer  i  alle  Kapeller,  hvor  det  er  ham  muligt. 

Hvad  Korstogene  angaar,  taler  man  stadig  derom,  ja 
mere  end  nogen  Sinde,  men  man  foretager  blot  intet.  Midt 
under  deres  Krige  bebrejde  Kongerne  hinanden,  at  de  ere 
den  eneste  Hindring  for  de  kristnes  Afmarche;  der  findes 
altid  et  heldigt  Tilfælde,  som  holder  dem  tilbage.  Filip  af 
Valois  og  Edvard  III.  erklære  højtidelig,  at  uden  deres 
Modstander  vilde  de  drage  afsted  og  bekæmpe  Saracenerne. 
Det  er  Englændernes  Skyld,  skriver  Filip,  at  »jeg  er  bleven 
hindret  i  den  hellige  Rejse  hinsides  Havet«:  det  er  den 
franske  Konges  Brøde,  erklærer  paa  sin  Side  Edvard  III.  i 
et  højtideligt  Manifest,  der  bar  afvendt  mig  fra  »sancto 
passagio  transmarino.«  Den  hellige  Ludvigs  Tid  ligger 
ganske  vist  ikke  saa  fjærnt,  at  man  allerede  har  kunnet 
miste  Sansen  for  denne  store  Pligt,  Krigen  mod  de  vantro, 
og  man  tænker  stadig,  at  har  en  Vandring  til  St.  Jago 
eller  Vor-Frue  end  noget  at  betyde,  gaar  den  sande  Vej  til 
Himmerig  dog  over  Jerusalem.  Og  dog  selv  paa  dette 
Punkt  se  vi  nogle  af  de  Ideer  bryde  frem,  som  synes  at 
stamme  fra  den  moderne  Tids  praktiske  Synsmaade,  men 
som  i  det  fjortende  Aarhundrede  dog  ikke  ere  saa  sjældne. 
Vi  knuse  den  vantro,  hvorfor  ikke  hellere  omvende  ham? 
Er  det  ikke  mere  klogt,  mere  forstandigt,  ja  selv  mere 
stemmende  med  Kristi  Religion?  De  Apostle,  han  sendte 
til  os,  til  vore  hedenske  Forfædre,  vare  de  klædte  i  Rust- 
ninger og  forsynede  med  Sværd?  Slige  Reflexioner  bleve 
ikke  blot  anstillede  af  Reformatorer  som  Wicliffe  og  Lang- 

10* 

land*),    men  af  Folk  med  et  i  Regelen  roligt  Sind    og  af 
stor  Fromhed,  t.  Ex.  Gower: 

»De  prædike,  at  vi  skulle  bekæmpe  og  nedsable  —  dem, 
der  efter  Evangeliets  Ord  skulde  —  omvendes  til  Kristi 
Tro.  —  Dog  jeg  undrer  mig  saare  —  over,  at  de  prædike 
denne  Rejse  for  mig:  —  Hvis  jeg  dræber  en  Saracener,  — 
dræber  jeg  hans  Sjæl  med  hans  Legeme.  —  Og  det  har 
Kristus  aldrig  villet.« 

Man  finder  det  dog  passende  at  tale  om  Korstog,  og 
enkelte  gjøre  virkelig  Regning  paa,  at  man  vil  foretage  et. 
Saaledes  ønsker  Elisabet  Burgh,  Lady  Clare,  at  fem  Riddere 
skulle  kæmpe  i  hendes  Navn,  saafremt  der  skulde  indtræffe 
en  »fælles  Rejse«  i  de  nærmest  følgende  syv  Aar  efter 
hendes  Død*).  Det  fortjenstlige  i  deres  Bedrift  vil  da  til- 
falde hende,  og  hver  af  dem  vil  faa  hundrede  Mark.  Dog 
den  fælles  Rejse  blev  stadig  blot  et  Projekt,  og  de  eneste 
Expeditioner,  der  kom  paa  Benene,  vare  særlige  Tog.  I 
dette  Tilfælde  var  den  religiøse  Begejstring  ingenlunde 
den  eneste  Bevæggrund;  de  ridderlige  og  urolige  Instinkter, 
som  opfylde  dette  Kampens  Aarhundrede,  havde  den  halve 
Part  i  den  Andagt,  som  drev  disse  smaa  Flokke  til  at 
drage  afsted.  Der  kom  en  god  Part  fra  England;  Eng- 
lænderne vare  allerede  paa  denne  Tid  og  selv  tidligere  lige- 
som nu  til  Dags  store  rejsende.  Man  traf  dem  overalt, 
og  som  den  Dag  i  Dag  maatte  deres  Kjendskab  til  Fransk 
gjøre  dem  lidt  Tjeneste  overalt  i  alle  Fastlandets  Lande. 
Det  var,  som  Mandeville  beretter,  den  højere  Klasses  Sprog; 
det  var    ogsaa    det  samme  Sprog,   Evropæeren,    F ranken. 


*)  Langland  taler  om  Saracenerne  uden  at  forbande  dem:  de 
kunde  have  været  frelste;  det  er  Muhamed,  som  har  bedraget 
dem  at  Vrede  over  ikke  at  være  bleven  Pave ;  man  burde 
omvende  dem,  Paven  udnævner  nok  Bisper  over  Nazaret, 
Ninive  o.  s.  v. ;  men  de  vogte  sig  vel  for  at  besøge  deres 
ulærvillige  P'aar. 
**)   Hun  døde  den  4de  November  1360. 

talte  i  Orienten.  I  det  Trevisa  slaar  fast,  at  Englænderne 
glemme  dette  Sprog,  beklager  han  det:  hvorledes  ville  de 
bære  sig  ad,  naar  de  drage  til  Udlandet?  »That  is  harme 
for  hem  and  they  schulle  passe  the  see  and  trauaille  in 
straunge  landes  and  in  many  other  piaces.«  Om  Englæn- 
derne imidlertid  ikke  længere  kunde  tale  flydende  Fransk, 
kunde  de  vel  gjere  sig  rede  for  Nytten  ved  det  franske 
Sprog,  og  før  de  begive  sig  paa  Vejen  søge  de  at  erhverve 
sig  lidt  Kjendskab  heri.  De  lade  kompetente  Folk  skrive 
Haandbøger  i  Konversation  for  at  lære  »at  tale,  at  betone 
ret  og  skrive  rigtig  dette  bløde  Fransk,  der  næst  Skolens 
Latin  er  det  smukkeste  og  yndigste  Sprog  og  noblest  at 
tale  af  alle  Sprog  i  Verden,  og  af  alle  Mennesker  mere  af- 
holdt end  noget  som  helst  andet;  thi  Gud  skabte  det  saa 
blødt  og  behageligt  særlig  til  sin  egen  Ros  og  Ære.  Og 
for  at  det  vel  kunde  egne  sig  til  at  tales  af  Himmelens 
Engle  for  dets  store  Blødhed  og  Skjønhed«*).  Englændere 
droge  meget  til  Udlandet,  alle  Forfattere,  der  udkaste  et 
Portræt  af  dem,  fastslaa  denne  deres  Smag  for  Uro  og 
store  Lyst  til  fjærne  Rejser;  saaledes  giver  man  dem  ogsaa 
Maanen  til  Planet.  Efter  Gower  er  den  Skyld  i,  at  de  be- 
søge saa  fjærne  Lande.  Wicliffe  stiller  dem  ogsaa  under 
samme  Stjærnes  Beskyttelse,  men  drager  rigtignok  en  for- 
skjellig  Slutning  heraf**),  og  Krøn nikeskriveren  Ranulf  Higden 
udtrykker  sig  i  Vendinger,  der  synes  profetiske,  i  den  Grad 
have  de  vist  sig  nøjagtige:    »Denne  engelske  Race   krydser 


*)  Haandlexikon,  Texten  meddelt  af  Paul  Meyer  i  „Revue 
critique",  10de  Bind  p.  373.  Denne  Haandbog  er  forfattet 
af  en  Englænder.     Fortalen  er  dateret  29de  Maj  1396. 

'*)  r^Og  derfor  have  de  i  Følge  Astronomerne  Maanen  som  særlig 
Planet,  fordi  den  er  meget  ustadig  i  Bevægelse  og  Lys." 
Ogsaa  Caxton,  der  lever  paa  Renaissancetiden,  betragter 
Maanen  som  Englændernes  ganske  særlige  Planet.  „For  we 
englysshe  men  ben  borne  under  the  domynacyon  of  the 
mone,  whiche  is  neuer  stedfaste  but  euer  wauerynge." 

alle  Lande  og  trives  endog  bedre  i  fjærne  Lande  end  paa 
egen  Grund  .  .  .  Derfor  spreder  den  sig  i  det  Qærne  over 
den  hele  Jord  og  betragter  enhver  Egn,  den  bebor,  som 
sin  egen.  Det  er  en  Kace,  der  ogsaa  er  dygtig  i  al  Art 
Industri.«  Han  fortæller  ogsaa,  at  hans  Tids  Englændere 
holdt  af  Bordets  Glæder  mere  end  noget  andet  Folk,  og  at 
de  gave  mange  Penge  ud  til  Fede  og  Klæder.  Dog  det 
Punkt,  som  her  blot  vedkommer  os,  er  den  saa  stærkt 
fremtrædende  Smag  for  Kejser.  Deres  smaa  Flokke  med 
det  hellige  Land  som  Bestemmelsessted  hilste  under  Forbi- 
farten paa  Kongen  af  Cypern  og  droge  dernæst  paa  Æventyr 
i  Lilleasien. 

Man  drog  ikke  fra  England  paa  en  saa  fjærn  Tur 
uden  at  have  forsynet  sig  med  Breve  fra  sin  Suveræn,  der 
i  fornødent  Fald  kunde  tjene  som  Pas  og  Anbefalingsbrev. 
Ordlyden  af  disse  Breve  var  omtrent  overensstemmende  med 
følgende  Brev,  Edvard  IIL  udstedte  1354:  .  .  .  »Vide  alle, 
at  den  ædle  Johan  Meyngre,  Ridder,  kaldet  Bussigaud*), 
vor  Fange,  med  tolv  Riddere  maa  begive  sig  til  St.  Jago 
og  der  fra  drage  mod  Kristi  Fjender  i  det  hellige  Land,  og 
at  han  drager  afsted  med  vort  Samtykke;  at  vi  af  denne 
Grund  tage  ham,  hans  tolv  Riddere,  deres  Tjenere,  Heste 
o.  s.  V.  under  vor  Beskyttelse  og  Lejde«**).  Man  blev  vel 
modtagen  af  Kongen   over  Cypern,    hvem   man  hjalp  under 


•)  Jean  le  Maingre,  kaldet  Boucicaut,  senere  Marskalk  af 
Frankrig. 

"*)  Disse  Breve  maa  være  blevne  udstedte  meget  hyppig,  thi  man 
finder  dem  næsten  alle  redigerede  efter  en  enslydende  Formular, 
ligesom  vore  Passer.  I  Novbr.  1392  opholdt  Greven  af  Derby 
(den  senere  Henrik  IV.)  sig  i  Venedig  og  drog  her  fra  til  det 
hellige  Land.  Han  havde  til  Republiken  Anbefalingsbreve 
fra  Albrecht  IV.,  Hertug  af  Østerrige,  og  Stadens  store  Raad 
laante  ham  en  Galej  til  Rejsen.  Det  var  ogsaa  fra  Venedig, 
at  Thomas  Mowbrey,  Hertugen  af  Norfolk,  i  Febr.  1398—99 
indskibede  sig  til  det  hellige  Land ;  han  havde  fremstillet  sig 
for  Senatet,  forsynet  med  et  Brev  fra  Rikard  II. 

hans  talrige  Forlegenheder.  Kongen  viste  sig  meget  for- 
nøjet over  disse  Besøg  og  giver  undertiden  denne  jsin 
Glæde  Luft  i  Breve,  som  tydelig  vise,  at  det  er  hans 
Hjærtens  Mening.  I  1393  skrev  han  saaledes  fra  Nikosia 
til  Rikard  II.  og  sagde  ham,  at  en  Ridder  ikke  behøvede 
nogen  personlig  Anbefaling  hos  ham  for  altid  at  være  vel- 
kommen paa  Øen:  alle  Kongen  af  Englands  Undersaatter 
ere  for  ham  lige  saa  mange  Venner;  han  er  lykkelig  over 
Henry  Percys  Nærværelse;  han  vil  være  ham  meget  til 
Nytte. 

Med  Lysten  til  Pilegrimsfærden  forbandt  sig  imidlertid 
for  en  stor  Del  ogsaa  Tanken  om  de  Æventyr,  man  vilde 
komme  til  at  bestaa  paa  ommeldte  Steder  og  undervejs;  i 
fornødent  Fald  skabte  man  selv  slige  Æventyr,  og  det 
fromme  Formaal  forsvandt  i  slige  Tilfælde  aldeles  under 
Mængden  af  verdslige  Mellemspil.  I  1402  bekjendtgjør  t. 
Ex.  Werchin,  Seneskalk  af  Hennegau,  sin  Plan  om  en 
Pilegrimsfærd  til  St.  Jago  i  Spanien  og  sin  Hensigt  at 
modtage  en  Dyst  i  ridderlig  Færd  med  enhver  Ridder,  naar 
denne  blot  ikke  drager  ham  tyve  Mil  bort  fra  hans  Vej. 
Han  angiver  forud  sin  Rejseplan,  for  ;at  man  kan  være 
underrettet  og  holde  sig  rede. 

Omtrent  med  lignende  Ideer  drog  i  den  første  Halvdel 
af  det  fjortende  Aarhundrede  den  berømte  Ridder  Johan  af 
Mande  ville  afsted,  eller  hvad  nu  den  rejsende  ellers  monne 
hedde,  der  har  efterladt  os  de  Portællinger,  der  tillægges 
denne  Ridder*).  Denne  interessante  Skribent  var  dragen  til 
Palæstina,  halvt  for  at  helliggjøre  sig,  halvt  for  at  kjende 
Verden  og  dens  Mærkværdigheder  og  kunne  tale  derom; 
thi    mangfoldige  Mennesker,    siger   han,    finde   megen  For- 


*)  De  saakaldte  „Mjandevilles  Rejser"  ere  sikkerlig  skrevne 
paa  Fransk  i  det  fjortende  Aarhundrede,  senere  ere  de  blevne 
oversatte  paa  Latin  og  Engelsk.  Kun  det  Parti,  der  refererer 
sig  til  Ægypten,  Syrien  og  Palæstina,  synes  at  have  eu 
virkelig  Rejse  til  Grund. 

nøjeise  i  at  høre  Beskrivelser  om  forskjellige  Landes  Mærk- 
værdigheder. Naar  han  offentliggjør  sine  Rejseindtryk,  er 
Aarsagen  først  og  fremmest,  at  mangfoldige  Personligheder 
holde  af  Fortællinger  om  det  hellige  Land  og  deri  finde 
stor  Trøst  og  Hygge;  men  han  vil  ogsaa  forfatte  en  Rej  se- 
fa  aand  bog,  for  at  smaa  Karavaner  i  Smag  med  hans  og 
den  ovennævnte  Boucicauts  kunne  drage  Fordel  af  hans 
Erfaring.  Han  har  nu  ganske  vist  ikke  de  moderne  Bøgers 
Nøjagtighed;  men  man  maa  ikke  tro,  at  hans  Tanker  om 
den  Vej,  der  maa  følges,  ere  saa  ufornuftige  endda.  Saa- 
ledes  »for  at  drage  den  lige  Vej«  fra  England  til  Pa- 
læstina tilraader  han  følgende  Rejseplan:  Frankrig,  Burgund, 
Lombardiet,  Venedig,  Famagusta  paa  Cypern,  Jaifa,  Jeru- 
salem. Foruden  Fortællingen  om  en  Rejse  til  Palæstina, 
som  han  synes  virkelig  at  have  foretaget,  giver  han  ogsaa 
en  Beskrivelse  af  en  Skare  Lande,  befolkede  med  indbildte 
Uhyrer.  Denne  fantastiske  Del  af  hans  Værk  formindskede 
ikke  dets  Held,  tvært  imod;  men  vi,  der  ere  langt  mindre 
godtroende  end  vore  Fædre,  optage  nu  til  Dags  ikke  mere 
med  samme  Velvilje  Fortællingen  om  saa  mange  Vidundere, 
ja  vi  finde  ikke  engang  den  Undskyldning,  Forfatteren  giver 
os,  tilstrækkelig  som  Garanti  for  hans  Godtroenhed :  »Sager, 
der  ere  forefaldne  for  saa  lange  Tider  siden,  gaa  i  Glemme, 
og  Mands  Hukommelse  kan  ikke  holde  alt  tilbage  eller 
forstaa  alt.« 

Mange  Bøger  fulgte  efter  hans,  endnu  mere  i  det 
enkelte  gaaende  og  mere  praktiske.  Medens  en  Fornyelse 
af  Korstogene  syntes  mindre  og  mindre  rimelig,  var  Tallet 
af  de  enkelte  Pilegrimme  i  stadig  Tilvæxt.  Præstens  Ord 
kunde  ikke  mere  løsrive  hele  Nationer  fra  deres  Jord;  nu 
løsnedes  blot  stedvis  enkelte  Grupper  fromme  Mænd  eller 
æventyrlige  Lykkeriddere,  som  droge  Fordel  af  Saracenernes 
tolerante  Aand  og  besøgte  de  hellige  Steder.  Man  drog 
virkelig  ikke  længere  afsted  for  at  bekæmpe  den  vantro, 
men  for  at  bede  ham  om  Tilladelse  til  at  se  Jerusalem.   I 

det  femtende  Aarhundrede  finder  man  i  Venedig  en  hel 
Overfartsentreprise  organiseret  til  Pilegrimmenes  Fordel;  der 
er  forud  bestemte  Priser,  og  man  sælger  ved  sin  Tilbage- 
komst sit  Sengested  og  sine  Matratser*);  der  var,  kort  sagt, 
fastslaaet  en  Række  Sædvaner,  som  vise  Rejsernes  Hyppig- 
hed. Om  alle  disse  Enkeltheder  havde  Englænderen  ved 
sin  Bortrejse  blot  at  raadføre  sig  med  den  fortræffelige 
Haandbog  af  sin  Landsmand  William  Wey**),  den  bedste, 
noget  Land  kan  opvise  fra  det  femtende  Aarhundrede,  og 
den  mest  praktiske. 

William  Wey  viser  allerede  for  den  rejsende  al  den 
Omhu,  vi  nu  til  Dags  ere  vante  til;  han  forfatter  Huske- 
sedler over  Ord,  man  bør  lære,  en  Ordfortegnelse  over 
græske  Ord,  det  er  nyttigt  at  kunne,  og  han  meddeler 
allerede  til  Mindelse  de  selv  samme  Spørgsmaal,  vore  Ord- 
bøger gjentage  i  et  mindre  blandet  Sprog: 

»God  Morgen.  —  Caiomar e. 

Velkommen.  —  Cai  osertys. 

Sig  mig  Vejen.  —  Dixiximo  strata. 

Giv  mig  det.  -  Doys  me  tutt. 

Kvinde,  har  du  god  Vin?  —  Geneca  esse  calocrasse? 
Hvor  meget?  —  Posso? 


*)  Man  kjøbte  det  i  Nærheden  af  Markuskirken,  og  man  havde 
det  hele  for  3  Dukater,  deri  indbefattet  Lagner  og  Tæpper. 
Naar  Rejsen  er  gjort,  tager  Sælgeren  disse  Sager  tilbage 
for  halvanden  Dukat:  „Also  when  ye  com  to  Venyse  ye  schal 
by  a  bedde  by  seynt  Markys  cherche:  ye  schal  have  a  fedyr 
bedde,  a  matres,  too  pylwys,  to  peyre  schetis  and  a  qwylt, 
and  ye  schal  pay  iij  dokettis ;  and  when  ye  com  ayen,  bryng 
the  same  bedde  to  the  man  that  ye  bowt  hit  of  and  ye  schal 
haue  a  dokete  and  halfe  ayen,  thow  hyt  be  broke  and  worne." 
(„Itineraries  of  William  Wey"). 

'*)  The  Itineraries  of  William  Wey,  fellow  of  Eton  College; 
til  Jerusalem,  A.  D.  1458  og  A.  D.  1462;  til  St.  Jago 
di  Compostella,  A.  D.  1456.  Paa  sin  første  Rejse  drager 
Wey  fra  Venedig  med  en  Flok  paa  197  Pilegrimme,  som  ind- 
skibes paa  2  Galejer. 

Han  giver  ogsaa  en  Fortegnelse  over  de  vexlende  Mønt- 
systemer fra  p]ngland  til  Grækenland  og  Syrien  og  et  Pro- 
gram over  Anvendelsen  af  Tiden,  der  ligesom  i  vore  Dage 
er  knapt  afmaalt:  han  beregner  saaledes  kun  tretten  Dage 
for  at  se  alt  og  drage  afsted  paa  ny.  Endelig  meddeler 
han  en  fuldstændig  Liste  over  alle  de  Byer,  man  har  at 
passere  med  deres  indbyrdes  Afstande,  fet  Kort  over  det 
hellige  Land  med  Angivelse  af  alle  mærkelige  Steder  og  en 
betydelig  Fortegnelse  over  den  Aflad,  man  kan  tjene. 

Wey  forudser  alle  de  Ubehageligheder,  Skibskaptejnens 
slette  Vilje  kan  forvolde  den  rejsende;  han  anbefaler  at  tage 
Plads  paa  den  højeste  Del  af  Galejen;  thi  i  den  nederste 
Del  kvæles  man,  og  Stanken  er  utaalelig*);  man  skal  ikke 
betale  mere  end  fyrretyve  Dukater  fra  Venedig  til  Jaffa, 
Kosten  iberegnet.  Kaptejnen  maa  forpligte  sig  til  at  lægge 
bi  ved  forskjellige  Havne  for  at  kjobe  friske  Levnedsmidler. 
Han  er  ^pligtig  at  give  varmt  Kjed  til  Middag  og  Aften, 
god  Vin,  rent  Vand  og  Beskøjter;  men  man  gjør  i  øvrigt 
vel  i  at  medføre  Forraad  for  sit  særlige  Brug;  thi  selv  »ved 
Kaptejnens  Bord«  er  man  meget  udsat  for  at  faa  fordærvet 
Brød  og  Vin**).  Man  maa  ogsaa  have  Lægemidler,  »Laxa- 
tiver«  og  ^»Restorativer«,  Safran,  Peber  og  Krydderier. 
Naar  man  kommer  til  en  Havn,  er  det  godt  at  hoppe  i 
Land  blandt  de  første   for  at  blive  opvartet   for   de   andre 


♦)  „For  in  the  lawyst  (Lastrummet)  under  hyt  is  ryght  smolde- 
ryng  hote  and  stynkynge." 

**)  „For  thow  ye  schal  be  at  the  tabyl  wyth  yowre  patrone,  not- 
wythstondynge  ye  schal  oft  tyme  haue  nede  to  yowre  vytelys, 
bred,  chese,  eggys,  frute,  and  bakyn  (bacon),  wyne  and  other, 
to  make  yowre  collasyvn:  tor  sum  tyme  ye  schal  haue  febyl 
bred,  wyne  and  stynkyng  water,  meny  tymes  ye  schal  be  ful 
fayne  to  ete  of  yowre  owne."  —  Det  er  endogsaa  forsigtigt 
at  medtage  et  Bur  med  Kyllinger;  man  maa  i  saa  Fald  ikke 
glemme   en  halv  Skjæppe  Korn  til  deres  Foder. 

Og  ikke  faa  Resterne;  dette  egoistisk-praktiske  Raad  vender 
oftere  tilbage.  I  Land  bør  man  være  varsom  med  Frug- 
terne; »thi  de  ere  ikke  indrettede  for  ens  Temperament  og 
volde  Blodgang,  og  naar  en  Englænder  faar  denne  Sygdom, 
er  det  et  Under,  om  han  slipper  fra  den  og  ikke  dør.« 
Naar  man  har  naaet  Palæstina,  maa  man  give  Agt  paa 
Tyvene;  naar  man  ikke  tænker  herpaa,  kunne  Saracenerne 
snakke  fortrolig  med  den  rejsende,  og  i  Samtalens  Lob 
stjæle  de  »ens  Knive  og  andre  Smaagjenstande,  man  har  paa 
sig*).«  I  Jaffa  maa  man  ikke  glemme  at  lebe  for  alle  andre 
og  faa  fat  i  det  bedste  Æsel;  »thi  man  betaler  ikke  mere 
for  det  bedste  end  for  det  sletteste.«  Karavanen  giver  sig 
paa  Marche,  og  nu  er  det  forsigtigst  ikke  at  fjærne  sig  fra 
sine  Fæller  af  Frygt  for  Ugjerningsmænd, 

Til  Trods  for  sidstnævnte  Raad  er  den  Tolerancens 
Aand,  Saraceneren  lægger  for  Dagen,  overalt  synlig  i  hele 
Bogen;  han  forbyder  ikke  Adgangen  til  Palæstina  for  alle 
disse  Pilegrimme,  der  hyppig  komme  som  Spioner  og  Fjender, 
og  han  lader  disse  Skarer  handle  efter  eget  Behag;  man  ser 
William  Weys  Fæller  i  det  hele  færdes,  som  de  ville, 
komme  tilbage,  naar  dem  lyster,  og  forud  træffe  Aftale  om 
Udflugter,  ret  som  man  kan  gjore  den  Dag  i  Dag.  De 
finde  evropæiske  Kjobmænd  etablerede  og  drivende  udstrakt 
Handel  i  de  vantros  Havne;  de  have  kun  alvorlig  at  be- 
frygte lokale  Krige  og  slemme  Sammenstød  paa  Havet. 
Man  ser  dem  derfor  paa  Hjemrejsen  med  megen  Uro  bringe 
i  Erfaring,  at  en  tyrkisk  Flaade  er  beredt  til  at  forlade 
Konstantinopel;  —  Tyrkerne  havde  ganske  nylig  erobret 
denne  By,  hvorimod  Syrien  endnu  udgjorde  et  Rige  sammen 


*)  „Al so  take  goyd  hede  of  yowre  knyves  and  other  smal 
thynges  that  ye  ber  opon  yow,  for  the  sarsenes  wyl  go  tal- 
kyng  wyth  yow  and  make  goyd  chere,  but  the  wyl  stele  fro 
yow  that  ye  haue  and  they  may."  • 

med  Ægypten;    til   alt    Held    for  Pilegrimmene    stødte    de 
ikke  paa  denne  Flaade. 

William  Wey  gjorde  tvende  Gange  denne  store  Rejse, 
og  ved  sin  Tilbagekomst  til  England  testamenterede  han  et 
Kapel,  der  var  bygget  efter  Gravkirkens  Mønster,  de  Reli- 
kvier, han  havde  bragt  med  sig,  nemlig  en  Sten  fra  Gol- 
gatha,  en  anden  fra  Kristi  Grav,  en  fra  Tabor  Bjærg,  en 
Qerde  fra  det  Sted,  hvor  Korset  fandtes,  med  mere. 


IX.     Slutningsbemærkninger. 

Vi  have  fulgt  den  nomadiserende  Race  til  mange  Steder, 
paa  Landevejen,  til  Kroen,  til  Kipperne,  til  Kirkerne;  vi 
have  set  den  øve  en  Skare  forskjellige  Haandteringer  og 
forstaa  de  mest  forskjellige  Erhverv:  Sangere,  Gjeglere, 
Charlataner,  Pilegrimme,  Prædikebrødre,  Tiggere,  Tigger- 
brødre, Vagabonder  af  forskjellig  Art,  flygtende  vornede, 
Afladskræm  mere,  Riddere,  der  ynde  lange  Rejser.  Vi  have 
ledsaget  dem  hist  og  her  paa  Englands  Hovedveje,  ja  vi 
have  endog  fulgt  dem  til  Rom  og  det  hellige  Land,  og  her 
ville  vi  lade  dem  blive.  Til  den  omvankende  Klasse  høre 
endnu  Repræsentanter  for  mange  Professioner,  t.  Ex.  Skrivere, 
Kolportører,  Forevisere  af  Dyr,  saalunde  Menageriejeren,  til 
hvem  Villard  af  Honnecourt  en  Dag  traadte  ind  for  at 
tegne  en  Løve  efter  »levende  Model.«  De  Klasser,  der  i 
Virkeligheden  ere  af  Vigtighed,  have  vi  imidlertid  studeret. 

Den  Livsstrøm,  der  repræsenteres  ved  Existensen  af 
alle  disse  Nomader,  er  mægtig;  vi  have  set,  hvilken  stor, 
om  end  ikke  altid  klart  fremtrædende  Rolle  de  have  spillet 
i  Staten.  Arbejderen  sprænger  de  Baand,  som  i  Aar- 
hundreder  have  bundet  ham  til  Stavnet,  og  vil  fremtidig 
være  Herre  over  sin  Person  og  sin  Tjeneste,  vil  leje  sig 
ud  dagvis,  som  det  tykkes   ham  selv,    og   for  en  Pris,   der 

svarer  til  den  Trang,  man  har  til  at  benytte  ham.  Det  er 
en  nødvendig  Reform,  han  kræver,  og  som  fuldbyrdes  lidt 
efter  lidt,  til  Trods  for  Lovene  og  fjærnt  for  alles  Blik*). 
Den  er  ikke  desto  mindre  af  største  Betydning,  og  det  er 
paa  Landevejene,  man  snarere  maa  studere  den  end  paa 
Borgen.  Man  maa  søge  Oprindelsen  til  denne  Reform  i 
hine  Kratskove,  hvor  bevæbnede  Flokke  samle  sig  under 
Gudstjenesten,  og  paa  Bivejene,  hvor  den  fålske  Pilegrim 
kaster  sin  Stav  for  atter  at  gribe  sine  Redskaber  og  søge 
Arbejde  langt  borte  fra  sin  gamle  Herre.  —  Disse  Flokke 
prædike  ved  Exemplets  Magt  den  Frigjerelse,  de  omvankende 
Klærke  udvikle  i  deres  Taler,  de  gjøre  en  umiddelbar  og 
populær  Brug  af  samme. 

Det  er  til  Dels  paa  Landevejen,  til  Dels  under  Noma- 
dernes Indflydelse,  at  Aarhundredets  store  Spergsmaal  gaa 
<ieres  Løsning  i  Møde,  det  sociale  som  det  religiøse  Spergs- 
maal. Tiggermunkene  gaa  fra  Dør  til  Dør,  Afladskræmmerne 
berige  sig,  Pilegrimmene  leve  af  Almisser  og  Fortællinger 
om  deres  Æ ventyr,  stadig  paa  Farten  og  stadig  ved  deres 
Værk.  Hvad  er  da  dette  Værk?  Ved  idelig  at  henvende 
sig  til  Mængden  ende  de  med  at  blive  dens  fortrolige,  med 
at  gjøre  den  til  Dommer  over  sig,  at  opklare  dens  Skuffelser 
betræffende  sig,  og  nu  blive  Reformerne  uundgaaelige. 
Saaledes  vil  ogsaa  paa  dette  Led  Middelalderens  Rust  svinde 
og  et  Skridt  være  gjort  fremad  mod  den  moderne  Civili- 
sation. 

Endelig  har  hver  af  disse  besynderlige  Typer,  for  sig 


*)  Vi  have  hørt,  hvorledes  Almuens  Krav  paa  Ophævelsen  af 
Livegenskabet  og  Nedsættelsen  af  de  trykkende  Skatter  vare 
Hovedaarsagerne  til  det  store  Oprør  1381;  ganske  vist  blev 
det  ved  Forræderi  slaaet  til  Jorden,  og  Parlamentet  søgte  at 
lægge  Folket  i  de  gamle  Lænker;  men  dette  lod  sig  trods 
alle  Anstrængelser  ihke  gjøre.  Livegenskabet  forsvinder  i 
England  i  Løbet  af  det  femtende  Aarhundrede. 

betragtet,  den  Gavn  at  vise  meget  tydelig  og  ret  personlig 
en  karakteristisk  Side  ved  Tidsalderens  Smag,  Tro  og 
Tragten.  Hver  af  disse  Klasser  svarer  til  en  Trang,  en 
Særhed  eller  national  Lyde;  gjennem  dem  kan  man  stykkevis 
undersøge  Folkets  Sjæle  og  rekonstruere  dem  helt  og  holden, 
som  man  af  et  Lands  Flora  kan  gætte  sig  til  Jord- 
bundens Natur. 

Det  almene  Indtryk  er,  at  Englands  Kolk  undergaar  en 
af  disse  betydelige  Forandringer,  der  for  Historikerens  Blik 
fremtræder  som  Svinget  paa  en  Landevej.  Ved  Udgangen 
af  Bjærgene  og  Kløfterne  skifter  Vejen  pludselig  Retning, 
og  det  er  den  rige,  solklare,  frugtbare  Slette,  man  opdager 
i  det  fjærne.  Vi  ere  endnu  ikke  komne  der  hen,  megen 
Møje  er  endnu  forbeholdt  os;  den  vil  momentvis  paa  ny 
forsvinde  for  vore  Øjne ;  men  vi  have  skimtet  den,  og  Re- 
sultatet af  vore  Anstrængelser  er,  at  vi  da  i  det  mindste 
vide,  i  hvad  Retning  vi  maa  gaa  for  at  naa  den.  I  den 
Tidsalder,  der  kommer,  vil  den  frigjorte  Bonde  beriges  til 
Trods  for  de  Krige,  Stormændene  føre  mod  hverandre*),  og 
Underhuset  vil  i  sin  Haand  faa  et  Redskab,  hvormed  det 
kan  kontrolere  den  kongelige  Magt,  som  den  i  Tidernes 
Løb  vil  kunne  gjøre  et  mer  eller  mindre  godt  Brug  af, 
men  som  dog  til  Dato  er  det  bedste,  der  er  opfundet:  det 
Parlament,  der  for  Tiden  har  sit  Sæde  i  Westminster,  er  i 
sin  væsentligste  Del  identisk  med  det  Parlament,  som  under 
de  sidste  Konger  af  Huset  Plantagenet  forberedte  Konge- 
rigets Grundlove.  I  det  fjortende  Aarhundrede  har  Menne- 
sket altsaa  dog  ikke  gjort  noget  Tilbageskridt,  hvad  saa  end 


*)  I  de  langvarige  røde  og  hvide  Rose-Krige  (1455 — 85)  oprives 
de  engelske  Stormændsslægter  næsten  aldeles;  men  Bonde- 
standen er  bleven  fri,  og  det  er  den  engelske  Selvejerbonde, 
som  i  det  syttende  Aarhundrede  rejser  sig  mod  Stuarternes 
tyranniske  Lyster  og  danner  Kjærnen  i  Parlamentets  Hær  og 
i  Cromwells  Jærnsider. 

nogle  Tænkere  sige,  dev  have  ladet  sig  alt  for  stærkt  blænde 
ved  Simon  af  Montforts  og  den  hellige  Ludvigs  Glans*). 
Der  udkræves  intet  andet  Bevis  herfor  end  den  Mængde  i 
Sandhed  moderne  Ideer,  sona  spredtes  over  hele  Samfundet: 
blandt  den  højere  Klasse  under  Indflydelse  af  en  bedre 
Opdragelse  og  mere  fremskreden  Civilisation;  blandt  den 
lavere  Klasse  gjennem  et  langt  Kjendskab  til  fælles  Mis- 
brug; Ideerne  populariseres  oggjøres  praktiske  af  Nomaderne: 
uvidende  Arbejdere,  forvorpne  Klærke.  Alle  disse  Forstands- 
udskejelser,  hele  dette  religiøse  Aandsvanvid,  disse  uophør- 
lige Rejsninger  og  disse  Daarskaber,  man  har  kunnet  lægge 
Mærke  til,  ville  vende  Intelligenserne  bort  fra  de  falske  og 
farlige  Følelser,  som  nødvendigvis  maatte  drives  ud  i  det 
yderlige,  for  at  de  kunde  blive  utaalelige  og  kastes  til  Side. 
Angaaende  en  Mængde  slige  Punkter  vil  Nomaden  altid 
have  meget,  hvorom  han  kan  oplyse  den  videbegj ærlige,  der 
udfritter  ham ;  han  vil  maaske  lære  ham  Hemmeligheden 
ved  disse  næsten  ufattelige  Anskuelser,  der  syntes  at  nød- 
vendiggjøre  en  total  Omvæltning,  lig  den,  Frankrig  saae 
oprinde  ved  Slutningen  af  forrige  Aarhundrede,  en  ny  eller 
snarere  en  første  contrat  social.  England  har  af  mange 
Grunde  ikke  haft  sligt  Behov;   en  af  disse  Grunde  er  Ind- 


*)  Stubbs,  hvem  vi  skylde  det  bedste  existerende  Værk  over 
Englands  Forfatningshistorie  (The  constitutional  history 
of  England,  1880,  3  vol.  8°),  udviser  en  alt  for  vidtgaaende 
Foragt  for  det  fjortende  Aarhundrede,  som  han  idelig  stiller 
i  Modsætning  til  det  trettende: 

„We  pass  from  the  age  of  heroism  to  the  age  of  chivalry, 
from  an  age  ennobled  by  devotion  and  self  sacritice  to  one 
in  which  the  gloss  of  superficial  refinement  fails  to  hide  the 
reality  of  heartless  selfishness  and  moral  degradation,  an  age 
of  luxury  and  cruelty"  o.  s.  v.  (II.,  679).  Slige  Anskuelser, 
der  have  vundet  stor  Udbredelse  ved  den  fortrinlige  Histo- 
rikers Avtoritet,  bør  dog  ikke  adopteres ;  i  det  mindste  maa 
man  blot  henføre  dem  til  en  Del  af  Samfundets  høje  Klasse. 

flydelsen  fra  disse  Nomader,  som  samlede  hele  Folket  og 
gjennem  denne  Enhed,  der  gjorde  det  stærkt,  satte  Folket 
i  Stand  til  at  fravriste  Magthaverne  de  hver  til  sin  Tid 
nødvendige  Indrømmelser.  Og  da  nu  selv  de  roligste  For- 
andringer ikke  gaa  for  sig  uden  en  Smule  Forstyrrelse,  og 
da  ogsaa  Englænderne  i  Aarhundredernes  Løb  have  haft  mere 
end  ét  blodigt  Sammenstød,  vil  Nomaden  muligvis  ende  sin 
Belæring  med  for  den  lyttende  Tilhører  at  gjentage  et  Ord- 
sprog af  en  vis,  ikke  helt  fortærsket  Kløgt:  »Kroget  Ved 
gjør  det  bedste  Baal.< 


# 


En  Episode  af  Herats  Historie.' 

(Slutning). 


IV. 

Aarsagen  til  Schahens  forandrede  Holdning  lige  over  for 
M'Neill,  var,  at  den  russiske  Sendemand  Grev  Simonich,  var 
ankommen  til  Lejren  Morgenen  efter  den  engelske  Ministers 
Besøg  i  Herat,  og  han  forblev  ikke  et  Øjeblik  uvirksom 
Tilskuer  ved  Begivenhederne.  Han  begyndte  strax  at  op- 
muntre Schahen  til  at  fortsætte  Kampen,  og  Soldaterne,  der 
længe  ikke  havde  faaet  Sold  og  begyndte  at  blive  trætte 
af  Belejringen,  oplivedes  ved  en  rigelig  Uddeling  af  russiske 
Penge.  Efter  at  have  rekognosceret  Fæstningen  paaviste 
han,  at  de  valgte  Angrebspunkter  vare  for  stærke,  og  at 
den  Side,  hvor  fra  Byen  lettest  kunde  tages,  var  den  østlige. 
Han  lod  ogsaa  de  Officerer,  der  ledsagede  ham,  vejlede 
Perserne  med  Hensyn  til  Anlægget  af  de  virksomste 
Batterier. 

Den  engelske  Sendemand,  der  nu  blev  behandlet  med 
stor  Kulde  af  Perserne,  var  rasende.  Imidlertid  forsøgte 
han  endnu  en  Gang  at  hævde  sin  Indflydelse  hos  Schahen 
ved  at  sende  ham  en  skarp  og  truende  Note,  men  uden 
Virkning,  da  Schahen  foruden  den  Opmuntring,   han  fik  af 


*)  Se  Hist.  Arkiv  XIII.,  401. 

Historisk  Arkiv.    II.     1885.  \\ 

Grev  Simonich,  hvis  Tale  var  ham  langt  behageligere  at 
lytte  til  end  M'Neills,  netop  samme  Dag  fra  Sultanen  i 
Kandahar  havde  faaet  Tilbud  om  Hjælp  imod  Herat,  saa 
at  han  nu  følte  sig  mere  selvtillidsfuld. 

Det  var  ikke  alene  til  den  persiske  Lejr,  at  den  rus- 
siske Indflydelse  vidste  at  bane  sig  Vej.  Ogsaa  i  Herat 
hvor  russisk  Guld  heller  ikke  blev  afvist,  begyndte  man  at 
overveje,  om  det  ikke  var  det  sikreste  at  kaste  sig  i  Armene 
paa  Russerne.  Natten  til  den  23de  Maj  samledes  de  af- 
ghanske Høvdinger  til  en  Raadslagning,  ved  hvilken  det 
blev  foreslaaet,  at  Herat  igjennem  den  russiske  Sendemand 
skulde  hylde  den  russiske  Czar  som  Overherre,  .da  de  mente, 
at  saa  vilde  Perserne  ikke  vove  at  fortsætte  Belejringen  og 
Englænderne  ikke  at  blande  sig  i  deres  Anliggender.  For- 
slaget blev  gunstig  optaget;  men  da  der  indløb  Efterretning 
om,  at  M'Neill  havde  truet  Perserne  med  en  engelsk  Hær, 
betænkte  man  sig  dog  paa  at  vedtage  det. 

Mærkeligt  nok  fik  Pottinger  Lov  til  at  overvære  For- 
handlingerne ;  men,  efter  som  Stemningen  vexlede,  blev  han, 
naar  han  søgte  at  vise,  at  det  vilde  være  nedværdigende 
for  Kamran  at  kaldes  Persiens  Vasal,  det  ene  Øjeblik  hørt 
med  Høflighed  og  det  andet  afvist  med  krænkende  Haan. 
Da  han  imidlertid  ikke  kunde  udrette  noget,  gik  han  i  sin 
Iver  for  at  forhindre  Byens  Overgivelse  saa  vidt,  at  han 
gav  Yar  Mahomed  bestemt  Tilsagn  om,  at  England  strax 
vilde  lægge  sit  Sværd  i  Vægtskaalen  til  Fordel  for  Herat. 
Herved  lykkedes  det  ham  virkelig  ogsaa  at  faa  Visiren  til 
at  tage  en  Del  af  de  lige  over  for  Persien  gjorte  Tilbud 
tilbage,  saa  at  de  nu  kun  lod  paa,  at  Kamran  skulde  virke 
for  Slavehandelens  Ophævelse,  søge  at  formaa  Hezareherne 
til  at  tage  Krigstjeneste  hos  Schahen  af  Persien,  hvem  han 
vilde  overgive  sin  og  sin  Visirs  Søn  som  Gisler  og  aarlig 
sende  en  Foræring,  —  alt  imod  at  Belejringen  strax  blev 
hævet,  Ghorian  givet  tilbage  og  den  udhungrede  Fæstning 
forsynet  med  Korn  fra  Persien. 

Da  Pottinger  meddelte  M'Neill,  hvad  han  havde  gjort, 
fik  han  en  meget  skarp  Irettesættelse  af  denne,  fordi  han 
—  i  Steden  for  at  anvende  svævende  Talemaader  og  halve 
Løfter  —  havde  villet  binde  sin  Regering  ved  et  ligefremt 
Tilsagn  om  Hjælp.  Han  havde  derved  bragt  sig  selv  i  en 
yderst  vanskelig  Stilling,  der  var  ikke  andet  for  ham  at 
gjøre,  end  at  begive  sig  til  Høvdingernes  Forsamling  og 
aabent  tilstaa,  at  han  i  sin  Iver  havde  lovet  mere,  end  han 
kunde  staa  ved.  Denne  Tilstaaelse  fremkaldte  en  sand 
Storm  i  Forsamlingen,  Trusler  og  Bebrejdelser  haglede  ned 
over  ham  selv,  over  M'Neill  og  hele  den  britiske  Nation, 
og  strax  bleve  paa  ny  Forhandlingerne  om  at  give  sig  ind 
under  Ruslands  Beskyttelse  gjenoptagne,  men  —  underligt 
nok  —  uden  at  Pottinger  blev  udstødt  af  Forsamlingen, 
endskjønt  Forsvarerne  jo  nu  maatte  betragte  ham  som  en 
meget  tvivlsom  Ven.  Kort  efter  blev  han  af  M'Neill  officielt 
udnævnt  til  britisk  Agent  i  Herat;  medens  Sendemanden 
selv,  da  hans  Stilling  i  den  persiske  Lejr  stadig  blev  vanske- 
ligere og  utaaleligere,  endelig  besluttede  at  forlade  Persien. 
Den  diplomatiske  Forbindelse  imellem  de  to  Lande  var  der- 
med afbrudt,  og  Persien  var  ikke  længere  af  Navn  Stor- 
britanniens allierede. 

Medens  alt  dette  gik  for  sig,  havde  Perserne,  vejledede 
af  Russerne,  fuldstændig  indesluttet  Herat,  hvor  Indbyggernes 
Savn  og  Lidelser  toge  til  fra  Dag  til  Dag.  Hestene  vare 
for  længst  dræbte  til  Føde,  en  stor  Del  Huse  nedbrudte  for 
at  skaffe  Bræ^ndsel,  og  den  store  Sammenhoben  af  Mennesker 
inden  for  Voldene  havde  ikke  alene  begyndt  at  fremkalde 
Hungersnød;  men  ogsaa  forskjellige  pestagtige  Sygdomme 
bortreve  Beboerne  i  Hobetal.  Og  intet  Under,  at  Pesten 
greb  mere  og  mere  om  sig:  Skarndyngerne  vare  voxede  til 
en  utrolig  Størrelse;  —  nu  var  det  ikke  blot  døde  Katte 
og  Hunde,  der  laa  henslængte  rundt  omkring;  —  Luften 
blev  forgiftet  paa  en  endnu  forfærdeligere  Maade  af  de  for- 
raadnende   menneskelige  Legemer,    der  overalt  henlaa  ube- 

11* 

gravede.  For  at  fjærne  nogle  af  de  unyttige  Spisere  og 
lette  Nøden  for  de  tilbageblivende  bleve  en  stor  Del  Kvinder, 
Børn  og  Oldinge  jagne  ud  af  Byen,  og  Visiren  var  saa 
meget  mindre  betænkelig  derved,  som  den  Skæbne,  der 
kunde  vente  dem  dér,  næppe  vilde  være  stort  at  foretrække 
for  den,  de  grusomme  og  udsvævende  Persere  kunde  be- 
rede dem. 

Under  den  kyndigere  Ledelse  skrede  Belejringsarbejderne 
rask  frem.  Vel  blev  et  pludseligt  Angreb,  der  blev  forsøgt 
den  13de  Juni,  afslaaet;  men  kort  efter  vare  Brecherne 
praktikable,  paa  sine  Steder  begyndte  Perserne  at  slaa  Bro 
over  Graven  eller  at  opfylde  den,  og  Forsvarerne,  der  saae 
det  afgjørende  Øjeblik  nærme  sig,  begyndte  at  blive 
forsagte. 

Endelig  —  den  24de  Juni  efter  en  voldsom  Beskyd- 
ning —  kom  den  afgjørende  Storm,  rettet  imod  fire  for- 
skjellige  Punkter  af  Fæstningen.  —  Af  nogle  Papirer,  der 
efter  Kampen  bleve  fundne  hos  en  falden  persisk  Officer, 
saas  det,  at  de  russiske  Officerer  i  Lejren  havde  lagt  Planen 
til  Angrebet,  og  at  Schahen  strængt  havde  paalagt  An- 
førerne nøje  at  følge  Grev  Simonichs  Anvisninger  derfor. 
Som  sædvanlig  forsømte  de  imidlertid  af  indbyrdes  Mis- 
undelse og  Skinsyge  ret  at  støtte  hinanden,  og  endskjønt 
alle  fire  Angrebskolonner  naaede  frem  til  den  ydre  Grav- 
rand, bleve  de  tre  af  dem  drevne  tilbage  af  Afghanernes 
heftige  Ild,  efterladende  en  Mængde  døde  og  saarede,  hvilke 
sidste  senere  næsten  alle  bleve  dræbte  ved  Skud  fra  Voldene 
eller  af  Ligrøvernes  Knive. 

Kun  én  af  Angrebskolonnerne ,  hvis  Officerer  imod 
persisk  Sædvane  modig  marcherede  i  Spidsen,  lykkedes  det 
at  trænge  over  Grænsen  og  efter  en  kort  blodig  Kamp, 
under  hvilken  alle  Forsvarerne  faldt  paa  deres  Post,  at  tage 
den  nederste  Faussebraie.  Opmuntrede  af  deres  Held,  klat- 
rede en  Del  af  Angriberne  derefter  op  ad  Voldskraaningen, 
og  endskjønt  næsten    alle  Førerne  faldt  her,    lykkedes    det 

dog  ogsaa  at  tage  den  øvre  Faussebraie,  —  ja  en  Del  af 
de  stormende  naaede  endogsaa  det  øverste  af  Brechen.  Nu 
kom  imidlertid  Afghanernes  Reserve  til,  og  Forsvarerne, 
der  herved  fik  nyt  Mod,  trængte  Angriberne  tilbage.  Atter 
og  atter  søgte  disse  imidlertid  med  sandt  Raseri  at  sætte 
sig  fast  i  Brechen,  dog  kun  for  paa  ny  i  Uorden  at  blive 
kastede  tilbage  imod  deres  bag  fra  fremtrængende  Kamme- 
rater. I  det  ene  Øjeblik  vare  de  næsten  Herrer  over  Bre- 
chen, i  det  andet  styrtede  et  Modangreb  dem  atter  ned  i 
Faussebraien.  Det  var  en  spændende  Time,  i  hvilken 
Herats  Skæbne  hang  i  et  Haar! 

Ved  den  første  Efterretning  om  Stormen  havde  Yar 
Mahomed  forladt  sin  Bolig  for  at  ile  ud  til  Fæstnings- 
værkerne, og  Pottinger  sluttede  sig  til  ham.  Det  kritiske 
Øjeblik  udfordrede  begge  disse  Jærnmænds  hele  Kraft  og 
Mod.  Den  unge  Englænder  viste  sig  Øjeblikket  voxen.  Af- 
ghaneren derimod  svigtede.  Da  de  naaede  hen  imod  Kamp- 
pladsen, mødte  de  mange  Soldater,  der  vare  i  fuld  Flugt, 
og  det  var  tydeligt,  at  Besætningen  var  i  Færd  med  at 
opgive  Forsvaret.  Greben  ved  dette  Syn  lammedes  Visirens 
ellers  saa  stærke  Nerver  og  kraftige  Vilje:  pludselig  satte 
han  sig  ned  og  faldt  fuldstændig  sammen,  tilsyneladende 
sløv  og  ligegyldig  for,  hvad  der  gik  for  sig.  Højligen 
overrasket  over  denne  hans  ubetimelige  og  uva^rdige  For- 
sagthed søgte  Pottinger,  der  brændte  af  Iver  efter  at  naa 
op  til  Brechen,  ved  alle  Midler  at  mande  ham  op,  og  det 
lykkedes  ham  ogsaa  at  faa  ham  til  at  bestige  Volden. 

Perserne,  der  følte,  at  Modstanden  blev  svagere,  angrebe 
netop  med  fornyet  Kraft,  og  endskjønt  Yar  Mahomed  for- 
manede sine  vigende  Folk  til  for  Allahs  Skyld  at  standse 
og  kæmpe,  trykkede  de  sig  ved  paa  ny  at  gaa  frem,  —  og 
nu,  da  han  saae,  at  han  havde  tabt  Herredømmet  over  dem, 
svigtede  hans  eget  Mod  ham  paa  ny.  Under  Paaskud  af 
at  ville  hente  Forstærkning  gik  han  tilbage  og  satte  sig 
paa  samme  Sted  som  før,    i   det   han   saae  om  sig  med  et 

usikkert,  forvirret  Blik;  og  forfærdede  ved  at  se  deres  An- 
fører forlade  Kamppladsen  flygtede  Soldaterne  til  alle  Sider. 
Pottinger  søgte  at  standse  deno,  i  det  han  med  kraftige 
Ord  gjorde  dem  forstaaelig,  at  nu  at  svigte  var  den  fuld- 
stændige Ødelæggelse.  Greben  af  Skamfuldhed  rejste  Vi- 
siren  sig  atter  og  gik  frem,  men  vaklede  paa  ny,  og  for 
tredje  Gang  maatte  den  unge  fremmede  Officer  med  Ord  og 
Exempel  beskæmme  den  gamle  Kriger.  Da  hans  Bønner 
imidlertid  ble  ve  frugtesløse,  og  der  ikke  var  et  Øjeblik  at 
tabe,  greb  han  til  bitter  Haan  og  Bebrejdelser,  og  i  sin 
Fortvivlelse  tog  han  ham  endogsaa  til  sidst  ved  Armen  og 
trak  ham  hen  til  Brechen.  Visiren  maatte  følge,  og  ihvor- 
vel Pottingers  Ord  og  Exempel  ikke  vare  i  Stand  til  at 
indgyde  ham  virkeligt  Mod,  bragte  det  ham  dog  til  Raseri 
i  det  yderste  Øjeblik,  da  næsten  alle  Forsvarerne  havde  for- 
ladt deres  Post;  et  Minut  senere  —  og  Herat  havde  været 
Gj  en  stand  for  Persernes  Plyndring  og  Ødelæggelse.  Da  Af- 
ghanerne trods  Yar  Mahomeds  Tilraab  om  at  standse  ved- 
bleve  at  vige  for  Persernes  voldsomme  Angreb,  greb  han 
opbragt  en  vældig  Stang,  slog  med  den  som  et  vanvittigt 
Menneske  løs  paa  de  bageste  Soldater  og  drev  dem  frem 
under  en  Hagl  af  knusende  Slag.  For  at  unddrage  sig 
disse  pressede  Folkene,  der  ikke  kunde  vige  ud  til  Siden  i 
den  snævre  Tilgang  til  Brechen,  bag  fra  paa  deres  Kamme- 
rater, og  mange  af  dem  styrtede  hovedkulds  ned  ad  Vold- 
skraaningen,  der  var  bedækket  af  de  stormende  Persere. 
Dette  ufrivillige  Modangreb  virkede  som  et  Trylleslag: 
Panik  greb  nu  Angriberne;  —  i  vild  Flugt  forlode  de  de 
tagne  Stillinger  og  standsede  først  i  Løbegravene;  — Faren 
var  overstaaet,  osr  Herat  var  frelst! 


V. 

Afghanerne  hilste  imidlertid  ikke  Sejren  med  begejstret 
Jubel,  men  opførte  sig,  som  om  de  havde  lidt  et  afgj ørende 

Nederlag.  Garnisonen  var  nedslaaet  og  modfalden,  og  et 
almindeligt  Tungsind  syntes  at  hvile  over  alle.  Længe  efter 
at  Faren  var  overstaaet,  gik  Yar  Mahomed  om  som  halv 
forstyrret,  og  de  fleste  af  Høvdingerne  vare  saaledes  rystede 
af  det  kritiske  Øjebliks  Spænding,  at  de  i  flere  Dage  vare 
uskikkede  til  at  varetage  deres  sædvanlige  Pligter.  Selv 
da  de  paa  ny  toge  fat  paa  Arbejdet  med  at  udbedre  de 
sammenskudte  Fæstningsværker,  forsvandt  Modløsheden  ikke 
for  Virksomheden.  Med  rette  følte  de,  at  om  de  end 
denne  Gang  havde  afslaaet  Stormen,  vilde  kun  et  Mirakel 
kunne  sætte  dem  i  Stand  til  at  modstaa  et  saadant  Angreb 
til.  Deres  Hjælpemidler  vare  næsten  udtømte.  Soldaternes 
Føde  var  knap,  Indvaanerne  lede  den  forfærdeligste  Nød, 
og  Pengene  vare  ved  at  slippe  op,  saa  at  Soldaterne  ikke 
kunde  faa  deres  Sold. 

Heldigvis  for  Forsvarerne  var  Belejringshæren  lige  saa 
forknyt  over  den  afslaaede  Storm,  der  havde  kostet  den 
svære  Tab  (i  sin  Rapport  til  Lord  Palmerston  angav  M'Neill 
Tabet  til  17 — 1800  Mand);  Soldaterne  vare  ikke  at  formaa 
til  at  forny  Angrebet,  og  i  flere  Uger  hvilede  Belejrings- 
arbejdet  næsten  ganske. 

Imidlertid  blev  Tilstanden  i  Herat  stadig  sørgeligere, 
og  med  høje  Raab  forlangte  Soldaterne  Penge.  Vel  havde 
Kamran  og  Yar  Mahomed  som  de  fleste  andre  Høvdinger 
benyttet  de  urolige  Tider  til  paa  mange  Maader  at  berige 
sig;  men  de  lode,  som  om  de  intet  ejede.  Penge  maatte 
der  imidlertid  skaffes  til  Veje,  og  Visiren  lod  da  de  mere 
velhavende  af  Indbyggerne  udplyndre  til  sidste  Skilling. 
Den  svageste  Mistanke  om,  at  én  muligvis  skjulte  Kostbar- 
heder eller  Levnedsmidler,  var  nok  til,  at  han  strax  ved 
Trusler  og  Tortur  blev  tvungen  til  at  udlevere  sin  Ejendom, 
og  for  den  Mulighed,  at  han  endnu  kunde  skjule  mere,  bleve 
Pinslerne  drevne  til  det  yderste,  saa  at  Bødlen  sjælden 
slap  sit  Offer,  før  det  opgav  Aanden.  Medens  de  fattige 
døde    af  Sult,    omkom    saaledes   de    mere    velstaaende  paa 

Pinebænken,  for  hvilken  ikke  engang  Kvinderne  bleve 
skaanede.  Selv  i  Schah  Kamrans  Harem  vidste  disse  sig 
ikke  sikre  for  Visirens  Udpresninger,  et  saadant  Rædsels- 
herredomme  havde  han  indfort;  —  og  Pottinger,  der  jo  til- 
dels følte  sig  som  skyldig  i  Folkets  forlængede  Lidelser  og 
maatte  høre  meget  ondt  derfor,  led  meget  ved  daglig  at  se 
nye  Beviser  paa  den  styrendes  hensynsløse  Grusomhed  og 
Befolkningens  Elendighed. 

Efter  hans  modige  Optræden  under  Stormen  var  Pot- 
tingers  Stilling  i  det  hele  bleven  yderst  ubehagelig.  Den 
persiske  Schah,  der  var  i  høj  Grad  opbragt  over  hans  Virk- 
somhed i  Herat,  fordrede,  at  han  skulde  udvises  af  Fæst- 
ningen. Ogsaa  inden  for  Voldene  ansaa  mange  ham  som 
den  væsentligste  Hindring  for  Fredens  Afslutning,  og  Yar 
Mahomed  selv  havde  efter  Stormen,  under  hvilken  han 
følte  sig  ydmyget  af  den  unge  fremmede,  fattet  et  dybt 
Nag  til  ham.  Dog  vilde  han  ikke  opfordre  ham  til  at  for- 
lade Byen,  dels  fordi  mange  af  Forsvarerne  i  harn  saae 
deres  Redningsmand,  og  dels  fordi  Visiren  selv  muligen 
endnu  kunde  høste  Gavn  af  ham  og  hans  Regering. 

Belejringen  antog  stadig  mere  Præget  af  en  blot  Inde- 
slutning; men  det  forhindrede  ikke  Nøden  i  Byen  fra  at 
voxe  i  en  forfærdelig  Grad :  Dødsfaldene  af  Sult  og  Sygdom 
bleve  stedse  talrigere,  trods  alle  Udsugeiser  og  Grusom- 
heder kunde  Visiren  ikke  inddrive  flere  Penge,  og  det  var 
øjensynligt,  at  Overgivelsen  ikke  kunde  lade  vente  længe 
paa  sig.  Dog  søgte  Visiren  at  trække  Fredsunderhand- 
lingerne  ud,  navnlig  i  Haab  om  Undsætning  af  en  usbegisk 
Hær  fra  Turkestan,  og  Pottinger  bestyrkede  ham  heri  ved 
stadig  at  udtale  sin  Tro  paa,  at  England  paa  ny  vilde 
blande  sig  i  Striden.  I  et  Krigsraad,  som  Visiren  sammen- 
kaldte for  at  drøfte  Tilstanden,  blev  del  besluttet,  at  Byen 
trods  de  aabne  Brecher  og  den  rædselsslagne  Befolkning 
skulde  holde  ud  til  det  yderste;  men  Penge  maatte  der 
skaffes,  og  da  Topschi-Baschi'en  eller  Chefen  for  Artilleriet, 


En  Episode  af  Herats  Historie.  jgl 

sagde:  »Hvor  mange  Penge  end  Schahen  har,  kunne  vi  dog 
ikke  aftvinge  ham  dem;  men  hvis  I  ville  give  mig  Lov  til 
at  bemægtige  mig,  hvem  af  Indbyggerne  jeg  vil,  uden  at 
nogen  af  eder  blander  sig  deri,  vil  jeg  paatage  mig  Sol- 
daternes Underhold  i  to  Maaneder«,  gik  Krigsraadet  om  end 
modstræbende  ind  derpaa.  —  Det  gik  nu  ud  over  dem  af 
Indbyggerne,  der  tidligere  ved  Bestikkelse  eller  paa  anden 
Maade  havde  erhvervet  sig  Beskyttere  blandt  Høvdingerne 
og  derfor  vare  gaaede  fri  for  den  almindelige  Udpresning; 
men  hvor  mange  der  end  atter  udaandede  paa  Pinebænken, 
kom  der  dog  kun  lidt  ind  i  Krigskassen,  da  Topschi-Ba- 
schi'en  og  Visiren  i  Hemmelighed  delte  de  fleste  af  de 
plyndrede  Juveler  og  andre  Kostbarheder.  I  en  af  de  for- 
trolige Samtaler,  hvormed  Visiren,  naar  han  vilde,  med 
uimodstaaelig  Magt  forstod  at  fjærne  andres  Vrede  over 
lidte  Krænkelser,  beklagede  han  en  Dag  i  Avgust  Maaned 
lige  over  for  Pottinger  bittert,  at  han  ikke  vovede  at  lægge 
Haand  paa  de  store  Rigdomme,  som  Høvdingerne  havde 
tilegnet  sig,  og  dadlede  i  høje  Toner  deres  Egenkjærlighed 
og  Gjerrighed;  —  men  han  vogtede  sig  vel  for  at  berøre, 
at  han  selv  i  saa  Henseende  langt  overgik  alle  de  andre. 

Da  Krigskassen  vedblev  at  være  tom,  begyndte  nu 
ogsaa  Nøden  at  blive  alvorlig  imellem  Soldaterne;  Befolk- 
ningens sidste  Midler  vare  udpressede,  og  da  Anførerne  paa 
ingen  Maader  vilde  tage  af  deres  egne  Lommer,  maatte 
Underhandlingerne  om  Byens  Overgivelse  igjen  optages. 


VI. 

Imidlertid  udviklede  der  sig  langt  borte  fra  Herats 
Volde  Forhold,  der  skulde  blive  afgj ørende  for  Fæstningens 
Skæbne.  —  Lord  Auckland,  Generalguvernøren  i  Indien, 
der  med  Uro  erfarede,  hvorledes  Russernes  Rænker  atter 
fortrængte  Englændernes  Indflydelse  i  Persien,  besluttede  at 

lægge  et  Lod  i  Vægtskaalen  ved  at  sende  et  Expeditions- 
korps  til  den  persiske  Havbugt  og  stille  det  til  M'Neills 
Raadighed.  —  Den  i  og  for  sig  meget  ubetydelige  Styrke 
—  en  Marinebataillon  og  nogle  Kompagnier  af  15de,  23de 
og  24de  Regiment*)  —  blev  indskibet  i  Bombay  i  to  storre 
Dampere  og  et  Par  mindre  Fartøjer,  og  uden  at  løsne  et 
Skud  besattes  den  ved  Persiens  Kyst  liggende  0  Karrak, 
hvilken  i  og  for  sig  intetsigende  Demonstration  kun  tik 
Betydning  derved,  at  den  gav  Anledning  til,  at  de  mest 
overdrevne  Rygter  om,  at  en  stor  engelsk  Styrke  havde  besat 
og  ødelagt  de  vigtigste  Byer  ved  Kysten,  naaede  til  Belej- 
ringshæren. 

Paa  Efterretningen  om  Karraks  Besættelse  sendte 
M'Neill,  der  netop  var  i  Færd  med  at  forlade  Persien, 
Oberst  Stoddart  til  Schaheii  i  Lejren  med  et  skriftligt  Ulti- 
matum, hvori  han  udtalte,  at  Erobringen  af  Herat  eller 
nogen  anden  Del  af  Afghanistan  vilde  blive  betragtet  som 
en  imod  England  fjendtlig  Handling,  og  at  Kongen  vilde 
udsætte  sit  Land  for  de  alvorligste  Ulykker,  hvis  han  ikke 
strås  vilde  hæve  Belejringen  og  give  Oprejsning  for  de 
Krænkelser,  der  vare  tilføjede  den  britiske  Sendemand. 
Den  Ilte  Avgust  naaede  Oberst  Stoddart  Lejren,  og  i  Troen 
paa  Sandheden  af  de  Rygter,  der  vare  naaede  her  til,  om  en 
stor  engelsk  Styrkes  Landgang  modtog  Schaben  ham  af 
Frygt  med  den  største  Høflighed  og  svarede  paa  det  over- 
rakte Ultimatum,  at  Persien  paa  ingen  Maade  vilde  begynde 
en  Krig  med  den  britiske  Regering,  og  for  at  bevare  dens 
Velvilje  var  han  rede  til  strax  at  ophæve  Belejringen. 

Samtidig  med  at  Mahomed  Schah  saaledes  gik  ind  paa 
at  trække  sin  Hær  bort  fra  Herat,  begav  imidlertid  en  til 
det  russiske  Gesandtskab  hørende  Officer,  Goutte,  der  var 
bekjendt  for  sin  Dygtighed  som  Diplomat,  sig  ind  i  Fæst- 
ningen, hvor  man  var  uvidende  om,   hvad  der  var  sket,    og 


*)  De  ostindiske  Regimenter  ere  kun  paa  én  Bataillon. 

Søgte  dér  at  virke  for  en  Ordning:,  der  kunde  faa  Belej- 
ringens Ophævelse  til  at  se  ud  som  en  Slags  Sejr  for  Per- 
serne. Det  var  ogsaa  lige  ved,  at  Kamran  var  gaaet  ind 
paa  at  anerkjende  Persiens  Overhøjhed  i  den  Tro,  kun  der- 
ved at  kunne  fremkalde  Belejringens  Ophævelse;  men  det 
lykkedes  Pottinger,  der  i  øvrigt  i  den  sidste  Tid  var  bleven 
behandlet  med  en  meget  krænkende  Kulde,  at  faa  Yar  Ma- 
homed  til  at  forhale  Afgjørelsen,  og  et  Par  Dage  efter 
naaede  Rygterne  om  Persernes  Forberedelser  til  Opbrud 
inden  for  Voldene.  Først  troede  Forsvarerne,  at  disse  Kygter 
kun  for  at  dysse  dem  i  Søvn  vare  udspredte  af  Perserne,  og 
at  en  ny  Storm,  som  man  imødesaa  med  stor  Frygt,  var 
nær  forestaaende ;  men  i  Begyndelsen  af  September  sendte 
»Kongernes  Konge«  endelig  officiel  Meddelelse  til  Kamran 
om,  at  han  paa  visse,  temmelig  intetsigende  Betingelser 
vilde  tilgive  ham  og  hæve  Belejringen. 

Yar  Mahomed  havde  netop  kjøbt  sig  fri  for  at  udbetale 
en  Pengesum,  som  en  af  Høvdingerne  nedsat  financiel 
Kommission  endnu  havde  faaet  udpint  af  de  ulykkelige 
Beboere,  ved  at  tillade  Soldaterne  for  egen  Regning  at  fort- 
sætte Plyndringen.  Man  kan  derfor  heller  ikke  undre  sig 
over,  at  alle  Indbyggerne,  baade  Schiiter  og  Sunniter,  med 
Fortvivlelse  hørte,  at  Perserne  vilde  drage  bort,  »da  de«, 
som  Pottinger  selv  siger,  »maatte  foretrække  Fortsættelsen 
af  alle  Belejringens  Rædsler  med  Udsigt  til,  åt  Perserne 
vilde  storme  og  plyndre  Byen,  frem  for  Belejringens  Op- 
hævelse med  Vished  for  at  forblive  under  Kamrans  og  Yar 
Mahomeds  faderlige  Regimente.«  —  »Det  eneste,  som  maa 
undre  en«,  tilføjer  han,  »er,  at  der  ikke  fandtes  en  Mand 
imellem  dem,  som  havde  Mod  til  at  gjøre  Ende  paa  Elen- 
digheden, ved  at  myrde  Tyrannerne« ;  —  men  enhver  Ikke- 
Englænder  maa  endnu  mere  undre  sig  over,  at  han,  den 
unge  livsglade  Mand,  af  egen  fri  Vilje  bidrog  til  at  forlænge 
og  forøge  de  ulykkeliges  Lidelser,  og  at  Englænderne  i  det 
hele  ikke  undsaa  sig  ved  at  understøtte  hine  Tyranner,  samt 

at  de  senere  under  Krigen  med  Afghanistan  i  1839 — 42 
paa  den  mest  nedværdigende  Maade  bejlede  til  deres  Ven- 
skab, uagtet  navnlig  Visiren  stadig  behandlede  dem  paa  en 
grænseløs  uforskammet  og  svigagtig  Maade. 

Efter  Pottingers  Tilskyndelse  gjorde  Kamran  vel  Ind- 
sigelse imod  enkelte  af  de  af  Schah  Mahomed  for  Belej- 
ringens Ophævelse  stillede  Fordringer;,  men  den  4de  Sep- 
tember lod  han  dog  alle  de  persiske  Fang'er  udlevere,  og 
et  Par  Dage  efter  kunde  det  fra  Voldene  ses,  at  Belejrerne 
gjorde  Alvor  af  Opbruddet.  —  Den  9de  September  besteg 
Schahen  sin  Livhest  »Emir«  og  vendte  dens  Hoved  imod 
sin  Hovedstad.  —  Efter  10  Maaneders  Belejring  var  Herat 
•frelst. 


VII. 

Krigens  mislykkede  Udfald  krænkede  i  hej  Grad  Ma- 
homed Schah;  men  han  vovede  ikke  at  ofre  sit  Lands 
Interesser  for  sin  egen  Ærgjerrighed.  Ti  Maaneder  havde 
han  spildt  uden  for  Herats  Volde,  mange  Soldater  og  store 
Pengesummer  havde  han  ofret,  uden  at  kunne  indtage  en 
Fæstning,  der  dog  ikke  gjaldt  for  meget  stærk,  og  som  en 
evropæisk  Styrke  paa  10000  Mand  vilde  have  erobret  i 
lige  saa  mange  Dage,  som  han  med  sine  30000  forgjæves 
havde  anvendt  Maaneder  derpaa.  Hele  Belejringen  saa  vel 
som  det  Udfald,  den  fik  paa  Grund  af  det  engelske  Ulti- 
matum, var  i  Grunden  kun  et  synligt  Bevis  for  Persiens 
Afmagt.  Hovedaarsagen  til  det  uheldige  Udfald  var  den 
manglende  Enhed  i  Ledelsen  og  Demoralisationen  imellem 
Førerne,  der  i  Sted  en  for  at  handle  i  Overensstemmelse 
med  hinanden,  paa  orientalsk  Vis  hver  for  sig  handlede 
efter  sit  Hoved,  for  egen  Fordel  og  egen  Ære.  Kun  und- 
tagelsesvis som  ved  Hovedstormen,  hvor  Schahen  selv  særlig 
befalede  sine  Sirdarer   nøje    at  rette  sig   efter  den  russiske 

Ministers  Raad,  virkede  de  til  en  vis  Grad  i  Fællesskab; 
ellers  vare  de  mest  tilbøjelige  til  at  modvirke  hinanden, 
og  man  var  snarere  tilfreds  end  nedtrykt  derover,  naar  det 
gik  en  Kampfælle  galt. 

Det  maa  imidlertid  indrømmes  Perserne,  der  ellers 
gjælde  for  at  være  de  fejgeste  af  alle  Asiater,  hvilket  ikke 
vil  sige  lidt,  at  de  ved  denne  Lejlighed  viste  sig  lige  saa 
modige  som  Afghanerne,  der  ellers,  næst  efter  Turko- 
mannerne,  gjælde  for  at  være  de  tapreste  Folk  i  Orienten. 
Overmodige,  saa  snart  de  begunstigedes  af  et  lille  Held, 
tabte  Forsvarerne  Modet,  saa  snart  Forholdene  bleve  alvor- 
lige, ja,  vi  have  jo  endogsaa  set,  hvorledes  den  viljekraftige 
Visir  faldt  sammen  i  Farens  Øjeblik;  men  da  stod  Pottinger, 
den  unge  uerfarne  Englænder,  der  hidtil  kun  havde  kjendt 
Krigen  af  Navn,  ved  hans  Side  og  tvang  ham  til  at  gjøre 
sin  Pligt  og  holde  ud.  —  Vi  kunne  ganske  vist  ikke  lade 
være  at  nære  Uvilje  imod  den  Sag,  Pottinger  her  støttede; 
men  dog  kunne  vi  ikke  unddrage  ham  vor  Beundring  som 
en  helstøbt  Mand  og  Soldat.  Vi  se  atter  i  hans  Virken  i 
Herat  et  klart  Bevis  for,  hvad  en  dygtig  Evropæer  ved  sin 
overlegne  Intelligens  og  Viljekraft  formaar  lige  over  for  de 
i  Kegelen  i  høj  Grad  demoraliserede  Orientalere. 

Hovedinteressen  ved  Persiens  Krig  mod  Herat  knytter 
sig  imidlertid  til  den  diplomatiske  Kamp,  der,  som  vi  have 
set,  til  Dels  paa  selve  Krigsskuepladsen  førtes  imellem 
England  og  Rusland. 

Allerede  fra  Begyndelsen  af  dette  Aarhundrede  saae 
England  med  skinsyge  Blikke  paa  Russernes  Fremgang  i 
Asien,  og  efter  Tilsit-Freden  i  1807  bleve  de  for  Alvor 
bange  for,  at  en  forenet  fransk-russisk  Hær  igjennem  Persien 
skulde  rykke  imod  Indien,  det  Sted,  hvor  England  er  lettest 
saarligt.  Denne  Frygt  var  Aarsag  til,  at  England  med 
store  pekuniære  Ofre  tilkjebte  sig  Alliance  med  Persien; 
men  da  dette  Land  paa  Grund  deraf  kom  i  Krig  med 
Rusland,  svigtede  England  aldeles  sin    allierede,    for   hvem 

der  ikke  blev  andet  Valg  end  at  kaste  sig  i  Armene  paa 
»sin  store  nordlige  Nabo«,  og  Mahoraed  Schah,  der  i  1834 
besteg  Tronen,  gjorde  alt,  for  at  den  russiske  Ørn  skulde 
brede  sine  Vinger  beskyttende  over  ham. 

Allerede  i  mange  Aar  havde  det  været  Persiens  Ynd- 
lingstanke at  bemægtige  sig  Herat,  der  tidligere  havde  hørt 
til  Persien  og  endnu  beboedes  af  schiitiske  Persere,  hvis 
afghanske  Undertrykkere  ikke  alene  plagede  deres  Under- 
saatter,  men  ogsaa  deres  persiske  Naboer,  i  hvis  Land  de 
jævnlig  gjorde  røverske  Indfald  for  ligesom  Turkomannerne 
at  plyndre  og  gjøre  Fanger,  der  senere  bleve  solgte  paa 
Centralasiens  store  Slavemarkeder.  Perserne  havde  derfor 
god  Grund  til  at  bekrige  Herats  Herskere;  men  Mahomed 
Schahs  Ærgjerrighed  gik  endogsaa  ud  paa  at  bringe  det 
øvrige  Afghanistan,  navnlig  Kabul  og  Kandahar,  i  Afhæn- 
gighedsforhold til  Persien;  og  da  dette  Land  var  under 
russisk  Indflydelse,  kunde  en  saadan  Udvidelse  af  Schahens 
Magt  hen  imod  Indiens  Grænser  kun  være  Rusland  vel- 
kommen, hvorfor  ogsaa  den  russiske  Sendemand  i  Teheran 
opmuntrede  hans  ærgjerrige  Planer.  Da  Englands  stadige 
Stræben  derimod  netop  gik  ud  paa  at  holde  Russerne  og 
russisk  Indflydelse  saa  fjærn  som  mulig  fra  Indiens  Grænser, 
stillede  Toget  til  Herat  fra  Begyndelsen  af  de  to  Rivaler  i 
den  skarpeste  Modsætning  til  hinanden: 

»Den  britiske  Minister  i  Teheran  var  instrueret  om  i 
Schahens  egen  Interesse  og  af  andre  (!)  vægtige  Grunde  at 
formaa  ham  til  at  afstaa  fra  sit  Porehavende;  men  den 
russiske  Minister  gik  i  lige  modsat  Retning.  Medens  M'Neill 
appellerede  til  Schahens  Forsigtighed  og  Klogskab,  op- 
flammede Grev  Simonich  netop  hans  Ærgjerrighed  og  Liden- 
skaber; medens  den  ene  tilraadede  Moderation  og  Fred- 
sommelighed, opirrede  den  anden  til  Krig  og  Erobring;  og 
medens  den  ene  fremhævede  Vanskelighederne  og  Bekoste- 
ligheden ved  et  saadant  Porehavende,  gav  den  anden  Haab 
om  Pengehjælp  og  anden  Understøttelse.«    Saaledes  udtalte 

den  engelske  Udenrigsminister  sig  kort  efter  Ophævelsen  af 
Herats  Belejring  i  en  skarp  Note  til  den  russiske  Udenrigs- 
minister Grev  Nesselrode;  og  saaledes  var  Forholdet  i 
Virkeligheden.  Da  Lord  Durham  imidlertid  i  sin  Note  for- 
langte en  Forklaring  af  Grev  Simonichs  Optræden,  der  stod 
i  Modstrid  med  den  russiske  Regerings  Forsikringer,  svarede 
Grev  Nesselrode,  at  hvis  Ruslands  Sendemand  virkelig  havde 
opmuntret  Mahomed  Schah  til  at  angribe  Herat,  havde  han 
derved  handlet  imod  sine  Instruktioner;  men  hvis  dette 
imidlertid  havde  været  Sandhed,  vilde  Sendemandens  Op- 
førsel have  været  meget  egenmægtig,  da  han  endogsaa  for- 
skudsvis havde  udbetalt  Schahen  50000  Tomaner  (henved 
400000  Kroner)  og  lovet,  at  Gjælden  skulde  blive  eftergiven, 
hvis  Herat  blev  erobret. 

Den  engelske  Note  fremhævede  yderligere,  hvorledes 
Grev  Simonich  senere  var  fulgt  efter  M'Neill  til  Lejren  ved 
Herat,  hvorledes  han  ogsaa  her  havde  modvirket  den  britiske 
Sendemands  Bestræbelser  for  at  forlige  de  krigsførende 
Parter,  uden  at  Herats  Selvstændighed  led  derved,  hvorledes 
Greven  og  de  Officerer,  der  ledsagede  ham,  havde  hjulpet 
med  ved  Belejringen,  samt  hvorledes  en  russisk  Officer, 
Kaptajn  Wikowitsch,  i  Kabul  og  Kandahar  havde  virket  for 
en  mod  Englands  Interesser  stridende  Alliance  imellem 
disse  to  Khanater  og  Persien,  hvilket  havde  foranlediget 
Kandahars  Tilbud  om  Hjælp  ved  Belejringen.  Til  denne 
sidste  Klage  svarede  den  russiske  Regering,  at  Wikowitsch's 
Sendelse  kun  havde  et  rent  kommercielt  Øjemed,  og  hvis 
han  havde  indladt  sig  paa  Politik,  var  det  ganske  paa  egen 
Haand ;  og  virkelig  blev  den  unge  Mand,  da  han  kort  efter 
kom  til  Petersborg  for,  som  han  troede,  at  høste  Løn  for 
sin  Iver,  fuldstændig  desavoueret  af  sin  Regering  og  officielt 
afvist  som  en  Æventyrer*). 


♦)  Af  krænket  Æresfølelse  gjorde  Wikowitsch  selv  Ende  paa  sit 
Liv,    og   hans  tragiske  Skæbne    vakte    i    sin  Tid   en   vis  Op- 

I  sin  Svarnote  fremhævede  Grev  Nesselrode  desuden, 
at  i  Grunden  havde  Rusland  mere  Aarsag  til  at  beklage 
sig  over  Englands  Optræden  i  Orienten,  end  omvendt,  da 
den  britiske  Regering  optraadte,  som  om  den  havde  Eneret 
til  at  handle  og  intrigere  i  Centralasien;  men  som  de 
russiske  Noter  i  Almindelighed  var  ogsaa  denne  holdt  i  en 
langt  høtiigere  og  venskabeligere  Tone  end  den  engelske. 
Den  betonede  stærkt,  at  Rusland  aldrig  med  sin  gode  Vilje 
vilde  tænke  paa  at  udvide  sin  Magt  i  Asien,  —  og  England 
svarede  tilbage,  som  om  det  var  tilfredsstillet  ved  de  mod- 
tagne Oplysninger  og  Forsikringer. 

Vi  have  dvælet  saa  længe  ved  disse  Noter,  fordi  de 
give  Karakteren  af  alle  de  Noter,  der  senere,  hver  Gang 
Rusland  har  foruroliget  England  ved  at  gjore  et  Skridt 
fremad  i  Asien,  have  været  vexlet  mellem  de  to  Landes 
Regeringer:  England  har  i  bitre  og  truende  Toner  beklaget 
sig  over,  at  Rusland  imod  sit  tidligere  Tilsagn  har  krænket 
de  britiske  Interesser;  —  Rusland  har  høflig  undskyldt  sig 
med  Forholdenes  tvingende  Magt  og  forsikret,  at  det  ikke 
tænkte  paa  yderligere  Erobringer;  —  England  har  erklæret 
sig  for  tilfredsstillet;  —  Rusland  har  rolig  sat  sig  fast  i 
de  erobrede  Positioner  og  i  Stilhed  forberedt  det  næste  sikre 
Skridt  fremad. 


mærksomhed  i  Evropa.  Af  Fødsel  Polak  blev  han,  kun  14 
Aar  gammel,  af  politiske  Aarsager  forvist  fra  en  Militær- 
skole og  dømt  til  for  Livstid  at  gjøre  Tjeneste  i  Sibirien 
som  menig  Kosak.  Som  saadan  kom  han  i  1829,  da  Alexander 
Humboidt  foretog  sin  sibiriske  Rejse,  til  at  eskortere  den  be- 
rømte rejsendes  Vogn.  Humboidt  lagde  Mærke  til  ham,  hørte 
hans  Historie  og  udvirkede  senere  hans  Benaadning  hos 
Kejseren.  Han  blev  nu  ansat  ved  Militærkommandoen  i 
Orenburg,  avancerede  til  Kaptejn,  udførte  som  saadan  en 
Sendelse  til  Bokhara  og  fik  senere  som  Attachee  ved  det 
persiske  Gesandtskab  den  oven  for  omtalte  Sendelse  til  Kabul 
og  Kandahar. 


L 

Hvad  Udfaldet  af  Herats  Belejring  angaar,  da  var  det 
tilsyneladende  en  Sejr  for  den  engelske  og  et  Nederlag  for 
den  russiske  Politik;  men  her  som  saa  ofte  havde  Rusland 
spillet  sine  Kort  saa  fint,  at  det  maatte  vinde,  hvorledes  end 
Sagens  Udfald  blev.  Var  Herat,  som  det  i  Begyndelsen 
syntes  sandsynligst  bleven  erobret  af  Perserne,  vilde  efter 
al  Rimelighed  Kabul  og  Kandahar  have  stillet  sig  under 
Persiens  Overhøjhed,  for  derved  at  have  en  Modvægt  imod 
Englænderne,  der  stadig  mere  truede  deres  Grænser,  og 
Ruslands  Indflydelse  vilde  da  have  strakt  sig  lige  til  disse 
Grænser  mod  Indien.  Hvis  Herat  derimod,  som  det  skete, 
blev  frelst,  kunde  det  ene  ske  ved  Englands  Mellemkomst, 
og  det  gode  Forhold  imellem  Storbritannien  og  Persien  vilde 
da  for  lange  Tider  være  umuhggjort,  og  Ruslands  Ind- 
flydelse i  Schahens  Land  være  sikret. 

England  opnaaede  ikke  engang,  at.  hele  den  af  Persien 
erobrede  Del  af  Herat  blev  rømmet,  i  det  Schahen  først  i 
1841  tilbagegav  Ghorian,  samtidig:  med  at  Herat  fik  en 
Regent,  der  frivillig  anerkj endte  Persiens  Overhøjhed.  Vel 
rev  hans  Efterfølger  sig  paa  ny  løs  derfra;  men  i  1856 
erobrede  Perserne  virkelig  Herat,  og  atter  var  det  Eng- 
lænderne, der  forhindrede  dem  i  at  nyde  Sejrens  Frugter, 
i  det  de  atter  med  Vaabenmagt,  men  uden  Blodsudgydelse 
tvang  Schahen  til  at  rømme  det  erhvervede  Land  og  til 
højtidelig  at  forpligte  sig  til,  ikke  senere  at  tilvende  sig 
Herredømmet  over  det. 

En  Tid  bestod  Herat  nu  atter  som  selvstændig  Stat, 
indtil  Dost  Muhamed  i  1863  erobrede  det  og  forenede  det 
med  det  øvrige,  imod  England  meget  lidt  venskabelig 
sindede  Afghanistan.  Hans  Søn,  Jakub  Kahn,  løsnede  det 
vel  igjen  for  en  Tid  fra  det  øvrige  Afghanistan,  men  den 
nuværende  Emir,  Aburhaman  Khan,  har  erobret  det  tilbage. 

Det  vil  være  Læserne  i  frisk  Minde,  hvorledes  Eng- 
lænderne for  faa  Aar  siden  paa  ny  førte  en  blodig  Krig  i 
Afghanistan,   næsten    en  Gjentagelse  af  de  her  i  Maaneds- 

skriftet  skildrede  Begivenheder  fra  1839—42,  —  kun  at 
den  britiske  Kegering  nu  fulgte  den  bekj endte  militær-poli- 
tiske Skribent  Kawlinsons  Kaad,  i  det  de,  da  de  ellers 
rømmede  Landet,  beholdt  Herredømmet  over  de  til  Indien 
førende  Passer  og  navnlig  holdt  sig  Bohlan-Passet  aabent, 
ved  at  lægge  en  fast  Garnison  i  Kota  (Ketta  eller  Quettah, 
som  Englænderne  kalde  Byen).  Nødtvungen  er  Emiren  af 
Afghanistan,  der  kan  takke  Englands  Naade  for  sin  Trone, 
nu  dets  allierede;  men  hvorledes  Stemningen  i  hans  Land 
er  imod  Briterne,  ses  klart  af  de  nylig  indløbne  Efterret- 
ninger om,  at  Lord  Dufferin  som  Englands  Repræsentant  i 
en  engelsk-russisk  Grænsekommission  maatte  lægge  Vejen 
til  Herat  igjennem  Persien,  da  han  ikke  vovede  med  sit 
militære  Følge  at  rejse  igjennem  Afghanistan,  det  Land, 
som  hvis  Beskytter  England  nu  optræder,  for  at  bevare  det 
som  en  Stødpude  imod  Rusland. 

Nylig  ere  Russerne  fra  Sarakhs  og  Merv  rykkede  frem 
dels  langs  Heri-Rud  til  Zulfikarpasset,  et  Par  Dagmarcher 
fra  Herat,  og  dels  langs  Murghab  til  det  frugtbare  Pend-jeh, 
der  ligger  paa  den  nordlige  Skraaning  af  de  afghaniske 
Grænsebjærge  ved  Mundingen  af  den  lille  Flod  Kuh  eller 
Kusk,  langs  hvilken  Fortsættelsen  af  Hovedkaravanevejen  fra 
Merv  til  Herat  gaar.  Halvøen,  der  dannes  ved  de  to 
Floders  Sammenløb,  og  paa  hvis  nordligste  Spids  Byen  eller 
Lejren  Pend-jeh  ligger,  er  beboet  af  en  turkomannisk 
Stamme,  der  udmærker  sig  ved  sin  store  Velstand,  som  vel 
til  Dels  skyldes  Jordbundens  Frugtbarhed,  men  for  en  langt 
overvejende  Del  de  Plyndringstog,  hvormed  Stammen  stadig 
har  hjemsøgt  sine  persiske  og  afghaniske  Naboer.  Ved 
Russernes  Fremtrængen  skal  Stammen  have  erklæret  sig 
for  afhængig  af  Afghanistan,  endskjønt  den  hidtil  har  regnet 
sig  til  de  frie  Turkomanner  og  kun  af  og  til,  naar  den  har 
frygtet  for,  at  Emiren  af  Afghanistan  skulde  tugte  den  for 
alt  for  grove  Røverier,  frivillig  har  sendt  ham  en  Slags 
Tribut.    Først  ved  Russernes  Nærmelse  og,  som  det  synes, 

• 
tilskyndede  dertil  af  Englænderne,   have  afghaniske  Tropper 
besat  en  Del  af  Landskabet*). 

Russerne,  der  ikke  ville  anerkjende  Afghanistans  Høj- 
hedsret over  Pend-jeh,  erklære  ikke  at  have  krænket  dets 
Grænser,  og  »til  Beroligelse«  for  England  have  de  —  som 
sædvanligt  —  paa  de  britiske  Beklagelser  over  deres  Frem- 
rykning erklæret,  at  Besættelsen  var  nødtvungen  og  kun 
sket  for  at  sikre  Ruslands  Undersaatter  imod  Grænse- 
beboernes Røverier,  samt  at  de  intet  ønske  hellere,  end  at 
leve  i  Fred  med  Afghanistan,  naar  dette  Land  blot  vil  lade 
være  at  krænke  Ruslands  Interesser,  hvortil  de  bede  Eng- 
land anvende  sin  Indflydelse  hos  Emiren.  Efter  Forlydende 
er  Rusland  ogsaa  gaaet  ind  paa  at  tiltræde  den  af  England 
foreslaaede  Grænseregule ringskom mission,  hvis  Hverv  skal 
være  at  fastsætte  Afghanistans  Nordgrænse  —  eller  rettere 
den  Linje,  ud  over  hvilken  Russerne  ikke  skulle  have  Lov 
til  at  komme,  uden  at  England  (!)  vil  betragte  det  som  en 
Krænkelse  mod  Afghanistan.  At  Rusland  imidlertid  ved 
Englands  Trusler  og  Raslen  med  Sværdet  skulde  lade  sig 
forlede  til  at  rømme  den  besatte  Stilling,  er  lidet  rimeligt; 
men  —  i  Bevidstheden  om,  at  det  der  fra,  hvad  Øjeblik  det 
vil,  kan  bemægtige  sig  Herat,  er  det  vel  ogsaa  sandsynligst, 
at  det  for  en  Tid  vil  standse  sin  Fremrykning,  indtil  Jærn- 
banen  fra  det  kaspiske  Havs  Kyst,  hvis  Forlængelse  fra 
Kisil  Arrat  til  Askabad  er  i  fuldt  Arbejde,  kan  blive  fuld- 
endt til  Merv. 

Naar  Rusland  vil  anse  Øjeblikket  for  modent  til  at 
besætte  Herat  og  der  fra  for  Alvor  true  Indien,  hvor  det 
næppe  vilde  være  meget  vanskeligt  for  det  at  rejse  en  al- 
vorlig Opstand  imod  det  forhadte  engelske  Herredømme,  — 
dette  Spørgsmaal  er  ikke  godt  at  besvare.  Jo  mere  truet 
England  føler  sig  i  Indien,  desto  medgjørligere  vil  det  lige 


*)  Ovenstaaende    er   skrevet   i   Marts  Maaned  før  de    bekj endte 
Kampe  imellem  de  russiske  og  afghaniske  Tropper. 

over  for  Rusland  blive  i  Evropa,  og  hvis  Rusland,  den  Gang 
dets  Hære  i  den  sidste  tyrkiske  Krig  stede  foran  Konstan- 
tinopel, havde  haft  »Nøglen  til  Indien«  i  sin  Haand,  er 
det  næppe  rimeligt,  at  England  havde  vovet  at  forhindre 
det  i  at  høste  Sejrens  Frugter  i  Tyrkiet,  eller  at  Ruslands 
Hær  var  vegen  tilbage  for  den  engelske  Flaadedemonstration. 
Det  er  vel  heller  ikke  usandsynlii>t,  at  Hovedhensigten  med 
Ruslands  stadige  og  taalmodige  Fremtrængen  imod  Indiens 
Grænser  er  den,  derigjennem  at  blive  Herre  over  Bosperos, 
og  at  Vejen  til  Konstantinopel  —  dets  stadige  Længslers 
Maal  —  gaar  over  Herat. 

Frode  Jiirgensen. 


Ais's  Erobring  1658*). 

(Et  Bidrag  til  „Svenskekrigens"  Historie). 


I. 

Det  var  i  Efteraaret  1658.  Karl  Gustav  belejrede 
Kjøbenhavn,  hans  Hær  var  spredt  over  hele  Danmark,  i 
Fyn,  i  Jylland,  i  Holsten;  han  havde  Besætninger  i  alle 
Fæstninger  paa  Halvøen,  undtagen  Rendsborg,  og  hele 
Landet  undtagen  Hovedstaden  var  i  hans  Magt.  Som  et 
glubende  Rovdyr  laa  den  svenske  Hær  over  sit  Bytte  og 
havde  slaaet  sine  Kløer  i  Landets  bedste  og  fedeste  Egne. 

Aaret  i  Forvejen,  da  det  [kun  gjaldt  om  at  faa  Karl 
Gustav  ud  af  Tyskland,  havde  Polen,  Brandenborg  og  den 
tyske  Kejser  lovet  Danmark  den  kraftigste  Understøttelse, 
hvis  det  vilde  angribe  Sverige,  og  til  dette  Forbund  sluttede 
Holland  sig,  hvem  det  var  af  største  Vigtighed,  at  Sverige 
ikke  blev  Enehersker  over  Østersøen;  men  alle  disse  Lande 
vare  mere  redebonne  til  at  give  end  at  holde  Løfter. 
Først   efter   at  Danmark    var   blevet  tvunget   til    den   for- 


*)  Foruden  de  i  Texten  anførte  Kilder  ere  følgende  benyttede: 
Droysen:  Geschichte  d.  preuss.  Politik.  III.  —  Carlson: 
Sveriges  historia  u.  pfalzika  huset.  I.  —  Doring:  Die  Ero- 
berung  Aisens.  Sønderborg.  1873.  —  Bring  (Lagerbring)  R. 
von  Aschebergs  lefwerne.  Lund  1741.  —  The  at  rum  euro- 
pæum.  VIII.  —  Hist.  Tidsskr.  1  R.  III.  3  R.  VI.  o.  a. 

smædelige  Fred  i  Roskilde,  traadte  det  saa  længe  forberedte 
Forbund  i  Kraft,  og  først  efter  at  Karl  Gustav  i  Avgust 
Maaned  1658  paa  ny  havde  begyndt  Krigen  imod  det 
ulykkelige  Land,  traadte  Forbundsfællerne  handlende  op  paa 
Krigsskuepladsen. 

Den  svenske  Konges  fornyede  Angreb  paa  Danmark 
vakte  almindelig  Forbavselse  og  Skræk  i  Evropa,  der  følte 
sin  Ligevægt  rystet.  Mazarin  skrev,  at  han  »aldrig  havde 
været  saa  urolig  i  sit  Liv«,  og  Oromwell  modtog  paa  Døds- 
sengen Underretningen  om  Begivenheden.  I  Haag  dannede 
der  sig  et  Midtpunkt  for  Forhandlingerne  mellem  de  nævnte 
Magter.  Kurfyrsten  af  Brandenborg,  »den  store  Kurfyrste«, 
som  i  Følge  det  her  vedtagne  Forbund  skulde  have  Over- 
befalingen over  de  allierede  Hære.  havde  været  tvivlraadig, 
om  han  skulde  angribe  Svenskerne  ved  Weichselen  eller  i 
Holsten,  men  besluttede  sig  til  sidst  til  at  indbyde  den 
polske  General  Czarniezki  og  den  østerrigske  Grev  Monte- 
cuculi  »zu  einer  guter  Cavalcade  nach  Holstejn«,  og  alle 
tre  Magter  skyndte  sig  nu  med  at  undsætte  Danmark, 
besjælede  af  det  Ønske  saa  længe  som  muligt  at  holde 
Svenskernes  Angreb  borte  fra  deres  egne  Lande.  Den  17de 
Septbr.  1658  vare  de  tre  allieredes  Rytteri  samlet  ved 
Wittstock.     Fodfolket  fulgte  langsommere  efter. 

Datidens  Krigsførelse  bestod  mest  i  at  besætte  saa 
store  Laudstrækninger  som  muligt  med  vældige  Rytter- 
masser for  fuldstændig  at  udbytte  disse  Egne  ved  Udskriv- 
ninger, Hvervninger  og  Plyndringer  og  kun  i  værste  Til- 
fælde atter  at  overlade  dem  aldeles  udsugede  til  deres  op- 
rindelige Behersker.  I  den  Henseende  behandlede  ogsaa 
vore  allierede  Danmark,  som  om  det  havde  været  et  svensk 
Land. 

De  forenede  Troppers  Styrke  bliver  opgivet  meget  for- 
skjelligt.  I  det  hele  var  den  c.  30000  Mand.  Omtrent 
14000  Brandenborgere  under  den  store  Kurfyrste  selv,  c. 
13000  kejserlige  under  Montecuculi  og  5000  Polakker  under 

Czarniezki.  De  svenske  Tropper  i  Danmark  bestode,  foruden 
Hovedhæren  foran  Kjobenhavn,  af  3000  Ryttere  paa  Fyn, 
4000  Mand  i  Prederiksodde  og  Besætningerne  i  alle  Fæst- 
ningerne i  Holsten  og  Slesvig.  Paa  Øen  Als  stod  General 
Ascheberg  med  c.  2000  Mand. 

Da  Pfalzgreve  Filip  af  Sulzbach,  der  førte  Komman- 
doen over  den  svenske  Hær  i  Holsten,  erf(5r  de  allieredes 
Fremrykning  i  Lauenborg  og  Holsten,  trak  han  hurtig  de 
svenske  Regimenter  sammen  om  Rendsborg.  Tonningen  og 
Gottorp  vare  besatte  af  Svenskerne  i  Følge  det  Forbund, 
Hertug  Frederik  af  Gottorp  modstræbende  havde  indgaaet 
med  Karl  Gustav,  der  var  hans  Svigersøn.  Danske  og 
hollandske  Skibe  besatte  Elbmundingen  og  af  brede  derved 
Svenskernes  Forbindelse  med  deres  Hær  i  Bremen  og  Verden. 

De  allierede  rykkede  hurtig  frem.  I  Overensstemmelse 
med  Datidens  Krigsførelse  plyndrede  og  hærgede  de  over- 
alt, og  der  haves  Beretninger  i  Massevis  om  de  Ulykker, 
de  afstedkom,  og  de  storartede  Lidelser,  de  paaførte  Ind- 
byggerne ved  deres  Rovgjerrighed  og  hensynsløse  Grusomhed. 
Deres  Tropper  overgik  i  saa  Henseende  langt  de  svenske. 
Især  vare  Polakkerne  umættelige  og  ustyrlige;  paa  Grund 
af  deres  Hærs  Sammensætning  herskede  her  en  fuldstændig 
Mangel  paa  Disciplin.  Kurfyrsten  gjorde  Czarniezki  Be- 
brejdelser, og  Kongen  af  Danmark  besværede  sig;  men 
intet  hjalp. 

Da  Pfalzgreven  ikke  kunde  overvinde  Rendsborg,  der 
forsvarede  sig  med  stor  Standhaftighed  og  Tapperhed,  og 
da  de  allieredes  Fordækning  under  den  østerrigske  General 
Spork  nærmede  sig,  adsplittende  alle  de  svenske  Tropper, 
han  traf  paa  sin  Vej,  opgav  han  Belejringen.  Han  pressede 
i  største  Hast  saa  mange  Udskrivninger  og  Rekrutter  som 
muligt  ud  af  det  ulykkelige  Land,  efterlod  en  lille  Besætning 
i  Slottet  Gottorp,  et  Regiment  og  sin  Bagage  i  Tøn- 
ningen  og  marcherede  uden  Rast  til  Lille-Bælt.  Efter  at 
have    ødelagt    Landet   i    en   Omkreds    af   10  Mil   omkring 

Prederiksodde  (Fredericia)  holdt  han  sig  stærk  nok  til  — 
støttet  til  denne  Fæstning  og  Besætningen  i  Fyn  —  at 
vente  de  allierede.  Disse  lede  sig  ikke  opholde  ved  Belej- 
ringen af  Gottorp  og  Tønningen,  men  fulgte  ham  i  Hælene. 
De  polske  Regimenter  rede  forbi  Fredericia  og  naaede  lige 
til  Horsens. 

Ascheberg  alene  blev  staaende  paa  Als. 

Imidlertid  havde  Karl  Gustav  fortsat  Belejringen  af 
Kjøbenhavn  med  sin  Hovedhær.  Kronborg  var  i  Begyndelsen 
af  September  faldet  i  hans  Hænder;  men  til  Gjengjæld 
havde  den  hollandske  Flaade  i  Slutningen  af  Oktober  undsat 
Kjøbenhavn.  Karl  Gustav  opgav  for  en  Tid  Belejringen, 
og  samtidig  hermed  havde  Kurfyrsten  opslaaet  sit  Hoved- 
kvarter i  Flensborg.  Det  begyndte  at  lysne  en  Smule  for 
Danmark. 

Hertug  Frederik  III.  af  Holsten  Gottorp  erklærede  sig 
nu  efter  Forhandlinger  med  Kurfyrsten  for  nevtral,  efter  at 
have  rømmet  sit  Land  med  Undtagelse  af  Tønningen,  som 
han  forbeholdt  sig  og  sin  Familie  til  Opholdssted.  Her- 
tugens hele  Holdning  under  Krigen  var  dog  at  anse  som  et 
aabent  Brud  paa  hans  Lensforhold  og  blev  Anledning  til 
blodige  Krige  i  kommende  Tider. 

Den  svenske  Konges  Stilling  vilde  paa  dette  Tidspunkt 
have  været  fortvivlet,  hvis  der  havde  været  fuld  Enighed 
imellem  de  allierede,  saa  at  Hollænderne  kunde  have  be- 
nyttet deres  Held ;  men  uagtet  dette  havde  gjort  den  danske 
Flaade  fri,  blev  der  dog  ikke  gjort  alvorligt  Forsøg  paa 
fuldstændig  at  beherske  Østersøen,  og  uagtet  Kong  Frederik 
III.  strax  efter  den  hollandske  Flaades  Ankomst  ivrig  havde 
forhandlet  om  den  heldigste  Maade  at  anvende  den  paa*), 
blev  der  dog  ikke  sendt  en  tilstrækkelig  Flaade  til  Hertug- 
dømmerne for  at  overføre  den  allierede  Hær  til  Sjælland 
eller  Fyn. 


*)  D.  Mag.  3  R   IV.  p.  319  ff. 

Det  var  Englands  og  til  Dels  ogsaa  Frankrigs  Fore- 
stillinger, der  forhindrede  Holland  i  at  træde  tilstrækkelig 
energisk  op.  Kurfyrsten  i  Spidsen  for  de  30000  allierede 
Tropper  lammedes  i  sine  Foretagender.  Medens  de  danske 
arbejdede  af  al  Magt  paa  at  hverve  Tropper  i  det  ødelagte 
Sønderjylland  og  Holsten  og  virkelig  sendte  nogle  Skibe 
afsted  for  at  overføre  Tropper,  laa  den  hollandske  Flaade, 
efter  at  have  undsat  Kjøbenhavn,  ledig  paa  dens  Réd*). 

Endelig  blev  Ventetiden  Kurfyrsten  for  lang. 

I  Følge  et  Krigsraad  i  Flensborg  (Ilte  Novbr.),  hvor 
de  danske,  kejserlige  og  kurfyrstelige  Feltmarskalker  — 
Eberstein,  Montecuculi  og  Sparr  —  vare  til  Stede,  vedtoges 
det,  at  man  skulde  angribe  øen  Als,  hvor  Ascheberg  stod 
med  en  temmelig  betydelig  Styrke,  og  man  skulde  holde 
sig  parat  til  ved  første  Lejlighed  at  afsende  1000  Mand  til 
Kjøbenhavn**). 

Det  var  let  forstaaeligt,  at  Kurfyrsten  havde  sin  Op- 
mærksomhed rettet  paa  Als.  Dens  militære  Betydning  for 
en  Hær,  der  rykker  ind  i  Jylland,  er  noksom  bekjendt. 
Den  bestaar  ikke  alene  deri,  at  den  kan  tjene  som  Ud- 
gangspunkt for  større  krigerske  Foretagender,  men  mere  i 
dens  negative  Vigtighed,  i  det  den  ikke  godt  kan  være  i 
fjendtlige  Hænder,  naar  en  Hær  rykker  op  i  Jylland,  uden 
at  denne  Hærs  militære  Stillinger  i  Slesvig  og  Jylland  ere 
truede  i  høj  Grad.  Dette  viser  sig  ogsaa  af  Forholdene, 
saaledes  som  de  vare  i  Slutningen  af  1658.  Als  var  alle- 
rede i  Septbr.  16.57  bleven  besat  af  de  svenske.  Paa 
Sundeved-Siden  havde  de  opkastet  en  Skanse  lige  over  for 
Sønderborg  Slot  til  Dækning  af  Indløbet  til  Als-Sund.  Der 
stod  for  Øjeblikket  paa  Als  under  den  fra   den  polske  Krig 


*)  Vaupell:    D.  dansk-norske  Hærs  Hist.    II.     Aktstykker.    — 
Garde:  Den  dansk-norske  Sømagt.  I. 
**)  Urkunden  u.  Actenstiicke   z.  Gesch.    d.    Kurfiirsten   Friedrik 
Wilhelm.  III. 

Og  Slaget  ved  Warschau  berømte  Oberst  Rutger  Aschebergs 
Kommando  foruden  hans  eget  Regiment,  Oberst  Kundorfs 
Regiment.  4  Kompagnier  af  Oberst  Gorgas  "Regiment  og  4 
Kompagnier  af  Oberst  Weidenbach's  Dragoner.  Desuden 
havde  han  til  Disposition  et  Krigsskib  paa  1 3  Kanoner  under 
Kaptejn  Wrangel.  Fra  Fyn  kunde  dette  Korps  let  for- 
meres og  foretage  et  Angreb,  hvorved  Kurfyrsten  kunde 
blive  tvungen  til  at  give  sine  Tropper  i  Jylland  til  Pris  og 
til  at  trække  sig  tilbage  bag  Ejderen. 

Man  besluttede  altsaa  at  bemægtige  sig  denne  0. 
Allerede  i  Oktober  var  der  sendt  Officerer  til  Sundeved 
for  at  rekognoscere  Sønderborg.  I  Slutningen  af  November 
brøde  10 — 1100  Mand  Infanteri,  Artilleri  og  Rytteri  af  de 
allierede  Tropper  op  fra  Flensborg.  Svenskerne  trak  sig 
over  til  det  befæstede  Sønderborg.  Ved  Sundeved-Siden  var 
der  samlet  en  stor  Mængde  smaa  Fartøjer  og  desuden  nogle 
danske  Krigsskibe,  som  rimeligvis  hørte  til  den  lille  Flaade, 
der  var  sendt  afsted  for  at  føre  Tropper  til  Fyn.  Kur- 
fyrsten tog  Kvarter  hos  Degnen  i  Satrup  og  lod  med 
store  Vanskeligheder,  da  Jorden  var  haardt  frossen,  opkaste 
en  Skanse  »paa  Bjærget,  som  ligger  lige  over  for  Slottet 
Sønderborg,  for  at  bombardere  Slottet  og  Byen«*). 

Den  12te  December  dikterede  han  sin  Sekretær:  »Dis- 
position zur  Attaque  auf  den  ^14  December  1658  auf  die 
Insel  Alsen«,  som  her  meddeles  fuldstændig,  da  den  frem- 
byder mange  Ting  af  Interesse: 

1.  Alt  Fodfolk  af  begge  Armeer  med  dets  Bagage  skal 
komme  her  hid  til  den  nærmeste  Landsby  den  Dag  i 
Dag  og  i  Morgen  en  Time  før  Daggry  være  ved 
Strandbredden. 

2.  Kavalleriet  skal  ligeledes  være  her  en  Time  før  Daggry. 

3.  Alle  Skibene  skulle  i  Aften  Kl.  8  lette  Anker  og  sejle 
til  den  Strandbred,  hvor  fra  der  skal  sættes  over;    de 


*)  Duus:  Topgr.-hist.  Darstellung  d.  Halbinsel  Sundewitt  p.  42. 

skulle  endnu  i  Dag  deles  i  to  lige  Dele,  hvoraf  den 
ene  tilkommer  de  kejserlige  og  den  anden  de  kur- 
brandenborgske  Tropper. 

4.  Det  store  Skib,  som  er  blevet  indrettet  for  Rytteriet, 
skal  ogsaa  bruges  til  Fodfolkets  Transport;  af  begge 
Vaabenarter  skal  den  ene  Kapetjn  efter  den  anden  gaa 
over  med  sine  Folk  paa  dette  Skib. 

5.  De  smaa  Stykker  maa  endnu  i  Dag  bringes  paa 
Skibene. 

6.  De  to  store  Skibe  med  Stykker  (af  hvilke  Oberst  Raufft 
skal  være  paa  det  ene  med  100  gode  Musketerer  eller 
lige  saa  mange,  som  der  er  Rum  og  Plads  til,  eller 
som  Skibskaptejnen  eller  Løjtenanten  finder  for  godt, 
saa  at  Skibsfolkene  ikke  forhindres)  ville  sejle  forud  og 
lægge  sig  saa  nær  de  kunne  ved  Strandbredden  og 
holde  denne  fri  ved  en  vedholdende  Ild,  indtil  de  andre 
Baade,  som  skulle  følge  disse  to  store  Skibe,  kunne 
lande  og  udlade  deres  Tropper  og  kunne  tage  Stilling. 

7.  Første  Gang  skal  300  Mand  af  hver  Armé  sættes  over, 
tilsammen  600  Mand,  hvortil  de  kejserlige  afgive 
Oberst  Grev  Strozzi,  en  Overvagtmester,  tre  Hø  vids- 
mænd  og  de  behørige  Officerer;  men  Brand euborgerne 
afgive  Oberstløjtn.  Zastrow,  tre  Høvedsmænd  og  de 
behørige  Officerer,  som  skulle  sørge  for  hurtig  at  faa 
nogle  Fanger,  samt  at  de  hollandske  (?)  Skibe  ere 
ved  Haanden  for  strax  at  anbringe  et  stort  Anker  paa 
Strandbredden  til  Skibenes  Fortøjning. 

8.  Med  den  anden  Transport  gaar  igjen  600  Md.  over, 
samt  den  brandenborgske  Oberst  Golz  og  den  kejser- 
lige Oberstløjtn.  Tesson. 

9.  Med  den  tredje  Transport  gaar  igjen  600  Md.  over 
under  den  kurfyrstelige  Generalmajor  Goltzen. 

10.  Den  9de  Transport  skal  sætte  Geueralitetet  over. 

11.  Den  første  Transport  skal  borttage  de  spanske  Ryttere, 
samt   bemægtige    sig  Musketter,  Skansetøj   og  Hakker 

Og  skulle  tillige  først  og  fremmest  serge  for  at  sikre 
sig  imod  Fjendens  angribende  Rytteri,  bemægtige  sig 
deres  Løbegrave  og  forsvare  sig  ved  Hjælp  af  det 
spanske  Rytteri  og  ved  at  fælde  Træer  og  holde  Stil- 
lingen saa  længe,  til  de  andre  komme  efter;  Oberst 
Strozzi  vil  vide  at  udføre  dette  paa  det  bedste. 

12.  De  andre  Transporter  skulle  formere  Bataillon  med 
deres  Folk,  forstærke  Stillingerne  og  stadig  søge  at 
rykke  frem,  samt  lade  en  Plads  fri  for  Rytteriet. 

13.  Ved  den  8dje  Transport  vil  den  kurbrandenborgske 
Generalmajor  v.  d.  Golz  vide  at  handle,  som  Forholdene 
og  Fjendens  Holdning  tillade  og  fordre  det. 

14.  Med  Fodfolkets  Bagdækning  skal  Regimentskanonerne 
overføres. 

1.5.  Det  hele  Artilleri  skal  om  Natten  ubemærket  af  Fjenden 
føres  bort  fra  dets  nuværende  Stillinger  og  skal,  for  at 
narre  Fjenden,  føres  ad  en  anden  Vej  end  Tropperne 
til  de  bestemte  Steder. 

16.  Den  danske  Vice- Admiral  skal  have  et  vaagent  Øje 
med  de  svenske  Skibe,  at  de  ikke  gjere  os  noget  Af- 
bræk under  Overgangen. 

17.  Den  nødvendige  Munition  skal  endnu  i  Dag  uddeles  til 
Soldaterne. 

18.  Rytteri  vagten,  som  fra  Begyndelsen  af  har  været  her, 
skal  igjen  udstilles  samme  Sted  og  bevogte  Adgangene. 

19.  Efter  Fodfolket  gaa  700  Dragoner  til  Fods  over  paa 
Resten  af  Baadene, 

20.  hvorefter  de  80  Heste  af  den  kejserlige   Garde    følge; 

21.  af  Rytteriet  oversættes  200  kurfyrstelige  under  Oberst 
Joseph  og  en  Overvagtmester  og  200  kejserlige  under 
en  Oberstløjtnant. 

22.  Derpaa  følger  det  øvrige  Rytteri  eskadronvis  efter  den 
hidtil  fulgte  Orden,  den  ene  efter  den  anden,  dog  saa- 
ledes  at  der  efter  de  første  4  Eskadroner  tyske  Ryttere 
skal  overføres  200  Polakker. 

23.  Det  maa  fremfor  alt  neje  iagttages,  at  der  ved  Ind- 
og  Udskibningen  ingen  Uorden  finder  Sted  hverken 
ved  Fodfolket  eller  Rytteriet,  saa  og  at  alt  boldes  i 
god  Orden  og  bliver  i  rimelig  Afstand  fra  hinanden. 

24.  De  Folk,  som  skulle  være  paa  de  store  Skibe,  skulle 
i  Nat  Kl.  2  indskibe  sig  ved  Møllen;  men  de  smaa 
Skibe  forblive  tomme  ved  Overfartsstedet,  indtil  man 
vil  besætte  dem. 

25.  »Avanturiererne«  (die  Avanturiers)  skulle  blive  hos 
Generalerne*). 

26.  Løsen  og  Felttegn  vil  blive  givet  af  hans  kurfyrstelige 
Durchlaucht. 

Der  er  al  Sandsynlighed  for,  at  Overgangen  er  gaaet 
for  sig  i  Overensstemmelse  med  denne  Disposition,  uagtet 
de  meget  magre  Beretninger,  der  haves  om  denne  Be- 
givenhed, i  flere  Henseender  ere  uoverensstemmende.  Saa- 
ledes  gjøre  de  tyske  og  polske  Fremstillinger  hver  for  sig 
Fordring  paa,  at  deres  Tropper  have  gjort  Udslaget;  det 
er  jo  næsten  altid  Tilfældet  efter  enhver  allieret  Armé's 
Kamp;  men  der  kan  dog  nogenlunde  ses,  at  de  have  under- 
støttet hinanden  godt  og  kun  vanskelig  have  kunnet  und- 
være hinanden. 

Efter  at  det  brandenborgske  Artilleri  paa  Sundeved 
havde  renset  den  alsiske  Kyst  for  svenske  Tropper,  begyndte 
om  Morgenen  den  Ude  Decbr.**)  mellem  Kl.  7  og  8, 
altsaa  lige  i  Daggryet,  Brandenborgernes  og  de  kejserliges 
Overgang  under  Anførsel  af  Fyrst  Johan  Georg   af  Anhalt, 


*)  Hvad  der  menes  med  disse,  er  ikke  ret  klart.  I  den  transke 
Armé  var  „les  Avanturiers"  indtil  ind  i  det  17de  Aarh.  Be- 
nævnelsen paa  en  Art  udisciplineret  Fodfolk,  som  ikke  tik 
regelmæssig  Sold,  men  levede  af  Plyndring. 

Guignard.     L'ecole  de  Mars.  I.  p.  584. 
**)  Mærkværdig  nok  sætte  flere  Forfattere,  hvoriblandt  Polakken 
Passek.    der  selv  deltog  i  Felttoget,   Overgangen   til  Als    til 
Aaret  1659. 

dækket  af  de  danske  Skibes  Kanoner.  Vejret  var  mildt, 
stille  og  uden  Frost,  i  det  der  netop  var  indtraadt  varmere 
Vejr,  som  strax  efter  blev  afløst  af  en  stærk  Kulde.  De 
første  af  Tropperne, .  c.  300  Mand,  gik  over  paa  1 7  flad- 
bundede Skibe  tæt  nord  for  Slottet,  og  efter  at  Ascheberg, 
som  havde  forsøgt  at  forhindre  Landgangen,  var  kastet  til- 
bage inden  for  Slottets  Mure,  satte  de  sig  strax  fast  paa 
Kirkegaarden,  hvis  Mur  de  benyttede  til  Brystværn,  og  for- 
skansede sig  i  Sønderborgs  Gader.  Derefter  fulgte  de 
andre  Tropper. 

Saa  vidt  man  kan  forstaa,  gik  samtidig  hermed  Po- 
lakkerne over  Sundet  noget  mere  mod  Nord  for  at  under- 
støtte deres  allierede,  der  lode  til  at  have  haft  ondt  ved  at 
holde  Stand  imod  de  svenske  Ryttere.  Det,  der  især  gjør 
Polakkernes  Overgang  mærkelig,  er  den  Dristighed,  hvormed 
den  blev  sat  i  Værk,  i  det  de  lode  deres  Heste  svømme 
over  Sundet.  Under  Anførsel  af  Wojvoden  Czarniezki  selv 
udgjorde  Polakkerne  4  Paner  (Eskadroner)  Pancerner,  nem- 
lig Kongens,  Markisenes,  Leczinski's  og  ('zarniezki's  Pancer- 
Faner  (efter  nogle  vare  deres  Antal:  100  Vallaker,  100 
Semener  og  200  Dragoner,  efter  andre  700  Mand)*). 


*)  Den  polske  Hær  var  i  Tilblivelse,  Udrustning  og  Kampmaade 
forskjellig  fra  Evropas  andre  Hære.  I  disse  vare  Ridderne 
ved  Hdvaabnets  Indførelse  forsvundne:  i  Polen  bestod  Rytte- 
riet endnu  af  Landets  Adelsmænd.  Det  blev  dog  lønnet.  Det 
svære  Rytteri,  Husarer  og  Pancerner,  var  Blomsten  af  Lan- 
dets Adel;  hver  Ridder  havde  et  Par  Knægte,  Haandheste  og 
stor  Bagage  med  sig,  de  havde  alle  Officersrang  og  maatte 
selv  sørge  for  deres  egen  og  deres  Tjeneres  Udrustning  og 
Forplejning.  Det  lette  Rytteri  var  dannet  af  Landets  fattjge 
Adel,  som  ikke  havde  Rang.  Fanerne  o:  Eskadronerne  havde 
Navn  efter  dem,  som  for  en  vis  Pengesum  stillede  dem  i 
Marken,  hvilket  tit  var  Folk  helt  uden  for  Standen,  selv 
gejstlige.  Eliten  af  Rytteriet  var  Husarerne,  hvis  højst  mærke- 
lige Udrustning  og  Udstaffering  med  Tigerskind  om  Skuldrene 
og  Ørnevinger  paa  Ryggen  Pladsen  ikke  tillader  os  at  dvæle 
ved;  dernæst  kom  de  oven  for  nævnte  Pancerner.     Disse  vare 

Sundets  Bredde  angives  i  de  omtalte  Beretninger  meget 
forskjelligt,  lige  fra  20000  Fod,  »saa  langt  som  fra  War- 
schau  til  Piaga«  til  næppe  et  Bøsseskud.  Polakkerne  kunne 
dog  ikke  have  haft  en  længere  Strækning  end  allerhøjst 
1200  Fod  at  komme  over.  De  gik  over  eskadronsvis  hver 
paa  sit  Sted.  Knægtene  fik  Ordre  til  at  lægge  Poder- 
sækkene paa  Hestene,  medens  Isen,  som  laa  meget  tyk 
inde  ved  Land,  blev  huggen  op  med  Øxer  af  Dragonerne, 
for  at  Hestene  kunde  komme  i  Vandet.  Alt  skete  i  stor 
Fart  og  i  største  Tavshed. 

En  Deltager  har  givet  en  livlig  Beretning  om  Fore- 
tagendet*). Midt  i  Sundet  var  der  et  Sted,  kun  et  halvt 
Spænd  langt,  hvor  Hestene  kunde  staa  paa  Bunden  og  hvile. 
Wojvoden  satte  først  ud  i  Vandet,  efter  at  have  slaaet  et 
Kors  for  sig.  Ham  fulgte  de  tre  (efter  andre  fire)  Paner. 
Enhver  stak  Pistolerne  bag  Kraven  og  hængte  Krudthornet 
om  Halsen,  for  at  det  ikke  skulde  blive  vaadt.  Da  de  kom 
midt  i  Sundet,  hvor  Vandet,  som  sagt,  var  lavt,  hvilede  de 
sig  en  Stund,  inden  de  svømmede  videre.  Hestene  vare 
inden   Overgangen    blevne    undersøgte,    de    som    svømmede 


udrustede  med  en  lille  Hjælm  med  Maskeværk  til  Dækning 
af  Hals  og  Nakke,  Panserskjorte,  Underarmsskinner  og  svære 
Støvler,  dertil  kom  et  Skjold  af  Staal  eller  Rør,  overtrukket 
af  broderet  Stof.  Deres  Vaaben  vare  en  lang  Stødkaarde, 
Stridsøxe  og  ved  Bandoleret  Pistoler  eller  en  meget  kort 
Karabin;  mange  foretrak  den  let  haandterlige  Bue,  der  saa 
blev  baaren  paa  venstre  Side,  Pilekoggeret  paa  højre  Side. 
Pancernerne  vare  udmærkede  Tropper  og  brugelige  til  al 
mulig  Tjeneste.  Dragonerne  hørte  til  det  lette  Rytteri  og 
bestode  mest  af  hvervede  Folk  af  forskjellige  Folkeslag.  De 
vare  bevæbnede  som  tyske  Dragoner  og  brugte  deres  Heste 
mere  til  Transport  end  til  Kamp.  Fodfolk  havde  kun  ringe 
Betydning  i  den  polske  Hær. 

Organ  d.  milit-wiseenschaftl.  Vereine  XVH. 

Oestr.  milit.  Zeitsschr.  XXIV.  Jahrg.  313. 
*)  Denkwiirdigkeiten  d.  Johann  Chrysostomus  Passek.   Breslau. 
1838. 

slet,  vare  blevne  stillede  imellem  to  stærke,  for  at  de  ik^® 
skulde  synke.  Da  de  nærmede  sig  Ais's  Kyst,  styrtede 
Svenskerne  frem  og  begyndte  at  skyde;  men  saa  snart  en 
Afdeling  fik  Fodfæste  paa  Land,  sprængte  den  strax  løs  paa 
Fjenden.  Hestene,  som  efter  at  de  vare  komne  ud  af  Vandet, 
frøs  ind  i  en  tyk  Isskorpe,  ble  ve  tumlede  dygtig  omkring, 
for  at  de  atter  kunde  blive  varme,  og  da  Svenskerne  saae, 
at  der  blev  givet  Ild  paa  dem  med  Pistolerne,  som  syntes 
trukne  op  af  Vandet,  grebe  de  Flugten,  andre,  som  ilede 
dem  til  Hjælp,  bleve  afskaarne,  »saa  at  vi  jagede  Fjenden 
foran  os  som  Støv,  og  Fangerne  sagde :  vi  troede,  at  I  ikke 
vare  Mennesker,  men  Djævle.«  Et  Bevis  for,  at  Czarniezki 
ved  sin  kjække  Overgang  og  sit  Angreb  virkelig  har  bidraget 
meget  til,  at  Foretagendet  lykkedes,  have  vi  ogsaa  i  Kong 
Frederik  III.'s  Taksigelsesbrev  til  ham,  hvori  han  berømmer 
Woj vodens  virtutem  vere  heroicam. 

Polakkerne  begyndte  strax  deres  sædvanlige  Plyndrings- 
værk  —  »efter  fuldbragt  Arbejde  søgte  enhver  af  os  at  faa 
et  varmt  Værelse,  og  vi  re  ve  Skjorterne  af  Kroppen  paa 
Mænd  og  Kvinder  for  at  omklæde  os.«  Derefter  blev  Øen 
rekognosceret.  (Sluttes). 

P.  F.  Rist. 


Fra  den  franske  Restaurationstid.*) 


I. 

Ludvig  XVITl.'s  Tilbagekomst.  —  Ministeriet 

Talleyrand.   —   De  politiske  Forfølgelser.   —  Det 

hvide  Rædselsregimente    —  »La  Chambre  introu- 

vable«.  —  Ministeriets  Fald. 

blaget  ved  Waterloo  havde  kastet  det  andet  Kejser- 
dømme i  Støvet,  Napoleon  havde  maattet  vige  for  Deputeret- 
kammerets Vilje  og  abdiceret  til  Fordel  for  sin  Søn,  en 
provisorisk  Regering  var  dannet  med  Fouché  i  Spidsen,  og 
denne  indledede  Underhandlinger  med  Wellington  om  en 
Vaabenhvile,  der  havde  kunnet  skaffe  Tid  til  et  fortsat 
Rænkespil.  Dog  Underhandlingerne  sloge  fejl,  og  den  provi- 
soriske Regering  maatte  nu  drøfte  det  Spørgsmaal,  om  man 
skulde  friste  Udfaldet  af  en  sidste  Kamp  eller  med  Resig- 
nation indgaa  paa  en  Kapitulation.  Flere  Krigsraad  bleve 
afholdte;  men  efter  en  omhyggelig  Undersøgelse  af  de  For- 
svarsmidler, Paris  raadede  over,  efter  en  Rapport  fra  Carnot, 
der  paaviste  deres  Utilstrækkelighed,  maatte  man  modtage 
det  sidste  Alternativ,  og  denne  Bestemmelse  gjorde  Ludvig 
XVIIL's  Tilbagekomst  uundgaaelig,    da   han    alene  virksomt 


*)  Efter  Ernest  Daudet:  Histoire  de  la  Restauration  1814—30. 
Historisk  Arkiv.  II.  1885.  13 


186  ^^^  ^^^  franske  Restaurationstid. 

kunde  optræde  som  Mellemmand  mellem  det  besejrede  Land 
og  den  triumferende  Invasion. 

Kongen  blev  hemmelig  underrettet  om,  at  intet  mere 
stod  til  Hinder  for  Restaurationen  og  nærmede  sig  Paris. 
Ved  sit  Indtog  i  Cambrai  udsendte  han  en  meget  kløgtig 
Proklamation,  hvori  han  først  mindede  om,  at  under  de 
»hundrede  Dage«  havde  ingen  Prins  af  hans  Familie  vist 
sig  i  de  fremmede  Rækker,  dernæst  erkjendte,  at  hans 
Regering  havde  begaaet  Fejl,  og  lovede  at  undgaa  deres 
Gjentagelse;  nye  Garantier  skulde  indføres  i  Chartet,  og 
Ministeriets  Enhed  skulde  fremtidig  være  en  Sandhed.  Han 
forpligtede  sig  til  at  tilgive  de  forledte  Franskmænd;  men 
fra  Amnestien  undtog  han  Ophavsmændene  og  Tilskynderne 
til  Forræderiet,  der  truedes  med  Lovens  Straf.  Proklama- 
tionen var  inspireret  af  Talleyrand.  Det  havde  maaske 
været  bedre,  om  en  fuldstændig  Tilgivelse  havde  dækket 
alle  dem,  der  havde  svigtet  den  kongelige  Sag;  men  Par- 
tier saa  vel  som  Mennesker  have  deres  Lidenskaber,  Kongen 
maatte  ogsaa  unde  sit  Parti  en  Fyldestgjørelse,  og  Nød- 
vendigheden af  at  tugte  sine  Fjender  blev  ham  paalagt  af 
Statsgrunde. 

Den  provisoriske  Regering  havde  imidlertid  den  3dje 
Juli  i  Neuilly  undertegnet  en  Kapitulation,  der  ratificeredes 
af  Kamrene,  medens  Hæren  viste  sig  mere  gjenstridig. 
Tropperne  skulde  trække  sig  tilbage  bag  Loire;  men  da 
denne  Bestemmelse  blev  bekjendt,  fremkom  der  voldsomme 
Protester,  Soldaterne  udstødte  Trusler,  erklærede  ikke  at 
ville  lystre  og  forlangte  at  føres  mod  Fjenden.  En  Del  af 
Befolkningen  fra  Forstæderne  sluttede  sig  til  denne  unyttige 
Protest,  der  blot  udsatte  Paris  for  de  forfærdeligste  Farer, 
som  General  Drouot  dog  heldigvis  besværgede;  han  øvede 
en  almægtig  Indflydelse  over  Garden,  hvem  det  lykkedes 
ham  at  sætte  i  Marche  til  Orleans,  Resten  af  Armeen 
fulgte  efter.  Nationalgarden  spredte  uden  Blodsudgydelse  de 
forskjellige    Sammenløb   i    Paris,    og   den    7de    Juli   holdt 

Bliicher  sit  Indtog  i  Hovedstaden  og  sprængte  samtidig 
baade  Kamrene,  der  vare  sammenkaldte  af  Kejseren,  og  den 
provisoriske  Regering,  hvis  Magt  nu  var  til  Ende. 

Pouché  havde  imidlertid  udfoldet  hele  sit  gamle  Talent 
for  Intriguer;  han  havde  vidst  at  vinde  baade  Wellington 
og  Talleyrand  og  saaledes  paatvunget  sig  Kongen  som 
Minister,  skjont  han  som  Kongemorder  baade  indgød  Ludvig 
XVIII.  Rædsel  og  Foragt.  I  St.  Denis  dannede  Kongen 
nu  sit  nye  Ministerium;  han  føjede  sig  efter  sine  Raad- 
giveres  Bønner  og  sendte  sin  Yndling  Blacas  som  Sende- 
mand til  London;  thi  han  skulde  være  Syndebukken  for 
alle  de  Fejl,  der  vare  begaaede  under  den  første  Restaura- 
tion. Talleyrand  blev  Præsident  for  Statsraadet  og  overtog 
Udenrigs-  og  Indenrigsministerierne,  og  Fouché  blev  Politi- 
minister. Politipræfekturet  tilbød  man  Decazes,  der  ogsaa 
tog  imod  det.  Det  var  en  ung  Overdommer,  Kommandant 
for  en  Bataillon  Nationalgardister,  der  under  de  hundrede 
Dage  havde  afslaaet  at  tjene  Kejserdømmet  og  ofret  sig  for 
den  kongelige  Sag.  Ingen  af  dem,  som  udnævnte  ham  til 
Præfekt,  havde  nogen  Anelse  om  de  Fremskridt,  han  snart 
skulde  gjøre  i  Kongens  Gunst,  eller  om  den  vigtige  Rolle, 
det  var  ham  forbeholdt  at  spille;  Fouché  alene  havde  en 
Forudfølelse  af  hans  Styrke  og  nærede  fra  dette  Øjeblik 
Mistillid  til  ham. 

Samme  Dag,  den  7de  Juli,  undertegnede  Kongen  tvende 
Ordonnancer;  den  første  erklærede  alle  de  Udnævnelser,  som 
vare  skete  efter  den  20de  Marts,  for  ugyldige,  den  anden 
gjenind satte  alle  de  Embedsma^nd  og  Officerer,  der  vare 
blevne  afsatte,  i  deres  Embeder  og  Grader. 

Om  Morgenen  den  8de  Juli,  i  det  Øjeblik  Kongen  be- 
redte sig  til  at  vende  tilbage  til  Tuilerierne,  søgte  Fouché 
at  paatvinge  ham  den  Forfatning,  Kammeret  sluttelig  havde 
vedtaget;  han  vilde  ogsaa  lade  ham  anlægge  den  trefarvede 
Kokarde  og  afholde  ham  fra  et  højtideligt  Indtog  i  Paris 
ved  at  fremdrage  det  altid  lurende  Revolutionens  Spøgelse; 

13* 


Igg  Fra  den  franske  Restauratinnstid. 

Kongen  afviste  harmfuldt  hans  Forslag.  Under  Lyden  af 
Kanonerne  fra  Invalidehotellet  ankom  han  samme  Dag  til 
Barrieren  ved  Saint-Denis,  omgiven  af  sin  Broder  og  Broder- 
sønner, af  sine  Musketairer,  Marskalker  og  Nationalgarden. 
Alle  de  tilstedeværende  havde  anlagt  den  hvide  Kokarde; 
Seinepræfekten  Chabrol  holdt  en  Tale  til  Kongen  og  anvendte 
her  for  første  Gang  det  Udtryk  »de  hundrede  Dage«,  hvor- 
med Historien  fremtidig  skulde  betegne  det  andet,  kortvarige 
Kejserdømme.  Indtoget  var  i  øvrigt  bedrøveligt  nok,  og 
der  blev  ikke  afsunget  noget  »Te  Deum«  i  Notre-Dame; 
alt  for  mange  Ulykker  havde  i  tre  Maaneder  tynget  paa 
Fædrelandet,  alt  for  mange  Franskmænd  vare  faldne  ved 
Waterloo,  og  en  dyb  Angest  knugede  alt  for  stærkt  Hjær- 
terne  ved  Synet  af  disse  Preussere,  der  bivuakerede  i 
Paris's  Gader. 

Det  var  ikke  tilstrækkeligt,  at  Ludvig  XVI  IL  atter 
havde  besteget  Tronen,  han  maatte  ogsaa  søge  at  holde  sig 
paa  samme  midt  under  de  største  Vanskeligheder,  en  Konge 
nogen  Sinde  har  haft  at  kæmpe  imod.  Frankrig,  ydmyget 
og  hjemsøgt  af  Invasionen,  et  Bytte  for  de  allieredes  hov- 
modige Krav,  Ultraroyalisterne ,  begjærlige  efter  Gjen- 
gjældelse  og  Hævn,  Hæren,  opbragt  over  sine  Nederlag  og 
hævnfnysende  hinsides  Loire,  Faren  for  Borgerkrigen  over- 
hængende, Revolutionen,  afvæbnet,  men  ikke  besejret.  Fi- 
nanserne udtømte,  dette  er  de  væsentligste  Træk,  der  karak- 
terisere Situationen  i  Juli  1815. 

Fra  den  Altan  paa  Tuilerierne,  hvor  fra  Kongen  maatte 
besvare  Mængdens  Tilraab,  havde  han  kunnet  se  de  preus- 
siske Kanoner,  rettede  mod  sit  Palads.  Næste  Dag  maatte 
han  rejse  Modstand  mod  Bliicher,  som  vilde  sprænge  Au- 
sterlitz-  og  Jenabroerne  og  afpresse  Paris  en  Brandskat  paa 
hundrede  Millioner.  Der  udkrævedes  en  energisk  Fasthed 
for  at  modsætte  sig  Udførelsen  af  disse  Planer,  Hertugen 
af  Wellingtons  Mellemkomst  forhalede  deres  Udførelse,  og 
de    allierede  Suveræners   snart   paafølgende  Ankomst  (Ilte 

Juli)  medførte  deres  Opgivelse.  Man  gav  Broerne  nye 
Navne,  og  de  bleve  sparede;  og  hvad  Brandskatten  angik, 
blev  den  nedsat  til  otte  Millioner. 

Derinaod  var  man  ikke  saa  heldig  med  Hensyn  til 
Museerne.  Invasionen  af  1814  havde  skaanet  dem;  men 
Invasionen  af  181.^  lagde  Beslag  paa  de  Mesterværker,  de 
franske  Hære  i  Løbet  af  de  sidste  femten  Aar  havde  er- 
hvervet paa  deres  sejrrige  Tog  gjennem  hele  Evropa,  og 
ingen  Ydmygelse  føltes  mere  dybt  af  Nationalforfængelig- 
heden. Man  maatte  ogsaa  permittere  de  Tropper,  som  vare 
lejrede  bag  Loire,  og  Krigsministeren,  General  Gouvion 
Saint-Cyr,  løste  heldig  dette  vanskelige  Hverv,  hvorpaa  han 
kunde  skride  til  Dannelsen  af  en  ny  Hær. 

Samtidig  udsugede  de  fremmede  Tropper,  særlig  Preus- 
serne og  Østerrigerne,  de  Egne,  de  holdt  besatte,  udplyndrede 
de  Byer,  de  passerede,  eller  som  havde  forsøgt  Modstand, 
og  belejrede  andre  som  Longvy  og  Huningen,  der  havde 
faaet  Kongens  Ordre  til  at  forsvare  sig,  og  som  forsvarede 
sig  heltemodig.  Regeringens  Indsigelser  vare  forgjæves,  og 
alt,  hvad  der  kunde  opnaas,  var  en  Regularisering  af  denne 
Tingenes  Tilstand,  der  ret  egnede  sig  til  at  gjøre  den  upo- 
pulær. Hver  Hær  fik  sine  Kantonnementer  anviste,  Departe- 
menterne fik  fremmede  Guvernører  ved  Siden  af  de  kongelige 
Myndigheder,  og  trods  alle  Ludvig  XVIII.'s  Anstrængelser 
maatte  tre  Fjerdedele  af  Territoriet  i  mange  Maaneder  finde 
sig  i  at  være  et  erobret  Land.  Preussen  og  Østerrige  talte 
om  intet  mindre  end  Gjenerhvervelsen  af  de  Landskaber, 
som  grænsede  op  til  den  tyske  Grænse,  og  Ansvaret  for 
Fjendens  forhadte  Opførsel  faldt  tilbage  paa  Bourbonerne, 
som  vare  ude  af  Stand  til  at  hindre  den. 

En  anden,  sørgelig  Pligt  paahvilede  Regeringen.  I  sin 
Proklamation  fra  Cambrai  havde  Ludvig  XVIII,  vel  lovet 
de  »forledte  Franskmænd«  Pardon,  men  ogsaa  udtalt: 
»Men  mine  Børns  Blod  er  blevet  udgydt  ved  et  Forræderi, 
Verdens  Annaler  ikke  kunne  opvise  Exempel  paa.    Dette  For- 

ræderi  har  kaldet  de  fremmede  til  Frankrigs  Indre ;  for  min 
Trones  Værdighed,  for  mit  Folks  Interesse  og  Fvropas 
Freds  Skyld  maa  jeg  undtage  Ophavsmændene  og  Tilskyn- 
derne  til  dette  rædselsfulde  Komplot  fra  den  almindelige 
Pardon.«  Denne  Forpligtelse,  Kongen  ved  disse  Udtryk 
havde  paataget  sig,  mindede  de  koalierede  Magter  ham  om 
efter  hans  Tilbagekomst;  de  krævede  Garantier  mod  en  ny 
Revolutions  Udbrud,  og  det  var  ikke  muligt  at  afvente  en 
Sammentrædeise  af  Kamrene,  der  i  Folge  Proklamationens 
Ordlyd  skulde  udpege  de  skyldige. 

De  skyldige  udpegedes  da  ved  en  Kundgjørelse  af  24de 
Juli;  for  Krigsdomstolene  skulde  stilles  Marskalk  Ney,  Gene- 
ralerne Lallemand  den  ældre  og  yngre,  Drouet  d'Erlon, 
Lefebvre-Desnouettes,  Ameilh,  Brayer,  Gilly,  Mouton-Duvernet, 
de  Grouchy,  Clauzel,  Laborde,  Debelle,  Bertrand,  Drouot, 
Cambronne,  Hertugen  af  Rovigo  og  Grev  La  Valette;  des- 
uden skulde  ni  og  tredive  Personer,  deriblandt  Carnot, 
Marskalk  Soult,  Thibaudeau,  Generalerne  Exelmans,  Van- 
damme og  Laraarque  forlade  Paris  inden  trende  Dage  og 
paa  bestemte  Steder,  der  anvistes  dem  af  Politiministeren, 
afvente  Regeringens  yderligere  Skridt.  Den  kyniske  Pouché 
havde  selv  affattet  den  sidstnævnte  Liste,  i  hvis  Spidse 
han  selv  passende  burde  have  figureret.  Carnot  skrev  til 
ham:  »Hvor  bør  jeg  begive  mig  hen,  din  Forræder?« 
»Hvorhen  du  vil.  Dumrian«,  svarede  Fouché  ret  betegnende. 

Kundgj øreisen  af  24de  Juli  aftvang  Marskalk  Davoust 
en  Protest;  han  hævdede  offentlig  den  Ære  selv  at  figurere 
paa  disse  Proskriptionslister,  som  indeholdt  Navnene  paa 
flere  Mænd,  der  kun  havde  handlet  efter  hans  Ordre.  Man 
nøjedes  med  at  modtage  hans  Afskedsbegjæ^ring,  og  Hæren 
ved  Loire,  der  endnu  ikke  var  opløst,  fik  Marskalk  Macdo- 
nald til  øverstkommanderende. 

Kundgj  øreisen  af  24de  Juli  blev  ufortøvet  bragt  til 
Anvendelse.  Den  3dje  Avgust  blev  Marskalk  Ney  arresteret 
i  Lot,    og  man   begyndte  hans  Proces.      Kort  forud  havde 

man  arresteret  Grev  La  Valette,  som  den  20de  Marts  havde 
tiltaget  sig  Ledelsen  af  Postvæsenet,  og  Oberst  Labédoyere, 
som  ved  Grenoble  havde  ført  sit  Regiment  til  Kejseren.  Takket 
være  sin  Hustrus  sindrige  Opofrelse  lykkedes  det  Grev  La 
Valette  at  undslippe  fra  sit  Fængsel,  Dagen  før  han  skulde 
have  været  henrettet  Oberst  Labédoyere  var  ikke  saa 
lykkelig,  han  blev  stillet  for  en  Krigsret  og  dømt  til 
Døden.  Skjønl  han  havde  vundet  sine  Grader  under  Kejser- 
dømmet, havde  han  i  1814  særlig  været  Gjenstand  for 
Kongens  Naade,  han  hørte  ved  sine  Forbindelser  hjemme  i 
den  kongeligsindede  Adel,  og  det  syntes  derfor  ikke  muligt 
at  benaade  ham;  den  19de  Avgust  blev  han  skudt  paa 
Grenellesletten  og  gik  modig  i  Døden. 

Hvad  de  øvrige  Generaler  og  Officerer  angaar,  hvis 
Arrestation  var  befalet,  og  hvis  Tal  senere  yderligere  var 
forøget  ved  suplerende  Bestemmelser,  lykkedes  det  nogle  at 
undslippe,  og  med  Tiden  bleve  de  paa  torskjellig  Vis  be- 
naadede;  andre  mindre  lykkelige  bleve  dømte  af  Militær- 
kommissioner. 

Generalerne  Boyer,  Debelle,  Gruyer  og  Travot  bleve 
dømte  til  Døden,  men  Straffen  forandredes  til  Landsforvis- 
ning; General  Bertrand,  der  fulgte  Kejseren  til  St.  Helena, 
blev  dømt  til  Døden  in  contumaciam,  og  samme  Straf  ifaldt 
Lefebvre-Desnouettes,  d'Erlon,  Lallemand,  Rigau,  Gilly,  Clau- 
zel,  Brayer,  Morand,  Ameilh  og  Kovigo;  man  frifandt  Drouot 
Cambroune  og  Linois;  Kadet,  som  fordum  havde  arresteret 
Pius  VIL  i  Kvirinalet,  maatte  vandre  i  Fængsel;  Bonnaire 
blev  deporteret,  og  Generalerne  Chartran,  Mouton-Davernet 
og  Brødrene  Faucher  henrettedes.  Ogsaa  Officerer  af  lavere 
Rang  faldt  som  Ofre  for  den  Bevægelse,  der  havde  kastet 
dem  i  Kejserens  Arme,  og  for  den  rasende  Harme,  deres 
Opførsel  havde  opflammet. 

Der  forefaldt  saaledes  Henrettelser  paa  forskjellige 
Steder  af  Territoriet  og  talrige  Domfældelser  til  Forvisning, 
Deportation  og  Fængselsstratte,  som  den  kongelige  Mildhed 

vel  senere  eftergav,  saafremt  Døden  ikke  havde  gjort  det 
umuligt,  men  som  dog  have  kastet  en  mørk  Skygge  over 
Restaurationens  første  Tider;  de  maa  for  største  Delen  be- 
tragtes som  den  kongeligsindede  Reaktions  Triumf;  thi  om 
det  end  var  umuligt  for  den  kongelige  Regering  at  vise  sig 
overbærende  mod  nogle  af  dem,  som  havde  forraadt  den, 
havde  det  dog  været  tilstrækkeligt  at  ramme  Hovederne,  og 
det  havde  været  smukt  at  benaade  saa  mange  brave  Mænd, 
hvem  Minderne  om  Fortiden  og  Kejserens  Nimbus  havde 
berøvet  al  Koldblodighed,  og  som  kun  bleve  opdagede  ved 
usle  Angivelser. 

Det  værste  var,  at  denne  Restaurationsperiode  paa  den 
ene  Side  faldt  sammen  med  Grenoble-Sammensværgelsen  og 
de  Exekutioner,  den  medførte,  paa  den  anden  Side  med 
Urolighederne  i  Syden,  som  prægedes  af  de  mest  afskylige 
Repressalier,  og  Partiaanden  maatte  følgelig  slaa  alle  disse 
Begivenheder  i  Hartkorn  og  kastede  Ansvaret  for  det  hele 
over  paa  Kongens  Regering,  der  ikke  havde  gjort  noget  for 
at  fremkalde  dem  og  var  ude  af  Stand  til  at  besværge  dem. 
Alle  disse  Begivenheder  har  Historien  sammenfattet  under 
Betegnelsen  det  »hvide  Rædselsregimente«,  og  vi  skulle  nu 
fortælle  nogle  af  Hovedtrækkene  i  dette. 

Under  de  hundrede  Dage  havde  Royalisterne  i  flere 
Departementer  været  Gjenstand  for  slem  Medfart  fra  Til- 
hængere af  det  sejrrige  Kejserdømme.  I  Departementet 
Gård  vare  de  kongeligsindede  frivillige  blevne  behandlede 
som  Fjender  til  Trods  for  den  Kapitulation,  General  Gilly 
havde  afsluttet  med  Hertugen  af  Angouléme,  og  hvori  han 
havde  tilsagt  dem  Beskyttelse;  flere  af  dem,  som  kom 
gjennem  Landsbyen  Arpaillargues,  bleve  dér  nedhuggede 
med  den  mest  barbariske  Grusomhed.  Disse  Udæskninger 
fulgtes  af  det  haarde  Tryk.  som  kom  til  at  hvile  paa  hele 
Departementet,  og  af  Udskrivningen,  der  medførte  et  stort 
Antal  Desertationer.  Disse  ulykkelige  Desertører  maatte 
længe  friste  Livet  under  de  haardeste  Savn,    alt  medpus  de 

afventede  Kongens  Gjenkomst;  i  deres  Tal  fandtes  Arbejds- 
mænd uden  Opdragelse,  men  besjælede  af  voldsomme  Liden- 
skaber, t.  Ex.  Jacques  Dupont,  kaldet  Trestaillons ,  en 
simpel  Landbruger,  hvem  disse  mørke  Dage  skulde  forvandle 
til  en  grov  Forbryder. 

Ba  de  kongelige  Kommissårer  indfandt  sig  i  Departe- 
mentet efter  Nederlaget  ved  Waterloo,  tænkte  disse  Flygt- 
ninge kun  paa  Hævn.  De  begave  sig  til  Beaucaire,  hvor 
de  dannede  en  Troppestyrke,  som  marcherede  mod  Nimes; 
thi  her  holdt  General  Gilly  endnu  Stand  i  Kejserens  Navn. 
Da  de  imidlertid  kom  til  denne  By,  var  Generalen  dragen 
afsted  med  sine  Tropper.  Ikke  desto  mindre  tra?ngte  de  i 
deres  Raseri  ind  i  Byen,  hvor  de  mente  at  have  at  kæmpe 
mod  talrige  Batailloner,  og  affyrede  overalt  Bøsseskud;  en 
stakkels  Haandværker  blev  paa  denne  Maade  hændelsesvis 
dræbt.  De  følgende  Dage  vare  denne  Bys  Bædselsperiode. 
Trestaillons  og  andre  lignende  Banditter,  som  Truphemy  og 
Servent,  fremkaldte  en  blodig  Reaktion;  de  angrebe  de 
kejserlige  Tropper,  i  det  Øjeblik  disse  i  Tiltro  til  Under- 
handlingerne forlode  deres  Kaserner,  hvor  fra  de  rigtignok 
Dagen  forud  havde  fyret  paa  Befolkningen;  en  tredive 
Stykker  faldt  som  Ofre.  Prostestanternes  Huse  bleve  ud- 
leverede til  Plyndring.  I  de  sidste  Dage  af  Juli  gik  der 
ikke  en  Dag  hen  uden  Ofre  for  denne  kongelige  Reaktion; 
paa  en  eneste  Dag,  den  1ste  Avgust  talte  man  femten 
døde,  og  den  19de  samme  Maaned  ti;  de  vare  alle  om- 
komne, ikke  ved  Sammenløb,  men  ved  fejge  Snigmord  af 
Trestaillons  Bande. 

Samtidig  øvede  en  anden  Person,  Jean  Graffand,  i 
Uzés  tilsvarende  Repressalier  i  den  triumferende  Royalismes 
Navn.  Den  3dje  Avgust  benyttede  han  sig  af  Myndig- 
hedernes Magtesløshed  og  udplyndrede  med  sin  Bande  et 
stort  Antal  Huse;  da  Aftenen  faldt  paa,  snigmyrdede  hans 
Følgesvende  otte  Personer  og  i  Aftenens  Leb  yderligere  sex 
Individer,    der   holdtes    arresterede    i  Byens  Fængsler   som 

mistænkte  for  Bonapartisme.  Avtoriteterne  vovede  ikke  at 
røre  Graffand,  den  25de  begav  ban  sig  til  en  Landsby  i 
Omegnen  af  Uzés,  tog  her  sex  Nationalgardister  til  Fange 
og  bragte  dem   tilbage  til  Byen,    hvor  han  lod  dem  skyde. 

Disse  store  Forbrydelser  standsedes  først  ved  de  øster- 
rigske  Troppers  Indmarche  i  Departementet  Gård;  de  gjen- 
nemsøgte  de  Egne,  hvor  hen  disse  Bander  havde  forplantet 
Uordenen  og  Kædselen,  fængslede  de  mest  urolige  Hoveder, 
uden  dog  at  faa  Pingre  i  Hovedophavsmændene,  og  lode  en 
Snes  Stykker  skyde.  Først  paa  denne  Maade  blev  Freden 
her  nogenlunde  gjenoprettet.  I  det  hele  kan  man  anslaa 
Ofrene  for  den  royalistiske  Reaktion  i  dette  Departement 
til  hundrede  og  tredive  Personer,  og  det  værste  var,  at 
Morderne  forbleve  ustraffede ;  det  var  umuligt  at  indlede  en 
Sag  mod  dem,  da  Rædselen  slog  Vidnerne  med  Stumhed. 
TrestaiUons,  der  i  Begyndelsen  blev  fængslet  med  en  Del 
af  sine  medskyldige,  blev  sat  i  Frihed  og  vendte  tilbage  til 
Nimes,  hvor  han  levede  i  Foragt,  men  ustraffet.  Hvad 
Jean  Graffrand,  Truphemy  og  Servent  angaar,  der  sammen 
med  ham  havde  terroriseret  Departementet,  blev  deres  Sag 
først  paadømt  fem  Aar  senere,  i  Aaret  1820;  den  første 
dømtes  da  in  contumaciam  til  Døden,  den  anden  kom  paa 
Galejerne,  og  blot  den  sidste,  der  maaske  var  mindst  skyldig, 
blev  henrettet. 

Det  var  ikke  blot  i  Nimes,  at  Ludvig  XVlIL's  Tilbage- 
komst gav  Anledning  til  blodige  Repressalier.  I  Marseille, 
hvis  lidenskabelige  Befolkning  med  Nød  var  bleven  holdt  i 
Tømme  under  de  hundrede  Dage,  kom  det  ligeledes  til 
blodige  Scener.  Den  lavere  Befolkning  havde  vænnet  sig 
til  ikke  længere  at  lystre,  og  Hæren  mægtede  ikke  at  holde 
den  i  Respekt  for  Myndighederne  og  Loven.  Af  Had  til 
Kejserdømmet  var  det  naaet  saa  vidt,  at  man  ønskede  de 
allierede  Hæres  Sejr  og  med  høje  Raab  forlangte  det  gamle 
Regimentes  Gjenoprettelse. 

Da  Pøbelea  erfarede  Kejserens  Nederlag,  spredtes  den  i 
Gaderne  under  Brøl  om  Mord,  blandede  med  Leveraab  for 
Kongen ;  de  trefarvede  Kokarder  nedreves,  og  overalt  hejsedes 
hvide  Faner.  Det  var  en  Søndag;  i  nogle  Øjeblikke  vare 
Havnearbejderne  paa  Benene,  og  deres  Rækker  forøgedes  af 
Omegnens  Bønder,  som  opæggedes  af  de  Deserterer,  de  i 
tre  Maaneder  havde  huset.  General  Verdier,  som  havde 
Kommandoen,  optraadte  med  ringe  Energi  mod  disse  Me- 
ningstilkjendegivelser.  Masserne  styrtede  løs  paa  en  Vagt- 
post Nationalgardister,  der  hørte  til  den  »hellige  Bataillon«, 
som  var  formeret  af  pensionerede  Ofticerer.  En  Geværild 
udviklede  sig,  en  halv  Snes  Bonapartister  omkom  ved  dette 
første  Sammeiistød,  og  Garnisonen  rømmede  Byen;  men  den 
bevæbnede  Befolkning  fulgte  efter  og  dræbte  henved  hun- 
drede Mand.  Dette  forefaldt  den  25de  Juni;  den  følgende 
Dag  nedhuggede  Oprørerne  elleve  Personer,  der  vare  be- 
kj endte  for  deres  republikanske  Sindelag,  og  plyndrede  deres 
Huse;  derpaa  styrtede  de  sig  over  det  Kvarter,  som  husede 
den  ægyptiske  Koloni,  der  udgjorde  omtrent  halvandet 
Hundrede  Mennesker,  som  i  femten  Aar  havde  boet  i  Mar- 
seille; her  dræbtes  tretten  Individer,  hvem  man  beskyldte 
for  oprørske  Raab  under  de  hundrede  Dage;  den  næste  Dag 
myrdedes  endnu  tre  Politiagenter  Desforuden  bleve  endnu 
mange  andre  Personer  saarede,  mishandlede,  fornærmede  og 
udplyndrede;  man  plyndrede  et  stort  Antal  Ejendomme,  hvis 
Ejere  kun  undgik  Døden,  fordi  de  vare  flygtede. 

1  Marseille  som  i  Nimes  øvedes  disse  Misgjerninger 
under  Leveraab  for  Kongen;  Ophavsmændene  vare  gamle 
royalistiske  frivillige,  Desertører,  som  lode  sig  lede  af  en 
Haandfuld  Banditter,  der  saaledes  hævnede  de  Mishandlinger, 
de  havde  været  udsatte  for  i  de  hundrede  Dage.  De  bleve 
for  øvrigt  aldrig  retslig  forfulgte,  skjønt  de  først  holdt  op 
med  at  rase,  da  Udmattelsen  hindrede  dem  i  at  gaa  videre. 
Det  var  Ultraroyalismen,  som  rørte  sig  i  deres  Person.  En 
kort  Tid  efter  spredtes  det  Rygte,  at  Ludvig  XVIIL  havde 

abdiceret  til  Fordel  for  sin  Brodersen,  Hertugen  af  Angou- 
léme,  hvem  man  troede  mindre  liberal  og  mere  velstemt 
for  Gjenoprettelsen  af  det  gamle  Regimente,  og  dette  Rygte 
hilsedes  i  flere  af  Provences  Egne  med  Glædesblus.  I  nogen 
Tid  befrygtede  man  en  blodig  Reaktion,  og  ene  Tiden  og 
Regeringens  Fasthed  kunde  sprede  denne  Frygt  uden  dog 
at  udslette  Mindet  om  disse  sørgelige  og  unyttige  Ugjer- 
ninger. 

De  her  fortalte  Begivenheder  havde  ikke  mindre  op- 
rørende Sidestykker  i  Avignon  og  Toulouse.  I  sidstnævnte 
By  terroriseredes  Befolkningen  af  Bander  royalistiske  fri- 
villige, som  Vitrolles  hemmelig  havde  formeret  ved  den 
første  Restaurations  Fald,  og  hvis  Organisation  det  var 
lykkedes  at  bevare  under  de  hundrede  Dage.  De  nægtede 
at  anerkjende  de  Myndigheder,  Kongen  havde  udnævnt,  under 
det  Paaskud,  at  de  kun  vilde  respektere  de  Udnævnelser, 
Hertugen  af  Angouléme  havde  off'entliggjort;  efter  Kejserens 
Fald  havde  Hertugen  nemlig  ilet  med  atter  at  tage  Magten 
over  Syden  i  Kongens  Navn  og  havde  indsat  provisoriske 
Regeringer.  Af  denne  Konflikt  mellem  de  forskjellige 
Myndigheder  benyttede  de  hemmelige  Kompagnier  sig  nu; 
de  kastede  nogle  Borgere  i  Fængsel,  nødte  andre  til  Flugt 
og  hindrede  ved  deres  Frækhed  Udførelsen  af  de  Ordrer, 
som  indløbe  fra  Paris.  Sluttelig  drømte  de  om  at  løsne 
fire  og  tredive  Departementer  fra  Frankrig  og  danne  et 
særligt  Kongerige  Aquitanien,  hvorover  Greven  af  Artois 
skulde  proklameres  til  Konge.  Baade  Mairen  i  Toulouse  og 
Præfekten  over  Øvre-Garonne  bleve  nødsagne  til  at  flygte; 
men  særlig  vendte  Bandernes  Harme  sig  mod  General  Ramel, 
Kommandant  over  den  tiende  Militærdivision,  der  laa  i 
Garnison  i  Toulouse,  og  som  havde  vægret  sig  ved  at  lade 
de  hemmelige  Kompagnier  passere  Revue  for  sig.  Fra  dette 
Øjeblik  var  hans  Død  en  afgjort  Sag,  og  nogle  Dage  senere, 
den  15de  Avgust,  Mariæ  Himmelfartsdag,  blev  han  virkelig 
snigmyrdet  af  en  Flok  Banditter  under  de    mest   afskylige 

Omstændigheder,  og  uden  at  de  militære  eller  civile  Myndig- 
heder vovede  at  yde  ham  Hjælp.  Mordet  paa  General 
Rarael  staar  i  Historien  som  en  af  den  royalistiske  Reak- 
tions store  Ugjerninger. 

Det  samme  kan  man  sige  om  Mordet  paa  Marskalk 
Brune,  der  paa  sin  Gjennemrejse  i  Avignon  faldt  som  et 
Offer  for  Befolkningens  Raseri;  ogsaa  i  denne  By  herskede 
udisciplinerede  Bander,  hvem  man  uforsigtig  havde  væbnet 
i  Kongens  Navn,  og  som  nu  brugte  deres  Vaaben  mod 
uskyldige  Medborgere.  Marskalken  kom  fra  Toulon  og  be- 
gav sig  til  Paris  for  at  staa  til  Ansvar  for  sin  Opførsel,  og 
han  var  derhos  forsynet  med  Lejdebrev  fra  de  kongelige 
Myndigheder.  Brune  var  det  mest  uskyldige  og  mest  be- 
rømte af  Reaktionens  Ofre,  og  hans  Mordere  blve  lige  saa 
lidt  straffede  yom  General  Ramels. 

I  Følge  en  samtidigs  Udtryk  havde  man  ladet  Befolk- 
ningen i  Syden  vade  i  Blod  til  Knæerne,  og  hverken  Bor- 
gerne eller  Myndighederne  vovede  at  vidne  mod  de  skyldige, 
ikke  engang  da  de  vare  afvæbnede,  i  den  Grad  frygtede 
man  for  at  finde  en  eller  anden  mægtig  Beskytter  bag  dem. 

Midt  under  alle  disse  Vanskeligheder  fordoblede  Kon- 
gens Regering  sin  Energi  og  Iver  for  at  overvinde  dem. 
Hertugen  af  Angouléme  fik  det  Hverv  at  berolige  Syden  og 
hindre  Spaniernes  Invasion,  Den  sidste  Del  af  hans  Mission 
lykkedes  bedre  end  den  første;  thi,  som  vi  have  hørt,  ved- 
blev Syden  længe  at  være  i  Gjæring  under  Paavirkning  af 
de  royalistiske  Komiteer,  der  havde  dannet  sig  for  at  vaage 
over  Regeringen  og  dens  Embedsmænd.  Disse  Komiteer 
dadlede  Kongens  Maadehold  og  Valget  af  hans  Agenter; 
de  røbede  idel  Frygt,  overvældede  Myndighederne  med  An- 
givelser mod  Mænd,  som  havde  tjent  under  de  hundrede 
Dage,  og  stræbte  efter  intet  mindre  end  at  skabe  en  hel 
Kategori  mistænkte.  At  Fouché  og  Talleyrand  holdt  sig 
ved  Statens  Ror,  æggede  deres  Mistillid ;  de  betragtede  dem 
som    Kongens  Fjender,    rejste    Modstand    mod   deres  Kom- 

misærers  Ordrer,  og  disse  saae  sig  nødsagede  til  de  stræn- 
geste  Forholdsregler  for  lidt  efter  lidt  at  kunne  skaffe  sig 
Lydighed. 

Ogsaa  Gejstligheden  indtog  en  lidet  beroligende  Hold- 
ning; i  ethvert  Individ,  der  ikke  var  Bourbonernes  Sag 
hengiven,  saae  den  en  Modstander  af  Religionen.  »Tronen 
og  Alteret!«  saaledes  lod  dens  Feltraab,  og  den  søgte  over- 
alt at  paavirke  de  politiske  Beslutninger  og  Præfekternes 
og  Mairernes  Afgjørelser.  Gejstligheden  gjorde  fælles  Sag 
med  Emigranterne  og  erklærede  højt  og  lydelig  fra  Prædike- 
stolene, at  Konkordatet  fra  1801  stred  mod  Kirkens  Inter- 
esser, skjønt  Pius  VII.  selv  betragtede  denne  Overenskomst 
som  sin  mest  berømmelige  Regeringsakt. 

Under  denne  støjende  Iver  fra  det  ultra-royalistiske 
Partis  Side  havde  Regeringen  større  Vanskelighed  med  at 
forsvare  sig  mod  sine  Venner  end  mod  sine  Fjender.  Valgene 
den  18de  Avgust  1815  foregik  under  Indtrykket  af  denne 
Situation.  I  Syden  herskede  Reaktionen  almægtig;  den 
øvede  en  afgj ørende  Indflydelse  over  Vælgerne.  Paa  mange 
Steder  vovede  de  moderate  ikke  at  stemme  eller  hindredes 
i  at  afgive  deres  Stemmer,  den  royalistiske  Iver  rev  alt 
med  sig,  og  man  gik  til  Stemmeurnen  under  Indtrykket  af 
en  rasende  Harme  mod  de  hundrede  Dage,  en  Harme,  der 
fandt  sin  Re  tf ærdiggj  øreise  i  de  Ulykker,  som  fulgte  efter 
Tilbagekomsten  fra  Elba :  det  besejrede,  hærgede,  udplyndrede 
Fædrelands  Ydmygelser,  de  fremmedes  Hovmod  og  Ud- 
skejelser og  Frygten  for  en  almindelig  Sammensværgelse,  der 
forberedte  nye  Forræderier,  gjorde  den  royalistiske  Stemning 
ubønhørlig.  Saaledes  fik  yderste  Højre  Majoriteten  i  det 
nye  Kammer. 

Alle  Historieskrivere  have  vexelvis  talt  om  Kammeret 
af  1815,  men  faa  have  omtalt  det  med  Upartiskhed;  nogle 
have  anklaget  det  alt  for  strængt,  andre  have  alt  for  let 
givet  det  Syndsforladelse.  Den  Opfattelse,  der  efter  vor 
Mening  bedst  stemmer  med  Sandheden,   er  følgende:  Kam- 

merets  vanvittige  Hidsighed,  de  Straffelove,  det  fremkaldte, 
skærpede  og  voterede,  den  tøjlesløse  Lidenskabelighed,  med 
ét  Ord  dets  udskejende  Royalisme,  var  Resultatet  af  dets 
Uerfaring  og  Rædsel  samt  en  skæbnesvanger  Følge  af  de 
Betingelser,  hvorunder  det  var  blevet  valgt.  Disse  Liden-  ^ 
skaber  delte  hele  Højre  —  det,  man  kaldte  Højre  i  et 
Kammer,  der  fuldstændig  var  det  legitime  Monarki  hen- 
givent —  i  forskjellig  Grad  og  for  kun  at  citere  tvende 
Navne:  Villéle  nærede  samme  Lidenskab  som  La  Bour- 
donnaye,  og  om  han  end  ikke  lagde  den  for  Dagen  med 
samme  Voldsomhed,  var  han  dog  overtydet  om,  »at  man 
nødvendigvis,  med  gradvis  afmaalte  Straffe  maatte  ramme 
mange  Rænkesmedde  og  meget  farlige  skyldige  ude  i  De- 
partementerne.« Det  var  Kammerets  Ulykke,  at  det  lod 
sig  henrive  af  sine  Lidenskaber  i  Steden  for  at  holde  dem 
i  Tømme;  at  det  ikke  forstod,  at  Hævn,  som  blot  spreder 
Rædsel  og  aldrig  kan  øves  uden  Overdrivelse  og  Uret- 
færdighed, ikke  egner  sig  til  at  berolige  et  dybt  rystet  Land. 
En  absolut  Amnesti  havde  været  en  Uforsigtighed;  men 
denne  umaadelige  og  strænge  Tugtelse,  hvormed  man  vilde 
hjemsøge  Hundreder  af  Medborgere,  og  som  Sydens  Befolk- 
ning paa  enkelte  Punkter  havde  begyndt  at  iværksætte  paa 
egen  Haand,  vilde  have  været  forbryderisk.  Kammeret  af 
1815  vil  aldrig  kunne  rense  sig  for  den  Fejl  at  have  bi- 
faldet og  krævet  dette,  og  det  har  saaledes  bidraget  til  at 
øge  Fremtidens  indre  Splidagtighed.  Enkeltvis  gave  disse 
Deputerede  et  konstitutionelt  Regimente  fortrinlige  Garan- 
tier; men  samlede  bleve  de  en  national  Fare,  og  Kongen 
selv  var  overtydet  herom,  i  det  han  sagde  om  dem:  »De 
ere  forrykte!« 

Da  Valgene  havde  faaet  dette  voldsomme  Præg,  var 
Ministeriet  Talleyrand-Fouché  fældet,  samme  Dag  som  Re- 
sultatet blev  kjendt.  Kongen  havde  kun  fundet  sig  i  deres 
Ministerium  ved  sin  Overtydning  om,  at  de  kunde  paa- 
skynde Ophøret  af  de  offentlige  Ulykker,  den  første  ved  sin 

Indflydelse  i  Evropa,  den  anden  ved  sin  Klø^t.  Nu  bleve 
de  nødsagne  til  at  vige  for  Magten,  besejrede,  som  Guizot 
rigtig  har  udtrykt  sig,  ikke  ved  en  eller  anden  uforudset 
Begivenhed,  men  ved  deres  falske  Stilling,  ved  deres  Udyg- 
tighed for  den  Rolle,  de  havde  paataget  sig  at  spille.  Da 
det  royalistiske  Frankrig  saae  i  Spidsen  for  Regeringen 
Kongemorderen  Fouché,  Forræderen  mod  alle  Partier,  han 
vexelvis  havde  gjort  Kur  til,  og  Talleyrand,  den  gifte  Biskop, 
havde  det  ikke  kunnet  fatte  de  Motiver,  som  havde  ledet 
Kongens  Valg;  det  havde  gjort  Rebellion,  og  Valgene  vare 
rettede  mod  dette  Kabinet,  som  blot  oste  sin  Styrke  fra  den 
Støtte,  Ludvig  XVIII,  syntes  at  give  det. 

Det  nye  Kammer  talte  fire  Hundrede  og  to  Medlemmer, 
som  paa  et  Halvthundrede  nær  ikke  havde  haft  Sæde  i 
Kejserdømmets  lovgivende  Forsamling,  ja  for  største  Delen 
aldrig  havde  været  Medlemmer  af  nogen  politisk  Forsamling; 
de  vare  for  en  stor  Del  Adelsmænd.  De  mest  bekjendte  af 
disse  mange  ubekjendte  Mænd  vare  Greven  af  Artois's 
Venner,  som  Grev  Armand  de  Polignac,  Vicomte  Bruges  og 
Baron  Vitrolles;  de  skulde  hurtig  se  sig  overtrumfede  i 
deres  Meningstilkjendegivelser  af  Bonald,  La  Bourdonnaye 
og  andre. 

Ved  Siden  af  dem  talte  yderste  Højre  flere  mere 
maadeholdne,  mere  besindige  Mænd,  som  dog  ligeledes  vare 
politiske  Novicer,  t.  Ex.  Villéle,  Deputeret  fra  Toulouse,  der 
skulde  vinde  en  betydelig  politisk  Stilling,  Corbiére,  Depu- 
teret fra  Rennes  og  fl.;  det  var  Mænd  af  god,  sund  Por- 
stand, som  kun  behøvede  at  afryste  det  gamle  Regimentes 
Fordomme  for  værdig  at  kunne  tjene  en  liberal  Regering, 
og  som  snart  vidste  at  danne  et  mægtigt  Parti,  der  kunde 
føre  dem  til  Magten. 

Andre  mere  bekjendte  Medlemmer  vare  Lainé,  Royer- 
CoUard,  de  Serre,  Decazes  og  Pasquier;  de  havde  besluttet 
at  forsøge  Grundlæggelsen  af  en  moderat  Regering.  Uden 
for  Kammeret    talte    deres   Parti    en    allerede    berømt  Til- 

hænger,  Guizot,  hvem  man  ikke  bør  forglemme  ved  at  om- 
tale dem.  Endelig  maa  vi  endnu  nævne  Voyer  d'Argenson, 
som  indtog  en  lidt  isoleret  Stilling  til  Venstre,  hvor  han 
repræsenterede  Revolutionens  Ideer. 

Andre  Navne,  Læseren  oftere  moder  under  Restaurations- 
perioden, t.  Ex.  Chateaubriand,  Hertugen  af  Richelieu,  Grev 
Jules  de  Polignac,  Talleyrand,  Blacas  og  Dalberg,  vare 
Medlemmer  af  Pairskammeret. 

De  nye  Medlemmer  ankom  til  Paris,  opfyldte  af  Vrede, 
ivrige  efter  Repressalier,  fulde  af  Anklager  mod  den  første 
Restaurations  Uforstand  og  Svaghed  og  fast  bestemte  paa 
at  kræve  en  exemplarisk  Afstraffelse  af  alle  de  Generaler 
og  Embedsmænd,  som  havde  svigtet  eller  forraadt  Kronen. 
De  grupperede  sig  for  største  Delen  om  Lainé,  den  tidligere 
Formand  for  Kejserens  lovgivende  Forsamling,  hvem  Rygtet 
allerede  havde  udpeget  til  Formand  for  det  nye  Kammer. 
De  mest  indflydelsesrige  Deputerede  begave  sig  med  Lainé 
til  Justitsministeren  Pasquier  og  forlangte  Fouchés  Afsked. 
Dette  Skridt  gav  Tegnet  til  Ministeriets  Opløsning.  Fouché 
lod  Talleyrand  skaffe  sig  Gesandtskabsposten  i  Dresden, 
skyndte  sig  med  at  indgive  sin  Afskedsbegjæring  og  flygtede 
hemmelig  bort;  han  faldt  uden  Værdighed  trods  alle  de 
Kunstgreb,  hvormed  han  havde  haabet  at  realisere  den 
mest  besynderlige  Drøm,  der  er  bleven  fostret  i  en  Stats- 
mands Hjærne:  at  haandhæve  Revolutionens  Grundsætninger 
under  en  Bourbons  Scepter. 

Talleyrand  følte  sig  truet  af  de  samme  Lidenskaber, 
som  Valgene  havde  hjulpet  til  Sejr;  men  efter  Fouchés 
Afrejse  nærede  han  den  Illusion  at  være  frelst.  Man  for- 
tæller, at  han  over  for  Kammeret  vilde  gjøre  sig  til  af 
Fouchés  Tilbagetrædelse  og  søge  at  styrke  sin  Stilling  ved 
denne  Begivenhed,  som  han  i  Virkeligheden  var  fremmed 
for;  han  sendte  tvende  af  sine  fortrolige  Venner,  Vitrolles 
og  Bourrienne,  til  Bibliotheket  i  Palais  Bourbon,  hvor  de 
deputerede  samledes  og  afventede  Kamrenes  Aabning.    »Har 

De  hørt  den  store  Nyhed?  Fouché  har  faaet  sin  Afsked, 
og  det  er  Talleyrands  SkyJd.«  —  »Saa  meget  desto  bedre. 
Kongen  har  gjort  vel  i  at  afskedige  Fouché;  men  naar  vil 
han  afskedige  den  anden?«  —  »Hvilken  anden?«  —  »Tal- 
leyrand !« 

Efter  dette  Svar  kunde  Ministeren  umulig  bevare  noget 
stort  Haab  om  sin  Magts  Varighed.  Han  søgte  imidlertid 
at  holde  sig  ved  Kongens  Hjælp  og  fik  sine  Kollegaer  til 
at  deltage  i  et  Skridt,  som  skulde  forpligte  Ludvig  XVIII, 
til  at  forsvare  sit  Kabinet,  der  nu  var  renset  for  Fouchés 
kompromitterende  Personlighed.  Dog  Kongen  lod  sig  ikke 
fange  ved  det  Ultimatum,  man  forelagde  ham.  Da  han 
hørte  Talleyrand  soge  Kronens  Bistand  for  at  besejre  de 
Hindringer,  hvormed  Ministeriet  var  omgivet,  protesterede  han 
med  de  Ord:  »Dette  er  lidet  konstitutionelt;  det  bliver  mine 
Ministres  Sag  at  klare  Sagerne.«  —  »I  saa  Fald,«  svarede 
Talleyrand,  »ville  vi  se  os  nødsagede  til  at  trække  os  til- 
bage.« —  »Ja,  hvis  mine  Ministre  trække  sig  tilbage,  vil 
jeg  handle,  som  man  gjør  i  England;  jeg  vil  overdrage  en 
anden  at  danne  et  Kabinet.« 

Dette  Ludvig  XVIII.'s  Svar,  som  Talleyrand  langtfra 
havde  ventet,  var  dikteret  af  flere  Grunde:  for  det  første 
af  Hensyn  til  Kammerets  Afsky  for  Talle3Tand,  en  Følelse, 
man  ikke  kunde  tage  fejl  af;  dernæst  paa  Grund  af  den 
ringe  Forkj ærlighed,  den  russiske  Czar  nærede  for  den  be- 
rømte Diplomat,  og  Alexander  I.  var  blandt  alle  fremmede 
Suveræner  endnu  den,  som  viste  sig  mindst  uvenlig  over  for 
Frankring.  Talleyrand  forlod  Tuilerierne  uden  fuldstændig 
at  kunne  skjule  sin  Forvirring  og  betraadte  ikke  mere 
Slottet  som  Minister. 

Dette  forefaldt  mod  Slutningen  af  September ;  den  24de 
blev  Hertugen  af  Richelieu  udnævnt  til  Udenrigsminister, 
tvende  Dage  senere  til  Præsident  for  Statsraadet.  Hans 
Udnævnelse  fyldestgjorde  de  mest  paatrængende  Krav,  og 
de  Serre,    der    vel   var   en  Novice  i  Politiken,    men    et  tro 

Udtryk  for  den  almindelige  Mening  blandt  sine  Omgivelser, 
skrev  med  rette:  »Ministeriets  Chef  lover  os  i  det  mindste 
en  taalelig  Fred.« 

Hertugen  af  Richelieu  indgød  virkelig  baade  Fvropa  og 
Frankrig  Tillid.  Han  bar  med  Ære  et  berømt  Navn,  hans 
Hengivenhed  for  Bourbonerne  var  langt  fra  at  gjøre  ham 
til  en  Fanatiker  som  La  Bourdonnaye  eller  blind  som  Po- 
lignac;  hans  Loyalisme  mindskede  ingenlunde  hans  liberale 
Overbevisning  eller  hans  inderlige  Ønske  at  forlige  Monar- 
kiet med  Frankrig.  Under  Emigrationen  havde  han  staaet 
i  russisk  Tjeneste  og  havde  som  Guvernør  over  Odessa  ikke 
blot  lagt  stort  Organisationstalent  for  Dagen,  men  ogsaa 
vakt  en  lige  saa  oprigtig  som  smigrende  Venskabsfølelse  hos 
Czarovitschen,  der  senere  som  Kejser  Alexander  var  Herre 
over  Frankrigs  Skæbne;  under  de  forhaandenværende  For- 
hold var  det  Venskab,  som  herskede  mellem  ham  og  Czaren, 
særlig  egnet  til  at  lette  Fredsværket.  Til  sin  vigtigste 
Medarbejder  tog  han  Decazes,  hvis  Opførsel  under  de 
hundrede  Dage  havde  skaffet  ham  det  royalistiske  Partis 
Tillid,  hvis  fortrinlige  Evner  støttedes  af  den  fineste  Aand,  og 
hvis  virksomme  Ungdom  og  gode  Lykke  syntes  at  spaa 
Medgang  for  alt,  hvad  han  tog  Del  i.  De  øvrige  Valg 
vare  ikke  alle  lige  gode,  og  navnlig  beredte  nogle  af  de 
nye  Ministre  Kabinettet  alvorlige  Forlegenheder  ved  deres 
Ønske  om  at  imødekomme  de  deputerede  i  enhver  Retning. 

Kammeret  havde  saaledes  vundet  sin  første  Sejr,  inden 
det  endnu  var  traadt  sammen.  Dette  Udfald  var  i  øvrigt 
ikke  kompromitterende;  det  stemmede  med  Nationens  vel 
forstaaede  Interesser,  siden  det  bragte  Ministre  til  Roret, 
der  vare  mere  tro  end  dets  Forgængere,  mere  moderate  end 
Majoriteten  og  i  Stand  til  at  holde  denne  i  Tømme;  men 
Kammeret  fik  dog  fra  dette  Øjeblik  et  overdrevent  Begreb 
om  sin  Indflydelse,  sin  Magt  og  sine  Ønsker,  hvad  der 
skulde  bidrage  meget  til  at  skabe  yderligere  Vanskeligheder, 
saaledes  som  det  følgende  vil  vise. 

14* 

II. 

De  forebyggende  Love.  —  Yderste  Hejre  og 

Amnestilovene.  —  Marskalk  Ney.  —  Kammerets 

Opløsning.  —  De  nye  Valg.  —  Nye  Rejsninger. 

—  Hertugen  af  Berrys  Ægteskab. 

Ministerskiftet  havde  forhalet  Kamrenes  Sammentræ- 
den;  men  den  7de  Oktb.  1815  aabnede  Kongen  endelig 
Sessionen,  og  næsten  øjeblikkelig  forefaldt  der  smaa  Sammen- 
stod, som  maatte  gjore  det  indlysende  for  Richelieu  og 
Decazes,  at  de  vel  nok  kunde  gjøre  Regning  paa  en  Majoritet 
i  Pairskammeret ,  men  at  det  derimod  ikke  vilde  falde  dem 
saa  let  at  erhverve  Deputeretkammerets  Sympathier.  Den 
Modtagelse,  det  kongelige  Budget  fandt,  bebudede  den 
Uenighed,  som  snart  skulde  bryde  løs  mellem  Kammeret 
og  Ministeriet. 

I  Kongens  Trontale  fandtes  følgende  Sætning:  »Med 
Glæde  og  fuld  Tilfredshed  ser  jeg  Dem  altsaa  samlede  om 
mig  i  Forvisning  om,  at  De  aldrig  ville  tabe  af  Sigte  Grund- 
laget for  Statens  Velfærd:  en  fri  og  loyal  Samstemning 
mellem  Kamrene  og  Kongen  og  Respekt  for  det  konstitu- 
tionelle Charte  (Grundloven).  Dette  Charte  har  jeg  med 
Omhyggelighed  overvejet,  før  jeg  udstedte  det,  og  den 
daglige  Eftertanke  lærer  mig  at  sætte  mere  og  mere  Pris 
paa  det.  Dette  Charte,  som  jeg  selv  har  besvoret,  og  som 
I  nu  alle,  min  Familie  indbefattet,  skulle  aflægge  Ed  paa, 
er  sikkerlig  ikke,  saa  lidt  som  andre  menneskelige  Institu- 
tioner, fuldkomment;  men  ingen  af  os  bør  forglemme,  at 
den  Fordel  at  kunne  forbedre  ligger  nær  ved  Faren  ved 
at  omkalfatre.« 

Dette  Sted  i  Kongens  Trontale  mishagede  Majoriteten, 
som  havde  gjort  Regning  paa  en  Revision  af  Chartet  i 
indskrænkende  Retning.  Denne  Ed,  som  Medlemmerne 
skulde  aflægge  paa  en  Forfatning,  om  hvis  Udstedelse 
man   ikke  engang  var  bleven  raadspurgt,    vakte  yderligere 

Mishag,  og  Kammerets  Adresse  bar  Spor  af  denne  Misfor- 
nøjelse. Som  Svar  paa  den  Opfordring  til  Maadehold,  der 
laa  i  Budskabet,  fulgte  følgende  Passus:  »Sire,  det  er  vor 
Pligt  at  paakalde  Deres  Retfærdighed  mod  dem,  som  have 
bragt  Kronen  i  Fare.  Deres  Mildhed  har  næsten  været 
ubegrænset.  Vi  bønfalde  Dem  nu  endelig  at  lade  Retfærdig- 
heden gaa  sin  Gang,  hvor  Mildheden  er  standset.« 

Ministeriet  troede  at  fyldestgjøre  denne  Paakaldelse 
i  tilstrækkelig  Grad  ved  at  fremsætte  flere  Straffelove:  én 
fastsatte  Straffe  for  oprørske  Raab  og  Udæskninger  til 
Oprør,  en  anden  foreskrev  Forholdsregler  til  Opretholdelsen 
af  den  offentlige  Sikkerhed;  en  tredje  endelig  oprettede 
Kriminaldomstole  med  hurtigere  Retsforfølgning  (cours  prévo- 
tales)  mod  politiske  Forbrydelser.  Diskussionen  over  disse 
Love  foranledigede  et  Sammenstød  mellem  Dltraroyalisternes 
brændende  Iver  og  de  moderates  Modstand. 

Denne  Uenighed  traadte  for  Dagens  Lys  ved  et  For- 
slag, der  tilsigtede  at  suspendere  Dommerstandens  Uaf- 
sættelighed under  den  Tid,  som  udkrævedes  til  dens  Reform, 
men  i  Virkeligheden  tillod  at  bortjage  alle  de  Dommere, 
som  havde  bevaret  deres  Sæde  under  de  hundrede  Dage. 
Deputeretkammeret  vedtog  denne  Lov,  men  den  forkastedes 
af  Pairskammeret.  Saaledes  begyndte  de  tvende  Partier  at 
danne  sig,  som  skulde  kæmpe  om  Magten;  det  ene,  Ul- 
tra'erne,  drømte  kun  om  Repressalier  og  det  gamle  Regi- 
mentes Tilbagevendelse;  det  andet  forsvarede  paa  monarkisk 
Grundlag  det  moderne  Samfunds  store  Principer.  Ministe- 
riets Majoritet  gik  sammen  med  den  sidste  Retning;  men 
tvende  Ministre  hældede  dog  til  Ultra'erne,  og  denne  Uenighed 
avlede  hyppig  Vanskeligheder  for  Regeringen. 

Særlig  brød  Uenigheden  frem  under  Debatten  om 
Amnestiloven.  Den  oven  omtalte  Ordonnance  af  24de  Juli 
havde  vel  opstillet  en  Liste  over  de  mistænkte  Individer, 
men  samtidig  uforsigtigvis  forbeholdt  Kamrene  at  forøge 
denne  Liste.    Kundgjørelsen  holdt  følgelig  Døren  aaben  for 

nye  Forfelgelser ;  men  derhos  gav  den  indirekte  alle  de 
Personer,  som  ikke  vare  indbefattede  under  disse  Forfølgelser, 
en  fuldstændig  Amnesti  for  de  Forseelser  og  Forbrydelser, 
som  vare  begaaede  i  de  hundrede  Dage.  Henimod  Slutningen 
af  Oktober  udbredtes  det  Rygte,  at  Richelieu  vilde  udtale 
denne  Amnesti  i  en  Lov,  som  tilsigtede  at  hindre  nye  Pro- 
skriptioner og  at  regulere  den  kongelige  Kundgj øreise.  Alle 
ophidsede  og  feberagtige  Lidenskaber  brøde  nu  løs. 

Man  diskuterede  Navn  for  Navn  de  Lister,  som  vare 
vedføjede  Ordonnancen ;  man  spurgte,  hvorfor  Kongemorderen 
Fouché,  hvorfor  Lanjuinais,  som  havde  været  Formand  for 
den  lovgivende  Forsamling,  hvorfor  saa  mange  andre  ikke 
ogsaa  vare  opførte;  man  krævede  strænge  Foranstaltninger 
mod  alle  de  Individer,  som  mer  eller  mindre  havde  taget 
Del  i  den  napoleonske  Æra;  man  ønskede,  at  alle  Med- 
lemmer af  de  kejserlige  Kamre  skulde  stilles  under  Opsyn, 
og  særlig  skulde  de,  som  havde  stemt  for  Tillægsakten, 
udelukkes  fra  alle  offentlige  Hverv;  man  foreslog,  at  alle 
til  Hobe  skulde  i  et  Tidsrum  af  fem  Aar  betale  det  dobbelte 
Skattebeløb,  for  at  de  kunde  bære  en  større  Part  af  de 
tunge  Byrder,  den  anden  Invasion  havde  paalagt  Landet. 
Hele  det  Nag,  Deputeretkammeret  rummede,  var  sat  i  Be- 
vægelse, og  blandt  de  Royalister,  hvoraf  det  bestod,  var  en 
stor  Part  bestemt  paa  at  rejse  Modstand  mod  Regeringen, 
saafremt  den  ved  en  alt  for  vidtgaaende  Mildhed  vilde  gjøre 
op  med  Fortiden. 

Disse  Modstandstanker  kom  frem  i  fire  Lovforslag,  som 
udgik  af  det  private  Initiativ,  og  hvorved  Majoriteten  søgte 
at  forekomme  Regeringens  Planer.  Det  var  særlig  La  Bour- 
donnaye,  som  fremsatte  det  voldsomste,  rent  ud  sagt  det 
mest  blodtørstige  Lovforslag.  Trods  sin  excentriske  og 
støjende  Royalisme  udfoldede  La  Bourdonnaye  lige  fuldt,  i  det 
mindste  efter  Guizots  Formening,  baade  Takt,  Behændighed 
og  en  særlig  Kraft  for  at  sætte  sine  Ideer  igjennem.  Efter 
at  have  erklæret,   at   bemeldte  Kundgj ørelse  var  en  Akt  af 

Svaghed  og  Troløshed,  et  ukonstitutionelt  og  uigjennemfoiiigt 
Værk,  foreslog  han  at  udelukke  fra  Amnestien  alle,  der 
havde  beklædt  Kejserdømmets  store  militære  og  admini- 
strative Poster,  alle  Napoleons  Generaler,  Korps-  og  Plads- 
kommandanter  og  Præfekter,  sluttelig  de  gamle  Konvents- 
medlemmer,  som  havde  stemt  for  Ludvig  XVI/s  Død. 
»Naar  I  styrte  disse  overmodige  Mænd  ned  fra  den  Højde, 
hvortil  deres  Forbrydelser  have  hævet  dem,  ville  I  give 
Fremtiden  en  nyttig  Lære  i  Maadehold  og  Dyd.  Kunne 
slige  Mænd  vække  nogen  Interesse?  Er  det  med  Mildhed, 
at  man  vil  fere  dem  tilbage?  Nej!  for  at  standse  deres 
forbryderske  Rænkespil  kræves  Jærn,  Bødler,  Straffe;  Døden, 
Døden  alene  kan  skræmme  deres  medskyldige  og  gjore  en 
Ende  paa  deres  Komplotter.« 

Kammeret  billigede  dog  ikke  dette  Sprog,  som  endog 
overtraf  dets  egen  Harme,  og  det  sendte  kun  for  et  Syns 
Skyld  La  Bourdonnayes  Plan  til  samme  Udvalg,  som  tik  det 
Hverv  at  forberede  den  endelige  Lov.  I  dette  Udvalg 
støttede  Hertugen  af  Richelieu  Regeringens  Politik,  som  gik 
ud  paa  at  henholde  sig  tilJuli-Kundgj øreisen  og  ikke  gjøre 
andre  Undtagelser  fra  Amnestien  end  de  alt  forud  udpegede 
Individer  og  Medlemmerne  af  Familien  Bonaparte.  Da  Ud- 
valgets Medlemmer  undrede  sig  over,  at  Fouché  ikke  var 
indbefattet  mellem  de  Mænd,  som  skulde  forfølges,  indvendte 
Hertugen,  at  Fouché  dækkedes  ved  sin  Karakter  som  for- 
henværende Minister  og  ved  Hertugen  af  Wellingtons  Be- 
skyttelse-, lignende  Argument-er  fremførte  han  for  de  øvrige 
Personligheder,  Kammeret  i  sin  lidenskabelige  Harme  Dag 
for  Dag  denuncerede.  Det  var  under  dette  Forsvar  for 
Amnestien,  som  Regeringen  opfattede  samme,  at  han  frem- 
førte de  Ord,  der  ber  staa  som  hans  Æresminde :  »I  Sandhed, 
jeg  forstaar  eder  ikke  med  eders  Lidenskab,  Had  og  Hævn- 
følelse, som  kun  kan  hidføre  nye  Ulykker.  Jeg  gaar  hver 
Dag  forbi  det  Palais,  som  har  tilhørt  mine  Fædre;  jeg  har 
set    min    Families    umaadelige    Jordejendomme    paa    nye 

Ejeres  Hænder;  jeg  ser  i  Museerne  Malerier,  som  have  til- 
hørt den;  alt  dette  er  bedrøveligt,  men  det  opbringer  mig 
ikke,  det  gjer  mig  ikke  uforsonlig.  Sandelig,  I,  som  ere 
forblevne  i  Frankrig,  synes  mig  undertiden  vanvittige.« 
Denne  heftige  Henvendelse  forblev  ubesvaret;  thi  naar 
Villéle  krævede  »en  mere  beroligende  Regeringsmaade«  og 
saaledes  gjorde  sig  til  Tolk  for  det  yderste  Højre,  hvis 
Offer  han  ogsaa  engang  skulde  blive,  kan  man  vel  næppe 
kalde  hans  Ord  for  et  Svar.  Efter  mange  Debatter  maatte 
man  give  Afkald  paa  at  komme  til  Forstaaelse;  Udvalget 
vilde,  at  Undtagelsen  fra  Loven  skulde  strække  sig  til 
Kongemorderne,  til  de  forhenværende  deputerede,  som  havde 
stemt  for  Tillægsakten,  og  til  de  groveste  skyldige. 

I  fuld  Enighed  med  Kongen  og  Kabinettet  tilbageviste 
Richelieu  disse  Forslag,  og  den  27de  December  aabnedes 
Debatten,  som  blev  livlig  og  lidenskabelig.  Faa  Dage  forud 
var  Grev  La  Valette,  som  omtalt,  ved  sin  Hustrus  Opofrelse 
undsluppen  fra  Fængslet  og  flygtet,  og  dette  Mellemspil 
æggede  yderligere  Kammerets  løsladte  Lidenskaber;  man 
fandt  Behag  i  at  betragte  det  som  et  Bevis  paa  en  Sammen- 
sværgelse, hvorimod  Regeringen  ikke  vilde  forsvare  sig; 
Debatten  gav  Gjenlyd  af  denne  Ophidselse,  og  særlig  fandt 
La  Bourdonnaye  Behag  i  at  fremføre  saa  mørke  og  gru- 
somme Ytringer,  at  de  hverken  kunne  undskyldes  med  eller 
finde  en  Forklaring  i  hans  dybe  Hengivenhed  for  Konge- 
huset og  for  stedse  ville  plette  hans  Minde. 

Under  disse  betydningsfulde  Debatter  besteg  en  endnu 
ukjendt Deputeret  Talerstolen;  det  var  de  Serre,  en  gammel 
Emigrant,  en  af  Kejserdømmets  Embedsmænd,  som  imidler- 
tid under  de  hundrede  Dage  havde  afslaaet  at  slutte  sig  til 
Kejserdømmet.  Han  forsvarede  Regeringens  Plan,  han  talte 
for  Nødvendigheden  af  Enighed  mellem  Kammeret  og 
Kongen,  udtrykte  sin  Sorg  over  at  se  Udvalget  bryde  denne 
Enighed  og  søgte  at  godtgjøre,  at  de  Undtagelser,  Loven 
gjorde  fra  Amnestien,  vare  tilstrækkelige;  han  mindede  om, 

at  strænge  Forholdsregler  allerede  vare  vedtagne,  at  store 
skyldige  alt  vare  ramte,  og  hævdede,  at  disse  Exempler  vare 
tilstrækkelige  til  at  udsone  Fortiden. 

Kammeret  hørte  med  dyb  Opmærksomhed  denne  Debut 
af  en  Mand,  som  skulde  blive  en  af  de  mest  bekjendte 
Talere,  den  franske  Talerstol  nogen  Sinde  har  kjendt.  De 
SeiTO  tog  under  Debattens  Gang  endnu  trende  Gange  Ordet, 
hver  Gang  mod  Udvalgets  Ændringsforslag.  Et  af  disse 
Forslag  gik  ud  paa,  at  de  skyldige  skulde  indbetale  en 
Skadeserstatning  til  Skatkammeret.  De  Serre  protesterede 
mod  dette  Forslag,  der  mindede  om  Rædselsperiodens  blo- 
digste Tider.  »Mine  Herrer!«  sagde  han,  »Vort  Skatkammer 
kan  maaske  være  fattigt;  men  lad  det  dog  va^re  rent!  Ved 
at  bevare  noble  og  ædelmodige  Følelser  i  Nationens  Barm 
ville  I  berige  det  paa  en  Maade,  som  er  eder  værdig. 
Ringeagt  slige  ynkelige  Udplyndringer,  lad  vore  Grundlove 
beholde  et  nobelt  Præg,  og  lad  Bourbonerne  beholde  Æren 
for  en  stor,  moralsk  og  politisk  Tanke,  som  vil  sikre  dem 
Nationens  Erkjendtlighed  og  Efterverdenens  Ærefrygt.« 

Ministeriets  Forslag  gik  igjennem  med  en  enkelt  Und- 
tagelse, der  mod  Kongens  Vilje  fejede  Kongemorderne  til 
de  Personer,  som  vare  undtagne  for  Loven.  Dette  Ændrings- 
forslag blev  vedtaget  under  et  næsten  dramatisk  Optrin, 
under  Raabene  »Kongen  Leve!«  og  efter  en  ildfuld  Tale  af 
Bethisy,  der  kortelig  sammenfattede  alle  de  Lidenskaber  og 
Ønsker  og  hele  det  Had,  som  rummedes  i  Kammeret  og 
gjorde  det  forstaaeligt,  hvorledes  denne  Forsamling  trods  al 
sin  Hengivenhed  for  Kronen  ved  sine  Overdrivelser  skabte 
store  Farer  og  nødsagede  Regeringen  til  dens  Opløsning. 

Under  Kammerets  Debatter  om  Amnestiloven  maatte 
Marskalk  Ney  ligesom  Labédoyére  med  Livet  bøde  for  den 
skæbnesvangre  Følelsens  Opbrusning,  der  havde  drevet  ham 
i  Armene  paa  Napoleon,  umiddelbart  efter  at  han  havde 
lovet  Ludvig  XVIIL  at  ville  bringe  ham  »i  et  Jærnbur.« 
Den  ulykkelige  Soldat,    som   havde  en  Slags  Anelse  om  de 

B'orfølgelser,  hvorfor  han  vilde  blive  Gjenstand,  havde  forladt 
Paris  i  Forklædning  under  et  falsk  Navn  i  den  Hensigt  at 
tage  til  Schweiz;  men  da  Østerrigerne  holdt  Grænsen  besat, 
var  det  umuligt  at  passere  samme,  og  han  begav  sig  da  til 
en  af  sine  Slægtninge  i  Departementet  Lot,  levede  her 
skjult  i  nogle  Dage  og  ringeagtede  venskabelige  Advarsler, 
som  vilde  paaskynde  hans  Flugt.  Hans  Tilflugtssted  blev 
uheldigvis  opdaget,  og  han  selv  arresteret  og  ført  til  Paris. 

Regeringen  ønskede  ikke  at  bemægtige  sig  hans  Person; 
men  da  Ney  havde  ladet  sig  gribe,  ansaa  den  det  for  en 
Umulighed  at  unddrage  ham  fra  Retfærdighedens  Haand. 
Af  alle  de  Officerer,  som  vare  bukkede  under  for  Kejserens 
Tryllekraft,  var  der  ingen,  hvis  Ansvarlighed  laa  tydeligere 
for  Dagen  end  Marskalk  Neys;  han  var  stillet  i  Spidsen 
for  de  Tropper,  som  sendtes  mod  Kejseren,  og  hans  Frafald 
havde  haft  de  sørgeligste  Følger.  Naar  en  Officer  af  hans 
Rang  blev  skaanet,  vilde  man  ikke  mere  kunne  straffe 
nogen  anden,  og  Skaansel  maatte  i  dette  Tilfælde  ligefrem 
betragtes  som  en  Opmuntring  til  Rebellion. 

Disse  Betragtninger  maatte  være  afgj  ørende,  og  Mar- 
skalken blev  først  stillet  for  en  Krigsret,  hvis  Kompetence 
han  som  Medlem  af  Pairskammeret  bestred,  derpaa  for 
dette  selv.  Hans  Forsvar  var  i  det  hele  mat,  og  han  pro- 
testerede kun  med  Kraft  mod  det  lidet  ædelmodige  Vidnes- 
byrd af  hans  forhenværende  Underanfører,  General  Bourmont, 
som  vilde  hævde,  at  Marskalkens  Frafald  havde  været  over- 
lagt. Det  faldt  ikke  Generalprokurøren  vanskeligt  at  godt- 
gjøre,  at  de  Handlinger,  Marskalken  selv  havde  tilstaaet, 
maatte  medføre  den  strængeste  Straf,  og  efter  en  Forhand- 
ling, som  varede  femten  Timer,  faldt  Pairskammerets  Dom 
Natten  mellem  den  6te  og  7de  December;  hundrede  otte 
og  tyve  Medlemmer  havde  udtalt  sig  for  Dødsstraffen,  blot 
sytten  for  Landsforvisning,  og  fem  havde  afholdt  sig  fra 
at  stemme.  Dommen,  der  var  inappellabel,  skulde  udføres 
uden  Opsættelse,  Regeringen  erklærede  sig  mod  Beuaadningen, 

Og  samme  Formiddag  faldt  han  i  Luxemburgs  Have  for 
franske  Soldaterkugler;    han  var  kun  sex  og  fyrretyve  Aar. 

Hans  Straf  vakte  den  Gang  ingen  Protest,  i  den  Grad 
syntes  den  i  alles  Øjne  retfærdiggjort  af  Omstændighedernes 
Magt.  Først  senere,  da  Marskalkens  militære  Løbebane  og 
berømmelige  Bedrifter  vare  bedre  bekj endte,  og  da  Bour- 
bonernes  Fjender  overalt  søgte  Vaaben  imod  dem,  forvand- 
ledes Neys  Henrettelse  til  en  Art  politisk  Mord,  og  han 
selv  til  en  Art  Martyr.  Historien  maa  være  mere  retfærdig. 
Den  kan  beklage,  at  Tidens  Ulykker  og  Statsgrunde  gjorde 
det  umuligt  at  lade  Mildheden  raade;  men  den  maa  nød- 
vendigvis erkjende,  uden  at  ville  beskæmme  en  hæderlig 
Soldats  Minde,  at  han  sveg  sine  militære  Pligter  ved  med 
sine  Tropper  at  gaa  over  til  Kejseren,  hvem  han  havde 
lovet  at  ville  bekæmpe;  han  blev  et  Offer  for  Hjærtets 
Stemme,  for  Minderne  om  Fortiden,  om  et  Fostbroderskab, 
der  var  indgaaet  paa  Valpladsen.  Eftertiden  har  været 
overbærende  imod  ham  og  til  Ære  for  hans  Minde  anført 
det  menneskelige  i  haus  Opførsel ;  men  det  vilde  være  uret- 
færdigt at  gjøre  hans  Død  til  en  dødelig  Forbrydelse  af  den 
kongelige  Regering. 

Vi  maa  endnu  ganske  kort  omtale  Kammerets  Arbejder 
for  at  forstaa,  hvorledes  det  maatte  blive  nødvendigt  at 
opløse  det  og  saaledes  fri  baade  Kongen  og  Landet  fra 
TJltraroyalismens  Aag.  Særlig  Behandlingen  af  Statsbud- 
gettet for  1816  gjorde  denne  Nødvendighed  indlysende. 
Da  Kejserdømmet  ramlede  sammen  for  anden  Gang,  efterlod 
det  Frankrig  med  en  knusende  Statsgjæld,  med  en  umaade- 
lig  svævende  Gjæld,  som  skulde  dækkes,  Krigskontributioner, 
som  skulde  betales,  en  fremmed  Hær,  som  skulde  under- 
holdes, og  en  fleraarig  Okkupation.  Navnlig  var  den  svæ- 
vende Gjæld  Gjenstand  for  dyb  Bekymring;  skjønt  den 
første  Restauration  alt  havde  anstrængt  sig  for  at  mindske 
den,  beløb  den  sig  den  20de  Marts  1815  endnu  til  hundrede 
og  to   og  tresindstyve  Millioner;    de    hundrede  Dage  havde 

hurtig  forøget  dette  Beløb,  og  da  Finansministeren  Corvetto 
skulde  til  at  opstille  sit  Budget,  stod  han  alene  paa  dette  Hold 
over  for  en  Totalgjæld  af  sex  Hundrede  fem  og  halvfemsinds- 
tyve Milioner,  heri  ikke  engang  indbefattet  Krigsskades- 
erstatningerne. Denne  svævende  Gjæld  maatte  man  se  at 
raade  Bod  paa,  og  det  faldt  ikke  Kabinettet  et  Øjeblik  ind, 
at  de  Statskreditorer,  som  vare  yngre  end  den  20de  Marts 
1815,  skulde  behandles  anderledes  end  de,  som  skreve  sig 
fra  Tiden  før  denne  Dato,  og  hvis  Forhold  vare  blevne 
ordnede  paa  billig  Vis  i  1814.  Man  gav  altsaa  de 
yngre  som  de  ældre  Valget  mellem  at  lade  deres  Gjæld 
gaa  over  til  fast  Statsgjæld  eller  at  modtage  nye  Obliga- 
tioner til  otte  Procent  og  indloselige  i  tre  Aar  med  Salgs- 
udbyttet  af  tre  Hundrede  Tusende  Hektarer  Skov,  hvortil 
man  efter  et  nyt  Forslag,  der  blev  vedføjet  Budgettet, 
endnu  lagde  yderligere  hundrede  Tusende  Hektarer,  i  det 
man  stipulerede,  at  Obligationerne  med  fire  Femtedele  af 
deres  Beløb  skulde  betales  med  Skov  eller  kommunale 
Ejendomme.  Paa  lignende  Vis  sørgede  man  ogsaa  for  Bud- 
gettets øvrige  Poster;  men  dette  Projekt  fandt  ingen  Naade 
for  Majoriteten;  den  fattede  ikke,  at  man  vilde  sælge  Gejst- 
lighedens og  Kommuneskovene  for  fuldstændig  at  betale 
Revolutionens  og  Kejserdømmets  Kreditorer. 

Kammerets  Udvalg  ombyttede  derfor  Regeringens  For- 
slag med  et  helt  andet;  Loven,  der  i  1814  havde  ordnet 
de  første  Kreditorers  Forhold,  betragtede  Udvalget  som 
fremtidig  ikke  existerende,  da  den  som  alle  andre  Love 
kunde  ophæ'ves;  Udvalget  betænkte  sig  ikke  paa  at  bryde 
den  vedtagne  Kontrakt  og  slaa  de  gamle  og  nye  Kreditorer 
i  Hartkorn  sammen;  det  bestemte,  at  hele  den  svævende 
Gjæld  skulde  ombyttes  til  Pari  med  fem  Procent  rente- 
bærende Obligationer,  hvilket  var  enstydigt  med  at  paalægge 
Kreditorerne  et  Tab,  der  løb  op  til  Halvdelen  af  deres  Til- 
godehavende. Dette  Forslag,  som  maatte  fremkalde  Tvivl 
om    Statens    Solvens,    var   i    lige    Grad   uimodtageligt    og 

uhæderligt,   og  Ministeriet   var    bestemt  paa  at  afvise  det, 
men  Udvalget  fastholdt  sine  Forslag. 

Debatten  i  Kammeret  var  i   enhver  Henseende  heftig. 
Den  drejede   sig  om  det  Spergsmaal,    hvor  vidt  Ultraroya- 
listernes  politiske  Had  vilde  gaa;    om   de  vilde  rejse  Mod- 
stand mod  Kongens  Vilje,    træde   en  kongelig  Kundgjerelse 
under  Fødder,  rive  de  ubestemte  med  sig   og  saaledes  faa 
Kammeret   til  at  vedtage  en  Forholdsregel,    baade  Frankrig 
og  Udlandet  maatte  betragte  som  stridende  mod  al  Ærlighed 
og  krænkende    de    mest  grundede  Rettigheder.     Ved  denne 
Lejlighed  brød  yderste  Højres  Lidenskaber  løs  med  en  Vold- 
somhed,   som  foruroligede  Frankrig   og  fængslede  Kabinet- 
ternes Opmærksomhed;  det  blev  ved  denne  Lejlighed  klart, 
at  Regeringen    var    umulig  med   en  Majoritet,    hvis   blinde 
Lidenskabelighed  kunde  henrive  den  til  hine  Resolutioner,  den 
stod  paa  Nippet  til  at  vedtage,    og    til  Ytringer  som   dem, 
der  virkelig  faldt.     Loven  af  1814  blev  erklæret  for  revolu- 
tionær, thi  Skovene,  hvorover  den  havde  disponeret,  tilhørte 
Gejstligheden;  de  tidligere  Leverandører  vare,  naar  alt  kom 
til    alt,    da   ikke    mere    interessante    end  Vendéerne;    man 
maatte  hore  op    med    at  sammenblande   revolutionære  med 
ikkerevolutionære   og   behandle   dem  paa  samme  Vis;    man 
maatte  ikke  forberede  en  ny  tyvende  Marts  og  maatte  skride 
til  et  aabent  og  fast  Udrensningssystem. 

Under  Debattens  Forløb  greb  de  Serre  Ordet  og  holdt 
en  Tale,  der  i  lige  Grad  udmærkede  sig  ved  Fynd  og 
Klarhed.  »Naar  I  tale  om  Udrensninger,  glemme  I  da  helt, 
at  alle  Administrationens  Grene  ere  blevne  udrensede  i 
Løbet  af  de  sex  sidste  Maaneder?  Ville  I  raaaske,  at  man 
nu  igjen  skal  behandle  disse  Mænd,  som  man  har  behandlet 
deres  Forgængere?  Vær  lidt  forsigtige!  Alt  lammes,  enhver 
nøler,  naar  hvert  Skridt  kan  medføre  en  Angivelse.  Na- 
tionens Karakter  forandres;  Angiveriet,  denne  frygtelige 
Svøbe,  begynder  at  smitte  Frankrig . . .  Det  er  paa  Tide,  at 
Besiddelsen  af  et  Embede  ophører  at  være  en  Forbrydelse, 

Og  Kongens  Tillid  en  Kilde  til  Mistanke.«  Hans  Tale 
kunde  dog  ikke  rive  Majoriteten  med  sig,  og  Ministeriet 
maatte  indgaa  et  Konapromis,  der  udsatte  den  endelige  Løs- 
ning til  1820. 

Regeringen  havde  fremdeles  forelagt  Kamrene  et  Lov- 
forslag, der  tilsigtede  en  Forbedring  af  Gejstlighedens  Kaar; 
Beløbet  af  de  livsvarige  gejstlige  Pensioner  skulde,  efter- 
haanden  som  Ihændehaverne  faldt  bort,  anvendes  til  Under- 
støttelser for  Standen.  Den  franske  Gejstligheds  Kaar 
krævede  en  slig  Forbedring.  Konkordatet  havde  fastslaaet 
halvtredsindstyve  Tusende  gejstlige  Embeder  som  nødvendige 
for  Landets  religiøse  Behov;  men  kun  tre  og  tredive  Tusende 
vare  besatte,  og  i  Steden  for  tredive  Tusende  Annexpræster 
fandtes  kun  to  og  tyve  Tusende,  hvilket  utvivlsomt  var  for 
lidt.  Præsternes  slette  Kaar  holdt  dernæst  et  stort  Antal 
unge  Mænd  borte  fra  den  gejstlige  Stand.  Kapellanerne, 
Forstanderne  og  Lærerne  ved  de  smaa  Seminarier  fik  intet 
Statstilskud,  og  Annexpræsternes  Lønninger  svarede  ikke  til 
Livets  mest  tarvelige  materielle  Krav.  Saaledes  rejste  sig 
en  stadig  stigende  Vanskelighed  ved  at  rekrutere  Gejstlig- 
heden, saa  at  man  alt  kunde  forudse  det  Øjeblik,  hvor  An- 
tallet af  Præsterne  stod  langt  under  det  Antal  Pladser,  man 
havde  at  besætte. 

For  at  raade  Bod  paa  en  slig  Tingenes  Tilstand  havde 
Regeringen  fremført  sit  Forslag,  der  gav  Gejstligheden  et 
aarligt  Tilskud,  som  gjorde  det  muligt  at  forøge  Annex- 
præsternes  Lønninger,  at  give  Kapellanerne  Gage  og  at  for- 
øge de  smaa  Seminariers  Fond.  Kammerets  ultraroyalistiske 
Gruppe  lagde  i  Begyndelsen  ikke  synderlig  Vægt  paa  dette 
Lovforslag.  Under  Indtrykket  af  Bonalds  Veltalenhed  havde 
man  ophævet  Retten  til  Ægteskabsskilsmisse,  nu  drømte 
man  om  at  gjenindføre  Gejstlighedens  Ejendomsret  paa  det 
bredeste  Grundlag  og  var  saaledes  kun  lidet  oplagt  til  at 
standse  ved  en  ren  Nødhjælp.  Da  man  imidlertid  maatte 
indrømme,    at  hverken  Kongen   eller   hans   Ministre,    der  i 

dette  Punkt  vare  i  Overensstemmelse  med  Folkets  Flertal,  i 
nogen  som  helst  Grad  vilde  begunstige,  men  utvivlsomt  be- 
kæmpe en  slig  Tilbagevendelse  til  den  gamle  Tingenes 
Tilstand,  skiftede  Partiet  Taktik  og  kastede  sig  over  Rege- 
ringens Forslag  i  den  Hensigt  herpaa  at  basere  sine  Fordringer. 

Udvalget,  der  var  nedsat  for  at  drøfte  Forslaget,  om- 
ændrede det  fuldstændig;  i  Steden  for  en  simpel  Finanspost 
blev  Forslaget  nu  en  politisk  Lov,  der  gjengav  Gejstligheden 
en  Del  af  dens  Forrettigheder;  under  det  Paaskud,  at  den 
konstituerende  Nationalforsamling  havde  vedtaget  firsindstyve 
Millioner  til  den  katholske  Kultus,  foreslog  Udvalget  i 
Steden  for  Regeringens  aarlige  Finansbevilling  at  indskrive 
to  og  fyrretyve  Millioner  rentebærende  Statsobligationer  til 
Gejstlighedens  Raadighed;  det  krævede  fremdeles,  at  Gejst- 
ligheden skulde  have  alle  sine  tidligere  Jordejendomme,  saa 
vidt  de  endnu  vare  i  Statens  Besiddelse,  at  den  skulde  fore 
alle  officielle  Registre  og  Lister  og  vaage  over  den  offentlige 
Undervisning,  samt  at  Biskopperne  efter  eget  Forgodtbefin- 
dende kunde  forøge  Tallet  paa  de  smaa  Seminarier. 

Denne  Gang  var  det  et  direkte  Forsøg  paa  at  vende 
tilbage  til  det  gamle  Regimente,  et  Spring  tilbage,  en  Un- 
derordnelse af  Staten  under  Kirken,  en  Gjenindførelse  af  de 
Privilegier,  som  Revolutionen  havde  tilintetgjort,  og  Frankrig 
ikke  mere  vilde  vide  noget  af.  Den  Iver,  Majoriteten  ud- 
foldede under  Forsvaret  for  disse  Meninger,  der  vare  prægede 
af  en  svunden  Tids  Meninger,  har  især  bidraget  til  at 
skaffe  Deputeretkammeret  fra  1815  Tilnavnet  det  »ufor- 
lignelige«, en  Benævnelse,  som  skyldes  Ludvig  XVIII.,  og 
som  Historien  har  beholdt. 

De  Serre  maatte  atter  ofre  sig  for  at  bekæmpe  disse 
ultra-royalistiske  Lidenskaber,  som  skjulte  sig  bag  Reli- 
gionens Kappe.  Han  mindede  om,  at  for  fire  Maaneder 
siden  havde  der  kun  været  Tale  om  at  raade  Bod  paa  Gejst- 
lighedens lovlige  Krav ;  men  at  nu  foreslog  man  intet  mindre 
end   en  hel  ny  Konstitution   for  Gejstligheden.     »Jeg  véd 

ikke,«  tilføjede  han  dernæst,  »om  den  Theori  angaaende 
Ændringsforslag,  der  har  dannet  sig,  har  gjort  nye  Frem- 
skridt, om  Ministrenes  Handlinger,  Taler  eller  Tavshed 
virkelig  have  stottet  denne  Praxis,  men  hvad  os  angaar,  der 
hidindtil  have  forsvaret  det  kongelige  Prærogativ  .  .  .  .« 
Højre,  der  havde  lyttet  til  Taleren  med  lige  stor  Utaal- 
modighed  og  Harme,  kunde  ved  disse  Ord  ikke  afholde  sig 
fra  støjende  Afbrydelser,  og  Here  af  dets  Medlemmer  raabte, 
at  man  ikke  havde  angrebet  dette  Prærogativ  og  forlangte, 
at  Taleren  skulde  holdes  til  Orden.  Det  lykkedes  imidlertid 
Formanden  Lainé  at  bevare  Ordet  for  de  Serre,  som  fort- 
satte: »Jeg  har  Ret  til  fra  denne  Talerstol  at  bekæmpe  de 
Doktriner,  som  forekomme  mig  farlige.  Og  dette  er  Til- 
fældet med  et  Ændringsforslag,  hvorved  det  mest  simple 
Regeringsforslag  kan  blive  til  en  Lov,  der  er  uendelig 
vigtig  i  sit  Æmne  og  af  en  uberegnelig  Rækkevidde;  den 
Lov,  man  tvinger  Dem  til  at  drøfte  mod  Samlingens  Slut- 
ning . . .«  Mumlen  lod  sig  høre.  De  Serre  fortsatte  uden  at 
lade  sig  forstyrre:  »Jeg  er  i  det  Tilfælde,  at  De  skal  høre 
mig;  jeg  kræver  Diskussionsfrihed,  denne  Frihed,  der  saa 
ofte  er  bleven  krænket  og  tilintetgjort  paa  dette  Sted.« 

Denne  Allusion  til  sørgelige  Tider  opirrede  Højre  til 
det  yderste;  man  saae  et  af  dets  Medlemmer,  en  Officer  af 
Hestgarden,  i  Uniform  styrte  op  paa  Talerstolen  og  for- 
gjæves  søge  at  skaffe  sig  Ørelyd,  medens  hans  Kolleger 
raabte  til  ham,  at  han  skulde  gaa  hen  og  iføre  sig  Uni- 
formen som  Medlem  af  Deputeretkammeret.  Da  de  Serre 
efter  en  lidenskabelig  og  voldsom  Scene  ikke  kunde  gjøre 
den  støjende  og  ustyrlige  Majoritet  sine  Forklaringer  ind- 
lysende, udbrød  han:  »Jeg  vil  hellere  lade  mig  kalde  til 
Orden  end  tilbagekalde  mine  Ytringer  mod  min  Overbe- 
visning.« 

Kammeret  vedtog  nu,  at  han  skulde  kaldes  til  Orden, 
og  de  Serre  kunde  derpaa  fortsætte  sin  Tale;  han  udtalte 
sig  mod  Udvalgenes  Misbrug  af  deres  Ret,    i  det  de   ved 

sukcessive  Tilsnigelser  usurperede  Regeringens  Rettigheder; 
han  erklærede  sig  mod  Doktrinerne  i  Lovudkastet,  saaledes 
som  Ordføreren  fremsatte  det  for  Kammeret;  i  det  han 
vendte  tilbage  til  den  forløbne  Del  af  Samlingen,  paaviste 
han,  hvorledes  Udvalgene,  begunstigede  af  Ministeriets  Svag- 
hed, gjennem  Ændringsforslag  havde  modarbejdet  alle  Lov- 
forslag, som  hidrørte  fra  det  kongelige  Initiativ;  han  gav 
en  Skitse  af  de  Love,  som  vare  forkastede,  de  Forslag,  som 
vare  omændrede,  de  Bestemmelser,    der  vare  improviserede. 

Til  Trods  for  den  Knurren,  hans  Ord  fremkaldte  fra 
Højres  Bænke,  gik  han  sluttelig  over  til  en  grundig  Drøf- 
telse af  selve  Udvalgets  Forslag,  stemplede  det  som  ube- 
timeligt, vidtgaaende,  ukonstitutionelt  og  farligt  og  foreslog, 
at  Kammeret  skulde  forkaste  det. 

»  Denne  Tale,  der  saa  stærkt  angreb  Majoriteten,  vakte 
en  Følelse  af  Lindring  og  Tilfredshed  hos  de  moderate 
Royalister  og  liberale;  den  sikrede  de  Serre  en  afgjørende 
Indflydelse  og  skaffede  ham  en  Særstilling.  Den  fremkaldte 
end  yderligere  den  Virkning,  at  den  sprængte  Majoriteten, 
som  havde  syntes  stemt  for  Udvalgets  Forslag,  og  Regerin- 
gens Udkast  blev  vedtaget,  rigtignok  med  en  Ændring, 
som  gik  ud  paa  at  befale  Tilbagegiveisen  af  Gejstlighedens 
usolgte  Godser.  Denne  Ændring  vandt  dog  ikke  Kongens 
Bifald,  og  Samlingen  blev  afsluttet,  før  Pairskammeret 
kunde  gjøre  Ændringen  til  Æmne  for  en  Resolution. 

Samlingen,  der  afsluttedes  den  23de  April,  havde  til 
fulde  godtgjort  Kammerets  Stemninger  og  Vanskeligheden 
ved  at  regere  med  det,  og  Ministeriet  undlod  ikke  at  lægge 
den  bestemte  Hensigt  for  Dagen,  at  det  ikke  vilde  lade  sig 
beherske  ved  dets  Voldsombeder;  Richelieu  bad  nemlig 
Kongen  om  at  afskedige  Indenrigsministeren  de  Vaublanc, 
der  ved  sin  Uduelighed,  sine  Forbindelser  med  Greven  af 
Artois  og  sin  Holdning  over  for  sine  Kolleger  var  bleven 
en  Kilde  til  Forlegenheder  for  dem;  han  afløstes  af  Lainé, 
Deputeretkammerets  Formand,  der  allerede  var  bekjendt  fra 

sin  modige  Opposition  mod  Kejseren   i    1813,  og  hvis  An- 
seelse var  voxet  ved  den  nu  afsluttede  Samling. 

Nu,  da  Samlingen  var  sluttet  og  Medlemmerne  spredte 
til  alle  Kanter,  havde  man  kunnet  vente,  at  de  Lidenskaber, 
Deputeretkammeret    viste   sig  besjælet   af,    vilde  beroliges; 
men  sabledes  gik  det  ikke.     Største  Parten   af  det  yderste 
Højres    Medlemmer    æredes    ved    deres    Hjemkomst    med 
en  larmende  og  begejstret  Hyldest,    som  maatte  forøge    og 
retfærdiggjøre   deres  Iver,    og  Præfekternes  Rapporter  ind- 
berettede Enkeltheder  om  disse  Demonstrationer,  der  maatte 
tage  sig   ud    som  Trusler   mod  Ministeriet.     Ingen  tænkte 
den  Gang  paa  en  Opløsning  eller  syntes  at  tænke  herpaa; 
men  man  troede  almindelig,  at  Parlamentet  atter  vilde  blive 
sammenkaldt    til    paafølgende    1ste    Oktober.      Det    havde 
Kongen  lovet  Greven  af  Artois,  og  denne  havde  skyndt  sig 
med   at  gjentage   dette  Løfte   for  Majoritetens  Førere;    før 
disse    skiltes  ad,    havde    de   taget   forskjellige  Beslutninger 
angaaende  deres  fremtidige  Holdning.     Ministeriets  Fald  var 
Maalet   for    deres   Anstrængelser;    de    tilsigtede    at   lægge 
Magten    i    Hænderne    paa   yderste    Højre,    der   efter   deres 
Mening  alene  var  værdigt  hertil,  og  som  vilde  benytte  den 
i  udelukkende  royalistisk  Aand, 

Der  gaves  kun  ét  Middel,  Opløsning,  mod  denne  tagne 
Beslutning;  kun  paa  denne  Maade  kunde  man  forpurre  de 
for  Frankrigs  Ro  og  Lykke  saa  farlige  Planer;  men  det 
syntes  saa  alvorligt  at  gribe  til  dette  Middel,  at  paa  Grev 
Decazes  nær  vovede  intet  Medlem  af  Regeringen  at  fæstne 
sin  Tanke  herved  eller  at  ønske  noget  mere  end  en  delvis 
Fornyelse  af  Kammeret,  en  Fornyelse,  der  havde  sin  Hjemmel 
i  Grundlovens  Artikel  37,  som  ganske  vist  var  suspenderet 
i  IH  15,  men  let  kunde  sættes  i  Kraft  igjen.  Hertugen  af 
Richelieu,  der  bævede  tilbage  for  at  træde  strængt  op  mod 
et  Kammer,  hvis  Royalisme  var  utvivlsomt,  men  ogsaa  følte 
sig  foruroliget  ved  at  fremtræde  for  det  paa  ny,  tiltaltes 
særlig  ved  denne  Plan  om   en   delvis  Fornyelse,    overtydet 

om,  at  en  slig  Forholdsregel  vilde  være  tilstrækkelig 
til  at  besværge  de  Farer,  hans  Patriotisme  ræddedes  over. 
Grev  Decazes  nærede  en  hel  modsat  Overbevisning;  alene  i 
Opløsningen  saae  han  en  Redning  for  Monarkiet,  der  var 
kompromitteret  ved  sine  mest  ivrige  Tilhængeres  Over- 
drivelser. 

Han  alene  foresatte  sig  at  faa  Bugt  med  Kongens 
Ubestemthed,  med  Emigrantpartiet,  med  den  kongelige  Fa- 
milies Indflydelse,  der  havde  selve  Tronarvingen  til  Forer, 
samt  med  sine  Kolleger,  Ministrenes  Uvilje  og  Betænkelig- 
heder. Han  var  ukjendt  med  en  tilsvarende  Stemning  hos 
de  Serre,  Pasquier,  Royer-Collard,  Barante  og  Guizot;  han 
skjulte  endog  sin  Plan  for  dem  uden  at  vide,  at  de  alle- 
rede til  Dels  vare  stemte  for  den  Oplosning,  han  nu  be- 
gyndte paa  at  vinde  Kongen  for. 

Ludvig  XVIII,  havde  mere  end  selve  Ministrene  lidt 
under  Fejlene  hos  dette  Deputeretkammer,  hvis  Majoritet 
var  besjælet  af  hans  Broders  Aand  og  Følelser.  For  Depu- 
teretkammerets Skyld  havde  han  maattet  tinde  sig  i  vel- 
villige Raad  fra  det  diplomatiske  Korps's  Side  og  følt  sig 
saaret  herover  baade  som  Konge  og  Franskmand.  I  Februar 
1816  havde  han  fra  Kabinettet  i  St.  Petersborg  modtaget 
følgende  Erklæring  som  Svar  paa  et  Ønske,  Hertugen  af 
Richelieu  havde  udtalt  om  en  Reduktion  af  Okkupations- 
hæren:  »For  at  Okkupationshæren  skal  kunne  formindskes, 
maa  nødvendigvis  tvende  Betingelser  forud  være  tilstede: 
den  franske  Regerings  Existens  maa  synes  sikret,  og  Bud- 
gettet maa  være  ordnet  paa  en  saadan  Maade,  at  Frankrig 
kan  opfylde  sine  Forpligtelser;  under  de  nuværende  Forhold 
ved  Hoffet,  i  Ministeriet  og  Kamrene  mangle  begge  Betin- 
gelser i  lige  høj  Grad.« 

Den  evropæiske  Konference,  der  havde  sit  Sæde  i  Paris, 
fattede  næsten  samtidig  den  Beslutning,  at  gjere  Kongen 
begribelig,  hvor  nødvendigt  det  var  at  støtte  hans  Ministe- 
rium   mod   et  upopulært  Partiregimentes  Voldsomheder  og, 

uden  at  overtræde  Forfatningen,    at  forberede  Valget  af  en 
Forsamling,    som   bedre    svarede    til    Frankrigs    Interesser. 
Hertugen  af  Wellington,    som    havde    faaet    det  Paalæg   at 
meddele    Ludvig    XVIII,    disse    Raad,    søgte     at    skaane 
hans    berettigede    Stolthed   og   skrev    til    ham    i    følgende 
Udtryk:  »Sire!  de  Scener,  der  forefalde  i  Deputeretkammeret, 
ere   almindelig    bekjendte.      Skjønt  Deres   Ministerium    be- 
sidder og  fortjener  baade  Deres  Majestæts  og  hele  Evropas 
Tillid,    har  det   dog  ingen  Indflydelse    i  Forsamlingen,    og 
det  staar  paa  Nippet   til  enten  at  maatte  forlade  sin  Post 
eller  at  opgive  sit  Budget,  hvori  hele  Evropa  har  Interesse, 
og  at  frafalde  Overenskomsterne  fra  det  foregaaende  Aar,  som 
ere  lovlig  stadfæstede  ved  Deres  Majestæts  høje  Underskrift. 
Sandheden,  min  Hengivenhed  for  Deres  Majestæt  og  Bekym- 
ringen for  Evropas  Rolighed  skylder  jeg  at  underrette  Deres 
Majestæt  om,   at  Deres  Familie    og  Medlemmer   af  Deres 
Majestæts    og    Prinsernes    Hofpersonaler    notorisk   rejse    en 
Opposition    i    Deputeretkammeret   mod    Deres   Ministre    og 
disses  Opfattelse  af  Sagernes  nødvendige  Ordning.     Jeg  har 
tidligere  grebet  Lejligheden  til  mundtlig  at  lade  Deres  Maje- 
stæt vide.    hvor  skadelig  denne  Indflydelse    har   været    for 
Sagernes  Gang,  ja  endog  for  Deres  gode  Ry,    og  hvor  let 
det  maatte  falde  ikke  blot  at  tilintetgjøre  denne  Opposition, 
men   endog   at  vende    den  til  Fordel   for  det  Ministerium, 
hvorved    Deres   Majestæt    har    fundet   for   godt    at   regere 
Frankrig.    Øjeblikket  er  nu  kommet,   hvor  Deres  Majestæt 
nødvendigvis  maa  udtale  Dem  med  Fasthed  og  støtte  Deres 
Ministerium  med  hele  Hoffets  Indflydelse,  der  til  Dato  kun 
har    været   skadelig    for  samme.«      En  kort  Stund    senere 
havde  den  preussiske  Sendemand  i  Paris  fra  sin  Regering 
modtaget  en  Depeche,   som  indtrængende  fremhævede  Nød- 
vendigheden af  at  opløse  Kammeret,    der  i  lige   høj  Grad 
var  i  Modstrid    med   Kongens  Politik   som    med  Frankrigs 
Interesser. 

Disse  Skridt  fra  de   fremmede  Kabinetters  Side  havde 

blot  til  Følge,  at  det  »uforlignelige«  Kammer  en  kort  Stund 
syntes  Ludvig  XVIII,  mindre  utaaleligt;  thi  hans  Patriotisme 
følte  sig  stødt  over  en  Mellemkomst,  der  antog  Karakteren 
af  et  Formynderskab.  Hertugen  af  Richelieu  værgede  sig 
ogsaa  mod  den  Støtte,  de  evropæiske  Regeringer  vilde  yde 
hans  Politik.  »Jeg  er  mest  bange  for,«  skrev  han  til  De- 
cazes,  »at  man  skal  tro,  at  det  er  Udlandet,  som  stetter 
os;  .  .  .  der  gives  intet,  som  er  mig  mere  modbydeligt. 
Fremfor  alt  vil  jeg  ikke  have  nogen  Støtte  fra  Udlandet. 
Hellere  falde  for  Franskmændenes  Hænder  end  kun  at  leve 
ved  udenlandsk  Beskyttelse.«  Dette  forefaldt  i  Marts  Maaned. 
Paa  et  Forslag  fra  Preussens  Side  drøftede  den  evropæiske 
Konference  en  Maaned  senere  Nødvendigheden  af  at  kræve 
Kammerets  Oplosning  af  Kongen.  Hertugen  af  Wellingtons 
Klogskab  sparede  Ludvig  XVIII,  for  denne  Ydmygelse;  men 
Kongen  bevarede  ikke  desto  mindre  et  uudslukkeligt  Minde 
om,  at  dette  »uforlignelige«  Kammer,  der  indadtil  havde 
skabt  saa  alvorlige  Vanskeligheder,  ogsaa  over  for  Udlandet 
havde  staaet  paa  Nippet  til  at  paadrage  Frankrig  ikke 
mindre  frygtelige  Farer. 

Man  har  rettet  den  Sigtelse  mod  Decazes,  at  han  selv 
har  fremkaldt  denne  Indblanding  fra  de  evropæiske  Kabi- 
netters Side  for  at  gjøre  Kongen  den  foruroligende  Stilling 
begribelig;  men  dette  er  en  ubevist  Anklage.  Decazes,  der 
urokkelig  fulgte  sin  Vej,  skulde  vel  vogte  sig  for  at  jaa- 
kalde  en  Hjælp  fra  Udlandet,  hvis  Mellemkomst  kun  kunde 
støde  Kongen  uden  at  paaskynde  Løsningen,  og  skjønt  denne 
Hjælp  kom  meget  belejlig  for  hans  Planer,  var  den  dog 
ikke  nødvendig  for  deres  Realisation.  Kammeret  havde 
undergravet  sin  Stilling  og  domfældt  sig  selv  ved  uaflade- 
lig at  lade  dette  ultra-royalistiske  Parti  dominere,  som 
tretten  Aar  senere  skulde  drive  Karl  X.  i  Landflygtighed, 
og  som  for  Tiden  søgte  mod  Landets  Regering  at  rejse  en 
hemmelighedsfuld  Regering,  der  mod  Kronens  egen  Vilje 
skulde  værne  den  imod  Kronens  saakaldte  Svaghed.    Kam- 

meret  var  blevet  Landet  forhadt,  og  for  at  bibringe  det  et 
dødeligt  Slag  trængte  Decazes  ikke  til  Udlandets  Støtte; 
han  behøvede  kun  at  gjøre  Ludvig  XVIIL  bekjendt  med 
Existensen  af  denne  offentlige  Mening;  han  gik  besindig 
og  forstandig  til  Værks,  men  forstod  at  drage  Fordel  af 
Kongens  Misfornøjelse,  der  navnlig  gav  sig  Luft  ved  tvende 
Lejligheder. 

Den  første  Gang  var  efter  La  Valettes  Undvigelse; 
det  opbragte  Højre  vilde  i  den  Anledning  sætte  Justits-  og 
Politiministrene  under  Anklage,  ja  talte  endog  om  at  sende 
Kongen  en  Adresse  for  at  udtale,  at  de  tvende  Ministre 
ikke  længere  havde  Landets  Tillid.  »Jeg  skal  raadspørge 
det,«  svarede  Kongen,  og  efter  denne  Ytring  faldt  Adresse- 
Projektet  bort.  Senere  var  Kongen  gaaet  ind  paa  en  Un- 
derhandling, der  havde  til  Maal  at  sikre  Ministeriet  Højres 
Bistand  i  det  mindste  til  Samlingens  Slutning  mod  for- 
skjellige  Indrømmelser,  der  kunne  resumeres  i  den  dobbelte 
Forpligtelse  at  lade  Vaublanc  beholde  Indenrigsministeriet, 
og  at  opsætte  Kammerets  delvise  Fornyelse  til  den  følgende 
Samlings  Afslutning.  Denne  Overenskomst  blev  imidlertid 
ikke  ratificeret  af  Højres  Ordførere,  og  de  foretagne  For- 
andringer i  den  forelagte  Valglov  fremkaldte  et  forøget 
Udbrud  af  den  kongelige  Misfornøjelse.  »Hvor  mange 
Stemmer  har  Majoriteten?«  spurgte  Kongen  Decazes.  — 
»To  Hundrede  og  fem  Stemmer,  Sire!  mod  hundrede  og 
sexten.«  —  »Godt,  jeg  skal  knuse  den«,  udbrød  Kongen. 

Ved  disse  tvende  Lejligheder  havde  Decazes  haft  den 
Forstand  ikke  at  drage  Fordel  af  den  Uvilje,  han  havde 
været  et  fortroligt  Vidne  til;  men  fra  dette  Øjeblik  begyndte 
han  med  Kraft  det  Felttog,  han  forstod  at  gjennemføre  med 
Held.  Lidt  efter  lidt  fik  han  sine  Kollegaer  til  at  gaa  ind 
paa  sin  Opfattelse,  først  Hertugen  af  Richelieu,  dernæst 
Lainé,  sluttelig  Corvetto  og  de  øvrige;  de  mest  indflydelses- 
rige Medlemmer  af  Centrum,  Pasquier,  Royer-Collard  og 
de  Sei  e,  indviede  han  ogsaa  i  sin  Plan  og  sikrede  sig  fra 

dette  Øjeblik  deres  Bistand.  Samtidig  øvede  han  en  til- 
svarende Indflydelse  paa  Kongen  og  godtgjorde  Nødvendig- 
heden af  at  sætte  en  Skranke  for  hine  hemmelighedsfulde 
Paavirkninger,  der  kom  højt  oppe  fra  og  lagde  Hindringer 
i  Vejen  for  Ministeriets  Handlinger.  Han  forelagde  Kongen 
Politiets  Rapporter  og  de  politiske  Korrespondancer  og  for- 
langte uafladelig,  at  han  skulde  vælge  imellem  det  ufor- 
bederlige og  umættelige  Emigrantparti  og  Frankrig.  Kongen, 
der  lod  sig  paavirke  af  Ministrenes  enige  Optræden,  gjorde 
sig  snart  fortrolig  med  Tanken  om  en  Opløsning,  og  ved 
Slutningen  af  Statsraadet  den  14de  Avgust  udtalte  han  sig 
i  følgende  Udtryk:  »Mine  Herrer!  Øjeblikket  er  kommet, 
hvor  vi  bør  tage  en  Beslutning  over  for  Deputeretkammeret ; 
for  tre  Maaneder  siden  var  jeg  stemt  for  at  indkalde  det 
paa  ny;  det  var  min  Opfattelse  endnu  for  en  Maaned  siden; 
men  alt,  hvad  jeg  har  set,  og  hvad  jeg  daglig  ser,  godtgjør 
saa  tydelig  den  Partiaand,  som  behersker  dette  Kammer; 
de  Parer,  hvormed  det  truer  Frankrig  og  mig  selv,  ere  saa 
iøjnefaldende,  at  jeg  har  skiftet  fuldstændig  Mening.  Fra 
dette  Øjeblik  kunne  De  betragte  Kammeret  som  opløst. 
Oaa  ud  herfra,  mine  Herrer;  forbered  Udførelsen  af  denne 
Forholdsregel,  men  bevar  imedens  den  fuldstændigste  Tavs- 
hed; det  holder  jeg  absolut  fast  ved.« 

Efter  Kongens  egen  Tilstaaelse  havde  han  skiftet 
Overbevisning  meget  hurtig;  først  havde  han  været  bestemt 
paa  ikke  at  opløse;  men  i  Løbet  af  en  Maaned  var  han 
naaet  til  den  Erkj endelse,  at  Frankrigs  Frelse  og  Kronens 
Værdighed  bydende  krævede  en  Opløsning;  tvende  Opsatser 
af  Decazes,  én  fra  Pasquier,  én  fra  Lainé  og  én  fra  Guizot, 
der  hver  fra  et  særligt  Standpunkt  drøftede  Spørgsmaalet, 
havde  bibragt  ham  den  nødvendige  Klarhed.  Frygten  for 
at  mishage  Broderen  og  at  skulle  diskutere  med  ham  Nød- 
vendigheden af  en  saa  vigtig  Forholdsregel  havde  i  Be- 
gyndelsen holdt  ham  tilbage;  men  denne  Frygt  forsvandt 
over  for  de  saa  klart  fremhævede  og  saa  tydelig  indlysende 

Farer.  »Det  er  nødvendigt  at  opløse  Kammeret,«  skrev 
Decazes;  »thi  det  lægger  Snarer  for  Kongens  Regering;  det 
svækker  dens  Myndighed,  usurperer  dens  Magt,  søger  at 
fornedre,  at  ydmyge  den  . . .  LMen  Opløsning  vil  der  hverken 
være  nogen  Fasthed,  Fædreland,  Trone  eller  Fremtid.« 
Kongen  undertegnede  den  5te  September  Kundgjerelsen  om 
Opløsningen,  og  den  næstfølgende  Dag  offentliggjordes  den. 

I  Indledningen  hedder  det:  »Lige  fra  vor  Tilbagekomst 
til  vore  Stater  har  hver  Dag  godtgjort  os  den  uomstødelige 
Sandhed,  som  vi  ved  en  højtidelig  Anledning  have  udtalt: 
Fordelen  at  kunne  forbedre  ligger  nær  ved  Faren  ved  at 
omkalfatre.  Vi  have  overtydet  os  om,  at  vore  Under- 
saatters  Trang  og  Ønsker  samle  sig  om  at  bevare  det  kon- 
stitutionelle Charte  uforandret  som  Grundlag  for  Frankrigs 
offentlige  Ret  og  som  Garanti  for  den  offentlige  Ro;  vi  have 
følgelig  anset  det  for  nødvendigt  at  reducere  Deputeret- 
kammeret til  det  Antal,  der  er  fastsat  i  Chartet,  og  kun 
at  tilstede  x\dgang  for  Mænd  af  en  Alder  paa  fyrretyve 
Aar.  For  lovlig  at  gjennemføre  denne  Reduktion  er  det 
imdlertid  uundgaaelig  nødvendigt  at  sammenkalde  nye  Valg- 
kollegier, som  skulle  skride  til  Valget  af  et  nyt  Deputeret- 
kammer.« Derpaa  fulgte  Kundgjerelsen,  hvis  første  Artikel 
udtalte:  »ingen  Artikel  i  Chartet  skal  blive  revideret.« 

Man  maa  ty  til  Datidens  Aviser  og  Mindeskrifter  for 
at  kunne  gjøre  sig  et  Begreb  om  det  Indtryk,  Kundgj øreisen 
af  5te  September  fremkaldte.  Medens  det  ultra-royalistiske 
Parti  var  forvirret  og  lamslaaet,  fremkaldte  den  en  dyb  Glæde 
og  uudsigelig  Lindring  hos  alle  maadeholdne  Mænd,  der 
vare  Dynastiet  oprigtig  hengivne.  Decazes's  Navn  blev  i 
nogle  Dage  det  mest  populære  i  hele  Frankrig;  man  forstod, 
at  Restaurationens  Regering  ved  dette  dristige  og  heldige 
Slag  traadte  over  i  en  fredelig  og  heldig  Fase.  Om  Aftenen 
den  5te  September  havde  Greven  af  Artois  samlet  et  lille 
Antal  hengivne  Venner  hos  sig;  Statsraadets  Hemmelighed 
var    bleven    saa   vel   bevaret   siden   den    14de    Avgust,    at 

Prinsen  og  hans  fortrolige  vare  saa  langt  fra  at  ane  den 
store  Regeringsakt,  der  nylig  var  fuldbragt,  at  de  tvært  imod 
udvexlede  deres  Anskuelser  om  de  Begivenheder,  som  efter 
deres  Mening  inden  kort  Frist  maatte  fere  dem  til  Magten. 
Pludselig  kom  man  og  meldte  »Monsieur«,  at  Hertugen  af 
Richelieu  ønskede  at  tale  med  ham  fra  Kongen.  Monsieur 
gik  ud  og  kom  nogle  Minutter  senere  tilbage  for  med  be- 
drøvet og  harmfuld  Rest  at  meddele  sine  Venner,  at  det 
uforlignelige  Kammer  havde  ophørt  at  existere.  Han  havde 
først  ikke  villet  fæste  Lid  til,  at  en  saa  vigtig  Beslutning 
havde  kunnet  tages  uden  hans  Sara  tykke,  ja  endog  uden  at 
Kongen  havde  talt  med  ham  derom.  Da  Hertugens  For- 
sikringer imidlertid  ikke  mere  tillode  ham  at  tvivle  om 
Sandheden,  havde  han  villet  begive  sig  til  sin  Broder;  men 
Ministeriets  Formand  havde  det  Hverv  at  sige  ham,  at 
Kongen  havde  begivet  sig  til  Hvile  og  givet  udtrykkelig 
Ordre  til  at  holde  sin  Dør  fast  lukket. 

Evropa  modtog  Kundgj  øreisen  af  5te  September  med 
en  Tilfredshed,  som  dets  Sendemænd  i  Paris  ikke  søgte  at 
lægge  noget  Dølgsmaal  paa.  I  Kammerets  Opløsning  saae 
de  alle  som  en  Enden  paa  en  frygtelig  Krise.  En  af  dem 
skrev:  »Kammerets  Opløsning  er  et  kraftigt  Skridt,  som 
vil  have  de  bedste  Følger,  og  som  har  gjort  det  gunstigste 
Indtryk  paa  den  offentlige  Mening  .  .  .  Ultraroyalisterne  ere 
for  Tiden  mere  at  frygte  end  de  revolutionære.«  En  anden 
udtalte  sig  i  følgende  Udtryk:  »Vi  have  med  stor  Interesse 
læst  Kundgj  øreisen  af  5te  September  og  have  Grund  til  at 
antage,  at  den  mægtig  vil  bidrage  til  at  haandhæve  Kongens 
Avtoritet  |og  holde  Partierne  i  Tomme.«  Mundtlige  Lyk- 
ønskninger bleve  desuden  i  stort  Tal  rettede  til  Kongen  og 
hans  Ministre,  og  snart  blev  den  Bevægelse,  som  udtalte 
den  offentlige  Glæde,  saa  mægtig,  at  Prinserne,  der  under 
det  første  |Indtryk  af  Vrede  skulle  have  paatænkt  —  saa 
vidt  man  da  kan  fæste  Lid  til  nogle  af  deres  ivrigste  Venners 
Udsagn  —  at  trække  sig  tilbage  til  England   og  overlade 

Kongen  til  sin  Skæbne,  opgave  denne  Plan,  som  for  Resten  en 
enkelt  af  dem,  Hertugen  af  Berry,  ikke  godt  havde  kunnet 
slutte  sig  til  uden  at  dementere  sig  selv,  eftersom  han  ved 
den  første  Meddelelse  om  Opløsningen  havde  udbrudt: 
»Kongen  har  handlet  rigtig;  jeg  har  nok  sagt  det  til  disse 
Herrer  Medlemmer  af  Kammeret;  de  have  sikkerlig  drevet 
det  for  vidt.«  Greven  af  Artois  tog  nogle  Dage  paa  Jagt, 
hvad  han  plejede  at  gjore,  naar  han  surmulede,  og  Ludvig 
XVin.,  som  navnlig  var  bange  for  sin  Broders  Klager,  var 
beroliget  i  det  mindste  fra  den  Kant. 

Opløsningen  udgjorde  dog  kun  en  Del  af  det  Hverv, 
Ministeriet  havde  paataget  sig,  man  maatte  skride  til 
Valgene.  Da  den  første  Overraskelse  havde  lagt  sig,  orga- 
niserede Partierne  sig  til  den  afgj  ørende  Styrkeprøve,  som 
alle  haabede  at  bestaa  sejrrig,  endogsaa  de,  mod  hvem  Op- 
løsningen var  rettet.  Chauteaubriand  udsendte  sit  Flyve- 
skrift: Monarkiet  efter  Chartet.  Denne  Bog  talte  paa 
veltalende  Vis  det  opløste  Kammers  Sag,  i  det  den  frem- 
stillede det  System,  hvis  lidenskabelige  Organ  Kammeret 
havde  været,  som  det  eneste,  der  lod  sig  forene  med  den 
kongelige  Værdighed.  Hans  Skrift  blev  beslaglagt  i  samme 
Øjeblik,  det  skulde  have  været  udbudt  til  Salgs;  som  Paa- 
skud brugte  man  den  Ulovlighed,  hvori  Udgiveren  havde 
gjort  sig  skyldig,  i  det  han  med  Forsæt  havde  undladt  at 
tilstille  Myndighederne  Bogen  af  Frygt  for,  at  den  skulde 
blive  forbudt,  før  den  var  udkommen.  Den  Virkning,  Cha- 
teaubriand vilde  gjøre,  naaede  han  ikke  desto  mindre;  thi 
den  hele  Sag  gjorde  stor  Opsigt  ved  Forfatterens  Tilstede- 
værelse hos  Forlæggeren  Michaud,  den  Gang  Politiet  ud- 
førte Beslaglæggelsen,  og  hans  voldsomme  Protester  i  denne 
Anledning.  En  royalistisk  Komite,  der  for  en  stor  Del  be- 
stod af  Pavillon  Marsans  Husvenner,  det  vil  sige  Greven 
af  Artois's  fortrolige,  dannedes  for  at  øve  en  ultra-roya- 
listisk  Indflydelse  paa  Valgene,  og  denne  Komite  fandt  sin 
naturlige  Støtte  hos  Præfekterne,  som  paa  tvende  nær  alle 

havde  beholdt  deres  Bestillinger,  og  som  delte  alle  Kammer- 
majoriteteas  Lidenskaber  og  for  største  Delen  vare  valgte 
ved  dens  Gunst.  Komiteen  udfærdigede  Cirkulærer  og  ud- 
sendte Agenter  for  at  opildne  Iveren  hos  Embedsmændene 
og  de  Personligheder,  som  provisorisk  havde  udøvet  offent- 
lige Hverv  under  den  anden  Restaurations  første  Dage. 
For  efter  sin  Vis  at  karakterisere  Kundgj øreisen  af  5te 
September  foregav  Komiteen,  at  Kongen  ved  dens  Under- 
skrivelse havde  givet  efter  for  Magternes  Anmodninger; 
men  at  han  lige  saa  fuldt  som  Prinserne  ivrig  ønskede 
Gjenvælgelsen  af  den  gamle  Majoritet,  »med  hvem  Ministe- 
riet stod  paa  spændt  Fod.«  Ministeriet  gav  paa  sin  Side 
Præfekterne  sine  Instruxer  og  besvarede  den  Misbrug,  dets 
Modstandere  gjorde  af  Kongens  Navn,  ved  over  for  Væl- 
gerne at  erklære,  at  Kongen  med  Sorg  vilde  se  det  yderlig 
gaaende  royalistiske  Parti  modtage  deres  Stemmer.  Valgene 
fandt  Sted  i  Oktober.  I  største  Parten  af  de  store  Byer 
beholdt  Regeringen  Overvægten,  og  Vælgerne  forkastede  de 
mest  ivrige  og  yderliggaaende  Medlemmer  af  Højre;  deri- 
mod kom  den  gamle  Minoritet  tilbage  paa  et  lille  Antal 
Medlemmer  nær,  der  ikke  havde  kunnet  gj  en  vælges,  fordi 
de  ikke  havde  den  lovbefalede  Alder,  fyrretyve  Aar,  heri- 
blandt særlig  Decazes.  Regeringen  vandt  en  Majoritet  paa 
omtrent  halvtredsindstyve  Stemmer,  og  medens  det  ultraroya- 
listiske  Parti  havde  faaet  et  dødeligt  Stød,  uden  at  dog  det 
liberale  Fremskridtsparti  havde  vundet  en  saa  stærk  Frem- 
gang, at  der  heri  laa  nogen  Fare,  var  derimod  det  royali- 
stisk-konstitutionelle  Partis  Indflydelse  styrket  i  betydelig 
Grad;  tvært  imod  Chateaubriands  Forudsigelser,  der  havde 
moret  sig  med  at  bebude,  at  det  nye  Kammer  vilde  blive 
»en  Datter  af  Konventet« ,  talte  Kammeret  kun  trende 
Konventsmedlemmer.  Saaledes  havde  den  maadeholdne  Po- 
litik vundet  Sejr  og  skulde  fra  nu  i  fire  Aar  styre  Frankrig. 
Parlamentets  A åbning  fandt  Sted  den  4de  November. 
Trontalen  indeholdt   ingen  Hentydning  til  den  Sejr,  Mini- 

steriet  nylig  havde  vundet,  men  endte  med  følgende  Ord: 
»Mine  Herrer!  lad  nu  endelig  alt  dette  Had  høre  op;  lad 
Børnene  af  samme  Fædreland,  jeg  vover  at  tilføje  af  samme 
Fader,  i  Sandhed  være  et  Folk  af  Brødre,  og  lad  os  kun 
bevare  et  smerteligt,  men  nyttigt  Minde  om  vore  svundne 
Ulykker.  Dette  er  mit  Maal,  og  for  at  kunne  naa  det  gjør 
jeg  Regning  paa  deres  Bistand  og  paa  en  frimodig  og 
hjærtelig  Tillid,  det  eneste  faste  Grundlag  for  det  nødven- 
dige Samarbejde  mellem  Lovgivningsmagtens  trende  Grene. 
De  kan  for  mit  Vedkommende  gjere  Regning  paa  et  til- 
svarende Sindelag,  og  mit  Folk  kan  være  forvisset  om  min 
urokkelige  Fasthed  til  at  kue  ethvert  ulovligt  Angreb  og 
til  at  holde  ethvert  Udbrud  af  en  alt  for  overdreven  Iver  i 
Tømme.« 

De  sidste  Ord  vare  rettede  mod  yderste  Højres  Taabe- 
ligheder  og  fremkaldte  i  dets  Rækker  en  levende  Misfor- 
nøjelse, som  man  dog  søgte  at  holde  i  Tømme.  »Det  har 
intet  at  sige!«  udbrød  Chateaubriand.  »Kongen  udleverer 
os  selv  sine  Ministre«,  tilføjede  La  Bourdonnaye;  men  disse 
Udbrud  vare  kun  tomme  Pralerier.  Hovederne  for  yderste 
Højre  havde  muligvis  ventet  sig  et  voldsomt  Skridt,  der 
dog  ingenlunde  laa  i  Ludvig  XVIIL's  Karakter;  men  Tron- 
talen lagde  kun  for  Dagen  den  faste  Vilje,  som  besjælede 
Kongen  og  hans  Ministerium,  og  enkelte  Medlemmer  af 
Minoriteten  havde  en  saa  sikker  Fornemmelse  heraf,  at  de 
paatænkte  en  Masseudtrædelse  for  at  lægge  en  Hindring  i 
Vejen  for  Kammerets  Forhandlinger.  De  mere  fornuftige 
Politikere  blandt  dem   hindrede  dog  dette  overilede  Skridt. 

Valgbrevenes  Prøvelse  medtog  otte  Dage;  Valgene  i 
Departementerne  Pas-de-Calais  og  Lot  bleve  voldsomt  an- 
fægtede af  Villéle  og  hans  Venner,  men  forsvaredes  af 
de  Serre,  Pasquier  og  andre;  Højres  Talere  søgte  at  faa  disse 
Valg  erklærede  ugyldige  ved  at  afsløre  de  formentlige  Ma- 
nøvrer, som  havde  været  forbundne  med  dem;  men  disse 
Misligheder,    som    Minoriteten    nu    beklagede    sig   at   have 

været  Ofre  for,  medens  den  aldeles  forglemte  alle  de  Ud- 
skejelser, hvori  den  selv  havde  gjort  sig  skyldig,  medens  den 
udgjorde  Majoriteten  i  det  forrige  Kammer,  disse  Mislig- 
heder kunde  ikke  rokke  de  deputeredes  store  Masse,  og  de 
bestridte  Valg  bekræftedes;  men  Ordskiftet  medførte  i  det 
mindste  ét  Gode;  det  godtgjorde  Nødvendigheden  af  en 
Valglov. 

Før  man  gik  videre  i  sine  Arbejder,  udpegede  Kam- 
meret de  Kandidater,  hvoraf  dets  Formand  skulde  tages. 
Pasquier  blev  valgt. 

Vore  Læsere  vilde  kun  faa  et  meget  ufuldstændigt 
Billede  af  Aaret  1816,  hvis  vi  undlode  at  omtale  forskjel- 
lige  Begivenheder,  som  gik  jævnsides  med  det  alt  fortalte. 
I  Løbet  af  Maj  brød  en  voldsom  Rejsning  løs  i  Lyon;  den 
var  sat  i  Scene  af  en  Advokat  Paul  Didier,  der  forgjæves 
havde  søgt  at  gjøre  Lykke  hos  alle  Partier  og  senere  slog 
ind  paa  den  revolutionære  Bane  og  søgte  Hjælp  hos  alle  de 
pensionerede  Officerer  og  Underofficerer,  der  i  stort  Tal 
beboede  Departementet  Isére.  Da  man  behøvede  et  Banner 
til  at  samle  sig  om,  opstillede  man  Napoleon  II.,  og  saa- 
ledes  lykkedes  det  virkelig  Didier  i  forskjellige  Kantoner 
at  danne  Bander  af  paalidelige  Mænd,  der  skulde  rejse  sig 
ved  første  Signal  og  under  hans  Ordre  marchere  mod  Gre- 
noble og  overrumple  Byen  med  Bistand  af  Officerer  og 
Garnisonen. 

General  Donadieu,  en  ivrig  Royalist,  havde  den  mili- 
tære Kommando  i  Isére,  og  der  laa  omtrent  tusend  Mand 
i  Garnison  i  Byen.  Præfekten  Montlivault  havde  modtaget 
hemmelige  Advarsler  og  befalede  flere  Arrestationer,  og 
nogle  Officerer,  som  vare  Deltagere  i  Didiers  Komplot,  fik 
saaledes  at  vide,  at  Rygtet  om  samme  havde  udbredt  sig,  og 
forlede  Grenoble  for  at  slutte  sig  til  deres  Fører;  denne 
kunde  ikke  mere  stoppe  Bevægelsen,  stillede  sig  næste 
Dags  Aften  i  Spidsen  for  fire  Hundrede  Mand  og  mar- 
cherede mod  Samlingsstedet,  medens  der  samtidig  efter  hans 

Ordre  paa  Bjærgene  tændtes  Bavner,    som  skulde  hidkalde 
alle  de  Personer,  der  vare  indviede  i  Sammensværgelsen. 

General  Donadieu  sendte  Garnisonens  Elitetropper  mod 
Oprørerne,  en  Kamp  udspandt  sig  ved  Byens  Porte,  oof  In- 
surgenterne  bleve  hurtig  besejrede,  sprængte  til  alle  Kanter 
og  efterlode  baade  døde,  saarede  og  Fanger  paa  Val- 
pladsen. Didier  havde  faaet  sin  Hest  skudt  under  sig;  men 
det  lykkedes  ham  dog  at  undslippe  og  at  flygte  ad  Savoyen 
til.  General  Donadieu,  som  var  beruset  af  sin  hurtige  og 
lette  Sejr,  sendte  Regeringen  en  Depeche,  der  bar  Præg  af 
Overdrivelser,  og  hvori  han  anslog  Oprørernes  Tal  til  fire 
Tusende.  Da  Ministeriet  modtog  disse  Efterretninger,  troede 
det  i  hine  Begivenheder  at  se  Signalet  til  en  almindelig 
Rejsning  og  sendte  paa  Stedet  Myndighederne  i  Departe- 
mentet udstrakte  Fuldmagter  samt  Ordrer  til  at  erklære 
Isére  i  Belejringstilstand;  Præfekterne  i  Nabodepartemen- 
terne opfordredes  derhos  til  ligeledes  at  tage  de  Forholds- 
regler, der  tykkedes  dem  nødvendige  for  at  lamslaa  de  Kon- 
spiratorer, som  kunde  føle  sig  fristede  til  at  efterligne  deres 
Fæller  i  Grenoble. 

General  Donadieu  havde  dog  ikke  afventet  disse  Ordrer 
for  at  aflægge  Beviser  paa  sin  Fasthed;  den  7de  Maj  bleve 
tvende  Individer,  hvem  den  extraordinære  Domstol  havde  dømt 
til  Døden,  henrettede;  den  9de  Maj  dømte  en  Krigsret  en 
og  tyve  Personer  til  Døden;  fjorten  bleve  skudte  samme 
Dag;  syv,  der  forgjæves  bleve  anbefalede  den  kongelige 
Naade,  lede  nogle  Dage  senere  samme  Skæbne.  Didier  blev 
ligeledes  paagreben,  stillet  for  Retten,  dømt  til  Døden  og 
henrettet  8de  Juni. 

Den  Ubarmhjærtighed,  hvormed  den  kongelige  Regering 
ved  denne  Lejlighed  ramte  de  skyldige,  vil  man  kun  kunne 
fatte,  naar  man  betænker,  hvilke  truende  Farer  den  paa  hin 
Tid  troede  at  se  rejse  sig;  paa  alle  Kanter  truedes  den  af 
Sammensværgelser;    notorisk  er  den  saakaldte  »patriotiske«, 

hvis  Formaal  var  at  bortjage  Bourbonerne ;  tre  Individer, 
som  vare  Hovedmændene,  bestege  Skafottet,  og  sytten  andre 
Deltagere  deporteredes.  Samtidig  fulgte  de  politiske  Pro- 
cesser Slag  i  Slag  i  forskjellige  Egne  af  Territoriet.  De 
extraordinære  Domstole  afsagde  talrige  Domfældelser;  Sam- 
mensværgelsen i  Grenoble  udæskede  paa  ny  hele  Lovens 
Strænghed,  i  samme  Øjeblik  som  den  begyndte  at  mildnes 
lidt.  Ved  denne  Tid  henrettedes  General  Mouton-Duvernet, 
Løjtenant  Mietton  og  fem  Nationalgardister  fra  Montpellier 
paa  Grund  af  Forbrydelser  fra  de  hundrede  Dages  Tider. 
Der  forefaldt  ogsaa  Exekutioner  i  Nimes,  Carcassone  og 
Mans;  Skafottet  rejstes  ligeledes  i  Orleans  og  Auxerre,  og 
syv  Individer  maatte  bestige  det  paa  Grund  af  blodige 
Sammenstød,  der  vare  forefaldne  i  Chateau- Thierry,  Sen  s  og 
Chåtillon-sur-Seine  som  Følge  af  Dyrtiden.  1  den  Afstand, 
hvori  vi  nu  betinde  os  fra  hine  Begivenheder,  kunne  vi  vel 
beklage  de  frygtelige  Forholdsregler,  som  den  kongelige 
Myndighed  tyede  til;  den  var  et  Maal  for  fjendtlige  Angreb 
og  forsvarede  sig;  men  dels  har  den  politiske  Partiaand 
overdrevet  hine  Beo^ivenheder,  dels  maa  man  erkjende,  at 
Omsorgen  for  egen  Sikkerhed  maatte  nødsage  Regeringen 
til  at  lamme  sine  Fjender;  dette  forklarer  ogsaa  de  talrige 
Pressesager,  som  forefaldt  paa  hin  Tid. 

Ved  denne  Tid,  i  Juni  1816,  fejrede  man  i  Paris 
Brylluppet  mellem  Greven  af  Artois's  anden  Søn,  Hertugen 
af  Berry,  og  Prinsesse  Carolina,  en  Datter  af  Kongen  af 
Neapel.  Under  Wienerkongressen  havde  Czar  Alexander 
villet  forbinde  sig  med  det  franske  Regenthus,  i  det  hans 
Søster,  Storhertuginde  Anna,  efter  hans  Ønske  skulde  blive 
Hertuginde  af  Berry;  Prinsessens  Religion  var  den  til- 
syneladende Aarsag,  der  blev  fremført  som  Hindring  for 
dette  Giftermaal;  men  den  virkelige  Grund  var  den  Frygt, 
Kongen  nærede  for  at  se  sin  Familie  blive  hjemsøgt  af 
Galskab,    som    flere    Medlemmer    af   Huset    Romanov   vare 

blevne  Ofre  for.  Han  forlangte  og  vandt  Prinsesse  Caro- 
linas Haand  for  sin  Brodersøn.  Ved  denne  [Lejlighed  ud- 
nævntes fire  Marskalker,  Bournonville,  Coigny,  Viomesnil 
og  Hertugen  af  Feltre,  lutter  Valg,  der  vare  meget  upopu- 
lære ;  thi  Frankrig  kj endte  i  Virkeligheden  kun  Soldater, 
der  i  Napoleons  Følge  havde  gjennemvandret  Evropa. 

(Forts.) 

(Et  Bidrag  til  „Svenskekrigens"  Historie). 
(Slutn.) 


I 


II. 

Jlifter  at  Overgangen  saaledes  var  lykkedes,  trak  en  Del 
af  den  svenske  Styrke  under  Oberst  Knust  eller  Knaust  sig 
tilbage  og  besatte  Nordborg.  Ascheberg  selv  indesluttede 
sig  med  Resten  i  Sønderborgs  faste  Slot,  hvis  Belejring 
begyndte  næste  Dag.  Slottet  saae  den  Gang  ganske  ander- 
ledes ud  end  i  vore  Dage;  det  var  stærkt  befæstet  og 
havde  Taarne  paa  Hjørnerne  af  de  mægtige  Bygninger, 
hvis  Mure  vare  indtil  7  Ålen  i  Tykkelse.  Som  Fæstning 
betragtet  var  den  dog  ikke  i  nogen  god  Stand  og  kun  slet 
forsynet ;  af  Kanoner  fandtes  ved  Svenskernes  Komme  Aaret 
i  Forvejen  kun  syv  gamle  Stykker,  som  tilhørte  Hertugen 
af  Sønderborg.  Aschebergs  Skæbne  var  saaledes  klar,  og 
han  gik  kun  ud  paa  at  redde  Besætningen.  Det  lykkedes 
ham  at  underrette  sine  Vaabenfæller  paa  Fyn  om  sin 
Stilling. 

Om  Morgenen  den  15de  December  aabnede  han  imod 

Tropperne  i  Sønderborg  By  en  stærk  Ild,   der    blev  afbrudt 

ved,    at  Hertugen  af  Anhalt   ved  Oberst  Polnitz    lod   ham 

indbyde  til  sig  for  at  underhandle.     Ascheberg  afviste  strax 

med  stolte  Ord  ethvert  Forslag  om  Kapitulation,    men  for- 
Historisk  Arkiv.  II,    1885.  \Q 

langte  dog  endelig  30  Timers  Betænkningstid.  Denne  Prist 
blev  af  de  allierede  benyttet  til  Anla^ggelse  af  et  Batteri 
paa  Sundevedsiden  lige  over  for  Slottet,  i  det  de  mente,  at 
de  her  fra  med  tre  Mørsere  og  tre  halve  Kartover  kunde 
beskyde  dette  fuldstændig.  Aschebergs  Stilling  blev  mere 
og  mere  fortvivlet,  hans  Mangel  paa  Ammunition  og  Føde- 
varer tog  mere  og  mere  Overhaand;  men  værst  var  dog 
Kulden.  Der  var  intet  Brændsel  paa  Slottet,  og  Frosten 
blev  stærkere  og  stærkere,  saa  at  Gravene,  der  isedes  om 
Dagen,  fros  saa  stærkt  ti]  om  Natten,  at  man  kunde  ride 
over  dem. 

Da  Nøden  var  størst,  var  Hjælpen  nærmest.  Allerede 
d.  15de  var  en  Flaade  i  Sigte,  som  de  allierede  mente  var 
dansk  eller  hollandsk;  men  da  den  lille  Flaade  paa  14 
Skibe  under  Admiral  Clas  Uggla  kom  nærmere  og  til  sidst 
kastede  Anker  ganske  tæt  ved  Slottet,  kjendte  de  det 
svenske  Flag,  som  vajede  paa  Toppen*).  Dagen  efter  var 
Vaabenstilstanden  forbi,  og  da  Batteriet  paa  Sundeved  var 
færdigt,  aabnedes  en  voldsom  Ild,  som  overdængede  Slottet 
med  Stenkugler  og  Granater;  men  da  det  imidlertid  ikke 
lod  til  at  gjøre  nogen  synlig  Virkning  paa  de  belejrede, 
blev  der  bragt  svært  Skyts  over  til  Sønderborg,  hvor  man 
ivrig  arbejdede  paa  at  faa  et  Breche-Batteri  færdigt  umiddel- 
bart foran  Slottet,  et  Arbejde,  som  paa  Grund  af  den  haardt 
frosne  Jord  tog  megen  Tid. 

Ascheberg  havde  imidlertid  ikke  været  ledig.  Det  var 
lykkedes  ham  at  træde  i  Forbindelse  med  den  svenske 
Admiral,  som  efter  et  givet  Tegn  havde  indfundet  sig, 
nogle  Timer  efter  at  det  var  blevet  mørkt,  i  en  lille  Baad 
inde  under  Slotsmuren,  hvor  denne  vendte  ud  til  Søen.   Det 


*)  Den  lille  Flaade  var  egentlig  udsendt  for  at  møde  den 
danske  Transportflaade,  som  skulde  overføre  Hjælpetropper 
til  Kjøbenhavn.  Efter  at  have  frelst  Ascheberg  løb  den  atter 
ud  for  at  fuldføre  sit  første  Hverv.     Carlson.  I.  p.  388  n. 

blev  aftalt,  at  Admiralen  den  næste  Nat  —  mellem  d.  16de 
og  17de  —  skulde  afsende  saa  mange  Joller  og  Baade,  som 
han  havde  paa  Plaaden,  til  det  samme  Sted.  Her  skulde 
imidlertid  Ascheberg  bryde  Hul  paa  Muren  og  der  igjennem 
i  al  Hemmelighed  liste  sig  ud  med  sine  Folk.  Han  lod 
strax  tage  fat.  Hele  Natten  til  den  næste  Dags  Eftermiddag 
Kl.  3  arbejdedes  der  paa  at  gjennembryde  den  paa  dette 
Sted  3  Alen  tykke  Mur  paa  tre  forskjellige  Steder  og  gjore 
hver  Aabning  saa  stor,  at  tre  Mand  kunde  slippe  der  igiennem 
ved  Siden  af  hinanden.  Samtidig  gjordes  der  Udfald  imod 
de  allierede,  der  herved  hindredes  i  Arbejdet  paa  Batteriet, 
indtil  endelig  Oberst  Goltz  med  500  Mand  paa  Kurfyrstens 
Ordre  tog  en  Stilling  saa  nær  ind  til  Slottet,  at  ethvert 
Udfald  fra  dette  var  umuligt.  Samme  Aften  Kl.  7  roede 
Baadene  fra  den  svenske  Flaade  i  største  Stilhed  ind  til 
Slottet.  Besætningen  gik  uset  af  de  allierede  ud  igjennem 
Aabningerne  i  Muren  og  ned  i  Baadene,  ierst  Kvinder  og 
Børn  og  en  Del  af  det  andet  Tros,  derefter  Rytterne  med 
deres  Sadler  og  Geværer  og  til  sidst  Dragonerne.  De  sidste 
vare  Ascheberg  med  de  øverste  af  hans  Officerer  og  30  af 
de  flinkeste  Dragoner.  Denne  Indskibning  varede  hele 
Natten,  og  for  at  de  allierede  intet  skulde  mærke,  holdtes 
der  en  stadig  voldsom  Ild  vedlige  baade  med  Kanoner, 
Musketter.  Karabiner  og  Pistoler,  der  indhyllede  alt  i  Røg; 
desuden  blev  der  for  at  overdøve  enhver  Larm  fra  Baadene 
uafladelig  gjort  Spektakel  med  Pavker  og  Trompeter.  De 
30  Dragoner,  som  stode  paa  Post,  havde  Ordre  til,  saa 
snart  der  blev  givet  svensk  Losen,  at  skynde  sig  igjennem 
Muren  ned  i  Baadene.  Henimod  Daggry  lagde  de  sidste 
Baade  til,  Dragonerne  gik  om  Bord,  og  det  var  næsten  lyst, 
da  Ascheberg  forlod  Slottet  i  det  sidste  Fartøj. 

Aftenen  forud  vare  imidlertid  de  allierede  blevne  færdige 
med  deres  vanskelige  Arbejde,  og  om  Morgenen  —  d.  17de 
—  skulde  man  begynde  den  endelige  Afslutning  paa  Be- 
lejringen  ved    at   skyde  Breche   i  Muren   før  Stormen,    da 

16* 

den  pludselige  og  store  Stilhed,  der  herskede  i  Slottet, 
snart  forkyndte,  at  det  virkelig  var  lykkedes  Svenskerne  at 
komme  bort.  Man  opdagede  ogsaa  nu  de  sidste  Baade,  som 
strax  ble  ve  beskudte,  hvorved  der  dræbtes  en  Kornet  og 
en  Dragon. 

Det  Bytte,  som  faldt  i  Sejrherrernes  Hænder,  var  ikke 
saa  lille.  Foruden  Kanonerne  fik  de  12  å  1400  Heste,  som 
ikke  kunde  medtages,  samt  alle  Rustvognene  med  den 
største  Del  af  Bagagen.  Den  svenske  Plaade  styrede  til 
Fyn   og   landsatte  Ascheberg  og  hans  Folk  ved  Faaborg*). 

Efter  Sønderborgs  Indtagelse  rykkede  nogle  polske  og 
tyske  Afdelinger  imod  Nordborg,  som  ogsaa  den  Gang  var 
befæstet  og  omgiven  af  Grave,  men  slet  forsynet  i  enhver 
Henseende.  Dens  Besætning  bestod  af  det  Mandskab  — 
8  Kompagnier  — ,  som  efter  Overgangen  havde  trukket  sig 
der  hen  under  Oberst  Knaust.  Paa  Slottet  boede  Enke- 
hertuginde Eleonore  af  Anhalt  -  Zerbst ,  hvis  Mand,  Hertug 
Frederik  af  Nordborg,  var  død  samme  Sommer.  Om  selve 
Slottets  Belejring  haves  en  kort  polsk  Beretning,  der  med- 
deler, at  Polakkerne  vare  delte  i  tre  Dele,  som  laa  rolige  i 
deres  Kvarterer,  indtil  Stormen  skulde  begynde.  Saa  ind- 
toge de  de  anviste  Stillinger,  hvor  fra  de  ikke  lode  sig  for- 
drive af  Svenskerne.  Tyskerne  trængte  derimod  i  Hobe  ud 
paa  Isen  i  Gravene,  der  brast  under  dem,  saa  at  en  Mængde 
druknede.  Oberst  Knaust  gjorde  ikke  nogen  synderlig  Mod- 
stand, men  overgav  sig  paa  Naade  og  Unaade  den  20de 
Decbr.  »Man  burde  vel  heller  ikke  have  givet  dem  Løfter«, 
siger  den  polske  Deltager,  »uden  af  Hensyn  til  Fyrstinden, 
som  frygtede  den  hende  truende  Plyndring«  **).  Den  største 


*)  Sønderborg  Slot  og  Fæstningsværker  bleve  ved  denne  Lej- 
lighed i  høj  Grad  ødelagte.  I  Aaret  1661  udtaler  den  be- 
rømte Ingeniør  Henrik  Ruse  efter  en  tjenstlig  Besigtelse: 
„Sønderborg  er  meget  ubekvem  og  kan  ikke  befæstes  uden 
med  store  Omkostninger."  Milit.  Eepert.  2  R,  V.  p.  575. 
♦*)  Silfverstolpe.  Hist.  Bibi.  IV.  III. 

Del  af  Besætningen  tog  Tjeneste  hos  de  allierede,  Obersten 
og  de  andre  Officerer  bleve  derimod  bragte  til  Gottorp  som 
Krigsfanger. 

Kirkebøgerne  paa  Als  gfive  gode  Oplysninger  om  de 
Lidelser,  Indbyggerne  maatte  udholde  af  de  fremmede 
Krigsfolk,  ikke  mindst  af  de  danske  Hjælpetropper.  Efter- 
haanden  som  de  trængte  frem  i  Hertugdømmerne,  flygtede 
Indbyggerne  nord  paa,  fra  Haderslev  og  Aabenraa  kom  der 
saaledes  mange  Flygtninge  til  Als  og  søgte  Tilflugt  med 
deres  Ejendele  hos  Præsterne  og  andre,  som  vilde  tage 
imod  dem.  Nogle  Uddrag  af  Kirkebogen  for  1658  ville 
give  et  godt  Billede  af  Tilstanden:  »Maria  Renselsesdag: 
var  OfFret  meget  ringe,  fordi  nogle  af  Sognefolket  den  Dag 
var  ved  Sønderborg  til  Skansearbejde  (hos  Svenskerne). 
Fastelavn:  Blev  der  ofiret  udi  Tavlen  for  en  ung  Person, 
som  af  en  svensk  Rytter  blev  uforvarendes  skudt  i  sin 
Lænd.  2  Adv.:  Blev  der  ingen  Gudstjeneste  holdt  paa 
Grund  af  de  branden  borgske  og  polske  Soldaters  Indfald. 
Tirsdag  kom  de  udi  mit  Hus  og  udplyndrede  mig  og  bort- 
førte alt  det  Gods  og  Formue,  jeg  havde  baade  inden  og 
uden  Døre,  saa  vel  som  hvad  fremmed  Gods  de  Udenlands 
Folk  havde  indsat  udi  mit  Hus  til  at  forvare,  og  fik  jeg  en 
ubodelig  Skade.  Gud  bedre  det,  saa  sandt  jeg  blev  en 
fattig  Mand  og  maatte  forløbe  Huset  og  retirerede  mig  udi 
Hofprædikerens  Hus.  3  Adv.:  Blev  der  heller  ingen  Præ- 
diken, for  Krigsfolket  opbrød  samme  Dag.  Juledag:  Af 
Slotsfolkene  og  nogle  Sognefolk,  som  vare  faa,  dels  for 
Kirkens  Ruins  Skyld,  dels  af  Armod,  blev  der  ringe  Offer.« 
I  en  senere  Indberetning  over  den  Skade,  som  i  Krigs- 
tiden var  tilføjet  Als,  hedder  det  om  Kirken;  »Antoni's 
Kirke  i  Norborg  har  lidt  mest;  thi  under  Belejringen  af 
Norborg  Slot  havde  Polakkerne  deres  Baal  i  Kirken  og 
brændte  alle  Stolene.  Deres  Heste  førte  man  ogsaa  der  ind, 
saa  at  Sognefolket,  før  man  igjen  kunde  holde  Gudstjeneste 
om  Søndagen,   maatte  feje  Dynger  af  Hestegødning   ud  og 

maatte  overvære  Gudstjenesten  staaende.«  I  Aaret  1659 
hedder  det:  »Septuagesima:  Denne  Søndag  gik  man  igjen 
til  Guds  Bord,  efter  at  vi  havde  faaet  Kalk  og  Disk  igjen, 
som  Jep  Staldmester  haver  foræret  til  Kirken.  Palme- 
søndag: Blev  Prædiken  afbrudt  af  den  hastige  Tidende, 
som  kom  ind  i  Kirken  og  sagde,  at  Svensken  var  i  Landet; 
dermed  løb  de  alle  ud  af  Kirken.  Dog  Gud  ske  Lov,  det 
var  ikke  saa.  2.  Adv. :  holdt  en  Taksigelsesprædiken  for 
den  gode  Forløsning  fra  de  polske  og  brandenburgske  Krigs- 
folk forgangen  Aar  om  disse  Tider.« 

Forfatteren  af  disse  Noter,  Provst  Anders  Christensen 
Brandt,  blev  i  Følge  Sagnet  slemt  mishandlet.  Krigsfolkene 
flettede  hans  lange  Skjæg  og  naglede  ham  ved  dette  i  tre 
Dage  til  et  Træ*). 

Saaledes  var  Als  altsaa  erobret.  Dagen  før  Juleaften 
sammenkaldte  den  store  Kurfyrste  et  Krigsraad  i  Sønder- 
borg, hvor  han  havde  taget  Hovedkvarter,  for  at  tage  Be- 
stemmelser om  de  Foretagender,  som  nu  skulde  sættes  i 
Værk.  Fifter  at  have  takket  alle  og  enhver  for  udvist 
Tapperhed  og  god  Konduite  o.  s.  v.,  forelagde  han  Kaadet 
en  Del  Punkter  til  Besvarelse.  Af  disse  er  ét  af  særlig 
Interesse.  Da  Kurfyrsten  spurgte,  hvorledes  man  skulde 
svare  Kongen  af  Danmark,  der  bad,  om  man  vilde  sende 
ham  Hjælp  til  Forsvaret  af  Sjælland,  og  hvorledes  man 
skulde  forholde  sig,  naar  han  sendte  Skibe  for  at  afhente 
Tropper,  svarede  Generalerne  —  blandt  hvilke  Czarniezki 
ikke  var  til  Stede  —  ham  paa  en  Maade,  som  tydelig  nok 
viser,  at  selv  om  der  virkelig  var  blevet  sendt  en  hollandsk- 
dansk  Transportflaade  for  at  hente  Kurfyrstens  Hær  til  Fyn 
eller  Sjælland,  var  der  dog  i  selve  denne  aldeles  ingen 
Stemning  for  at  forlade  Jylland;  de  fremhævede  nemlig  i 
deres  Svar:  »at  det  ikke  var  tilraadeligt  under  de  nu- 
værende Forhold    at   skille    en    betydelig  Del  af  Tropperne 


*)  Danske  Saml.  V,  VL 

fra  Armeen  for  at  sende  den  til  Sjælland  eller  anden  Steds 
hen,  inden  man  havde  sikret  sig  Frederiksodde  eller  Fæne; 
kom  der  alligevel  Skibe  fra  Danmark  for  at  hente  disse 
Hjælpetropper,  maatte  man  opholde  dem,  indtil  man  havde 
befriet  disse  Lande  fra  Fjenden  og  derved  naaet  Hoved- 
maalet.  For  ikke  at  tale  om,  at  Armeen  ved  Bortsendeisen 
af  disse  Hjælpetropper  vilde  blive  meget  svækket  paa 
Mandskab,  var  man  heller  ikke  sikker  paa,  at  de  kunde 
blive  bragte  tilKjøbenhavn,  saa  vel  paa  Grund  af  de  svenske 
Skibe,  som  gjennemstrejfede  Østersøen,  som  paa  Grund  af 
den  farlige  Aarstid.  Man  havde  end  videre  ingen  Vished 
for,  at  der  paa  Sjælland  var  tilstrækkelige  Levnedsmidler 
for  Tropperne,  og  desuden  kunde  den  svenske  Konge  for- 
stærke sig  saaledes,  at  man  ikke  var  ham  tilstrækkelig 
voxen,  i  hvilket  Tilfælde  Folkene  mere  vilde  falde  Kongen 
af  Danmark  til  Besvær  end  være  ham  til  Nytte.« 

Igjennem  dette  Svar  og  ved  dette  Indblik  i  den  allierede 
Hær  faar  man  ogsaa  et  Bidrag  til  Forklaringen  af  det 
Særsyn,  at  det  varede  næsten  et  Aar,  inden  den  store  Hær 
kom  Danmark  mere  energisk  til  Hjælp,  men  i  Steden  der- 
for fuldførte  Landets  materielle  Ødelæggelse  ved  oprørende 
Udsugeiser  og  ved  at  bringe  Befolkningen  til  Fortvivlelsens 
Rand  ved  sin  røveriske  Optræden. 

Kort  efter  brød  hele  Hæren  —  efter  at  have  efterladt 
en  lille  Besætning  i  Sønderborg  —  op  for  at  drage  højere 
op  i  Jylland.  Forinden  Afmarchen  blev  ved  Trommer  og 
Trompeter  for  alle  Regimenter  følgende  Regler  for  Ordens 
Vedligeholdelse  o.  s.  v.  forkyndt;  Regler,  der  bekræfte  Be- 
retningerne*) om,  at  der  har  hersket  en  mindre  god  For- 
staaelse  imellem  de  allieredes  Armeer.  »Ingen,  hvem  det 
end  er,  maa  fremtidig,  naar  Armeerne  marchere,  søge  at 
unddrage  sig  sine  Ordrer,  det  være  i  Marche-Orden  eller 
i  Batailloner,    og   endnu    mindre  bryde    ind  imellem  andre 


*)  Schiern.  Hist.  Studier.   L 

Regimenter,  enten  i  Armeerne  eller  ved  Bagagen;  men 
ethvert  Regiment  skal  forblive  paa  den  for  det  bestemte 
Plads  og  Sted.  2)  Under  Fægtningen  maa  ingen  vægre  sig 
ved  at  adlyde  de  kommanderende  høje  og  lave  Officerer, 
uden  Hensyn  til,  af  hvilken  Armé  de  ere,  ligesom  de  ogsaa 
uden  for  Fægtningen  skal  vise  og  yde  dem  samme  Respekt 
og  Ære  som  deres  egne  Officerer.  3)  Alle  Fornærmelser, 
Skjældsord  og  Forhaanelser,  den  ene  mod  den  anden,  ville 
hermed  uden  Forskjel  være  forbudte  ved  Straf  paa  Legem 
og  Liv;  men  samtlige  Soldater  bor  vedligeholde  broderlig 
Enighed  og  god  Forstaaelse.« 

Ais's  Erobring  havde  ikke  saa  ringe  Betydning  endda. 
Atter  løsnedes  et  af  de  haarde  Tag,  Rovdyrets  Kliøer  havde 
slaaet  i  det  arme  Land.  Ogsaa  i  Udlandet  gjorde  Indtagelsen 
stort  Indtryk,  skjont  det  jo  egentlig  ikke  var  nogen  stor 
Vaabenbedrift.  Der  blev  f.  Ex.  skrevet  fra  Holland:  »Eders 
kurfyrstelige  Durchlauchts  lykkelige  Expedition  til  Øen  Als 
har  gjort  et  overordentlig  behageligt  Indtryk,  og  man  venter 
en  fremtidig  Succes  i  øvrige  Foretagender;«  og  fra  Berlin 
fik  Kurfyrsten  i  Anledning  af  Ais's  Erobring  en  Gratula- 
tionsskrivelse  fra  »den  Unterthanigsten ,  treugehorsamsten 
hinterlassenen  Stadthalter,  Råthern  und  Dienern.«  Vi  have 
allerede  omtalt  Kongen  af  Danmarks  Takskrivelse  til  Czar- 
niezki,  og  da  en  Maaneds  Tid  efter  Ais's  Erobring  en  Sende- 
mand fra  Kurfyrsten  kom  til  Kjøbenhavn,  blev  der  ogsaa 
vist  ham  megen  stor  Ære;  der  blev  »paa  Herpukker  slagen 
til  Bords,  hvilket  ikke  tilforn  var  sket,  siden  Belejringens 
Anfang«  *). 

P.  F.  Rist. 


*)  Birkerod:  Dagbøger,  p.  17. 

(født  24.  Juni  1485). 


III. 

Vi  have  hidtil  kun  fulgt  Bugenhagen  paa  hans  refor- 
matoriske og  organisatoriske  Rejser  i  Tyskland  —  hans 
Ophold  ved  Religionssamtalen  i  Flensborg  fraregnet  — ,  og 
vi  have  maattet  dvæle  langt  kortere  derved,  end  hans 
Virksomhed  egentlig  fortjente;  mange  af  hans  mindre  Rejser 
have  vi  selvfølgelig  ikke  kunnet  medtage  i  denne  Skildring. 
Han  var  allerede  kommen  ud  over  de  halvtredsindstyve  Aar, 
da  han  blev  kaldet  til  den  Gjerning,  hvori  han  ligesom 
samlede  al  sin  Manddoms  Kraft  og  øvede  den  største  Ind- 
flydelse —  det  kan  vistnok  med  Sandhed  siges;  det  er 
ikke,  fordi  vi  se  med  danske  Øjne  paa  de  danske  Forhold. 
Reformationen  var  i  Kong  Frederik  den  førstes  Tid  bleven 
godt  grundlagt;  »Grevens  Fejde«,  der  efter  hans  Død  ud- 
brød, var  paa  en  Maade  ikke  blot  en  politisk  Krig,  en 
Arvefølgekrig,  men  mindst  i  lige  saa  høj  Grad  en  Religions- 
krig; det  var  med  Taarer  i  Øjnene,  at  den  værdige  Aarhus 
Biskop  Ove  Bille  satte  sit  Segl  under  det  Valgbrev,  hvor- 
ved de  to  privilegerede  Stænder  i  Ry  den  fjerde  Juli  1534 
udvalgte  Prins  Kristian  til  Danmarks  Konge;  thi  han  følte, 
at  han  derved  underskrev  den  katholske  Kirkes  Dødsdom; 
enhver  vidste,    at  Katholikerne  ikke  kunde    vente   at   finde 


242  Reformatoren  Johannes  Bugenhagen. 

nogen  Ven  i  Kristian,  der  allerede  fra  sin  tidligste  Ungdom 
paa  utvetydig  Maade  havde  ytret  sin  Porkjærlighed  for 
Luthers  Lære.  Da  endelig  Kjøbenhavn  i  Juli  1536  var 
kommen  i  Kong  Kristians  Haand,  og  det  sidste  Bulværk 
imod  ham  saaledes  var  faldet,  var  da  ogsaa  hans  første 
Tanke  at  faa  Reformationen  indfort  og  sikret;  det  er  be- 
kjendt,  at  han  begyndte  med  i  Avgust  at  fængsle  alle  de 
katholske  Biskopper;  men  mindre  bekjendt  turde  det  være, 
at  Luther  var  meget  utilfreds  med  denne  Kongens  radikale 
Fremgangsmaade ;  det  har  maaske  ogsaa  været  Grunden  til, 
at  den  Begjæring,  han  rettede  til  Wittenberg  om  at  faa 
Bugenhagen  til  Danmark,  for  at  han,  der  var  kjendt  med 
sligt,  kunde  organisere  de  forvirrede  Kirkeforhold,  i  Be- 
gyndelsen blev  afslaaet.  Forst  Aaret  efter,  da  Kong 
Kristian  baade  for  Kurfyrsten  og  for  Luther  havde  frem- 
stillet Biskoppernes  Fængsling  som  uundgaalig  nødvendig 
for  Reformationens  Sag,  bleve  de  begge  blidere  stemte,  og 
Bugenhagen  fik  Lov  til  at  rejse  her  til.  Forst  havde  Kongen 
ønsket,  foruden  Bugenhagen,  tillige  at  faa  Luther  og  Me- 
lanchthon  til  Danmark;  men  det  kunde  der  naturligvis  ikke 
være  Tale  om;  i  Sachsen  kunde  man  selvfølgelig  ikke  und- 
være alle  Reformationens  Hovedstøtter,  især  da  ikke  Luther; 
og  Melanchthon,  hvis  Hverv  det  nærmest  skulde  være  at 
puste  nyt  Liv  i  Kjøbenhavns  Universitet,  var,  om  han 
endog  kunde  have  faaet  Tilladelse  til  Rejsen,  selv  ikke 
meget  tilbøjelig  dertil,  —  haus  Grund  hertil  er  underlig 
nok  for  os:  Melanchthon  nærede  i  sit  hele  Liv  en  ube- 
grænset Tillid,  som  hans  Samtid  jo  for  Resten  delte  med 
ham,  til  de  astrologiske  Spaadomme;  da  hans  Fader  en 
Gang  i  hans  Barndom  havde  henvendt  sig  til  en  Astrolog 
for  at  faa  denne  til  at  stille  Sønnens  Horoskop,  var  der 
givet  det  Svar,  at  den  unge  Schwarzerd  (det  var  jo  hans 
egentlige  Navn)  skulde  vogte  sig  for  Østersøen,  da  en  Rejse 
paa  dette  Vand  vilde  blive  skæbnesvanger  for  hans  Liv; 
Melanchthon  blev  da  hjemme  i  Wittenberg,  skjønt  det  rigtig- 

nok  ogsaa  berettes,  at  han  havde  givet  sig  paa  Rejsen  og 
var  naaet  op  til  Østersøens  Kyst,  men  at  i  sidste  Øjeblik, 
før  han  skulde  om  Bord,  blev  han  saa  angest  og  betagen 
ved  det  for  ham  uvante  Syn  af  det  aabne  Hav,  at  han 
ikke  havde  Mod  til  at  begive  sig  ud  paa  de  stormfulde 
Bølger.  Hvordan  det  nu  end  har  forholdt  sig  hermed,  blev 
det  i  alt  Fald  en  meget  stormfuld  og  farefuld  Sørejse, 
Bugenhagen  kom  til  at  foretage,  da  han  fra  Nordtyskland 
sejlede  over  til  Danmark,  ledsaget  af  Hustru  og  Børn,  samt 
af  sin  Søstersøn  Johan  Ltibbeke,  en  ung  Mand,  der  senere 
blev  nøjere  knyttet  til  Danmark  og  i  nogle  Aar  var  Pro- 
fessor ved  Kjøbenhavns  Universitet,  væsentlig  ved  sin  Mor- 
broders Indflydelse,  ligesom  Bugenhagen  oftere  benyttede 
ham  som  Mellemmand,  naar  han  ønskede  et  eller  andet 
udvirket  hos  Kong  Kristian  den  tredje;  1552  opgav  Ltibbeke 
dog  sit  Professorembede,  uvist  af  hvad  Grund,  og  drog  til- 
bage til  Tyskland,  hvor  han  døde  i  en  høj  Alder  som  Borg- 
mester i  den  oven  for  oftere  nævnte  By  Treptow.  Nogle 
andre  uuge  Mænd,  baade  nogle  tyske  og  nogle  danske,  der 
havde  sluttet  sig  nær  til  Bugenhagen  under  deres  Studeringer 
i  Wittenberg,  og  som  han  igjen  med  faderlig  Omsorg  havde 
taget  sig  af,  benyttede  Lejligheden  til  sammen  med  ham 
at  drage  til  Danmark,  hvor  der  snart  aabnede  sig  ansete 
Stillinger  for  dem;  den  bekjendteste  af  disse  unge  danske 
var  Peder  Palladius,  der  havde  været  Gjenstand  for  særlig 
Velvilje  fra  Bugenhagen,  som  saae,  hvad  der  boede  i  ham, 
og  allerede  tidligere  havde  anbefalet  ham  til  Kong  Kristian 
til  Understøttelse,  for  at  han  kunde  fortsætte  sine  Studier 
og  afslutte  dem  med  den  theologiske  Doktorgrad;  betegnende 
for  den  fortrolige  Tone,  hvori  Bugenhagen  allerede  da  skrev 
til  den  danske  Konge,  er  et  Brev,  dateret  Wittenberg  3dje 
December  1536,  i  hvilket  det  hedder:  »Hvad  jeg  har 
skrevet  om  Magister  Petro  Dano  (o;  P.  Palladius),  skal  med 
Guds  Hjælp  ikke  fortryde  mig.  Jeg  haaber  ogsaa,  at  Eders 
Majestæt  vil  have  Velbehag  dermed.      For  at   svare   Eders 

Majestæt,  hvad  det  vil  koste  at  tage  Doktorgraden,  da  har 
jeg  taget  Filip  Melanchthon  paa  Raad  med ;  Doktoratet  med 
de  Grader,  som  hore  dertil,  vil  medtage  100  Gylden;  og 
efterdi  det  er  raadeligt,  at  han  bliver  her  endnu  et  Aar 
eller  noget  derover  —  man  maa  ogsaa  vente  paa  belejlig 
Tid  til  at  rejse  — ,  og  han  trænger  til  Klæder  og  især  til 
Bøger,  og  Hjemrejsen  ogsaa  fordrer  Tærepenge,  saa  behøver 
han  fuldt  vel  100  Gylden  til  den  Tid,  og  vi  ville  svare  for, 
at  han  ikke  skal  bringe  synderlig  deraf  tilbage  til  Danmark; 
derfor  anse  vi,  som  sagt,  200  Gylden  for  at  være  nødvendige 
for  ham.  Mere  skal  han  ikke  bede  Ed.  Maj.  om,  førend 
han  kommer  hjem;  da  vil  Ed.  Maj.  for  Fremtiden  naadigst 
sørge  for  ham;  thi  han  er  en  saadan  Mand,  at  han  med 
Tiden  vel  kan  fortjene  et  godt  Salarium«.  At  Palladius 
ikke  skuffede  Løfterne  og  Forventningerne,  er  bekjendt  nok. 
Den  femte  Juli  1587  kom  Bugenhagen  da  med  sit 
Følge  efter  den  stormfulde  Overrejse  til  Kjøbenhavn,  hvor 
der  var  nok  for  ham  at  gjøre,  og  hvor  der  ogsaa  strax  blev 
lagt  Beslag  paa  hans  Virksomhed.  Fra  Wittenberg  med- 
bragte han  rimeligvis  det  Forslag  til  en  Kirkeordning,  som 
i  Foraaret  1587  var  foreløbig  udarbejdet  paa  Kirkeforsam- 
lingen i  Odense,  hvilken  senere  blev  fortsat  i  Haderslev; 
det  var  sendt  til  Wittenberg  for  at  opnaa  Billigelse  af 
Mesteren  Morten  Luther.  Bugenhagen  fik  sit  Herberge 
anvist  hos  en  Kannik  Magister^Mathias  Pedersen,  en  ganske 
mærkelig  Mand,  der  en  Tid  lang  stod  som  Høvding  for  de 
sidste  Rester  af  Katholiker  i  Kjøbenhavn;  Tanken  med  at 
indkvartere  Bugenhagen  hos  »gamle  Mester  Mats«,  som 
han  sædvanlig  kaldtes,  har  naturligvis  været,  at  den  tyske 
Reformator  skulde  søge  ved  sine  overtalende  Argumenter 
at  faa  denne  forstokkede  Katholik  omvendt  fra  Pavedømmets 
Vildfarelser;  og  tilsyneladende  lykkedes  det  for  Bugenhagen 
at  overbevise  ham,  men  ogsaa  kun  tilsyneladende;  thi  det 
varede  ikke  længe  efter  hans  Hjemkomst  til  Tyskland,  inden 
Mester  Mads   igjen  viste    sit   rette  Sindelag,    der   var  lige 

saa  katholsk  som  nogen  Sinde  tilforn;  da  Rygtet  om,  at 
Bugenhagens  Virksomhed  i  saa  Henseende  havde  været  for- 
gjæves,  naaede  ham  i  Wittenberg,  skrev  han  der  fra  til 
Kjobenhavns  Professorer  en  Kedegj øreise  for  sin  Virksomhed 
over  for  Mester  Mads,  »hvem  hans  Tilhængere«,  siger 
Palladius,  »gjærne  vilde  gjore  Kristus  ud  af,  som  Graa- 
munkene  ville  gjere  af  deres  Franciscus«;  »de  Piller  der  i 
Kjøbenhavns  Kirke  og  de  Ys^gge  i  Skolen  vide,  hvad  jeg 
har  gjort  mod  Mester  Mads,«  skriver  Bugenhagen. 

Den  første  større  og  betydningsfulde  Gjerning,  Bugen- 
hagen fik  at  udføre  i  Kjøbenhavn,  var,  da  det  blev  ham 
overdraget  at  salve  og  krone  Kong  Kristian  den  tredje  og 
hans  Dronning  Dorothea;  den  højtidelige  Handling  fandt 
Sted  i  Frue  Kirke  paa  Kongens  Fødselsdag  den  12te  Avgust 
1537.  Det  har  været  en  betydningsfuld  Dag  for  Kongen, 
da  han  i  den  høje  Adels  og  adskillige  udenlandske  Sende- 
mænds Nærværelse  modtog  den  kirkelige  Indvielse  til  sit 
kongelige  Kald ;  og  betydningsfuld  har  den  været  for  Folket, 
der  fra  nu  af  skulde  leve  i  Fred  efter  den  sønderrivende 
Borgerkrig.  Bugenhagen  var  den,  der  havde  mest  at  gjøre 
paa  den  Dag,  og  han  skilte  sig  godt  ved  sit  Hverv;  Luther 
omtaler  det  i  et  Brev,  hvor  han  skriver:  »Pomeranus  har 
kronet  Kongen  og  Dronningen  som  en  sand  Biskop«;  — 
skjønt  »Pomeranus«  var  jo  ikke  Biskop,  og  en  Del  af  de 
Ceremonier,  Biskopperne  tidligere  havde  brugt,  naar  de 
kronede  Kongerne,  af  ham  vare  udeladte.  Der  var  dog 
nok  af  Ceremonier  alligevel,  og  det  har  vist  været  en,  om 
end  højtidelig,  saa  dog  langvarig  og  —  os  maa  det  i  alt 
Fald  forekomme  —  temmelig  trættende  Handling;  alene 
Bugenhagens  Tale,  som  han  holdt  ved  den  Lejlighed,  og 
som  endnu  existerer,  maa  have  varet  nogle  Timer;  den 
gjaldt  i  sin  Tid  som  et  Mesterstykke  af  Veltalenhed,  en 
Dom,  vi  næppe  i  vore  Dage  ville  underskrive,  naar  vi  be- 
tragte baade  dens  langtrukne  Bredde  og  de  mindre  smag- 
fulde Udtryk,    han    hist   og  her  brugte  i  Talen;    men   med 

evangelisk,  og  man  kan  godt  sige  apostolisk,  Frimodighed 
og  Myndighed  indskærpede  han  Kongeparret  deres  Pligter 
og  Rettigheder,  talte  om  deres  Glæder  og  Sorger.  Han  ind- 
rømmede selv,  at  Talen  egentlig  rettest  burde  have  været 
holdt  paa  Dansk;  men  den  blev  holdt  paa  Tysk,  et  Sprog, 
som  han  maatte  antage,  at  alle  de  tilstedeværende  forstode; 
Kongen  selv  og  hans  Dronning  have  naturligvis  fundet  sig 
bedre  til  rette  ved  en  tysk  end  ved  en  dansk  Tale;  hun 
var  jo  tysk  født,  han  i  det  mindste  tysk  opdragen,  og 
Bugenhagen  har  selv  ikke  mægtet  at  tale  Dansk,  i  alt  Fald 
ikke  en  saadan  længere  Tale.  Ligeledes  var  jo  den  sam- 
tidige Hans  Vandal,  den  første  lutherske  Superintendent  i 
Ribe,  uheldigvis  heller  ikke  det  danske  Sprog  saa  mægtig, 
at  han  kunde  udtrykke  sig  i  det,  hvorfor  han  paa  sine 
Visitatser  maatte  ledsages  af  Præster,  der  skulde  fungere 
som  Tolke. 

Den  næste  vigtige  Forretning,  som  overdroges  Bugen- 
hagen, var  at  ordinere  de  syv  Mænd,  der  skulde  være  de 
første  Superintendenter  og  paa  en  Maade  træde  i  Steden 
for  de  et  Aars  Tid  i  Forvejen  afsatte  katholske  Biskopper; 
det  var  den  2den  September  l.o37,  at  den  højtidelige  Ordi- 
nation, i  Overværelse  af  Kongen,  Dronningen  og  Rigsraadet, 
fandt  Sted  i  Frue  Kirke ;  det  var  en  i  adskillige  Henseender 
mærkelig  Bispevielse:  mærkelig  baade  som  den  første  Ordi- 
nation efter  luthersk  Ritus    og  ved   det  store  Antal*),  der 


♦)  Syv;  det  er  en  fuldstændig  uhjemlet  Fortælling,  at  ogsaa  den 
første  evangeliske  Biskop  i  Bergen,  Geble  Pedersen,  den  Dag 
skulde  være  bleven  ordineret  af  Bugenhagen;  det  fortælles 
som  et  Sagn,  at  da  otte  vare  blevne  ordinerede,  var  Nor- 
manden Geble  den  eneste,  som  betænkte  Bugenhagen  ved  at 
sende  ham  en  Gave,  og  at  han  da  skal  have  citeret  Ordene 
af  Lukas  Ev.  17,  17  og  18:  «Bleve  ikke  de  ti  rensede;  men 
hvor  ere  de  ni?  bleve  ellers  ingen  fundne,  som  vendte  til- 
bage at  give  Gud  Ære  uden  denne  fremmede!"  Men  den  hele 
Historie  er  fuldstændig  ugrundet.  Geble  Pedersen  havde 
været  katholsk  Biskop  og  var  altsaa  bleven  ordineret  tilforn; 


Reformatoren  Johannes  Bugenhagen.  247 

samtidig  ordineredes,  men  mærkeligst  dog  maaske  især  der- 
ved, at  Bugenhagen,  der  foretog  Ordinationen,  ikke  selv  var 
viet  til  Biskop,  men  kun  var  Præst;  det  var  altsaa  et  fuld- 
stændigt Brud  paa  den  gamle  Tradition,  og  fra  forskjellige 
Sider  har  man  i  Tidernes  Løb  ladet  den  danske  Kirke  høre 
ilde,  fordi  dens  Biskopper  saaledes  mangle  den  apostoliske 
Succession;  kunde  det  godtgjøres,  at  Biskop  Geble  Pedersen 
havde  været  til  Stede  og  deltaget  i  Ordinationen,  vilde  den 
Anke  falde  bort.  Ligesom  ved  Kongeparrets  Kroning  var 
ogsaa  her  en  stor  Del  af  de  katholske  Ceremonier  bortkastet; 
alt  gik  mere  tarvelig  til,  omtrent  som  nu:  efter  en  Indled- 
ning med  Salmesang  og  Messen  samt  en  Tale  fulgte  Haands- 
paalæggelsen  saa  vel  af  de  tilstedeværende  Præster  som  af 
Kirkens  ældste,  under  Bøn  til  Gud  om  Bistand  og  Velsig- 
nelse til  Tjenestens  Gjerning,  hvorpaa  Handlingen  sluttede 
med  den  hellige  Nadvers  Nydelse. 

Hvad  der  vel  i  nok  saa  hej  Grad  som  Bispernes 
Vielse  gjorde  den  anden  September  1537  til  en  Mærkedag 
for  den  lutherske  Kirke  i  Danmark,  var,  at  Kongen  paa 
den  Dag  udstedte  den  latinske  Kirkeordinans,  der  paa  en 
Maade  er  at  betragte  som  Grundloven  for  Kirkeforfatningen, 
saa  man  egentlig  først  kan  regne  Reformationens  Indførelse 
her  i  Landet  fra  den  Dag.  Vi  skulle  her  ikke  komme 
nærmere  ind  paa  Kirkeordinansens  Historie,  men  henvise 
dem,  der  ønske  at  sætte  sig  nærmere  ind  i  dette  Spørgs- 
maal,  til  den  indgaaende  Undersøgelse,  det  har  været  Gjen- 
stand  for*),  og  kun  omhandle  lidt  af  den  Del,  Bugenhagen 
har  haft  i  dens  Tilblivelse.  Man  har  i  tidligere  Tid  været 
tilbøjelig   til  den  Antagelse,    at   Bugenhagen    var  Forfatter 

et  andet  Spørgsmaal  kunde  være,  om  han  ikke  muligvis  har 
været  til  Stede  i  Kjøbenhavn  ved  den  store  Bispeordination, 
og  maaske  har  sendt  Bugenhagen  en  Gave,  hvilket  kan  have 
givet  Anledning  til  Fortællingen. 
*)  Af  Biskop  C.  T.  Engelstof t  i  Ny  kirkehist.  Saml.  2.  Bind, 
S.  1—110  og  366—442. 

til  den  ligesom  til  adskillige  af  de  Lovbestemmelser,  hvor- 
ved i  Tysklauds  protestantiske  Stater  Kirkevæsenet  var 
blevet  ordnet;  men  dette  kan  dog  kun  siges  aldeles  indirekte, 
i  det  nemlig  ganske  vist  Grundlaget,  paa  hvilket  den  danske 
Ordinans  hviler,  er  de  tyske  Ordinanser,  i  hvilke  Bugen- 
hagen  havde  mere  eller  mindre  direkte  Del,  nemlig  den 
brunsvigske,  hamburgske,  liibeckske  og  wittenbergske,  hvor- 
imod mærkelig  nok  den  sidste  af  de  tyske  Ordinanser, 
nemlig  den  pommerske  af  1535,  først  synes  at  være  bleven 
benyttet  ved  en  senere  Omredaktion;  rimeligvis  er  der  fra 
Wittenberg  i  1535  efter  Kong  Kristians  Anmodning  sendt 
Afskrifter  af  disse  Ordinanser  til  Danmark;  i  Overensstem- 
melse med  dem,  men  med  særligt  Hensyn  til  de  noget 
forskjellige  danske  Forhold,  er  da  den  danske  Ordinans 
bleven  udarbejdet  og  sendt  til  Wittenbergernes  Prøvelse  og 
Godkjendelse ,  hvorpaa  Udkastet  enten  er  sendt  tilbage, 
eller  Bugenhagen  har  medbragt  det,  da  han  kom  her  til  i 
Sommeren  1537,  hvilket  sidste  er  det  rimeligste;  det  er  da 
blevet  gjenneragaaet  af  ham  og  en  Del  Præster  (»lærde 
Mænd,  Prædikanter  etc,  som  vare  hos  os  i  Riget  og  ved 
Hoffet«),  blandt  hvilke  Peder  Palladius's  Stemme  sikkert 
allerede  da  har  haft  saare  megen  Vægt ;  i  Avgust  har  dette 
Udkast  været  forelagt  for  Rigsraadets  Medlemmer,  og  2d6n 
September  1537  blev  det  stadfæstet  af  Kongen,  der  satte 
sit  Navn  under  Portalen,  som  rimeligvis  er  forfattet  af 
Bugenhagen,  hvorpaa  det  blev  underskrevet  af  en  Del 
Præster  og  Kanniker  fra  Landets  forskjellige  Egne.  Bogen 
blev  strax,  efter  Kongens  Befaling,  given  i  Trykken  og  ud- 
kom under  Bugenhagens  Tilsyn  den  1 3de  December,  og 
samtidig  blev  den,  rimeligvis  af  Palladius,  oversat  nøjagtig 
paa  Dansk;  men  forst  i  1539  naaede  denne  danske  Over- 
sættelse at  blive  færdig  fra  Trykkeriet. 

I  nær  Forbindelse  med  Ordningen  af  Kirkevæsenet  stod 
Gj  en  oprettelsen  af  Kjøbenhavns  Universitet,  der  efter  at 
være  stiftet  i  1479    havde  fristet  en   kummerlig  Tilværelse 

gjennem  en  Aavrække  og  i  nogle  Aar  endog  havde  været 
helt  ude  af  Virksomhed.  Ottende  Dagen  efter  Bispernes 
Vielse  og  Kirkeordinansens  Udstedelse,  altsaa  Søndagen  den 
9de  September  1537,  var  der  igjen  en  stor  og  anselig  For- 
samling af  Rigsraader  og  Borgmestre,  Præster  og  Borgere 
til  Stede  i  Frue  Kirke;  da  erklærede  Kongen  højtidelig 
Universitetet  for  gjenoprettet,  ligesom  han  skjænkede  dets 
Lærere  og  Studenter  adskillige  Privilegier;  den  Mand,  der 
har  haft  størst  Del  i  denne  Universitetets  Fornyelse,  var 
selvfølgelig  Bugenhagen;  det  skete,  siges  der  udtrykkelig, 
»efter  Dr.  Bugenhagens  offentlige  Begjæring  og  vore  gode 
Mænds  Raad«,  ligesom  Kongen  kort  efter  i  Roskilde  »be- 
falede Dr.  Pomeranus  skriftlig  at  opsætte  de  Friheder  og 
Privilegier,  han  mundtlig  havde  tilsagt  Universitetet,  Ka- 
pitlerne og  Klostrene.«  To  Aar  senere  ble  ve  de  optagne  i 
Universitetets  udførlige  Ordinans  og  fik  saaledes  ny  kongelig 
Stadfæstelse.  Det  er  intet  Under,  at  der  jfindes  mange  Lig- 
hedspunkter mellem  den  kjøbenhavnske  Læreplan  og  den, 
der  gjaldt  ved  Universitetet  i  Wittenberg.*) 

Skjønt  man  maatte  antage,  at  Bugenhagen  vilde  være 
selvskreven  som  den  første  Rektor  ved  det  gjenoprettede 
Kjøbenhavns  Universitet,  blev  han  det  dog  ikke;  men  med 
en  rigtig  Takt  valgtes  til  denne  Ærespost  for  det  første 
Halvaar  Kristian  Torkildsen  Morsing,  Professor  i  Læge- 
videnskaben, men  Doktor  baade  i  Theologi,  Medicin  og  Jura, 
den  eneste  tilbageværende  af  de  Mænd,  der  havde  virket 
som  Professorer  ved  det  gamle  Universitet;  han  skulde  danne 
Bindeleddet  mellem  det  gamle  og  det  ny.  Der  er  ingen 
Tvivl  om,  at  Kongen  har  gjort  alt,  hvad  der  stod  i  hans 
Magt,  for  at  knytte  Bugenhagen  til  Danmark  for  en  længere 


*)  Heller   ikke    den   kjøbenhavnske   Universitets-Ordinans    eller 
„Fundats",    som  den    i  Regelen    er  bleven  kaldet,  skulle    vi 
nærmere    behandle,    men    henvise    i    den  Anledning  til  H.  F. 
Rørdams  Kbh.  Univ.  Hist.  I,  75—115. 
Historisk  Arkiv.  II.  188.5.  17 

Aarrække,  eller  helst  for  hele  hans  Livstid;  men  det  have 
hverken  hans  wittenbergske  Kolleger  eller  Kurfysten  af 
Sachsen  paa  nogen  Maade  villet  gaa  ind  paa;  det  var  alle- 
rede store  Ting,  at  man  i  Danmark  fik  Lov  til  at  »laane« 
ham  et  Par  Aar;  Erfaringen  fra  Liibeck  nogle  Aar  tilforn 
viste  jo,  hvor  uheldigt  det  var,  naar  Bugenhagen  ind- 
skrænkede sit  Ophold  til  nogle  faa  Maaneder;  ogsaa  her  i 
Danniark  have  vistnok  Tilhængerne  af  det  gamle  intet 
ønsket  hellere,  end  at  han  snart  igjen  vilde  forlade  Landet, 
da  hans  Nærværelse  jo  lagde  en  Dæmper  paa  deres  katholsk- 
reaktionære  Tilbøjeligheder;  thi  for  ham  og  hans  Myndighed 
vare  de  mest  bange;  han  gik  dem  for  grundig  til  Værks.  Selv 
om  Bugenhagen  maaske  har  haft  Ret  i,  at  det  Træbillede 
af  Roskilde  Domkirkes  Skytspatron  Pave  Lucius  var  saa 
gruligt,  at  »vilde  man  afmale  den  gamle  Pave  som  den 
lede  Djævel,  kunde  man  ikke  have  gjort  det  bedre«,  —  saa 
maa  vi  dog  i  vor  Tid  højlig  beklage,  at  de  roskildske  Bor- 
geres og  Domkapitlets  Begjæring  om  at  Jbeholde  dette 
Billede  uskadt  ikke  blev  taget  til  Følge,  især  vel  paa  Grund 
af  Bugenhagens  Erklæring,  »at  Domherrerne  nok  fandt  sig 
deri,  naar  de  fik  et  Par  Læs  Brænde  til  Erstatning,  og  det 
kunde  Kongen  saa  meget  lettere  indlade  sig  paa,  som  Af- 
guden var  stor  nok  til  at  betale  det  redelig  igjen  i  Kakkel- 
ovnen, hvis  han  da  ikke  var  hul  indvendig.« 

Hans  Virksomhed  blev  da  af  stor  Vigtighed  saa  vel  for 
Kirken  som  for  Universitetet,  i  det  der  stadig  byggedes 
videre  paa  den  Grundvold,  som  var  lagt;  det  er  aabenbart, 
at  han  i  disse  Aar  indtog  et  Slags  overbiskoppelig  Stilling; 
han  gav  de  nye  Superintendenter  Formaninger  og  Anvisninger 
paa,  hvorledes  de  skulde  styre  deres  Embede;  han  var  den, 
gjennem  hvem  Gejstligheden  stadig  henvendte  sig  med  Be- 
gjæringer  til  Kongen,  ligesom  denne  henviste  flere  Sager 
til  Bugenhagens  Afgjørelse;  og  da  Kongen  i  1538  var  paa 
en  længere  Rejse  i  Tyskland,  var  det  ligeledes  Bugenhagen, 
der  sendte  ham  Meddelelser  om,   hvorledes  alt  stod  til  her 

hjemme.  Strax  ved  Universitetets  Gjenoprettelse  maatte  der 
sørges  for  dygtige  Lærerkræfter  som  noget  af  det  vigtigste, 
og  Bugenhagen  blev  en  af  de  første  theologiske  Professorer, 
sammen  med  Peder  Palladius,  der  trods  sin  unge  Alder  — 
han  var  kun  34  Aar  gammel  —  var  kommen  i  den  an- 
sete Stilling  som  Sjællands  Stifts  Superintendent,  og  Tile- 
mann  af  Hussen,  hvem  vi  neden  for  ville  komme  til  at  om- 
tale. Det  synes,  som  om  Bugenhagen  ogsaa  her  i  det 
fremmede  Land  har  haft  Talent  til  at  knytte  Studenterne 
nær  til  sig  baade  ved  sin  Personlighed  og  ved  sine  Fore- 
læsninger; hans  Nidkjærhed  virkede  gavnlig  saa  vel  paa  de 
andre  Professorer  som  paa  Studenterne,  og  han  blev  ikke 
træt  af  at  indskærpe  baade  Kongen  og  Universitetets  Kansler 
Johan  Friis,  at  hvis  det  dansk-norske  Riges  Kirker,  nogle 
Tusende  i  Tallet,  skulde  vedblive  at  hore  Evangeliet  til, 
kunde  det  kun  ske  derved,  at  man  med  Omhu  tog  sig  af 
Universitetet;  han  sørgede  for,  at  de  nødvendige  Bøger  bleve 
samlede,  saa  der  allerede  blev  lagt  Grundvolden  til  et  Uni- 
versitetsbibliothek. 

Den  26de  September  1537,  altsaa  et  Par  Uger  efter  at 
Universitetet  var  erklæret  for  gjenoprettet,  skrev  Kongen  til 
Bugenhagen,  at  han  ønskede,  Forelæsningerne  kunde  be- 
gynde snarest  mulig,  og  at  hvis  han  trængte  til  noget, 
kunde  han  blot  sige  Kongen  til  derom,  saa  skulde  det 
manglende  komme;  men  det  var  lettere  sagt  end  gjort;  thi 
den  gamle  Bispegaards  Bygninger,  der  skulde  yde  Husly 
til  Universitetet,  vare  i  en  saa  ødelagt  Stand,  at  de  umulig 
kunde  benyttes,  før  de  vare  grundig  restavrerede,  men  her- 
med trak  det  i  Langdrag;  Forelæsningerne  bleve  da  midler- 
tidig holdte  i  Frue  Kirke ;  dette  se  vi  af  et  Brev,  Bugen- 
hagen d.  21de  November  skrev  til  Kongen,  og  hvori  han 
paa  sin  sædvanlige  humoristiske  Maade  fortæller:  »Vi  fra 
Universitetet  ere  med  vore  Forelæsninger  krøbne  ind  i 
Kirken;  dertil  nøder  Storm  og  Blæst  os.  Begge  Borg- 
mestrene give  Glarmesteren  Skylden ;  Tømmerfolkene  arbejde 

17* 

endnu  paa  Bænkene;  det  er  mig  en  underlig  Byggen  den, 
men  koste  gjør  den.  Vil  Eders  Majestæt  derfor  lade  bygge 
mere  paa  Universitetet,  som  haardt  behøves,  saa  maa  Skeen 
tages  i  en  anden  Haand;  Haandværkerne  her  til  Lands 
trænge  til  en,  der  kan  drive  paa  dem.«  (Naturligvis  kunde 
alt  ikke  strax  være  i  fuldstændig  Orden,  men  saa  hjalp 
man  sig  jo,  som  man  bedst  kunde).  Efter  at  Kristian  Tor- 
kildsen  Morsing  havde  fratraadt  Rektoratet,  overdroges 
denne  Værdighed  for  det  næste  halve  Aar  til  Palladius,  og 
efter  ham  kom  Rækken  til  Bugenhagen,  der  fungerede  fra 
Efteraaret  1538  til  Marts  1539,  da  han  nedlagde  baade 
Rektoratet  og  Professoratet;  thi  nu  syntes  man  i  Sachsen, 
at  hans  Ophold  i  Danmark  maatte  have  varet  længe  nok, 
og  sin  Landsherres  Bud  hverken  kunde  eller  vilde  han  være 
ulydig.  Luther  havde  altid  varetaget  hans  Forretninger, 
naar  han  var  fraværende  —  Luther  kaldte  sig  derfor  Bugen- 
hagens  »Ltickenbuszer«  (den,  der  skulde  stoppe  Hullerne); 
med  Glæde  erfarede  Luther,  at  Reformationen  i  Danmark 
havde  saa  god  Fremgang;  »Alt  trives,  hvad  Gud  virker 
ved  Pommer«,  skrev  han  allerede  i  December  1537  til  den 
straszburgske  Reformator  Bucer;  men  han  savnede  Bugen- 
hagen, der  da  i  Foraaret  1539  fik  alvorligt  Paalæg  fra 
Kurfyrsten  ora  at  være  tilbage  i  Wittenberg  inden  Paaske. 
Her  i  Danmark  kunde  han  imidlertid  heller  ikke  godt  und- 
væres, og  det  var  med  megen  Moje,  at  Kongen  udvirkede, 
at  hans  Orlov  blev  forlænget  endnu  nogle  Maaneder,  indtil 
Reformationsværket  kunde  blive  endelig  afsluttet;  thi  den 
endelige  Revision  af  Kirkeordinansen  stod  endnu  tilbage; 
den  skulde  finde  Sted  i  Forsommeren  1539,  og  det  skete 
da  paa  Herredagen  i  Odense  i  Dagene  fra  den  tiende  til 
den  fjortende  Juni  1539;  i  Forvejen  havde  der  i  April 
været  holdt  et  Møde  i  Nyborg,  til  hvilket  de  syv  Super- 
intendenter vare  indvarslede;  men  af  dem  mødte  kun  de 
fire,  og  disses  Stemning  synes  at  have  været  alt  andet  end 
fortrøstningsfuld,  saa  Bugenhagen  havde  Møje  med  at  bero- 

lige  dem  dels  ved  sine  mundtlige  Ytringer,  dels  ved  det 
Sendebrev,  han  senere  tilskikkede  dem.  —  Kort  efter  aab- 
nedes  Herredagen  i  Odense,  hvis  Frugt  var  den  saakaldte 
»rette  Ordinans«,  d.  v.  s.  Kirke-Ordinansen  og  Universitets- 
Fundatsen  ordnet  og  ændret,  efter  som  Erfaringen  i  det  Par 
mellemliggende  Aar  havde  vist  det  ønskeligt. 

Nu  var  altsaa  Bugenh agens  Hverv  i  Danmark  endt,  og 
han  modtog,  som  det  viser  sig,  Restbeløbet  af  den  Len, 
han  skulde  have  for  sin  Virksomhed  her,  388  Guld* 
gylden;  det  har  vel  været  af  en,  som  er  bleven  misundelig 
over  denne  tilsyneladende  saa  store  Sum,  der  skulde  føres 
ud  at  Landet,  at  den  Historie  er  bleven  opspunden,  at 
Bugenhagen  ved  Afrejsen  skulde  have  brugt  den  stødende 
Ytring,  at  »nu  kunde  Danmark  beholde  hans  Evangelium, 
nu  havde  han  faaet  sine  Penge«.  Hvor  meget  han  tidligere 
havde  faaet  udbetalt  af  den  danske  Konge,  vides  ikke; 
men  hvor  meget  det  end  har  været,  kan  man  nok  sige,  at 
det  ikke  har  været  for  meget;  en  saadan  Virksomhed  er 
det  jo  baade  vanskeligt  og  misligt  at  taxere  i  Penge.  For 
sin  Gjerning  ved  Universitetet  fik  han  ingen  særskilt  Len; 
ban  nægtede  at  modtage  nogen  Len  som  Professor,  for  at 
ikke  Universitetets  andre  Lærere  derved  muligvis  skulde 
komme  til  at  lide  Afkortning  i  deres  Honorar,  og  han 
mente,  at  hans  Løn  for  Virksomheden  ved  Universitetet 
maatte  antages  at  være  indbefattet  i,  hvad  han  ellers  fik, 
hvilket  udrededes  direkte  af  Kongen;  men  foruden  Penge 
leveredes  ham,  efter  Tidens  Skik,  ikke  saa  sjælden  Føde- 
midler, Vildt,  Fisk,  Vin  og  lignende.  Den  niende  Juni 
1539,  altsaa  Dagen  for  Herredagen  i  Odense  begyndte, 
skrev  det  danske  Rigsraad  til  Kurfyrsten  af  Sachsen  og 
takkede  ham,  fordi  han  havde  tilstedet  Bugenhagen,  »denne 
store  Mand«,  saa  længe  at  virke  her  i  Danmark:  »Han 
har«,  hedder  det  i  Brevet,  »baade  meddelt  os  sit  Raad  ved 
Fastsættelsen  af  Kirkeordinansen,  noget  vi  haabe  maa  blive 
os   og  vore  Efterkommere   til  Gavn   og  Lykke,    og   derhos 

affattet  Højskolens  Fundats  i  en  saa  omhyggelig  Form,  at 
vi  ikke  kunne  tænke  andet,  end  at  denne  vor  Skole  maa 
blive  fast  og  bestandig,  om  ellers  noget  kan  kaldes  saa 
under  den  store  Ubestandighed,  som^hersker  i  alle  Ting.« 
Nogle  Dage  efter  sendte  ogsaa  Kongen  sin  hjærteligste  Tak 
til  Kurfyrsten  for  Laanet  af  Bugenhagen,  der  »baade  ved 
at  forkynde  det  guddommelige  Ord  og  i  Skolerne  og  i  alt 
andet,  hvad  der  hører  til  Guds  Ære,  ikke  har  sparet  nogen 
Flid,  Arbejde  eller  Møje,  men  stedse  forholdt  sig  saaledes, 
at  Kongen  ej  blot  for  sin  egen  Person  blev  ham  aller- 
naadigst  Tak  skyldig,  men  havde  det  stærke  Haab  til  vor 
Frelser,  |den  kjære  Gud,  at  ved  Hans  guddommelige  Op- 
holdelse og  Styrkelse  skulde  Rige,  Land  jog  Folk  til  evig 
Tid  blive  ved  en  saadan  ret  kristelig  Reformation  til  deres 
Sjæles  Trøst  og  Salighed.«  I  Slutningen  af  Juni  forlod 
Bugenhagen  Danmark,  og  fjerde  Juli  'naaede  han  Witten- 
berg, hvis  Byraad  hilsede  ham  velkommen  med  en  Æres- 
gave,  som  Skik  og  Brug  var  i  de  Dage.  Hans  Fraværelse 
havde  altsaa  netop  varet  to  Aar,  og  medens  man  i  Danmark 
ikke  havde  opgivet  Haabet  om  at  faa  ham  tilbage  her  til, 
har  han  heller  ikke  tabt  Danmark  og  de  danske  Forhold  af 
Syne;  han  var  i  disse  Aar  bleven  knyttet  dertil  med  saa 
stærke  Baand,  at  de  ikke  let  kunde  briste;  han  gav  da 
ogsaa  efter  sin  Tilbagekomst  en  god  Skildring  af  de  lykkelige 
Forhold  i  Danmark;  »Universitetet  har  gode  Professorer, 
der  blive  godt  og  rigelig  lønnede«,  meddeler  han  i  sin  Be- 
retning til  Kurfyrsten,  og  føjer  til:  »Jeg  haaber,  der  vil 
komme  meget  godt  ud  deraf;  det  er  allerede  i  god  Frem- 
gang. Evangeliet  bliver  i  Danmark  prædiket  rent  og  kraftig; 
jeg  har  ingen  Steder  været,  hvor  man  saa  gjærne  og  saa 
meget  hører  prædike  som  i  Danmark,  ogsaa  om  Søgnedage 
og  om  Vinteren,  ja  selv  før  Solen  staar  op,  og  om  Søn- 
dagene hele  Dagen  igjennem,  og  de  ere  flittige  til  Bønnen.« 
Han  havde  følt  sig  i  alle  Maader  vel  tilfreds  i  Danmark 
og  mindedes,  saa  længe  han  levede,  sit  Ophold  med  Glæde; 

han  berigtigede  siae  Landsmænds  hejst  fejlagtige  Meninger 
om  Danmark,  som  om  det  var  et  Land,  hvor  alt  var  Is  og 
Sne;  en  Gang,  da  han  sad  til  Bords  med  nogle  af  sine 
Venner,  sagde  en  af  dem,  at  Danmark  dog  vistnok  maatte 
være  et  magert  Land;  »Tvært  imod«,  svarede  Bugenhagen, 
»det  er  et  fedt  Land,  hvor  man  lever  fedt ;  selv  de  fattigste 
faa  hver  Dag  »Oel  und  Schmeer««  (01  og  Smør;  Olie  og 
Schmeer  ==  Flomme,  Ister). 

Det  er  tydeligt  nok,  at  baade  Kongen  og  Universitetet 
i  høj  Grad  savnede  Bugenhagen.  I  1541  henvendte  Pro- 
fessorerne sig  til  Kongen  med  Anmodning  om,  at  han  vilde 
beskikke  »en  lærd  Mand  og  berømt  Skribent«  til  deres 
»Hoved«,  altsaa  som  Medhjælper  for  Kansleren;  formodent- 
lig have  Professorerne  tænkt  paa  Bugenhagen;  i  hvert  Fald 
var  det  strax  Kongens  Tanke  at  tilbyde  Bugenhagen  denne 
hædrende  Plads.  Men  allerede  tidligere  havde  Kongen 
henvendt  sig  til  ham  i  en  anden  Anledning:  i  Januar  1541 
var  den  mere  end  halvt-katholske  Biskop  i  Slesvig  Godske 
Ahlefeld  afgaaet  ved  Døden:  Kongen  rettede  Anmodning  til 
Bugenhagen  om  at  overtage  Embedet,  men  han  gav  her 
som  altid,  naar  en  saadan  Opfordring  stilledes  til  ham,  det 
afslaaende  Svar,  han  kunde  ikke,  fordi  han  ikke  ønskede, 
at  det  skulde  se  ud,  som  om  han  havde  været  med  til  at 
jage  Bisperne  bort  for  selv  at  indtage  deres  Plads.  Beteg- 
nende for  det  fortrolige  Forhold,  hvori  disse  to  Mænd  stode 
til  hinanden,  er  det  Brev,  hvori  Kongen  6te  Januar  1542 
anmodede  Bugenhagen  om  at  overtage  Bestillingen  ved  Uni- 
versitetet; »vi  ville  gjærne  have  saadan  en  gammel  Pommer 
og  Flæskeæder,  der  vel  ogsaa  kan  taale  Luften  i  disse 
Lande  bedre  end  en  anden-,  vi  skulde  ogsaa  nok  for- 
sørge ham  saaledes,  at  han  skulde  takke  os  for  det«  ;  det 
blev  nu  ikke  til  noget,  Bugenhagen  afslog  at  modtage  det  ære- 
fulde Tilbud.  Det  er  underligt  —  og  sørgeligt  —  for  os  at  se, 
hvorledes  Kong  Kristian  nærede  en  stor  Mistillid  til  de  danskes 
Lærdom  og    Dygtighed    og  stadig  vilde  have  Universitetet 

forsynet  med  Lærere  fra  Tyskland,  medens  Bugenhagen  der- 
imod erklærede,  at  »de  danske  ere  lige  saa  gode  som  nogen, 
vi  kunne  sende  fra  Tyskland«,  og  da  Kongen  i  1542  ønskede 
en  Tysker  til  Hofprædikant,  giver  Bugenhagen  det  gode 
Raad  at  »lade  en  af  de  danske  Theologer  promovere  til 
Doktor  og  bruge  ham  som  Hofprædikant  i  Steden  for  at 
gaa  paa  Jagt  efter  tyske  Theologer,  som  Kongen  ellers 
plejede  at  gjore«.  Det  varede  nu  dog  ikke  længe,  fer 
Bugenhagen  alligevel  kom  paa  sin  sidste  Rejse  til  Danmark; 
efter  Godske  Åhlefelds  Død  viste  det  sig  aldeles  nødvendigt 
at  foretage  en  gjennemgribende  Revision  af  Hertugdømmernes 
kirkelige  Forhold ;  kunde  man  end  ikke  faa  Bugenhagen  paa 
Pladsen  som  Slesvigs  Biskop,  maaii;e  jo  dog  han  vist  af 
alle  anses  for  den  mest  skikkede  til  Ordningen  ved  sit  om- 
fattende Kjendskab  til  Forholdene  baade  nord  og  syd  for 
Hertugdømmerne.  Bugenhagen  modtog  Indbydelse  af  Kongen 
til  at  komme  til  den  Herredag,  som  i  den  Anledning  skulde 
holdes  i  Rendsborg  i  de  første  Maaneder  af  Aaret  1542; 
megen  Indflydelse  har  han  nu  næppe  haft  paa  Herredagens 
Beslutninger,  selv  om  han  har  naaet  at  komme  til  Rends- 
borg  nogle  Dage  fer  den  niende  Marts,  da  denne  Kirke- 
ordinans  blev  underskreven;  men  større  Betydning  har  det 
haft,  at  Bugenhagen  opholdt  sig  nogen  Tid  i  Hertug- 
dømmerne og  da  hjalp  til  at  fore  Rendsborg-Beslutningen 
ud  i  Livet. 

Endnu  længere  mod  Nord  førtes  Bugenhagen,  nemlig 
til  Ribe ;  her  var  den  første  lutherske  Biskop ,  Tyskeren 
Hans  Vandal,  død  i  Avgust  1541,  et  Dødsfald,  som  Kongen, 
der  tidlig  havde  lært  ham  at  kjende,  medens  Vandal  var  Lektor 
i  Haderslev,  vistnok  har  taget  sig  saa  meget  mere  nær,  som 
det  var  paatænkt  at  give  Vandal  en  Forrang  over  de  andre 
Biskopper,  saa  han  altsaa  skulde  komme  til  at  indtage 
Pladsen  som  et  Slags  Ærkebiskop ;  man  skulde  ellers  tænke, 
at  Sjællands  Biskop  vilde  bave  været  nærmest  til  en  saadan 
mere  fremragende  Stilling ;    men  vi  se  her  som  saa  ofte  et 

Tegn  paa  Kong  Kristians  Mangel  paa  Tillid  til  de  danskes 
Dygtighed  og  hans  deraf  følgende  Lyst  til  at  trække  Tyskere 
frem  paa  de  danskes  Bekostning.  Muligvis  har  Bugenhagen 
fra  Kongen  faaet  Tilbud  om  Ribe  Bispestol,  samtidig  med 
at  det  blev  ham  tilbudt  at  blive  Biskop  i  Slesvig;  men  i 
hvert  Fald  blev  det  ikke  ham ,  men  derimod  Hans  Tavsen, 
som  i  Oktober  1541  udnævntes  til  Vandals  Eftermand:  han 
var,  mærkelig  nok,  men  uvist  af  hvad  Grund,  bleven  forbi- 
gaaet  fire  Aar  i  Forvejen  ved  den  almindelige  Bispeud- 
nævnelse; nu  blev  til  Gjengjæld  hans  Indvielse  til  Bispe- 
embedet saa  meget  højtideligere,  skjønt  det  varede  et  halvt 
Aar,  inden  den  foretoges.  I  de  Aar,  der  vare  gaaede  siden 
Keformationens  Indførelse,  havde  Erfaringen  vist,  at  der  dog 
var  noget  at  ændre  og  en  Del  at  tilføje  til  »den  rette  Ordi- 
nans« ;  i  den  Anledning  indvarslede  Kongen  sit  Rigsraad  og 
alle  Rigets  Superintendenter  til  at  give  Møde  i  Ribe  i  April 
1542,  og  Bugenhagen  kom  der  ligeledes;  Resultatet  af  Forhand- 
lingerne blev  da  et  Tillæg  til  Kirkeordinansen,  hvilket  fik 
kongelig  Stadfæstelse  fjerde  Maj,  og  som  er  bekjendt  under 
Navnet  »de  sex  og  tyve  Riber  Artikler«.  Medens  Kirke- 
mødet holdtes,  foregik  Hans  Tavsens  Indvielse  til  Ribe 
Stifts  Biskop;  det  var  Bugenhagen,  som  tredje  Søndag  efter 
Paaske  (30te  April)  i  Ribe  Domkirkes  Kor  forrettede  Ordi- 
nationen i  Overværelse  af  Kongen  og  Dronningen,  Landets 
øvrige  Biskopper  og  mange  Præster,  Rigsraadet  og  mange 
andre  Adelsmænd,  samt  af  andre  Lægfolk  saa  mange,  som 
Kirken  kunde  rumme.  Efter  at  Herredagen  i  Ribe  var 
sluttet,  drog  Bugenhagen  atter  mod  Syd;  paa  Vejen  gjennem 
Hertugdømmerne  benyttede  han  Lejligheden  til  at  under- 
søge Forholdene  nærmere,  især  om  man  rigtig  rettede  sig 
efter  den  ny  Ordning.  Mere  Fasthed  i  Tilstanden  kom  der 
nu  ogsaa,  i  det  Bugenhagen  i  Slutningen  af  Maj  indviede 
den  første  evangeliske  Biskop  for  Slesvig,  Tilemann  af 
Hussen,  en  Tysker,  som  tidligere  havde  studeret  i  Witten- 
berg,  hvor   han    samtidig   med  Palladius    havde   taget  den 

theologiske  Doktorgrad;  senere  var  han  en  af  de  Mænd, 
der  ledsagede  Bugenhagen  paa  hans  Rejse  til  Danmark, 
hvor  der  snart  blev  Brug  for  ham,  i  det  han  ved  Universi- 
tetets Gjenoprettelse  blev  beskikket  til  Læsemester  i  Theo- 
logi,  ligesom  han  ogsaa  var  Lærer  for  Kongens  lille 
Datter  Prinsesse  Anna,  der  senere  blev  gift  med  den  sach- 
siske  Kurt^Tste  August. 

Denne  Bispevielse  var  den  sidste  Lejlighed,  ved  hvilken 
Bugenhagen  personlig  virkede  i  de  danske  Lande;  skjønt 
han  senere  i  et  Brev,  da  Kong  Kristian  den  tredje  havde 
indbudet  ham  til  at  være  nærværende  ved  en  Sons  Daab, 
ytrede  det  Ønske,  at  han  endnu  en  Gang  inden  sin 
Død  maatte  faa  Danmark  at  se,  skete  det  dog  ikke;  men 
saa  længe  han  levede,  vedblev  han  at  omfatte  Danmark  og 
de  danske  Forhold  med  største  Interesse;  han  stod  i  stadig 
Brevvexling  med  Kongen,  der  viste  sin  vedblivende  Ven- 
lighed mod  ham  paa  forskjellige  Maader;  saa  længe  han 
levede,  fik  han  en  Gave  paa  hundrede  Daler  aarlig  tilsendt 
af  Kong  Kristian,  der  i  det  hele  viste  en  rundhaandet  God- 
gjørenhed  mod  de  wittenbergske  Reformatorer  og  deres 
efterladte;  saaledes  modtog  Luthers  Enke  en  aarlig  Under- 
støttelse fra  ham;  og  da  det  kjendelig  nok  var  mod  Slut- 
ningen af  Bugenhagens  Liv,  skrev  Kongen,  at  hans  Hustru 
ikke  skulde  være  bekymret  for  det  timelige  Udkomme,  da 
han  nok  skulde  vedblive  at  sende  hende  det  samme,  som 
hendes  Mand  plejede  at  faa.  Kongen  opfordrede  ham  ofte 
til  at  ytre,  hvad  han  muligvis  kunde  ønske  sig  som  Gave; 
vi  se,  hvorledes  den  fortrolige  Brevstil  vedligeholdt  sig  i 
Aarenes  Løb,  af  et  Brev,  hvormed  Bugenhagen  i  1554  be- 
svarer en  saadan  Opfordring  fra  Kongen;  han  skriver:  »Fordi 
Eders  Majestæt  naadig  og  gjærne  vil  have  en  Bøn  fra  mig, 
saa  beder  jeg  underdanig,  at  Ed.  kgl.  Maj.  naadig  vil 
skjænke  mig  nogle  gode  svenske  Ræve  til  Foder  under  en 
lang  Kjole  og  under  en  Livkjole,  for  at  jeg  kan  holde  denne 
gamle  Bugenhagen  varm  i  Kristi  Tjeneste,   saa  længe  Gud 

vil;  det  vil  maaske  blive  min  sidste  Klædning  i  dette  elen- 
dige Liv.«  Det  var  naturligvis  ogsaa  Bugenhagen,  som 
stadig  [holdt  Kongen  vel  underrettet  om  Begivenhederne  i 
Reformationens  Hjemsted  Wittenberg,  hvor  |hen  i  de  Aar  en 
Mængde  unge  danske  tyede  for  at  fortsætte  deres  Stude- 
ringer, og  hvor  de  især  hos  Bugenhagen  kunde  være  visse 
paa  at  tinde  velvillig  Modtagelse  og  at  blive  understøttede 
med  Raad  og  Daad;  men  han  dadler  bestandig,  naar  danske 
Studenter  viste  saadan  Ringeagt  mod  deres  Fædreland  og 
dets  Højskole,  at  de  droge  til  Wittenberg,  forend  de  havde 
besøgt  Kjøbenhavns  Universitet;  Kongen  var  meget  rede  til 
at  understøtte  de  danske,  der  studerede  i  Wittenberg,  og 
Bugenhagen  maatte  selvfølgelig  være  den,  laer  gav  Kongen 
Underretning  om  deres  Flid  og  Fremgang;  ja  vi  se  endog, 
at  Kongen  i  et  Brev  beklager  sig  over,  at  han  i  længere 
Tid  ikke  havde  faaet  nogen  Opfordring  til  at  hjælpe 
trængende  Studenter;  hvilket  fremkaldte  det  karakteriske 
Svar  fra  Bugenhagen:  »Eders  Majestæt  skriver  ogsaa,  at 
jeg  længe  ikke  har  skrevet  for  fattige  Fyre  (»Gesellen«), 
hvilke  Ed.  Maj.  dog  gjærne  vil  sende  og  give  noget;  er  der 
noget  forsømt,  gode  Konge,  saa  indhenter  jeg  det  vel  nok; 
den  Vare  har  jeg  altid  nok  af.«  Naar  der  var  noget,  som 
det  i  særlig  Grad  laa  ham  paa  Sinde  at  opnaa  hos  Kongen, 
søgte  han  at  give  sine  Ord  større  Vægt  ved  ogsaa  at  faa 
Melanchthon  til  at  skrive  i  samme  Anledning. 

Baade  vedblev  Bugenhagen  at  staa  i  et  venligt  Forhold 
til  sine  fordums  Kolleger  ved  Kjøbenhavns  Universitet  — 
saaledes  tilegnede  han  1544  sin  Oversættelse  af  Salmerne 
til  dette,  der  til  Tak  for  denne  Opmærksomhed  sendte  ham 
en  vægtig  Sølvkande,  —  og  ved  de  danske,  der  kom  til 
ham  i  Wittenberg,  fik  han  stadig  Underretning  om  lærde 
og  kirkelige  Forhold  i  Kjøbenhavn;  naar  han  da  fandt,  at 
der  var  noget,  som  fattedes,  skrev  han  derom  og  søgte  ved 
sin  Indflydelse  at  faa  raadet  Bod  derpaa;  det  var  saaledes 
efter  hans  Raad,  at  Universitetet  i  1545  indkaldte  en  sær- 

egen  Bogtrykker  som  nødvendig  for  et  vel  indrettet  Uni- 
versitet, og  ligeledes  mindede  han  Kongen  om  at  indfri  et 
Løfte,  denne  havde  givet,  men  med  hvis  Opfyldelse  det  var 
trukket  i  Langdrag,  nemlig  at  bygge  et  Hus  til  Bolig  for 
Studenter. 

Var  Bugenhagen  ikke  kommen  her  ind  i  Landet,  vilde 
sagtens  den  kirkelige  Udvikling  være  bleven  ledet  ind  i  et 
andet  Spor;  muligvis  vilde  det  have  været  mere  nationalt, 
men  da  vilde  vel  heller  ikke  Enheden  med  de  andre  lu- 
therske Kirker  være  saa  tydelig;  der  vilde  maaske  lettere  i 
den  danske  Kirke  være  opstaaet  separatistiske  Tilbøjelig- 
heder ;  og  den  lutherske  Kirke  i  Danmark  vilde  næppe  have 
opnaaet  saa  gode  ydre  Vilkaar,  som  den  fik,  dersom  han 
ikke  ved  sin  højere  Avtoritet  til  eu  vis  Grad  havde  impo- 
neret de  ikke  meget  kirkeligsindede  danske  Adelsmænd  og 
vel  ogsaa  havde  bidraget  til  at  oplive  Kong  Kristians  kirke- 
lige Iver.  (Sluttes). 

Vilhelm  Bang. 


Hertuginden  af  Marlborougli*)- 


I. 

JJen  29nde  Maj  1660  blev  Sarah  Jennings  født  paa 
Holywell  i  Nærheden  af  Saint  Albans.  Hun  hørte  til  en 
Slægt,  der  havde  været  Stuarterne  tro  under  Revolutionen, 
og  i  en  Alder  af  blot  elleve  Aar  blev  hun  ansat  ved  Hoffet; 
&nart  efter  døde  hendes  tidligste  Beskytterinde,  Hertuginde 
Anna  af  York,  og  hendes  Plads  blev  to  Aar  senere  ind- 
tagen af  den  fortryllende  femtenaarige  Marie  Beatrice  af 
Este,  som,  bortgiftet  mod  sin  Vilje  af  Ludvig  XIV.,  paa 
Grund  af  sin  sørgelige  Skæbne  tik  Tilnavnet  »Taarernes 
Dronning« ;  det  overdaadige,  nydelsesrige  Liv,  som  den  første 
Hertuginde  havde  indført,  blev  fortsat  af  hende,  men  for- 
højedes ved  hendes  personlige  Ynde.  Den  unge  Prinsesse 
Anna  (Hertuginden  af  Yorks  Datter)  nærede  et  ligefrem 
romantisk  Venskab  for  Sarah  Jennings,  og  denne  tænkte 
kun  paa  at  nyde  Livet;  smuk  og  aandrig,  som  hun  var, 
blev  hun  almindelig  beundret,  og  Grev  Lindsay,  hendes  for- 
smaaede  Tilbeder,  erklærede,  at  hun  var  »Hoffets  Stjærne 
og  Prydelse«.  En  Aften  fængslede  hun  paa  et  Bal  en 
ung,  udmærket  smuk  Officers  Opmærksomhed;  de  dansede 
sammen,   og  det  blev  Begyndelsen  til  en  Kjærlighed,    som 


*)  Etter  Marie  Dronsart:  Revue  des  deux  mondes  for  1882, 

blev  uforandret,  til  Døden  skilte  dem.  Den  unge  Officer 
hed  John  Churchill,  det  var  den  tilkommende  Hertug  af 
Mariborough. 

Alle  Mariboroughs  samtidige  ere  enige  i  at  skildre 
ham  som  den  Tids  mest  indtagende  Mand.  Chesterfield, 
som  forstod  sig  godt  derpaa,  siger,  at  »han  var  uimod- 
staaelig  for  Mænd  som  for  Kvinder;  hans  mandige  Skjønh ed 
var  forbunden  med  stor  Elskværdighed,  men  til  Trods  for 
hans  sagtmodige  Væsen  var  der  ingen,  som  bedre  forstod 
at  hævde  sin  Værdighed,  og  aldrig  vovede  nogen  at  være 
uforskammet  imod  ham.«  I  hans  Ungdom  vare  hans  Kund- 
skaber meget  mangelfulde;  men  han  indhentede  med  Tiden 
det  forsømte,  hvorpaa  hans  Korrespondance,  der  er  skrevet 
paa  Engelsk,  Fransk  og  Latin,  afgiver  et  Bevis.  Han  var 
syv  og  tyve  Aar,  da  han  blev  forelsket  i  Sarah  Jennings; 
fra  sit  sextende  Aar  havde  han  været  udsat  for  Fristelserne 
ved  det  mer  end  letsindige  Hof  og  søgt  af  Kvinder,  der 
vare  blottede  for  al  Blufærdighed.  Churchill  var,  som  saa 
mange  andre,  bukket  under  for  Fristelsen,  og  hans  Forhold 
til  Carl  II.'s  Maitresse,  Hertuginden  af  Cleveland,  har  sat 
en  Plet  paa  hans  Ære.  Datidens  fordærvede  Sæder  |saae 
intet  ondt  i,  at  en  Mand  modtog  Penge  af  en  Kvinde;  men 
Historien  har  været  en  strængere  Dommer  og  har  aldrig 
tilgivet  Churchill  de  5000  Pund,  Hertuginden  af  Cleveland 
gav  ham.  Hans  Lidenskab  for  Soldaterlivet  frelste  ham; 
kun  sexten  Aar  gammel  havde  han  en  Dag  ved  en  Revue 
kastet  sig  paa  Knæ  for  Hertugen  af  York,  hos  hvem  han 
var  Page,  og  bønfaldt  ham  om  at  give  ham  en  Officers- 
bestalling.  Efter  hans  Æventyr  med  Hertuginden  af  Cleve- 
land ansaa  Kongen  det  for  passende  at  fjærne  ham. 

Det  var  paa  denne  Tid,  at  England  som  Ludvig  XIV.s 
Allierede  sendte  ham  Hjælpetropper  til  den  hollandske 
Hævnkrig.  Ved  et  sælsomt  Skæbnens  Spil  kom  saaledes 
den  Mand,  der  senere  med  saa  megen  Iver  og  Held  skulde 

kæmpe  mod  B'rankrig,  til  at  tjene  sine  første  Sporer  under 
Turenne  og  Vauban;  hans  Skj  enhed  og  koldblodige  Tapper- 
hed tiltrak  Turennes  Opmærksomhed,  han  fik  ham  kjær  og 
spaaede,  at  han  vilde  komme  til  at  udrette  store  Ting. 
Han  gav  ham  Tilnavnet  »den  smukke  Englænder«,  og  der 
fortælles,  at  Marskalken  engang,  da  en  af  hans  egne  Offi- 
cerer havde  tabt  en  temmelig  vigtig  Stilling,  udbrød:  »Jeg 
vil  vædde  paa,  at  min  smukke  Englænder  kan  tage  Stil- 
lingen tilbage  med  halvt  saa  mange  Mand!«  Væddemaalet 
blev  indgaaet  og  vundet.  Ved  Belejringen  af  Maastricht 
blev  Churchill  offentlig  rost  af  Ludvig  XIV.,  og  da  Mon- 
mouth,  hvis  Liv  han  havde  frelst,  og  Hertugen  af  York, 
der  var  forelsket  i  hans  Søster  Arabella,  beskyttede  ham, 
blev  han  Oberst  i  en  Alder  af  syv  og  tyve  Aar.  Churchill 
er  bleven  beskyldt  for  at  have  kjøbt  Hertugen  af  Yorks 
Protektion  med  sin  Søsters  Ære;  men  man  maa  tage  i 
Betænkning,  at  Hertugens  Godhed  for  den  Churchillske 
Familie  skrev  sig  fra  en  tidligere  Tid,  da  den  unge 
Pige  endnu  ikke  var  kommen  til  Hoffet,  og  at  hendes  Broder 
var  i  Frankrig,  da  hun  modtog  Hertugens  Tilnærmelser. 
Desuden  maa  man  sætte  sig  tilbage  i  hin  Tid;  aldrig  har 
Moraliteten  i  de  højere  Stænder  været  mere  slap,  og  hvis 
alle  Mænd  havde  efterlignet  Montespan  og  baaret  Sorg  for 
deres  Hustruers,  Døtres  eller  Søstres  Skrøbeligheder,  raaatte 
den  ene  Halvdel  af  Hoffet  have  gaaet  i  Sorg  for  den  anden. 
Ingen  af  Churchills  Sejre  kostede  ham  saa  megen  Møje  og 
Tid  som  Erobringen  af  den  skjønne  Sarah.  Stolt  og  lune- 
fuld, som  hun  var,  følte  hun  sig  krænket  over  den  Mod- 
stand, hendes  Mangel  paa  Formue  vakte  hos  Churchills 
Familie,  og  ængstelig  over  sin  Tilbeders  mange  Erobringer 
blandt  hendes  eget  Kjøn;  hun  betænkte  sig  længe,  og 
hendes  Brevvexling  fra  hin  Tid,  som  hun  omhyggelig  har 
opbevaret,  vidner  om,  at  den  åyhe,  stadige  og  selvfornæg- 
tende Kjærlighed   har  været  mere  paa  hans  Side  end  paa 

hendes;  engang  fik  hun  at  vide,  at  der  var  fores laaet Chur- 
chill en  Forbindelse  med  en  ung  Pige,  som  var  langt  mindre 
smuk  end  hun,  men  meget  rigere;  uden  at  forhøre  sig  om, 
hvor  vidt  han  selv  havde  nogen  Skyld  deri,  gav  hun  ham 
strax  hans  Afsked  i  det  bidende  Sprog,  hun  vidste  at  be- 
nytte, og  erklærede,  at  hun  vilde  trække  sig  tilbage  til 
Frankrig  til  sin  Søster,  Lady  Hamilton.  Den  ulykkelige 
Elsker  blev  fortvivlet  og  bønfaldt  om  Naade,  Hertuginden 
af  York  lagde  sig  imellem  og  fjærnede  til  Dels  de  pekuni- 
ære Vanskeligheder,  og  Brylluppet  fandt  Sted  iAaret  1678. 
De  første  Aar  af  deres  Ægteskab  vare  saa  lykkelige, 
at  Churchill,  trods  sit  hurtige  Avancement  ved  Hæren  efter 
Monmouths  Opror,  trods  sin  Ophøjelse  i  Adelsstanden  og 
den  Yndest,  hvori  han  stod  ved  Hoffet,  helst  helt  vilde 
have  givet  Afkald  paa  det  offentlige  Liv  for  ganske  at  ofre 
sig  for  sin  huslige  Lykke;  men  Prinsesse  Anna  kunde  ikke 
undvære  sin  Veninde,  og  denne  fandt  paa  sin  Side  stort 
Behag  i  sit  Liv  ved  Hoffet,  der  endnu  ikke  formørkedes  af 
politiske  Bekymringer.  Hertuginden  siger  i  sine  politiske 
Memoirer,  at  »Dronning  Annas  Venskabsforbindelser  vare 
overdrevne,  lidenskabelige  Flammer,  som  udsluktes  i  Lige- 
gyldighed eller  Had.«  I  hvert  Fald  varede  disse  Flammer 
undertiden  meget  længe;  thi  der  henløb  syv  og  tyve  Aar, 
før  hendes  Venskab  for  Hertuginden  tabte  sig;  maaske 
bidrog  deres  store  Forskjellighed  til  at  nære  dette  Venskab ; 
Prinsessen,  hvis  Forstand  var  indskrænket,  og  hvis  Karakter 
paa  engang  var  svag  og  stædig,  trængte  til  en,  som  kunde 
lede  og  beherske  hende.  Hendes  Veninde  var  meget  villig 
baade  til  det  ene  og  det  andet,  og  lige  fra  Barndommen  af 
havde  hendes  energiske  Natur  uvilkaarlig  taget  Herredømmet 
over  Prinsessen;  lige  saa  livlig,  virksom,  begavet,  kjæk  og 
bestemt  Sarah  var,  lige  saa  langsom,  ubestemt,  indesluttet, 
gnaven  og  ved  Lejlighed  forborgen  var  Prinsessen.  Hertug- 
inden roser  sig  med  Grund  af  aldrig  at  have  smigret  nogen ; 
men  netop  denne  Aabenhed  og  Ærlighed  bidrog  senere,   da 

deres  Venskab  begyndte  at  aftage,  til  at  udvide  Kløften 
imellem  dem.  Anna,  hvis  indskrænkede  Aand  aldrig  var  bleven 
uddannet,  satte  ikke  Pris  paa  underholdende  Samtale,  hvori 
hun  ikke  kunde  deltage,  men  lagde  særdeles  megen  Vægt 
paa  Etiketten,  der  hyppig  blev  brudt  af  den  heftige  Sarah, 
som  fandt  disse  Formspnrgsmaal  utaalelige.  »Jeg  erklærer 
højtidelig«,  skrev  hun  i  sin  Alderdom,  »at  jeg  ikke  vilde 
være  Yndling  ved  Hoffet  igjen,  hvis  det  stod  i  min  Magt 
at  blive  det men«,  tilføjede  hun,  »jeg  elskede  Dron- 
ningen saa  højt,  at  jeg  vilde  have  ofret  mit  Liv  i  hendes 
Tjeneste.« 

De  Skildringer,  Hertuginden  har  givet  af  sin  fyrstelige 
Veninde,  ere  alle  gjorte  med  stor  Dygtighed;  men  man 
mærker  Paavirkningen  af  de  Følelser,  der  til  forskjellige 
Tider  besjælede  hende  i  hendes  Forhold  til  Dronningen; 
dog  afvige  de  i  det  hele  ikke  meget  fra  den  historiske 
Sandhed.  Anna,  der  selv  manglede  alle  en  stor  Dronnings 
Egenskaber,  havde  det  Held  at  være  omgiven  af  begavede, 
geniale  Folk,  som  gjorde  hendes  Regering  lykkelig  og  ære- 
fuld, saa  længe  til  hun  lod  sig  besejre  af  en  Indflydelse, 
der  blev  skæbnesvanger  saa  vel  for  Landet  som  for  hendes 
egen  Hæder.  Kort  efter  Churchills  og  Sarahs  Bryllup 
ægtede  Prinsessen  Prins  Jørgen  af  Danmark,  en  brav,  men 
meget  ubetydelig  Mand.  »Jeg  har  prøvet  ham,  baade  før 
og  efter  at  han  har  drukket,«  sagde  Karl  IL,  »og  jeg  har 
intet  Indhold  opdaget  hos  ham.«  Anna  var  imidlertid  til- 
freds med  ham,  og  aldrig  har  noget  fyrsteligt  Ægteskab 
været  mere  mønsterværdigt.  Paa  denne  Tid  skildrer  Lady 
Mariborough  Prinsessen  som  ret  tiltalende;  hendes  høje 
Figur,  der  senere  misklædtes  af  Fedme,  var  endnu  kun 
majestætisk,  hendes  Væsen  var  nedladende,  hendes  Liv 
roligt,  regelmæssigt  og  prunkløst;  hendes  kjæreste  Ad- 
spredelser vare  Jagt,  Guitarspil  og  Kort.  »Da  hun  fra 
Barndommen  var  vant  til  at  stole  paa  mig  med  Hensyn 
til   sin  Morskab,«    siger   Hertuginden,    »havde   hun   hurtig 

vist  mig  stor  Forkjærlighed,  og  da  hun  giftede  sig,  op- 
naaede  hun  at  beholde  mig  hos  sig  som  Hofdame.  Hendes 
Højheds  Hof  var  ogsaa  saa  besynderlig  sammensat,  at  det 
ikke  var  nogen  stor  Kompliment,  hverken  for  mig  eller  for 
hendes   Smag,    at   hun  foretrak  mit   Selskab    for  de  andre 

Damers. Hvad   hun  mest   ønskede   sig,    var  en   sand 

Veninde,  og  hun  fordrede  til  Gjengjæld  for  det  Venskab 
hvormed  hun  beærede  mig,  en  Frihed  i  vor  Omgang,  som 
ellers  plejer  at  være  fremmed  for  fyrstelige  Personers  For- 
hold til  deres  Undersaatter.  Saaledes  foreslog  hun  mig  en 
Dag,  at  vi,  naar  vi  vare  adskilte,  skulde  tilskrive  hinanden 
under  opdigtede  Navne,  der  kunde  udelukke  enhver  Stand s- 
forskjel.  Hun  gav  mig  Valget  mellem  Freeman  ogMorley; 
min  aabne,  frejdige  Karakter  bragte  mig  til  at  foretrække 
det  første  Navn,  og  Prinsessen  tog  det  andet.  Fra  denne 
Dag  begyndte  Mrs.  Freeman  og  Mrs.  Morley  at  tale  sammen 
som  ligestillede,  det  havde  vort  ømme  Venskab  bevirket.« 
Stor  var  Prinsessens  Glæde,  da  det  lykkedes  hende  officielt 
at  knytte  sin  Veninde  til  sig,  og  hun  forkyndte  hende  det 
uden  Tøven:  »Min  Fader,  Hertugen  kom  lige  efter,  at  De 
var  gaaet;  han  lovede,  at  jeg  skulde  faa  Dem,  hvilket 
jeg  anser  for  en  stor  Lykke.  Jeg  burde  sige  en  hel  Del 
om,  hvor  smukt  det  er  af  Dem  at  modtage  denne  Plads; 
men  jeg  er  ikke  stærk  i  Komplimenter,  og  jeg  vil  derfor 
nøjes  med  at  sige,  at  jeg  er  Dem  meget  taknemmelig,  og 
at  jeg  til  enhver  Tid  vil  være  rede  til  at  vise  Dem  alle 
de  Tjenester,  der  staa  i  min  Magt.«  —  »Ung,  som  jeg 
var,  da  jeg  saaledes  officielt  blev  udnævnt  til  Prinsessens 
Yndlingsdame«,  siger  Hertuginden  i  sine  Memoirer,  »be- 
sluttede jeg  dog  strax  i  min  Opførsel  altid  at  følge  den 
Grundsætning  aldrig  at  smigre  hende,  da  det  vilde  være  at 
skuffe  min  kjæreste  Venindes  Tillid  og  lønne  hendes  Kjær- 
lighed  med  Utaknemmelighed,  og  jeg  holdt  mig  altid  denne 
Regel  efterrettelig.« 

Det  Øjeblik  var  nær,  da  dette  energiske,  næsten  man- 
dige Venskab  skulde  blive  til  stor  Støtte  for  den  svage 
Prinsesse.  Karl  II.'s  sidste  Aar,  der  formørkedes  af  Mon- 
mouths  Landsforvisning,  Russells  og  Algernon  Sidneys  Hen- 
rettelse og  det  tiltagende  Fjendskab  mellem  de  politiske  og 
religiøse  Partier,  havde  intet  til  fælles  med  Begyndelsen  af 
hans  Regering,  da  den  ene  tøjlesløse  Lystighed  afløste  den 
anden.  Den  Tid  var  forbi,  da  Kongen  og  hele  Hoffet  løb 
om  i  Byen,  trængte  ind  i  Husene  til  fredelige  Borgerfolk 
og  dansede  rundt  med  dem,  til  de  vare  ganske  aandeløse, 
og  da  Hofdamerne  flakkede  om  i  Gaderne,  forklædte  som 
Appelsinsælgersker.  Dronningen  selv  deltog  i  disse  Ud- 
skejelser for  at  behage  Kongen,  og  man  kunde  se  hende  og 
Hertuginderne  af  Buckinghara  og  Richmond,  alle  tre  i 
Bondepigedragt,  vise  sig  snart  ved  et  Landsbymarked,  snart 
i  et  Selskab ;  et  Par  Gange  kom  hun  bort  fra  sine  Portører 
og  kom  tilbage  til  Slottet,  en  Gang  i  Hyrevogn  og  en  anden 
Gang  bag  paa  Hesten  hos  en  af  sine  Undersaatter.  Alle 
disse  Galskaber  vare  nu  glemte;  Karl  H.  savnede  sin  Søn 
og  frygtede  sin  Broder,  til  hvem  han  sagde :  »Jeg  er  alt  for 
gammel  til  at  begynde  for  fra  paa  mine  Rejser;  men  din 
Tur  kommer  maaske.«  Folket  ængstedes  for  sin  Frihed  og 
sin  Tro,  og  da  Jakob  H.  besteg  Tronen  i  1685,  hang  Uvejret 
over  Hovedet. 

Jakob  svigtede  ikke  sit  Venskab  for  Churchill,  men 
sendte  ham  til  Frankrig  for  at  melde  Ludvig  XIV.  hans 
Tronbestigelse  og  udnævnte  ham  ved  hans  Tilbagekomst  til 
Brigadegeneral  i  den  engelske  Hær.  Hans  unge  Hustru 
levede  imidlertid  det  ensformige,  tomme  Liv,  som  førtes 
ved  Hoffet,  hvor,  som  vi  véd  fra  hende  selv,  en  stor  Del 
af  Dagen  tilbragtes  ved  Spillebordet,  uden  at  der  nogen 
Sinde  blev  aabnet  en  Bog;  men  samtidig  iagttog  hun  alt, 
hvad  der  foregik,  og  forudsaa  med  Ængstelse  de  kommende 
Begivenheder.  Kongens  haardnakkede  Bestræbelser  for  at 
indføre  Katholicismen  i  Riget  forberedte  hans  Fald,  og  den 

Dag,  da  han  forlangte,  at  den  hellige  Hostie  skulde  offentlig 
udstilles,  gjorde  han  sin  fremtidige  Regering  umulig.  Des- 
uden tiltog  han  sig  visse  Forrettigheder,  som  burde  afhænge 
af  Parlamentet.  Churchills  ærbødige  ludvendinger  og  Trusel 
om  at  trække  sig  tilbage  fra  Tjenesten  bleve  upaaagtede; 
det  vilde  have  været  mere  til  Ære  for  ham,  om  han  virke- 
lig havde  trukket  sig  tilbage^  og  han  skyldte  ikke  sit  F^arti 
at  ofre  det  sin  Ære  og  sin  Overbevisning.  Hans  Fjender 
have  beskyldt  ham  for,  at  det  var  Ønsket  om  at  bevare  sin 
indbringende  Stilling,  der  bestemte  hans  Handlemaade;  men 
hans  vigtigste  Bevæggrund  har  sikkert  været,  at  hans  po- 
litiske Venner,  der  frygtede  for,  at  Hæren  skulde  falde  i 
Hænderne  paa  en  Jakobit,  bønfaldt  ham  om  at  blive.  Man 
træffer  kun  sjælden  Karakterer,  der  ere  ædle  nok  til  at  gaa 
sejrrige  ud  af  Kampen  mellem  Fordel  og  Overbevisning; 
Mariboroughs  Karakter  var  ikke  stor  nok  dertil,  men  han 
var  endnu  mindre  en  simpel  Slyngel  og  Bedrager,  saaledes 
som  han  er  bleven  skildret  af  voldsomme  Pamfletskrivere 
som  den  store,  ulykkelige  Swift,  eller  af  Macaulay,  hvis 
glimrende  Talent  undertiden  har  manglet  to  for  en  Histo- 
riker meget  vigtige  Egenskaber:  Ro  og  Upartiskhed. 

Det  engelske  Folk  satte  sit  Haab  til  Jakobs  Døtre,  der 
begge  vaie  ivrige  Protestanter.  Marie,  den  ældste,  var  gift 
med  sin  Fætter,  Vilhelm  af  Oranien,  hvis  Dygtighed  og 
faste  Karakter  kuode  beherske  Situationen,  og  som  desuden 
sikrede  F^nglænderne  Hollands  vigtige  Bistand;  det  blev 
derfor  til  ham,  at  Oprørerne  henvendte  sig. 

Ophidselsen  var  paa  sit  Højdepunkt;  Vilhelm  blev  holdt 
tilbage  af  Modvind,  og  der  opsendtes  Bønner  for,  at  Østen- 
vinden, »den  protestantiske  Vind«,  maatte  blæse  op.  Den 
5te  November  1688  gjorde  Prinsen  endelig  Landgang;  det 
var  Aarfcdagen  for  Krudtsammensværgelsens  Opdagelse, 
hvilket  syntes  Folket  et  godt  Varsel.  Til  Trods  for  ad- 
skillige indvarsler  lod  Jakob  II.  Churchill  beholde  Anførselen 

for  Tropperne  o^  rykkede  ud  for  at  møde  sin  Svigersøn. 
Churchill,  der  ligeledes  var  bleven  advaret  om,  at  Kongens 
Mistanke  var  vakt,  og  som  frygtede  for  at  blive  fængslet, 
flygtede  og  sluttede  sig  til  Invasionshæren.  Dagen  efter 
fulgte  Prins  Jørgen  af  Danmark  hans  Exempel.  Kongen, 
som  havde  givet  ham  Tilnavnet,  »Hvad  for  noget?«,  fordi 
han  ved  alle  Lejligheder  benyttede  denne  Talemaade,  sagde 
kun:  »Hvorledes!  Ogsaa  »Hvad  for  noget?«  Et  haardere 
Slag  ventede  ham;  hans  Datter  Anna  blev  greben  af  en 
vanvittig  Skræk  og  erklærede,  at  hun  hellere  vilde  springe 
ud  ad  Vinduet  end  mede  sin  Fader.  Hun  kastede  sig  som 
altid  i  Armene  paa  Lady  Churchill  og  bonfaldt  hende  om 
at  frelse  hende;  deres  Flugt  blev  aftalt  med  Biskoppen  af 
London,  Compton.  Hertuginden  skriver  i  sine  Memoirer: 
»For  at  afvæbne  al  Mistanke  trak  Prinsessen  sig  om  Aftenen 
til  sædvanlig  Tid  tilbage  til  sine  Værelser;  jeg  fulgte  snart 
efter,  og  vi,  hendes  Højhed,  Lady  Fitz  Hardinge,  jeg  og  en 
eneste  Tjener,  gik  ned  ad  Bagtrappen,  hvor  til  et  af  Værel- 
serne vendte  ud,  og  stege  i  Vognen,  hvor  Biskoppen  og 
Greven  af  Dorset  ventede  paa  os.  Den  Nat  tilbragte  vi  i 
Biskoppens  Bolig  i  City,  næste  Dag  bleve  vi  førte  til  Lord 
Dorsets  Slot  og  derpaa  til  Nottingham,  hvor  hele  Egnen 
samlede  sig  om  Prinsessen;  hun  troede  sig  først  sikker,  da 
hun  saae  sig  omgiven  af  Prinsen  af  Oraniens  Venner.«  En 
Æresvagt  sluttede  sig  om  hende  under  Befaling  af  den 
tapre  Biskop,  forhenværende  Fanejunker,  som  paa  Flugten 
red  foran  Damernes  Vogn  med  dragen  Kaarde  og  en  Pistol 
ved  Sadelknappen;  saaledes  ankom  de  til  Hertugen  af  Devon- 
shires  prægtige  Slot  Chatsworth. 

Blandt  dem,  som  Hertugen  hidkaldte  til  sine  Gjæsters 
Opvartning  og  Adspredelse,  var  en  ung  Digter,  Colley  Cibber, 
som  besang  Lady  Churchills  Skjonhed,  Ynde  og  Elskværdig- 
hed. Den  unge  Æresdame  havde  for  første  Gang  spillet  en 
Rolle  i  Dagens  Begivenheder;    det  var  forbi   med  den  Fred 

Og  forholdsvis  ubemærkede  Tilstand,  hvori  hun  hidtil  havde 
levet;  nu  begyndte  det  bevægede  Liv,  de  lidenskabelige 
Kampe,  som  ikke  sluttede  fer  ved  hendes  Død.  Da  Prin- 
sessens Flugt  opdagedes,  blev  der  stor  Bestyrtelse.  Som 
en  anden  Kong  Lear  udbrød  Jakob  II.  i  sin  Fortvivlelse: 
»Gud  staa  mig  bi!  selv  mine  Bern  forlade  mig!«  Folket 
troede  først,  at  Prinsessen  var  bleven  indespærret,  beskyldte 
Kongen  og  især  Dronningen  derfor  og  truede  med  at  ned- 
rive White-Hall,  hvis  hun  ikke  blev  given  fri.  Endelig 
kom  Sandheden  for  Dagen,  og  Jakobi ternes  voldsomme  xA.n- 
greb  paa  Lady  Churchill  kjendte  fra  nu  af  ingen  Grænser. 
Oprøret  greb  hurtig  om  sig,  Jakob  flygtede  til  Frankrig, 
hans  kolde  og  forsigtige  Datter  Marie,  der  fuldstændig 
underordnede  sig  sin  indesluttede,  stolte  og  herskesyge  Ægte- 
fælle, erklærede,  at  hun  ikke  vilde  regere  uden  ham,  og  Vil- 
helm paa  sin  Side  sagde,  at  han  agtede  Maries  Dyder  og 
ikke  vilde  opponere  mod  hendes  Rettigheder,  men  at  han 
aldrig  vilde  modtage  Regeringen,  naar  han  skulde  være  af- 
hængig af  en  Kvinde;  de  bleve  derfor  begge  udraabte  til 
Regenter. 

Lady  Churchill  har  beskrevet  den  nye  Dronnings  be- 
synderlige Opførsel,  da  hun  tog  White-Hall  i  Besiddelse, 
det  Slot,  hvor  fra  hendes  Fader  nylig  var  bleven  forjagen, 
og  som  hendes  Farfader  havde  forladt  for  at  bestige  Ska- 
fottet. »Jeg  havde  den  Ære,«  skriver  hun,  »at  være  tjenst- 
gjørende,  da  Dronningen  skulde  fores  til  sine  Værelser;  hun 
løb  omkring  alle  Vegne,  undersøgte  Skabe  og  Alkover, 
vendte  op  og  ned  paa  Tæpperne,  som  man  gjer  i  en  Gjæst- 
givergaard,  og  lod  ikke  til  at  skjænke  Fortiden  en  Tanke.« 
Imidlertid  afhandledes  det  Spørgsmaal,  hvorledes  og  paa 
hvilke  Betingelser  Prinsesse  Annas  Afkald  paa  Tronen 
kunde  opnaas,  og  alles  Øjne  vendte  sig  mod  den,  der 
plejede  at  tænke  for  hende.  For  at  lette  sit  Ansvar  raad- 
førte    Lady  Churchill    sig    med    Ærkebispen,  Tillotson,    og 

med  Lady  Rachel  Russell,  som  siden  sin  Mands  Henrettelse 
var  Gjenstand    for  hele   Englands  Ærbødighed  og  Agtelse. 
»Jeg  tilstaar,«  siger  Lady  Churchill,  »at  jeg  i  Begyndelsen 
ikke  indsaa  Nødvendigheden  af,   at  Prinsessen   frasagde  sig 
al  Fordring  paa  Tronen;    men  jeg  opdagede  snart,    at  det 
var  alles  Ønske,  og  man  lige  saa  godt  frivillig  kunde  give 
efter.«     Hvad  der  især   bestemte  hende,  var  Annas  vankel- 
modige  Karakter,    hendes   egen  Uvilje    mod  Katholicismen 
og  hendes  oprigtige  Kjærlighed  til  Landets  Frihed.     Denne 
unge  Kvinde,  hvis  Liv  hidtil  havde  været  opfyldt  af  tomme 
Fornøjelser,  som  ikke  havde  flere  Kundskaber  end  de  fleste 
andre  Kvinder   paa  hendes  Tid,    det  vil   sige   næsten  ingen 
(hun  havde  ikke  engang  lært  Fransk),    og  som   først  langt 
senere  lærte  at  sætte  Pris  paa  Læsning,  viste  sig  pludselig 
at  være  i  Besiddelse    af   en    sjælden  Forstand    paa   Politik 
og   fattede    klart    sit    Folks   Stræben.      Overbevist   om,    at 
hendes  Sag  var  den  rette,    kastede   hun  sig  med  Lidenskab 
ind  i  Kampen  og  førte  den  med  sin  herskesyge  Sjæl,   med 
sit  fyrige  Sprog,    med  en  Utaalmodighed,   som  ingen  Mod- 
sigelse   taalte,    men    ogsaa   med   Ærlighed    og    Aabenhed. 
Da  Biskop  Burnet  senere  spurgte  hende,   hvilken  Plan  hun 
havde    haft,    medens    hun    var   ved  Magten,    svarede    hun : 
»Jeg    havde    ingen    undtagen   den,    at    omgive    Dronningen 
med  hæderlige  Folk,    som  ikke  vilde  forraade  os  til  Frank- 
rig.    I  Grunden   foretrak   jeg    ikke    Whigger    for    Toryer; 
men  jeg   ansaa  Whiggernes   Grundsætninger   for    at   være 
mest  gavnlige  for  England,  og  jeg  sværger  Dem  til,  at  jeg, 
hellere    end  at  raade  Dronningen    til    at  vende   tilbage  til 
Absolutismen,  vilde  have  givet  Afkald  paa  alt  og  levet  af 
min  lille  Fædrenearv.«     Ganske  vist  foragtede  Hertuginden 
af  Mariborough  hverken  Rang  eller  Rigdom;    men   hun  var 
fremfor  alt  Frihedens  Sag   inderlig   hengiven.     Iblandt   de 
»Tanker  og  Optegnelser«,  som  hun  har  skrevet  i  sin  Alder- 
dom,  findes   følgende  Linjer:    »Jeg  har  altid  været  af  den 

Anskuelse,  at  intet  var  saa  saa  meget  værd  at  kæmpe  for 
som  Friheden,  og  mit  Liv  har  været  et  Vidnesbyrd  om,  at 
al  min  Stræben  gik  ud  paa  at  tjene  den;  jeg  vil  vedblive 
dermed,  saa  længe  jeg  lever;  men  des  værre,  hvad  formaar 
en  ubetydelig  gammel  Kone?« 

(Fortsættes). 

S.  M. 

III. 


Den  nye  Valglov.  —  Undtagelseslovene  opret- 
holdes.   —   Forholdet  til  Pavestolen.    —   Udskriv- 
ningsloven.  —  Tilnærmelser  til  det  liberale  Parti. 
—  Kongressen  i  Aachen. — Krise  i  Ministeriet. — 
RichelieutagersinAfsked.  —  MinisterietDessolles. 

JJet  nye  Kammer  begyndte  sine  Arbejder  med  Drøftelsen 
af  en  Valglov.  Enhver  fransk  Borger,  der  var  tredive  Aar 
gammel  og  betalte  tre  Hundrede  Francs  i  direkte  Skat, 
blev  Vælger;  Præfekten  i  hvert  Departement  havde  det  Hverv 
at  affatte  en  Valgliste,  som  skulde  trykkes  og  opslaas. 
og  han  skulde  fremdeles  træflfe  Bestemmelser  om  mulige 
Indsigelser;  den  endelige  Afgjorelse  tilkom  Domstolene,  naar 
der  var  Tale  om  Spørgsmaal  angaaende  borgerlige  Eettig- 
heders  Nydelse,  og  Statsraadet  ved  Spørgsmaal  angaaende 
Hjemstavn  og  Skatteydelser.  Hvert  Departement  fik  en 
Valgbestyrelse  med  en  kongevalgt  Formand,  Byens  Maire, 
tre  Medlemmer,  tagne  blandt  de  tredive  ældste  Vælgere,  og 
en  Sekretær,  valgt  blandt  de  yngste;  Stemmeafgivelsen 
foregik  ved  Stemmelisterne,  og  ved  Omvalg  var  dot  til- 
strækkeligt at  faa  Flertallet  af  Stemmerne;  Præfekterne  og 
de  øverstbefalende  Militære  vare  ikke  valgbare  i  deres 
Distrikter. 

Dette  er  Hovedtrækkene  af  Regeringsforslaget,  hvortil 
Guizot  efter  Lainés  Anmodning  skrev  Motiverne,  siden  han 
ikke  kunde  forsvare  det  i  Kammeret,  da  han  endnu  ikke 
havde  den  lovbefalede  Alder  til  at  kunne  blive  Medlem. 
Man  faar  bedst  et  Begreb  om  Lainés  Usikkerhed  ved  de 
Ord,  han  rettede  til  den  unge  Statsraad,  da  han  fik  betroet 
det  omhandlede  Hverv :  »Jeg  gaar  ind  paa  Udkastets  Hoved- 
punkter-, jeg  tror,  at  de  ere  gode  i  og  for  sig,  men  nærer 
dog  nogen  Tvivl  om  enkelte  Spørgsmaal  og  har  for  lidt  Tid 
til  at  sætte  mig  ind  i  Sagen;  hjælp  mig  derfor  med  at 
udvikle  Motiverne.«  Man  kan  let  forstaa  de  Betænkelig- 
heder, Lainé  hentydede  til;  efter  Regeringsudkastet  skulde 
Valgretten  være  et  Privilegium  for  næppe  hundrede  Tusende 
Personer.  Kunde  et  saa  begrænset  Tal  med  rette  siges  at 
repræsentere  Frankrig?  Vilde  Ultraroyalisterne  dernæst  ikke 
se  et  tydeligt  Angreb  mod  sig  i  den  Overmagt,  man  ind- 
rømmede Middelklassen?  Vare  endelig  direkte  Valg  virkelig 
det  bedste  System,  eller  burde  man  ikke  hellere  holde  fast 
ved  Chartets  middelbare  Valg?  Dette  var  Spørgsmaal,  som 
optoge  de  fleste  Statsmænds  Tanker  og  fremkaldte  adskillige 
nye  Projekter. 

Første  Behandling  tog  sin  Begyndelse  i  Slutningen  af 
December;  man  lagde  hele  Vægten  paa  Fortolkningen  af 
Chartets  40de  Artikel,  som  temmelig  vilkaarlig  havde  fast- 
slaaet  de  tre  Hundrede  Francs  som  Betingelsen  for  Valg- 
retten; men  hvad  var  nu  Chartets  virkelige  Mening?  Skulde 
hver  Vælger  nødvendigvis  betale  denne  Sum  i  Skat  for  at 
kunne  tage  direkte  eller  indirekte  Del  i  Valgene,  eller  havde 
Chartet  ikke  snarere  givet  de  lavere  skattepligtige  Ret  til  at 
samle  sig  i  Valgkollegier  for  at  enes  om  at  opstille  en  fælles 
Repræsentant?  Ministeriet  fastholdt  den  første  af  disse  Fortolk- 
ninger, Højre  opretholdt  den  anden.  Højre  talte  dernæst  meget 
om  de  Uroligheder,  der  muligvis  kunde  foraarsages  i  Departe- 
menternes Hovedstæder  ved  Sammenkomsten  af  et  »saa  stort 
Antal  Vælgere«,    en    temmelig  barnagtig  Bekymring,    naar 

man  betænker,  at  hver  Valgforsamling  ikke  ret  vel  kunde  tælle 
mere  end  sexten  Hundrede  Vælgere«  Disse  Spørgsmaal  løstes 
efter  Ministeriets  Ønsker,  efter  lange  Debatter  satte  det  sin 
Mening  igjennem  i  alle  Punkter.  Kammeret  havde  vexelvis 
lyttet  til  Royer-Collard,  til  den  berømte  Cuvier  og  Regeringens 
Kommissær  Becquey,  og  af  Højres  Talere  særlig  til  Labour- 
donnaye,  der  voldsomt  angreb  hele  Udkastet,  og  til  Villéle, 
som  kritiserede  det  med  mere  Maadehold;  han  forlangte,  at 
ikke  alle  Vælgere,  der  svarede  tre  Hundrede  Francs,  skulde 
stedes  til  de  direkte  Valg;  men  at  ogsaa  lavere  skatte- 
pligtige samt  særlige  Udvalg,  der  repræsenterede  Byraadene, 
Handelskamrene,  Domstolene  og  Videnskaberne,  skulde  stedes 
til  indirekte  Valg,  det  vil  sige,  de  skulde  vælge  Valgmænd. 
Man  maa  gjennemlæse  disse  lange  Debatter  for  at 
gjøre  sig  et  klart  Begreb  om  de  Lidenskaber,  som  besjælede 
Sindene;  mærkeligt  nok  vil  man  i  øvrigt  finde,  at  de  mest 
korrekte  og  mest  liberale  Anskuelser  fandt  flere  Forsvarere 
blandt  Højres  end  blandt  Centrums  Medlemmer.  Et  simpelt 
Træk  vil  klarlig  godtgjere  dette.  Villéle  havde  stillet  et 
Ændringsforslag,  som  ikke  gik  ud  paa  noget  absolut  Forbud 
mod  en  Embedsmands  Valg,  men  kun  hævdede,  at  ethvert 
Medlem  af  Kammeret,  der  forfremmedes  til  et  Embede  eller 
en  afsættelig  Bestilling,  skulde  underkaste  sigGjenvalg;  efter 
hans  Opfattelse  var  dette  et  af  de  virksomste  Midler  til  at 
sikre  Frankrig  en  uafhængig  Repræsentation.  Han  mødte 
imidlertid  afgjorte  Modstandere  i  Lainé,  Royer-Collard  og 
de  Serre,  og  navnlig  fastholdt  sidstnævnte,  at  Regeringen 
havde  alle  de  Midler  nødige,  der  egnede  sig  til  at  øge  dens 
Indflydelse,  og  at  man  rettede  et  Angreb  paa  Kronen  og 
den  franske  Nationalkarakters  Værdighed,  naar  man  krævede, 
at  en  Mand,  som  hædredes  med  sin  Konges  Tillid,  skulde 
raadspørge  sine  Medborgere  for  at  faa  at  vide,  om  han  endnu 
var  i  Besiddelse  af  den  Tillid,  de  nylig  havde  vist  ham. 
Villéles  Forslag  forkastedes  ved  Afstemningen,  og  den  8de 
Januar    1817    vedtoges    med    betydelig  Majoritet    den   Lov, 

som  i  tredive  Aar  dannede  Grundlaget  for  den  franske 
Valgret,  til  Februarrevolutionen  fejede  baade  Kongedømmet 
og  den  begrænsede  Valgret  til  Side.  Faa  Dage  senere  gik 
Valgloven  ogsaa  igjennem  i  Pairernes  Kammer,  dog  ikke 
uden  en  lidenskabelig  Debat,  der  fulgtes  af  Underhan'Uinger, 
soai  førte  til,  at  Baron  Pasquier  indtraadte  i  Ministeriet  som 
Justitsminister.  Den  ledige  Formandsplads  i  Deputeret- 
kammeret blev  besat  med  de  Serre. 

Efter  at  Valgloven  saaledes  var  gjennemfert,  forlangte 
Ministeriet,  at  Undiagelseslovene  skulde  opretholdes,  det  vil 
sige,  den  personlige  P'rihed  skulde  vedblivende  suspenderes. 
Aviserne  vedblivende  censureres  og  ikke-periodiske  Skrifter 
kunne  undertrykkes.  Disse  Bestemmelser  vare  vedtagne  i 
1815,  og  Ministeriet  forlangte  nu  deres  Forlængelse  til 
Aarets  Udgang  under  Henvisning  til  den  Uro,  som  herskede 
i  Landet.  Højre  havde  nylig  støttet  disse  Love,  men  nu 
vilde  det  ikke  give  et  Tillidsbevis  til  det  Ministerium,  som  i 
deres  Øjne  var  skyldigt,  fordi  det  havde  opløst  det  fore- 
gaaende  Kammer.  Trods  Højres  Modstand  bleve  alle  disse 
Love  vedtagne  i  Løbet  af  Januar  og  gik  ligeledes  igjennem 
i  Pairernes  Kammer  efter  ikke  mindre  levende  Debatter  end 
i  Deputeretkammeret.  Endelig  kom  Grev  Corvetto  frem 
med  sit  Budget,  der  overgik  en  Milliard,  et  Beløb,  som 
hidindtil  var  ukjendt,  og  nødvendiggjorde  Laan,  som  Rege- 
ringen bemyndigedes  til  at  indgaa.  Villéle  fremsatte  i  denne 
Anledning  et  helt  System  af  Besparelser,  der  skulde  resul- 
tere ved  Ophævelsen  af  et  stort  Antal  Bestillingsmænd, 
Præfekter  og  Øvrighedspersoner,  ja  endog  af  selve  Statsraadet, 
et  System,  der  var  fuldstændig  upraktisk  og  da  ogsaa  for- 
kastedes. Med  alle  disse  Debatter  forløb  Samlingen  1816 — 17 ; 
i  Slutningen  af  Marts  hjemsendtes  Kamrene. 

Den  franske  Regering  plejede  ved  denne  Tid  i  Rom 
Underhandlinger,  hvis  Begyndelse  gik  op  til  1814.  I  Av- 
gust  dette  Aar  blev  Monsignor  Cortois  de  Pressigny,  den 
forhenværende  Biskop  af  Saint-Malo,   udnævnt  til  Frankrigs 

Ambassadeur  hos  Pius  VIL,  der  nylig  var  vendt  tilbage  til 
sin  Hovedstad.  Han  havde  det  særlige  Hverv  at  faa  den 
hellige  Stol  til  at  fremkomme  med  Forslag  om  at  afløse 
Konkordatet  af  1801  med  et  nyt,  da  Regeringen  betragtede 
det  bestaaende  som  en  Indrømmelse  til  Revolutionen.  I 
Overensstemmelse  med  sine  Instruxer  ventede  den  franske 
Sendemand,  at  Pius  VII.  skulde  fremkomme  med  Ønsker, 
der  gik  i  samme  Retning  som  den  franske  Regerings;  men 
han  ventede  forgjæves.  Man  underholdt  ham  om  ganske 
andre  Ting,  ora  Avignons  Tilbagegiveise,  om  Undertrykkelsen 
af  den  frie  Religionsudøvelse,  om  Dotationer  til  Gejstlig- 
heden og  andre  lignende  Krav,  hvis  Opfyldelse  Revolutionen 
havde  gjort  til  en  Umulighed.  Hvad  Konkordatet  angik, 
var  der  ikke  mere  Tale  om  det,  ret  som  det  ikke  var  et 
Værk  af  »Usurpatoren«,  et  Attentat  mod  Religionen. 

Cortois  de  Pressigny  fik  da  Ordre  til  at  rejse  Sporgs- 
maalet  og  til  at  kræve  en  ny  Overenskomst,  som  skulde 
regulere  Forholdet  mellem  Frankrig  og  den  hellige  Stol; 
men  skjent  Pius  VII.  var  bleven  haardt  forfulgt  af  Napoleon, 
og  skjønt  han  kun  med  Misbilligelse  havde  fundet  sig  i 
Førstekonsulens  organiske  Artikler,  disse  Tillæg  til  Kon- 
kordatet, betragtede  han  dog,  som  alt  sagt,  selve  Konkor- 
datet som  sin  vigtigste  Regeringsakt  og  modtog  derfor  den 
franske  Ambassadeurs  Meddelelser  meget  ugunstig;  der  var 
kun  tvende  Ting,  som  laa  ham  paa  Hjærtet:  Forøgelsen  af 
Bispestolenes  Antal  og  Ophævelsen  af  de  Punkter  i  de 
organiske  Artikler,  som  i  Følge  hans  Opfattelse  stode  i 
Modstrid  med  Kirkens  Lære;  han  erklærede  endog,  at  selv 
om  han  fik  Medhold  i  disse  tvende  Punkter,  vilde  han  dog 
ikke  desavouere  Akten  af  1801. 

Underhandlingerne  stoppede  paa  dette  Punkt  og  bleve 
først  gjenoptagne  næste  Aar,  efter  de  hundrede  Dage,  af 
den  nye  franske  Ambassadeur,  Grev  Blacas,  og  Kardinal  Gon- 
salvi,  efter  den  sidstes  Hjemkomst  fra  Wienerkongressen.  Man 
underhandlede  i  mange  Maaneder,  og  endelig  undertegnedes 

i  Juni  1817  et  Konkordat,  der  skulde  erstatte  Konkordatet 
af  1801,  men  var  langt  mere  ufordelagtigt  end  det  gamle 
og  egentlig  kun  en  Gjentagelse  af  det,  som  var  kommet  i 
Stand  mellem  Frans  I.  og  Leo  X.  Den  nye  Aftale  inde- 
holdt, at  Bispestolenes  Antal  skulde  fordobles,  en  Bestem- 
melse, som  allerede  var  tilstrækkelig  til  at  gjøre  Overens- 
komsten upopulær.  Da  Consalvi  undertegnede  dette  Konkordat, 
som  han  havde  ladet  sig  fravriste,  dulgte  han  heller  ikke 
for  Blacas,  at  han  nærede  Bekymringer  angaaende  den  Mod- 
tagelse, det  vilde  linde  i  Frankrig.  Modtagelsen  svarede 
da  ogsaa  ganske  til  den  romerske  Statssekretærs  Forud- 
følelser; da  Indenrigsministeren  Lainé  i  November  1817 
fremlagde  Konkordatet  i  Kammeret,  rejste  der  sig  et  en- 
stemmigt Raab  af  Overraskelse  og  Misfornøjelse. 

Det  værste  var  imidlertid,  at  selve  det  Lovudkast,  der 
ordnede  Udførelsen  af  de  nye  Bestemmelser,  fremkaldte 
Protester  fra  det  romerske  Hof,  som  heri  saae  et  Angreb 
paa  sine  Rettigheder,  et  Attentat,  der  var  værre  end  Bona- 
partes organiske  Artikler.  Før  han  stemmede  over  Loven 
havde  en  Deputeret,  de  Marcellus,  ønsket  at  kjende  Pavens 
Mening,  skrev  desangaaende  til  ham  og  fik  saaledes  at  vide, 
at  Paven  holdt  paa  dens  Forkastelse.  Regeringens  Udkast 
var  saaledes  forkastet,  endog  før  det  var  kommet  til  en 
Drøftelse,  og  Ministeriet  tog  det  tilbage. 

Yderligere  Underhandlinger  udspandt  sig  nu  mellem 
Rom  og  Paris  for  at  omændre  Konkordatet  af  1817,  der 
ansaas  for  uanvendeligt;  de  vare  besværlige  nok,  vakte  megen 
Bitterhed  mellem  de  tvende  Regeringer  og  endtes  først  i 
Avgust  1819  ved  en  ny  Diplomat,  Statsraad  Portalis's 
Snildhed,  understøttet  af  nogle  Medlemmer  af  Episkopatet: 
man  vendte  simpelthen  tilbage  til  Konkordatet  af  1801,  som 
Paven  samtykkede  i  provisorisk  at  lade  bestaa,  og  som  til 
Dato  er  forblevet  Rettesnoren  for  Forholdet  mellem  Frankrig 
og  det  romerske  Hof. 

De  parlamentariske  Drøftelser  og  de  indledede  Under- 
handlinger med  Pavehoffet  havde  skærpet  Uenighederne  i 
Ministeriets  Skjød,  og  tvende  Medlemmer,  Krigs-  og  Ma- 
rineministrene, der  fulgte  Højres  Politik,  maatte  udtræde  af 
Kabinettet  efter  Decazes's  Ønske,  der  vilde  gjenoprette  dettes 
Ensartethed.  En  Rejsning,  som  forefaldt  i  Lyon  og  bragte 
tolv  skyldige  paa  Skafottet,  stod  i  en  vis  Sammenhæng  med 
disse  Ændringer.  Vi  maa  tilføje,  at  den  fratrædende  Krigs- 
minister, Hertugen  af  Feltre,  havde  gjennemført  Hærens 
Reorganisation  med  urimelig  Langsomhed  og  i  den  udprægede 
Hensigt  ikke  at  give  Fortjenesten,  men  de  royalistiske  An- 
skuelser et  uforsvarligt  Fortrin,  noget,  der  i  øvrigt  ogsaa 
fremgik  ved  Opretholdelsen  af  den  kongelige  Garde.  Paa 
Decazes's  Foranstaltning  og  trods  Hertugen  af  Richelieus 
Modstand  skilte  Ministeriet  sig  saaledes  mere  og  mere  fra 
Højre;  i  Løbet  af  samme  Aar  bleve  ogsaa  flere  Medlemmer 
af  det  doktrinære  Parti  som  Camille  Jordan,  Guizot,  Allent 
og  Maine  de  Biran  udnævnte  til  Medlemmer  af  Statsraadet, 
der  allerede  talte  Royer-Collard  og  Barante  i  sin  Midte. 

I  September  1817  foretoges  Suppleringsvalgene  til  De- 
puteretkammerets fratrædende  Femtedel.  Man  befrygtede  i 
Begyndelsen,  at  Venstre  skulde  vinde  glimrende  Fremgang; 
dets  mest  berømte  Kræfter,  La  Fayette,  Manuel  og  Benjamin 
Constant,  vare  Kandidater  i  Paris,  men  ingen  af  dem  blev 
valgt,  og  Partiet  triumferede  kun  for  saa  vidt,  som  det 
satte  tvende  af  sine  mest  maadeholdne  Medlemmer,  Benja- 
min Delessert  og  Casimir  Périer,  igjennem,  i  øvrigt  beholdt 
Ministeriet  overalt  Majoriteten. 

Yderste  Højre  var  desuagtet  ikke  tilfreds.  Udfaldet 
svarede  ikke  til  dets  Forventninger,  og  Partiet  havde  hellere 
set,  at  der  var  blevet  valgt  Republikanere  end  maadeholdne 
Royalister;  Kampen  rasede  med  større  Bitterhed  end  nogen 
Sinde  mellem  Ultraroyalisterne  og  Ministeriet,  skjønt  dette, 
Partiet  til  Behag,  søgte  at  give  hyppige  og  slaaende  Be- 
viser paa  sin  Royalisme;  Pressen  sukkede  under  Vægten  af 

de  forskjellige  Processer,  som  gave  de  berømte  Advokater 
Dupin,  Berryer  og  flere  en  forønsket  Lejlighed  til  at  glimre, 
og  disse  Processer  skaffede  blot  Bourbonerne  talrige  nye  og 
forbitrede  Fjender.  Det  gik  saa  vidt,  at  Kongen,  der  for- 
mente, at  Hertugen  af  Orleans  konspirerede  med  disse,  for- 
bed Prinserne  af  det  kongelige  Hus  at  møde  i  Pairskam- 
meret;  ban  kunde  ikke  finde  noget  bedre  Middel  til  at 
hindre  Overhovedet  for  den  yngre  kongelige  Linje  i  at  tage 
Sæde  blandt  Pairerne. 

I  næste  Samling  forelagde  Regeringen  et  Forslag  om 
Ophævelsen  af  de  extraordinære  Domstole,  som  vare  blevne 
en  Gjenstaud  for  Afsky  og  Rædsel;  fremdeles  diskuterede 
Kammeret  en  Presse-  og  en  Udskrivningslov.  Den  offentlige 
Mening  interesserede  sig  med  lidenskabelig  Iver  for  disse 
Love,  og  Partierne  rejste  atter  Hovederne;  de  beskyldte 
gj ensidig  hverandre  for  at  forlænge  den  fremmede  Okkupa- 
tion, og  de  militære,  der  hyldede  monarkiske  Anskuelser, 
troede  at  beskytte  Monarkiet  mod  slige  Bebrejdelser  ved  at 
søge  Kiv  med  Mænd,  der  gjorde  sig  til  Organ  for  den 
modsatte  Opfattelse;  saaledes  rejstes  der  Polemiker,  Kon- 
flikter, Dueller  og  hyppige  Demonstrationer,  som  blot  egnede 
sig  til  at  forstyrre  den  offentlige  Ro. 

Presseloven  tilsigtede  at  undertrykke  Avisernes  Ud- 
skejelser ;  den  begrænsede  nøjere  de  forskjellige  Forbrydelser 
og  Forseelser,  bestemte  Ansvarligheden,  Proceduren,  o.  s.  v. 
Venstre  og  Højre,  der  svigtede  Ministeriet,  vare  enige  om 
at  kræve  Pressefrihed;  Villele  hævdede,  at  man  maatte  give 
x^fkald  paa  al  Vilkaarlighed,  de  doktrinære  med  Under- 
støttelse af  Lafitte,  Casimir  Périer  og  Royer-Collard  for- 
langte Nævningeretter  i  denne  Art  Sager,  Højre  støttede 
samme  Fordring,  og  flere  af  dets  Talere  grebe  Ordet  mod 
Regeringens  Udkast,  der  skyldtes  Pasquier.  Debatten  blottede 
saaledes  den  mest  beklagelige  Uenighed,  og  man  maatte 
sønderlemme  Lovudkastet  i  flere  Dele,  hvoraf  blot  nogle 
naaede  en  Majoritet;    man  besluttede  saaledes,   at  Censuren 

over  Aviserne  skulde  opretholdes  eudnu  et  Aar,  og  at 
Presseforseelser  ikke  skulde  for  Nævninger.  I  Pairskammeret 
gik  det  endnu  værre,  den  ubegrænsede  Trykkefrihed  fandt 
her  en  veltalende  Forsvarer  i  Chateaubriand,  og  det  ende- 
lige Udfald  blev,  at  Afgj øreisen  opsattes  til  næste  Aar. 
Den  Hemsko,  man  søgte  at  paalægge  den  periodiske  Presse, 
indgav  enkelte  Mænd  den  Tanke  at  omgaa  .Loven  ved  Ud- 
givelsen af  ikkeperiodiske  Tidsskrifter ,  et  snildt  System, 
som  skaffede  de  voldsomste  Meninger  en  Mulighed  til 
ustraffet  at  komme  frem.  Saaledes  begyndte  Benjamin 
Constant,  Jay,  Étienne  og  Jouy  en  stærk  Opposition  i 
Minerva,  medens  de  ultraroyalistiske  Doktriner  tumlede 
sig  i  den  konservative,  b vor  Abbed  Lamennais  tjente  sine 
Sporer  Side  om  Side  med  Chateaubriand. 

Den  nye  Krigsminister,  Marskalk  Gouvion  Saint-Cyr 
tog  strax  ivrig  fat  paa  Reorganisationen  af  Hæren,  der  var 
bleven  saa  forsømt  under  hans  Forgænger.  Han  kom  frem 
med  en  Plan,  der  gjenindførte  Udskrivningen  som  under 
Kejserdømmet  og  til  en  vis  Grad  skabte  Ligheden  under 
Fanerne  ved  at  gjore  de  højere  Grader  tilgængelige  for 
Underofficererne;  Avancementet  forbeholdtes  dernæst  væsent- 
lig Ancienniteten.  Den  aarlige  Rekrutmasse  skulde  være 
fyrretyve  Tusende  Mand,  og  Hvervning  opretholdtes  kun  for 
de  specielle  Vaaben  og  Elitekorpsene,  ligesom  man  beholdt 
den  kongelige  Garde.  Den  aktive  Tjeneste  var  fastslaaet 
til  sex  Aar,  og  Hæren  havde  saaledes  paa  Fredsfod  en 
Styrke  af  to  Hundrede  og  fyrretyve  Tusende  Mand;  i  Krigs- 
tilfælde  kom  hertil  en  Reserve  af  de  udtjente  Soldater,  som 
skulde  staa  til  Disposition  endnu  i  fire  Aar. 

Chartet  havde  afskaffet  Udskrivningen  og  givet  Kongen 
Ret  til  alle  Udnævnelser,  og  Højre  trak  sig  ind  bag  denne 
Forskansning  og  bekæmpede  herfra  Loven;  den  fremførte, 
at  Oprettelsen  af  Reserven  vilde  føre  en  stor  Del  af  de 
kejserlige  Hære  tilbage  under  Fanerne  til  stor  Fare  for  Landet; 
men  Loven,  der  vel  blev  ændret  i  enkelte  Retninger,  gjennem- 

førtes  dog  i  sine  væsentligste  Punkter  til  Trods  for  Modstanden 
fra  yderste  Højre;  under  det  Paaskud,  at  Hæren  væsentlig 
burde  være  monarkisk,  havde  naan  segt  at  skabe  tvende  Hære 
og  tvende  Nationer;  nu  fik  man  et  virkelig  nationalt  System, 
der  vel  senere  blev  ændret  i  mere  uvæsentlige  Punkter,  men 
i  længere  end  et  halvt  Aarh undrede  udgjorde  Grundlaget  for 
Frankrigs  militære  Organisation.  Lovens  første  Resultat 
var,  at  den  æggede  Ultra'erne,  ja  Greven  af  Artois  troede 
i  den  Anledning  endog  at  maatte  rette  en  Skrivelse  til  sin 
Broder ;  han  beklagede  sig  heri  over  slig  Overbærenhed  med 
Revolutionens  Grundsætninger,  men  Ludvig  XVIH.  besvarede 
disse  Klager  med  Strænghed,  beskyttede  sine  Ministre  og 
gav  Loven  sin  Underskrift.  Behandlingen  af  Budgettet  og 
Drøftelsen  af  det  nye  Konkordat  optog  Resten  af  Samlingen 
1817—1818,  der  sluttedes  i  Maj  uden  at  have  ændret  Par- 
tiernes indbyrdes  Stilling. 

Den  25de  April,  nogle  Dage  før  Mødernes  Slutning, 
havde  Hertugen  af  Richelieu  kunnet  meddele  Kammeret,  at 
han  havde  endt  Underhandlingerne  angaaende  Gjældsfor- 
pligtelserne  til  de  fremmede  Kreditorer,  og  forlangte  i  denne 
Anledning  et  Laan  til  et  aarligt  Rentebeløb  af  sexten  Millioner; 
samtidig  ansøgte  han  om  en  yderligere  Kredit,  eventuelt 
paa  fire  og  tyve  Millioner  aarlig  i  Rente,  for  at  han  forud 
kunde  klare  Betalingen  af  de  Krigsomkostninger,  som  for- 
faldt i  1819  og  20  og  saaledes  fri  Frankrig  for  sine  For- 
pligtelser. »Fredstraktaten  af  20de  November  tilsteder,  at 
Frankrigs  militære  Okkupation  kan  ophøre  efter  tre  Aars 
Forløb;  dette  Tidspunkt  nærmer  sig,  og  ethvert  fransk 
Hjærte  banker  ved  Forventningen  om  snart  kun  at  se  det 
franske  Banner  vaje  over  Fædrelandets  Jord.« 

Samtidig  med  at  Aarets  parlamentariske  Arbejder  saa- 
ledes afsluttedes  med  disse  trøsterige  Ord,  optog  Hertugen 
af  Richelieu  virkelig  Underhandlingerne  med  Evropa  om 
Rømningen  af  det  franske  Territorium,  og  de  Forhaabninger, 
han   havde   lagt    for  Dagen,    skulde   i  Virkeligheden    snart 

realiseres.  Den  25de  Maj  forkyndte  de  allierede  Magter 
officielt,  at  der  den  paafølgende  September  vilde  blive  aabnet 
en  Pyrstekongres  i  Aachen,  at  man  her  vilde  træife  en  Af- 
gj øreise  om  Frankrigs  Øaskej,  og  at  Frankrig  vilde  komme 
til  at  deltage  i  Underhandlingerne.  Det  ultraroy  alisti  ske 
Partis  Førere  troede  her  at  finde  en  passende  Lejlighed  til 
at  komme  Ministeriet  til  Livs,  og  et  af  dets  Medlemmer, 
Baron  Vitrolles,  affattede  med  Greven  af  Artois's  Samtykke 
en  hemmelig  Note,  der  skulde  godtgjøre,  hvorledes  den 
revolutionære  Aand  drev  sine  Rænker  for  at  kunne  beherske 
Regeringsmagten,  ja  selve  Kongen;  i  Følge  Notens  Forfatter 
beherskede  Revolutionen  i  Virkeligheden  alt  lige  fra  Ludvig 
XVIII.'s  Kabinet  og  ned  til  Nationens  laveste  Klasser;  for 
at  fjærne  dens  sørgelige  Indflydelse  udkrævedes  et  Minister- 
skifte og  en  fuldstændig  Forandring  i  Regeringssystemet. 

Denne  Note  blev  overrakt  Fyrst  Orloff,  som  skulde 
tilstille  Kejseren  af  Rusland  samme,  men  han  gjorde  de 
øvrige  Magter  og  det  franske  Hof  bekjendte  med  denne 
mærkelige  Afhandling,  og  saaledes  blev  den  offentliggjort. 
Hvis  Evropa  havde  taget  denne  Note  for  gode  Varer,  vilde 
den  have  kunnet  lamme  Hertugen  af  Richelieus  Anstrængelser 
og  forhalet  Rømningen,  saaledes  som  Østerrige  og  Preussen 
tilraadede  det;  men  heldigvis  rokkede  den  ikke  Kejseren  af 
Ruslands  velvillige  Stemning;  han  havde  lovet  Hertugen  af 
Richelieu  at  gjøre  Ende  paa  Okkupationen,  han  vilde  under 
enhver  Omstændighed  holde  sit  Ord,  Hertugen  af  Wellington 
delte  denne  Stemning,  og  den  hemmelige  Skrivelse  fik  saa- 
ledes et  ynkeligt  Udfald;  Forfatteren  blev  strøgen  af  Stats- 
ministrenes Tal,  og  Sagen  medførte  ikke  yderligere  Pølger. 

Nogle  Dage  tidligere  vare  flere  Officerer  blevne  fængs- 
lede paa  den  Beskyldning  at  have  konspireret  mod  Mini- 
strene; de  hørte  samtlige  til  yderste  Højre,  og  deres 
formentlige  Fører,  General  Canuel,  hvis  Navn  ogsaa  havde 
været  indblandet  i  det  insurrektionelle  Forsøg  i  Lyon,  tog 
Flugten,   men  indstillede  sig  dog  senere  for  Dommerne.    I 

sidste  Instans  ble  ve  de  anklagede  frifundne  af  Mangel  paa 
tilstrækkelige  Beviser;  men  denne  Samraensværgelse,  som 
har  faaet  Navnet  »Sammensværgelsen  fra  Havsbredden«,  og 
som  indtraf  samtidig  med  den  hemmelige  Notes  Offentlig- 
gjørelse,  beviste  end  yderligere,  at  Ultraroyalisterne  ikke 
vege  tilbage  for  noget  Skridt  for  at  kunne  naa  deres  Maal, 
Ministeriets  Fald. 

Som  Følge  af  disse  Begivenheder,  for  hvilke  Greven  af 
Artois  ikke  var  fremmed,  indsaa  man  Nødvendigheden  af  at 
ramme  ham  i  hans  Indflydelse,  der  truede  med  at  blive 
fordærvelig.  Siden  Avgust  1814  var  han  Chef  for  Konge- 
rigets samtlige  Borgervæbninger,  men  nu  blev  denne  Post 
inddragen;  de  aarlige  Fornyelsesvalg  af  Deputeretkammerets 
Femtedel  forestode,  og  Regeringen  vilde  godtgjore  sin  faste 
Vilje  til  at  bekæmpe  Ultra'erne  paa  ethvert  Punkt;  det  vilde 
give  det  liberale  Parti  et  yderligei-e  Pant  paa  Forsoning, 
og  flere  Personer,  der  vare  indbefattede  under  Kundgjørelsen 
af  24de  Juli  1815,  fordi  de  havde  sluttet  sig  til  Napoleon 
under  de  hundrede  Dage,  bleve  benaadede  og  fik  Tilladelse 
til  at  vende  tilbage  til  Frankrig.  Greven  af  Artois  følte  en 
stærk  Harme  over  sin  Unaade;  han  var  overtydet  om,  at 
Ministrene  vilde  fratage  ham  haus  Udsigter  til  Tronen, 
fattede  fornyet  Had  til  dem  og  erklærede  sig  fra  nu  af 
ikke  blot  for  deres  Fjende,  men  endog  for  en  Fjende  af 
enhver,  der  ikke  nærede  samme  Anskuelser  som  han. 

Imidlertid  var  Kongressen  i  Aachen  aabnet.  Under- 
handlingerne toge  strax  deres  Begyndelse,  og  Landets  Røm- 
ning blev  uden  Vanskelighed  vedtagen  i  Principet.  Nogle 
Dage  senere  kunde  Ludvig  XVIII,  skrive  til  sin  Minister: 
»Jeg  har  levet  længe  nok,  siden  jeg  ved  Deres  Hjælp  har 
kunnet  se  Frankrig  befriet  og  det  franske  Flag  vaje  over 
Frankrigs  Byer.«  I  Felge  den  vedtagne  Traktat  skulde 
Okkupationshæren  have  forladt  sine  Kantonnementer  den 
30te  November;  Frankrigs  Gjældsbeløb,  saa  vidt  Omkost- 
ningerne ved  Okkupationen  og  Krigserstatningen  angik,  blev 

fastsat  til  to  Hundrede  fem  og  tresindstyve  Millioner.  Dette 
var  dog  kun  den  ene  Del  af  Kongressens  Opgave,  den  skulde 
nu  træffe  Bestemmelse  om  Frankrigs  Stilling  i  Evropa,  om 
det  skulde  optages  i  de  fire  Stormagters  Forbund.  Medens 
disse  Underhandlinger  stode  paa,  og  Richelieu  søgte  at  mod- 
arbejde enkelte  Magters  Uvilje,  besluttede  Czar  Alexander 
paa  Hertugens  indstændige  Ønske  at  tilbringe  nogle  Timer 
i  Paris  for  at  aflægge  Ludvig  XVIII,  et  Besøg.  Kongen  af 
Preussen  ledsagede  ham,  og  de  tvende  Monarker  indtraf  den 
28de  Oktober  i  Paris,  hvor  Vilhelm  III.  tilbragte  nogle  Dage, 
medens  Alexander  I.  tog  afsted  samme  Aften  efter  at  have 
dineret  i  Tuilerierne  med  den  kongelige  Familie  og  haft 
en  langvarig  Samtale  med  Kongen,  hvem  han  vilde  bevise, 
at  han  udelukkende  var  indtruffen  i  Paris  for  at  besøge 
ham;  Ludvig  XVIII,  havde  den  Trøst  at  høre  Evropas 
mægtigste  Fyrste  rose  hans  Ministre  og  det  Regeringssystem, 
de  fulgte  siden  Kundgjørelsen  af  ote  Septb.  1815. 

Samtidig  foregik  ogsaa  Valgene.  Fra  Aachen  fulgte 
Richelieu  Valgkampens  Udfald  med  en  voxende  Ængstelighed. 
»Jeg  har  Feber«,  skrev  han  til  Decazes,  »indtil  Resultatet 
bliver  bekjendt.  Hvis  uheldigvis  et  af  de  revolutionære 
Navne  kommer  ud  af  Urnen,  vil  jeg  forgjæves  benytte  de 
Argumenter,  De  giver  mig;  ingen  vil  tro  mig.«  Man  kan 
vel  forstaa,  at  han  befrygtede,  at  de  fremmede  Suveræner 
skulde  blive  foruroligede  og  træffe  Forsigtighed sanstalter 
mod  en  eventuel  ny  Revolution.  Mod  Slutningen  af  Oktober 
kjendte  han  Udfaldet  af  Valgene,  og  dette  Udfald  svarede 
ikke  til  hans  Forventninger.  Det  ultraroyalistiske  Parti  var 
ganske  vist  blevet  alvorlig  medtaget,  alle  dets  Kandidater 
vare  slaaede,  men  til  Fordel  for  det  uforsonlige  Venstre; 
General  La  Fayette  og  Manuel  vare  gaaede  sejrrig  ud  af 
Kampen  i  Departementer,  der  hidindtil  havde  været  kjendte 
for  deres  Hengivenhed  for  Kongedømmet.  Listen  over  Venstres 
Held  udviste  ogsaa  andre  betydningsfulde  Navne;   heri    laa 

dog  endnu  ikke  noget  foruroligende,  Majoriteten  var  god, 
og  Ministeriet  som  saadant  mistede  ikke  Tilliden. 

Dette  var  derimod  Tilfældet  med  Hertugen  af  Riche- 
lieu.  Disse  Valg  af  nogle  af  Venstres  Mænd  slog  ham 
med  Forvirring;  i  lang  Tid  havde  han  været  behersket  af 
Ønsket  om  at  give  Afkald  paa  Magten,  saa  snart  Frankrig 
var  befriet  for  den  fremmede  Okkupation.  Kejseren  af 
Rusland  havde  mangfoldig-e  Gange  bekæmpet  denne  Hensigt 
og  under  sit  korte  Besøg  hos  Ludvig  XVIII,  opfordret  ham 
til  at  modsætte  sig  denne  Tankes  Realisation.  Hertugen 
vidste  altsaa,  at  det  ikke  vilde  falde  ham  let  at  trække  sig 
tilbage;  men  han  havde  lovet  sig  selv  ikkun  at  forblive  i 
Ministeriet,  for  saa  vidt  det  maatte  blive  ham  muligt  at 
knytte  Regeringen  nærmere  til  Hejre  og  at  forelage  enten 
i  Ministeriet  eller  i  Lovene  saadanne  Ændringer,  han  ansaa 
for  uomgængelige  til  at  sikre  en  slig  Tilnærmelse.  Der  er 
Grund  til  at  tro,  at  hans  Beslutning  blev  ham  paatrængt 
ved  de  Samtaler,  han  havde  med  Kongressens  .Medlemmer, 
der  følte  sig  en  Smule  forskrækkede  ved  at  se  Mænd  gjen- 
indtræde  i  det  offentlige  Liv,  hvis  F'jendskab  mod  Bour- 
bonerne  var  traadt  for  Dagen  ved  mangfoldige  Lejligheder. 
Han  blev  saa  meget  desto  stærkere  paavirket  fra  denne 
Kant,  dels  fordi  deres  Betænkeligheder  stemmede  overens 
med  hans  egne  Opfattelser,  dels  fordi  han  skulde  sætte 
igjennem,  at  Frankrig  blev  optaget  i  Stormagternes  Forbund. 
Naar  alt  kom  til  alt,  talte  han  dog  den  Sag,  han  havde 
paataget  sig,  med  saa  stor  Varme,  og  den  Tillid,  han  indgød 
Evropa,  var  saa  stor,  at  han  virkelig  fyldestgjorde  det  Haab, 
Ludvig  XVIII,  satte  til  ham.  Frankrig  blev  optaget  i  Stor- 
magternes intime  Forbund,  og  ganske  vist  opretholdtes  de 
Alliancebestemmelser,  som  afsluttedes  1814  i  Chaumont 
mod  Napoleon;  men  Forudsætningen  herfor  var  dog  blot 
Udbruddet  af  en  ny  Revolution  i  Frankrig. 

Saaledes  var  Udfaldet  af  de  mindeværdige  Underhand- 
linger i  Aachen;  tre  Aar  efter  den  anden  Invasion  befriede 

Kongressen  Territoriet  og  gjengav  Frankrig  dets  Plads  og  Ind- 
flydelse i  den  evropæiske  Koncert;  Richeliou  havde  dækket 
sig  med  Hæder,  og  da  han  i  November  vendte  tilbage  til 
Paris,  maatte  den  Modtagelse,  han  fandt  fra  |alle  Sider, 
holde  ham  skadesløs  for  det  Besvær,  han  havde  udstaaet. 
Uheldigvis  vendte  han  tilbage,  forud  indtagen  mod  Decazes, 
hvem  han  gav  Skyld  for  de  moderate  Meningers  formentlige 
Nederlag,  og  med  den  Overtydelse,  at  en  Tilnærmelse  til 
Højre  var  uundgaaelig,  hvorvel  han  ikke  vilde  overgive  det 
Magtens  Tøjler.  Denne  Opfattelse  bibragte  fremdeles  Her- 
tugen den  Tanke,  at  det  ikke  blot  var  nødvendigt  at  indføre 
visse  Ændringer  i  Valgloven,  t.  Ex.  at  ombytte  den  delvise 
Fornyelse  med  en  fuldstændig  eller  at  lade  Arrondissements- 
valg  træde  i  Steden  for  Departementisvalg;  men  at  man 
ogsaa,  om  fornødent,  maatte  erstatte  Loven  med  en  hel  ny 
efter  Højres  Ønsker.  Sluttelig  begyndte  han  at  indlede 
hemmelige  Underhandlinger  med  Mændene  af  dette  Parti  for 
at  naa  en  Forstaaelse,  der  imidlertid  snart  blev  anset 
umulig  at  gjennemføre,  saa  længe  Decazes  og  hans  Venner 
forbleve  i  Ministeriet. 

Denne  Situation  fremkaldte  et  Brud  mellem  Politi- 
ministeren og  Statsraadets  Formand;  det  var  øjensynligt, 
at  en  af  de  tvende  maatte  trække  sig  tilbage.  Kichelieu, 
støttet  af  Lainé,  udgjorde  Kabinettets  Højre,  Decazes, 
Marskalk  Gouvion  Saint-Cyr,  Mole  og  Pasquier  dannede  dets 
Venstre.  Ogsaa  Decazes  nærede  den  Formening,  at  Valg- 
loven fornuftigvis  maatte  ændres;  men  han  vilde  ikke  gaa 
saa  vidt  som  til  en  fuldstændig  Omkalfatring.  Han  var 
dernæst  kun  Politiminister,  en  Post,  mange  betragtede  som 
unødvendig  og  farlig,  og  hvis  Budget  ^han  ikke  var  sikker 
paa  at  kunne  gjennemføre  i  Kammeret;  han  ønskede  derfor 
Indenrigsministeriet,  hvilket  skulde  naas  ved  en  forandret 
Besættelse  af  de  forskjellige  Ministerposter;  endelig  var  han 
saa  langt  fra  at  ville  bøje  sig  for  Højre,  at  han  tvært  imod 
mente,  at  Ministeriet  burde  støtte  sig  til  venstre  Centrum^ 

regere  efter  de  Ideer,  der  havde  faaet  Overvægten  den  5te 
September,  og  fere  som  Valgsprog  Ludvig  XVllI.'s  Ord: 
»Enhver,  der  ikke  er  mod  mig,  er  med  mig.« 

Alle  disse  Meningsforskjelligheder  kom  frem  ved  Riche- 
lieus  første  Konferencer  med  hans  Kolleger;  den  tilsigtede 
Ombytning  af  Ministerposterne  strandede,  og  Gouvion  Saint- 
Cyr  tog  derfor  Initiativet  og  foreslog  Ministeriets  Opløsning ; 
han  udtalte,  at  Richelieu  med  større  Lethed  vilde  kunne 
lede  Staten  sammen  med  et  helt  nyt  Ministerium,  og  denne 
Tanke  fandt  paa  Stedet  almindeligt  Bifald.  Richelieu  var 
af  samme  Overbevisning  og  greb  Pennen  for  at  danne  et 
Kabinet;  men  Lainés  Vægring  ved  at  blive  ene  tilbage  med 
Richelieu  og  Hertugens  faste  Vilje  ikke  at  ville  skilles  fra 
ham  bragte  ogsaa  denne  Kombination  til  at  strande,  hvad 
der  var  saa  meget  mere  beklageligt,  som  Kamrene  snart 
skulde  samles,  og  man  ikke  gjorde  sig  Illusioner  om  den 
Indflydelse,  det  svækkede  Ministerium  vilde  kunne  udøve 
over  dem.  Decazes  tilbød  da  at  trække  sig  tilbage  alene, 
og  Richelieu  gjorde  intet  Forsøg  paa  at  beholde  ham;  men 
Gouvion  Saint-Cyr  og  Pasquier  vare  overtydede  om,  at 
Ministeriet  ikke  kunde  undvære  en  Mand,  som  baade  var  i 
Besiddelse  af  Kongens  Venskab  og  en  umaadelig  Popularitet; 
de  erklærede  derfor,  at  hvis  han  trak  sig  tilbage,  vilde  de 
trække  sig  tilbage  med  ham.  Krisen  naaede  saaledes  ikke 
nogen  Afgj  øreise. 

Hertugen  af  Richelieu  blev  mere  og  mere  urolig;  af 
ganske  Hjærte  søgte  han  Midler,  som  kunde  tilfredsstille 
Højre  uden  at  give  det  en  overvejende  Indflydelse  paa  Re- 
geringen; han  havde  en  Forudanelse  om,  at  højre  Centrum 
vilde  nærme  sig  Højre,  venstre  Centrum  derimod  Venstre, 
og  at  Mellempartiet,  hvorpaa  Ministeriet  tidligere  havde 
støttet  sig,  stod  paa  Nippet  til  at  forsvinde;  han  nærede 
endelig  Mistillid  til  den  lille  Gruppe  doktrinære,  der  følte 
mere  Sympathi  for  Decazes  end  for  ham,  og  søgte  at  komme 

til  Forstaaelse  med  Greven  af  Artois,  den  virkelige  Fører 
for  Højre. 

Kamrenes  Aabning  fandt  Sted  i  Midten  af  December. 
Trontalen  indeholdt  en  Sætning,  der  kunde  udtydes  som  en 
Tilnærmelse  til  Højre:  »Jeg  gjør  Regning  paa  Deres  Bi- 
stand for  at  tilbagevise  de  farlige  Grundsætninger,  som 
under  Frihedens  Maske  angribe  Samfundsordenen,  gjennem 
Anarkiet  føre  til  den  absolute  Magt,  og  hvis  Held  alt  har 
kostet  saa  meget  Blod  og  saa  mange  Taarer.«  Dog  disse 
Ord  førte  ikke  de  misfornøjede  tilbage,  og  Udfaldet  af  de 
paafølgende  Komitévalg  viste,  at  Ministeriet  paa  Grund  af 
sin  Uenighed  ikke  mere  øvede  nogen  Indflydelse  i  Kamrene. 
Hertugen  af  Richelieu  troede  imidlertid,  at  Grev  Decazes 
var  den  egentlige  Ophavsmand  til  de  beklagelige  Resultater, 
og  Bitterhed,  Mistanke  og  Uenighed  brød  mere  og  mere 
frem  i  Ministeriets  Skjød  og  gjorde  den  fortsatte  Samvirken 
til  en  Umulighed. 

Med  den  rette  Opfattelse  af  en  konstitutionel  Konges 
Rolle  havde  Ludvig  XVIII,  vel  vogtet  sig  for  at  fremsætte 
sin  personlige  Opfattelse.  Han  ønskede  at  beholde  Decazes, 
for  hvem  han  efter  sine  egne  Ord  nærede  »et  Venskab, 
der  havde  sin  Rod  i  Ministerens  paa  én  Gang  solide  og 
elskværdige  Egenskaber«;  men  han  holdt  ogsaa  paa  Riche- 
lieu, der  havde  ydet  Landet  saa  fremragende  Tjenester,  og 
som  efter  hans  Formening  kun  kunde  afløses  af  Talleyrand, 
der  indgød  ham  den  mest  levende  Antipathi.  Kongen 
følte  derfor  en  virkelig  Sorg,  da  han  som  Følge  af  Udfaldet 
af  Komitévalgene  modtog  Hertugens  skriftlige  Demission, 
og  Lainé,  Mole,  Pasquier  og  Decazes  nogle  Timer  senere 
fulgte  Richelieus  Exempel.  Ludvig  XVIII,  skrev  da  til 
Richelieu,  at  han  paa  Grund  af  den  Forvirring,  hvori  han 
var  stedt,  ikke  kunde  give  ham  noget  endeligt  Svar,  men 
anmodede  ham  om  at  opsætte  sin  endelige  Beslutning,  til 
de  havde  haft  en  Samtale. 

I  Følge  denne  Opfordring  begav  Førsteministeren  sig 

til  Kongen,  der  ikke  lagde  noget  Dølgsmaal  paa  sin  Sorg 
over  at  skilles  fra  ham,  saa  meget  mere  som  han  i  dette 
Tilfælde  var  nødsagen  til  at  ty  til  Talleyrand;  Ludvig 
XVIII,  fremdrog  i  det  hele  alle  de  Argumenter,  som  maatte 
egne  sig  til  at  holde  Ministeren  paa  sin  Post,  og  Richelieu 
trak  sig  da  ogsaa  tilbage,  meget  vaklende  i  sin  Beslutning, 
men  uden  at  paatage  sig  nogen  bestemt  Forpligtelse,  og 
den  næste  Dag  tilstillede  ban  Kongen  et  langt  Brev,  hvori 
han  opregnede  de  Betingelser,  hvorunder  han  vilde  forblive 
ved  Roret,  eller  rettere  han  fastslog  kun  én  Betingelse;  thi 
i  Grunden  resumeredes  alle  hans  Fordringer  i  det  ene  Punkt, 
Nødvendigheden  af  paa  Stedet  at  fjærne  Decazes  ved  at 
udnævne  ham  til  Sendemand  i  Neapel  eller  St.  Petersborg 
og  indrømme  ham  otte  Dage  for  at  begive  sig  til  sin  Post. 
»Deres  Majestæt  véd,  at  jeg  baade  agter  og  holder  af  De- 
cazes; men  paa  den  ene  Side  er  han  uden  Grund  bleven 
fornærmet  af  et  Parti,  hvis  Uforsigtigheder  allerede  have 
forvoldet  saa  mange  Ulykker,  og  som  det  derfor  er  ham  en 
Umulighed  at  nærme  sig  til;  paa  den  anden  Side  derimod 
drives  han  i  en  Retning,  hvis  Doktriner  true  os  med  endnu 
større  Farer,  og  saa  længe  han  ikke  holdes  borte  fra 
Frankrig  ved  en  fremragende  Ansættelse,  ville  alle  Mænd, 
der  staa  i  Opposition  til  Ministeriet,  vedblive  at  betragte 
ham  som  Midtpunkt  for  deres  Forventninger,  og  han  vil 
saaledes,  rimeligvis  mod  sin  Vilje,  blive  en  Hindring  paa 
Ministeriets  Vej.«  Vore  Læsere  se,  at  Richelieu  i  denne 
Stund  ganske  stod  under  Højres  Paa  virkning  og  gjorde  sig 
til  Organ  for  dets  Besværinger.  Kongen  følte  en  virkelig 
Sorg  ved  Tanken  om  den  Fordring,  han  skulde  stille  til 
Decazes,  særlig  af  Hensyn  til  hans  sextenaarige  Hustru,  der 
var  svag  og  i  velsignede  Omstændigheder;  han  bad  Riche- 
lieu skaane  ham  for  denne  Sorg  og  nøjes  med,  at  Decazes 
tog  til  sine  Godser  i  Departementet  Gironde ;  men  Hertugen 
fastholdt  Decazes's  umiddelbare  Afrejse  til  Rusland  som  en. 
conditio  sine  qua  non   for  sin  Forbliven   i  Ministeriet, 

Og  Kongen  gav  efter  og  meddelte  med  Taarer  i  Øjnene  sin 
Yndling  Richelieus  haarde  Forlangende,  som  Decazes  imid- 
lertid villig  føjede  sig  efter. 

Hertugen  af  Richelieu  havde  altsaa  overtaget  det  Hverv 
at  danne  et  nyt  Kabinet;  men  han  havde  næret  for  store 
Forventninger  om  sin  Magt,  og  hans  forskjellige  Kombina- 
tioner for  at  tilvejebringe  et  Ministerium  af  Højre  og  højre 
Centrum  mislykkedes,  saa  snart  de  forskjellige  Minister- 
æmner  begyndte  at  diskutere  deres  Programmer.  Hertugen 
indgav  derfor  sin  endelige  Demission  og  tilraadede  Kongen 
at  henvende  sig  til  Marskalkerne  Macdonald  eller  Marmont, 
Navne,  som  vel  ikke  behagede  Kongen,  men  dog  viste  ham,  at 
han  ikke,  hvad  han  havde  befrygtet,  var  tvungen  til  at  ty 
til  Talleyrand;  han  raadførte  sig  med  Pasquier,  og  denne 
konfererede  atter  med  Decazes,  som  bladede  om  i  Hof- 
kalenderen og  saaledes  faldt  paa  den  Idé  at  overdrage 
Magten  til  General  Dessolles,  en  agtet  Personlighed,  der  i 
1814  havde  sluttet  sig  til  Kongen  og  senere  stadig  vist  sig 
som  Royalist  og  liberal.  Da  Kongen  havde  givet  sit  Minde, 
forberedte  Decazes  det  nye  Ministeræmne  til  den  høje  Stilling, 
man  vilde  betro  ham,  og  Dessolles  modtog  Tilbudet  og  til- 
kaldte de  Serre  og  Grev  Jaucouri.  Næppe  vare  disse  Mænd 
komne  sammen,  før  de  modtoge  Decazes  som  Indenrigs- 
minister, og  saaledes  var  det  nye  Ministerium  dannet  om 
Aftenen  den  29de  December.  Dessolles  blev  Første-  og 
Udenrigsminister,  og  af  de  øvrige  Medlemmer  fremhæve  vi 
blot  de  Serre  og  Gouvion  Saint-Cyr,  henholdsvis  som  Justits- 
og  Krigsminister.  Den  liberale  Politik  havde  endnu  engang 
vundet  Sejren. 

Saaledes  endte  det  Ministerium,  hvortil  Richelieus  Navn 
for  stedse  er  knyttet;  i  over  tre  Aar  havde  det  styret 
Frankrig,  ført  Landet  gjennem  talløse  Farer  og  lost  frygte- 
lige Hindringer.  Ministeriets  tvende  mest  mærkelige  Rege- 
ringsakter  vare,  næsten  strax  i  dets  Begyndelse,  Opløsningen 
af  det  uforlignelige  Kammer,  en  Bedrift,  som  er  knyttet  til 

Decazes's  Navn,  og  mod  Ministeriets  Slutning  Frankrigs 
Befrielse,  Hertugen  af  Richelieus  Værk.  Den  første  af  disse 
Handlinger  friede  Monarkiet  fra  Ultraroyalisternes  Aag,  den 
sidste  friede  Frankrig  fra  det  fremmede  Aag;  disse  tvende 
Handlinger  ere  Ministeriets  Æresadkomster,  og  da  Richelieu 
gav  Slip  paa  Magten  af  vidt  drevne,  men  hæderlige  Be- 
tænkeligheder, testamenterede  han  Landet  Mindet  om  sin 
brændende  Fædrelandskj ærlighed;  hans  Navn  bevarede  en 
uvisnelig  Glorie,  som  Efterverdenen  ikke  har  mindsket. 

Hans  Tilbagetrædelse  var  en  Ulykke  for  Monarkiet;  det 
havde  været  heldigst,  om  han  paa  dette  Tidspunkt  havde 
forsøgt  at  regere  med  Hejre;  man  kan  uden  Dristighed 
paastaa,  at  Forsøgetikke  vilde  være  lykkedes;  men  Decazes's 
Forsøg  vilde  da  have  haft  større  Udsigt  til  Held;  det  var 
mod  Højre,  at  det  nye  Ministerium  maatte  se  at  forsvare 
sig,  og  det  blev  Hejre,  som  lammede  dets  Kraft,  hvad  det 
ikke  saa  let  vilde  have  gjort,  naar  det  først  havde  regeret 
med  Richelieu,  og  dets  Lidenskaber  havde  besejret  denne 
Statsmands  gode  Hensigter. 

Kabinettet  DessoUes-Decazes  fremtraadte  imidlertid  med 
gode  Udsigter  til  Sejr;  det  talte  i  sin  Midte  de  Serre,  den 
bedste  Taler  i  hine  Aar,  da  den  franske  Talerstol  straalede 
i  uforlignelig  Glans.  Han  hørte  til  de  doktrinære,  dette 
Parti,  som  paa  en  vis  Maade  dannede  Venstre  i  det 
Centrum,  som  den  nye  Regering  støttede  sig  til,  og  som 
til  visse  havde  større  Adkomster  til  at  føre  Statens  Ror 
end  baade  Højre  og  Venstre:  Højre,  som  ikke  var  Ven  af 
Grundloven  og  vilde  tilintetgjere  den;  Venstre,  som  ikke 
holdt  af  Kongedømmet  og  vilde  styrte  det. 

De  Serres  Udnævnelse  og  Decazes's  Forblivelse  ved 
Magten  forpligtede  det  nye  Kabinet  til  en  energisk  Fort- 
sættelse af  den  Politik,  som  blev  indviet  ved  Opløsningen  i 
1816;  Landet,  der  havde  befrygtet  en  Svingning  over  mod 
Ultraroyalisterne,  aandede  atter  friere  op. 

IV. 

Partistillingen  under  det  nye  Ministerium.  — 
De  Serres  Holdning.  —  Pairskammerets  Uvilje 
over  for  Ministeriet.  —  Det  store  Pairsskub.  — 
Presseloven  og  Pressens  Tilstand.  —  Uenighed 
i  Ministeriet.  —  Abbed  Grégoires  Valg  og  dets 
Følger.—  Mislykkedeunderhandlinger  raedHojre. 
—  Decazes  som  Førsteminister.  —  Mordet  paa 
Hertugen  af  Berry. 

Den  Velvilje,  der  mødte  den  nye  ministerielle  Kombi- 
nation, kunde  dog  ikke  dølge  de  forestaaende  Vanskeligheder, 
og  navnlig  nærede  Indenrigsministeren,  Ministeriets  egentlige 
Fører,  ingen  Illusioner;  mere  end  nogen  af  sine  Kollegaer 
modtog  han  Beviser  paa  Højres  Had;  thi  Partiet  anklagede 
ham  uafbrudt,  fordi  han  —  efter  deres  Anskuelse  —  ved 
Kammerets  Opløsning  havde  rettet  et  Dødsstød  mod  Monar- 
kiet, og  medens  dette  Had  maatte  drive  ham  stærkere  og 
stærkere  over  mod  Venstre  og  tvinge  ham  til  at  søge  sin 
Støtte  her,  var  han  ikke  blind  for  den  farlige  Side  ved  den 
Hjælp,  han  saaledes  var  nødt  til  at  modtage.  Venstre  var 
paa  hin  Tid  ikke,  hvad  det  senere  blev:  et  samlet  Udtryk 
for  de  forskjellige  republikanske  Anskuelser;  det  bestod  af 
samtlige  Mænd,  der  havde  tjent  eller  støttet  Republikken 
under  dens  dobbelte  Form  som  Republik  og  Kejserdømme, 
saaledes  at  Partiets  Medlemmer  vel  vare  enige,  naar  der 
var  Tale  om,  hvad  man  ikke  vilde  have,  og  hvad  man  vilde 
bekæmpe,  nemlig  Bourbonernes  Dynasti,  medens  det  maatte 
gaa  i  Stykker,  saa  snart  det  positivt  skulde  føre  sit  Ideal 
ud  i  Livet;  de  vare  fremfor  alt  Fjender  af  Restaurationen, 
og  den  Hjælp,  som  de  vare  stemte  for  at  yde  en  liberal 
Politik,  var  først  og  fremmest  betinget  af  de  Udsigter, 
denne  Politik  kunde  skabe  for  deres  Lidenskaber  og  Ønsker. 
Dette  saae  Decazes  med  langt  større  Klarhed  end  hans 
Kollegaer;    fremfor    alt  nærede   han  Frygt    for    Vanskelig- 


294  I'ra  den  franske  Restaurationstid. 

heder  og  Konflikter,  der  kunde  styrke  den  ultraroy alistiske 
Opposition  ved  Bistand  fra  den  Del  af  Venstre,  hvis  Syra- 
pathi  for  Øjeblikket  syntes  vunden  for  Ministeriet;  Mini- 
steriets Politik  var  derfor  vanskelig  og  svanger  paa  Farer, 
og  den  nødvendiggjorde  lige  stor  Klogt  og  Mod;  Decazes 
og  de  Serre,  der  mere  og  mere  nærmede  sig  hinanden  i 
Opfattelse  og  Synspunkter,  besluttede  dog  at  møde  Situa- 
tionen med  Fasthed. 

Under  Debatterne  om  Ministeransvarlighedsloven  gjorde 
de  Serre  sin  Debut  som  Regeringens  Ordfører;  derpaa 
maatte  han  i  Deputeretkammeret  forsvare  Porslaget  om  en 
Nationalbelønning  til  Hertugen  af  Richelieu;  der  skulde  oprettes 
et  Pengefideikommis  paa  halvtredsindstyve  Tusende  Francs 
i  aarlig  Rente,  som  skulde  være  knyttet  til  hans  Pairsværdighed 
og  følge  den  arvelige  Ihændehaver  af  denne  Værdighed.  Vi 
have  hørt,  hvilke  overordentlige  Tjenester  Hertugen  havde 
vist  Frankrig  under  de  Forhandlinger,  som  førte  til  Landets 
Befrielse,  og  den  foreslaaede  Belønning  var  derfor  vel  for- 
tjent; men  Højre  fandt  Lejligheden  passende  til  at  indvie 
det  Oppositionssystem,  man  fremtidig  agtede  at  holde  sig 
til;  det  kom  til  en  langvarig,  ren  formel  Debat,  der  maatte 
være  ydmygende  for  Hertugens  Stolthed,  saa  meget  mere 
som  han  ikke  selv  havde  ønsket  noget,  og  sluttelig  for- 
vanskede Oppositionen  hele  det  tilsigtede  Præg  ved  at  op- 
stille en  ny  Lov,  som  udelukkede  Fideikommissets  Arvelighed. 
Hertugen  af  Richelieu  var  fattig;  men  han  vilde  ikke  under 
slige  Betingelser  modtage  Jen  simpel  Livrente;  af  Hensyn 
til  Kongen  troede  han  dog  ikke  at  burde  afslaa  Pensionen 
helt  og  holden,  men  skjænkede  Summen  til  Hospitalerne  i 
Bordeaux.  Under  disse  Debatter  havde  de  Serre  grebet 
Ordet  med  et  personligt  Held,  som  ikke  mindskedes  derved, 
at  Regeringsforslaget  faldt  igjennem;  i  øvrigt  havde  de 
Følelser,  som  besjælede  Højre,  paa  ny  lagt  sig  tydelig  for 
Dagen;    det    havde   ikke    kunnet  modstaa  Fristelsen    til   at 

lade  Vægten  af  sin  Vrede  falde  paa  Richelieu,  der  havde 
været  med  til  at  underskrive  Ordonnancen  af  5te  September. 
De  følgende  Dage  lode  disse  Følelser  træde  endnu 
skarpere  frem.  Den  Ilte  Januar  1819  fremsatte  Finans- 
ministeren, Baron  Louis,  et  Forslag  om  at  flytte  Finans- 
aarets  Begyndelse  fra  1ste  Januar  til  1ste  Juli,  en  Ændring, 
der  retfærdiggjordes  ved  Nødvendigheden  af  at  fastslaa 
regelmæssige  Budgetter,  et  Krav,  som  Grundloven  hævdede, 
men  den  bestaaende  Praxis  krænkede.  Chartet  havde  sagt, 
at  Skatterne  skulde  vedtages  aarlig;  men  da  Samlingerne 
aabnedes  i  November,  kunde  Finansloven  først  vedtages  i 
de  første  Uger  af  det  følgende  Aar;  dette  havde  atter  nød- 
vendiggjort midlertidige  Love,  som  herved  imidlertid  for- 
vandledes fra  en  Udvej  til  en  ordinær  Institution  og  derhos 
bandt  Kammeret  over  for  de  financielle  Spørgsmaal,  som  det 
ikke  tik  Tid  at  drøfte.  For  at  raade  Bod  paa  denne  Mis- 
lighed kunde  man  enten  skyde  Samlingens  Aabning  sex 
Maaneder  frem  i  Tiden,  hvad  man  ansaa  for  en  Umulighed, 
eller  man  kunde  skyde  Begyndelsen  for  Finansaaret  tilbage. 
Den  sidste  Udvej  greb  Baron  Louis,  og  der  kunde  ikke 
rejses  nogen  vægtig  Indvending  mod  hans  Forslag;  thi 
ganske  vist  blev  Kammeret  imod  Forfatningens  Ord  nød- 
saget til  for  en  enkelt  Gang  at  vedtage  Skatternes  Op- 
krævelse  for  hele  atten  Maaneder;  men  denne  forbigaaende 
Krænkelse  af  den  konstitutionelle  Lov  havde  jo  netop  til 
Maal  at  sikre  dens  fremtidige  strænge  Overholdelse.  Ud- 
valget, der  var  nedsat  til  at  prøve  Forslaget,  sluttede  sig 
hertil,  og  Venstre  viste  sig  ligeledes  tilbøjeligt  til  at  gaa 
ind  herpaa;  men  Ultra'erne  i  Højre  fattede  pludselig  en  øm 
Kjærlighed  for  den  Grundlov,  de  hidtil  saa  ofte  havde 
haanet,  og  rejste  sig  med  Voldsomhed  mod  denne  saakaldte 
Krænkelse.  ]Labourdonnaye  gjorde  sig  til  Tolk  for  deres 
Lidenskaber  og  Harme.  »Man  kan  ikke  grunde  den  offent- 
lige Frihed  paa  Tilintetgjorelsen  af  alle  Friheder,  paa  Under- 

trykkelsen  af  Nationens  Ønsker  ved  at  paavirke  Valgene,  paa 
Tilsnigelsen  af  enhver  Myndighed  eller  paa  de  mest  vil- 
kaarlige  administrative  Forholdsregler.  Man  fæstner  ikke 
Monarkiet  ved  hver  Dag  at  ofre  Kronens  Prærogativer  og 
Tronens  Sikkerhed,  ved  at  udsaa  Uro  i  Garden,  Splid  i 
Hæren  og  Uorden  i  Finanserne,  alt  for  at  beskytte  Børs- 
jobberne og  de  fremnaede  Kapitalister.« 

Efter  disse  Hentydninger  til  forskjellige  Regeringshand- 
linger  i  Løbet  af  de  tvende  sidste  Aar  sluttede  Labourdon- 
naye  med  Forlangendet  om  Forslagets  Forkastelse.  Ogsaa 
Villéle  optraadte  med  Styrke  mod  Regeringen;  han  var 
sikkerlig  en  ganske  anden  Personlighed  end  Labourdonnaye ; 
han  havde  frigjort  sig  for  sin  Lidenskabelighed  under  de 
første  Aars  parlamentariske  Kampe,  var  langt  mere  maade- 
holden  og  søgte  med  Dygtighed  at  omskabe  Højre  til  et 
stort  politisk  Parti;  men  for  at  sikre  sin  Indflydelse  var 
han  dog  ofte  nødsagen  til  at  smigre  for  dets  Lidenskaber. 
Guizot,  der  nylig  var  bleven  udnævnt  til  Direktør  under 
Indenrigsministeriet,  tilskrev  efter  Villéles  Tale  de  Serre  i 
følgende  Udtryk:  »Kjære  Ven!  De  maa  absolut  tale  i  Morgen 
og  tage  haardt  fat  paa  Labourdonnaye  og  Villéle.  Jeg  har 
i  Dag  talt  med  mange;  Alverden  er  forundret  og  med  rette. 
Man  spørger  hverandre,  om  Ministeriet  er  lamslaaet,  stumt 
og  død,  og  det  ser  virkelig  saaledes  ud.  De  maa  ikke  et 
Øjeblik  finde  Dem  i  at  faa  Skinnet  saaledes  mod  Dem. 
Uvirksomhed,  Nølen,  Tavshed  er  i  vort  Land  Døden.  Louis 
er  ikke  Mand  for  at  forsvare  sig,  De  alene  kan  det,  og  De 
maa  gjere  det.  Jeg  forsikrer  Dem,  at  Sagen  er  alvorlig. 
Betænk,  hvor  vi  styre  hen:  Vi  isolere  os  hver  Dag;  i 
Kammeret  knytte  vi  ingen  Person  til  os;  man  véd  ikke, 
hvor  hen  vi  styre,  hvor  vi  ere.  En  Regering  er  ikke  mulig 
med  sex  Personer  alene;  vi  maa  have  t3^ve,  tredive,  fyrre- 
tyve; vi  maa  gaa  fremad  i  sluttet  Trop  og  udstille  Poster 
overalt,  hvor  det  tegner  til  Angreb.  For  Guds  Skyld! 
Fald  dog  ikke  i  Søvn  paa  Ministerbænken;    det  er  absolut 

nødvendigt,  at  De  i  Morgen  er  nærværende,  at  De  tager 
Ordet,  og  naar  De  taler,  hold  Dem  saa  ikke  blot  til  Loven, 
men  tag  hele  Situationen  i  Betragtning.  Lejligheden  er  god, 
og  De  er  Mester  for  at  gribe  den.« 

Dette  mærkelige  Brev  røber  Ministeriets  hele  For- 
legenhed og  gjorde  sin  Virkning;  de  Serre  tog  Ordet  og 
besvarede  i  en  stor  Tale  med  Kraft  alle  de  mer  eller 
mindre  lidenskabelige  Indvendinger,  som  i  Løbet  af  de  sidste 
fire  Dage  havde  fundet  Gjenlyd  fra  Talerstolen ;  han  paaviste 
først  Lovens  Nødvendighed  for  Finansernes  regelmæssige 
Gang  og  svarede  derpaa  Labourdonnaye  og  de  andre,  som  i 
flere  Aars  Forløb  idelig  havde  angrebet  Chartet,  men  nu 
pludselig  havde  opkastet  sig  til  samvittighedsfulde  og  ivrige 
Forsvarere  af  samme:  »Mine  Herrer!  De  maa  tro  mig; 
paa  visse  Tegn  kan  man  gjenkjende  Forfatningens  sande 
Venner,  de  virkelig  konstitutionelle  Mænd.  Man  ser  dem 
ikke  som  nye  Farisæere  nøjes  med  en  ren  ydre  Kultus  og 
med  Forfatningen  paa  Læberne  rejse  Betænkeligheder  og 
spidsfindige  Tvistepunkter  angaaende  Stavelser,  Punktummer 
og  Komma'er,  medens  de  uden  Sky  krænke  Grundlovens 
væsentligste  Paabud,  alt  efter  som  det  stemmer  med  deres 
Lidenskaber  og  Interesser.  At  holde  af,  at  følge  Chartet 
er  at  forsvare  de  offentlige  Rettigheder,  Interesser  og  Fri- 
heder, som  Chartet  har  anerkjendt  og  garanteret;  det  er  at 
bekæmpe  alle  og  enhver,  som  vil  true  og  forurolige  disse 
Rettigheder  og  Interesser.  At  holde  af  Chartet  vil  sige  at 
finde  vore  Interessers,  vore  Rettigheders  og  Friheders  fulde 
Sikkerhed  i  Statsinstitutionernes  frie  Ordning  i  Realiteten 
og  ikke  at  søge  denne  Garanti  i  tomme  Skyggebilleder.  Mine 
Herrer!  Lad  os  holde  af  Chartet  paa  denne  Maade;  lad  os 
herved  grundfæste  den  Trone,  som  har  givet  Chartet;  lad 
Frankrig  følge  vort  Exempel  og  blive  gjennemtrængt  af 
denne  Aand,  og  i  saa  Fald  behøve  vi  ikke  at  befrygte  disse 
menederske  Soldater  eller  disse  frække  Ytringer,  man  saa 
ofte  har  truet  os  med.«     Med  samme  Varme  tilbageviste  de 

Serre  ogsaa  de  Anklatjer,  Labourdonnaye  havde  udslynget 
mod  Ministeriet;  hans  inaprovisatoriske  Veltalenhed,  der  var 
præget  af  en  syrapathetisk  Varnoe,  vakte  levende  Bifald,  og 
Loven  gik  igjennem  i  Deputeretkammeret. 

Dette  var  dog  kun  forbigaaende  ,Helci,  som  ikke  be- 
røvede Oppositionen  noget  af  dens  Styrke  og  ikke  kunde 
tæmme  den  Iver,  hvormed  Hejre  søgte  at  slutte  en  Koali- 
tion med  Venstre  og  saaledes  styrte  Ministeriet.  Angrebene 
skulde  udgaa  fra  Pairskammeret,  her  udspandt  sig  nu  de 
farligste  Rænker.  Landet  levede  under  en  Valglov,  som 
ganske  sikkert  var  mangelfuld,  men  dog  bedre  end  den  fore- 
gaaende,  som  det  uforlignelige  Kammer  skyldte  sin  Oprin- 
delse. Trods  den  Hengivenhed  Frankrig  nærede  for  denne 
Lov,  som  havde  fæstnet  den  liberale  Bevægelse,  forlangte 
Pairskammerets  royalistiske  Majoritet,  at  der  skulde  fore- 
tages Modifikationer  i  samme  mod  Kongens,  mod  Mini- 
strenes, mod  Nationens  Vilje,  som  i  Deputeretkammeret 
fandt  en  Tolk  i  Lafitte,  der  forlangte,  at  Valgloven  skulde 
opretholdes,  som  den  var,  som  Grundlaget  for  den  offentlige 
Fred  og  det  konstitutionelle  Monarki.  Pairskammeret  vedtog 
med  otte  og  halvfemsindstyve  Stemmer  mod  fem  og  halv- 
treds følgende  Andragende,  der  var  affattet  af  Marquis 
Barthélemy:  »Kongen  anmodes  underdanigst  at  forelægge 
Kamrene  en  Lov,  som  underkaster  Valgkollegiernes  Organi- 
sation de  nødvendigste  Ændringer.«  Deputeretkammeret, 
som  nu  opfordredes  til  at  udtale  sig  om  dette  Andragende, 
forkastede  det  imidlertid  med  hundrede  og  halvtredsindstyve 
Stemmer  mod  fire  og  halvfems  efter  en  glimrende  Tale  af 
de  Serre,  som  afslørede  alle  de  Kunstgreb,  hvormed  man 
haabede  at  ramme  Ministeriet  dødelig. 

Under  Debattens  Løb  udtalte  Villéle  sig  mod  Præfek- 
ternes Ret  til  at  forberede  Valglisterne;  han  nævnte 
exempelvis  Departementet  Gård,  hvor  Vælgertallet,  der  i 
Aaret  1817  kun  var  ni  Hundrede  en  og  halvfems,  i  18J8 
var  steget  til  sexten  Hundrede;    han  fik  til  Svar,    at  denne 

Forøgelse  skyldtes  tidligere  vilkaarlige  Forbigaaelser ,  og 
man  havde  herved  villet  bevise,  at  de  Vælgere,  hvem  det 
hvide  Rædselsregimente  i  1815  havde  holdt  borte  fra 
Stemmegivningen,  nu  kunde  stemme  uden  Fare;  man  be- 
rørte ogsaa  de  Snigmord,  som  samme  Aar  vare  forøvede  i 
Nimes,  umiddelbart  før  Valgene,  og  da  Villéle  herimod  ind- 
vendte, at  hvis  der  var  forefaldet  Snigmord,  maatte  man 
straffe  dem,  styrtede  de  Serre  op  paa  Talerstolen  og  er- 
klærede, at  Undertrykkelserne  havde  gjort  dette  til  en 
Umulighed ;  overalt  i  Syden  havde  Partivæsenet  frifundet 
Snigmorderne;  det  havde  været  en  Umulighed  at  faa  en 
eneste  ugunstig  Vidneforklaring,  Rædselen  slog  alle  med 
Stumhed.  Denne  Erklæring  opirrede  Ultra'erne,  og  For- 
kastelsen af  Pairskammerets  Andragende  øgede  yderligere 
deres  Harme. 

Der  var  hengaaet  en  og  tyve  Dage,  siden  Pairskam- 
merets Majoritet  havde  foretaget  sit  aggressive  Skridt;  men 
imidlertid  havde  Ministeriet  taget  en  betydningsfuld  og  klog 
Forholdsregel,  hvis  uundgaaelige  og  tvingende  Nødvendighed 
bedst  oplyses  ved  et  Brev  fra  Guizot  til  de  Serre:  »Jeg 
føler  en  dyb  Bekymring;  jeg  véd  ikke,  naar  I  ere  færdige, 
hvorledes  I  ville  blive  fær-lige;  og  hvis  I  ikke  selv  blive 
færdige,  vil  man  blive  færdig  med  eder,  uden  eder,  mod 
eder.  Den  offentlige  Mening  bliver  Dag  for  Dag  mere 
alvorlig.«  Den  6te  Marts  udnævnte  en  kongelig  Kund- 
gj øreise  tresindstyve  nye  Pairs  og  bortskyllede  ved  denne 
Masseudnævnelse  med  ét  Slag  den  fjendtlige  Majoritet  i 
Palais  Luxembourg,  i  samme  Øjeblik  som  den  troede  at 
have  gjort  det  af  med  Ministeriet  og  lagt  sit  Had  mod 
samme  for  Dagen,  dels  gjennem  Vedtagelsen  af  Adressen 
til  Kongen,  dels  ved  Forkastelsen  af  Baron  Louis's  oven  om- 
handlede Lovudkast. 

Dette  »Pairsskub«,  som  Decazes  og  de -Serre  ivrig 
havde  tilraadet,  vakte  Bestyrtelse  hos  Ultra'erne  i  begge 
Kamre  og  ved  Hoffet,  hvor  alle,  paa  Hertugerne  af  Angou- 

léme  og  Orleans  nær,  vare  opbragte  paa  Kongen.  Greven 
af  Artois  og  Hertugen  af  Berry  gave  deres  Harme  frit  Lob. 
Hertuginden  af  Angouléme  udgød  Taarer.  »Se,  det  er  Be- 
gyndelsen til  vor  Families  Ligfærd«,  udbrød  Monsieur  over 
for  sin  ældste  Søn,  Hertugen  af  Angouléme.  Og  Hertugen 
af  Berry  forglemte  sig  i  den  Grad,  at  han  udtalte  sig  i 
fornærmende  Udtryk  om  de  nye  Pairs,  af  hvilke  flere  havde 
haft  Sæde  under  de  hundrede  Dage.  Ogsaa  det  diplomatiske 
Korps  lagde  sin  Misfornøjelse  for  Dagen;  men  Landet  følte 
sig  beroliget,  Kongen  bifaldt  det  gjorte  Skridt  fuldt  ud,  og 
Højre  maatte  udsone  den  Fejl,  det  havde  begaaet  ved  ufor- 
sigtig at  prøve  paa  en  Forandring  af  Valglovene.  Det 
gamle  Regimentes  Indflydelse  i  Pairskammeret  var  saaledes 
bleven  i  hej  Grad  rystet  ved  den  nye  Aand,  man  havde 
indpodet  den  høje  Forsamling;  dette  Skridt  afo:av  ganske  vist 
ikke  nogen  bestemtGaranti,  men  det  viste  imidlertid  dog,  hvilken 
Retning  Ministeriet  tænkte  at  følge,  det  røbede  Ministeriets 
Hensigt,  og  man  kunde  sige.  at  intet  Kabinet  saa  bered- 
villig og  saa  hurtig  havde  rakt  det  liberale  Parti  Haanden. 
Det  skulde  i  øvrigt  snart  gjøre  et  nyt  Skridt  fremad  ved 
sin  Presselov,  hvis  Diskussion  spredte  den  franske  Talerstols 
Ry  vidt  og  bredt. 

Ulykken  var  imidlertid,  at  Ministeriet  ikke  var  aldeles 
ensartet  i  Meninger  og  Synspunkter;  naar  alt  kom  til  alt, 
bar  dets  Sammensætning  Spor  af  den  Hurtighed,  hvormed 
det  var  kommet  i  Stand.  Dets  Medlemmer  vare  for  største 
Delen  fremragende  Personligheder;  det  talte  saaledes  Gouvion 
Saint-Cyr,  der  nylig  havde  vist  sig  som  et  betydeligt  ad- 
ministrativt Talent,  Portal,  som  skulde  paatrykke  den  franske 
Marine  et  særligt  Præg,  Baron  Louis,  en  erfaren  Finans- 
mand, de  Serre,  denne  Periodes  bet3^deligste  Taler,  og 
endelig  Decazes,  hvis  personlige  Dygtighed,  Popularitet;  af- 
gjorte Held  og  den  kongelige  Gunst  gjorde  saa  særlig  skikket 
til  at  lede  Regeringen.  Selv  kunde  han  dog  kun  med 
absolut  Sikkerhed  støtte  sig  til  Marineministeren;  den  nomi- 

nelle  Konseilspræsident,  Marquis  Dessolles,  Krigs-  og  Finans- 
ministrene hældede  ved  deres  Naturel,  deres  Fortid  og 
Forbindelser  til  Bonapartisterne  eller  til  venste  Centrum, 
i  højere  Grad  end  Decazes  syntes  om,  og  de  Serres  nervøse 
Livlighed  knyttede  ham  efterhaanden  nærmere  til  det  Parti, 
hvor  hans  Venner,  de  doktrinære,  søgte  allierede,  og  hvor 
han  selv  drømte  om  at  finde  en  Støtte  for  en  Politik,  der 
samtidig  skulde  være  royalistisk  og  liberal. 

Skjønt  Decazes,  som  han  sagde,  vilde  gjøre  Kronen 
national  og  Frankrig  kongeligsiiidet,  fandt  han  dog,  at  hans 
Kolleger  lode  sig  drage  alt  for  langt  bort  fra  den  Vej,  han 
ønskede  at  holde  dem  paa.  Uenigheden  var  endnu  ikke 
udpræget,  den  laa  mere  i  Stillingens  egen  Natur,  end  den 
viste  sig  paa  Overfladen;  men  Decazes,  der  paa  den  ene 
Side  saae  Højre,  Faubourg  Saint-Germain  og  Prinserne  i 
Koalition  mod  sig,  og  paa  den  anden  Side  dog  ikke  mis- 
tvivlede om  at  danne  et  Mellemparti  af  de  moderate  Ele- 
menter fra  begge  Sider,  Decazes  vilde  ikke  lade  sig  bringe 
bort  fra  sin  Vej,  og  han  begyndte  at  spørge  sig  selv,  om 
der  ikke  var  Anledning  til  i  den  nærmeste  Tid  at  ændre 
Kabinettets  Sammensætning. 

Saaledes  var  Sagernes  Stilling,  nogle  Uger  efter  Mini- 
steriets Dannelse,  da  de  Serre  den  22de  Marts  forelagde 
Deputeretkammeret  de  samlede  Udkast  til  Presseloven.  Disse 
Udkast,  tre  i  Tallet,  vare  udarbejdede  af  Hertugen  af 
Broglie  og  senere  drøftede  i  en  Kommission,  bestaaende  af 
Royer-CoUard,  Guizot  og  Barante.  Deres  Bestemmelser  vare 
virkelig  liberale  og  et  stort  Land  værdige.  Det  første  Ud- 
kast opregnede  alle  de  Forbrydelser  og  Forseelser,  som  kunde 
begaas  ved  Pressens  Misbrug:  Offentlig  Opfordring  til  For- 
brydelser, offentlige  Fornærmelser  mod  Kongens  Person, 
Krænkelse  af  den  offentlige  Moral  og  gode  Sæder,  Bag- 
vaskelser og  offentlige  Fornærmelser,  foi  øvede  i  en  Tale, 
Trusler  og  oprørske  Raab,  udstedte  paa  offentlige  Steder 
eller   fremførte    i    trykte  Skrifter,    Tegninger,    Malerier   og 

Emblemer.  Det  andet  Udkast  regulerede  Procesforfølgelsen 
og  Kjendelserne:  Beslaglæggelse  kunde  kun  finde  Sted  efter 
Skriftets  Udgivelse;  Presseforbrydelserne  og  Forseelserne 
skulde  for  Kriminaldomstolene,  det  vil  sige  for  Nævningeretter, 
simple  Ærefornærmelser  for  Politiretterne.  Det  var  særlig 
denne  Udvidelse  af  Nævningeretternes  Kompetence,  som  gav 
de  foresjaaede  Love  deres  særlige  Præg.  Det  tredje  Udkast 
fritog  Bladene  for  en  forudgaaende  Avtorisation  og  Censur 
og  krævede  kun  Kavtion,  Angivelse  af  tvende  ansvarlige 
Udgivere  og  den  formelle  Deponering  hos  Politiet.  Indled- 
ningen til  disse  Love  fastslog  som  Princip,  at  Pressefor- 
brydelser  og  Forseelser  herte  ind  under  Kategorien  af 
almindelige  Forbrydelser  og  Forseelser. 

Piessen  havde  ingen  Sinde  været  underkastet  saa  libe- 
rale Bestemmelser;  i  det  følgende  Halvhundredaar  har  man 
aldrig  kunnet  formulere  bedre  til  Trods  for  de  forskjellige 
Regeringers  Bestræbelser  for  at  gjere  om  paa  dem  snart  i 
udvidende,  snart  i  indskrænkende  Retning.  Disse  Love  ere 
vedblevne  at  udgjere  det  almindelige  Grundlag,  og  Lovgiv- 
ningen maa  idelig  vende  tilbage  til  Bestemmelserne  fra 
1819,  naar  der  opkastes  Spergsmaal  om  at  fastslaa  Avisernes 
Ansvarlighed.  Pressen,  der  havde  en  Hovedinteresse  i  de 
nye  Loves  Vedtagelse,  modtog  dem  ikke  desto  mindre  med 
Uvilje:  paa  venstre  Side  under  det  Paaskud,  at  de  ikke  vare 
liberale  nok,  paa  højre,  fordi  de  vare  alt  for  liberale.  Højre 
vovede  nu  rigtignok  ikke  at  komme  frem  med  denne  egentlige 
Aarsag  til  dets  Misfornøjelse;  men  Chateaubriand,  Ultra'ernes 
veltalende  Organ,  paastod  i  et  bekjendt  Skrift,  at  naar  Lov- 
forslagene vedtoges,  vilde  Pressefriheden  ligne  den  Diskus- 
sionsfrihed,  de  kejserlige  Kamre  havde  kunnet  glæde  sig 
ved,  Beskyldninger,  som  vare  fuldstændig  uretfærdige.  De 
Indvendinger,  Aviserne  fremførte,  manglede  skjellig  Grund 
i  lige  saa  høj  Grad;  naar  Lovforslagene  saaledes  fremstilledes 
som  et  Stormløb  mod  Friheden,  som  et  Angreb  mod  Kam- 
renes sunde  Fornuft  og  Værdighed,   var  det  kun  et  Forsøg 

paa  at  skræmme  Landet,  i  Haab  om  at  Stemningen  under 
denne  Frygt  skulde  vende  sig  mod  Forslagene,  og  Ministe- 
riet saaledes  kunde  komme  til  at  lide  et  Nederlag,  der 
kunde  medføre  dets  Fald. 

Drøftelsen  aabnedes  den  Ilte  April.  Det  ministerielle 
Parti  lod  Kommissionen  høre  ilde,  fordi  den  ved  Tillægs- 
æudringer  yderligere  havde  svækket  et  Udkast,  som  allerede 
forud  var  liberalt  nok.  Dernæst  kom  Turen  til  Benjamin 
Constant,  som  nylig  var  indtraadt  i  det  offentlige  Liv;  han 
krævede  Nævn  i  alle  Sager  uden  Undtagelse  og  forkastede 
ogsaa  Straffeansvaret  for  Angreb  mod  den  offentlige  Moral, 
»fordi  »moralsk«  ikke  lader  sig  definere.«  Lainé  forlangte 
uden  Held,  at  en  særlig  Artikel  skulde  sætte  Straf  for  An- 
greb mod  Religionen;  man  nøjedes  med  at  indskyde  Ordene 
»og  religiøse«  mellem  »offentlige«  og  »Moral«;  han  havde 
ogsaa  kunnet  ønske,  at  den  parlamentariske  Ansvarsfrihed 
udstraktes  til  Skrifter,  der  offentliggjordes  af  Pairs  eller 
Deputerede,  men  kunde  ikke  gjennemføre  denne  Ændring, 
og  lige  saa  ringe  Held  havde  Manuel  med  en  Ændring,  som 
krævede  et  tilsvarende  Privilegium  for  Petitioner. 

De  Serre  forsvarede  i  Regeringens  Navn  Lovudkastene 
og  bar  næsten  hele  Diskussionens  Byrde  med  en  Veltalenhed, 
der  sjæ4den  er  bleven  naaet,  aldrig  overgaaet;  hans  nervøse, 
pathetiske  Talent  kom  her  til  sin  fulde  Ret  og  havde  aldrig 
glimret  med  saa  stor  Glans.  Under  disse  store  Debatter 
lod  han  sig  forlede  til  den  Ytring,  at  Majoriteten  i  Frank- 
rigs lovgivende  Forsamlinger  altid  havde  været  velsindet, 
og  da  han  blev  afbrudt  af  Labourdonnaye :  »Hvad  for  noget! 
ogsaa  i  Konventet?«  gjensvarede  han:  »ja,  hvis  Konventet 
ikke  havde  maattet  stemme  under  Rædsel  for  Dolkene,  vilde 
Frankrig  aldrig  være  kommet  til  at  beklage  den  mest  ræd- 
selsfulde Forbrydelse.«  Disse  strængt  taget  nøjagtige,  men  fra 
et  politisk  Standpunkt  vistnok  ilde  anbragte  Ytringer  opirrede 
Højre;  de  bleve  snart  forvanskede  og  maatte  afgive  Grund- 
laget  for   den  Anklage,    som   Partiets  Aviser    rettede    mod 

de  Serre,  at  han  havde  opkastet  sig  til  Talsmand  for  den 
kongemorderiske  Forsamling. 

Den  2Jde  April  vedtoges  det  første  Lovudkast  med 
143  Stemmer  mod  58.  Drøftelsen  af  andet  Udkast,  der 
drejede  sig  om  Nævningeretters  Anvendelse  i  disse  Sager, 
begyndte  næste  Dag,  og  Loven  blev  navnlig  bekæmpet  af  de 
Heste  Deputerede,  som  hørte  til  Embedsklassen,  og  som  nødig 
saae  Politiretternes  Kompetence  formindsket.  De  Serre  for- 
svarede denne  Bestemmelse,  og  Begrebet  »Bagvaskelse«,  som 
her  første  Gang  blev  indført  i  den  franske  Lovgivning,  blev 
fastslaaet  efter  en  Debat,  der  udspandt  sig  mellem  Justits- 
ministeren og  Rover- Collard  angaaende  en  Ændring,  hvori 
sidstnævnte  krævede  Ret  til  at  bagvaske  Embedsmænd,  hvad 
dog  forkastedes;  andet  Udkast  blev  dernæst  vedtaget  den 
30te  April,  og  det  tredje  den  ote  Maj.  Efter  en  Drøftelse, 
der  ikke  frembød  noget  af  Interesse,  tiltraadte  Pairskammeret 
Deputeretkammerets  Afstemninger,  og  Frankrig  havde  saa- 
ledes  faaet  en  god  og  tydelig  Presselov.  Uden  at  afvente 
Lovenes  Vedtagelse  havde  Ministeriet  allerede  ophævet 
Censuren. 

Der  fremkom  strax  et  stort  Antal  nye  Aviser,  og  de 
alt  existerende  udvidede  sig;  vi  skulle  anføre  nogle  enkelte, 
der  den  Gang  nød  eller  hurtig  vandt  en  mere  almindelig 
Yndest:  le  Constitutionnel,  I'Indépendant,  Gazette  de  France, 
Journal  des  Debats,  Moniteur,  Journal  de  Paris,  Minerve, 
le  Conservateur,  Bibliothéque  historique.  Blandt  de  talrige 
Skribenter,  som  i  disse  Tidender  og  Tidsskrifter  tjente  deres 
Partis  Interesser,  kunne  vi  nævne  Chateaubriand,  Benjamin 
Constant,  Paul  Louis  Courrier,  Saint- Simon,  Étienne,  Jay, 
Tissot,  Augustin  Thierry,  Comte,  Michaud,  Lamennais, 
Guizot,  Villemain,  Réamsat,  Sacy  og  m.  fl.  Ved  Hjælp  af 
disse  glimrende  Penne  udfægtede  Partierne  deres  Kampe; 
gjennem  dem  uddannedes  den  offentlige  Mening,  og  saaledes 
vandt  Pressen  lidt  efter  lidt  almindelig  Indflydelse. 

Efterhaanden    som    Pressen    forgiftede    Lidenskaberne, 

bleve  ogsaa  deres  Bølgegang  i  Kamrene  mere  og  mere 
voldsom;  der  indløb  en  Del  Petitioner,  som  krævede  Til- 
bagekaldelse af  de  landsforviste  og  saaledes  gave  Anledning 
til  en  længere  Debat.  Ordføreren  forlangte,  at  disse  Bøn- 
skrifter skulde  tilbagevises  for  at  standse  en  Bevægelse,  der 
truede  med  at  brede  sig,  og  de  Serre,  som  tog  Ordet  efter 
ham,  hævdede,  at  disse  Bønskrifter  havde  et  fælles  Udspring 
og  kun  vare  en  Partimanøvre;  under  Bifaldsraab  fra  Højre 
drog  han  i  store  Træk  Grænserne  for  den  kongelige  Naade: 
»Over  for  Kongemorderne  kan  der  altsaa  aldrig  være  Tale 
derom,  medens  de  Individer,  som  ere  forviste  paa  Tid, 
ganske  maa  henholde  sig  til  den  kongelige  Naade.«  Bon- 
skrifterne  bleve  næsten  enstemmig  tilbageviste.  Under  De- 
batten havde  en  royalistisk  Deputeret  erklæret,  at  der  i 
Paris  existerede  en  ledende  Komite,  som  ophidsede  Departe- 
menterne til  at  indsende  disse  Petitioner,  Royer-Collard  be- 
kræftede denne  Anklage,  og  Benjamin  Constant  forsvarede 
kun  svagt  sit  Parti  mod  denne  Sigtelse. 

Resten  af  Samlingen  optoges  af  financielle  Spørgsmaal, 
Regnskaberne  for  Aarene  1815—17  godkjendtes,  og  Finans- 
loven for  1819  vedtoges.  Indenrigsministeriets,  Krigs-  og 
Marineministeriernes  Budgetter  forøgedes  betydelig,  og  der 
udspandt  sig  store  Debatter  om  forskjeilige  Punkter;  men 
de  fortjene  ikke  nogen  videre  Omtale,  thi  det  var  overalt 
ene  Partiinteresserne,  som  gjorde  sig  gjældende.  De  Talere, 
som  ved  Siden  af  Baron  Louis  mest  toge  Ordet  og  i  Re- 
gelen for  at  bekæmpe  ham,  vare  Villéle  og  Casimir  Périer, 
der  havde  gjort  de  financielle  Spørgsmaal  til  deres  Specialitet. 

Under  den  tilendebragte  Session  havde  Ministeriet  siddet 
i  uafbrudt  Held;  alle  dets  Forslag  vare  gaaede  igjennem, 
Modpartiets  vare  forkastede ;  men  denne  fra  et  parlamentarisk 
Synspunkt  saa  glimrende  Situation  skyldtes  væsentlig  den 
Indflydelse,  de  Serre  øvede  over  Kammeret,  og  Alinisteriets 
mere  skarptsynede  Medlemmer  vare  ikke  blinde  for  Situa- 
tionens Farer. 

Perst  og  fremmest  var  her  den  Uenighed,  som  herskede 
i  Ministeriets  Skjød  og  mere  og  mere  skærpedes ;  den  havde 
medført  det  besynderlige  Resultat,  at  Decazes  indledede 
Underhandlinger  for  at  drage  Højre  over  til  sig,  medens 
adskillige  af  hans  Kolleger  gjorde  tilsvarende  Skridt  hos 
Venstre,  en  Modsigelse,  som  gav  Ministeriet  et  holdnings- 
løst Præg;  Underhandlingerne  førte  i  øvrigt  ikke  til  noget 
Resultat,  da  begge  Partier  nok  vilde  vinde  Ministrene,  men 
ikke  lade  sig  vinde  af  dem. 

Hertil  kom  Pressens  Fjendtlighed,  som  voxede  Dag  for 
Dag  og  forgiftede  de  mest  dagligdagse  Begivenheder.  Endelig 
forværredes  Stillingen  yderligere  ved  den  kongelige  Families 
Uvilje;  trods  Kongens  Vilje  traadte  Prinserne  mere  og  mere 
decideret  op  mod  Ministeriet,  ophidsede  af  Greven  af  Artois 
og  hans  Venner,  som  kun  saae  Misdædere  i  Decazes's  Parti 
og  søgte  at  fravende  dem  Kongens  Gunst.  Denne  sørgelige 
Antagonisme  fandt  Gjenlyd  i  Hæren,  hvor  den  kom  frem 
ved  Sammenstød  og  Dueller  imellem  Linjetropperne  og 
Garden,  mellem  de  gamle  og  de  nye  Officerer.  Samtidig 
begyndte  ogsaa  de  hemmelige  Selskaber  at  danne  sig;  de 
ventede  kun  deres  Ideers  Sejr  af  et  Dynastiskifte  og  gik 
saa  vidt,  at  de  endog  tilbøde  Kongen  af  Hollands  Søn,  Prinsen 
af  Oranien  Kronen. 

Der  var  heller  ingen  Mangel  paa  ydre  Vanskeligheder, 
da  den  hellige  Alliances  Regeringer  med  Mistillid  fulgte  den 
politiske  Udvikling  i  Frankrig.  Havde  Nævningerne  ikke 
nylig  frikjendt  tvende  Individer,  som  havde  gjort  sig  skyldige 
i  et  Mordattentat  paa  Hertugen  af  Wellington?  Pressens 
Dristighed  og  Demokratiets  Anstrængelser  fandt  Efterlignere 
i  Italien,  England,  Spanien,  men  især  i  Tyskland,  hvor 
Fyrsterne  i  Avgust  1819  samledes  i  Karlsbad  og  traf  de 
strængeste  Forholdsregler  mod  Konspiratorerne.  De  franske 
liberale  spurgte  hverandre,  om  denne  indledede  Reaktion 
ikke  ogsaa  vilde  finde  et  Tilsvar  i  Paris,  om  ikke  Mini- 
steriet vilde  tage  Del  heri,  og  de  mest  voldsomme  begyndte 

at  angribe  Ministeriet   ved  at  tillægge  det  Hensigter,    som 
laa  langt  fra  dets  Tanker. 

Gjeunem  slige  Vanskeligheder  skulde  Ministeriet  altsaa 
st3Te  sin  Kaas,  Hvad  forslog  her  MedleoQmernes  gode  Ry 
og  korrekte  Holdning  eller  de  Forbedringer  og  Reformer, 
som  lidt  efter  lidt  indførtes  i  Administrationens  Grene?  Man 
var  altid  prisgiven  Tilfældighederne.  Kamrets  delvise  For- 
nyelse hvert  Aar  prisgav  Landet  til  en  uophørlig  Valgagi- 
tation, der  gav  Regeringens  Modstandere  en  forønsket  Lej- 
lighed til  idelig  at  mønstre  deres  Styrke.  Tidspunktet  for 
den  aarlige  Fornyelse  nærmede  sig  igjen,  Valgdagen  var 
berammet  til  den  14de  September,  og  Partierne  rustede  sig 
med  en  feberagtig  Iver.  Venstre  fremsatte  ved  sin  Komite 
i  Paris  en  Række  Kandidater,  hvis  blotte  Navn  havde  en 
rædselsfuld  betydende  Klang;  det  var  lutter  uforsonlige 
Fjender  af  Bourbonerne.  Ultra'erne,  som  særlig  ledede 
Valgforberedelserne  blandt  Royalisterne,  udtalte  sig  mod 
alle  ministerielle  Kandidater;  i  Mangel  af  en  Mand  af  deres 
eget  Parti  lød  Ordren  paa  hellere  at  vælge  en  revolutionær 
end  en  moderat. 

Valgene  fandt  Sted;  Højre  havde  kun  kunnet  sætte  fem 
af  deres  igjennem;  Ministeriet  talte  en  Snes,  og  henved 
tredive  herte  til  Venstre;  men  blandt  disse  Deputerede  var 
en  enkelt,  hvis  Navn  alene  karakteriserede  Situationen: 
Orégoire,  den  forhenværende  konstitutionelle  Biskop  af  Blois, 
der  i  Konventet  havde  været  Førstemand  til  at  kræve 
Kongedømmets  Afskaffelse  og  med  yderste  Voldsomhed 
havde  bifaldet  Kongens  Død,  som  han  dog  hændelsesvis  var 
bleven  hindret  i  at  stemme  for*  Pariserkomiteen  havde 
præsenteret  ham  til  Valg  i  Isére;  men  hans  Valg  var  kun 
blevet  muligt  ved  Ultra'erne,  som  foretrak  en  jakobinsk  for 
en  ministeriel  Kandidat.  Dette  Valg  var  derhos  en  ligefrem 
Fornærmelse  mod  Kongen;  medens  Ultra^erne  søgte  at  vælte 
Ansvaret  herfor  over  paa  den  Politik,  Decazes  havde  fulgt 
efter  at  være   naaet   til  Magten,    og    saaledes    hævnede  sig 

over  Opløsningeu  af  det  uforlignelige  Kammer,  den  Sorg, 
de  endnu  ikke  havde  forvundet,  kastede  Kongen,  der  vidste 
bedre  Besked,  Skylden  udelukkende  paa  Ultra'erne.  »Broder,« 
sagde  Greven  af  Artois,  »De  ser  nu,  hvor  man  fører  Dem 
hen!«  —  »Ja,  Broder!«  svarede  han,  »jeg  forudser  det  nok.« 
Meningen  med  dette  Svar  kan  ikke  være  tvivlsomt,  naar 
man  sammenknytter  det  med  en  Passus  i  et  Brev,  han 
samme  Dag  skrev  til  Docazes:  »Det  er  min  Trøst,  at  Hi- 
storien, der  i  Længden  ikke  smigrer  nogen  Person,  vil  for- 
tælle, hvem  vi  skylde  et  sligt  Valg.« 

Den  Dag,  Ludvig  XVIIL  forudsagde,  er  kommen; 
den  upartiske  Historie  har  dømt,  at  vel  var  det  en  util- 
givelig Fejl,  naar  Venstre  forkastede  den  frisindede  Politik, 
Monarkiet  tilbed,  og  besvarede  Tilbudet  med  en  systematisk, 
skaanselsløs  Opposition;  men  at  det  var  en  ikke  lige  saa 
uundskyldelig  Fejl,  naar  en  Del  af  Royalisterne  under- 
støttede disse  Planer  af  Had  til  den  maadeholdne  Politik, 
Decazes  søgte  at  skaffe  Magten;  den  sidste  Politik  vilde 
have  frelst  Monarkiet,  den  første  tilintetgjorde  det. 

Valget  i  Isére  var  imidlertid  en  Advarsel,  Regeringen 
ikke  kunde  undlade  at  tage  Hensyn  til;  man  maatte  for 
enhver  Pris  standse  Venstres  Fremvæxt  og  truende  Overvægt 
i  Kammeret.  Den  Tanke,  nogle  af  Ministrene  nærede  en 
hemmelig  Forkj ærlighed  tor,  en  Retorm  i  Valgloven,  syntes 
det  bedste  Middel  til  at  bøde  paa  Ondet;  denne  Tanke 
fandt  Tilslutning  hos  Ministrene  Decazes,  de  Serre  og  Portal 
og  samlede  ligeledes  den  lille  Gruppe  doktrinære,  der  bleve 
raadspurgte  om  dens  Hensigtsmæssighed.  Den  tilsigtede 
Reform  gik  ud  paa  Ophævelsen  af  den  delvise  Fornyelse; 
Deputeretkammeret  skulde  fremtidig  vælges  for  syv  Aar  og 
efter  denne  Tid  fuldstændig  fornyes.  Der  skulde  atter  ind- 
føres middelbare  Valg;  Arrondissements- Vælgerne  skulde 
være  mindst  tredive  Aar  og  betale  to  Hundrede  Francs  i 
Skat,  Valgmændene  skulde  betale  fire  Hundrede  og  de  Depu- 
terede sex  Hundrede  Francs  i  direkte  Skat. 

Det  var,  som  man  vel  ser,  lige  det  modsatte  af  Loven 
af  1817,  og  det  synes  at  have  været  klogere,  om  Decazes 
havde  trukket  sig  tilbage,  siden  den  Valglov,  der  var  hans 
Værk,  havde  slaaet  fejl,  og  han  selv  var  nodsagen  til  at 
søge  dens  Modifikation.  Han  fattede  ogsaa  til  fulde  det 
modsigende  i  sin  Opførsel  og  betænkte  sig  paa  at  tage 
Ansvaret  for  disse  store  Ændringer;  han  forsøgte  at  bevæge 
Hertugen  af  Richelieu  til  atter  at  tage  Styret;  men  Hertugen 
vægrede  sig  herved,  og  Kabinettet  var  heller  ikke  heldigere, 
da  det  forsøgte  at  komme  til  en  Forstaaelse  med  Villéle 
og  saaledes  vinde  de  Royalister,  som  lode  sig  inspirere  af 
denne  Statsmand.  Villéle  erklærede,  at  han  ikke  vilde 
bestemme  sig,  før  han  havde  raadført  sig  med  sin  Ven 
Corbiére,  der  den  Gang  opholdt  sig  i  Bretagne,  og  han 
rejste  virkelig  afsted  for  at  raadføre  sig  med  ham.  Højre 
havde  imidlertid  faaet  Nys  om,  hvad  der  gik  for  sig,  og 
formulerede  i  Villéles  Fraværelse  et  Program,  som  indeholdt 
Minimum  af  de  Betingelser,  hvorunder  det  vilde  stille  sig 
til  hans  Raadighed.  Det  kunde  imidlertid  ikke  komme  til 
Enighed  om  dette  Program;  men  Decazes,  som  ikke  vilde 
indrømme  Højre  Magten,  troede  dog  at  kunne  holde  det  i 
Tømme  ved  Beviser  paa  sin  Velvilje;  »Selskabet  for  Pres- 
sens Venner«,  der  truede  med  at  blive  et  Centrum  for 
Konspirationen,  blev  opløst,  og  Mairen  i  Brest,  der  havde 
taalt,  at  Biskoppen  af  Quimper  blev  fornærmet,   blev  afsat. 

Disse  Forholdsregler  æggede  uheldigvis  blot  Venstre 
uden  at  vinde  Højre,  saa  meget  mere  som  samtidig  flere 
landsforviste  bleve  kaldte  tilbage,  og  syv  Pairs  fra  de 
hundrede  Dage,  de  eneste,  der  ikke  vare  gjenindsatte  i  deres 
Rettigheder,  bleve  bemyndigede  til  at  indtage  deres  Sæder 
i  Pairskammeret.  Ultra'erne  nægtede  at  støtte  et  Mini- 
sterium, der  ikke  var  fuldkommen  for  dem,  og  som  det 
beskyldte  fov  at  begunstige  revolutionære  Rænker, 

Man  maatte  imidlertid  tage  en  Bestemmelse  angaaende 
Valgreformen,    og    da    Spørgsmaalet    formelt    blev    rejst   i 

Statsraadet,  brod  Uenigheden  løs;  Udenrigsministeren  Des- 
solles,  Krigsministeren  Saint-Cyr  og  Finansministeren  Louis 
indgave,  som  man  havde  ventet,  deres  Demission,  denne 
blev  modtagen,  og  de  fratrædende  Ministre  afløstes  af  Pas- 
quier,  der  allerede  havde  været  Justitsminister  under  Riche- 
lieu,  General  La  Tour-Maubourg  o^  Roy,  en  fuldendt  For- 
retningsmand af  de  mest  liberale  Anskuelser.  Paa  Kongens 
Opfordring  indtog  Decazes  Forsædet  i  Ministeriet 

Det  var  en  Fejltagelse  af  Ludvig  XVIIL  og  den  Stats- 
mand, der  nu  stod  i  Spidsen  for  Styret,  naar  de  troede,  at 
det  saaledes  modificerede  Kabinet  kunde  eve  nogen  Ind- 
flydelse paa  Højre.  Ingen  af  de  nye  Ministre  kunde  haabe 
at  vinde  større  Tilslutning  fra  denne  Kant  end  de  fra- 
trædende; omvendt  fuldbyrdede  denne  Fratrædelse  Bruddet 
med  Venstre,  og  Ministeriet  var  saaledes  mere  end  nogen 
Sinde  tidligere  udsat  for  at  se  Majoriteten  pludselig  svigte. 
Rigtignok  nærede  Decazes  endnu  det  Haab  inden  kort  Tids 
Forløb  at  kunne  ændre  disse  Stemninger;  for  at  kunne 
arbejde  med  mere  Frihed  og  uden  at  komme  i  Modsigelse 
med-  sin  Fortid  vilde  han  først  løse  Spørgsmaalet  om  de 
landsforviste  og  lod  Kongen  underskrive  en  Kundgjerelse, 
der  aabnede  Døren  for  alle  landsforviste  paa  Kongemorderne 
nær,  som  jo  vare  forviste  for  stedse. 

Samlingen  aabnedes  den  27de  November  1819  med  en 
Trontale,  der  berørte  den  kongelige  Naadesakt,  fremhævede 
den  herskende  Uro  i  Sindene  og  fremdrog  Nødvendigheden 
af  Forandringer  i  Valgloven. 

Grégoire  var  ikke  tilstede,  han  var  ikke  bleven  tilsagt. 
Den  almindelige  Mening  gik  ud  paa,  at  hans  Valg  ikke 
vilde  blive  godkjendt,  ikke  blot  paa  Grund  af  hans  Fortid, 
men  ogsaa  af  Hensyn  til  de  grove  Uregelmæssigheder,  som 
vare  forbundne  med  Valget.  Selve  Venstre,  der  nu  fattede, 
hvilken  Fejl  Vælgerne  i  Isére  eller  rettere  den  ledende  Valg- 
komite havde  gjort  sig  skyldig  i,  var  stemt  for  enhver 
Kombination,  som  kunde  fjærne  Grégoire,  naar  man  blot  ikke 

fremdrog  hans  Fortid  eller  gjorde  hans  Udelukkelse  afhængig 
af  hans  Stemmegivning  i  Konventet.  Nogle  af  Venstres 
Medlemmer  sogte  endog,  men  forgjæves,  at  formaa  ham  til 
en  frivillig  Demission.  Højre  havde  derimod  allerede  be- 
sluttet at  annuleie  Valget.  Den  Bte  December  skulde 
Kammeret  udtale  sig  om  dette  Spørgsmaal.  I  Begyndelsen 
forlangte  man  kun  Valgets  Annulation  af  formelle  Grunde, 
Hensynet  til  de  begaaede  Uregelmæssigheder.  »Der  gives 
dog  ogsaa  en  anden  Grund«,  udbrod  pludselig  Lainé,  »den 
valgtes  egen  Uværdighed.«  Da  Sporgsmaalet  saaledes  engang 
var  rejst,  brøde  Lidenskaberne  løs,  der  rejste  sig  en  voldsom 
Larm,  Modet  suspenderedes,  aabnedes  atter,  og  forst  efter 
en  lang  lidenskabelig  Debat,  under  hvilken  Labourdonnaye, 
Manuel,  Corbiére  og  Courvoisier  toge  Ordet,  blev  Udelukkelsen 
vedtagen.  Saaledes  vendte  Biskop  Grégoire  atter  tilbage  til 
det  Mørke,  han  aldrig  burde  have  forladt,  efter  forst  at 
have  givet  Anledning  til  en  af  de  mest  upolitiske  og  vold- 
somste Demonstrationer  mod  Bourbonerne. 

Kammeret  skulde  dernæst  behandle  det  ministerielle 
Forlangende  om  en  midlertidig  Bevilling  for  sex  Maaneder, 
til  Budgettet  kunde  blive  vedtaget.  I  de  private  Højremøder, 
hvor  man  diskuterede  den  Modtagelse,  det  ministerielle  For- 
langende skulde  møde,  var  Ultra'ernes  Voldsomhed  saa  stor, 
at  Villéle  forfærdedes  derover.  Han  havde  altid  over  for 
sine  Venner  støttet  Nødvendigheden  af  at  bevillige  Rege- 
ringen de  Summer,  som  vare  nødvendige  til  Statsstyreisen; 
hans  Fasthed  indbragte  ham  nu  uvillige  Kommentarer  fra 
Labourdonnayes  Side,  som  endog  drog  hans  Royalisme  i 
Tvivl;  Villéle  besvarede  dette  med  Foragt  og  fik  sine 
Venner  til  at  stemme  for  den  midlertidige  Bevilling,  som 
da  ogsaa  gik  igjennem  med  stor  Majoritet  trods  Venstres 
Modstand,  hvis  Rækker  styrkedes  noget  ved  enkelte  Ultra'ers 
Tilslutning, 

Man  skulde  nu  tage  fat  paa  Valgreformen  og  de  Senes 
Lovforslag;   men  Decazes   nølede.     En   skæbnesvanger  Om- 

stændighed  kom  til;  de  Serre,  der  alene  med  Held  havde 
kunnet  støtte  Reformen,  var  Wven  ramt  af  et  Brystonde 
og  maatte  efter  Lægernes  Raad  tilbringe  Vinteren  i  Nizza. 
Decazes  maatte  nu  spørge  sig  selv,  om  Ministeriet  uden 
hans  mægtige  Veltalenhed  turde  haabe  at  faa  Kammeret  til 
at  gaa  ind  paa  sit  Lovudkast,  som  Højre  modtog  med 
Kulde,  fordi  det  ikke  saae  alle  sine  Ønsker  realiserede,  som 
Venstre  forkastede,  fordi  det  kun  brød  sig  om  at  øge  Re- 
geringens Forlegenbeder  og  drage  Fordel  deraf,  og  som  kun 
havde  fundet  Bifald  hos  de  doktrinære.  Decazes's  Betænke- 
ligheder fandt  altsaa  sin  Forklaring  i  hans  Frygt  for  et 
Nederlag.  I  Steden  for  at  paaskynde  Diskussionen  gik  alle 
hans  Bestræbelser  nu  ud  paa  at  forhale  dens  Begj^ndelse, 
til  han  kunde  faa  dannet  en  Majoritet,  som  var  gunstig 
stemt  for  disse  Forsøg,  der  skulde  tilvejebringe  en  Kammer- 
majoritet, som  vilde  skytte  baade  Chartet  og  Bourbonerne. 
Imidlertid  søgte  han  vexelvis  en  Støtte  hos  Højre  og  venstre 
Centrum  og  underhandlede  med  Villéle  og  Royer-Collard. 
Alle  disse  Debatter  og  Underhandlinger  stode  paa  hele  sex 
Uger,  og  imidlertid  spredtes  en  dyb  Forvirring  fra  Kammeret 
lil  hele  Landet,  medens  Venstres  uforsonlige  Iver  voxede, 
og  hele  Højres  Had  var  sluppet  les  mod  Decazes,  der  daglig 
saae  sig  angreben  med  yderste  Voldsomhed  i  Greven  af 
Artois's  Aviser. 

Datoen  for  den  store  Debat  var  endnu  ikke  berammet, 
da  der  indtraf  en  af  disse  dramatiske  Begivenheder,  som 
afgjøre  et  Lands  og  et  Dynastis  Skæbne,  en  Begivenhed, 
der  var  saa  meget  mere  frygtelig,  som  den  kom  uventet  og 
forspildte  de  overordentlige  Anstrængelser  fra  alle  de  libe- 
rale Mænd,  der  efterhaanden  havde  skaret  sig  om  Tronen. 
Den  13de  Februar  1820  blev  Hertugen  af  Berry  snigmyrdet 

af  Louvel. 

•  (Fortsættes). 


Hertuginden  af  Marlborough. 

(Forts.) 


II. 

Uprøret  i  1688  syntes  at  skulle  tilfredsstille  Lady 
Churchill;  hendes  Ideer  sejrede,  og  hendes  Mand  blev  til 
Belønning  for  sine  Tjenester  udnævnt  til  Greve  af  Mari- 
borough, Gehejmeraad  og  kongelig  Kammerherre;  men  det 
gode  Forhold  imellem  de  kongelige  Søstre  skulde  ikke  blive 
af  lang  Varighed,  og  den  enes  Yndling  kunde  ikke  undgaa 
den  andens  Mishag.  Dronning  Marie  besad  Fortrin  og 
Dyder,  der  gjorde  hende  yndet  af  Folket,  men  hun  manglede 
aldeles  Hjærte,  hun  havde  været  en  slet  Datter,  og  hun 
blev  en  slet  Søster.  I  Steden  for  at  være  Prinsesse  Anna 
taknemmelig,  fordi  hun  havde  givet  Afkald  paa  Tronen, 
nærede  hun  Mistillid  til  hende  og  vilde  holde  hende  i  et 
afhængigt  Forhold.  Anna  fandt,  at  hun  burde  holdes 
skadesløs  for  sit  Offer  i  Penge;  men  da  hun  kjendte  Vil- 
helms despotiske  Karakter  og  vidste,  hvor  fuldstændig  Marie 
rettede  sig  efter  ham,  ønskede  hun  kun  at  være  afhængig 
af  Parlamentet  og  lade  sine  Indtægter  fastsætte  af  Under- 
huset. Deraf  opstod  mange  ubehagelige  Stridigheder;  en 
Aften  var  der  et  stort  Skjænderi  mellem  Søstrene:  »Hvad 
skal  alt  dette  forestille?«  spurgte  Dronningen.  — »Det  skal 
forestille,  at  mine  Venner  bestræbe    sig   for   at  ordne  min 

Stilling.«  —  »Ja  saa!  Og  maa  jeg  spørge,  Madame,  hvilke 
Venner  kan  De  have  andre  end  Kongen  og  mig?«  —  »Jeg 
havde  ikke  den  Aften  den  Ære  at  ledsage  Prinsessen,«  til- 
føjer Lady  Mariborough,  »men  da  hun  kom  hjem,  fortalte 
hun  mig  det  Hele,  og  jeg  har  aldrig  set  hende  saa  opbragt.« 
1  det  Haab,  at  Prinsessen  ved  sin  Venindes  Indflydelse 
kunde  bringes  til  at  give  efter,  blev  intet  forsømt  for  at 
vinde  denne;  Smiger,  Løfter,  Trusler  om  at  hendes  Mand 
skulde  falde  i  Unaade,  alt  blev  forsøgt,  men  uden  mindste 
Held.  »Alt  dette  og  meget  andet  endnu,«  siger  hun,  »var 
saa  langt  fra  at  bringe  mig  til  at  gjøre,  hvad  der  forlangtes 
af  mig,  at  det  tvært  imod  forøgede  min  Iver  i  Prinsessens 
Tjeneste.  Jeg  vilde  have  foretrukket  at  dø,  fremfor  at 
nogen  skulde  tro,  at  jeg  var  bleven  kjobt  eller  skræmmet 
til  at  forraade  Prinsessen.  Endelig  blev  Sagen  vunden,  og 
Parlamentet  tilstod  Prinsessen  50000  Pund  om  Aaret.  Anna 
var  sin  Veninde  meget  taknemmelig  og  skrev  kort  efter  til 
hende:  »Jeg  har  noget  at  sige  Dem;  men  jeg  véd  ikke, 
hvorledes  jeg  skal  bære  mig  ad  dermed.  Jeg  vilde  gjærne 
bede  Dem  om  at  modtage  en  aarlig  Gage  paa  1000  Pund 
som  Bevis  paa  mit  Venskab,  men  paa  den  Betingelse,  at 
De  aldrig  taler  til  mig  derom;  thi  jeg  vilde  skamme  mig 
ved  at  se  en  Person,  hvem  jeg  skylder  mere,  end  jeg  nogen 
Sinde  kan  gjengjælde,  lægge  Vægt  paa  en  saa  ringe  Ting.« 
Lord  og  Lady  Mariborough  vare  den  Gang  ikke  rige, 
og  de  havde  allerede  flere  Børn;  desuagtet  modtoge  de  først 
Prinsessens  Tilbud  efter  at  have  raadført  sig  med  deres 
Ven,  Lord  Godolphin,  en  hæderlig  Mand,  hvis  trofaste  Ven- 
skab under  deres  fælles  lange  politiske  Løbebane  er  en  Ære 
for  dem,  der  nød  godt  deraf.  Swifts  giftige  Pen  forsøgte 
senere  at  kaste  en  hæslig  Mistanke  paa  Lord  Godolphins 
Forhold  til  Lady  Mariborough;  men  ingen  troede  derpaa; 
endogsaa  den  stolte  »Vicedronnings«  Fjender  erkjendte 
Sandheden  af,  hvad  hendes  Herskerinde  en  Dag  havde  sagt 
om  hende,    da  hun  søgte  at  forsvare  hende  mod  Dronning 


Hertuginden  af  Mariborough.  315 

Maries  Uvilje:  »Hvad  angaar  hendes  moralske  Grundsætninger, 
da  kunne  de  ikke  være  bedre,  end  de  ere.« 

Denne  Dronningens  Uvilje  tiltog  efterhaanden,  som  det 
slette  Forhold  mellem  Søstrene  traadte  tydeligere  frem. 
Efter  nogle  Forsøg  paa  at  vinde  Lady  Mariborough  opdagede 
Marie  snart,  at  der  intet  var  at  haabe  fra  den  Kant.  For 
at  fatte  de  Grunde,  der  hidførte  et  fuldstændigt  Brud  mellem 
Fyrstinderne  og  Lord  Mariboroughs  Unaade,  er  det  imidler- 
tid nødvendigt  at  sige  nogle  Ord  om  Partiernes  Stilling  i 
dette  Øjeblik. 

Toryerne,  der  af  Strømningen  i  den  offentlige  Mening 
vare  blevne  dragne  med  ind  i  Rejsningen  1688,  havde  hurtig 
angret  dette  og  begyndte  at  savne  ikke  just  Jakob  IL,  men 
snarere  den  retmæssige  Tronfølger,  hans  lille  Sen.  Gejst- 
ligheden yndede  ikke  »den  kalvinistiske  Konge«  og  dadlede 
hans  vidtgaaende  Tolerance  mod  Dissenterne;  kun  en  eneste 
af  Biskopperne  havde  aflagt  Eden  til  den  nye  Regent,  og 
da  Marie  bad  Ærkebiskoppen  af  Canterbury  om  hans  Vel- 
signelse, svarede  han:  »Lad  hende  først  opnaa  sin  Faders, 
ellers  vil  min  ikke  blive  hørt  i  Himlen.«  Whiggerne, 
som  havde  vakt  Oprøret,  bleve  deres  Oppositionsaand  tro, 
og  Vilhelm  gjorde  intet  for  at  vinde  dem.  Skjønt  han  var 
saa  dygtig  baade  i  Krigen  og  til  Landets  indre  Styrelse, 
blev  denne  Mand  dog  først  sent  paaskjønnet  af  England, 
som  han  havde  gavnet  saa  meget.  Han  var  stifmoderlig 
behandlet  af  Naturen,  lille,  svag  og  sygelig;  han  yndede  et 
stille,  tilbagetrukket  Liv  og  var  meget  tavs;  hans  Hu- 
kommelse var  forbavsende,  han  besad  en  skarp  Forstand  og 
en  meget  udviklet  kritisk  Sans  og  iagttog  klart  Mennesker 
og  Ting;  men  han  var  altfor  tilbøjelig  til  Fordomme,  til  at 
give  tørre,  sarkastiske  Svar,  han  elskede  ikke  sine  nye 
Undersaatter  og  lod  sig  mærke  dermed.  Trods  Dronningens 
og  sine  Venners  Bestræbelser  vilde  han  ikke  bo  i  London, 
men  trak  sig  tilbage  til  Hampton-Court,  hvor  han  næsten 
udelukkende   omgav    sig   med    sine   tro  Hollændere,    blandt 

hvilke  Bentinck,  hvem  han  udnævnte  til  Hertug  af  Portland, 
indtog  den  første  Plads.  Han  benyttede  Mariborough  uden 
at  have  Tillid  hverken  til  ham  eller  til  hans  Hustru,  hvis 
Søster  i  andet  Ægteskab  havde  ægtet  Hertugen  af  Tyr- 
connel,  en  erklæret  Tilhænger  af  den  landflygtige  Konge. 
Medens  Toryerne  savnede  Stuarternes  Hof,  fandt  Whiggerne, 
at  den  nye,  folkekaarne  Regent  satte  de  kongelige  Forrettig- 
heder alt  for  højt  til  Skade  for  de  liberales  Sag.  De  mis- 
fornøjede samlede  sig  gjærne  hos  Prinsesse  Anna,  hvor 
kjøbte  Spejdere  hørte  og  overbragte  mange  Ytringer,  der 
vare  meget  krænkende  for  Kongen,  som  kaldtes  »Galiban«, 
og  for  Bentinck,  »Træmanden«.  Forholdet  forværredes  Dag 
for  Dag,  endelig  i  1692  bred  Uvejret  løs.  Lady  Maribo- 
rough siger  med  Foragt  i  sit  »Forsvar«:  »Det  behagede 
Kongen  at  afsætte  min  Ægtefælle  fra  alle  hans  Embeder 
uden  at  give  nogen  Grund  dertil.«  Der  blev  angivet  for- 
skjellige;  men  den  sande  Grund  kom  først  for  Dagen  mange 
Aar  senere,  da  Stuarternes  Papirer  bleve  fundne  hos  Kardi- 
nalen af  York  i  Rom  og  udgivne.  Blandt  disse  Papirer  var 
et  Brev  fra  Jakob  IL  saaledes  lydende:  »Nov.  1692.  Mine 
Venner  havde  i  Fjor  til  Hensigt  at  lade  mig  kalde  tilbage  af 
Parlamentet.  De  havde  aftalt  deres  Fremgangsmaade,  og 
Lord  Churchill  skulde  foreslaa  i  Parlamentet,  at  alle  frem- 
mede skulde  udjages  af  Raadet,  Hæren  og  Landet.  Hvis 
Prinsen  af  Oranien  havde  samtykket  i  dette  Forslag,  havde 
de  haft  ham  i  deres  Magt;  hvis  han  havde  afslaaet  det, 
vilde  de  have  ladet  Parlamentet  erklære  sig  imod  ham. 
Lord  Churchill  skulde  erklære  sig  for  Parlamentet  med 
Hæren,  og  Flaaden  skulde  gjøre  ligesaa  og  kalde  mig  til- 
bage. Man  havde  allerede  begyndt  at  virke  for  denne 
Plan,  da  nogle  tro,  men  indiskrete  Undersaatter  aabenbarede 
Sagen  for  Bentinck  i  den  Tro,  at  Lord  Churchill  ikke  virkede 
for  mig,  men  for  Prinsessen  af  Danmark,  og  at  de  gjorde 
mig  en  Tjeneste  ved  at  forhindre  Planens  Udførelse.« 

Der  er  al  mulig  Grund  til  at  tro,  at  Lady  Mariborough 
har  været  uvidende  om  Sammensværgelsen;  hendes  Hen- 
givenhed for  den  protestantiske  og  liberale  Sag  var  alt  for 
vel  bekjendt  til,  at  nogen  skulde  forsøge  at  rokke  den. 
Desuagtet  maatte  hun  dele  sin  Mands  Unaade;  skjønt  han 
efter  at  være  bleven  arresteret  i  Belgien  og  ført  til  Tower 
igjen  var  bleven  løsladt  af  Mangel  paa  Beviser,  fandt  Dron- 
ningen det  dog  urigtigt,  at  hendes  Søster  beholdt  Grevinden 
i  sin  Tjeneste  og  tillod  Greven  at  bo  hos  hende.  En  Aften 
havde  Lady  Marlborough  ledsaget  Prinsessen  i  et  Selskab 
hos  Dronningen;  næste  Dag  tilskrev  denne  sin  Søster  et 
meget  haardt  Brev,  hvori  hun  erklærede,  at  hun  ikke  burde 
beholde  sin  Æresdame  hos  sig,  at  det  var  i  højeste  Grad 
besynderligt  af  hende  at  tage  hende  med  til  Hoffet,  o.  s.  v. 
Man  kan  tænke  sig  Prinsessens  Sorg  og  hendes  Venindes 
Vrede,  som  for  første  Gang  i  sit  Liv  maatte  fløje  en  Yd- 
mygelse. »Al  den  Unaade,  Lord  Mariborough  var  falden  i, 
vilde  ikke  have  voldet  mig  en  eneste  søvnløs  Nat,«  tilstaar 
hun  aabent,  »men  jeg  indrømmer,  at  det  ikke  behager  mig 
at  blive  jaget  bort.«  Det  Svar,  hun  indskød  Prinsessen, 
var  heller  ingenlunde  af  den  Art,  at  Marie  følte  sig  tilfreds 
dermed;  Anna  forsvarede  sin  Veninde  og  erklærede,  at  hun 
vilde  forlade  sin  Bolig  i  Nærheden  af  White-Hall  og  tage 
hen  til  Hertugen  af  Somersets  Palads  Sion,  som  man  endnu 
for  nogle  Aar  siden  kunde  se  paa  Trafalgar  Square,  prydet 
med  en  Løve,  der  hovmodig  vendte  Ryggen  til  City. 

Stor  var  Vilhelms  og  Maries  Vrede ;  heldigvis  for  Prin- 
sessen var  Godolphin  endnu  Finansminister  og  tillod  ikke, 
at  Loven  blev  krænket,  ellers  vilde  Ånn-A  have  været  i  stor 
Fare  for  at  miste  en  god  Del  af  sine  Indtægter.  Alle  de 
smaa  Krænkelser,  man  ellers  kunde  finde  paa,  bleve  tilføjede 
hende;  hendes  Æresvagt  blev  fratagen  hende,  Ambassadørerne 
maatte  ikke  mere  gjøre  hende  deres  Opvartning,  Borg- 
mestrene i  de  Byer,  hvor  hun  tog  ind,  fik  Befaling  til  ikke 
at   vise    hende   nogen  Ære,    og    Hofmændene    fjærnede   sig 

naturligvis.  Den  offentlige  Mening  dadlede  imidlertid  Dron- 
ningen strængt,  og  det  var  kun  hendes  energiske  Optræden, 
da  hun  kort  efter  under  Kongens  Fraværelse  frelste  England 
fra  Franskmændenes  Indfald,  som  atter  satte  hende  fast  i 
Folkets  Gunst.  Prinsesse  Anna  tog  sig  imidlertid  ikke  alt 
dette  nær,  naar  hun  blot  beholdt  sin  kjære  Freemau.  »Da 
jeg,«  skriver  denne,  »ulykkelig  over  at  se  den  skjændige 
Behandling,  hun  for  min  Skyld  maatte  udstaa,  bønfaldt 
hende  om  at  lade  mig  rejse,  brast  hun  i  Graad,  erklærede, 
at  Døden  ene  kunde  skille  hende  fra  hendes  kjære  Freeman, 
og  da  jeg  bad  hende  om  at  raadføre  sig  med  Prinsen  af 
Danmark  for  at  erfare,  om  hans  Følelser  stemte  med  hendes, 
skrev  hun  til  mig:  »For  at  adlyde  min  kjære  Freeman  har 
jeg  sagt  Prinsen  alt,  hvad  hun  ønskede;  han  vilde  have 
styrket  mig  i  min  Beslutning,  hvis  det  havde  været  nød- 
vendigt, og  vi  bønfalde  Dem  begge  om  aldrig  mere  at 
nævne  denne  grusomme  Adskillelse.  Tro  ikke,  at  jeg  nogen 
Sinde  vil  give  efter;  Deres  tro  Morley  kan  taalmodig  vente 
paa  bedre  Tider;  lad  mig  endnu  engang  bede  Dem  om 
aldrig  mere  at  tale  om  at  forlade  mig;  thi  det  er  det 
eneste,  jeg  ikke  kan  bære;  saa  længe  derimod  som  De  er 
god  ved  mig,  kan  intet  krænke  mig  alvorlig,  og  gid  jeg 
aldrig  maa  nyde  et  Øjebliks  Lykke  hverken  i  denne  Verden 
eller  i  den  næste,  hvis  jeg  nogen  Sinde  bliver  Dem 
troløs ! « 

Søstrene  bleve  aldrig  mere  forsonede  til  Trods  for  de 
Forsøg,  der  gjordes  af  den  stakkels  Prinsesse,  som  gjærne 
vilde  have  Fred.  Et  eneste  Baand  knyttede  endnu  den 
kongelige  Families  Medlemmer  til  hinanden,  nemlig  den 
lille  Hertug  af  Glocester,  den  eneste  overlevende  af  Jørgens 
og  Annas  Børn  og  Arving  til  Englands  Trone.  Dog  ikke 
engang  for  hans  Skyld  vilde  Dronningen  gjøre  den  mindste 
Indrømmelse;  naar  Barnet  var  sygt,  sendte  hun  Bud  for  at 
høre    til   ham;    men  hendes  Bud   havde  Befaling   til  »ikke 

at  tage  mere  Hensyn  til  Moderen,  end  om  hun  havde  været 
en  Barnepige«,  siger  Lady  Mariborough. 

I  1 695  døde  Dronningen  af  Kopper,  uden  at  have  villet 
se  sin  Søster.  Vilhelm  tog  sig  sit  Tab  saa  nær,  at  Anna 
tilsidesatte  al  Fornærmelse  og  skrev  til  ham.  En  Forsoning 
blev  Følgen  heraf,  og  Mariborough  blev  snart  tagen  til 
Naade  igjen.  Skeptisk  og  praktisk  som  Kongen  var,  viste 
han  sig  meget  overbærende  mod  sine  nye  Undersaatters 
Betænkeligheder  og  Frafald;  han  havde  haft  Lejlighed  til 
at  lære  Churchills  Værd  paa  Valpladsen  at  kjende  i  Flan- 
dern og  Irland  og  skattede  ham  tillige  som  en  klog  og 
maadeholden  Raadgiver,  og  efter  Freden  i  Ryswick  1697 
besluttede  han  sig  til  at  kalde  ham  tilbage,  gjenindsætte 
ham  i  alle  hans  Værdigheder  og  tillige  udnævne  ham  til 
Hovmester  for  den  lille  Hertug  af  Glocester,  der  den  Gang 
var  ti  Aar.  »Lær  min  Neveu  at  ligne  Dem,  Mylord,« 
sagde  han  til  ham,  »saa  vil  han  blive  fuldkommen.«  Mari- 
borough lod  sig  besejre;  men  intet  [kunde  afvæbne  hans 
Hustrus  Harme  mod  ham,  der  havde  ydmyget  hende,  og 
som  vedblev  at  behandle  hendes  kjære  Prinsesse  med  meget 
ringe  Ærbødighed.  Hendes  Fjende  vedblev  imidlertid  ikke 
længe  at  beklæde  Englands  Trone;  syg  og  nedbøjet  over 
Tabet  af  Hertugen  af  Glocester,  der  kun  levede  til  sit 
ellevte  Aar,  døde  Vilhelm  af  et  Fald  med  Hesten  henimod 
Slutningen  af  1702;  før  sin  Død  havde  han  ved  en  Paria- 
mentsakt  ladet  Arvefølgen  overføre  paa  Huset  Hannover, 
havde  undertegnet  den  nye  Alliancetraktat  mod  Frankrig 
og  udnævnt  Mariborough  til  Overgeneral  og  til  Ambassadør 
i  Nederlandene. 


HI. 

Efter  Dronning  Annas  Tronbestigelse  begynder  den 
Periode  af  Mariboroughs  og  hans  Hustrus  Liv,  der  paa 
engang  var  den  mægtigste  og  den  mindst  lykkelige.     Hele 

Regeringens  Byrde  faldt  nu  tilbage  paa  Marlborough ;  han 
var  tre  og  halvtredsindstyve  Aar  og  stod  i  sin  fuldeste 
Manddomskraft  og  paa  Højden  af  sin  Virkelyst  og  sine 
Evner;  han  ofrede  sig  nu  ganske  for  sit  Fædrelands  Tjeneste 
og  fortsatte  det  Værk,  Vilhelm  af  Oranien  havde  begyndt, 
med  et  Mod  og  en  Dygtighed,  der  dog  ikke  formaaede  at 
skjærme  ham  hverken  mod  Utak  eller  Krænkelser.  Lady 
Mariborough  indsaa  paa  sin  Side  fuldkomment,  at  England 
var  nødt  til  at  fore  en  Kamp  paa  Liv  og  Dod  med  Frankrig, 
ligesom  hun  før  havde  indset  Nødvendigheden  af  Oprøret  i 
1688;  men  i  Steden  for  at  man  skulde  have  troet,  at 
hendes  Magt  nu  vilde  være  sikret,  saa  at  hun  vilde  blive 
Englands  egentlige  Dronning,  var  det  fra  dette  Øjeblik  af, 
at  den  Strid  med  Dronningen  begyndte  at  spire,  som  endte 
med  hendes  Nederlag.  Siden  sit  sidste  Barns  Død  havde 
Anna  følt  Samvittighedsnag  over  sin  fordums  Opførsel  mod 
sin  Fader,  og  da  han  ogsaa  døde,  overførte  hun  sin  skjulte 
Ømhed  paa  sin  unge  Broder,  Prætendenten;  hendes  Sym- 
pathi  var  altsaa  ganske  naturlig  paa  Toryernes  Side,  som 
for  største  Delen  bleve  tro  mod  den  lille  landflygtige  Prins. 
Whiggerne  følte  sig  til  Trods  for  Tronfølgeakten  ikke 
ganske  sikre,  og  Lady  Mariborough  blev  deres  Haab  og 
Støtte;  hun  var  ikke  den,  der  vilde  svigte  sine  Venner, 
men  paa  den  anden  Side  var  Dronningen  en  sand  Stuart, 
der  skinsyg  vaagede  over  sine  kongelige  Rettigheder  og  var 
mindre  tilbøjelig,  end  Prinsesse  Anna  havde  været,  til  altid 
at  give  efter  i  alt. 

I  Begyndelsen  gik  alt  godt;  Lady  Mariborough,  som 
var  bleven  Overhofmesterinde,  viste  sig  overalt  sammen  med 
Dronningen;  hun  ansaas  for  den  mest  indflydelsesrige  Person 
i  Landet,  for  den,  der  bortgav  alle  Pladser,  Pensioner  og 
Æresbevisninger;  hun  blev  endog  beskyldt  for  at  sælge  dem, 
en  Bagvaskelse,  hvorimod  hun  forsvarede  sig  med  Harme, 
og  for  at  standse  de  onde  Tunger  udstedte  hun  et  Dekret, 
der  forbød  denne  meget  almindelige  Trafik.     Hele  England 

laa  for  hendes  Fødder;  selv  Dronningens  Morbroder,  Lord 
Rochester,  hendes  personlige  Fjende,  »den  Torn,  der  altid 
havde  stukket  hende  i  Foden«,  kom  til  hende  som  Ansøger; 
hun  forsikrede  ham,  at  hun  forstod  at  tilgive  Forurettelser; 
men  desuagtet  traf  det  sig  altid  saa  uheldigt,  at  den  Plads, 
Lord  Rochester  søgte  for  en  af  sine  Protegeer,  var  given 
eller  lovet  bort.  Mariborough  og  Godolphin,  der  begge 
vare  kloge  og  maadeholdne,  alt  for  maadeholdne  efter  den 
utaalmodige  Sarahs  Mening,  sørgede  for  at  have  Venner 
blandt  begge  Partier;  desuagtet  blev  Ministeriet  sammensat 
paa  en  for  dem  næsten  fjendtlig  Maade.  Lady  Mariborough 
»vilde  forsøge,  om  hun  ikke  lidt  efter  lidt  kunde  forandre 
Dronningens  Mening  om  Whiggerne,  som  hun  havde  lært 
at  anse  ikke  blot  for  Republikanere,  der  hadede  ethvert 
Spor  af  lovlig  Myndighed,  men  tillige  som  uforsonlige 
Fjender  af  den  anglikanske  Kirke.«  Det  er  morsomt  at 
høre  den  sarkastiske,  politiske  Dame  rive  ned  paa  »disse 
Forkæmpere  for  Højheden,  der  kun  vise  deres  Agtelse  for 
Sagen  ved  stadig  at  benytte  Ordet  som  en  Talisman  til 
at  forhexe  Sjælene  med;«  og  den  stakkels,  tro,  ulykke- 
lige Morley  svarer  hende:  »Jeg  vil  nødig  være  uenig  med 
Dem  i  den  allerubetydeligste  Ting,  kjære  Mrs.  Freeman; 
men  jeg  forsikrer  Dem,  at  Deres  Forestilling  om  en  Tory 
er  meget  fejlagtig.  Imidlertid  vil  jeg  ikke  sige  mere  om 
denne  Sag;  jeg  bønfalder  Dem  kun  om  for  min  Skyld  ikke 
at  vise  Deres  Venner  mere  Velvilje  end  Kirkens.« 

Mariborough  maatte  selv  lide  under  sin  Frues  Herske- 
syge og  Utaalmodighed ;  hun  bebrejdede  ham  hans  Troskab 
mod  gamle  Venner,  hans  Maadeholdspolitik;  hun  ærgrede 
sig  over  ikke  at  kunne  indgyde  ham  sit  eget  Had  til  To- 
ryerne,  og  den  plagede  Ægtemand  fandt  ikke  i  sin  Magt 
og  Storhed  en  tilstrækkelig  Erstatning  for  Hjemmets  svundne 
Fred. 

Sjælden  har  nogen  Mand  efter  at  have  overstaaet  de 
første  Ungdomsdaarskaber   i  højere  Grad  været  besjælet  af 

Kjærlighed  til  sifc  Hjem;  man  kan  ikke  tænke  sig  noget 
mere  rørende  end  Brevene  til  hans  Hustru  og  hans  Ømhed 
for  deres  Børn.  »Du  kan  ikke  tro,«  skrev  han  engang  til 
hende  i  de  første  Aar  af  deres  Ægteskab,  »hvor  jeg  er  hen- 
rykt over  Børnene.  Da  de  ikke  have  andre  end  mig  (Lady 
Churchill  var  bunden  af  sin  Hoftjeneste),  elske  de  mig  saa 
højt,  at  de  altid  ere  om  mig,  kysse  mig  og  kjæle  for  mig 
De  røde  Skjolder  have  tabt  sig,  og  naar  du  kommer,  vil 
du  finde  dem  dejlige.  Miss  (den  ældste  af  hans  Døtre) 
trækker  mig  i  Ærmet  og  siger,  at  hun  vil  skrive  til  kjære 
Moder;«  og  Generalen  førte  selv  Barnets  Haand  og  lod 
hende  skrive:  »Jeg  sender  dig  et  Kys,  kjære  Moder.  — 
Harriet.«  Hverken  Tiden,  eller  de  hyppige  og  lange  Ad- 
skillelser, eller  det  overvældende  Arbejde,  eller  Sejrens  Rus, 
intet  kunde  svække  hans  trofaste  Kjærlighed.  I  Felten,  til 
Hest,  efter  et  Slag,  overalt  viste  han,  at  han  mindedes 
hende  med  den  største  Kjærlighed.  »Mit  Hjærte  og  min 
Sjæl  ere  hos  dig.  Vær  god  imod  mig,  saa  er  jeg  vis  paa 
at  være  lykkelig.«  Disse  og  lignende  Ord  strømmede 
bestandig  fra  hans  Pen.  Efter  Ramillies  skrev  han  til 
hende:  »Tro  mig,  jeg  elsker  dig  højere  end  min  Hæder;« 
og  før  Malplaquet:  »Dine  Bekymringer  optage  mine  Tanker 
mere  end  Evropas  Skæbne,  som  nu  skal  afgjøres.« 

Paa  dette  Tidspunkt,  hvortil  vi  ere  naaede,  var  Lady 
Mariborough  tre  og  fyrretyve  Aar,  men  hendes  Skj enhed 
straalede  endnu  i  al  sin  Glans.  Man  véd  fra  hendes  sam- 
tidige, at  hun  bevarede  den  meget  længere,  end  det  plejer 
at  være  Tilfældet.  Lady  Mary  Wortley  Montague  har  sagt, 
at  hun  endnu  i  sin  Alderdom  havde  beholdt  meget  af  sin 
Skjønhed;  hendes  Øjne  vare  straalende  og  udtryksfulde,  og 
hun  havde  endnu  det  pragtfulde  Haar,  hvorom  hun  gjærne 
fortalte  følgende  Anekdote:  »Mariborough  blev  aldrig  træt 
af  at  beundre  hendes  dejlige,  lyse  Krøller;  en  Dag,  da  han 
rimeligvis  havde  tilladt  sig  at  være  af  en  anden  Mening 
end  sin  Frue   og  Herskerinde,    blev   hun  meget  opirret  og 

grundede  paa,  hvorledes  hun  bedst  kunde  straffe  ham; 
pludselig  fandt  hun  paa  at  afklippe  de  Krøller,  hvoraf  han 
var  saa  stolt,  og  lægge  dem  i  et  Forværelse,  som  han  var 
nødt  til  at  komme  igjennem,  naar  han  gik  ind  til  sig  selv. 
Til  sin  store  Skuffelse  saae  hun  ham  gaa  flere  Gange  frem 
og  tilbage  uden  at  sige  noget,  uden  at  vise  hverken  Vrede 
eller  Sorg,  og  tilsyneladende  ganske  uvidende  baade  om  sin 
Forbrydelse  og  sin  Straf;  hun  sluttede  deraf,  at  han  ikke 
havde  set  Haaret  og  lob  ind  for  at  tage  det  bort  igjen; 
men  det  var  forsvundet.  Nu  vidste  hun  hverken  ud  eller 
ind,  og  da  hun  saae  sig  i  Spejlet,  begyndte  hun  at  fole,  at 
hun  havde  begaaet  en  Dumhed  Hertugen  sagde  aldrig 
noget  derom,  men  da  han  var  død,  fandt  hun  sine  Krøller 
omhyggelig  opbevarede  i  et  Gjemme,  hvor  han  havde  alt, 
hvad  der  var  ham  dyrebarest.«  Naar  hun  kom  der  til, 
tilføjer  Lady  Montague,  gav  hun  sig  næsten  altid  til  at 
græde. 

Dennne  Blidhed  og  Ro  forlod  aldrig  Hertugen;  han 
var  ved  enhver  Lejlighed  saa  fuldkommen  Herre  over  sig 
selv,  siger  Hertuginden,  at  hun  blev  meget  forbavset  over 
at  se  ham  kaste  det  Afskedigelsesbrev  paa  Ilden,  Dronningen 
sendte  hende,  da  hun  faldt  i  Unaade.  Engang  da  han  en 
Aften  til  Hest  blev  overfalden  af  et  heftigt  Uvejr,  kaldte 
han  paa  sin  Rideknægt  og  forlangte  sin  Kappe;  Remmen 
var  daarlig  spændt,  Kappen  kom  ikke,  og  Hertugen  kaldte 
endnu  engang;  Rideknægten  svarede  i  en  muggen  Tone: 
»Om  der  saa  regnede  Skomagerdrenge  ned,  Mylord,  maa 
De  vente,  til  jeg  er  færdig.«  Gjennemblødt,  men  rolig 
vendte  Mariborough  sig  til  den  Ven,  der  ledsagede  ham, 
og  sagde:  »Jeg  vilde  ikke  for  alt  i  Verden  have  den  Fyrs 
Sind.«  Dette  sjældne  Herredømme  over  sig  selv  var  det 
som  i  Forening  med  hans  store  Elegance,  hans  udsøgte 
Høflighed  og  hans  slebne  flydende  Tunge  gav  ham  saa 
megen  Magt;  enten  det  gjaldt  om  at  vinde  Kejseren  af 
Tyskland,  Kurfyrsten  af  Brandenburg,  Karl  XIT.  af  Sverige 

eller  Storpensionæren  af  Holland,  Heinsius,  lykkedes  det 
ham  altid  lige  godt. 

Den  spanske  Arvefølgekrig  skulde  afgjøre,  om  Ludvig 
XIV.  skulde  vedblive  at  være  almægtig,  eller  om  Evropa 
skulde  gjeiivinde  sin  Uafhængighed.  Mariborough,  der  var 
Overgeneral  og  Regeringens  befuldmægtigede,  bar  i  ti  Aar 
denne  overvældende  Byrde  med  en  beundringsværdig  Kraft 
og  Dygtighed.  I  hendes  Mands  Fraværelse  paalaa  det 
Lady  Mariborough,  støttet  af  den  forstandige  Godolphin,  at 
vaage  over  Generalens  og  Whiggernes  Interesser,  som  bleve 
i  høj  Grad  truede  af  Dronningens  Sympathi  for  Toryerne; 
hun  blev  reven  ind  i  den  politiske  Hvirvel  og  havde  mere 
at  gjøre  end  de  fleste  Ministre;  angreben  af  nogle,  smigret 
af  andre,  udfoldede  hun  en  utrættelig  Virksomhed  og  Energi, 
disputerede  med  Ministrene,  selv  med  Godolphin,  holdt 
Dronningen  i  Ave,  styrede  sit  Hus  og  korresponderede  med 
det  halve  England.  Det  er  først  ved  at  studere  denne  Brev- 
vexling,  at  man  rigtig  kommer  paa  det  rene  med,  hvor  stor 
hendes  Indflydelse  var  baade  i  England  og  i  Udlandet. 

Datidens  største  Mænd  hylde  hendes  Magt.  Den  excen- 
triske Lord  Peterborough,  der  kommanderede  den  engelske 
Hær  i  Spanien,  og  hvis  fabelagtige  Bedrifter  nær  havde 
skjænket  Karl  af  Østerrige  Kronen,  skriver  til  hende  ved 
sin  Bortrejse:  »Jeg  véd  ikke,  om  jeg  skal  være  Dem  mest 
taknemmelig  for  de  ufortjente  Gunstbevisninger,  jeg  har 
modtaget  af  Dem,  eller  for  alt  det  gode.  De  gjør  os  alle. 
Hvis  det  ikke  smagte  alt  for  meget  af  Papisteri,  vilde  jeg 
tillægge  Dem  som  vor  Helgeninde  Æren  for  den  gunstige 
Vind,  der  i  dette  Øjeblik  fører  os  afsted.  Vær  omhyggelig 
for  Dem  selv.  Madame,  af  Hensyn  til  alles  Vel;  gid  ingen 
overdreven  Glæde  eller  Sorg  maa  skade  den  Kvindes  Sundhed, 
der  bidrager  saa  meget  til  den  almindelige  Lykke.«  Lord 
Sunderland,  der  senere  blev  hendes  Svigersøn,  slutter  et  af 
sine  Breve  saaledes:  »Jeg  vil  sige  Dem  ganske  ærlig  og 
uden  mindste  Smiger,  at  hvis  England  bliver  frelst,  skyldes 

det  ene  Deres  Iver,  Omsorg  og  Anstrængelser.«  Da  Karl 
af  Østerrige  af  de  allierede  var  bleven  udraabt  til  Konge  i 
Spanien  under  Navn  af  Karl  III.  og  kom  til  England  i 
1703  for  at  bede  om  ny  Hjælp  til  at  fortsætte  Kampen 
mod  Filip  V.,  Ludvig  XIV.'s  Sønnesøn,  sørgede  han  for  at 
gjøre  sig  behagelig  for  Lady  Mariborough.  En  Aften, 
da  hun,  som  hendes  Stilling  krævede,  bød  Dronningen  den 
Skaal,  hvori  hun  skulde  dyppe  sine  Fingre  efter  Maaltidet, 
tog  den  unge  Ærkehertug  Skaalen  fra  hende,  betjente  Dron- 
ningen i  hendes  Sted,  og  da  han  gav  hende  den  tilbage, 
stak  han  paa  hendes  Finger  en  af  sine  Ringe,  der  vurderedes 
til  25000  Francs.  To  Aar  senere  troede  han  ikke  at  kunne 
takke  Dronningen  bedre  end  gjennem  hendes  Veninde. 
»Madame,«  skrev  han,  »da  Dronningen  vedbliver  at  staa 
mig  bi  med  den  største  Ædelmodighed,  vilde  jeg  gjærne 
vise  hende  min  Taknemmelighed  paa  den  Maade,  der  kunde 
behage  hende  mest.  Tillad  mig  derfor  at  sende  hende  min 
oprigtige  Tak  gjennem  den  Person,  der  er  hende  mest  be- 
hagelig.« Det  var  i  1705;  Lady  Mariborough  var  endnu 
mægtig;  men  hun  var  allerede  ikke  mere  fuld  saa  »be- 
hagelig.« 

Mariborough  havde  imidlertid  ydet  sit  Fædreland  og 
sine  allierede  de  største  Tjenester.  Allerede  i  1703,  endnu 
før  han  vandt  sine  store  Sejre,  var  han  bleven  hædret  med 
Parlamentets  Tak,  Titlen  af  Hertug  og  5000  Pund  Sterling 
om  Aaret.  Dronningen  kunde  kun  tilstaa  denne  Gage,  saa 
længe  hun  levede,  skjønt  hun  gjærne  vilde  have  sikret  Her- 
tugen den  for  bestandig.  Toryerne  grebe  denne  Lejlighed 
til  at  ramme  hendes  Favoriter  og  fik  Parlamentet  til  at 
stemme  mod  Dronningens  Ønske  til  stor  Harme  for  den 
nybagte  Hertuginde,  der  helst  vilde  have  afslaaet  det  hele. 
Imidlertid  vandt  hun  derved,  at  det  kom  til  et  fuldstændigt 
Brud  mellem  hendes  Mand  og  det  Parti,  hun  hadede.  Da 
Toryerne  ogsaa  havde  modsat  sig  Dronningens  Ønske  om, 
at  Prinsen  af  Danmark   skulde  dele  Kegeringen  med  hende, 

Og  hun  kun  ved  Mariboroughs  Partis  Bistand  opnaaede  at 
sikre  ham  en  passende  Indtægt  i  Tilfælde  af,  at  han  over- 
levede hende,  sluttede  hun  sig  nærmere  til  Whiggerne;  men 
det  var  kun  en  forbigaaende  Tilbøjelighed,  og  hendes  ind- 
skrænkede Stivsind  førte  hende  snart  tilbage  til  hendes  tid- 
ligere Vildfarelser.  De  politiske  Lidenskaber  ophidsedes 
mere  og  mere;  Overgeneralen  beskyldtes  for  i  sin  personlige 
Interesse  at  bortødsle  Englands  Ejendom  og  forlænge  en 
umulig  Kamp  mod  det  mægtige  Frankrig;  de  allierede 
voldte  ham  paa  deres  Side  tusende  Vanskeligheder,  nogle  af 
Skinsyge,  andre  af  Smaalighed.  Krænket,  urolig,  svækket 
beholdt  han  kun  sin  Stilling  af  Pligtfølelse  og  af  Hensyn 
til  sin  Hustrus  og  Godolphins  Bønner;  som  Svar  paa  alle 
disse  Angreb  og  Indvendinger  foretog  han  i  1704  sin  dri- 
stige Marche  mod  Donau  og  vandt  Sejren  ved  Blenheim, 
der  endelig  gjorde  et  alvorligt  Skaar  i  Ludvig  XIV.'s 
Almagt. 

Denne  Sejr  gjorde  en  umaadelig  Virkning;  de  misunde- 
lige maatte  tie,  »og  de  viste  deres  Ærgrelse  saa  tydelig,« 
siger  Hertuginden,  »at  man  skulde  tro,  det  var  dem  og 
Kirken  og  ikke  Frankrig,  som  var  bleven  slaaet.«  Den 
tyske  Kejser  gjorde  Mariborough  til  Fyrste  af  Mindelheim; 
ved  sin  Tilbagekomst  til  England  blev  han  modtagen  med 
Processioner, '  Gilder  og  Taler;  Underhuset  bragte  Dronningen 
en  Adresse,  hvori  det  bad  hende  tilstaa  en  særlig  Belønning 
til  ham,  der  havde  befriet  Evropa  og  hædret  de  engelske 
Vaaben.  Dronningen  foreslog  at  overlade  ham  den  konge- 
lige Ejendom  Woodstock,  Huset  Plantagenets  gamle  Borg, 
der  havde  været  Vidne  til  Henrik  II.'s  og  den  skjenne 
Rosamundes  Elskov,  og  hvor  Dronning  Elisabeth  havde  hen- 
levet sin  sørgelige  Ungdora,  og  dér  opføre  et  nyt  Slot  paa 
Nationens  Bekostning  og  forandre  Navnet  Woodstock  til 
Blenheim;  Forslaget  blev  modtaget  med  Begejstring. 

Mariborough,  som  havde  foraarsaget  al  denne  op- 
brusende Sejrsglæde,    var   imidlertid   den   roligste   af  dem 

alle;  han  var  kommen  tilbage  til  England,  udmattet  af 
Anstrængelse,  lidende  meget  af  Hovedsmerter  og  kun  læng- 
selsfuld efter  at  hvile  sig  i  Hjemmet.  Aldrig  havde  Her- 
tuginden været  ham  kjærere;  før  hans  Afrejse  havde  der 
hersket  en  Del  Uenighed  mellem  dem,  men  hun  havde  bag 
efter  faaet  Samvittighedsnag  derover  og  havde  tilbudt  at 
rejse  til  ham  for  at  dele  hans  Arbejde  og  Fare.  Der 
lindes  et  elskværdigt  Brev  fra  ham  som  Svar  paa  dette 
Tilbud.  »Dit  Brev  af  15de  April  har  jeg  i  dette  Øjeblik 
modtaget,  efter  at  det  ved  en  Fejltagelse  var  blevet  sendt 
til  Amsterdam;  jeg  vilde  ikke  for  alt  i  Venden  have,  at 
det  skulde  være  gaaet  tabt;  jeg  er  saa  glad  over  det,  at 
jeg  vilde  ønske,  jeg  havde  tusende  Liv  at  sætte  til  for  at 
gjøre  dig  lykkelig.  Fer  jeg  begyndte  at  skrive,  har  jeg 
brændt  det  næstsidste  Brev  (han  havde  maattet  give  Hertug- 
inden sit  Ord  paa  at  tilintetgjere  alle  hendes  Breve),  men 
hvis  du  vilde  tillade  mig  at  beholde  dette  kjære  Brev, 
vilde  jeg  være  lykkelig  ved  ofte  at  læse  det  igjen  og  ved 
Tanken  om,  at  man  vilde  finde  det  efter  min  Død.  Jeg 
elsker  dig  i  dette  Øjeblik  højere  end  nogen  Sinde;  du  har 
gjort  mig  saa  lykkelig,  at  jeg  vilde  ønske,  jeg  kunde  trække 
mig  tilbage  fra  min  Stilling.« 

Efter  Slaget  ved  Blenheim  rev  han  et  Blad  ud  af  sin 
Lommebog  og  skrev  med  Blyant  til  Hertuginden  uden  at 
stige  af  Hesten,  som  han  ikke  havde  forladt  i  sexten  Timer: 
»Jeg  har  kun  Tid  til  gjennem  dig  at  formelde  Dronningen 
min  Respekt.  Sig  hende,  at  hendes  Soldater  have  vundet 
en  glimrende  Sejr.  Marskalk  Tallard  og  de  andre  Gene- 
raler ere  i  min  Vogn,  og  jeg  forfølger  Resten.«  Tallard 
var  Chef  for  den  franske  Hær,  og  Frankrig  mistede  ved 
denne  Lejlighed  40000  Mand.  (Forts.) 

S.  M. 

IV. 

x  aa  Hjemrejsen  fra  de  danske  Lande  fik  Bugenhagen 
endnu  noget  at  gjere  naed  sin  saa  tilvante  Gjerning,  Refor- 
mation, Organisation  og  Visitation,  nemlig  i  Brunsvig  og  i 
Hildesheim;  vi  skulle  ikke  dvæle  derved,  ligesom  han  selv 
vistnok  heller  ikke  har  dvælet  derved  længere,  end  det 
var  højst  nødvendigt;  nu  stod  hans  Hu  til  Wittenberg,  til 
Gjerningen  dér  og  til  Samlivet  med  Vennerne;  Wittenberg 
var  jo  blevet  hans  andet  Hjem,  og  det  blev  Hjemmet  for 
ham  i  hans  Livs  Aften.  Kun  én  Gang  senere  kaldtes  han 
for  en  længere  Tid  bort  der  fra  —  vi  kunne  lige  saa  godt 
strax  omtale  det;  det  var  kun  et  Par  Aar  derefter,  nemlig 
i  1544,  at  der  i  Pommern  ved  den  daværende  Biskop  i 
Cammin  Manteuffels  Død  var  opstaaet  Strid  mellem  Landets 
to  Regenter  om  Besættelsen  af  Bispedømmet;  den  ene  af 
dem  vilde  endog  have  en  Dreng,  den  syttenaarige  Greve  af 
Eberstein,  sat  paa  Bispestolen,  et  Skridt,  som  alle  de  witten- 
bergske Theologer  paa  det  bestemteste  fraraadede ;  ,  begge 
Hertugerne  enedes  da  endelig,  og  Domkapitlet  sluttede  sig 
enstemmig  til  dem,  om  at  kalde  til  Bispedømmet  i  Cammin 
den   lutherske  Præst,    hvis  Navn   i  ^jpamern    sagtens    har 

haft  bedst,  i  alt  Fald  mest  hjemlig  Klang,  Pomeraneren 
Bugenhagen;  men  han  vægrede  sig  af  forskjellige  Grunde 
ved  at  overtage  Kaldet,  indtil  han  endelig  efter  mange 
Overtalelser  fra  høje  og  lave  lod  sig  bevæge  til,  hvad  vi 
nu  ville  kalde,  at  »lade  sig  konstituere  i  Embedet«'.  »Saa 
er  jeg  da  bleven  en  naadig  Herre«,  skriver  han  derom; 
men  det  varede  kun  et  halvt  Aars  Tid,  inden  han  atter 
kunde  vende  tilbage  til  Wittenberg;  og  glad  var  han  over 
saa  hurtig  at  kunne  slippe  for  at  være  Prælat. 

Han  levede  endnu  i  fjorten  Aar  og  røgtede  sin  Gjer- 
ning,  saa  godt  han  formaaede,  og  saa  godt  som  Forholdene 
tillode;  men  i  mange  Henseender  hvilede  der  et  Tr)^k  over 
ham  i  hans  Livs  Aften;  Alderdommen  og  dens  Skrøbelig- 
heder gjorde  sig  tidlig  gjældende;  Melanchton  havde  Ret  i 
at  sige  efter  Bugenhagens  Død,  at  medens  han  tidligere 
havde  haft  sin  Guld-  og  Sølvalder,  kom  nu,  og  især  efter 
Luthers  Død,  hans  Kobber-  og  Jærnalder;  allerede  før  sin 
første  Rejse  til  Danmark  var  han  bleven  tunghør  og  noget 
svagelig,  og  i  sine  sidste  Leveaar  var  han  blind  paa  det 
ene  Øje.  Blandt  Vennerne  i  Wittenberg  var  der  indtraadt 
nogen  Spænding,  der  bevirkede  et  køligere  Forhold;  Me- 
lanchton nærmede  sig  mere  og  mere  i  sin  Opfattelse  af 
Nadverlæren  til  den  kalvinske  Anskuelse,  medens  Luther 
stod  fast  paa  sit  gamle  Stade,  og  til  ham  som  den  »kjære 
Herre  og  Mester«  sluttede  sig  Bugenhagen;  noget  egentligt 
Brud  kom  det  dog  endnu  ikke  til  i  Luthers  Livstid;  det 
var  til  visse  ikke  uden  Grund,  at  Luther  lod  Melanchton 
høre  drøje  Bebrejdelser,  fordi  han  1540  egenmægtig  havde 
foretaget  Forandringer  i  en  ny  Udgave  af  den  augsburgske 
Konfession;  men  alligevel  blev  Venskabsbaandet  ikke  sønder- 
revet; det  var  først  en  Menneskealder  senere,  at  de  to  Ret- 
ninger begyndte  i  den  Grad  at  forkjætre  hinanden,  at  Kristne 
og  Muhamedanere  næppe  kunde  staa  skarpere  over  for 
hverandre,    end   de    strænge  Lutheranere   stode  over  for  de 

mildere  »Filippister«,  som  de  kaldtes  efter  Filip  Melanchton, 
eller  »Kryptokal vinister«,  som  man  i  Regelen  benævnede  dem. 

Et  stort  Tab,  det  der  vel  af  alle  ramte  ham  haardest 
og  smertede  ham  dybest,  traf  Bugenhagen  d.  18de  Februar 
1546,  i  det  hans  »Herre  og  Fader«,  hans  trofaste  Ven,  med 
hvem  fhan  gjennem  et  fjerdedel  A århundrede  havde  delt 
Frygt  og  Haab,  Alvor  og  Gammen,  men  som  ferst  og  sidst 
havde  været  knyttet  til  ham  i  den  fælles  Tro,  —  Morten 
Luther  —  afgik  ved  Døden;  Luther  havde  længe  følt,  at 
han  næppe  blev  nogen  gammel  Mand,  og  allerede  henved 
en  halv  Snes  Aar  i  Forvejen  havde  han  i  Bugenhagens 
Nærværelse  gjort  sit  Testamente,  ligesom  han,  da  han  mærkede, 
hvorledes  Kræfterne  toge  af,  oftere  havde  ytret  Ønsket  om 
at  vandre  bort  fra  dette  Liv,  efterdi  han  følte,  som  han 
selv  sagde,  at  han  »ikke  mere  var  Verden  til  nogen  Nytte« ; 
men  dobbelt  tungt  har  Dødsfaldet  vel  været  for  Bugenhagen, 
da  denne  ikke  kunde  staa  ved  Vennens  Dødsleje  og  lukke 
hans  Øjne  —  Luther  døde,  som  bekjendt,  ikke  i  Wittenberg, 
men  i  sin  Fødeby  Eisleben,  hvor  hen  han  nogle  Dage  tilforn 
var  rejst  for  at  søge  at  skaffe  Forlig  til  Veje  mellem  to 
uenige  Grever  af  Huset  Mansfeld;  men  hans  Lig  førtes  til 
Wittenberg;  Bugenhagen,  der  særlig  havde  været  hans 
Sjælesørger,  var  en  af  dem,  der  holdt  Ligtale  over  ham,  da 
han  den  22de  jordfæstedes  i  Slotskirken;  han  talte  —  paa 
Tysk  —  over  1.  Thess.  4.,  13 — 14:  »Jeg  vil.  Brødre,  at  I 
ikke  skulle  være  uvidende  om  de  hensovede,  paa  det  I  ikke 
skulle  sørge  som  de  andre,  der  ikke  have  Haab;  thi  dersom 
vi  tro,  at  Jesus  er  opstanden,  da  skal  og  Gud  saaledes  føre 
de  hensovede  ved  Jesus  frem  med  ham;«  —  men  han 
mægtede  for  Graad  ikke  at  fuldføre  sin  Ligprædiken;  han 
maatte  standse  midt  i  sin  Tale,  hvorpaa  Melanchton  tog  fat 
og  holdt  en  herlig  Ligtale  paa  Latin. 

Med  bange  Anelser  havde  Luther  tilbragt  sin  sidste 
Levetid,  og  med  bange  Anelser  lukkede  han  sine  Øjne;  thi 
han  følte,  at  der  i  den  Kamp,  som  hidtil  var  bleven  kæmpet 

med  Ordets  Vaaben,  snart  efter  hans  Død  skulde  indtræde 
den  sørgelige  Vending,  at  andre  Vaaben  skulde  bruges;  og 
han  tog  ikke  fejl,  han  havde  set  alt  for  klart. 

Politiske  Forhold  havde  bragt  den  i  sit  Hjærte  luthersk- 
sindede, men  ærgjærrige  og  troløse  Hertug  Morits  af  Sachsen 
til  at  slutte  sig  til  Kejseren,  der  havde  givet  ham  Løfte 
om  Værdigheden  som  sachsisk  Kurfyrste,  naar  Landet  var 
erobret.  Atter  kom  Spørgsmaalet  op,  om  det  for  Reli- 
gionens Skyld  var  tilladt  at  modsætte  sig  Kejseren,  og  de 
wittenbergske  Reformatorer  afgave  nu  den  Erklæring,  at 
naar  man  med  Vished  vidste,  at  Kejseren  vilde  begynde  en 
Religionskrig,  var  man  ikke  alene  berettiget  til  at  modsætte 
sig,  men  endog  til  at  komme  ham  i  Forkjebet;  men  var 
man  ikke  aldeles  sikker  derpaa,  skulde  Fyrsterne  hellere  se 
Tiden  lidt  an,  inden  de  grebe  til  Vaaben;  her  i  dette  Til- 
fælde kunde  man  ikke  nære  Tvivl  om  Kejserens  Hensigter, 
og  de  protestantiske  Fyrster  begyndte  Krigen;  men  deres 
Raadvildhed  og  Langsomhed  i  Modsætning  til  den  Hurtighed, 
hvormed  Kejseren  og  Morits  trængte  frem,  var  fordærvelig 
for  dem;  de  forenede  Hære  hastede  mod  Wittenberg.  Alle 
vare  overbeviste  om,  at  naar  Kejserens  Tropper,  blandt 
hvilke  der  var  en  Mængde  fanatiske  Spaniere,  havde  ind- 
taget Wittenberg,  vilde  der  blive  foretaget  et  forfærdeligt 
Blodbad  paa  Protestanterne;  næsten  alle  Byens  Præster  og 
Professorer,  selv  Melanchton,  flygtede;  men  ligesom  en 
Del  Aar  tilforn  i  Pestens  Tid  blev  Bugenhagen  med  nogle 
faa  andre  tilbage;  og  dog  var  ingen  af  dem  alle  i  den 
Grad  Gjenstand  for  Katholikernes  Had  som  han,  hvem 
man  efter  Luthers  Død,  og  det  næppe  uden  Grund,  be- 
tragtede som  Hovedet  for  de  mest  ægte  Protestanter;  han 
havde  ogsaa  nylig  i  høj  Grad  henledet  Fjendernes  Opmærk- 
somhed paa  sig  ved  et  Skrift,  han  i  Anledning  af  det 
brændende  Spørgsmaal  om  den  forestaaende  Kamp  havde 
udgivet;  »Til  andre  Præster«,  var  Titelen;  i  det  han 
formanede  til  Bod  og  Bøn,    havde  han  samtidig  opmuntret 

dem  til  med  Tapperhed  at  modsætte  sig  Guds  Ords  Fjender; 
lige  saa  lidt  var  det  ukjendt,  at  han  havde  skrevet  til 
Nabokirkerne  i  Bohmen,  Schlesien  og  Lausitz  og  raadet 
dem  til  ikke  at  agte  paa  Katholikernes  Opfordringer  til  at 
træde  under  deres  Faner,  »fordi  man  i  det  hele  taget  ikke 
maa  rette  sig  efter  uretfærdige  Begjæringer.«  Der  kunde 
altsaa  være  Fristelser  nok  for  ham  til  at  sørge  for  sin  per- 
sonlige Sikkerhed,  især  naar  han  fik  Breve,  som  paa  en 
eller  anden  Maade  vare  blevne  bragte  ind  i  den  belejrede 
Stad,  og  hvori  det  meddeltes,  at  Kejseren  havde  til  Hensigt 
at  sløjfe  Byen,  og  især  at  lade  sin  Vrede  gaa  ud  over 
Bugenhagen,  hvem  han  vilde  lade  hugge  i  saa  smaa 
Stykker,  at  man  kunde  spille  Bold  med  dem.  Alle  disse 
baade  indre  og  ydre  Tilskyndelser  til  at  forlade  Wittenberg 
ansaa  Bugenhagen  som  Fristelser  fra  Djævelen;  thi  hvis 
han  drog  bort,  kunde  det  med  Sikkerhed  forudses,  at  alle 
de  andre  Præster  vilde  følge  efter,  saa  den  ulykkelige  By 
vilde  blive  uden  Sjælesørgere  i  den  forestaaende  Trængsels- 
tid; han  blev  da;  men  sin  Hustru  og  sine  Børn  bragte  han 
i  sikker  Forvaring,  for  at  de  ikke  ved  deres  Klager  skulde 
berøve  ham  den  Rolighed  og  Fasthed,  han  trængte  til, 
naar  han  skulde  trøste  andre.  Det  gik  da  ogsaa  til  sidst, 
som  man  maatte  vente,  —  de  kejserlige  Tropper  rykkede 
23de  Maj  1547  ind  i  Byen,  som  havde  set  sig  i  den  sørge- 
lige Nødvendighed  at  aabne  sine  Porte  for  dem;  men 
alligevel  gik  det  langt  bedre,  end  man  havde  haft  Grund 
til  at  mene;  Kejseren  viste  sig  langt  mildere  stemt,  end 
nogen  havde  kunnet  ane;  da  nogle  af  hans  Ledsagere  havde 
raadet  ham  til  at  brænde  Luthers  Lig  og  sprede  Asken  for 
alle  Vinde,  skal  han  have  svaret:  »Jeg  fører  ikke  Krig 
mod  de  døde,  men  mod  de  levende«;  og  det  var  saa  langt 
tra,  at  nogen  krummede  et  Haar  paa  Bugenh agens  Hoved, 
at  han  endog  fik  fuldstændig  Tilladelse  til  paa  sædvanlig 
Vis  at  holde  Gudstjeneste,  ja  i  hele  Ugen  for  Pinse  præ- 
dikede   han    endog   hver  Dag   for    en  talrig  Forsamling  af 

Byens  Indbyggere  og  de  fremmede  Tropper  over  Forskjellig- 
hederne  mellem  den  protestantiske  og  den  katholske  Lære; 
det  synes  ogsaa,  at  Kejseren  ved  at  se  Protestanterne  paa 
nært  Hold  i  den  By,  der  egentlig  var  Reformationens  Arne- 
sted, i  meget  har  forandret  sin  Mening  om  dem  til  det 
bedre.  En  Lettelse  var  det  jo  dog  naturligvis,  da  de 
katholske  Tropper  forlede  Byen,  og  Hertug  Morits,  der  nu 
skulde  være  Kurfyrste,  og  som  i  Hjærtet  var  Protestantismen 
hengiven,  tog  Wittenberg  i  Besiddelse ;  han  opfordrede  strax 
Bugenhagen  og  de  andre  Professorer  til  at  gjenoptage  deres 
Virksomhed  ved  Universitetet  og  viste  dem  og  Byens  andre 
Indbyggere  al  mulig  Venlighed ;  dog  trods  alt  dette  maa 
det  have  været  haardt  for  den  gamle  Kurfyrstes  Under- 
saatter  at  skulle  hylde  Morits  som  hans  Efterfølger;  men 
Johan  Frederik  havde  jo  givet  Afkald  paa  sit  Land,  For- 
holdene havde  været  ham  ugunstige,  men  gunstige  for  Morits, 
og  der  var  jo  da  intet  andet  for  Sachserne  at  gjøre  end  at  bøje 
sig  under  den  tvingende  Nødvendighed ;  naturligvis  havde  onde 
Tunger  snart  nok  at  sige  om,  at  Bugenhagen  havde  forraadt 
sin  gamle  Landsherre,  ja  at  han  havde  solgt  sig  selv,  sin 
Overbevisning  og  Samvittighed  —  man  vidste  endog  at 
nævne  Prisen:  en  Hat  fuld  af  Penge! 

At  en  saadan  Beskyldning  dybt  maatte  saare  Bugen- 
hagen, er  indlysende;  men  der  rettedes  snart  Beskyldninger 
imod  ham,  som  vistnok  i  langt  højere  Grad  maatte  krænke 
ham,  nemlig  at  han  skulde  have  svigtet  den  Tro,  han 
hidtil  havde  kæmpet  for.  Det  vilde  føre  os  for  langt  ind 
i  Theologien,  dersom  vi  nojere  skulde  gaa  ind  paa  For- 
holdene og  Forhandlingerne,  efter  at  Kejseren  og  hans 
Parti  aabenbart  havde  sejret  og  vare  blevne  Situationens 
Herrer.  Kejseren  søgte  at  bringe  Enhed  igjen  til  Veje  i 
Kirken;  men  indtil  Konciliet  i  Trient,  som  foreløbig  var 
blevet  udsat  1547,  igjen  kunde  komme  til  at  træde  sammen, 
udstedte  han  1548  paa  Rigsdagen  i  Augsburg  det  saakaldte 
»Augsburger-Interim«,  der  skulde  være  den  Norm,  hvorefter 

man  foreløbig,  »interimistisk«,  havde  at  rette  sig;  der  var 
ganske  vist  gjort  Protestanterne  nogle  Indrømmelser;  men 
dette  »Interim«  var  dog  ikke  til  Behag,  hverken  for  den 
ene  eller  den  anden  Side;  overalt,  hvor  det  indførtes, 
maatte  det  ske  med  Magt;  men  Kejseren  var  forsigtig  nok 
til  end  ikke  at  sende  Anmodning  om  dets  Indførelse  til 
Reformationens  Hjemsted  Sachsen ;  her  maatte  der  imidlertid 
ogsaa  nødvendigvis  tages  foreløbige  Bestemmelser,  Morits 
samlede  de  wittenbergske  Theologer  til  et  Møde  i  Leipzig, 
hvor  Landdagen  var  samlet,  og  forelagde  et  Udkast  til  et 
nyt  »Interim«,  der  imidlertid  aldrig  blev  vedtaget,  hvorfor 
Bugenhagen  offentlig  i  sin  Kirke  takkede  Gud,  da  det  tog 
alt  for  lidet  Hensyn  til  Protestanterne;  ja  han  skrev  til 
Kong  Kristian,  at  han  var  »glad  ved,  hverken  at  skulle 
staa  til  Kegnskab  for  »Hinterim«  eller  for  »Furim«;  men 
Morits  gjorde  et  Uddrag  deraf,  nogle  enkelte  Artikler,  som 
han  forordnede  til  foreløbig  Rettesnor  for  den  sachsiske 
Kirke  (»det  lille  Interim«  eller  »Leipziger-Interim«).  Bugen- 
hagen havde  været  til  Stede  ved  Forhandlingerne  om  det; 
men  den  af  Reformatorerne,  som  indtog  den  mest  vaklende 
Holdning,  og  paa  hvem  derfor  Bebrejdelserne  for  dette 
uheldige  Resultat  nærmest  bør  tilskrives,  var  ikke  Bugen- 
hagen, men  den  stille  og  fredelskende  Melanchton,  der  dog 
her  som  overalt,  hvor  han  optraadte  vaklende,  handlede  i 
den  bedste  Hensigt  i  Fredens  Interesse.  Bugenhagen  var 
imidlertid  den,  som  var  Gjenstand  for  den  største  Forbitrelse, 
da  man  ansaa  ham  for  at  være  Hovedet  for  Protestanterne 
og  mente,  at  dette  Leipziger-Interim  især  skyldtes  ham 
som  den,   der  havde  staaet  bag  ved  alle  Forhandlingerne. 

Bugenhagen  følte  sig  i  sit  inderste  krænket  over  disse 
Beskyldninger  og  de  deraf  flydende  Skjældsord,  især  da  de 
kom  fra  Mænd,  der  tidligere  havde  staaet  ham  nær;  ind- 
lade sig  i  en  Polemik  med  dem  havde  han  ikke  Lyst  til, 
han  havde  allerede  tidligere  udtalt  som  sit  Ønske  at  kunne 
tilbringe  Resten  af  sit  Liv  i  Ro;   lejlighedsvis    berørte  han 

Sagen  og  sin  Stilling  dertil  i  sine  Forelæsninger  og  i  en 
enkelt  Prædiken;  og  ligeledes  sendte  han  en  Skrivelse  derom 
til  de  Byer,  i  hvilke  han  tidligere  havde  lært,  for  at  de 
ikke  skulde  mene,  de  havde  haft  med  en  tvetunget  Mand 
at  gjøre,  hvilket  jo  i  hej  Grad  vilde  skade  Reformationens 
Sag.  Ogsaa  i  private  Breve  til  sine  Venner,  f.  Ex.  Hans 
Tavsen  og  Kristian  den  tredje,  omtaler  han  Sagen  for  at 
rense  sig  for  enhver  Mistanke. 

At  de  Sjælslidelser,  som  baade  Krigen  og  de  derefter 
følgende  uhyggelige  Stridigheder  inden  for  Protestanternes 
egen  Lejr  voldte  ham,  ogsaa  i  hej  Grad  maatte  virke 
skadelig  paa  hans  i  Forvejen  svage  Legemskonstitution,  vil 
enhver  kunne  sige  sig  selv;  han  søgte  da  ogsaa  senere  saa 
vidt  muligt  at  holde  sig  i  Ro  og  indskrænke  sin  Virksomhed 
til  sin  Prædikestol  og  sit  Katheder;  i  Regelen  var  han  hvert 
andet  Aar  Universitetets  theologiske  Dekanus,  indtil  han 
havde  fyldt  »Stevets  Aar«,  de  halvfjerdsindstyve;  da  ophørte 
han  i  1556  baade  med  at  prædike  og  at  holde  Forelæsninger, 
men  vedblev  dog,  saa  længe  han  mægtede  det,  at  søge 
Kirken  baade  Søndage  og  Søgnedage;  men  ogsaa  det  maatte 
han  ophøre  med  nogen  Tid  før  sin  Død,  —  saa  kom  Ven- 
nerne til  ham  og  talte  Trøstens  Ord  til  ham;  en  Gang 
kom  Melanchton  for  at  besøge  ham,  men  da  var  han  i 
den  Grad  forandret,  saa  selv  denne  Ven  ikke  kunde  kjende 
ham;  han  skriver,  at  han  syntes  ikke  at  se  Bugenhagen, 
men  kun  en  Skygge  af  ham,  og  han  bad  til  Gud,  at  han 
dog  vilde  skaane  ham  for  en  saadan  langsom  Hendøen. 
Bugenhagen  længtes  ogsaa  selv  efter  sin  Bortgang,  talte 
med  Henrykkelse  om  sit  Saligheds  Haab  og  styrkede  sig 
ved  et  af  sine  Valgsprog:  »Befal  Herren  dine  Veje,  og 
haab  paa  ham  selv  i  Dødens  Stund«  —  i  sin  kraftige  Ar- 
bejdstid havde  han  et  andet  Valgsprog,  han  ofte  brugte, 
hvilket  han  efter  Joh.  Evang.  17de  Kap.  3dje  Vers  havde 
dannet  som  et  latinsk  Distikon,  der  kan  oversættes:  »Der- 
som du  kjender  Jesus  ret,    er  det  nok,   selv    om    du  intet 

andet  véd;  kjender  du  ikke  Jesus,  er  det  intet,  selv  om  du 
véd  alt  andet«.  —  I  de  sidste  tre  Uger  af  sit  Liv  var  han 
sengeliggende,  og  ved  Midnatstid  mellem  d.  19de  og  20de 
April  1558  hensov  han  blidt  og  rolig  i  sin  Hustrus  og  tre 
Børns  samt  en  Del  Venners  Nærva?relse;  allerede  den 
følgende  Aften  stededes  han  til  Hvile  ved  det  venstre 
Hjørne  af  Alteret  i  den  Kirke,  hvor  han  —  med  de  kortere 
og  længere  Afbrydelser  —  i  36  Aar  havde  været  en  nid- 
kjær Ordets  Forkynder.  Ved  hans  Død  sørgede  ikke  blot 
hans  nærmeste,  men  Wittenbergs  Universitet,  som  han 
havde  været  saa  meget  for,  og  hele  Staden  Wittenberg, 
med  hvilken  han  i  den  lange  Aarrække  havde  delt  Glæder 
og  Sorger,  gode  og  onde  Dage;  men  overalt,  hvor  han  i 
sin  kraftige  Manddom  havde  virket  som  Reformator  og 
Organisator,  er  Budskabet  blevet  modtaget  med  Vemod; 
ogsaa  her  i  Danmark,  hvor  han  endnu  efter  de  mange  Aars 
Forløb  havde  trofaste  Venner  i  Live,  forst  og  fremmest 
Kong  Kristian,  med  hvem  han  til  kort  før  sin  Død  stod  i 
levende  Brevvexling,  men  ogsaa  de  danske  Biskopper  Tavsen 
og  Sadolin  og  Broderparret  Palladius ;  alle  disse  Mænd  fulgte 
ham  i  Graven  i  Løbet  af  et  Par  Aar.  Hans  Hustru  derimod 
overlevede  ham  paa  tolvte  Aar  —  hun  døde  28de  Juli 
1569;  om  Børnene  er  kun  lidet  bekjendt,  og  det  lidet  har 
ingen  videre  Interesse  for  os  danske,  da,  saa  vidt  vides, 
ingen  af  dem  eller  af  Bugenhagens  senere  Efterkommere 
traadte  i  nogen  Forbindelse  med  vort  Fædreland. 

Hans  Død  gav  naturligvis  Anledning  til  forskjellige 
Lovtaler  saa  vel  i  bunden  som  i  ubunden  Stil,  og  da  mest 
paa  Latin.  Skjønt  Lovtaler  som  oftest  ikke  have  synderligt 
Værd  som  Kilder  til  en  Mands  sande  Karakteristik,  synes 
dog  her  Forfatterne  at  have  holdt  sig  inden  for  de  rette 
Grænser.  En  bekjendt  Forfatter  i  vort  Aarhundrede,  Rudel- 
bach, der  har  skildret  hans  Levned,  har  vistnok  tegnet 
Billedet  af  ham  paa  den  rette  Maade  i  følgende  Linjer: 
»Evangelisk  Ædruelighed  og  Trofasthed  var  Grundtrækket  i 

hans  Karakter;  Gud  havde  skjænket  ham  et  rigt  Maal  af 
Gaver  og  Kræfter;  men  det  bedste  endnu  var,  at  han  kunde 
bevare  dem  i  Ydmyghed.  I  sin  snævre  Kreds  kunde  han 
foragte  Verden,  hvis  Gunst  han  aldrig  havde  bejlet  til,  og 
selv  Misundelsens  og  Bagtalelsens  Pile  skadede  ikke  hans 
Gjerning  i  Gud;  thi  ogsaa  han  maatte  gaa  gjennem  gode 
og  onde  Rygter  og  bevarede  under  dem  den  Sandhed,  som 
med  Guds  Ord  er  vort  mægtigste  Vaaben,  naar  vi  kæmpe 
for  hans  Sag.  Hans  Arbejder  for  Reformationen  skulle  ikke 
glemmes  i  Aarhundredernes  Løb;  den  evangelisk-lutherske 
Kirke  skal  bevare  hans  Minde  blandt  de  rette  Bekjenderes.« 
—  At  der  maaske  nu  et  eller  andet  Sted  i  Tyskland  i  An- 
ledning af  400-Aars-Fødselsdagen  vil  blive  rejst  et  varigt 
Mindesmærke  om  ham  —  der  haves  adskillige  Portræter  af 
ham  —  vil  være  rimeligt  nok.  Vi  danske,  der  jo  staa  i 
stor  Taknemmelighedsgjæld  til  ham,  have  allerede  i  mange 
Aar  haft  et  Mindesmærke  for  ham:  i  Jægerspris  Slotshave 
findes  en  trekantet  Pyramide  til  Ære  for  Ansgar,  Luther  og 
Bugenhagen;  Fodstykket  er  en  Klippe  med  Indskriften: 
Matth.  13.,  18.;  paa  Spidsen  findes  en  gylden  Stjærne  med 
Underskriften:  Daniel  12.,  3.;  paa  de  tre  Sider  staa  de  tre 
Navne  indhuggede. 

Vilhelm  Bang. 

V. 

Hertugen  af  Berrys  Mord.  —  Reaktionære  For- 
holdsregler.   —   Richelieus  andet  Ministerium.  — 

De  doktrinære  svigte  Richelieu.    —  Offentlige 

Uroligheder.  —  Valgloven.  —  Militærkomplotter. 

—  Hertugen  af  Bordeaux's  Fødsel. 

JJen  13de  Februar  1820  blev  Hertugen  af  Berry  myrdet 
af  Louveh  Prinsen  og  hans  Hustru  vare  om  Aftenen  i 
Operaen,  som  den  Gang  laa  i  Richelieugaden  lige  over  for 
Bibliotheket.  Prinsessen  vilde  tage  hjem  for  Forestillingens 
Slutning,  da  hun  ikke  følte  sig  rigtig  vel,  og  Hertugen  af 
Berry  fulgte  hende  til  Vognen,  som  holdt  i  Rameaugaden; 
hun  var  stegen  ind,  og  hendes  Mand  havde  sagt  hende 
Farvel  og  vilde  lige  vende  tilbage  til  sin  Loge,  da  en 
Person  banede  sig  Vej  imellem  de  tre,  fire  Mennesker,  der 
stode  omkring  Hertugen,  kastede  sig  over  ham,  ramte  ham 
med  et  voldsomt  Dolkestød  over  højre  Hjærte  og  tog  Flugten. 
»Jeg  er  myrdet«,  udbrod  Hertugen  af  Berry,  »den  Mand 
har  dræbt  mig  . . .  Jeg  er  død,  jeg  holder  Grebet  til  Dolken«. 
To  af  hans  Kavalerer  styrtede  ved  disse  Ord  afsted  efter 
Morderen,  fulgte  af  Skildvagten  og  en  Lakaj;  ved  Hjælp  af 
en  Opvarter  fra  en  Kafé  fik  de  fat  i  ham  lidt  længere 
borte. 

Imidlertid  var  Hertuginden  af  Berry  styrtet  ud  af 
Vognen  for  at  hjælpe  sin  Mand,  som  havde  vristet  Dolken 
ud  af  sit  Bryst.  »Jeg  er  ded!«  gjentog  han  med  rystende 
Stemme;  »en  Præst!  Hustru!  lad  mig  do  i  dine  Arme.« 
Man  bragte  ham  først  ind  i  den  lille  Salon,  som  laa  bag 
hans  Loge,  senere  ind  i  en  større  Sal  og  lagde  ham  her 
paa  en  improviseret  Seng,  medens  man  efter  hans  Ønske 
sendte  Bud  efter  hans  spæde  Datter,  hvem  han  ønskede  at 
kysse  for  sin  Død,  og  efter  Biskoppen  af  Chartres,  hvis 
religiøse  Bistand  han  vilde  benytte.  Hertuginden  af  Berry 
laa  knælende  ved  hans  Leje  som  Bytte  for  den  skrække- 
ligste Fortvivlelse.  Lægerne,  mellem  dem  den  berømte 
Dupuytren,  indtraf  lidt  efter  lidt;  Saaret  var  efter  deres 
Mening  absolut  dødeligt,  da  Dolken  var  trængt  ind  lige  til 
Fæstet,  og  de  kunde  kun  søge  at  lindre  den  saaredes 
Smerter.  Medens  de  raadførte  sig  indbyrdes  og  søgte  at 
indgyde  ham  et  Haab,  de  ikke  selv  nærede,  og  han  ikke 
mere  nærede,  var  den  kongelige  Familie  efterhaanden  ind- 
truffen, først  Greven  af  Artois,  den  døendes  Fader,  og  Her- 
tugen af  Angouléme,  hans  Broder  med  samt  sin  Hustru,  en 
Datter  af  Ludvig  XVL,  fremdeles  Hertugen  af  Enghien, 
Hertugen  og  Hertuginden  af  Orleans,  Ministrene,  de  franske 
Marskalker  og  Prinsens  Venner,  blandt  dem  Chateaubriand. 

Overvældede  af  Smerte  vare  de  med  Øjnene  fulde  af 
Taarer  Vidner  til  denne  langsomme  Dødskamp,  der  blev 
gjort  endnu  pinligere  ved  Hertuginden  af  Berrys  fortvivlede 
Udbrud,  som  vare  saa  heftige,  at  hendes  døende  Husbond 
søgte  at  berolige  hende:  »Kjære!«  udbrød  han  med  hej 
Røst,  »søg  at  skaane  dig  lidt  for  det  Barns  Skyld,  du 
bærer  under  dit  Hjærte.«  Saaledes  fik  de  tilstedeværende 
at  vide,  at  Louvel  dog  ikke  havde  ramt  hele  det  kongelige 
Hus  i  dets  yngste  Medlems  Person;  den  visnende  Stamme 
kunde  skyde  et  frisk  Skud. 

Kongen  indtraf  Klokken  fem  om  Morgenen;  paa  Grund 
af  hans  legemlige  Svaghed  havde  man  først  lidt  efter  lidt 

turdet  gjøre  ham  bekjendt  med  Brodersønnens  nær  fore- 
staaende  Død.  Hertugen  af  Berry  havde  uafladelig  søgt  at 
skaffe  sig  Underretning  om  Morderen  og  Bevæggrunden  til 
hans  Forbrydelse,  og  da  ban  nu  saae  Kongen  træde  ind, 
løftede  han  sig  lidt  op  og  udbrod:  »Onkel,  jeg  beder  dig 
om  Naade  for  Manden.«  —  »Det  skal  vi  tale  nærmere  om«, 
svarede  Ludvig  XVIII.  —  »Kongen  har  ikke  svaret  Ja; 
den  Mands  Benaadning  vilde  dog  have  mildnet  mine  sidste 
Øjeblikke«.  Han  talte  næsten  ikke  mere,  hans  Endeligt 
nærmede  sig  med  stærke  Skridt,  og  da  man  paa  hans  Be- 
gjæring  Skiftede  hans  Stilling,  begyndte  Dødskampen.  Trods 
hendes  Skrig  forte  man  Hustruen  bort;  men  hun  sled  sig 
løs  af  sine  Hofdamers  Arme  og  kastede  sig  paa  ny  over 
Lejet;  hendes  Mand  var  udaandet  i  en  Alder  af  to  og  fyrre- 
tyve Aar.  Efter  et  sidste  Udbrud  af  Fortvivlelse  lod  hun 
sig  føre  bort;  man  bad  ogsaa  Kongen  trække  sig  tilbage. 
»Jeg  har  endnu  en  sidste  Pligt  at  opfylde  mod  min  Son«, 
svarede  han,  nærmede  sig  og  lukkede  den  dødes  Mund  og 
Øjne. 

Samme  Nat  blev  Morderen  underkastet  et  foreløbigt 
Forhør  i  Decazes's  og  Pasquiers  Nærværelse.  Han  hed 
Louvel,  var  Sadelmagersvend,  havde  ingen  medskyldige  og 
havde  besluttet  successive  at  ramme  alle  Prinser  af  Fami- 
milien  Bourbon,  hvem  han  betragtede  som  Frankrigs  værste 
Fjender;  han  lagde  ingen  Anger  for  Dagen,  og  hans  Fana- 
tisme holdt  sig  ud  over  det  Mord,  han  havde  gjort  sig 
skyldig  i. 

Hertugen  af  Berry  havde  næppe  udaandet  sit  sidste 
Suk,  før  hele  det  Had,  der  saa  længe  var  trukket  sammen 
over  Decazes's  Hoved,  bred  løs  i  sit  fulde  Raseri.  Den 
unge  Enke  gav  selv  Signalet  dertil;  hin  sørgelige  Nat,  da 
Kongen  traadte  ind  i  Operaens  Korridor  for  at  lukke  sin 
Brodersøns  Øjne,  kastede  Prinsessen  sig  for  hans  Fødder, 
pegede  med  skjælvende  Haand  paa  Decazes,  der  udtømte  sig 
i  frugtesløse  Anstrængelser,  og  udbrød:  »Sire,  jeg  besværger 

Dem  om  at  fjærne  denne  Mand.«  Dette  var  dog  et  Ud- 
brud af  sønderrivende  Smerte,  de  følgende  Demonstrationer 
kunde  derimod  ikke  forsvares  ved  samme  Undskyldning;  de 
skyldtes  kun  politisk  Lidenskab. 

Ved  Kammermødets  Aabning  den  13de  Februar  besteg 
Clausel  de  Coussergues  Talerstolen  og  forlangte,  at  Konseils- 
præsidenten skulde  sættes  under  Anklage.  Dette  Forlangende, 
som  modtoges  med  Knurren,  indbragte  den  følgende  Dag 
Forslagsstilleren  et  harmfuldt  Gjensvar  fra  Decazes's  Sviger- 
fader Saint- Aulaire,  og  han  blev  kaldet  til  Orden;  men 
Forslaget  vedblev  at  svæve  over  Ministerens  Hoved  som  et 
Vidnesbyrd  om  den  vilde  Glæde,  hvormed  hans  Fjender  i 
den  offentlige  Ulykke  søgte  et  Paaskud  til  at  styrte  ham. 
I  samme  Mede  blev  der  i  øvrigt  fremført  mangfoldige 
Trusler  og  begaaet  mange  uforstandige  Handlinger;  de 
beviste  noksom,  hvor  stor  Fare  den  offentlige  Frihed  nu 
svævede  i. 

Det  var  ikke  første,  og  det  blev  ikke  heller  sidste 
Gang,  at  en  isoleret  Forbrydelse  fremkaldte  reaktionære 
Forholdsregler;  man  havde  tidligere  set,  og  vi  have  selv 
senere  set,  at  de  offentlige  Myndigheder  have  gjort  de  libe- 
rale Ideer  ansvarlige  for  ethvert  forbryderisk  Forsøg  mod 
Tronen.  Intet  er  mere  sørgeligt,  men  intet  mere  menneske- 
ligt; det  vilde  være  at  rejse  alt  for  store  Krav  til  den 
menneskelige  Forstand  og  Koldblodighed,  om  man  under 
slige  Omstændigheder  krævede,  at  den  skulde  se  Sandheden 
modig  i  Øjnene  og  lytte  til  Fornuftens  Røst.  En  eneste 
Taler,  General  Foy,  spillede  modig  denne  Rolle;  medens 
Kammeret  beredte  sig  til  at  rette  en  Adresse  til  Kongen, 
og  flere  af  dets  Medlemmer  toge  Ordet  for  at  udtrykke 
det  Ønske,  at  Kronen  vilde  besvare  Snigmordet  med  kraftige 
Forholdsregler,  forlangte  General  Foy  med  Veltalenhed,  at 
Adressen  kun  skulde  omtale  de  Taarer,  man  udgød  for  Tabet 
af  en  Fyrste,  over  hvem  hele  Frankrig  sørgede,  særlig,  til- 
føjede han,    »alle   Frihedens  Venner,    fordi    de  vel  vide,    at 

man  vil  bruge  dette  afskylige  Attentat  som  Paaskud  til  et 
Forsøg  paa  at  ødelægge  de  Friheder  og  Rettigheder,  Mo- 
narken i  sin  Visdom  har  indrømmet  og  tilstaaet.« 

Under  de  løsslupne  Lidenskaber  fandt  slige  Ord  imid- 
lertid intet  Ekko;  den  royalistiske  Presse  udmærkede  sig 
ved  sin  Voldsomhed.  Chateaubriand  skrev:  »Den  Haand, 
som  har  ført  Stødet,  er  ikke  den  mest  skyldige« ;  nogle 
Dage  senere  tilføjede  han,  i  det  han  omtalte  Decazes: 
»hans  Fod  er  gleden  i  Blod.«  Martinville,  Hovedredaktøren 
for  »Le  Drapeau  blanc«,  gik  endnu  videre;  han  fortalte,  at 
man  havde  set  Decazes  hviske  med  Louvel  som  til  en  med- 
skyldig, og  udbrød:  »Ja  Decazes,  det  er  Dem,  som  har  dræbt 
Hertugen  af  Berrry;  græd  og  bønfald  Himmelen  om  at  til- 
give Dem;  thi  Menneskene  ville  ikke  tilgive  Dem,«  en  af- 
skylig Anklage,  som  ikke  engang  de,  der  fremførte  den, 
troede  paa;  den  har  ikke  kunnet  holde  sig  en  eneste  Dag 
for  Historiens  Domstol,  men  beviste  med  en  grulig  Klarhed 
Ultraroyalisternes  ubændige  Heftighed. 

Man  indskrænkede  sig  dog  ikke  til  Ord  alene,  der  organi- 
seredes en  ligefrem  Sammensværgelse  mod  Decazes;  Kongens 
Omgivelser  bønfaldt  ham  om  at  skille  sig  af  med  sin  Mini- 
ster, og  nogle  forrykte  Hjærner  udklækkede  den  Plan  at 
bortføre  ham  og  lade  ham  forsvinde;  de  officiøse  Advarsler 
i  denne  Retning  bleve  saa  bestemte,  at  man  ansaa  det  for 
nødvendigt  at  holde  særlig  Vagt  om  Ministeren,  skjønt  han 
for  sin  Person  kun  viste  en  foragtelig  Ringeagt  over  for 
disse  ynkelige  Planer. 

Til  syvende  og  sidst  forfulgte  alle  disse  rasende  kun 
et  eneste  Maal:  de  vilde  paavirke  Kongens  Sind  snarere  ved 
Frygt  end  ved  Bønner,  som  de  nok  vidste  vilde  være 
unyttige.  Ludvig  XVIII,  vedblev  at  forsvare  Decazes,  og 
disse  Angreb  bragte  ham  til  Fortvivlelse:  »Det  er  mig,  de 
angribe;  det  er  mit  System;  men  jeg  vil  frelse  mit  Land 
uden  Ultra'erne«;  han  anede  nok,  hvor  megen  Partiaand 
der  gjemte  sig  bag  Højres  Harme,  og  for  øvrigt  toge  ikke 

engang  alle  Hejres  Medlemmer  Del  i  dette  Felttog  mod 
Decazes.  Kongen  hengav  sig  ikke  desto  mindre  til  en  Illu- 
sion, naar  han  troede  at  kunne  holde  sin  Minister  ved 
Roret;  af  Hensyn  til  Monarken  og  for  at  besvare  hans 
Tillid  lod  Decazes,  som  om  han  delte  denne  Illusion;  men 
hans  Opfattelse  var  mere  uhildet;  paa  selve  Hertugens 
Dødsdag  skrev  han  til  de  Serre,  som  laa  syg  i  Nizza:  »Vi 
ere  alle  snigmyrdede.« 

Under  den  usandsynlige  xintagelse,  at  han  kunde  be- 
holde Ledelsen  af  Statsstyreisen,  maatte  Decazes  efter 
Kongens  Ønske  forberede  en  Række  Undtagelseslove,  som 
tilsigtede  atter  at  vinde  de  Medlemmer  af  Højre,  som  ikke 
vare  aldeles  uforsonlige.  Den  I4de  Februar  bleve  disse 
Love  indbragte  i  Kamrene;  den  ene  suspenderede  den  per- 
sonlige Frihed  og  traf  Bestemmelser  til  Værn  for  Kongen, 
hans  Familie  og  Tronen;  en  anden  gjenindferte  en  fem- 
aarig  Censur  for  Aviserne. 

Det  var  en  stor  Sorg  for  Decazes,  da  han  maatte  give 
Højre  en  slig  Oprejsning  og  saae  sig  nødsagen  til  at  indrømme, 
at  Forsøget  med  en  liberal  Regering  var  slaaet  fejl.  Denne 
Tilstaaelse  var  en  Domfældelse  af  hans  eget  System;  naar 
man  allerede  nogle  Dage  tidligere,  da  han  kom  frem  med 
Ændringer  i  sin  egen  Valglov,  med  rette  havde  forment, 
at  det  var  klogest,  om  han  selv  trak  sig  tilbage,  kunde 
man  med  endnu  større  Ret  nære  denne  Opfattelse  nu,  da 
han  med  skæbensvanger  Nødvendighed  maatte  desavouere 
den  politiske  Retning,  han  hidtil  havde  fastholdt.  Dog 
Kongen  nægtede  med  Haardnakkethed  at  lade  ham  fare, 
modstod  alle  Skridt,  erklærede,  at  Decazes  var  ham  uund- 
værlig, og  paaberaabte  sig  Umuligheden  af  at  erstatte  ham, 
medens  der  udspandt  sig  tusende  Intriger  for  at  faa  Bugt 
med  hans  Vilje. 

Her  mødte  forst  Talleyrand  frem;  ansporet  afVitrolles 
gav  han  efter  for  sin  egen  Ærgjerrighed  og  troede  atter  at 
være  bleven  en  politisk  Mulighed;  han  gik  endog  saa  vidt. 

at  han  tilbød  Villéle  en  Portefeuille,  naen  denne  afslog  Til- 
budet; thi  dels  troede  han  endnu  ikke  Timen  slaaet, 
for  at  Højre  kunde  gribe  Magtens  Tøjler,  dels  vilde  han 
hellere  slutte  sig  til  højre  Centrum  og  støtte  Hertugen  af 
Richelieu;  Talleyrand  eller  Richelieu,  det  kom  Decazes's 
Fjender  ud  paa  ét;  VitroUes,  den  mest  lidenskabelige  af 
dem  alle,  bestormede  Greven  af  Artois  med  Bønner  om  at 
paavirke  Kongen  og  sætte  Ministerens  Afskedigelse  igjennem ; 
han  bønfaldt  ham  om  at  forlade  Tuilerierne  og  trække  sig  til- 
bage til  Palais  Élysée,  hvis  han  ikke  naaede  sit  Ønske. 
Han  raadede  ham  endog  at  gifte  sig  igjeu,  for  at  man 
kunde  bevare  Haabet  om  at  se  en  mandlig  Arving  forene 
Bourbonernes  Rettigheder,  selv  om  Hertuginden  af  Berry 
skulde  nedkomme  med  en  Prinsesse;  saaledes  vilde  man 
naa  at  fjærne  Huset  Orleans  fra  Tronen. 

Blandt  alle  de  stærke  Bemærkninger,  man  søgte  at 
bringe  Kongen  for  Øre,  var  der  kun  en  eneste,  som  syntes 
at  have  praktisk  Værd;  den  gik  ud  paa  at  gjenudnævne 
Hertugen  af  Richelieu;  men  han  gjorde  Vanskeligheder; 
han  huskede,  at  Greven  af  Artois's  og  hans  Venners  Bistand 
ved  anden  Lejlighed  havde  svigtet  ham,  at  han  havde  fundet 
denne  Fyrste  blandt  sine  Modstandere.  »Han  vil  ved  en 
senere  Lejlighed  bære  sig  ad  mod  mig,  som  han  nylig  har 
baaret  sig  ad  mod  Dem«,  sagde  han  til  Decazes,  »og  jeg 
har  ingen  Garanti  for  Varigheden  af  hans  Bistand.« 

Imidlertid  søgte  Greven  af  Artois  ogsaa  at  paavirke 
selve  Decazes,  og  Ministeren  gjensvarede  ham,  at  han  var 
villig  [til  at  trække  sig  tilbage,  naar  Kongen  tillod  det; 
men  at  det  under  alle  Omstændigheder  var  »Monsieur«  og 
ikke  ham,  som  var  en  Hindring  for  Dannelsen  af  et  Mini- 
sterium Richelieu.  Greven  af  Artois  besluttede  da  at  be- 
give sig  til  Idenne  Statsmand;  han  lovede  ham  sin  Støtte 
med  disse  Udtryk:  »Sammensæt  Deres  Ministerium  af  hvem 
De  vil,  og  som  det  synes  Dem  for  godt,  og  vær  forvisset 
om,  at  jeg  skal  være  enig  i  alt,    at  jeg  vil   billige  alt,    at 

jeg  vil  støtte  alt.  Deres  Politik  skal  være  min.  Jeg  skal 
være  Deres  første  Soldat.« 

Dette  Løfte,  som  Fyrsten  skulde  forglemme  saa  hurtig, 
gjorde  en  Ende  paa  Hertugens  Modstand;  han  lovede  at 
være  Decazes's  Efterfølger,  naar  Kongen  gav  sidstnævnte 
sin  Afsked.  En  Aften,  fire  Dage  efter  Mordet  paa  Hertugen 
af  Berry,  da  Greven  af  Artois  og  Hertuginden  af  Angoulérae 
vare  alene  med  Ludvig  XVIII.,  kastede  de  sig  for  hans 
Fødder  og  bønfaldt  ham  om  at  afskedige  Decazes,  hvem 
Hertugen  af  Angouléme  ikke  mere  vovede  at  forsvare,  hvem 
Hertuginden  af  Berry  ikke  mere  vilde  se,  med  hvem  Kam- 
rene vægrede  sig  ved  at  arbejde  sammen,  og  hvis  Person  var 
den  eneste  Hindring  for  Gjennemførelsen  af  de  Love,  han 
havde  foreslaaet. 

Kongen  folte  sig  saaret  over  sin  Families  Ord  og  af- 
slog denne  Aften  at  føje  sig  efter  deres  Bønner.  Han 
havde  gjort  Modstand  i  fire  Dage;  men  han  begyndte  at 
ane  Sandheden,  den  Sandhed,  at  Decazes  var  bleven  en 
Umulighed  som  Minister,  at  Hertugen  af  Richelieu  ene  var 
i  Stand  til  at  samle  en  Majoritet  af  Højre  og  højre  Cen- 
trum ;  han  gav  altsaa  sit  Samtykke  til  et  Offer,  der  var  lige 
smerteligt  for  hans  Hjærte  som  for  hans  Forstand,  og  fandt 
sig  i  at  blive  slæbt  med  til  en  Reaktionspolitik.  Han  vilde 
i  det  mindste,  at  Decazes,  hvem  han  kaldte  sin  Søn  og  sin 
Ven,  kun  skulde  fjærnes,  overvældet  med  hans  Naadesbe- 
visninger;  han  udnævnte  ham  til  Hertug,  Minister  uden 
Portefeuille  og  Medlem  af  Gehejmeraadet;  da  Hertugen  af 
Eichelieu  dernæst  indvendte,  at  Decazes  vilde  være  en 
Fare  for  Ministeriet,  naar  han  forblev  i  Paris,  udnævnte 
Kongen  ham  til  Ambassadør  i  London. 

Det  nye  Ministerium  dannedes  den  20de  Februar; 
Hertugen  af  Richelieu  blev  Førsteminister  uden  Portefeuille, 
Siméon  afløste  Decazes  som  Indenrigsminister,  i  øvrigt  fandt 
ingen    anden   Forandring  Sted,    og    dog    skulde   Kabinettet 

slaa  ind  i  et  helt  andet  Spor,  end  Majoriteten  af  dets  Med- 
lemmer nylig  havde  betragtet  som  det  rette, 

I  det  Øjeblik  Richelieu  greb  Magtens  Tøjler,  var  baade 
den  indre  og  ydre  Situation  meget  alvorlig.  Evropa  var 
grebet  af  en  dyb  Gjæring;  i  Tyskland  og  Italien  organi- 
seredes hemmelige  Selskaber,  i  Spanien  fremkaldte  det 
bom'bonske  Hus's  tyranniske  Regimente  Tillob  til  Rejs- 
ninger, og  selv  i  Frankrig  blæste  en  revolutionær  Vind. 
Blands  Paris's  og  de  øvrige  store  Stæders  Ungdom  søgte 
man  idelig  at  vinde  Tilhængere  for  en  Liga,  hvis  Formaal 
bkulde  være  at  bekæmpe  det  gamle  Regimentes  Aand  og 
vække  en  ny  Aand,  som  man  udtrykte  sig;  fremragende 
Mænd  af  Veastre  gjorde  sig  til  Tolk  for  denne  Appel  til 
en  Rejsning  og  søgte  i  selve  Regeringens  Fejl  et  Middel 
til  at  kuldkaste  den. 

Hertugen  af  Richelieu  var  ikke  blind  for  Situationens 
Farer;  han  søgte  at  besværge  dem  ved  en  intim  Alliance 
med  Prinserne  og  de  dynastiske  Partier;  han  søgte  at  gjøre 
Ende  paa  al  Splid  og  Misforstaaelse,  at  skare  Royalisterne 
om  Kongen  og,  som  han  udtrykte  sig,  regere  fornuftig  med 
Bistand  fra  Hejre.  Dog  det  beroede  ikke  paa  ham  at  paa- 
byde de  fjendtlige  Lidenskaber  Tavshed  eller  at  holde  dem 
i  Tømme;  han  mægtede  ikke  at  føre  Højres  Hedesporer 
tilbage,  de  vedbleve  at  nære  Mistillid  til  enkelte  af  Mini- 
steriets Medlemmer  og  befrygtede  Decazes's  Tilbagekomst; 
endnu  mindre  evnede  han  at  omvende  Venstre  eller  at  be- 
rolige de  doktrinæres  Bekymring;  thi  dette  Parti  var  op- 
bragt over  den  sejerrige  reaktionære  Politik,  som  de  uaflade- 
lig havde  bekæmpet  siden  Kongens  Tilbagekomst. 

Blandt  Højres  Rækker  fandtes  ganske  vist  enkelte 
Mænd,  hvem  den  politiske  Fanatisme  ikke  gjorde  i  den 
Grad  blinde  og  døve,  at  de  fuldt  vel  forstode,  at  Monarkiets 
Redning  beroede  paa  Enigheden  mellem  alle  Royalister;  men 
de  udgjorde  kun  et  ringe  Tal,  og  Villéle,  der  var  Fører  for 

disse  Mænd,  var  trods  sin  Oprigtighed  allerede  Gjenstand 
for  Mistillid  og  Beskyldninger  fra  flere  Hold. 

Under  slige  Omstændigheder  skulde  altsaa  Hertugen  af 
Richelieu  tage  Arv  efter  Decazes,  og  Arven  var  tung;  den 
bestod  fremfor  alt  i  de  tre  store  Lovforslag,  som  Kongens 
Vilje  paatvang  hans  Efterfølgere;  det  ene  gjenindforte  Cen- 
suren over  alle  Aviser,  det  andet  suspenderede  den  person- 
lige Frihed,  det  tredje  reformerede  Valgloven.  Tidens  mest 
betydelige  Mænd  toge  Del  i  hine  Debatter,  som  fremkaldte 
lidenskabelige  Scener;  vi  skulle  indskrænke  os  til  et  kort 
Omrids. 

Den  Lov,  som  gjenindforte  Censuren  og  følelig  ind- 
skrænkede Pressens  Rettigheder,  blev  forelagt  i  Pairskam- 
meret,  dér  begyndte  Drøftelsen  den  26de  Februar.  Frem- 
tidig maatte  ingen  Avis  eller  noget  periodisk  Skrift  udgaa 
uden  forudgaaende  Billigelse;  Manuskripterne  skulde  under- 
kastes Administrationens  Skjøn.  Slige  Bestemmelser  vilde 
nogle  Uger  tidligere  ikke  have  vundet  Talsmænd  hos  det 
moderate  Højre;  men  Decazes's  Fald,  der  var  fulgt  efter 
Louvels  Forbrydelse,  havde  ændret  Stemningen,  og  man 
var  nu  villig  til  at  indrømme  Richelieu,  hvad  man  vilde 
have  nægtet  hans  Forgænger.  Under  de  Serres  fortsatte 
Sygdom  maatte  Udenrigsministeren  Pasquier  besvare  de 
rejste  Indvendinger,  og  med  uvæsentlige  Ændringer  blev 
den  nye  Lov  vedtagen  i  sin  hele  Strænghed  med  hundrede 
sex  og  tredive  Stemmer  mod  lire  og  halvfjerds,  og  Riche- 
lieu kunde  altsaa  gjore  Regning  paa  en  Majoritet  i  denne 
høje  Forsamling. 

I  Deputeretkammeret  tik  Debatterne  et  helt  andet  Præg. 
Venstres  Aviser  havde  som  en  Indledning  fordoblet  deres 
Voldsomhed;  nogle  erklærede,  at  de  sørgelige  Reaktionshelte 
fra  1815  stode  bag  Ministeriet,  andre  gik  saa  vidt,  at  de 
erklærede  den  Overenskomst,  som  dannede  det  konstitutio- 
nelle Monarkis  Grundlag,  for  sønderreven.  Disse  Voldsom- 
heder fandt  Gjenlyd  paa  Talerstolen;  Pasquier,    Portalis  og 

Siméon  forsvarede  Loven  med  deres  indflydelsesrige  Vel- 
talenhed; men  de  havde  den  Sorg  at  se  de  doktrinære  med 
Royer-Collard  og  Camille  Jordan  som  Ordførere  slutte  sig 
sammen  mod  Ministeriet.  Dette  Parti,  der  var  saa  svagt 
i  Tnl,  men  saa  indflydelsesrigt  ved  sit  Talent,  havde  en 
særlig  vanskelig  Stilling;  man  forlangte,  at  de  skulde  er- 
klære sig  mod  Pressefriheden,  til  hvis  Forsvar  de  altid 
havde  udfoldet  saa  stor  en  Energi,  men  de  fandt  det 
umuligt  at  gaa  ind  herpaa;  de  indvendte,  at  man  ikke 
maatte  svare  Kronens  Fjender  med  Undtagelseslove;  det 
var  Tidens  Ulykke,  at  disse  saa  rigtige  Indvendinger  kun 
kunde  styrke  Venstres  Rænker. 

Det  vilde  føre  for  vidt,  om  vi  skulde  gjengive  alle  de 
Taler,  som  bleve  holdte  ved  denne  Lejlighed;  man  hørte 
General  Foy,  Lainé,  Labourdonnaye,  Siméon,  Royer-Collard, 
Villéle,  Lafayette,  Manuel,  Benjamin  Constant  og  andre, 
som  for  største  Delen  lagde  mere  Lidenskabelighed  end 
Retfærdighed  for  Dagen.  Oppositionens  Heftighed  naaede 
den  yderste  Grænse;  men  Loven  blev  desuagtet  vedtagen 
den  30te  Marts  1821. 

Kammeret  havde  allerede  vedtaget  den  Lov,  der  i 
enkelte  Tilfælde  suspenderede  den  individuelle  Frihed. 
Venstre  besvarede  nu  disse  Love  ved  at  aabne  en  Sub- 
skription til  Understøttelse  for  de  eventuelle  Ofre  for  de 
nye  Love;  der  dannede  sig  endog  en  Hovedkomite,  hvis 
Program  i  Begyndelsen  var  ligefrem  oprørsk,  og  som  først 
senere  blev  ændret  paa  udtrykkeligt  Forlangende  af  enkelte 
Medlemmer,  hvis  Navn  man  uden  deres  Vidende  havde 
skrevet  under,  men  som  for  øvrigt  ikke  vovede  at  gjøre 
Indsigelse  mod  slig  mislig  Adfærd. 

Disse  Debatter  havde  blottet  hele  den  Bitterhed  og 
Splid,  som  beherskede  Kammeret;  Højre  sejlede  kun  med 
Uvilje  i  det  nye  Kabinets  Kjølvand,  og  Venstre  laa  paa 
Lur  for  at  drage  Fordel  af  Ministeriets  mindste  Fejl. 
Stillingen  var  saa  vanskelig,  at  adskillige   politiske  Person- 

ligheder  ikke  troede,  at  Richelieu  kunde  magte  Forholdene; 
de  mindedes  den  umaadelige  Gunst,  Decazes  havde  staaet  i, 
de  kunde  umulig  antage,  at  Kongen  vilde  lade  ham  falde 
for  stedse,  de  troede  paa  Muligheden  af,  at  denne  Stats- 
mand atter  kunde  komme  til  Magten  og  grundede  deres 
Forventninger  herpaa.  De  kjendte  kun  Kongen  daarlig; 
ved  adskillige  Lejligheder  i  sit  Liv,  særlig  da  Blacas  faldt 
i  Unaade,  havde  han  vist,  at  han  af  Naturen  var  glemsom 
over  for  sine  Yndlinge,  naar  han  ikke  længere  havde  dem 
om  sig.  For  øvrigt  havde  disse  Mænd  en  fuldstændig  falsk 
Opfattelse  af  Situationen;  Decazes  var  ikke  blot  ude  af 
Stand  til  at  skabe  en  Majoritet  i  Kammeret;  men  hans 
blotte  Tilbagekomst  til  Paris  vilde  have  været  nok  til  at 
vække  Mishag  hos  den  Majoritet,    som  støttede  Ministeriet. 

Hertugen  af  Richelieu  havde  en  Følelse  af  denne  Fare; 
han  viste  derfor  Decazes  den  fuldeste  Tillid  og  holdt  ham 
å  jour  med  den  politiske  Stilling  under  hans  tvungne  Op- 
hold paa  Landet,  men  bønfaldt  ham  samtidig  ikke  at  komme 
tilbage  til  Paris,  saa  længe  Forhandlingerne  om  Valgloven 
ikke  vare  afsluttede.  Han  prædikede  ikke  for  døve  Øren; 
Decazes  fattede  fuldt  vel,  at  hans  Tilbagekomst  til  Magten 
var  en  Umulighed,  og  da  en  af  hans  Venner,  Courvoisier, 
søgte  at  overtyde  ham  om,  at  han  alene  mægtede  at  gjøre 
en  Ende  paa  Øjeblikkets  Forlegenheder,  svarede  han,  »at 
han  hverken  vilde  være  Richelieus  Efterfølger,  ej  heller  gaa 
om  Bord  paa  et  Skib,  hvor  hver  Matros  manøvrerede  paa 
egen  Haand.« 

Saaledes  maatte  Ministeriet  kæmpe  med  daglige  Van- 
skeligheder, som  endnu  forøgedes  ved  de  doktrinæres  fuld- 
stændige Frafald;  Kammerets  forskjellige  Afstemninger 
kunde  ikke  gaa  og  gjælde  for  afgjorte  og  endelige  Sejre,  og 
det  var  heller  ikke  tilstrækkeligt,  at  man  vandt  disse  parla- 
mentariske Sejre,  naar  man  ikke  kunde  overtyde  Folket  om 
Nødvendigheden  af  de  paagjældende  Love;  nflen  de  gjorde 
aabenlyst   ikke  Spor  af  Nytte:    Loven    om    de    individuelle 

Friheders  Suspension  kom  kun  i  ringe  Grad  til  Anvendelse, 
og  Censurloven  havde  den  uheldige  Side,  at  den  under  en 
upopulær  Form  skaffede  Regeringen  et  Vaaben,  som  den 
med  Lethed  kunde  finde  i  Straffeloven.  Censuren  traadte  i 
Kraft,  og  flere  Aviser  forsvandt;  men  da  man  fritog  de 
allerede  existerende  fra  at  indhente  Regeringens  Avtorisa- 
tion,  overlevede  de  fleste  Blade  de  Forholdsregler,  man  greb 
imod  Pressen.  Desforuden  udkom  fra  alle  Kanter  billige 
Fiyveskrifter,  der  ikke  kom  ind  under  Lovens  Forskrifter, 
men  ikke  anrettede  mindre  Skade  end  de  mest  fjendtlige 
Aviser. 

Ved  denne  Tid  —  i  Slutningen  af  April  og  Begyndelsen 
af  Maj  —  var  alt  i  en  feberagtig  Bevægelse.  Pressen  gav 
Tonen  an,  Politiken  optog  alles  Sind,  og  man  underholdt 
sig  kun  om  herhenhørende  Mellemspil;  snart  var  det 
Studenterne,  som  i  Flokke  droge  gjennem  Paris's  Gader 
under  Raabet:  »Leve  Chartet!  Ingen  Undtagelseslove!«,  en 
anden  Gang  led  samme  Raab  i  Grenoble  paa  Hertugen  af 
Angoulémes  Vej;  næsten  samtidig  søgte  man  tvende  Gange 
at  faa  Hertuginden  af  Berry  til  at  fede  for  tidlig,  i  det 
man  lod  Petarder  springe  ved  Indgangen  til  Tuilerierne;  en 
Livgardist,  som  pludselig  blev  angreben  paa  Gaden,  var 
nær  bleven  snigmyrdet. 

Under  disse  Forhold  begyndte  Debatterne  om  den  nye 
Valglov,  som  gik  ud  paa  at  indføre  to  Slags  Valgmænd; 
den  ene  Klasse  sammensattes  efter  Arrondissementerne,  be- 
stod af  alle,  der  ydede  300  Francs  i  Skat,  og  udnævnte 
248  Deputerede;  samtidig  havde  imidlertid  disse  Arron- 
dissements-Valgmænd for  hvert  Departement  at  vælge  nye 
Valofkollegier,  hvis  Medlemmer  betalte  1000  Francs  i  Skat 
og  havde  at  vælge  172  Deputerede.  Det  saaledes  sammen- 
satte Kammer  skulde  vælges  for  fem  Aar  og  fornyes  aarlig 
med  en  Femtedel.  Denne  Lov,  der  allerede  skrev  sig  fra 
Ministeriet  Decazes,  tilsigtede  at  gjøre  Ende  paa  den  lavere 
Orundejerstands    voxende   Indflydelse    til   Fordel    for    Gods- 

ejerne;  men  den  nye  Lov  fandt  heller  ikke  nu  nogen  syn- 
derlig god  Modtagelse,  og  Richelieu  ombyttede  den  med  en 
anden,  noget  modificeret  Lov,  skjent  det  første  Udkast 
allerede  var  gaaet  til  et  Udvalg,  li  vad  strax  fremkaldte 
voldsomme  Protester  fra  Venstres  Side,  som  nægtede,  at 
Kegeringen  kunde  tage  et  Forslag  tilbage,  der  allerede  var 
drøftet  i  et  Udvalg  og  saaledes  blevet  Kammerets  Eje. 

General  Foy  aabnede  Forhandlingen;  han  krævede  di- 
rekte Valg  og  Vælgernes  Frihed  for  Loven ;  med  det  Maade- 
hold,  som  betegnede  haus  hele  loyale  Karakter,  gjorde  han 
sig  til  Tolk  for  Venstres  Besværinger,  i  det  han  hævdede, 
at  Regeringen  vilde  skabe  et  Vælger -Aristokrati.  Han 
fulgtes  af  Labourdonnaye,  den  voldsomste  af  alle  Roya- 
listerne; han  mente,  at  Loven  ikke  gav  den  store  Besiddelse 
den  behørrige  Betydning,  men  ansaa  den  dog  for  et  Frem- 
skridt i  Sammenligning  med  den  gj ældende  Lov  og  sluttede 
med  at  anbefale  dens  Vedtagelse.  Royer-Collard  gjenoptog 
under  en  anden  Form  General  Foys  Indvendinger;  ogsaa 
han  vilde  beholde  Ensartetheden  i  Vælgerkorpset  og  er- 
klærede, at  Loven  stred  mod  Ligheden;  den  skrev  sig  fra 
Ministeriets  Frygl  for  en  Parti- Majoritet,  men  han  erklærede 
lydelig,  at  han  ikke  nærede  en  slig  Frygt,  en  Erklæring, 
som  fremkaldte  det  Gjensvar  fra  Pasquier,  at  den  ærede 
Taler  viste  en  mærkelig  Mangel  baade  paa  Hukommelse 
og  Forudseenhed.  Andre  Talere  fra  begge  Partier  afløste 
flere  Dage  hverandre  paa  Talerstolen,  men  ingen  kastede 
noget  nyt  Lys  over  Sagen. 

Den  27de  Maj  betraadte  Lafayette  Talerstolen  og  tog 
Ordet  angaaende  Lovens  første  Paragraf,  som  indeholdt  Be- 
stemmelserne om  de  tvende  Arter  Valgmænds-Kollegier. 
Hans  Tale  blev  en  Lovprisning  for  Revolutionen  over  for 
Monarkiet.  Lafayette,  der  endnu  stadig  var  lige  øm  med 
Hensyn  til  sin  Popularitet,  som  han  havde  bragt  og  endnu 
skulde  bringe  saa  mange  Ofre,  erklærede,  at  Loven  var  en 
Travesti  paa  Grundloven,  og  at  den  følgelig  løste  ham  fra 

hans  Troskabsed.  Dette  var  Grundtanken  i  hans  Bevisførelse, 
og  han  begik  den  endnu  større  Uret  at  ende  sin  Tale  med 
en  ligefrem  Appel  til  Revolutionen:  »Ved  saaledes  at  true 
Slægten  med  at  miste  alle  Revolutionens  Frugter  vil  man 
let  nøde  den  til  selv  at  tilegne  sig  den  evige  Sandheds  og 
den  suveræne  Retfærdigheds  hellige  Grundsætninger.« 

Disse  Ord  fremkaldte  den  største  Bevægelse  i  Salen. 
De  Serre  var  for  nogle  Dage  siden  vendt  tilbage  fra  Nizza, 
og  ham  tilkom  det  at  besvare  Lafayettes  Ord.  Han  besteg 
Talerstolen  med  et  Ansigt,  der  bar  tydelige  Spor  af  Lidelser 
og  Tegn  paa  Sorg,  en  Sorg,  som  havde  sin  Aarsag  ikke  blot 
i  det  Sprog,  han  nylig  havde  hørt,  men  endnu  mere,  fordi 
han  blandt  de  Mænd,  som  nu  havde  sluttet  sig  sammen 
med  Venstre  mod  den  forelagte  Lov,  fandt  sine  kjæreste 
Venner,  de  doktrinære,  ved  hvis  Side  han  saa  længe  havde 
siddet,  og  som  han  nu  saae  sig  nødsagen  til  at  bekæmpe, 
skjønt  enkelte  af  dets  Medlemmer,  særlig  Guizot,  besvor 
ham  om  ikke  at  skille  sig  fra  dem. 

For  Øjeblikket  tilkom  det  ham  imidlertid  kun  at  svare 
General  Lafayette.  y^Jeg  vil  ikke  nu  diskutere  de  Meninger, 
De  nylig  har  hørt;  mine  Kræfter  ville  ikke  strække  til; 
men  der  gives  dog  visse  Ting,  min  Pligt  og  min  Ære  ikke 
tilstede  mig  at  lade  gaa  hen.  Den  foregaaende  ærede 
Taler  har  fortalt  os  om  tvende  Tidsaldere:  Revolutionens 
første  Tider  og  det  nærværende  Øjeblik.  Den  første  Tids- 
alder henhører  under  Historien,  som  vil  dømme  den,  og 
som  vil  dømme  det  ærede  Medlem.  Den  ærede  Taler  har 
stillet  sig  i  Spidsen  for  de  Mænd,  som  have  angrebet  og 
omstyrtet  det  gamle  Monarki;  jeg  er  overtydet  om,  at 
overspændte,  men  ædle  Bevæggrunde  have  drevet  ham  her- 
til; men  saa  maa  han  have  saa  megen  Retfærdighedsfølelse, 
at  han  ikke  undrer  sig  over,  at  Mænd,  hvem  Æren  og 
Pligten  knyttede  til  dette  Monarki,  have  forsvaret  det,  før 
de  lode  det  falde.  Han  maa  udvise  saa  megen  Retfærdighed, 
at  han  ikke  giver  Ofrene    for   disse  Tider  Skylden   for  alle 

Kevolutionens  Onder,  som  have  tynget  saa  haardt  paa  dem. 
Mon  hine  Tider  ikke  have  indbragt  det  ærede  Medlem 
smertelige  Erfaringer  og  nyttige  Minder?  Han  har  sikker- 
lig  flere  Gange  følt,  han  maa,  med  Døden  i  Hjærtet  og 
Rødmen  paa  sin  Pande,  have  felt,  at  naar  man  først  har  sat 
de  folkelige  Masser  i  Bevægelse,  mægter  man  ikke  blot 
ikke  altid  at  standse  dem,  naar  de  ile  mod  en  Forbrydelse, 
men  man  er  ofte  nødsagen  til  at  følge,  undertiden  endogsaa 
at  føre  dem.« 

Levende  Bifald  modtoge  disse  Ord,  som  gave  Lafayette 
en  fortjent  Lektion.  De  Serre  endte  sin  Tale  uden  at  ind- 
lade sig  paa  selve  Sagen;  han  lod  Royer-CoUard  tale, 
som  bekæmpede  Systemet  med  de  dobbelte  Valgmænds- 
Kollegier,  og  Camille  Jordan,  som  foreslog  Arrondissements- 
Valg,  og  hvis  Forslag  forst  kom  til  Afstemning.  Efter  at 
have  hørt  dem  betænkte  han  sig  imidlertid  ikke  paa  at 
tage  Ordet  mod  sine  gamle  Venner  for  at  frelse  Loven. 
Understøttet  af  Pasquier  fik  han  Ændringsforslaget  forkastet, 
og  Grundtanken  om  de  tvende  Arter  Valgkollegier  gik 
igjennem  med  fem  Stemmers  Majoritet.  Debatten  kom  nu 
til  at  dreje  sig  om  de  følgende  Paragrafer. 

I  Mødet  den  4de  Juni  forefaldt  et  alvorligt  Mellemspil; 
Mødet  var  lige  blevet  aabnet,  og  Forhandlingerne  skulde 
lige  tage  deres  Begyndelse,  da  Camille  Jordan  forlangte,  at 
Forhandlingerne  skulde  opsættes,  indtil  Forsamlingen  var 
sikret  mod  ydre  Opløb.  I  flere  Dage  havde  ilsindede  Mænd 
samlet  sig  gruppevis  flere  Steder,  særlig  ved  Indgangen  til 
den  lovgivende  Forsamling,  og  udstødte  støjende  Raab, 
særlig  Leveraab  for  Chartet.  Her  forelaa  Spiren  til  Oprør, 
der  yderligere  forgiftedes  ved  Nærværelsen  af  flere  Garde- 
officerer, som  civilklædte  blandede  sig  med  Urostifterne  og 
raabte  »Kongen  leve!«  naar  man  omkring  dem  brolte 
»Chartet  leve!« 

Disse  Demonstrationer  antoge  snart  Præget  af  Oprør, 
de  nødvendiggjorde   den   væbnede  Styrkes  Mellemkomst,   og 

i  et  af  disse  Sammenstød  blev  en  ung  Student  Lallemand 
dræbt  af  et  Geværskud,  et  Ulykkestilfælde,  som  yderligere 
æggede  Stemningen.  Regeringen  fik  Underretning  om,  at 
General  Fressinet  og  det  gamle  Konventsmedlem  Pelletier 
om  Formiddagen  den  5te  Juni  vilde  fremkalde  et  Oprør  og 
organisere  de  Folkemasser,  som  vare  spredte  omkring  i 
Gaderne.  Der  blev  strax  truffet  Foranstaltninger  til  at  for- 
purre slig  Oprørsfærd,  og  Marskalk  Macdonald  fik  Befa- 
lingen over  de  Tropper,  som  skulde  undertrykke  disse  For- 
styrrelser af  den  offentlige  Ro. 

Det  var  i  Løbet  af  Dagen  den  fjerde  Juni,  at  Rege- 
ringen traf  disse  Foranstaltninger,  og  Camille  Jordan  troede 
at  maatte  forlange  en  foreløbig  Udsættelse  af  de  parlamen- 
tariske Forhandlinger.  De  Serre  modsatte  sig  med  Kraft 
dette  Forslag,  i  det  han  dels  beviste,  at  det  forestaaende 
Opløb  kun  skyldtes  Opraabene  til  Oprør  i  Venstres  Aviser, 
dels  antydede  de  Forholdsregler,  man  havde  grebet  for  at 
begrænse  Optøjernes  Omfang,  og  han  satte  ogsaa  igjennem, 
at  Forhandlingerne  aabnedes.  Imidlertid  gjorde  Kavalleriet 
uden  for  Palais  Bourbon  et  Indhug  paa  Massen;  men  Uro- 
stifterne, som  sprængtes  tilbage  over  Karrouselpladsen, 
samlede  sig  atter  længere  borte  og  formerede  sig  kolonne- 
vis. En  afskediget  Oberst  Duvergier  stillede  sig  i  Spidsen 
for  Skarerne,  som  forøgedes  med  nye  Masser  fra  For- 
stæderne og  atter  vendte  tilbage  mod  Tuilerierne  ad  Gaden 
Saint-Antoine  og  langs  Quaierne.  Man  sendte  Kyradsererne 
og  Gensdarmerne  imod  Tumultuanterne,  som  uden  Møje 
bleve  jagne  paa  Flugten,  og  General  Fressinet  og  Oberst 
Duvergier  arresteredes.  Optøjerne  fortsattes  de  følgende 
Dage  og  bleve  navnlig  faretruende  den  6te  Juni,  da  store 
Skarer  fulgte  den  unge  Lallemands  Ligfærd*);  men  endelig 


*)  Samme  Dag  dømte  Pairskammeret  Hertugen  af  Berrys  Morder 
til  Døden,  og  Henrettelsen  fandt  Sted  næste  Dag.  Processens 
Gang  havde  tilstrækkelig  godtgjort,    at   den   elendiges  For- 

lykkedes  det  dog  Myndighederne  at  gjøre  sig  til  Herre  over 
Optøjeine,  og  efter  lange  Debatter  og  trods  lidenskabelige 
Taler  fra  Venstres  Side  —  Lafitte  erklærede  endog,  at 
Kongen  blev  forraadt  af  sine  Ministre  —  gik  Valgloven 
den  12te  Juni  1820  igjennem  i  Deputeretkammeret  med 
154  Stemmer  mod  95.  Loven  blev  stadfæstet  i  Pairs- 
kammeret  under  mere  fredelige  og  værdige  Forhold. 

Saaledes  endte  denne  voldsomme  parlamentariske  Krise ; 
Valgloven  af  1817  havde  tilsigtet  at  udelukke  Højre  fra 
Regeringen  og  fremme  en  Bevægelse  af  Centrum  over  mod 
Venstre.  Læserne  have  set,  hvorledes  og  hvorfor  dette 
Forsøg,  som  Statsgrunde  og  Klogskab  indgød  Decazes  og 
hans  Venner,  ikke  havde  kunnet  lykkedes.  Det  er  altsaa 
let  forstaaeligt,  at  Øjemedet  med  Loven  af  1820  var  at 
føre  Højre  tilbage  til  Regeringen,  og  dette  Maal  blev  naaet, 
ja  overtruffet.  Ved  de  Valg,  som  fandt  Sted  i  November 
for  at  gj  en  vælge  den  fratrædende  Femtedel  af  Kammeret, 
sendte  Vælgerne  75  Medlemmer  fra  Forsamlingen  af  1815 
tilbage  til  de  Bænke,  hvor  fra  de  nylig  vare  fordrevne. 

Slutningen  af  Samlingen  1820  prægedes  af  en  mer  og 
mer  inderlig  Forening  mellem  Højre  og  Regeringen.  For- 
handlingerne om  Finansloven  styrkede  denne  Enighed,  og 
Ministeriet  lagde  tydelig  sin  fremtidige  Retning  for  Dagen 
ved  at  vise,  at  det  ikke  vilde  finde  sig  i,  at  nogen  Embeds- 
mand indtog  en  oppositionel  Holdning;  den  sparede  ikke 
engang  det  doktrinære  Parti,  skjont  det  var  sammensat  af 
Monarkiets  Tilhængere  og  talte  flere  af  de  Serres  Venner. 
Royer-Collard,  Barante,  Camille  Jordan,  Guizot  og  flere, 
som  havde  Sæde  i  Statsraadet,  bleve  afsatte  samtidig  med 
Lafitte,  som  var  Direktør  for  Frankrigs  Bank.  Kongen 
tilbød  Royer-Collard  at  beholde  sin  Gage,  men  denne  mod- 
tog ikke  Tilbudet. 


brydelse   var  en    enestaaende  Handling,    som  særlig  skyldtes 
den  revolutionære  Presses  Ophidselser. 

Hvad  der  forefaldt  i  den  personlige  Politik,  fik  sine 
Eftervirkninger  i  Militærstanden.  Saa  længe  Marskalk 
Gouvion  Saint-Cyr,  der  hyldede  liberale  Ideer,  var  Krigs- 
minister, foretog  han  Forandringer  i  Hæren  overensstem- 
mende med  sine  Ideer,  medens  General  Latour-Manbourg 
nu  foretog  Forandringer  i  modsat  Retning,  og  saaledes 
trængtes  Mænd  af  utvivlsomt  Værd  over  i  de  misfornøjedes 
Rækker  og  bleve  farlige  Redskaber  i  Hænderne  paa  Monar- 
kiets Fjender. 

Denne  Sagernes  Stilling  fremkaldte  Militærsammen- 
sværgelsen af  19deAvgust;  den  organiseredes  i  et  Handels- 
etablissement,  som  kaldtes  »den  franske  Basar«,  laa  i  Gaden 
Cadet  og  styredes  af  en  pensioneret  Oberst  Sauzet.  Denne 
Officer  havde  samlet  et  Antal  gamle  Kammerater  om  sig 
og  under  denne  Maske  organiseret  en  virkelig  Oprørskomité. 
En  gammel  Kaptejn  Nantil  ved  Departementet  Meurthes 
Nationalgarde  fremsatte  her  et  Tilbud  om  at  fremkalde  en 
revolutionær  Bevægelse  ved  Hjælp  af  de  Regimenter,  som 
laa  i  Garnison  i  Paris. 

Det  var  saa  langt  fra,  at  Oberst  Sauzet  og  hans  Venner 
forkastede  dette  Tilbud,  at  de  tvært  imod  overdrog  Bataillons- 
chef  Bérard  i  Forening  med  Nantil  at  undersøge,  hvilke 
Chancer  man  havde  for  et  heldigt  Udfald.  I  Slutningen  af 
Juli  Maaned  kunde  de  tvende  Officerer  berette,  at  flere 
Regimenter  af  Nationalgarden  i  Departementet  Nord,  to 
Garderegimenter  og  et  stort  Antal  Officerer,  hvoriblandt  sex 
Generaler,  havde  erklæret  sig  villige  til  at  slutte  sig  til 
den  Bevægelse,  det  gjaldt  at  fremkalde;  man  havde  endog 
fundet  Bistand  hos  General  Lafayette.  Man  var  rigtignok 
ikke  kommen  til  nogen  Enighed  om,  hvad  man  skulde  stille 
op,  naar  man  havde  styrtet  Bourbonerne.  Nogle  vilde  kalde 
Napoleon  II.  paa  Tronen,  medens  andre,  deriblandt  General 
Lafayette,  vilde  forbeholde  Landet  en  fri  Afgjerelse.  Man 
opgav  at  træfi'e  en  definitiv  Beslutning,  og  enhver  Bestem- 
melse   i   saa  Henseende    blev    opsat    til  efter  Revolutionen, 

hvis  Udbrud  blev  fastsat  til  den  10de  Avgust;  men  i  sidste 
Øjeblik  forlod  Lafayette  Paris  i  Forening  naed  Marquis 
d'Ar^enson,  som  ogsaa  var  indviklet  i  denne  Sag,  og  skjønt 
de  sammensvorne  ilede  efter  ham  og  søgte  at  faa  ham  til- 
bage til  Hovedstaden,  vogtede  han  sig  vel  herfor.  De 
sammensvorne  Nantil,  Bérard,  Rey  og  Dumoulin  besluttede 
da  uden  ham  at  rejse  Oprersfanen  Natten  mellem  den  19de 
og  20de  Avgust;  de  talte  sluttelig  i  deres  Rækker  flere 
Medlemmer  af  Kammeret  og  mange  højere  Officerer;  de 
havde  Forbindelser  med  talrige  Regimenter  i  største  Parten 
af  Frankrigs  store  Byer    og   troede  sig  sikre  paa  Udfaldet. 

Uheldigvis  kan  man  ikke  organisere  Komplotter  af 
denne  Art  uden  Indblanding  af  et  slort  Antal  Personer  og 
maa  følgelig  udsætte  sig  for  Medlemmernes  Aabenmundethed. 
Den  15de  Avgust  var  Regeringen  ved  flere  Angivelser  un- 
derrettet om,  hvad  der  var  i  Gjærde,  og  den  20de  samme 
Maaned  vare  de  fornemste  skyldige  i  dens  Hænder  eller, 
for  at  tale  mere  nøjagtig,  de,  som  havde  kompromitteret 
sig  mest;  thi  de  fornemste  skyldige  vare  netop  hine  Kammer- 
medlemmer, som  ikke  havde  skyet  at  slutte  sig  til  dette 
Komplot,  og  som  Regeringen  for  Øjeblikket  renoncerede 
paa  at  forfølge. 

Paris  og  Frankrig  bleve  meget  foruroligede  ved  at  er- 
fare, hvilken  Fare  Monarkiet  var  undsluppet.  Man  troede 
først,  at  Sammensværgelsens  Opdagelse  vilde  have  til  Følge, 
at  de  doktrinære  og  alle  de  af  Venstres  Mænd,  som  ikke 
vare  Bourbonernes  uforsonlige  Fjender,  vilde  slutte  sig  til 
Regeringen;  men  dette  blev  ingenlunde  Tilfældet,  ethvert 
Parti  beholdt  sit  Stade,  og  man  naaede  saaledes  Tidspunktet 
for  Valgene,  hvis  Udfald  vi  oven  for  berørte. 

I  dette  Øjeblik  saae  det  royalistiske  Parti  sine  nylige 
Sejre  kronede  ved  en  Begivenhed,  man  siden  Hertugen  af 
Berrys  Mord  havde  været  beredt  paa,  men  hvis  Opfyldelse  man 
ikke  ret  havde  turdet  haabe.  Morgenen  den  29de  September 
underrettede  fire  og  tyve  Kanonskud  Pariserne  om,  at  Her- 


358  Fra  (len  franske  Restaurationstid. 

tugiuden    af   Berry    var    nedkommen    med    en   Søn,    og   at 
Frankrigs  kongelige  Hus  altsaa  nu  havde  en  Arving. 


VI. 

Royalistiske  Demonstrationer.  —  Kammerets 

Fornyelse    og    Venstres    Nederlag.    —    Processen 

mod  de  sammensvorne  fra  19de  Avgust.  — 

Madame  du  Cayla. 

Natten  mellem  den  28de  og  29de  September  følte 
Hertuginden  af  Berry  Veer,  der  bebudede  den  nær  fore- 
staaende  Nedkomst.  Alt  havde  i  flere  Dage  været  beredt 
paa  at  modtage  det  kongelige  Barn  ved  hans  Indtrædelse  i 
Livet,  og  for  at  hans  Fødsel  kunde  foregaa  i  Overværelse 
af  Vidner,  som  ikke  tillode  at  rejse  Tvivl  om  Barnets  Legi- 
timitet. Marskalk  Suchet,  Hertugen  af  Albuféra,  og  Mar- 
skalk Coigny  med  tre  Nationalgardister  fra  Slotsvagten 
havde  faaet  Bolig  i  Tuilerierne,  for  at  de  ufortøvet  kunde 
være  til  Stede  ved  Barselkvindens  Seng,  naar  deres  Nær- 
værelse gjordes  nødig. 

Begivenhedens  Hurtighed  havde  dog  nær  forspildt  disse 
Forsigtighedsregler.  Før  Kammerjomfruen,  der  var  ilet  til 
ved  Prinsessens  Skrig,  havde  kunnet  ta3nde  Lys,  var  Her- 
tuginden nedkommen  og  forkyndte,  »at  det  var  en  Dreng«; 
hun  var  modig  nok  til  ikke  at  lade  Operationen  fuldbyrde, 
før  Vidnerne  vare  indtrufne.  Madame  Gontaut  skyndte  sig 
at  underrette  de  tvende  Marskalker,  en  Hestgarder,  flere 
Nationalgardister  samt  den  vagthavende  Officer,  og  i  deres 
Overværelse  løsnedes  Barnet  fra  Moderen.  Faa  Øjeblikke 
senere  indtraf  Greven  af  Artois,  Hertugen  og  Hertuginden 
af  Angouléme,  Hertugen  og  Hertuginden  af  Orleans. 

Kongen  kom  sidst;  han  havde  i  Haanden  en  præ-gtig 
Buket  Diamanter,    som   han   bød  Prinsessen,    efter  at  have 

kysset  hende,  i  det  han  sagde  »Dette  er  til  Dem«  ;  han  tog 
}3arnet  i  sine  Arme  og  tilføjede:  »Dette  er  til  mig.«  Hans 
Broder,  som  stod  ved  hans  Side,  rakte  ham  da  en  Hvid- 
løgsknop,  som  man  havde  hentet  fra  Pau;  han  gned  den 
nyfødtes  Læber  med  den  og  lod  Barnet  nyde  et  Par  Draaber 
JuranQonvin.  Saaledes  var  fra  Henrik  IV.'s  Tider  den  ned- 
arvede Ceremoni  ved  alle  franske  Prinsers  Fødsel;  der 
manglede  blot  Jeanne  d'Albrets  Sang,  som  Hertuginden  af 
Berry  beklagede  ikke  at  kjende,  saa  hun  ikke  kunde  synge 
den  for  Kongen. 

1  samme  Øjeblik  forkyndte  fire  og  tyve  Kanonskud  fra 
Tuilerierne  denne  Begivenhed,  som  fyldte  Trouens  Venner 
med  Glæde  og  lægede  den  kongelige  Families  dybe  Saar. 
Hestgardens  Kaserne  ved  quai  d'Orsay  illumineredes  pludselig; 
trods  den  tidlige  Morgentime  samlede  sig  sympathetiske 
Skarer  i  Rivoligaden  under  Vinduerne  til  det  Værelse  i 
Tuilerierne,  hvor  Hertugen  af  Bourdeaux  nylig  var  født. 
Klokken  sex  om  Morgenen  ønskede  Hertuginden  af  Berry, 
at  de  tilstedeværende  Soldater  skulde  i  hendes  Værelse 
passere  Revue  for  hendes  Søn,  som  saaledes  blev  hilset  af 
mere  end  halvandet  Hundrede ;  alle  de  Personer,  som  pre- 
senterede sig,  bleve  indladte.  Bourbonernes  Fjender  havde 
udslynget  saa  mange  Fornærmelser  om  Enkehertugindens 
Svangerskab;  saa  mange  Forbrydelser  vare  blevne  forsøgte 
for  at  hindre  dens  Fuldbyrdelse:  saa  mange  Forventninger 
vare  nu  knyttede  til  denne  Vugge,  at  den  unge  Moder 
ønskede  at  knytte  hele  Nationen  til  sine  Forventninger  og 
gjøre  den  delagtig  i  sin  Glæde. 

Den  offentlige  Glæde  kunde  maale  sig  med  Moderens; 
i  Dagens  Lob  maatte  Kongen  gjentagne  Gange  fra  Tuile- 
riernes  Balkon  hilse  de  jublende  Skarer,  som  trængte  sig 
sammen  i  Slotsgaarden.  Den  royalistiske  Presse  fejrede  Be- 
givenheden, Restaurationens  tvende  store  Digtere,  Victor 
Hugo  og  Lamartine,  besang  den,  og  de  fremmede  Diplo- 
mater talte  i  samme  Toneart.    »Dette  Sorgens  og  Mindernes 

Barn  er  ogsaa  Evropas  Barn«,  sagde  den  pavelige  Nuntius: 
»det  er  et  Varsel  og  en  Garanti  for  den  Fred  og  Ro,  som 
bør  følge  saa  store  Rystelser«.  Og  Czar  Alexander  skrev 
til  Kongen:  »Jeg  beder  Deres  Majestæt  tro,  at  jeg  fuldt 
ud  erkjender  den  Titel  »Evropas  Barn«,  hvormed  man  bar 
hilset  Hertugen  af  Bordeaux.« 

Huset  Bourbon  var  saaledes  forynget  og  styrket  ved 
Fødselen  af  en  Arving;  naar  de  fjendtlige  Partier  i  dette 
Øjeblik  gave  deres  Harme  Luft,  var  Aarsagen,  at  de  fuldt 
vel  fattede,  hvor  meget  deres  Chancer  vare  sunkne.  Mini- 
steriets Optræden  fandt  sin  Støtte  i  Evropas  velvillige 
Stemning,  og  da  Højre  og  højre  Centrum  havde  nærmet 
sig  hinanden,  stod  Ministeriet  kun  over  for  en  enkelt  Fjende, 
det  liberale  Parti,  som  det  kaldtes,  skjønt  det  ved  sine 
Uforsigtigheder  snarere  kompromiterede  end  styrkede  Fri- 
hedens Sag;  men  desto  værre  fandt  det  en  Støtte  hos  det 
doktrinære  Parti  under  Royer-Collard  og  Camille  Jordan, 
en  Støtte,  som  let  kunde  føre  Landet  bag  Lyset  angaaende 
Partiets  sande  Hensigter. 

De  Serre,  der  havde  set  sine  Illusioner  briste  ved  De- 
cazes's  afmægtige  Anstrængelser,  og  som  var  forfærdet  ved 
Hertugen  af  Berrys  Mord,  brød  nu  fuldstændig  med  sine 
gamle  Venner,  og  i  Steden  for  at  være  et  Baand  paa  Ka- 
binettet, som  var  opsat  paa  at  gjere  fælles  Sag  med  Højre, 
drev  han  det  videre  i  denne  Retning.  Ultra'erne  behøvede 
kun  at  lade  Sagerne  gaa  deres  Gang;  alt  tydede  paa,  at 
den  Time  nærmede  sig,  hvor  deres  Indflydelse,  som  var 
slaaei  ned  og  holdt  i  Tømme  ved  det  uforlignelige  Kammers 
Opløsning,  atter  vilde  stige  saa  stærkt,  at  den  kunde  frem- 
kalde nye  Forviklinger. 

Imidlertid  nærmede  Dagen  sig  til  de  nye  Valg.  Re- 
geringen havde  længe  vaklet  mellem  Spørgsmaalet,  om  man 
skulde  skride  til  delvise  eller  almindelige  Valg;  man  havde 
sluttelig  besluttet  sig  for  det  første  Alternativ;  den  18de 
Oktober  sammenkaldte  en  kongelig  Ordonnauce  Arrondisse- 

mentsvælgerne  for  den  ene  Femtepart,  som  havde  at  vælge 
51  Deputerede;  den  12te  November  skulde  Departements- 
kollegierne  vælge  deres  172  Kepræsentanter. 

Forfattere  fra  de  forskjellige  Partier  udtømte  deres 
Iver  i  voldsomme  Flyveskrifter;  en  af  Ultra'ernes  værste 
Hedesporer  Martainville,  Redaktøren  af  »Le  Drapeau  blanc«, 
udsendte  den  »royalistiske  Bombe«,  hvori  han  overvældede 
Ministeriet  Richelieu  med  Anklager.  Benjamin  Constant, 
Fiévée  og  særlig  Guizot  toge  ogsaa  Del  i  denne  Pennekrig ; 
sidstnævnte  lod  Ministeriet  høre  ilde,  fordi  det  havde  op- 
hørt med  sine  Forsøg  paa  at  vinde  Venstre  og  ved  sine 
Tilnærmelser  til  Højre  havde  brudt  den  i  1815  indgaaede 
Alliance  mod  Ultra'erne. 

Sammenstødet  mellem  saa  modstridende  Anskuelser 
medførte  et  Resultat,  man  havde  kunnet  vente  sig,  og  som 
man  har  set  saa  mange  Gange  senere :  Frankrig  var  splittet 
mellem  tvende  uforsonlige  Partier,  Fortidens  og  Fremtidens, 
hvis  langvarige  Kampe  under  vexlende  Former  lige  til  den 
sidste  Tid  have  forgiftet  den  indre  Udvikling.  Kabinettet 
Decazes  havde  søgt  at  indtage  en  mæglende  Stilling  mellem 
begge  Partier,  men  støttede  sig  nærmest  til  Venstre;  Ri- 
chelieu optog  den  samme  Bestræbelse  med  Støtte  fra  Højre; 
men  hans  Kabinet  skulde  ikke  naa  bedre  Resultater  end  dets 
Forgænger;  det  maatte  vende  sig  mod  Højre,  hvis  liden- 
skabelige Følelser  idelig  tolkedes  af  General  Donnadieu, 
Clausel  de  Coussergues  og  Labourdonnaye ;  men  man  raaa 
billigvis  indrømme,  at  Richelieu  ikke  havde  andet  Valg, 
siden  Decazes's  Nederlag  tydelig  havde  vist,  at  Venstre 
aldrig  vilde  indlade  sig   paa    at  støtte  Bourbonernes  Trone. 

De  forestaaende  Valg  fremtvang  en  Union  mellem  Ul- 
tra'erne og  det  ministerielle  Parti;  Ministeriet  lod  fremdeles 
Kongen  udstede  en  Proklamation,  som  betydede  Vælgerne, 
at  de  havde  at  tage  deres  Kandidater  mellem  de  udprægede 
Royalister,  og  det  endelige  Resultat  oversteg  de  dristigste 
Forventninger.     Af  223  Valg  talte  Venstre  kun  33,   og  det 

triumferende  Parti  kunde  styrke  sine  Rækker  med  et  stort 
Antal  Mænd,  hvem  Ordonnancen  af  5te  September  havde 
fjærnet  fra  de  offentlige  Anliggender. 

En  saa  stor  Sejr  medførte  imidlertid  flere  Farer  end 
Fordele;  den  aftvang  Kongen  den  aandrige  Bemærkning: 
>Vi  ere  nu  akurat  i  samme  Situation  som  den  stakkels 
Bidder,  der  ikke  havde  saa  megen  Smidighed,  at  han  kunde 
komme  op  paa  sin  Ganger;  han  bad  til  S t.  Jørgen  med  saa 
stor  Inderlighed,  at  Helgenen  gav  ham  mere,  end  han  bad 
om,  og  den  stakkels  Eidder  faldt  ned  paa  den  modsatte 
Side.« 

Man  kan  uheldigvis  ikke  raade  Bod  paa  en  vanskelig 
Stilling  ved  aandrige  Vittigheder,  og  efter  Hejres  Sejr  saae 
Kabinettet  sig  nødsaget  til  at  optage  nogle  Medlemmer  af 
dette  Parti  i  sin  Midte;  man  henvendte  sig  til  nogle  af 
Partiets  mest  moderate  Medlemmer,  Villéle,  Corbiére  og 
Lainé,  som  ofte  havde  søgt  at  holde  deres  mest  exalterede 
Fæller  i  Tømme,  og  som  kunde  skaffe  Ministeriet  en  Støtte 
fra  160  Deputerede;  de  maatte  imidlertid  nøjes  med  at 
blive  optagne  som  Ministre  uden  Portefeuiller,  da  intet  af 
Kabinettets  ældre  Medlemmer  havde  Lyst  til  at  opgive  sin 
Plads.  For  fuldstændig  at  besegle  Ministeriets  Union  med 
Højre  tilbød  man  Chateaubriand  Ambassadørposten  i  Berlin, 
et  Tilbud,  han  modtog.  Højres  Sejr  var  saaledes  fuld- 
stændig, og  man  maatte  snarest  nære  den  Frygt,  at  Rege- 
ringen kun  kunde  beholde  Styret  mod  ganske  at  underkaste 
sig  Partiets  Formynderskab.  De  første  Debatter  efter  Kam- 
renes Aabning  skaffede  da  ogsaa  Ultra'erne  mere  end  én 
Anledning  til  Angreb  paa  et  Ministerium,  der  ikke  syntes 
royalistisk  nok. 

Fra  denne  Stund  datere  sig  de  fjendtlige  Angreb,  som 
rettedes  mod  Ministeriet  fra  Mænd,  hos  hvem  Regeringen 
havde  Ret  til  at  vente  en  ubegrænset  Støtte.  De  sørgelige 
Dage  fra  Kammeret  1815  syntes  vendte  tilbage;  man  hørte 
paa  ny  de  samme  heftige  Stemmer,    som   den  Gang  havde 

vovet  at  gjøre  sig  til  Organ  for  Emigranternes  Fordringer, 
som  ivrede  for  at  gjenoprette  det  gamle  Regimente  og 
haabede  at  udslette  Revolutionens  Erobringer  af  Historien. 
Tribunen  gjenlød  af  deres  Retskrav  og  opbragte  Klager, 
og  der  udkrævedes  hele  de  Serres  lidenskabelige  Veltalenhed 
og  Villéles  hensynsløse,  sunde  Forstand  for  at  holde  Stand 
herimod;  man  skulde  have  troet  at  maatte  prisgive  alt, 
hvad  der  var  indvundet  i  Løbet  af  de  fem  sidste  Aar,  hvis 
det  liberale  Parti  ikke,  trods  Venstres  forbigaaende  Nederlag, 
i  sine  Rækker  havde  talt  bestemte,  frygtesløse  Mænd. 

Man  kan  ikke  nægte,  at  dette  Parti  den  Gang  gjorde 
Fyldest;  men  Ulykken  var,  at  det  ikke  nærede  Tillid  til 
Bourbonernes  Regimente;  de  fleste  af  dets  Medlemmer 
drømte  kun  om  den  kongelige  Myndigheds  Fald  og  dets 
Afløsning  ved  et  nyt  Dynasti.  De  doktrinære  gik  vel  ikke 
saa  vidt;  men  de  nærede  den  Illusion,  at  Monarkiet  kunde 
støtte  sig  til  Revolutionen  og  kunde  regere  saaledes  uden 
at  gaa  til  Grunde.  Følgen  af  denne  Illusion  blev,  at  de 
vare  ikke  mindre  farlige  Fjender  for  den  kongelige  Myn- 
dighed end  selve  Venstre,  og  at  sidstnævnte  Parti,  som  de 
ganske  vist  vægrede  sig  ved  at  følge  i  dets  yderste  Konse- 
kvenser, dog  kunde  paaberaabe  sig  deres  Bistand  som  et 
retfærdiggj ørende  Argument  for  sin  Holdning. 

Domstolene  vare  imidlertid  optagne  af  de  tvende  Pro- 
cesser, som  førtes  mod  Ophavsmændene  til  Optøjerne  i 
Juni  1820  og  Komplottet  af  19de  Avgust.  Som  et  Forspil 
til  disse  Processer,  af  hvilke  den  ene  førtes  for  Politiretten, 
den  anden  for  Pairskammerets  Domstol,  tjente  en  mindre 
Sag  mod  tvende  Individer,  Gravier  og  Bouton,  der  vare 
skyldige  i  de  Forsøg,  som  under  Hertuginden  af  Berrys 
Svangerskab  foretoges  for  at  fremkalde  en  Abort;  de  skyl- 
dige dømtes  til  Døden,  men  Prinsessen  opnaaede  deres  Be- 
naadning,  eller  rettere  en  Forandring  af  Straffen. 

Hvad  de  tvende  andre  Sager  angaar,  voldte  de  Rege- 
ringen Sorger  nok,  særlig  den  sidste.    Som  Følge   af  Juni- 

optøjerne  blev  der  arresteret  ti  Individer;  Undersøgelsen 
vakte  Mistanke  om,  at  flere  Deputerede  havde  haft  Haand 
med  i  Spillet  ved  denne  Lejlighed;  men  man  ansaa  det  ikke 
for  hensigtsmæssigt  videre  at  forfølge  disse  Undersøgelser, 
som  maaske  havde  kunnet  paavise  deres  Delagtighed,  og 
da  det  frembød  Vanskeligheder  at  faa  fat  i  de  virkelige 
skyldige,  slap  otte  af  de  anklagede  for  videre  Tiltale,  og 
blot  tvende  bleve  anholdte  og  dømte  til  milde  Straffe. 

Den  berørte  Mistanke  blev  imidlertid  til  Vished,  da 
man  skred  til  Undersøgelse  af  Komplottet  fra  den  i9de  Av- 
gust.  De  Politiforhør,  som  tilstilledes  Pairskammerets  Dom- 
stol, godtgjorde,  at  de  militære  sammensvorne  maatte  have 
haft  Forhandlinger  med  Generalerne  Fo}^  og  Lafayette,  med 
Voyer  d'Argenson,  Corcelles,  Chauvelin,  Manuel,  Lafitte  og 
andre  politiske  Personligheder,  hvem  den  Kommission,  der 
fik  det  Hverv  at  fastslaa  Processens  Grundlag,  dog  drog  i 
Betænkning  at  inddrage  under  Sagen,  skjønt  der  forelaa 
alvorlig  Anledning  til  Mistanke.  Kommissionens  Betænke- 
ligheder og  Sky  for  politiske  Processer,  der  kunde  kompro- 
mittere politiske  Personligheder,  lagde  sig  ogsaa  for  Dagen, 
da  den  maatte  udtale  sig  om  et  Forlangende  fra  General- 
prokurøren,  der  krævede  yderligere  Undersøgelser,  og  Mini- 
steriet delte  denne  Betænkelighed,  da  det  var  bange  for  at 
nære  den  fjendtlige  Stemning,  der  i  Hæren  næredes  mod  den 
kongelige  Familie  af  en  stor  Mængde  Officerer.  Prokurørens 
Forlangende  blev  afvist,  og  heraf  fulgte,  at  man  ogsaa 
maatte  opgive  at  fere  andre  skyldige  for  Domstolene,  t.  Ex. 
Oberst  Fabvier,  der  havde  været  en  af  Mellemmændene 
mellem  de  militære  og  de  civile  Konspiratorer,  og  hvis  In- 
diskretioner man  havde  Grund  til  at  befrygte.  Under  slige 
Omstændigheder  tabte  Proceduren  en  stor  Del  af  sin  Vig- 
tighed, men  ikke  desto  mindre  lagde  den  Beslag  paa  Re- 
geringens Opmærksomhed  og  ophidsede  Stemningen  i  den 
første  Halvdel  af  Aaret  1821.  Først  den  16de  Juli  1821 
blev  Processen  afsluttet  med  det  Resultat,  at  tre  anklagede 

bleve  dømte  in  contumaciam  til  Døden,  tre  andre  til  fem 
Aars  Fængsel  og  2000  Francs  i  Straf,  tre  til  mindre  Straffe, 
og  fem  og  tyve  bleve  frifundne. 

Medens  alle  disse  Begivenheder  forefaldt,  var  der  i 
Tuilerierne  indledet  en  Intrigue  af  en  mere  delikat  Karakter, 
der  imidlertid  maa  lidt  nærmere  berøres  paa  Grund  af  den 
Indflydelse,  den  kom  til  at  øve  paa  de  følgende  Begiven- 
heder. Decazes's  Uvenner  følte  en  vedblivende  Uro  ved 
Kongens  uforstilte  Sorg  over  at  have  maattet  lade  denne 
Statsmand  falde.  Denne  Kongens  Sorg  vilde  slet  ikke  for- 
tage sig,  og  saaledes  var  den  styrtede  Statsmand  endnu 
farlig;  man  ventede  at  se  ham  atter  komme  tilbage  og 
gjenvinde  en  Indflydelse,  som  hans  Afrejse  til  Loudon  vel 
havde  rokket,  men  ikke  tilintetgjort.  Saaledes  fødtes  den 
Idé  at  lade  en  ny  Personlighed  dukke  op,  som  kunde  erstatte 
Decazes  i  Ludvig  XVIII.'s  Gunst. 

Kongen  holdt  af  sine  Yndlinge  med  mere  Begejstring 
end  Stadighed.  Da  hans  Sundhedstilstand  tvang  ham  til 
uafbrudt  Ro,  var  han  nødsagen  til  at  søge  Venner  og  for- 
trolige blandt  sine  Omgivelser;  men  hans  Venskabsfølelse 
var  betinget  af  den  stadige  Omgang,  og  han  glemte  sine 
Yndlinge,  naar  de  ikke  mere  vare  i  hans  Nærhed.  Saaledes 
havde  Hertugen  af  Avaray,  Madame  Balbi,  de  Blacas  og 
sluttelig  Decazes  afløst  hinanden  som  Kongens  Yndlinge; 
men  ingen  anden  savnede  han  saa  haardt  som  sidstnævnte, 
og  Decazes's  Uvenner  forstode,  at  de  maatte  se  at  faa  ham 
bragt  i  Glemme. 

Allerede  flere  Maaneder  før  Ministerens  Fald  havde 
man  introduceret  en  endnu  ung,  forførerisk  Kvinde,  Madame 
du  Cayla,  hos  Kongen ;  hun  havde  først  fremtillet  sig  som 
Ansøgerske;  hun  søgte  at  opnaa  en  Naadesbevisning  for 
sine  Børn,  der  vare  gjorte  arveløse  af  deres  Bedstefader; 
Kongen  havde  modtaget  hende  med  Velvilje,  og  han  havde 
i  den  Grad  fundet  Behag  i  hende,  at  han  havde  villet  bringe 
hende  i  Forbindelse  med  Decazes;    men  hun  havde  afslaaet 

dette  efter  Tilskyndelse  af  sin  Ven,  Vicomte  Rochefoucauld, 
en  af  de  Mænd,  sona  med  størst  Iver  bekæmpede  Første- 
ministerens Indflydelse.  Hun  nejedes  saaledes  med  at 
aflægge  hyppige  Besøg  hos  Kongen,  der  fandt  lige  saa 
megen  Behag  i  hendes  interessante  Underholdning  som  i 
hendes  smukke  Ansigt;  hendes  Venners  Planer  gik  nu  ud 
paa,  at  hun  skulde  tilintetgjore  Decazes's  Yndest  hos  Kongen, 
og  efter  Ministerens  Fald  sa'mtykkede  hun  i  at  være  et 
Redskab  for  en  politisk  Gruppe,  der  i  sin  Midte  talte  Vi- 
comte Rochefoucauld,  Hertugerne  af  Civrac  og  Doudeau- 
ville,  Kardinalen  af  Luzern  og  andre  Medlemmer  af  yderste 
Højre.  Saaledes  havde  dette  Parti  snart  i  Kongens  Nærhed 
en  tro  Personlighed,  som  nærede  en  fuldstændig  Hengiven- 
hed for  dets  Interesser,  og  gjennem  hende  kunde  de  altid 
lade  Kongen  tilflyde  Meddelelser,  som  de  holdt  for  nyttige 
at  gjøre  ham  bekjendt  med. 

Naar  Madam  Cayla  talte  med  Ludvig  XVIII.,  og  naar 
hun  skrev  til  ham,  hvad  der  skete  temmelig  hyppig,  var 
det  altsaa  yderste  Højre,  som  udtalte  sig  gjennem  hendes 
Mund  eller  førte  Pennen  for  hende.  Den  unge  Kvinde  kom 
daglig  mere  og  mere  i  Yndest  hos  Kongen,  hun  blev  en 
mægtig  Støtte  for  sine  Venner,  og  hendes  Indflydelse  blev 
saa  betydelig,  at  vi  snart  ville  se  den  strænge  og  alvorlige 
Villéle  være  nødsagen  til  at  tage  Hensyn  til  hendes  Per- 
sonlighed eller  rettere  til  de  politiske  Personligheder,  hos 
hvem  hun  hentede  sine  Inspirationer,  og  hvis  Raad  hun 
fulgte. 

Naar  man  studerer  Historiens  store  Begivenheder,  naar 
man  søger  til  deres  Kilder,  støder  man  ikke  sjælden  paa 
tilsyneladende  ubetydelige  Aarsager;  men  trods  deres  Ube- 
tydelighed kan  Historikeren  ikke  lade  dem  uænsede.  Derfor 
maa  han  ogsaa  tegne  en  Profil  af  denne  Favoritinde,  som 
ikke  havde  noget  til  fælles  med  sine  ældre  Søskende  og 
ikke  var  andet  for  den  legemssvage  Monark  end  en  behagelig, 

interessant  Selskabsdame,  hvis  politiske  Indflydelse  dog 
mere  end  én  Gang  gjorde  sig  gjældende  i  de  sidste  Aar  af 
Kongens  Regering. 


VII. 

E  evolutionære  Bevægelser  i  Spanien  og  Italien. — 

Deres  Følger  for  Frankrigs  Vedkommende.  — 
Yderste  Hejre  erklærer  sig  mod  Ministeriet.  — 
Loven  om  de  gejstlige  Lønninger.   —  Villéle  og 

Corbiére  udtræde  af  Ministeriet.   —   Grækenlands 
Rejsning.  —  Napoleons  Død.  —  De  hemmelige 
Selskaber.  —  Kongregationen  og  dens  voxende 

Magt.    —   Valgene   i    1821    og  Højres  Sejr.  —  Ul- 

tra'erne  triumfere.  —  Richelieu  hos  Greven  af 

Artois.  --  Kabinettet  tager  sin  Afsked.  —  Det 

moderate  Regimentes  Ophør. 

Medens  det  franske  Ministerium  var  optaget  af  de  nys 
skildrede,  indre  Vanskeligheder,  gik  den  revolutionære  Bevæ- 
gelse, baaren  af  hemmelige  Selskaber,  sin  Gang  gjennem  de 
tvende  sydlige  Halvøer.  En  Rejsning  af  de  oprørske  Regi- 
menter i  Cadiz  tvang  Ferdinand  VII.  til  at  anerkjende  Forfat- 
ningen af  1812,  og  General  Pepe  aftvang  Kongen  af  Neapel 
lignende  Lofter«,  men  den  hellige  Alliance,  særlig  Fyrst  Metter- 
nich,  laa  heller  ikke  paa  den  lade  Side,  og  Østens  Monarker 
samledes  først  i  Troppau,  senere  i  Laibach  og  vedtoge  her 
en  militær  Intervention  i  Italien.  Forgjæves  havde  de 
engelske  Sendemænd  nedlagt  Protest  mod  disse  Beslutninger 
og  Frankrig  stillet  Forslag  om  en  Mægling;  Ludvig  XVIII.'s 
Sendemænd  undertegnede  dog  sluttelig  Kongressens  Be- 
stemmelser, thi  først  for  sent  modtoge  de  Richelieus  Ordre 
til  at  nægte  deres  Underskrift;  men  det  franske  Ministerium 
fandt  sig  i  sine  Sendemænds  Overilelse;  det  tænkte  mulig- 

vis,  at  dets  Samtykke  senere  vilde  give  Frankrig  en  Ret  til 
at  optræde  i  Spanien,  som  Østerrige  nu  optraadte  i  Neapel. 

De  fjendtlige  Partier  i  Deputeretkammeret  forbleve 
heller  ikke  ligegyldige  Tilskuere  ved  disse  politiske  Begiven- 
heder; Venstres  Parere  angrebe  de  franske  Diplomaters 
Holdning  paa  Kongressen  i  Laibach  og  beskyldte  Ministeriet 
for  at  gaa  Metternichs  Ærender,  medens  yderste  Hejre 
tvært  imod  besværede  sig  over,  at  Frankrig  ikke  paa  Kon- 
gressen havde  erklæret  sig  mod  Revolutionen.  En  særlig 
fremtrædende  Rolle  spillede  General  Donnadieu,  Helten  fra 
Grenoble,  som  var  besjælet  af  et  brændende  Had  til  Her- 
tugen af  Richelieu;  han  vovede  endog  at  beskylde  Mini- 
steriet for  >at  desorganisere  og  fordærve  Hæren,  at  prisgive 
Frankrig  til  Nabostaternes  Naade,  at  prædike  Foragt  for 
Religionen,  Moralen  og  den  svorne  Troskabspligt,  og  at  det 
havde  bragt  Monarkiet  i  en  saadau  Stilling,  at  det  ikke 
kunde  samle  et  Troppekorps  uden  Fare  for  sig  selv.« 

Trods  alle  Ministeriets  Anstrængelser  kunde  det  altsaa 
hverken  lykkes  at  gjenoprette  Enheden  i  Højre  eller  at 
vinde  Ultra'ernes  Tillid.  Forgjæves  overøstes  deres  Til- 
hængere med  Naadesbevisninger.  I  Anledning  af  Hertugen 
af  Bordeaux's  Daab  —  med  Ministeriets  Samtykke  var  der 
aabnet  en  Subskription,  for  at  man  kunde  skjænke  Prinsen 
Slottet  Chambord  i  Faddergave  —  ble  ve  Blacas  og  Montes- 
quiou  ophøjede  til  Hertuger  og  Chateaubriand  optagen  som 
Minister  uden  Portefeuille ;  ogsaa  Embedsmænd  af  alle 
Grader  bleve  udelukkende  tagne  blandt  Partiets  Protegeer; 
men  disse  Tegn  paa  Velvilje  kunde  ikke  vinde  denne  Gruppe 
af  yderliggaaende  Personligheder,  skjønt  Greven  af  Artois 
havde  lovet  Richelieu  at  forsvare  ham  imod  dem;  de  sparede 
hverken  paa  voldsomme  Angreb  fra  Talerstolen  eller  bagtale- 
riske Insinuationer  eller  noget  som  helst  andet  Middel  for  at 
styrte  disse  Ministre,  som  ikke  vilde  gjøre  tilstrækkelig  Kur 
til  dem;  de  kom  med  Angivelser  mod  dem  til  Kongen,  de 
bønfaldt  ham  om  at  afskedige  dem,  og  disse  Anstrængelser 

voxede,    da    de   oven    omtalte    milde    Straffe    bleve   idemte 
Konspiratorerne  af  19de  Avgust. 

Det  umulige  i  at  fæstne  en  moderat  Regering  var  den 
væsentligste  Aarsag  til  Ministeriets  Svaghed,  og  denne 
Svaghed  voxede  Dag  for  Dag,  hvad  de  parlamentariske  De- 
batter godtgjorde  med  grusom  Tydelighed.  Loven  om  den 
kommunale  og  departementale  Styrelse  gav  Ministeriet  Lej- 
lighed til  at  forsvare  de  Ideer  om  en  stram  Administration, 
som  alle  franske  Regeringer  i  de  sidste  hundrede  Aar  have 
hyldet,  medens  Hojre  greb  Lejligheden  til  at  udtale  sin 
Forkjærlighed  for  Decentralisationen.  Loven  om  de  gejstlige 
Indtægter  gav  Stedet  til  ny  Splid;  overensstemmende  med 
de  Forpligtelser,  man  havde  indgaaet  over  for  Pavestolen, 
gik  Lovens  Bestemmelser  ud  paa  Oprettelsen  af  tolv  nye 
Bispedømmer  foruden  de  alt  existerende  to  og  halvtreds ;  des- 
uden forudsatte  Loven,  at  der  kun  kunde  komme  ét  Bispe- 
dømme paa  hvert  Departement.  Det  Udvalg,  som  nedsattes 
for  at  prøve  Forslaget,  erklærede,  at  Forslaget  ikke  stemmede 
med  Frankrigs  religiøse  Interesser  og  ændrede  det,  i  det 
man  navnlig  forlangte,  at  Ministeriet  efter  Samraad  med 
den  hellige  Stol  skulde  have  Ret  til  at  udvælge  saa  mange 
Bisper,  det  vilde. 

I  en  lidenskabelig  Betænkning  fremstillede  Bonald  dette 
Forslag  som  en  Følge  af  de  Udplyndringer,  Kirken  havde 
været  et  Offer  for.  Venstre  blev,  som  naturligt  var,  op- 
bragt over  denne  Betænkning,  der  førte  det  gamle  Regi- 
mentes umaadeholdne  Krav  frem  igjen  under  en  ny  Form, 
Krav,  man  kjendte  saa  godt  fra  det  uforlignelige  Kammer. 
Labourdonnaye,  en  af  de  voldsomste  Talsmænd  for  disse 
Krav  i  det  uforlignelige  Kammer,  opkastede  sig  ogsaa  nu 
til  deres  Talsmand,  medens  Royer-Collard  paa  det  modsatte 
Partis  Vegne  forgjæves  lod  sin  veltalende  Røst  høre.  For 
ikke  at  se  sin  Majoritet  sprængt  maatte  Ministeriet  give 
efter  og  samtykke  i  Oprettelsen  af  tredive  nye  Bispesæder, 
altsaa    atten    ud   over  det  oprindelige  foreslaaede  Tal,    dog 

med  det  Forbehold,  at  de  gejstlige  Fonds  kunde  bære  de 
Udgifter,  som  fulgte  af  disse  Udnævnelser.  Paa  denne  Be- 
tingelse gav  Højre  sit  Samtykke  til  Loven,  og  Venstre  kunde 
paa  ny  gjøre  gjældende,  denne  Gang  med  en  vis  Ret,  at  Mini- 
fteriet  havde  abdiceret  sin  Magt  i  Ultra'ernes  Hænder. 

Regeringen  forlangte  dernæst,  at  Kammeret  skulde  ved- 
tage en  Forlængelse  af  Censurens  Varighed,  et  Forslag,  som 
gav  General  Foy  Lejlighed  til  at  paapege,  hvorledes  Presse- 
friheden var  sat  uden  for  Lov  og  Ret,  ligesom  han  udkastede 
et  merkt  Billede  af  Hæren,  der  var  upaalidelig,  opbragt  og 
mistænkt.  Forslaget  medførte  imidlertid  ogsaa  en  anden, 
langt  vigtigere  Følge,  Villéles  og  Corbiéres  Udtrædelse,  og 
løsnede  saaledes  Forbindelsen  mellem  Højre  og  hejre 
Centrum. 

De  tvende  Ministre  vare  indtraadte  i  Kabinettet  med 
en  begrænset  Indflydelse  og  uden  bestemte  Betingelser;  de 
bare  kun  med  Utaalmodighed  Ansvaret  for  en  Politik,  de 
ikke  billigede  fuldt  ud,  og  vare  overtydede  om,  at  naar  de 
vedblivende  knyttede  deres  Skæbne  til  et  Ministerium,  hvor 
de  dog  ikke  kunde  gjøre  deres  Vilje  gjældende,  vilde  de 
sætte  deres  Ry  og  Indflydelse  paa  Spil  uden  at  gavne  deres 
Parti;  følgelig  søgte  de  et  anstændigt  Paaskud  til  at  opgive 
deres  Stilling,  naar  de  dog  ikke  kunde  gjøre  deres  Ideer 
gjældende.  Under  Forhandlingerne  om  Loven  stillede  Hejres 
Medlemmer  tvende  Forslag;  det  første  gik  ud  paa,  at  Cen- 
suren skulde  falde  bort,  saa  længe  Valgkollegierne  vare 
samlede;  det  faldt  vel  igjennem,  men  havde  dog  givet  La- 
bourdonnaye  Lejlighed  til  at  beskylde  Villéle  for  Frafald, 
en  latterlig  Beskyldning,  som  den  anklagede  Minister  be- 
svarede med  den  Vending,  at  hvis  der  ikke  gaves  andre 
Monarkister  end  Labourdonnayes  Lige,  var  deres  Tal  meget 
ringe.  Den  anden  Ændring  foreslog  Endefristen  for  Cen- 
surens Varighed  til  tre  Maaneder  efter  den  næste  Samlings 
Aabning,  og  denne  Ændring  blev  vedtagen  med  Støtte  fra 
Villéles  Venner,  skjønt  de  Serre  fremhævede,  at  denne  Frist 

ikke  var  lang  nok  til  at  gjeunemfore  en  Presselov.  Kongen 
beklagede  sig  over  denne  Afstemning,  han  rettede  netop 
sino  Beklagelser  til  Villéle,  og  denne  liavde  saaledes  det 
Paaskud,  han  sogte,  eller  rettere,  som  Højre  havde  valgt; 
thi,  som  Royer-Collard  rigtig  udtrykte  sig,  Hejre  vilde  tage 
sine  Førere  bort  fra  Ministeriet  og  unddrage  det  sin  Histand, 
naar  det  ikke  gjenneui  sine  Mænd  kunde  øve  en  afgjorende 
Indflydelse  paa  Regeringens  almindelige  Ledelse. 

Højre  holdt  nu  en  Sammenkomst,  hvor  de  paagjældende 
Sporgsmaal  bleve  droftede;  man  forlangte  to  Portefeuiller 
for  Villele  og  Corbi^re  og  Krigsministeriet  for  Hertugen  af 
Belluno;  med  det  Antal  Stemmer,  som  Højre  raadede  over 
i  Kammeret,  var  dette  Krav  det  mindste,  man  kunde  nøjes 
med.  Chateaubriand,  som  var  indtruflen  fra  Paris,  erklærede, 
at  hvis  dette  billige  Forlangende  ikke  blev  indrommet,  vilde 
han  opgive  sin  Gesandtskabspost.  Underhandlingerne  stode 
paa  i  tolv  Dage;  men  i  sidste  Ojeblik  trak  Hertugen  af 
Richelieu  sig  tilbage,  i  det  han  som  tiere  af  Kabinettets 
andre  Medlemmer  befrygtede  at  styrte  sig  selv,  hvis  han 
saaledes  overgav  sig  til  Hejre  paa  Naade  og  (Jnaade.  Harm- 
fuld over  de  idelige  Krav,  man  rettede  til  ham,  erklærede 
han  til  Villéle  og  Corbiére,  at  det  stod  dem  frit  at  trække 
sig  tilbage  eller  at  forblive  i  Ministeriet  med  den  Stilling, 
de  beklædte.     De  forlode  begge  Paris  samme  Dag. 

Denne  Krise  endte  saaledes  med  Oplosningen  af  den 
Alliance,  der  efter  l)ec4izes's  Fald  var  indgaaet  mellem 
Højre  og  hojre  ('entrum,  og  Kabinettet  svævede  saaledes 
ved  Samlingens  Slutning  (;Ute  Juli  \S2\)  i  den  mest  usikre 
Stilling.  I  forbigaaende  være  det  bema^ket,  at  Greven  af 
Artois,  til  Trods  for  de  Forpligtelser,  han  nylig  havde  paa- 
taget sig  over  for  Richelieu,  ikke  havde  foretaget  noget 
Skridt  for  at  mindske  sine  Venners  Fordringer  og  hindre 
et  saa  skæbnesvangert  Brud. 

Nye  udenlandske  Vanskeligheder,  nye  diplomatiske  For- 
viklinger vare  imidlertid   komne  til;    Rumænerne   rejste  sig 

under  Alexander  Ypsilanti,  Grækerne  [»aa  Morea,  Peloponnes 
og  Øerne  i  Archipelagos  fulgte  det  givne  PJxempel,  og  den 
stærke  Modsætning  mellem  de  russiske  Interesser  og  Sym- 
pathier  paa  den  ene  og  Østerriges  og  Englands  paa  den 
anden  Side  begyndte  allerede  at  gjore  sig  gjældende.  Czaren 
foreslog  den  franske  Regering  at  gaa  sammen  til  et  fælles 
Foretagende,  hvis  Maal  skulde  være  Tyrkernes  endelige  Ud- 
jagelse af  Evropa;  han  opfordrede  endog  Frankrig  til  paa  et 
Kort  at  antyde  de  Lande,  man  kunde  ønske  at  vælge  af  det 
eventuelle  tyrkiske  Bytte.  Hvad  enten  dette  Forslag  nu 
var  oprigtigt  eller  ikke,  blev  det  i  hvert  Fald  ikke  akcep- 
teret;  Hertugen  af  Richelieu  ønskede,  at  man  vilde  rette 
Tilbudet  til  ham  under  den  sædvanlige  Form  for  diploma- 
tiske Forhandlinger,  saaledes  at  han  kunde  bevare  et  sikkert 
Bevis  for  de  indledede  Underhandlinger;  men  Ruslands  Svar 
udeblev.  Paa  dette  Punkt  bleve  Sagerne  staaende,  og  de 
orientalske  Anliggender  indvikledes  mere  og  mere. 

I  Slutningen  af  Juli  indtraf  Efterretningen  om  Napo- 
leons Død  paa  St.  Helena,  den  5te  Maj  1821.  Budskabet 
vakte  kun  en  ringe  Bevægelse;  siden  den  faldne  Kejser 
havde  ophørt  at  være  en  Fare  for  Verdensfreden,  havde 
Frankrig  kun  Øje  for  hans  Ulykke,  og  denne  Ulykke  vakte 
kun  Medlidenhed.  Bevægelsen  vilde  rimeligvis  have  været 
endnu  ringere,  hvis  ikke  Digterne  havde  grebet  Anledningen 
til  at  besynge  den  kejserlige  Hæder,  dens  Storhed  og  Under- 
gang. Victor  Hugo,  Lamartine,  Béranger,  Casimir  Delavigne 
berømmede  Napoleon  i  Vers,  der  snart  vare  paa  alles  Læber; 
med  eller  mod  deres  Vilje  lagde  de  saaledes  Grundlaget  til 
den  napoleonske  Legende,  som  en  stor  Historiker  senere 
skulde  udbrede  ved  sine  Arbejder,  og  som  tredive  Aar 
senere  bidrog  saa  mægtig  til  Oprettelsen  af  det  andet 
Kejserdømme.  Største  Parten  af  de  Generaler,  som  havde 
tjent  under  Napoleon,  tjente  nu  under  Ludvig  XVllL;  da 
Rapp,  Kongens  Adjutant,  fik  Efterretningen  om  sin  gamle 
Herskers  Død,  brast  han  i  Taarer,  som  han  forgjæves  søgte 

afc  skjule  for  sin  nye  Herre.  »Græd  kun«,  sagde  Kongen, 
»disse  Taarer  gjøre  Deres  Hjærte  Ære,  og  jeg  agter  og 
holder  kun  saa  meget  mere  af  Dem.« 

Marskalk  Bertrand,  en  af  Napoleons  Ledsagere  under 
hans  Landflygtighed,  var  i  1816  bleven  idomt  Dødsstraf, 
men  vendte  ikke  desto  mindre  tilbage  til  Frankrig  i  For- 
visning om,  at  Mindet  om  hans  lange  Troskab  vilde  beskytte 
ham ;  han  blev  da  ogsaa  virkelig  indbefattet  under  Amne- 
stien, samtidig  med  at  andre  Officerer  bleve  benaadede  med 
Ventepenge;  samtidig  benaadedes  ogsaa  Grev  Lavalette, 
hvis  Flugt  i  1816  havde  vakt  saa  stor  Opsigt,  og  denne 
Naadesbevisning  afsluttede  de  strænge  Forholdsregler,  som 
fulgte  paa  Neys  Henrettelse ;  der  er  saa  meget  mere  Grund 
til  at  minde  om  disse  Benaadninger,  der  ære  baade  Kongen 
og  hans  Regering,  som  de  fjendtlige  Partiers  Opførsel  langt 
fra  skulde  opmuntre  til  slig  Mildhed. 

Sammensværgelsen  af  I9de  Avgust  havde  kun  dannet 
Forspillet  til  nye  Sammensværgelser,  der  organiseredes  mod 
Slutningen  af  Richelieus  Ministerium,  utvivlsomt  opmuntrede 
ved  Pairsdomstolenes  Mildhed.  Denne  Højesteret  havde,  som 
omtalt,  taget  i  Betænkning  at  eftersøge  de  virkelig  skyldige 
af  Frygt  for  at  finde  alt  for  hojtstaaende  Personligheder  og 
havde  kun  idømt  de  overbeviste  Konspiratorer  milde  Straffe, 
som  enkelte  havde  unddraget  sig  ved  Flugt.  To  af  disse 
Flygtninge,  Dugied  og  Beslay,  som  vare  vendte  tilbage  til 
Frankrig  efter  deres  Fællers  Afstraffelse,  fik  den  Tanke  at 
samle  de  spredte  hemmelige  Selskaber  under  en  Central- 
ledelse og  at  organisere  dem  efter  italiensk  Monster.  De 
meddelte  deres  Planer  til  nogle  af  deres  Venner,  der  lige- 
som de  selv  enten  allerede  havde  været  indblandede  i  de 
foregaaende  Forsøg  paa  Rejsning  eller  af  brændende  Over- 
bevisning nu  lode  sig  forlede  til  at  deltage  i  lignende 
Forsøg.  I  hemmelige  Sammenkomster  mødtes  saaledes  en 
Række  unge  Mænd,  der  senere  indlagde  sig  Navn  i  Poli- 
tiken, Videnskaberne  eller  Filosofien,  t.  Ex.  Augustin  Thierry, 

Buchez,  Pierre  Leroux,  Charles  de  Rémusat  og  Duvergier 
de  Hauranne.  De  tvende  sidste  afsloge  dog  at  tage  yder- 
ligere Del  i  disse  Sarnmenkomster,  saa  snart  de  tik  Kjend- 
skab  ona  deres  endelige  Maal;  men  de  øvrige  laante  villig 
Øren  til  de  rejste  Forslag. 

Dette  var  den  franske  Karbonarismes  Vugge;  snart 
spredte  dette  Selskab  sig  over  hele  Frankrig  og  delte  sig 
i  særlige  Ventaer,  Centralventaer  og  høje  Ventaer,  der 
sluttelig  samledes  i  en  øverste  Venta,  hvorfra  Ordrerne  udgik 
trinvis  til  de  nedre  Afdelinger.  Organisationen  var  saaledes, 
at  største  Delen  af  Deltagerne  ikke  kjendte  hverandre,  og 
enhver  enkelt  var  uvidende  om,  hvem  der  dikterede  de 
Love,  han  forpligtede  sig  til  at  lystre  blindt  hen.  Hvert 
Medlem  af  Selskabet  lovede  at  bevare  Tavsheden,  maatte 
betale  et  maanedligt  Tilskud  af  en  Franc  og  skulde  altid  være 
i  Besiddelse  af  en  Bøsse,  Ammunition  og  fem  og  tyve 
Patroner. 

Forbundet  var  næppe  organiseret  paa  det  givne 
Grundlag,  før  det  modtog  talrige  Rekrutter.  Der  udsendtes 
Hververe  til  alle  Kanter,  til  Øst,  Vest  og  Syd,  og  man 
fandt  overalt  Mænd,  der  vare  besjælede  af  Iver  for  at 
støtte  den  begyndende  Propaganda.  I  Saumur  existerede 
allerede  et  lignende  Selskab  under  Navnet  »Frihedens 
Riddere« ;  det  bestod  især  af  afskedigede  Officerer  og  havde 
en  gammel  Stabslæge  Grandmesnil  til  Formand;  den  pari- 
siske Sendemand  behøvede  næppe  at  vise  sig,  før  en  Sam- 
mensmeltning af  de  tvende  beslægtede  Selskaber  gik  for 
sig.  Norden  viste  sig  mere  rebelsk  over  for  de  sammen- 
svornes Forslag;  men  i  Juli  1821  var  dog  Nettet  udspændt 
over  hele  Frankrig,  og  takket  være  deres  Snildhed  kunde 
Organisatorerne  i  et  givet  Øjeblik  fremkalde  en  frygtelig 
Oprørsbevægelse. 

Det  falder  vanskeligere  at  fastslaa,  hvilket  Maal  de 
sammensvorne  forfulgte  undtagen  Bourbonernes  Forjagelse; 
Enigheden    faldt  bort,   saa  snart    der  blev  Tale   om  at  af- 

gjøre,  hvad  de  vilde  gjøre  efter  Sejren,  og  de  mødtes  kun 
i  den  fælles  Hadefølelse  mod  det  kongelige  Hus;  men  var 
dette  Had  nu  virkelig  retfærdiggjort?  Guizot  har  skrevet 
derom :  »Hverken  Regeringens  Handlinger  eller  den  nærmeste 
Fremtid  saarede  eller  truede  Landets  Rettigheder  og  Inter- 
esser i  saa  høj  Grad,  at  der  heri  laa  nogen  Berettigelse 
for  en  slig  Omvæltningsbevægelse.  De  vigtigste  Retsinsti- 
tutiouer  vare  endnu  i  fuld  Kraft,  den  offentlige  Frihed  var 
vel  angreben,  men  gjorde  sig  endnu  stærkt  gjældende,  den 
offentlige  Orden  var  ikke  bleven  alvorlig  antastet,  og  Landet 
gik  frem  i  Velstand.  Der  gaves  vel  rimelige  Aarsager  til 
en  offentlig  og  virkelig  Opposition,  men  ingen  rimelige  Be- 
væggrunde til  Sammenrotteiso  eller  Revolution.«  Hvad 
Guizot  saae  saa  tydelig  tredive  Aar  senere,  havde  Politikerne 
fra  1821  imidlertid  desto  værre  ikke  Øje  for,  forblindede, 
som  de  vare  af  deres  Had.  Karbonarismens  Organisatorer 
behøvede  kun  at  appellere  til  General  Lafayette  for  at  ind- 
lemme ham  i  deres  Rækker,  eller  rettere,  for  at  hæve  ham 
til  deres  Hoved,  og  d'Argenson,  Manuel,  de  Corcelles  og 
mange  andre,  for  største  Parten  Deputerede,  fulgte  ham. 
Benjamin  Constant,  General  Foy  og  Casimir  Périer  vægrede 
sig  dog  ved  at  kaste  sig  ind  i  dette  Æ ventyr,  skjent  de 
hørte  til  det  oppositionelle  Venstre.  Hvis  Hovederne  for 
denne  mægtige  Organisation  havde  kunnet  naa  Enighed  om 
den  Form,  man  vilde  give  den  eventuelle  Regering,  vilde 
Sammensværgelsen  have  været  langt  farligere  for  Restaura- 
tionens Regimente;  men  nu  drømte  nogle,  t.  Ex.  Lafayette, 
om  en  Republik  som  den  amerikanske,  andre  t.  Ex.  Manuel,, 
vilde  vende  tilbage  til  Forfatningen  af  1791  og  saaledes 
udslette  mere  end  et  Fjerdedels-Aarhundrede  af  Frankrigs 
Historie,  hvorhos  man  skulde  raadspørge  Landet  i  Henhold 
til  en  Paragraf  af  bemeldte  Forfatning,  som  udsatte  dens 
Revision  til  Udløbet  af  en  Trediveaarsfrist.  Endelig  ønskede 
mange  simpelthen  en  blot  og  bar  Tilbagevendelse  til  Kejser- 
dømmet med  Kongen  af  Rom  eller  til  Kongedømmet  under 

et  nyt  Dynasti.  Over  for  en  saa  stor  Uenighed  maatte 
man  vedtage,  at  der  efter  Sejren  skulde  sammentræde  en 
konstituerende  Forsamling,  som  skulde  se  at  bilægge  den. 
Da  de  personlige  Ønsker  saaledes  vare  trængte  tilbage,  kunde 
Karbonarismen  aabne  sig  for  Mænd  af  de  mest  modstridende 
Anskuelser;  Bonapartister  og  Jakobinere  kunde  her  gaa 
sammen  Haand  i  Haand,  og  det  var  tilstrækkeligt  at  kalde 
sig  Fjender  af  Bourbonerne  for  her  at  finde  Plads.  Vi  have 
været  Vidne  til  den  vidtstrakte  revolutionære  Associations 
Fødsel  og  skulle  senere  se  Kesultaterne  af  dens  Virk- 
somhed. 

En  hel  anden  Association,  der  allerede  havde  bestaaet 
i  flere  Aar,  udviklede  sig  samtidig  til  Forsvar  for  Trone  og 
Kirke,  i  det  den  skiftede  Karakter  som  Følge  af  den  mæg- 
tige Støtte,  Højres  progressive  Triumf  maatte  yde  de  reli- 
giøse Ideer,  der  nu  fik  Fodfæste  i  selve  Regeringen.  Den 
Gang  Pius  VIL  var  Kejserens  Fange,  var  der  blevet  stiftet 
et  Selskab  for  at  vedligeholde  Forbindelserne  mellem  ham 
og  de  Katholiker,  der  vare  blevne  hans  Sag  tro;  den  havde 
Forbindelser  i  alle  Departementer  og  talte  blandt  sine 
Førere  gamle  Emigranter,  der  vare  Bourbonernes  Sag  hen- 
givne, t.  Ex.  Mathieu  de  Moutmorency,  Jules  de  Polignac, 
Marquis  de  Riviére  og  de  Rouge,  under  hvis  Befaling  der 
skarede  sig  et  stort  Antal  Royalister.  Selskabet  opløste  sig 
ingenlunde  efter  Restaurationen,  men  styrkedes  tvært  imod, 
spredte  sine  Forgreninger  til  alle  Sider  og  trængte  ind  i 
Administrationen,  i  Generalraadene,  Kamrene,  Værkstederne 
og  Skolerne;  det  delte  sig  i  Lokalkomiteer,  som  fik  deres 
Befalinger  fra  Centralkomiteen  i  Paris  og  bragte  dem  til 
Udøvelse.  Det  uforlignelige  Kammer  var  den  første  Frugt 
af  denne  Ultraroyalisternes  Bestræbelse  for  at  øve  en 
hemmelig  Magt  jævnsides  med  Regeringen,  indtil  man  selv 
kunde  bemægtige  sig  samme.  Greven  af  Artois  var  det 
egentlige  Hoved  for  dette  Selskab,  som  først  blev  virkelig 
opløst  og  politisk  talt  besejret  i  1830,    og  hvis  Indflydelse 

man  kan  paapege  gjennem  hele  Restaurationshistorien,  og  som 
ikke  tilgav  Decazes  Kundgjørelsen  af  f)te  September,  saa  lidt 
som  den  senere  skulde  tilgive  Martignac  de  Forholdsregler, 
han  greb  mod  Jesuiterne. 

Jævnsides  med  dette  Selskab,  der  havde  organiseret  sig 
i  al  Stilhed  og  i  Modstrid  med  Loven,  gaves  der  endnu 
andre.  Det  vigtigste,  der  ledededes  af  en  Jesuit,  førte 
Navnet  »Kongregationen«  og  havde  sit  Samlingssted  i  Frem- 
medmissionens  Seminarium,  hvor  dets  Medlemmer  mødtes 
en  Gang  ora  Ugen  for  at  hengive  sig  til  Fromhedsovelser 
og  paatage  sig  visse  Forpligtelser,  t.  Ex.  ikke  at  gaa  i 
Komedie.  Disse  Selskaber  kom  ganske  naturligen  til  at 
staa  under  det  ældre  Selskabs  Indflydelse  og  bleve  i  dettes 
Haand  et  virksomt  Aktionsmiddel.  Ultraroyalisterne  og  de 
Medlemmer  af  Kieresiet,  som  hørte  til  Jesuiterne,  haabede 
gjennem  disse  Selskaber  at  kunne  lede  en  Del  af  den  franske 
Ungdom  i  deres  Aand,  et  Resultat,  der  var  saa  meget  nem- 
mere at  naa,  som  de  unge  Ærgjerrigheder  ad  denne  Vej 
ved  en  behændig  draperet  Trosiver  kunde  vinde  mægtige 
Patroner.  Hele  dette  Indbegreb  af  beslægtede  Broderskaber 
gik  under  Navnet  »Kongregationen«,  uden  at  Publikum  ret 
kj endte  hverken  deres  Grundlag  eller  indre  Samhørighed, 
og  medens  man  i  øvrigt  i  høj  Grad  overdrev  deres  Be- 
tydning. 

De  Politikere,  som  repræsenterede  Kongregationens 
Ideer,  følte  deres  Forventninger  stige  ved  Højres  voxende 
Fremgang.  Samtidig  med  at  Karbonarismen  beredede  Jorden 
for  sine  Sammensværgelser,  bragte  Kongregationen  alle  sine 
Tropper  i  Ilden;  den  begunstigede  de  religiøse  Missioner  i 
alle  Departementer;  snart  skulde  den  tvinge  Ministeriet 
Villéle  til  at  skjærme  disse  voldsomme  Demonstrationer, 
som  skjulte  politiske  Rænker  under  Religionens  Kaabe,  og 
denne  mægtige  Beskyttelse  fandt  man,  selv  naar  der  var 
Tale  om  hele  Regimenter,  som  under  deres  Officerers  Kom- 
mando   og    med  Musiken   i  Spidsen    gik    til  Kirken   og  til 

Alters.  Slige  lynsnare  Omvendelser  fejredes  i  latterlige 
Udtryk  af  de  ultraroyalistiske  Blade,  og  alle  de  Partier, 
som  havde  sluttet  sig  sammmen  mod  Regeringen,  overdreve 
til  Gjengjæld  og  forsætlig  disse  Kongregationens  Forsøg, 
hvori  de  fandt  en  Berettigelse  for  deres  egen  Adfærd. 

Man  kan  sige,  at  fra  denne  Dag  og  indtil  Restaura- 
tionens Slutning  var  den  franske  Politik  paavirket  af  disse 
tvende  rivaliserende  Samfund,  der  tvistedes  om  den  herskende 
Indflydelse.  Det  var  Kongregationen,  som  styrtede  Mini- 
steriet Richelieu,  som  skabte  Ministeriet  Villéle  og  atter 
knuste  det,  da  det  energisk  vilde  unddrage  sig  dens  Ind- 
flydelse; det  var  Kongregationen,  som  forspildte  Ministeriet 
Martignacs  Anstrængelser  og  bragte  Ministeriet  Polignac  til 
Roret,  der  skulde  tilintetgjere  Monarkiet;  den  spillede  stadig 
Karbonariernes  Kort  og  retfærdiggjorde  disses  Voldsomheder 
ved  sine  egne  Daarskaber.  Hvad  man  kjender  til  Kongre- 
gationen, berettiger  til  den  Paastand,  at  Bourbonerne  snarere 
bukkede  under  for  Vægten  af  dens  Fejlgreb  end  for  sine 
Fjenders  Slag. 

Mellem  slige  gjærende  Lidenskaber  skulde  Richelieu 
altsaa  styre  Statens  Skib.  Hans  redelige  Hjærte,  hans  tid- 
ligere Forpligtelser  og  hans  personlige  Sympathier  hindrede 
ham  i  at  opgive  Højre  og  andensteds  søge  en  Støtte,  som 
det  oven  i  Kjøbet  ikke  længere  var  Tid  til  at  vinde;  han 
fandt  kun  ligegyldige  og  Modstandere,  og  selv  Kongen  be- 
skyttede ham  ikke  længere  mod  disse.  Ludvig  XVIII,  var 
gammel,  syg  og  blev  Dag  for  Dag  svagere ;  kun  Mindet 
var  nu  tilbage  om  denne  moralske  Energi,  han  havde  givet 
saa  mange  Beviser  paa,  denne  stædige  Vilje,  sonl  haard- 
nakket  havde  holdt  ud,  da  der  var  Tale  om  at  forsvare 
Decazes;  det  var  næppe  nok,  at  den  endnu  af  og  til  og 
med  lange  Mellemrum  brød  lynsnart  frem.  Kongen  havde 
dog  endnu  Mod  til  at  nægte  Greven  af  Artois  at  tage  Del 
i  Ministerraadet,  et  Forslag,  selve  Richelieu  var  kommen 
frem  med  i  Haab  om,  at  denne  Føjelighed  skulde  stemme 

Højre  til  hans  Gunst.  Ludvig  XVIII,  vilde  ikke  i  levende 
Live  udlevere  Kronen  til  sin  Broder;  men  det  var  et  af 
hans  sidste  Tegn  til  Modstand.  Greven  af  Artois  følte 
trods  alt,  at  Magten  gled  over  i  hans  Hænder. 

For  øvrigt  havde  han  hos  Kongen  en  duelig  Advokat, 
Madame  du  Cayla,  der  idelig  talte  hans  Sag.  Fra  den  Dag, 
hun  som  Ansøgerske  betraadte  Tuilerierne,  havde  hun  gjort 
rivende  Fremskridt  i  den  kongelige  Gunst.  Kongen  nærede 
de  ømmeste  Følelser  for  hende;  i  Parken  Saint-Ouen,  som 
han  nylig  havde  kjøbt,  lod  han  bygge  et  Slot  til  hende; 
hun  havde  frit  Indpas  i  Tuilerierne,  og  naar  hun  ventedes, 
interesserede  Kongen  sig  ikke  for  noget  andet.  Hele  Ma- 
dame du  Caylas  Indflydelse  stod  til  hendes  Venners  Raa- 
dighed ;  for  Øjeblikket  gik  hendes  Politik  ud  paa  at  tilveje- 
bringe en  Tilnærmelse  mellem  de  tvende  Brødre,  mellem 
hvem  der  aldrig  havde  kunnet  fæstne  sig  nogen  Tillid.  Ul- 
traroyalisterne  troede  paa  deres  nærforestaaende  Sejr,  og 
deres  Fordringsfuldhed  voxede  med  deres  Forventninger.  De 
havde  Forbindelser  i  selve  Ministeriet;  for  at  behage  dem 
havde  Corbiére  en  Gang  foreslaaet  at  afsætte  et  stort  Antal 
Præfekter,  hvis  eneste  Uret  var,  at  de  beklædte  Pladser, 
man  vilde  raade  over  til  Fordel  for  Kongregationens  Krea- 
turer. Paa  deres  Opfordring  forlangte  Krigsministeren  nu 
Bemyndigelse  til  at  afskedige  hundrede  og  halvtresindstyve 
Generaler,  hvem  yderste  Højre  betragtede  som  altfor  mode- 
rate. Hertugen  af  Richelieu  forkastede  det  sidste  Forslag, 
som  han  havde  afvist  det  første;  det  var  en  yderligere  An- 
ledning til  Misnøje  med  ham,  og  Greven  af  Artois  kunde 
ikke  lægge  Dølgsmaal  paa  sin  Uvilje. 

Saaledes  øgedes  Forviklingerne  indad-  som  udadtil ;  Op- 
positionens Voldsomheder  forøgede  Venstres  Yndest  hos  Be- 
folkningen; det  havde  kjække  og  talentfulde  Mænd  til  sin 
Raadighed;  medens  nogle  af  Partiets  Førere  indlede  sig 
paa  Komplotter,  der  smeddedes  af  de  hemmelige  Selskaber, 
gjorde    dets   Skribenter,    Paul-Louis  Courrier,    Béranger  og 

Cauchois-Lemaire,  under  forskjellige  Former  Propaganda  for 
dets  Doktriner,  sona  en  ivrig  Presse  mægtig  hjalp  til  yder- 
ligere at  sprede. 

Man  var  naaet  til  Oktober  Maaned;  Kamrenes  Meder 
skulde  snart  atter  aabnes;  men  forud  for  denne  Aabning 
skulde  der  gaa  den  aarlige  Fornyelse  af  en  Femtedel  af 
Medlemmerne.  Ministeriet  havde  været  af  delte  Meninger 
om  denne  Foranstaltnings  Hensigtsmæssighed;  var  det  ikke 
bedre  at  opløse  en  Forsamling,  hvor  man  ikke  længere 
kunde  finde  en  fast  og  sluttet  Majoritet?  Saaledes  mente 
Pasquier;  han  antog,  at  Opløsningen  vilde  besværge  de 
Farer,  han  og  hans  Kollegaer  vare  vaa benløse  mod.  Flere 
af  hans  Embedsfæller  vare  af  samme  Anskuelse;  Forsøget 
var  ganske  vist  dristigt;  men  det  frembød  paa  den  anden 
Side  store  Fordele.  Dog  Hertugen  af  Richelieu  og  de  Serre 
vovede  ikke  at  ty  til  en  Opløsning,  og  Pasquier  kunde  ikke 
faa  dem  fra  et  Forsøg,  de  endnu  vilde  anstille  for  at 
gj  en  vinde  Højre.  Villéle,  som  stod  mellem  dem  og  Ultra'- 
erne,  og  hvis  Raad  Richelieu  endnu  søgte,  skjønt  han  ikke 
længere  havde  Sæde  i  Ministeriet,  Villéle  troede,  at  man 
kunde  optage  Kampen  mod  Ultra'erne  uden  at  sprænge  den 
vægelsindede  Majoritet,  der  stod  bag  Ministeriet. 

De  partielle  Valg  fandt  Sted  i  Slutningen  af  Oktober. 
Alle  Kandidater,  som  ikke  hørte  til  Hejre,  bleve  energisk 
bekæmpede,  Royer-CoUard  ikke  undtagen;  Kabinettets  mere 
liberale  Medlemmer  kunde  ikke  hindre  de  Serre  i  at  be- 
kæmpe hans  tidligere  Ven  med  samme  Iver,  som  om  han 
var  Kronens  mest  uforsonlige  Modstander.  Royer-Collard 
blev  lige  fuldt  valgt;  men  det  var  en  af  den  ministerielle 
Oppositions  faa  Triumfer.  Centrum  tabte  et  stort  Antal 
af  sine  Medlemmer,  der  afløstes  af  Højres  Mænd;  dette 
Parti  vandt  henved  halvtresindstyve  Stemmer,  hvoraf  mindst 
en  Snes  vilde  forøge  Ultra'ernes  Styrke.  Endnu  et  saadant 
Valg  til,  og  man  maatte  overlade  Magten  til  Ultra'erne,  som 

efter  deres  Sprog  at  dømme  allerede  mente  at  have  den  i 
Hænde. 

De  revolutionære  Lidenskaber  vare  vel  raodftildne,  men 
ikke  afvæbnede,  de  fandt  tværtimod  en  ny  Anledning  til 
Ophidselse  i  Ultra'ernes  Held,  og  i  flere  store  Byer  kom  det 
til  skandaløse  Demonstrationer.  Ministeriets  Stilling  syntes 
mere  og  mere  vanskelig,  og  da  Pasquier  udnævntes  til  Pairs 
af  Frankrig,  tog  man  denne  Udnævnelse  som  et  sikkert 
Bevis  paa,  at  Ministrene  selv  ikke  ventede  at  beholde  deres 
Embeder  ret  længe.  Hertugen  af  Richelieu  gjorde  Regning 
paa  Villéle  for  at  gjenvinde  det  tabte  Terræn;  men  medens 
han  krydsede  mellem  Skjærene  for  at  vinde  Tid,  havde  In- 
triganterne  forskjellige  Kombinationer  for  med  det  Maal  at 
afløse  et  Ministerium,  som  aabenlyst  stundede  mod  sit 
Endeligt. 

Ultra'erne  gjorde  strax  ved  Samlingens  Aabning  et,  i 
øvrigt  mislykket  Forsøg  paa  at  hæve  Villéle  til  Kammer- 
præsident; men  denne  Demonstration  oplyste  ikke  Ministeriet 
om  dets  Svaghed;  det  mente  uden  alt  for  store  Vanskelig- 
heder at  kunne  tilendebringe  en  Samling,  i  hvilken  man 
kun  havde  faa  Love  at  anmode  Parlamentet  om  ;  det  var  en 
Illusion.  Naar  et  stort  Parti,  og  det  var  Højre  paa  hin  Tid, 
deler  sig  i  flere  Fraktioner,  som  kun  mødes  i  visse  Punkter, 
er  det  i  Regelen  den  mest  voldsomme,  som  trækker  de 
andre  med  sig,  og  heraf  rejser  sig  et  ubodeligt  Onde  for 
den  Regering,  som  støtter  sig  paa  slige  Fraktioner.  Naar 
Ultra'erne  overlodes  til  deres  egen  Skæbne,  vare  de  ude  af 
Stand  til  at  danne  et  Ministerium;  men  de  vare  i  Stand  til 
at  forspilde  alle  Anstrængelser  fra  det  Ministeriums  Side, 
hvis  Fald  de  ønskede,  og  som  de  følgelig  forberedte.  I  den 
faste  Beslutning  at  bekæmpe  og  styrte  Ministeriet  Richelieu 
henvendte  de  sig  forst  til  Villéles  Gruppe;  men  da  de  ikke 
her  fandt  den  tilsvarende  brændende  Iver,  betænkte  de  sig 
ikke  paa  at  nærme  sig  Venstre,  hvor  de  vare  forvissede  om 
at  finde  en  hurtig  og  beredvillig  Bistand.     Blot   det   kunde 

bringe  Forstyrrelse  i  Magtens  Udøvelse  var  Venstre  villig 
til  alt,  endog  til  en  Stund  at  finde  sig  i  Ultra'ernes  Regi- 
mente, som  det  rigtig  nok  mente  kun  vilde  blive  af  kort 
Varighed;  det  fik  Løfte  om  Censurens  Undertrykkelse,  og 
paa  dette  Vilkaar  loyede  Venstre  at  tjene  Ultra'ernes 
Planer. 

Diskussionen  om  Svaradressen  paa  Kongens  Trontale 
var  den  Valplads,  hvor  Partierne  agtede  at  maale  Kæfter. 
Ved  Venstres  Bistand  bleve  Labourdonnaye  og  de  øvrige 
Førere  for  yderste  Højre  satte  ind  i  det  Udvalg,  som  skulde 
formulere  Svaradressen,  og  hvor  Ministeriet  kun  talte  en 
eneste  Repræsentant.  Den  Adresse,  der  foresloges,  var  en 
Krigserklæring  til  Kabinet,  og  det  lykkedes  Ultra'erne  at 
faa  den  antagen. 

Vi  skulle  anføre  de  Afsnit,  som  domfældte  den  mini- 
sterielle Politik.  Det  første  var  saaledes  affattet:  »Sire! 
Vi  ønske  Dem  til  Lykke  i  Anledning  af  Deres  uforanderlige, 
venskabelige  Forhold  til  de  fremmede  Magter,  i  den  faste 
Tillid,  at  en  saa  dyrebar  Fred  ikke  er  kjøbt  ved  Ofre,  som 
ere  uforenelige  med  Nationens  Ære  og  Kronens  Værdighed.« 

I  andet  Afsnit  udtaltes  en  Beklagelse  over  »de  util- 
strækkelige og  sene  Forholdsregler,  man  havde  grebet  for 
at  hindre  den  skadelige  Kornindførsel  fra  Udlandet«,  en 
Omstændighed,  der  betragtedes  som  den  fornemste  Grund 
til  Agerbrugets  slette  Stilling. 

Det  tredje  Afsnit  endelig  udtalte:  »Deres  Folk  venter 
det  fulde  Maal  af  Deres  Velgjerninger;  det  forventer  de 
nødvendige  Institutioner,  uden  hvilke  Chartet  ikke  kan 
bestaa.« 

Den  sidste  Sætning  indeholdt  Bekræftelsen  paa  det 
Løfte,  Ultra'erne  havde  givet  Venstre  om  Censurens  Op- 
hævelse, saa  fremt  de  naaede  til  Magten;  det  var  Betalingen 
for  Venstres  Bistand.  De  tvende  andre  Sætninger  vare 
rettede    mod    Regeringens    Holdning    paa    Kongresserne    i 


Fra  den  franske  Restaurationstid.  383 

Troppau  og  Laibach  og  mod  dens  Adfærd  under  Ager- 
dykningskrisen. 

Efter  atUltra'erne  havde  paanødt  Udvalget  dette  Sprog, 
paanødte  de  ogsaa  deres  Allierede  det  samme  Sprog.  Royer- 
Collard  tog  heller  ikke  i  Betænkning  at  indtræde  med  sine 
Venner  i  denne  Koalition,  hvortil  yderste  Hejre  havde 
grebet  Initiativet.  Ved  at  give  Koalitionen  sine  Stemmer 
sikrede  han  dens  Sejr,  som  han  omvendt  kunde  have  givet 
Ministeriet  Sejren  i  Hænde;  man  kan  kun  beklage  at  finde 
en  Mand  af  Royer-CoUards  Præg  som  Deltager  i  en  saa 
umoralsk  Alliance,  uden  at  der  kan  anføres  en  tilstrækkelig 
Grund  til  Forsvar  herfor. 

Diskussionen  fandt  Sted  den  20de  November,  samtlige 
anførte  Afsnit  vedtoges,  og  den  sluttelige  Afstemning  ud- 
viste 174  Stemmer  for  Adressen  mod  88.  Koalitionen 
havde  sejret,  og  Ministeriet  maatte  nu  enten  fratræde  eller 
opløse  Kammeret;  men  Hertugen  af  Richelieu  agtede  at 
fortsætte  Kampen,  som  om  Partiet  ikke  endnu  var  endelig 
tabt. 

Sandt  nok,  Kongen  udreves  af  sin  sygelige  Ligegyl- 
dighed ved  den  Harme,  han  følte  over  den  unaturlige  Alli- 
ance mellem  de  tvende  extrerae  Partier;  han  vilde  ikke 
skilles  fra  sit  Ministerium  og  erklærede,  at  han  ikke  vilde 
taale  Oplæsningen  af  en  slig  Adresse,  som  var  en  Fornær- 
melse mod  hans  Krone;  han  udtrykte  det  Ønske  at  give  et 
strængt  Svar  og  paalagde  de  Serre  at  affatte  dette,  og  da 
Kammerpræsidenten  med  tvende  Sekretærer  Aftenen  den 
29de  November  fik  Audiens  hos  ham,  tog  Kongen  Adressen 
af  hans  Haand,  lagde  den  paa  et  Bord  og  sagde  i  en  Tone, 
som  var  præget  af  Harme: 

»Jeg  kj ender  den  Adresse,  De  vil  overrække  mig.  Jeg 
véd,  hvilke  Vanskeligheder  der  frembyder  sig  for  Korn- 
salget. Skjønt  jeg  fuldt  vel  mindes  en  nylig  Dyrtid,  har 
jeg  for  første  Gang  i  Frankrig  begrænset  Indførselen  af 
Korn  fra  Udlandet.     Lovene   ere  bragte  til  Udførelse;   men 

ingen  Lov  kan  forudse  Ulemperne  ved  en  altfor  rigelig  Hest. 
Hele  Evropa  seger  for  Tiden  Midier  herimod.  De  Forbed- 
ringer, hvoraf  Kammeret  udkaster  en  Skildring,  tale  til 
Fordel  for  min  Kegerings  Handlinger;  de  kunne  vinde  i 
Fasthed  og  Fremvæxt  ved  Kammerets  ærlige  Samarbejde 
og  Klogskab.  1  Landflygtighed  og  under  Forfølgelser  har 
jeg  hævdet  mine  Rettigheder,  mit  Navns  og  det  franske 
Navns  Ære.  Paa  min  Trone  og  omringet  af  mit  Folk 
harmes  jeg  ved  den  blotte  Tanke,  at  jeg  nogen  Sinde  skulde 
kunne  ofre  Nationens  Ære  eller  min  Krones  Værdighed. 
Jeg  vil  helst  tro,  at  Størsteparten  af  dem,  som  have  voteret 
denne  Adresse,  ikke  have  vejet  disse  Udtryk.  Hvis  de  havde 
haft  Stunder  til  at  værdsætte  dem,  vilde  de  ikke  have 
fundet  sig  i  en  Anklage,  jeg  som  Konge  ikke  vil  karakteri- 
sere, men  jeg  som  Fader  vil  se  at  glemme.« 

Dette  Sprog  vakte  Uro  i  Koalitionens  Kækker;  den 
troede  heri  at  se  Truslen  om  en  nær  forestaaende  Opløsning, 
og  som  det  altid  gaar,  de,  der  havde  ladet  sig  tage  paa 
Slæbetovet,  udtømte  sig  i  Bebrejdelser  mod  dem,  som  havde 
ført  dem  paa  Glatis.  Hvis  Kammeret  var  blevet  opløst  i 
dette  Øjeblik,  vilde  rimeligvis  ingen  Protest  have  ladet  sig 
høre,  og  Ministeriet  havde  ved  denne  Forholdsregel  haft 
Udsigt  til  at  gjenvinde  sin  Indflydelse  og  Styrke;  men  her 
til  udkrævedes  en  yngre  Konge  og  mere  energiske  Ministre. 
Da  den  ventede  Kundgj øreise  om  Opløsningen  udeblev, 
fattede  Koalitionens  Medlemmer  Mod  paa  ny  og  kastede  sig 
med  Kraft  ind  i  et  nyt  Felttog;  Villéle  afslog  ganske  vist 
at  tage  Del  i  deres  Voldsomheder,  men  opgav  dog  Ministe- 
riets Sag,  han  hidindtil  havde  støttet. 

Efter  disse  alvorlige  Mellemspil  er  det  vanskeligt  at 
forstaa,  hvorledes  Hertugen  af  Ricbelieu  kunde  fatte  Tillid 
paa  ny  og  tro  paa  Muligheden  af  at  holde  sig  ved  Koret. 
Han  havde  over  for  sig  denne  halv-politiske,  halv-reiigiøse 
Forening,  hvis  Oprindelse  og  Tankesæt  vi  have  lært  at 
kjende,  og  som  førte  Greven   af  Artois  i  sine  Ledebaand;  i 

Kongregationens  Hænder  var  han  kun  et  blindt  og  villigt 
Redskab,  skjent  han  rigtignok  indbildte  sig  at  være  dens 
Hoved.  Hertugen  af  Richelieu  følte  sig  iniidlertid  opmun- 
tret ved  Kongens  Fasthed  og  opgav  endnu  ikke  Haabet  om 
at  knuse  Koalitionen.  I  dette  Haab  fremkom  han  den  .Sdje 
December  med  et  Lovforslag,  som  forhøjede  Straffen  for 
Presseforbrydelser  og  skabte  nye  Straffeforseelser.  Dette 
var  en  Fyldestgjørelse  til  Højre,  som  mangfoldige  Gange 
havde  rejst  disse  Krav  og  ikke  kunde  undlade  at  vedtage 
dem,  lige  saa  lidt  som  Venstre  kunde  undgaa  at  bekæmpe 
dem.  Et  Brud  mellem  de  tvende  Partier  syntes  uundgaae- 
ligt;  men  uheldigvis  beredte  Ministeren  selv  Koalitionen 
et  Terræn,  hvor  den  kunde  holde  sammen;  han  kom  sam- 
tidig frem  med  Forslaget  om  at  beholde  Censuren  til  Ud- 
gangen af  1825. 

De  tvende  Love  fremkaldte  de  voldsomste  Debatter  i 
Kammeret,  og  Koalitionens  Førere  angrebe  Ministeriet  i  et 
Sprog,  der  stred  mod  al  parlamentarisk  Skik  og  Brug.  Et 
af  yderste  Højres  Medlemmer,  Delalot,  gik  saa  vidt,  at  han 
kaldte  Pasquier  »en  kejserlig  Politibetjent  og  Bourbonernes 
offentlige  Bagvasker«,  og  General  Donnadieu  var  ikke  langt 
fra  at  forøge  disse  skandaløse  Ærefornærmelser ;  Ministeriets 
Forsvar  for  disse  saa  Uliberale  Love  var  mat  og  foranle- 
digede kun  nye  Beskyldninger,  og  da  man  endelig  skulde 
afgjøre,  hvilken  Lov  der  først  skulde  gaa  til  Behandling, 
vare  Koalitionens  Medlemmer  enige  om  at  give  Censurloven 
Fortrinet;  dens  Forkastelse  var  sikker  nok. 

Den  Ilte  December  valgtes  Medlemmerne  til  det  Ud- 
valg, som  skulde  drøfte  det  indbragte  Forslag,  og  de  toges 
udelukkende  blandt  Koalitionens  Medlemmer.  Allerede  tre 
Dage  tidligere  havde  fem  Ministre,  deriblandt  Pasquier  og 
Siméon,  indleveret  deres  Demission,  som  de  ikke  agtede  at 
tage  tilbage,  medmindre  Richelieu  besluttede  sig  til  at  op- 
løse Kammeret,  en  yderlig  Forholdsregel^  der  rigtignok 
nu  kom  temmelig  sent,   og  som  han  veg  tilbage  for.     Her- 

tugen  vilde  heller  ikke  blive  ved  Roret,  med  mindre  han 
kunde  beholde  alle  sine  Kollegaer,  og  afviste  en  Kombina- 
tion, som  beholdt  de  Serre  og  Roy  og  optog  Villéle  og 
Corbiére  som  nye  Medlemmer.  Under  slige  Omstændig- 
heder troede  han  at  maatte  gjere  et  Skridt  hos  Greven  af 
Artois. 

Vore  Læsere  mindes  vel  det  Moment,  da  Decazes  efter 
Mordet  paa  Hertugen  af  Berry  maatte  give  Afkald  paa 
Magten,  og  Hertugen  af  Kichelieu  besluttede  sig  til  at  blive 
hans  Efterfølger,  men  først  efter  indstændige  Anmodninger 
og  et  udtrykkeligt  Løfte  fra  Greven  af  Artois's  Side  om 
en  fast  Støtte  hos  yderste  Højre.  1  de  forløbne  tvende 
Aar,  hvor  han  idelig  havde  været  nødsagen  til  at  bekæmpe 
Vanskeligheder,  som  skreve  sig  fra  dette  Partis  Utaalsomhed 
og  voxende  Fordringsfuldhed,  havde  Richelieu  flere  Gange 
maattet  spørge  sig  selv,  om  Greven  af  Artois  virkelig  holdt 
sit  Ord  og  forsvarede  ham  mod  Ultra'erne.  Nu,  da  Situa- 
tionen Dag  for  Dag  blev  alvorligere,  vilde  han  være  sikker 
paa  dette  Punkt,  før  han  traf  sin  endelige  Bestemmelse. 
Samtalen  var  imidlertid  næppe  indledet,  før  det  var  ham 
indlysende,  at  den  Støtte,  hvorpaa  han  med  Rette  havde 
kunnet  gjøre  Regning,  vilde  svigte  ham.  Greven  af  Artois 
hørte  paa  Hertugen  med  Utaalmodighed,  svarede  ham  næppe 
og  tilraadede  ham  at  opgive  det  liberale  Element  i  sit 
Ministerium  og  søge  en  Porstaaelse  med  Villéle  til  Dannelsen 
af  et  nyt  Kabinet,  hvori  han  kunde  beholde  Forsædet, 
Richelieu  vilde  imidlertid  ikke,  som  vi  have  hørt,  skilles 
fra  sine  Kollegaer;  han  sagde  Fyrsten  dette,  og  efter  at 
have  udviklet  Højres  Urimeligheder  tilføjede  han,  at  det  nu 
afhang  af  hans  Højhed  at  gjøre  Ende  herpaa.  Monsieur 
fastholdt  imidlertid  Nødvendigheden  af,  at  der  blev  gjort 
hans  Venner  Indrømmelser,  og  for  at  gjøre  Ende  paa  Sam- 
talen erklærede  han,  at  han  ikke  vilde  blande  sig  i  den 
hele  Sag.  Hertugen  af  Richelieu  mindede  ham  da  om  hans 
Forpligtelser,    hvorpaa    Greven    af    Artois    udbrød:    »Kjære 

Hertug!  De  har  taget  mine  Ord  alt  for  bogstavelige.  For- 
holdene vare  derhos  den  Gang  saa  vanskelige.«  Smertelig 
overrasket  trak  Hertugen  af  Richelieu  sig  tilbage  og  begav 
sig  til  Pasquier,  hvor  han  ved  sin  Indtrædelse  udbrød: 
»Han  svigter  sit  Ord,  sit  Ord  som  Adelsmand.«  Da  han 
samme  Aften  fortalte  Kongen  den  Samtale,  han  havde  haft 
med  hans  Broder,  svarede  Ludvig  XVIII.:  »Ja,  hvad  skal 
man  sige?  Han  har  konspireret  mod  Ludvig  XVI,  han  har 
konspireret  mod  mig,  han  vil  konspirere  mod  sig  selv !« 

Denne  Bemærkning  var  ganske  vist  profetisk,  men 
kunde  uheldigvis  ikke  redde  Ministeriet.  Det  var  dedsdomt, 
Richelieu  fattede  det  og  indgav  sin  Demission.  »Det  er 
ikke  Kongen,  det  er  ikke  Monsieur,  det  er  ikke  Kamrene, 
som  jager  mig  bort«,  skal  han  have  udbrudt;  »jeg  jages 
paa  Døren  ved  en  Intrige,  en  ren  og  skær  Intrige,  jeg  har 
været  til  Nar  for!«  Han  sigtede  til  Ultra'ernes  Anstræn- 
gelser,  som  havde  fundet  et  saa  lydigt  Redskab  i  Madame 
du  Cayla,  der  herskede  almægtig  over  Ludvig  XVIII.'s  Sind. 

Den  r2te  December  1821  ophørte  Ministeriet  Richelieu 
at  leve,  og  i  Løbet  af  faa  Timer  havde  der  dannet  sig  et 
Ministerium,  hvori  ingen  af  de  fratrædende  Ministre  vilde 
tage  Sæde.  Villéle  og  Corbiére  kaldtes  til  Kongen  og  mod- 
toge det  Hverv  at  danne  det  nye  Ministerium ;  Villéle  over- 
tog Financerne,  hans  Kollega  blev  Indenrigsminister,  Krigs- 
ministeriet tilfaldt  Hertugen  af  Belluno,  Marskalk  af 
Frankrig,  medens  Grev  Mathieu  de  Montmorency,  et  af 
Kongregationens  mest  fremtrædende  Medlemmer,  blev  Uden- 
rigsminister og  Grev  Peyronnet,  Generalprokurør  i  Bourges, 
skulde  være  Justitsminister.  Alle  disse  Valg  vare  lidet 
heldige,  største  Delen  af  de  nye  Ministre  manglede  frem- 
ragende Dygtighed.  Før  disse  Udnævnelser  vare  definitive, 
vilde  Villéle,  der  var  Sjælen  i  det  nye  Kabinet,  dog  endnu 
gjøre  et  Skridt  hos  de  Serre,  hvem  han  ønskede  at  beholde 
som  Kollega.  »Det  skal  jeg  nok  vogte  mig  for«,  svarede 
de  Serre;    »for  øvrigt   ville  I   ikke   holde    eder  ved  Roret  i 

fjorten  Dage.«  Han  tog  vel  Fejl  i  denne  Forudsigelse ;  men 
hans  Vægring  gjor  ham  i  hvert  Fald  Ære;  han  vilde  ikke 
beholde  Magten  som  en  Naadegave  af  Højre. 

Den  lode  December  meddelte  »Moniteur«  Navnene  paa 
de  nye  Ministre,  som  vare  kaldede  af  Kongen  eller  rettere 
af  Greven  af  Artois,  der  havde  opstillet  Listen  paa  dem  og 
ved  deres  Hjælp  vilde  ove  en  aktiv  Indflydelse  paa  Rege- 
ringen til  sin  og  sine  Venners  Fordel.  Hertugen  af  Decazes, 
som  var  Ambassadør  i  London,  indgav  øjeblikkelig  sin  De- 
mission og  afløstes  af  Chateaubriand,  medens  de  Serre  fik 
Ambassaden  i  Neapel.  Saaledes  forsvandt  alle  Mænd  af 
højre  Centrum  sammen  med  Richelieu;  de  vare  besejrede 
af  en  unaturlig,  skandaløs  Koalition,  som  kun  havde  til 
Maal  at  styrte  dem,  men  var  ude  af  Stand  til  at  gaa  et 
eneste  Skridt  sammen,  en  Koalition,  hvis  Medlemmer  kun 
skulde  finde  hverandre  igjen  for  successive  at  styrte  Mini- 
sterierne Villéle  og  Martignac. 

(Fortsættes). 

De  tre  nordiske  Riger. 
1. 

JJanmarks  Rigsdag  var  vel  »samlet«  ved  Nyaars- 
tid  1884;  men  Folkethinget  holdt  ikke  sit  første  Møde  efter 
Juleferien  før  den  15de  Januar,  Landsthinget  endog  først 
den  15de  Februar.  De  faa  i  Landsthinget  fremsatte  Lov- 
forslag vare  nemlig  enten  endnu  ikke  færdige  fra  Udvalgenes 
Behandling  eller  allerede  —  paa  Grund  af  Thingets  store 
Overensstemmelse  med  Ministeriet  — -  efter  en  hurtig  Be- 
handling oversendte  til  Folkethinget.  Her  vare  derimod  de 
fra  Landsthinget  eller  Ministeriet  modtagne  Lovforslag  for 
største  Delen  gjemte  i  det  saakaldte  »Nimandsudvalg«,  der 
i  Samlingen  1883 — 84  var  Udtrykket  for  den  i  de  senere 
Aar  fortsatte  »Visnepolitik«,  —  den  Taktik,  som  Thinget 
fulgte  i  Kampen  mod  Ministeriet. 

En  Undtagelse  fra  denne  Taktik  gjorde  Folkethinget 
dog  med  det  Lovforslag  om  overordentlige  Fo^ranstalt- 
ninger  til  Forsvarsvæsenets  Fremme,  som  Krigs- 
ministeren havde  fremsat  i  Thinget  den  sidste  Dag  før  dets 
Juleferie.  Dette  blev  nemlig  den  18de  Januar  henvist  til 
et  særligt  Udvalg  paa  15  Medlemmer;  men  da  det  var  det 
samme  Forslag,  som  det  samme  Folkething  den  3dje  April 

1883  havde  standset  ved  en  motiveret  Dagsorden,  var  det 
let  at  forudse,  at  Regeringen  heller  ikke  denne  Gang  vilde 
kunne  faa  det  vedtaget.  Det  blev  da  ogsaa  ved  anden 
Behandling,  den  2den  April  1884,  efter  et  udførligt  Ord- 
skifte i  to  lange  Møder,  forkastet  med  66  Stemmer  mod  26. 
Finansloven  havde  Folkethinget  endelig  vedtaget 
den  8de  Marts.  Da  Landsthinget  henviste  den  til  et  Udvalg, 
fremlagde  Finansministeren  den  18de  Marts  Forslag  til  en 
midlertidig  Finanslov  »overensstemmende  med  de  ikke 
faa  tidligere  Love  med  samme  Formaal«,  hvilket  er  at  give 
særlig  Landsthinget  rigeligere  Tid  til  at  behandle  Finans- 
lovforslaget. Det  overraskede  derfor  mange,  at  Landsthinget, 
især  paavirket  af  sit  virksomme  Medlem  Professor  Matzen, 
—  for  hvis  stigende  Indflydelse  tidligere  Minister  Kriegers 
mere  og  mere  traadte  i  Skygge  — ,  henviste  den  midlertidige 
Finanslov  til  det  Udvalg,  som  var  nedsat  om  Finansloven. 
Over  begge  Sager  blev  der  samtidig  afgivet  Betænkning, 
og  begge  bleve  opførte  paa  Dagsordenen  den  29de  Marts; 
men  medens  selve  Finansloven  gik  uforandret  til  tredje  Be- 
handling, forkastede  Landsthinget  med  42  Stemmer  mod  1 1 
den  midlertidige  af  Regeringen  fremsatte  og  af  Folkethinget 
vedtagne  Finanslov,  efter  at  Ordføreren  (Matzen)  havde  ud- 
talt sig  for  kun  i  Nødstilstand  at  bruge  en  saadan  Lov  og 
da  i  en  ny  Affattelse,  og  efter  at  Finansministeren,  Konsejls- 
præsident  Estrup,  havde  erklæret  sig  enig  heri.  Den  31te 
Marts,  Finansaarets  sidste  Dag,  var  Finansloven  færdig  fra 
Rigsdagen,  i  det  Landsthinget  da  vedtog  den  enstemmig  i 
Folkethingets  Affattelse,  uagtet  Landsthingsudvalget  i  sin 
Betænkning  havde  ytret  »alvorlig  Tvivl«  om,  hvor  vidt  det 
turde  tilraade  Thinget  at  »akceptere«  den;  men  dette  til- 
raadedes  dog,  fordi  Regeringen  havde  udtalt,  at  den  kunde 
»bruges  til  Administrationens  Førelse«.  Saa  lidet  tilfreds- 
istillede  Finanslovens  Indhold  dog  Landsthingets  Flertal,  at 
Udvalgets  Ordfører  (Schlegel)   ved  anden  Behandling  endog 

udtalte,  at  en  privat  Mand,  der  indrettede  sig  paa  lignende 
Maade  i  økonomisk  Henseende,  »burde  erklæres  umyndig.« 
At  Kigsdagssamlingen  derefter  blev  fortsat  endnu  i 
hele  to  Maaneder  uagtet  den  ringe  Udsigt  til  Frugter  af 
en  videre  Forhandling  imellem  en  Regering,  som  Folke- 
thinget  atter  og  atter  havde  erklæret  sin  Mistillid,  og  to 
Kamre,  af  hvilke  det  ene  støttede  den  des  ivrigere,  jo 
stærkere  det  andet  modarbejdede  den,  —  det  skyldtes  Re- 
geringens Ønske  om  at  opnaa  Rigsdagens  Samtykke  til  den 
spanske  Handelstraktat,  som  efter  megen  Tvivl  og 
langvarig  Forhandling  endelig  var  bleven  undertegnet  i 
Kjøbenhavn  den  29de  Marts.  Forslaget  om  Rigsdagsbeslut- 
ning blev  den  5te  April  af  Folkethinget  henvist  til  Finans- 
udvalget. Dette  fandt  det  rigtigst,  at  de  i  »Nimands- 
udvalget«  hvilende  Lovforslag  om  Told-  og  Skibsafgifter, 
samt  en  Beskatning  af  Brændevin  og  01,  overførtes  til  det 
samme  Udvalg,  og  efter  Indstilling  af  dettes  Flertal  vedtog 
Folkethinget  den  2 1  de  Maj  Toldlovforslaget  i  en  fra  Rege- 
ringens Forslag  afvigende  Affattelse  enstemmig  med  58 
Stemmer.  I  Landsthinget  standsedes  det  imidlertid  den 
26de  Maj  med  41  Stemmer  mod  15  ved  en  Dagsorden,  i 
hvilken  det  hedder,  at  »det  foreliggende  Lovforslag  er  uan- 
tageligt, endog  som  Grundlag  for  Forhandling  om  en  Told- 
reform«, og  at  »Landsthinget  derhos  anser  det  for  ikke  blot 
unødvendigt,  men  endog  uforsvarligt  at  knytte  Beslutningen 
om  den  spanske  Handelstraktat  til  Spørgsmaalet  om  en 
Toldreform«.  Dagen  efter,  den  27de  Maj,  vedtog  Folke- 
thinget med  57  Stemmer  mod  16,  Rigsdagsbeslutningen  om 
den  spanske  Handelstraktat  med  den  Betingelse,  at  der 
samtidig  med  eller  inden  denne  Beslutnings  Ikrafttræden 
»udkommer  en  Lov,  hvorved  Lov  angaaende  Krigsskat  paa 
Brænderidriften  og  Vareindførselen  af  5te  Avgust  1864  op- 
hæves fra  den  1ste  April  1885,  og  hvorved  de  i  ovennævnte 
Traktat  indeholdte  Tarif  bestemmelser  erholde  Lovskraft.« 
Denne  Betingelse  blev  den  29de  Maj  med  37  Stemmer  mod 

14  forkastet  af  Landsthinget,  som  derpaa  sendte  det  derved 
ændrede  Forslag  tilbage  til  Folkethinget.  Dette  fastholdt 
imidlertid  ved  sin  den  30te  Maj  foretagne  Afstemning  Rigs- 
dagsbeslutningen om  den  spanske  Handelstraktat  i  den 
under  27de  Maj  vedtagne  Form  og  sendte  den  atter  over 
til  Landsthinget.  Da  dette  samme  Dag  ogsaa  fastholdt  sin 
tidligere  Form,  var  Beslutningen  om  den  spanske  Handels- 
traktat  bortfalde  u. 

Ogsaa  med  et  andet  af  Regeringen  fremsat  vigtigere 
Lovforslag  havde  Folkethinget  gjort  en  Undtagelse  fra  den 
som  Regel  fulgte  >Visnepolitik«,  uden  at  dog  derved  op- 
naaedes  noget.  Det  var  Lovforslaget  om  Bestyrelsen  af 
Statsbanerne.  Det  var  den  13de  Maj  med  Ændringer 
vedtaget  og  sendt  til  Landsthinget;  men  her  blev  det  den 
21de  Maj  med  36  Stemmer  mod  14  standset  ved  en  Dags- 
orden: »da  der  under  de  forhaanden værende  Omstændigheder 
ingen  Udsigt  er  til,  at  en  fortsat  Behandling  af  det  fore- 
liggende, for  Landsthinget  uantagelige  Lovforslag  vil  bringe 
noget  Resultat,  og  Regeringen  i  den  bestaaende  Lovgivning 
har  Hjemmel  til  at  ordne  Statsbanernes  Forvaltning,  indtil 
en  ny  Lov  kan  blive  til.« 

Med  en  anden  Undtagelse  fra  » Visnepolitiken«  var 
Folkethinget  heldigere.  Den  gjaldt  Regeringens  Lovforslag 
om  Udgifter  ved  Sindssyge  væsenet  og  om  Oprettelsen 
af  en  Anstalt  for  sindssyge  i  Fyn,  der  den  7de  Maj  1884 
udkom  som  Lov.  Ved  denne  Lovs  almindelige  Del  fik 
Hartkornet  en  Lettelse,  hvis  Gjennemf øreise  fra  de  fleste 
Sider  erkjendtes  for  ønskelig.  Som  medvirkende  Grund  til 
at  denne  Sag  ned  Fremme,  anførtes  fra  Modstanderes  Side, 
at  Venstre  vilde  vise  en  Opmærksomhed  mod  Monrad,  ved 
hvis  Valgsted,  Middelfart,  den  i  Lovens  særlige  Del  omtalte 
nye  Sindssygeanstalt  skulde  oprettes. 

Foruden  denne  Lov,  Finansloven  og  Tillægsbevillings- 
loven indskrænkede  Frugterne  af  denne  Rigsdags  Lovgivning 
sig    til    6   mindre  Love,    som    vedkom    saakaldte   »løbende 

Sager«,    saasom    om   Indfødsrets  Meddelelse,    om  Stempel- 
begunstigelser, om  Vederlag  for  Kontorhold  o.  1. 

Rigsdagens  Slutning  foregik  den  31te  Maj.  Det 
var  for  Folke thingets  Vedkommende  den  sidste  Samling  i 
den  treaarige  Valgperiode,  hvilken  første  Gang  under  Mini- 
steriet Estrup  (siden  1875)  udløb,  uden  at  være  afbrudt  ved 
Opløsninger  af  Thinget.  Forberedelserne  til  de  ny  Folke- 
thingsvalg  begyndte  strax  efter  Rigsdagens  Slutning  med 
en  Styrkeprøve  mellem  Partierne  i  Hovedstaden,  hvor  det 
politiske  Liv  i  de  senere  Aar  havde  begyndt  at  røre  sig 
stærkere  og  stærkere.  Ved  den  35te  Gang  tilbagevendende 
Grundlovsfest,  den  5te  Juni,  gjorde  nemlig  det  spændte 
Forhold  mellem  Partierne  og  den  forskjellige  Opfattelse  af 
Grundlovens  baade  Aand  og  Bogstav  en  for  alle  Partier 
fælles  Fest  umulig.  Ministeriets  Tilhængere  droge  i  Pro- 
cession til  Tivoli,  Socialdemokraterne  til  Klampenborg 
Banegaard  for  at  holde  Pest  i  Dyrehaven,  hvorimod  de 
andre  Oppositionspartier  under  det  fælles  Navn  af  »liberale« 
droge  fra  Frihedsstøtten  paa  Vesterbro  til  Frederiksberg. 
Det  første  Tog  synes  at  have  været  det  mindste,  Social- 
demokraternes det  største. 

Da  Ophidselsen  i  Sindene  tegnede  til  at  blive  stærk, 
besluttede  Regeringen  at  gjøre  Tiden  indtil  Valgene  saa 
kort  som  mulig.  Allerede  den  9de  Juni  blev  det  derfor 
kundgjort,  at,  »da  Valgperioden  for  Rigsdagens  nuværende 
Folkething  udløber  den  26de  Juli  d.  A.,  hvilken  Dag  falder 
paa  en  Tid,  da  Høsten  mulig  vil  optage  manges  Tid  og 
Kræfter«,  udskrives  et  nyt  almindeligt  Valg  til  Folke- 
thinget  til  den  2.ode  Juni.  Som  Følge  heraf  var  det  nød- 
vendigt at  foretage  en  formel  Opløsning  af  Folkethinget 
Dagen  før  Valget.  Valgrøret  var  meget  stærkt,  især  i 
Hovedstaden.  Af  dennes  9  Kredse  var  kun  én,  den  7de, 
repræsenteret  af  en  »liberal«.  Alle  de  tidligere  Folkethings- 
mænd  stillede  sig  til  Gjenvalg;  men  i  de  4  første  Kredse 
opstilledes  der  »liberale«,  i  7de  en  Tilhænger  af  Ministeriet, 

i  5te,  8de  og  9åe  socialdemokratiske  Modkandidater.  Oppo- 
sitionsgrupperne støttede  hinanden  i  Kampen  under  det 
fælles  Tilraab:  »Bort  med  Ministeriet  Estrup!«  Kampens 
Udfald  blev,  at  det  ministerielle  Hejre  i  Kjebenhavn  tabte 
1ste  Kl  eds  (Rimestad)  til  en  »liberal«  (Trier)  samt  5te 
(Goos)  og  9de  (den  snart  efter  afdøde  Poulsen)  til  to  Social- 
demokrater (Holm  og  Hørdum),  hvis  Parti  derved  første 
Gang  fik  Repræsentanter  i  Rigsdagen.  Til  Oppositionens 
Sejr  i  1ste  Kreds  bidrog,  at  den  valgte  Kandidat  havde 
vundet  særlig  Tillid  ved  sine  Fortjenester  af  Arbejdernes 
Aftenundervisning  ved  Studentersamfundet,  hvis  Formand 
han  var,  og  til  Højres  Nederlag  i  den  store  5te  Kreds  med- 
virkede, at  dens  tidligere  Folkethingsmand  havde  indladt  sig 
paa  en  uforsigtig  Forbindelse  med  de  radikale  eller  revolu- 
tionære Socialister  for  ved  deres  Hjælp  at  bekæmpe  sine 
farligste  Modstandere,  de  mere  maadeholdne  Socialdemo- 
krater. 

Ogsaa  i  det  øvrige  Land  led  det  ministerielle  Parti 
saa  store  Tab,  at  det  i  det  nyvalgte  Folkething  næppe 
kunde  gjøre  Regning  paa  mere  end  19  (af  102)  Medlemmer 
og  altsaa  var  indskrænket  fra  et  Mindretal  paa  omtrent  en 
Fjerdedel  til  et  paa  næppe  en  Femtedel  af  det  hele  Folke- 
thing. At  Ministeriet  Estrup  dog  endnu  ikke  vilde  trække 
sig  tilbage,  tilkjendegav  det  bl.  a.  derved,  at  det  mødte  i 
uforandret  Sammensætning  for  den  overordentlige  Rigs- 
dag, som  var  samlet  den  14de — 16de  Avgust  for  at  prøve 
Valgbreve,  at  det  den  29de  Avgust  kun  afløste  et  af  sine 
mest  fremragende,  men  af  Sygdom  overvældede  Medlemmer, 
Skeel,  som  Indenrigsminister  med  Hil mar  Finsen,  Kjøben- 
havns Overpræsident  og  tidligere  Landshøvding  paa  Island, 
og  at  det  endelig  den  12te  September  optog  i  sin  Midte 
Direktøren  i  Krigsministeriet,  Oberst  Bahnson,  en  ivrig 
Tilhænger  af  Kjøbenhavns  Befæstning,  som  Krigsminister, 
medens  den  hidtilværende  Krigs-  og  Marineminister  Ravn 
vedblev  at  forestaa  Marineministeriet. 

Imidlertid  var  der  den  30te  Juli  valgt  3  Tilhængere 
af  Ministeriet  ved  Ud  fyldingsval  g  til  Landsthinget,  et  i 
Odense,  et  i  Horsens  og  et  i  Randers,  hvor  Sæder,  i  Lands- 
thinget dog  kun  derved  vare  blevne  ledige,  at  tre  lige  saa 
sikre  Tilhængere  af  Ministeriet  vare  døde.  I  Aarets  Løb 
foregik  endnu  et  Personskifte  i  Landsthinget,  i  det  et  nyt 
Medlem  (ligeledes  ministeriel  Højremand)  valgtes  i  Aalborg 
den  17de  December  i  Steden  for  den  forhenværende  Inden- 
rigsminister Skeel,  tillige  Landsthingsmand,  som  var  død 
den  5te  November. 

I  Aarets  første  Halvdel  gjennemførte  Undervisnings- 
ministeriet ad  administrativ  Vej  |en  allerede  den  25de 
Oktober  1883  ved  en  kongelig  Anordning  foretagen  Om- 
ordning af  de  højere  Skole  em  bedsexaminer  ved  Uni- 
versitetet, hvorom  nærmere  Bestemmelser  fastsattes  ved  en 
Bekjendtgjørelse  af  21de  April  1884.  En  anden  kongelig 
Anordning  af  29de  Marts  angik  Fiskeripolitiet  i  Nord- 
søen uden  for  Søterritoriet.  Grundlaget  herfor  var  Loven  af 
27de  April  1883,  der  havde  været  en  af  Forudsætningerne 
for  en  Konvention  om  Ordningen  af  dette  Forhold;  Kon- 
ventionen var  den  6te  Maj  1882  i  Haag  bleven  afsluttet 
imellem  Danmark,  Tyskland,  Belgien,  Frankrig,  Storbritannien 
og  Nederlandene  og  stadfæstet  den  22de  Maj  1883.  Dens 
Bestemmelser  ere  især  af  Betydning  for  de  talrige  Fiskere 
paa  Jyllands  Vestkyst.  Anordningens  vigtigste  Bestemmelser 
traadte  i  Kraft  den  15de  Maj  1884  og  gjælde  foreløbig  i 
6  Aar. 

I  Løbet  af  Forsommeren  aabnedes  4  nye  Jærnbaner: 
den  14de  Maj  den  3,8  Mile  lange  fra  Skive  til  Glyngøre, 
hvorved  bl.  a.  Mors  kom  i  nærmere  Forbindelse  med  Landet 
syd  for  Limfjorden;  den  24de  Maj  den  4,o5  Mil  lange  fra 
Horsens  gjennem  Bjerre  Herred  til  Juelsminde,  nord  for 
Vejlefjordens  Munding;  den  1ste  Juni  den  3,9  Mil  lange 
fra  Tommerup  Station  (mellem  Odense  og  Middelfart)  til 
Assens,  og  den  19de  Juni  den  4,8i  Mil  lange  Hadsherredbane 

fra  Aarhus  over  Odder  til  Hov  ved  Kattegattet.  I  alt  var 
saaledes  det  danske  Jærnvejsnet  i  Aaret  1884  forøget  med 
16,56  Mil.  Den  23de  Marts  aabnedes  en  Dampsporvogns- 
forbindelse  mellem  Østerbro  og  Klampenborg  langs  Strand- 
vejen, den  første  Frugt  af  den  allerede  den  20de  Februar 
1875  givne  Lov  om  Benyttelse  af  Lokomotiver  paa  Sporveje. 

Med  Aarets  sidste  Halvdel  begyndte,  som  sædvanlig, 
en  Række  Møder  i  forskjellige  Øjemed.  Af  danske  Møder 
skulle  nævnes:  det  4de  danske  Skovbrugsmede,  der  aabnedes 
den  3dje  Juli  i  Silkeborg,  Sparekassemødet  i  Svendborg 
den  21de— 22de  Juli,  hvor  68  danske  Sparekasser  vare 
repræsenterede  ved  96  delegerede,  og  Handelsmødet  i  Kjø- 
benhavn  den  9de — Ilte  September.  Kj ©benhavn  var  desuden 
Mødestedet  for  to  store  internationale  Sammenkomster: 
den  med  en  Række  glimrende  Festligheder  forbundne  8de 
internationale  Lægekongres  den  10de — 16de  Avgust  og  »den 
evangeliske  Alliances«  8de  Fællesmøde  den  30te  Avgust — 
6te  September.  Faa  Dage  efter,  den  9de  September,  sam- 
ledes første  Gang  det  ved  kongelig  Resolution  af  8de  Ok- 
tober 1883  oprettede  »kirkelige  Raad«  i  Kjøbenhavn; 
men  dets  Møder,  som  sluttedes  den  25de,  vare  ikke  offent- 
lige. Offentligt  var  derimod  et  Kirkemøde,  som  den  1 5de — 
16de  Oktober  holdtes  i  Odense.  Kjøbenhavn  var  endelig 
Mødestedet  for  et  Par  skandinaviske  Fagmøder  (hvorom 
senere.) 

En  Hindring  for  den  allerede  længe  forberedte  store 
Lægekongres,  hvortil  alene  Rigsdagen  havde  bevilget  et 
Tilskud  af  50,000  Kroner,  truede  længe,  i  det  Kolera  var 
udbrudt  i  det  sydlige  Evropa  henimod  Juni  Maaneds  Slut- 
ning. Farsoten  syntes  dog  ikke  at  ville  rykke  Danmark 
nærmere,  inden  de  store  internationale  Sammenkomster  i 
Kjøbenhavn  vare  forbi;  men  strax  efter  den  evangeliske 
Alliances  Møde  steg  atter  Frygten  for,  at  Kolera  skulde 
blive  indført.  Sundhedskollegiet  fandt  ikke  Bestemmelserne 
3  Lov   af  2den  Juli  1880    om  Foranstaltninger   mod  smit- 

somme  Sygdomme  tilstrækkelig  betryggende,  og  efter  dets 
Tilskyndelse  lod  Regeringen  den  12te  September  udgaa  en 
foreløbig  Lov  om  »yderligere  Foranstaltninger  mod  asiatisk 
Koleras  Indførelse  ad  Søvejen.«  Lykkeligvis  blev  Danmark 
denne  Gang  forskaanet  for  en  saadan  Ulykke. 

Derimod  ramtes  det  af  en  anden,  aldeles  uforudset 
Ulykke  ved  Kristiansborg  Slots  Brand  den  3dje  Ok- 
tober. Længe  troede  man  at  kunne  blive  Herre  over  Ilden, 
hvorfor  Redningen  ej  begyndte  strax;  dog  frelstes,  i  det 
baade  høje  og  lave  udsatte  sig  for  store  Parer  og  An- 
strængelser,  hele  Malerisamlingen,  Højesterets  og  Rigsdagens 
Arkiv,  en  ikke  ringe  Del  af  dens  Bogsamling  m.  m.  Faren 
for  de  tilstødende  Bygninger  var  i  Løbet  af  Natten  over- 
hængende; især  truedes  Slotskirken  og  Thorvaldsens  Mu- 
sæum,  hvor  Vinden  bar  paa,  mindre  Rigets  store  Bogsamling, 
Gehejmearkivet  og  Ministerialbygningerne.  Efter  en  rasende 
Kamp  mod  Ilden,  der  krævede  et  Offer  af  to  (eller  tre) 
Menneskeliv,  lykkedes  det  dog  at  indskrænke  den  til  selve 
Slottet;  men  Dage,  ja  Uger  efter  ulmede  Ilden  endnu  i 
Grunden. 

Rigsdagen,  som  ved  »aabentBrev«  af  22de  September 
var  sammenkaldt  til  den  37te  ordentlige  Samlings  Aabning 
paa  Kristiansborg  den  6te  Oktober,  maatte  —  i  Henhold 
til  et  nyt  »aabent  Brev«  af  4de  Oktober  —  møde  i  Uni- 
versitetets Festsal.  Første  Gang  siden  1874  aabnede  Kongen 
personlig  Rigsdagen.  I  den  Trontale,  han  oplæste,  udtaltes, 
at  den  Ulykke,  hvoraf  Fædrelandet  var  blevet  hjemsøgt, 
burde  være  en  kraftig  Opfordring  til  »at  fremme  Landets 
og  Folkets  aandelige  og  materielle  Vel«  og  da  »først  og 
fremmest  til  at  sikre  Landets  Selvstændighed  ved  hensigts- 
mæssige Foranstaltninger  til  dets  Forsvar,« 

Efter  at  Thingene  havde  konstitueret  sig  i  to  af  Uni- 
versitetets Høresale,  modtaget  den  officielle  Meddelelse  om 
de  to  nye  Ministres  Udnævnelse,  bemyndiget  Formændene 
til  at  udtale  for  Kongen  Thingenes  Deltagelse  i  hans  Sorg 

over  Slotsbranden,  tilkjendegivet  ved  at  rejse  sig  deres  Til- 
slutning til  Formændenes  Mindeord  om  de  to  nys  afdøde 
tidligere  Kigsdagsmænd  Fenger  og  Bruun,  og  endelig  mod- 
taget en  Del  forretningsmæssige  Meddelelser,  bleve  Rigs- 
dagens Møder  udsatte  til  den  3dje  November. 

Det  gjaldt  nu  om  hurtigst  muligt  at  skaffe  Husly  til 
de  Statsmyndigheder,  som  vare  blevne  husvilde  ved  Slots- 
branden. Den  21de  Oktober  kunde  Højesteret  gjenoptage 
sine  afbrudte  Møder  i  den  græske  Konges  Palais  i  Bredgade, 
og  ved  overordentlige  Anstrængelser,  især  fra  Ingeniør- 
korpsets Side,  lykkedes  det  i  4  Uger  at  faa  Fredericiagadens 
Kaserne,  det  tidligere  Landkadet- Akademi,  indrettet  til 
midlertidigt  Hjem  for  Rigsdagen.  Ved  Gjenoptagelsen 
af  dennes  Møder  den  3dje  November  udtalte  Landsthingets 
Formand  Liebe  »det  Bønnens  og  Haabets  Ord«,  at  alt, 
hvad  der  her  skulde  foregaa,  maatte  ske  »i  en  god  Aaud 
til  Forsamlingens  Ære  og  til  vort  Fædrelands!  sande  Gavn«, 
medens  Folkethingets  Formand  Berg  udtalte,  at  Thinget  vil 
»føle  det  som  sin  uafviselige  Pligt  at  gjøre  sit  bedste  for, 
at  den  Landet  ødelæggende  konstitutionelle  Strid  mellem 
Ministeriet  og  Thinget  kan  tinde  en  Afslutning,  der  stemmer 
med  Forfatningens  Krav  og  Thingets  Ære«,  for  at  man  kan 
komme  til  »at  fremme  de  saa  længe  forsømte  Krav,  som 
Landet  med  stigende  Styrke  fordrer  løste.« 

I  de  nærmest  følgende  Dage  foregik  bag  Folkethingets 
Kulisser,  men  uden  at  kunne  skjules  for  Almenheden,  en 
ny  Gruppering  i  Venstre.  Anledningen  hertil  var 
følgende.  At  »den  Landet  ødelæggende  konstitutionelle 
Strid  mellem  Ministeriet  og  Thinget«  efter  Venstres  Valg- 
sejr den  25de  Juni  ingen  »med  Forfatningens  Krav  og 
Thingets  Ære«  stemmende  Afslutning  kunde  finde  uden  ved 
Ministeriet  Estrups  Afgang,  var  intet  Tvistepunkt  imellem 
Venstrepartiets  indflydelsesrigeste  Mæ^nd,  Berg  og  Hørup, 
som  begge  vare  Medlemmer  af  »Folkethingets  Venstre« 
eller  den  saakaldte  »radikale«  Gruppe.      Men    medens    den 

første  mente,  at  det  med  dette  Pormaal  for  Øje  vilde  være 
af  stor  Betydning,  om  den  »radikale«  Gruppe,  som  hidtil 
kun  havde  samvirket  med  den  »moderate«  gjennem  dele- 
gerede, sluttede  sig  sammen  med  denne  til  et  fælles  Parti, 
mente  derimod  Hørup,  at  en  saadau  Sammenslutning  var 
unødvendig,  maaske  endog  skadelig,  men  i  alt  Fald  ube- 
timelig. Til  Bergs  Mening  sluttede  sig  den  »moderate« 
Gruppe;  i  den,  han  selv  tilhørte,  blev  han  derimod  over- 
stemt. Derfor  dannede  han  den  8de  November  et  nyt  Parti, 
det  saakaldte  »danske  Venstre«,  som  kom  til  at  bestaa  af 
den  »moderate«  Gruppes  23  Medlemmer,  21  (Berg  med- 
regnet) af  den  »radikale«  Gruppe  og  nogle  faa  Venstre- 
mænd, der  hidtil  havde  staaet  uden  for  Partierne,  men  nu 
sluttede  sig  til  det  nye  Parti,  som  saaledes  kom  til  at 
tælle  48  Medlemmer.  De  25  »radikale«,  som  forbleve  i 
»Folkethingets  Venstre«,  kaldtes  derefter,  i  Modsætning  til 
»de  danske«,  af  Modstandere  som  oftest  »Evropæerne«. 
»Morgenbladet«  blev  »de  danskes«,  det  siden  den  1ste 
Oktober  af  Hørup  udgivne  nye  Blad  »Politiken«  »Evro- 
pæernes«  Hovedorgan  i  Pressen.  Af  Udtalelser  i  disse  to 
Blade  skinnede  det  igjennem,  at  Misforstaaelsen  mellem  de 
to  Venstregrupper  fremdeles  vedvarede,  og  Højres  Presse 
ventede  en  Splittelse  af  Venstre.  Imidlertid  enedes  de  to 
Grupper  dog  snart  om  en  Form  for  Samarbejde,  i  det  der 
valgtes  en  Fællesbestyrelse  paa  9  Medlemmer,  3  fra  den 
»radikale«  og  6  fra  den  »moderate«  Gruppe.  Fra  Fælles- 
bestyrelsen  kunde  der  gjøres  Indstillinger  til  hver  især  af 
Grupperne^  og  saa  vel  denne  Bestyrelse  som  et  bestemt 
Antal  Medlemmer  kunde  kræve  Fællesmøde,  hvis  Beslut- 
ning skulde  gjælde  for  det  samlede  Venstres,  dog  med  Ret 
til  at  tage  Særstilling.  Paa  dette  Grundlag  sluttedes  der 
den  19de  November  Overenskomst  mellem  Venstregrupperne, 
og  for  at  forebygge  ny  Splittelse  udgik  den  23de  November 
fra    de    tre    Medlemmer   af  »Bestyrelsen   for-  Folkethingets 

Venstre«  en  i  »Politiken«  meddelt  aaben  Skrivelse  »Til  vore 
Meningsfæller.« 

Folkethingets  Partigruppering  var  saaledes  følgende: 
Foruden  de  to  Venstregrupper  paa  henholdsvis  48  og  25 
Medlemmer  talte  Oppositionen  10  Medlemmer,  nemlig  8 
»liberale«  og  2  Socialdemokrater,  saa  at  den  samlede  Oppo- 
sition udgjorde  8H.  Det  ministerielle  Højre  talte  19  Med- 
lemmer. 

Medens  der  endnu  forhandledes  imellem  Venstregrup- 
perne om  den  ovennævnte  Overenskomst,  fandt  Finans- 
lovforslagets første  Behandling  Sted  den  12te 
November.  Denne  Behandling  plejer  at  træde  i  Steden  for 
den  i  andre  lovgivende  Forsamlinger  sædvanlige  »Adresse- 
debat«, hvor  den  almindelige  politiske  Stilling  er  Gjenstand 
for  Ordskiftet,  og  en  saadan  var  ogsaa  denne  Gang  ventet; 
men  den  Mærkværdighed  hændtes,  at  Forhandlingen  sluttede, 
efter  at  kun  en  eneste  Taler  havde  haft  Ordet.  Efter  at 
nemlig  Finansudvalgets  Ordfører  i  de  senere  Aar,  Holstein- 
Ledreborg,  havde  rettet  et  skarpt  Angreb  paa  Ministeriet, 
ventede  man,  at  dettes  Chef  vilde  tage  Ordet;  men  da  han 
tav  og  ingen  anden  begjærede  Ordet,  lød  Formandens 
Klokke.  I  samme  Øjeblik  begjæredes  Ordet  af  flere;  men 
Forhandlingerne  vare  og  bleve  sluttede.  Den  14de  November 
valgtes  til  Finansudvalget  12  Medlemmer  af  Venstre  (8 
»moderate«  og  4  »radikale«),  1  »liberal«  og  2  ministerielle 
Højremænd. 

Den  19de  November  kom  det  første  af  en  Række  Lov- 
forslag, der  vare  fremsatte  af  Ministeriet,  til  første  Behand- 
ling i  Folkethinget.  Som  første  Taler  optraadte  Formanden 
for  det  tidligere  »Nimandsudvalg«,  der  i  den  foregaaende 
Samling  havde  taget  de  fleste  af  Regeringens  Lovforslag  i 
Forvaring  (Boisen),  og  foreslog  nu  at  bruge  en  i  alt  Fald 
i  Formen  skarpere  Fremgangsmaade  over  for  Ministeriet, 
nemlig  at  standse  denne  Sag  saa  vel  som  flere  senere  ved 
følgende  Forslag  til  Overgang  til  Dagsordenen:  »I  det 

Folkethinget  efter  Valget  den  25de  Juni  med  forøget  Styrke 
maa  fastholde,  at  en  Forhandliug  om  Reformer  med  dette 
Ministerium  er  ørkesløs,  gaar  Thinget  over  til  Dagsordenen.« 
Dette  vedtoges  med  63  Stemmer  mod  18.  Med  66  mod  15 
vedtoges  det  Dagen  efter  at  standse  Regeringens  Lovforslag 
om  en  Alderdomsforsørgelsesanstalt ,  hvilket  ikke  engang 
Socialdemokraterne  vilde  forhandle  med  dette  Ministerium. 
Paa  samme  Maade  standsedes  samme  Dag  andre  af  Mini- 
steriet fremsatte  Lovforslag,  og  Formanden  havde  saaledes 
ved  Mødets  Slutning  intet  at  sætte  paa  Thingets  Dagsorden. 
Dets  Møder  bleve  derfor  udsatte  indtil  videre,  medens 
Finansudvalget  arbejdede.  Inden  Juleferien  holdt  Folke- 
thinget først  atter  et  Par  Møder  den  18de — 20de  December, 
dels  for  at  modtage  og  paa  forskjellig  Maade  at  behandle 
et  Par  Lovforslag,  dels  for  at  nedsætte  to  Udvalg  om 
løbende  Sager:  Kontorholdsvederlag  og  Indfødsret. 

Den  21de  November  havde  Landsthingets  Formand 
heller  ikke  mere  at  sætte  paa  Dagsordenen;  men  her  gjen- 
optoges  Møderne  dog  allerede  den  5te  December,  da  de  to 
militære  Ministre  lod  anmelde  Lovforslag  om  overordentlige 
Bevillinger  til  Forsvarssagens  Fremme,  nemlig  »til  Befæst- 
ninger« og  »til  Flaadens  Udvikling«.  .  Ogsaa  flere  vigtige 
Sager  bleve  fremsatte  eller  behandlede,  hvorefter  Lands- 
thinget  begyndte  sin  Juleferie  samme  Dag  som  Folkethinget, 
den  :^Ode  December. 

I  Begyndelsen  af  December  havde  imidlertid  det  danske 
Folk  under  Nutidens  Brydninger  modtaget  et  forfriskende 
Indtryk  af  Holbergsfester  til  Minde  om,  at  det  var 
200  Aar  siden  den  nyere  dansk-norske  Litteraturs  Grund- 
lægger var  født  (den  3dje  December  1684).  Især  »den 
danske  Skueplads«,  hvis  Skaber  han  med  rette  kaldes, 
var  heldig  med  en  Række  Festforestillinger,  hvorved  fire  af 
hans  bedste  Komedier  opførtes  den  3dje— 6te  December. 

Tidligere  paa  Aaret  havde  et  andet,  noget  yngre  Minde 
samlet  danske   af  alle  Partier  tæt  ved  Danmarks  politiske 

Sydgrænse.  Det  var  den  15de  April,  da  et  Mindesmærke 
for  de  danske  Sønderjyders  Talsmand  H.  A.  Kriiger  (f  den 
27de  Avgust  1881)  afsløredes  i  Ribe.  Vestjylland  fik  der- 
efter den  7de — 9de  Juni  et  kjærkomment  Besøg  af  et  Par 
Tusende  Sønderjyder,  baade  Mænd  og  Kvinder,  og  den 
22de— 29de  s.  M.  gjæstede  henved  300  Piger  fra  det  danske 
Sønderjylland  Kjøbenhavn  og  Omegn.  Hvor  megen  Glæde 
disse  end  havde  af  Besøgene,  maatte  de  og  deres  Menings- 
fæller dog  bag  efter  lide  meget  derfor  af  de  tyske  Myndig- 
heder. Udvisningerne  fortsattes  efter  en  stigende  Maalestok, 
og  flere  Afskedigelser  og  Suspensioner  fandt  Sted;  saaledes 
afskedigedes  bl.  a.  de  Kommuneforstandere,  som  havde  del- 
taget i  Vestjyllands  færden.  Ja  den  svensk- norske  Vice- 
konsul, Bankdirektør  Amorsen  i  Haderslev,  som  havde  været 
blandt  Deltagerne,  blev  i  Følge  den  tyske  Rigsregerings  Klage 
af  den  svenske  Udenrigsminister  afskediget  fra  den  Stilling, 
som  han  i  22  Aar  havde  beklædt. 

Et  af  de  mest  paafaldende  Exempler  paa  de  tyske  Myn- 
digheders Forfølgelse  siv  er  var  den  Sag,  der  blev  anlagt 
mod  16  unge  Piger  i  Aabenraa,  fordi  de  den  16de  Juli  i 
et  privat  Hus,  hvor  Vinduerne  stode  aabne,  havde  sunget 
nogle  danske  Sange.  Fortyskningen  af  de  dansktalende 
Distrikter  ved  Undertrykkelse  eller  Indskrænkning  af  deres 
Modersmaal  efterstræbtes  med  voxende  Iver,  saaledes  bl.  a. 
ved  Indførelse  af  en  ny  tysk  Sangbog.  Imod  disse  Be- 
stræbelser blev  der  den  20de  Maj  af  de  danske  Sønder- 
jyders Repræsentanter  i  den  tyske  Rigsdag,  Gustav  Johannsen 
og  Hans  Lassen,  overrakt  den  preussiske  Kultusminister  et 
Andragende  med  8471  Underskrifter;  men  der  blev  ikke 
taget  ringeste  Hensyn  dertil. 

Ved  Rigsdagsvalget  senere  paa  Aaret  bleve  de  to  nys- 
nævnte Repræsentanter  ikke  gjenvalgte.  Johannsen  var 
forrige  Gang  kun  bleven  valgt  paa  Grund  af  Uenighed 
blandt  Tyskerne;  hans  Kreds  tilfaldt  nu  dem.  Den  anden 
Kreds  var  saa  afgjort  dansk,  at  der  i  den  kun  kunde  være 

Tale  om  en  dansk  Rigsdagsmand ;  men  Uenigheden  om  Eds- 
aflæggelsen medførte,  at  Junggreen  blev  opstillet  som 
Kandidat  ved  Siden  af  Lassen.  Junggreen  sejrede  ved  det 
den  Ilte  November  foretagne  Omvalg  og  indbragte  allerede 
den  27de  November  et  Lovforslag  om  Retssproget  i  de 
Landsdele,  som  ikke  havde  tysk  Folkesprog. 

Af  danske,  døde  i  Aaret  1884,  kunne  nævnes:  Biskop- 
perne Gerhard  Peter  Brammer,  f  12te  Januar,  og  Hans 
Lassen  Martensen,  f  3dje  Februar;  de  filosofiske  Professorer 
Povl  Sophus  Vilhelm  Heegaard,  f  27de  Marts,  og  Rasmus 
Nielsen,  f  30te  September;  de  tidligere  Ministre  Johan 
Christian  Jessen,  f  6te  Februar,  Vilhelm  August  Borgen, 
t  27de  Maj,  Carl  Emil  Fenger,  f  2 1  de  September,  og  Erik 
Vilhelm  Robert  Skeel,  f  5te  November;  de  forhenværende 
Landsthingsmænd  Mads  Pagh  Bruun,  t  23de  September,  og 
Grosserer  Moritz  Gerson  Melchior,  f  19de  September;  Gene- 
ralerne Carl  Philip  Friedemann  Maximilian  Muller,  f  28de 
Oktober,  og  Herman  Laurits  Scharffenberg,  f  25de  Novem- 
ber; Meteorologen  Kaptejn  Niels  Henrik  Cordulus  Hoff- 
meyer, t  16de  Februar,  Naturhistorikeren  Jørgen  Christian 
Schjødte,  t  22de  April,  Kirurgen  Professor  Valdemar  Hol- 
mer, f  8de  Juli,  Forstanderen  for  Abnormanstalterne  Pro- 
fessor Johan  Christopher  Henrik  Rummelhoff  Keller,  f  21de 
Maj,  og  Forfatteren  Theodor  Vilhelm  Kjerstrup  Rumohr,  f 
15de  Oktober.  Desuden  her  nævnes  Landgrev  Friederich  af 
Hessen,  +  14de  Oktober,  som  1851  gav  Afkald  paa  den 
danske  Trone  til  Fordel  for  sin  Søster,  vor  nuværende  Dron- 
ning, og  hendes  Slægt. 

Paa  Island  var  Althinget  ikke  samlet  1884;  men  i 
Aarets  Løb  stadfæstedes  flere  Love,  som  vare  Frugter  af 
forrige  Althings  lovgivende  Virksomhed.  Blandt  disse  maa 
nævnes  en  udførlig  Lov  af  12te  Januar  om  Bortbygsling 
og  Brug  af  Jordejendomme,  hvorved  enhver  Jordejer 
forpligtes  til,  for  saa  vidt  han  ikke  selv  benytter  Jorden,  at 
leje   den    til    en   anden.     Samme  Dag  stadfæstedes  en  Lov 

om  Kreaturers  Død  af  Magerhed,  hvorved  der  an- 
ordnes Tilsyn  med,  at  Repsbeboerne  have  tilfredsstillende 
Huse  og  tilstrækkeligt  Foder  til  de  Kreaturer,  som  de  holde 
om  Vinteren. 

De  videnskabelige  Undersøgelser  paa  Grønland  fort- 
sattes i  1884  ved  ikke  mindre  end  3  Expeditioner. 

For  de  danske  Øer  i  Vestindien  bragte  Aaret  1884 
ingen  Lettelse  i  det  økonomiske  Tryk.  Den  6te  September 
højtideligholdtes  som  Halvaudethundredaars-Dagen  for  St. 
Croix's  Optagelse  blandt  Danmarks  Kolonier. 


Om  Aaret  1884  har  bragt  Forfatningskampen  i 
Norge  til  en  Afslutning,  er  et  Spørgsmaal,  som  maa 
besvares  forskjellig,  efter  som  man  gjør  Statsraadssagen, 
Parlamentarismen  eller  Kongens  Veto  til  Kampens  Kjærne. 
Som  endelig  maa  Afslutningen  betragtes,  for  saa  vidt  den 
Grundlovsændring,  som  siden  1821  havde  staaet  paa  Dags- 
ordenen og  som  oprindelig  havde  fremkaldt  den  Aar  for 
Aar  heftigere  Partikamp,  uigjenkaldelig  blev  gjennemført, 
i  det  der  aabnedes  Statsraaderne  Adgang  til  Deltagelse  i 
Storthingets  Forhandlinger.  Foreløbig  maa  Afslutningen 
derimod  kaldes,  for  saa  vidt  Parlamentarismen  —  hvortil 
nys  nævnte  Grundlovsændring  unægtelig  var  et  Skridt  — 
næppe  kan  siges  at  være  slaaet  fast,  saa  snart  der  dannes 
-en  Eegering  af  Folkerepræsentationens  Flertal,  men  først, 
naar  Regeringens  Overensstemmelse  med  dette  vinder  Hævd 
og  bliver  statsretlig  Sædvane.  Ingen  Løsning  fik  Spørgs- 
maalet  om  Kongens  Vetoret  i  Grundlovssager,  da  der  blev 
sluttet  Forlig  mellem  Kongen  og  Storthinget  paa  et  andet 
Grundlag  end  »9de  Juni-Beslutningen«  af  1880.  Da  imid- 
lertid Forfatningskampen  ophørte,  uden  at  den  synes  at  ville 
blusse  op  paa  ny,  kan  Aaret  1884  med  rette  betegnes  som 
et  Mærkeaar  i  Norges  Historie. 

Begivenhedernes  Udvikling  er  i  Aarets  ferste  Halvdel 
næsten  dramatisk.  Den  10de  Januar  gjenoptog  Rigsretten 
sine  Møder  efter  Juleferien.  Den  28de  Januar  samledes  de 
Repræsentanter  for  Norges  Venstreforeninger,  som  vare  ind- 
kaldte til  et  Møde  i  Hovedstaden,  og  valgte  den  29de  en 
midlertidig  Bestyrelse.  I  de  samme  Dage  uddelte  Krigs- 
bestyrelsen  skarpe  Patroner  til  Kristianias  Garnison,  to  Felt- 
kanoner opplantedes,  og  to  Munitions vogne  bleve  fuldpakkede 
med  Kardæsker  og  Sprænggranater.  Den  31te  Januar  kom 
Kong  Oskar  den  2den  fra  Stockholm  til  Kristiania,  og  den 
2den  Februar  aabnede  han  personlig  Storthinget  med  en  af 
Statsminister  Selmer  medunderskreven,  forholdsvis  kort  og 
forretningsmæssig  Trontale. 

Imidlertid  gik  Rigsretten  sin  Gang.  Realitetsproce- 
duren  sluttedes  endelig  den  18de  Februar,  og  det  anklagede 
Ministeriums  Chef  tog  selv  Ordet  i  Slutningsmødet.  Han 
rettede  et  heftigt  Angreb  paa  selve  Domstolen.  Skulde 
Dommen  gaa  ham  imod  —  saaledes  slutter  Selmer  —  »da 
vil  det  visselig  smerte  mig  dybt;  men  det  vil  ikke  være 
en  Sorg  for  mig  eller  min  Skæbne;  thi  jeg  har  Bevidst- 
heden om  at  have  gjort  min  Pligt.  Det  vil  være  en  Sorg 
over  den  tunge  Sandhed,  at  det  har  lykkedes  politisk  Vild- 
ledelse at  berøve  Landet  endog  dets  dyrebareste  Skat,    det 

Værn,   som  retskaffen  Færd  skal  have  i  Domstolene. 

Det  vil være  en   Sorg   for   mit  Fædreland,    dets 

Ære  og  dets  Fremtid.«  Voteringen  i  denne  Sag  begyndte 
den  22de  Februar,  og  den  27de  afsagdes  Rigsretsdommen 
over  Selmer.  Fordi  han  havde  tilraadet  Kongen  ikke  at 
fuldbyrde  Storthingsbeslutningerne  af  17de  Marts  1880  om 
Statsraadernes  Adgang  til  Storthingets  Forhandlinger  og  af 
14de  Juni  1882  om  Bevillinger  til  Folke væbningssamlagene 
m.  m.,  samt  kun  delvis  dem  af  I6de  og  17de  Juni  1882 
om  Jærn vej  enes  Centralstyrelse,  blev  han  dømt  til  at  »have 
sit  Embede  som  Statsminister  og  Medlem  af  Kongens  Raad 
forbrudt,«  hvorhos  han  havde  at  udrede  Sagens  Omkost- 
Historisk  Arkiv.  IL  18a5.  (2a) 

ninger,  bl.  a.  i  Salær  til  de  tre  Aktorer  i  alt  15,000  Kroner. 
Venstre  havde  for  en  stor  Del  ventet,  at  Dommen  —  efter 
Ministeransvarlighedslovens  Ord  —  skulde  have  lydt  paa 
Uværdighed  til  at  beklæde  noget  Embede,  Ombud  eller  Be- 
stilling, og  fandt  den  derfor  ikke  stræng  nok.  Paa  den 
anden  Side  fandt  Højre  den  aldeles  uretfa3rdig,  og  da  Selmer 
efter  Dommens  Forkyndelse  kom  til  Syne  i  Storthingets 
Dør,  hilstes  han  med  længe  vedholdende  Hurraraab  af  den 
uden  for  ventende  Mængde.  I  sin  Bolig  modtog  han  Besøg 
af  Kongen,  Dronningen,  Kronprinsen,  mange  Embedsmænd 
og  Borgere,  som  bevidnede  ham  deres  Deltagelse. 

Da  Rigsretsdommen  den  28de  Februar  var  oplæst  for 
Odelsthinget,  begjærede  en  af  Højres  Førere  (Roll)  Ordet 
for  at  udtale  sig  i  Anledning  af  den  oplæste  Dom,  og  da 
hans  Begjæring  blev  afslaaet  med  46  Stemmer  mod  37, 
overrakte  han  Præsidenten  en  af  31  Højre-Medlemmer  den 
27de  Februar  undertegnet  skriftlig  Erklæring.  Præsidenten 
oplæste  denne,  hvori  udtales,  »at  der  ikke  gjennem  Rigs- 
retsdom  kan  frakjendes  nogen  af  Statsmagterne  den  Stilling 
og  de  Funktioner,  som  ved  Grundloven  ere  dem  anviste.« 
De  samme  31  Medlemmer  af  Odelsthinget  lode  Dagen  efter 
udgaa  en  Opfordring  til  Medborgere  om  at  dække  de  Ud- 
gifter, som  Rigsretssagen  havde  paaført  og  vilde  paaføre 
Statsraadets  Medlemmer.  En  Komité  af  5  Mænd  udstedte 
dernæst  den  3dje  Marts  et  Opraab  til  Meningsfæller  i  hele 
Norge  om  at  yde  Bidrag.  Indsamlingen  fik  det  Udfald,  at 
Komiteen  den  1ste  April  —  umiddelbart  efter  Dommens 
Afsigelse  over  den  sidste  af  de  sagsøgte  Statsraader  — 
kunde  indbetale  alle  de  Omkostninger  og  Bøder,  som  Rigs- 
retten havde  paalagt  de  domfældte.  Saa  vel  de  selv  som 
deres  Defensorer  hædredes  desuden  ved  Festmiddage. 

Rigsretsdommen  af  27de  Februar  overbragtes  Kongen 
den  1ste  Marts  af  en  af  Retten  valgt  Deputation,  som  be- 
stod af  8  Lagthingsmænd  og  4  Højesteretsassessorer.  De 
saae    den    fra  Embedet   dømte  Statsminister   og   de   øvrige 

Ministre  ved  Kongens  Side.  Kongen  forholdt  sig  tavs.  Ved 
et  Vink  med  Haanden  bed  han  Statssekretæren  modtage 
Domsakten,  og  afskedigede  rlerpaa  Deputationen  ved  et  Nik 
med  Hovedet. 

I  Sverige  gjorde  Dommen  et  stærkt  Indtryk.  Det 
svenske  Folk  delte  sig  næsten  paa  samme  Maade  som  det 
norske  i  et  Venstre  og  et  Hejre.  Det  sidste  søgte  at  gjere 
gjældende,  at  Dommens  Udførelse  og  videre  Følger  udsatte 
Rigernes  Forening  for  at  sprænges.  Denne  Mening  synes 
strax  at  have  paavirket  den  svensk-norske  Konge  i  høj 
Grad.  Han  paalagde  nemlig  Chefen  for  de  svenske  Ministre, 
som  vare  til  Stede  i  Kristiania,  at  ytre  sig  paa  egne  og 
Kollegers  Vegne  om  et  Par  i  Dommen  berørte  Spørgsmaal. 
Den  6te  Marts  afgav  den  svenske  Statsminister  Thyselius 
sin  Erklæring,  som  han  havde  affattet  i  fuld  Overensstem- 
melse med  de  andre  svenske  Ministre.  Den  gik  ud  paa, 
»at  Unionen  forudsætter  og  betinger,  at  i  Norges  Grundlov 
lige  saa  lidt  som  i  Sveriges  nogen  Ændring  maa  kunne 
vedtages  uden  Kongens  Bifald  og  Samtykke,  samt  at  Norges 
væbnede  Styrke  ligesom  Sveriges  skal  være  stillet  under 
den  fælles  Konges  Befaling  og  Overhøjhed.«  Allerede  Rygtet 
om  denne  Erklæring,  hvis  Ordlyd  først  den  26de  Marts 
blev  bekjendt,  ophidsede  Sindene  paa  begge  Sider  end  mere 
imod  hverandre.  Blandt  Nordmændene,  som  frygtede  Ind- 
greb i  Norges  Selvstændighed  af  Hensyn  til  Foreningen 
med  Sverige,  begyndte  endog  enkelte  indflydelsesrige  mini- 
sterielle at  vakle.  I  disse  Dage,  den  7de  Marts,  indbøde  62 
Mænd  i  Kristiania  til  at  danne  en  »liberal«  politisk 
Forening. 

Imidlertid  ventede  Storthinget  endnu  paa,  om  Kongen 
vilde  lade  Rigsretsdommen  fuldbyrde  og  afskedige  Selmer, 
eller  om  han  vilde  følge  yderste  Højres  Raad  og  undlade 
det.  Endelig,  den  Ilte  Marts,  udgik  en  af  Statsminister 
Kierulf  medundertegnet  Kundgjørelse  om  Kongens  Beslut- 
ning.    Heri  tilkjendegav  han   vel,    at  han  ikke  kunde  anse 

(2a  *) 

Dommen  for  afgjørende  Grundlovsfortolkning  eller  for  noget 
i  ringeste  Maade  bindende  Fortilfælde.  Han  vilde  derfor 
ikke  i  noget  Punkt  eller  i  nogen  Henseende  anse  sig  for 
indskrænket  i  sin  Beføjelse  til  fremtidig  som  hidtil  at  styre 
Riget  med  al  den  Myndighed,  som  efter  Grundloven  rettelig 
tilkom  ham ;  men  dog  fandt  han  under  de  foreliggende  For- 
hold at  burde  lade  Selmer  —  som  selv  havde  ønsket  det  — 
træde  tilbage  som  Statsminister  og  bestemte  derfor,  at  han 
skulde  fratræde  sit  Embede.  Ved  samme  Lejlighed  bevidnede 
Kongen  ham  sin  naadige  og  varme  Anerkjendelse  for  hans 
lange  Embedsvirksomhed  og  tro  Tjeneste,  samt  udnævnte 
ham  til  svensk  Serafimerridder.  Da  den  nævnte  Udtalelse 
desuden  indeholdt  adskilligt,  som  maatte  mishage  Rigs- 
retten, gjorde  den  ikke  Storihinget  venligere  stemt,  uagtet 
Kongen  i  Virkeligheden  havde  bøjet  sig  for  Rigsretsdommen, 
for  saa  vidt  han  afskedigede  Selmer. 

Inden  Kundgj øreisen  om  Selmers  Afsked  naaede  Stor- 
thinget,  havde  dette  forberedt  et  Skridt  til  at  fremskynde 
Sagen.  For  at  erfare,  om  Selmer  efter  sin  Domfældelse 
havde  givet  Møde  i  Statsraadet  som  Statsminister,  frem- 
satte Præsidenten  i  Odelsthinget  (H.  Bentsen)  den  12te 
Marts  det  Forslag,  at  Thinget  i  Henhold  til  Grundloven 
skulde  begjære  sig  forelagt  de  Statsraadsprotokoller,  som  vare 
førte  siden  den  27de  Februar.  Dette  Forslag  blev  den  lode 
Marts  enstemmig  vedtaget.  De  udleverede  Protokoller  bleve 
overgivne  til  Protokolkomitéens  Prøvelse. 

Rigsretten  fortsatte  imidlertid  sin  Virksomhed  med 
Sagerne  mod  de  ti  andre  Statsraader.  Under  Sagen  mod 
Kierulf  fremsatte  en  af  Defensorerne  (Bergh)  Bemærk- 
ninger om  Rettens  Sammensætning,  og  Dagen  efter,  den  8de 
Marts,  henstillede  han  til  Retten  at  beordre  fremlagt  den 
Protokol,  som  var  ført  i  Storthingets  Venstreforening  og 
dennes  Femtenmandsudvalg  i  1883.  Rigsretten  afgav  den 
Kj endelse,  at  Defensor  kunde  søge  Protokollen  eller  be- 
kræftet Gjenpart  af  den   gjort   tilgængelig   for  Retten,    for 

saa  vidt  Indholdet  vedkom  Sagen.  »Foreningen  af  Stor- 
thingsmænd  til  diskuterende  Møder«  svarede  imidlertid,  at 
den  ikke  fandt  sig  beføjet  til  at  udlevere  sin  Protokol,  og 
de  vedkommende  Medlemmer  af  Retten  vilde  ikke  meddele 
Oplysninger  om  Foreningens  private  Moder.  Derefter  er- 
klærede Defensor,  at  han  fandt  det  unyttigt  at  forsøge  noget 
virkeligt  Forsvar;  han  indskrænkede  sig  derfor  til  at  ned- 
lægge »Protest  mod  en  saadan  Ketsøvelse«  og  fratraadte 
Skranken.  Statsminister  Kierulf  forlod  ligeledes  Retten,  og 
Sagen  mod  ham  kunde  saaledes  strax  optages  til  Doms. 
Inden  Dommen,  der  ligesom  Selmers  lød  paa  Embedsfor- 
tabelse,  afsagdes  den  17de  Marts,  havde  Rigsretten  ved 
Kjendelser  bestemt,  at  alle  Medlemmer  burde  deltage  i 
Paakjendelsen  af  den  fremsatte  Inhabilitetsindsigelse,  og 
derefter,  at  denne  ikke  skulde  tages  til  Følge.  Da 
Rigsretten  den  1 9de  traadte  sammen  i  Sagen  mod  Statsraad 
Vogt,  erklærede  Defensor  (Heffermehl),  at  han,  efter  hvad 
der  var  passeret  i  Sagen  mod  Kierulf,  agtede  »ikke  at  af- 
give Tilsvar  eller  nedlægge  Paastand«.  Den  20de  dømtes 
derefter  Vogt  fra  Embedet,  og  paa  samme  Maade  gik  det 
Slag  i  Slag  med  Dommene  over  de  andre  Statsraader. 
Holmboe,  Helliesen,  Jensen,  Munthe  og  Bachke  dømtes  (den 
21de— 26de  Marts)  fra  Embedet,  Johansen,  Schweigaard  og 
Hertzberg  (den  29de  Marts  —  1ste  April)  til  en  Bede  af 
8000  Kroner  hver.  De  fandtes  nemlig  kun  skyldige  i  de 
to  sidste  Anklagepunkter  (om  Skytteforeningerne  og  Jærn- 
vejsstyrelsen):  Johansen  var  den  eneste  af  de  daværende 
Ministre,  som  den  29de  Maj  1880  —  om  end  noget  ube- 
stemt —  havde  tilraadet  Kongen  at  stadfæste  Grundlovs- 
ændringen om  Statsraadernes  Adgang  til  Storthinget,  medens 
Schweigaard  og  Hertzberg  først  senere  vare  blevne  Stats- 
raader, De  fra  Embedet  dømte  Ministre  bleve  vel  efter- 
haanden  afskedigede,  men  stadig  med  Bevidnelse  af  Kongens 
naadige  og  varme  Anerkjendelse.  Da  man  den  17de  Marts 
kunde  forudse,  at  Bachke  sidst  vilde  blive  dømt  til  Embeds- 

fortabelse,  blev  han  da  konstitueret  som  midlertidig  Stats- 
minister, og  da  han  1 2  Dage  efter  faldt,  blev  den  5  Dage 
tidligere  som  Statsraad  konstituerede  Stiftamtmand  Kye 
hans  Eftermand  som  konstitueret  Statsminister;  men  denne 
Konstitution  varede  kun  til  den  •  3dje  April,  da  et  nyt  Mini- 
sterium dannedes. 

Forinden  havde  Kongen  været  en  Uges  Tid  i  Stockholm. 
Den  19de  Marts  afrejste  han  fra  Kristiania  efter  at  have 
beskikket  Kronprinsen  til  Vicekonge  under  sin  Fraværelse, 
en  Udnævnelse,  som  krænkede  Nordmændenes  Selvstændig- 
hedsfølelse.  Paa  Stockholms  Centralbanegaard  blev  Kongen 
den  20de  modtagen  af  det  højeste  svenske  Aristokrati,  de 
fornemste  Embedsmænd,  Repræsentanter  af  Rigsdagens  Højre 
og  en  Folkemængde  paa  flere  Tusender,  der  ved  Togets 
Ankomst  istemte  et  kraftigt  Hurra  for  Kongen.  Efter  at 
Damer  havde  strøet  Blomster  for  hans  Fødder,  rettede  han 
sin  Gang  til  det  Sted,  hvor  en  Del  af  andet  Kammers  Med- 
lemmer stod  samlede.  Til  dem  holdt  han  en  Tale,  der 
snart  blev  et  almindeligt  Samtaleæmne.  Han  sagde,  at  han 
havde  gjort,  hvad  han  som  Unionskonge  havde  anset  bedst 
for  begge  Rigerne;  Rigsdagens  Kamre  havde  ikke  kunnet 
deltage  i  hans  Beslutninger;  men  hvad  han  havde  gjort, 
havde  han  gjort  af  et  godt  Hjærte  og  oprigtig  Overbevis- 
ning, og  han  haabede,  at  det  svenske  Folk  ogsaa  opfattede 
det  saaledes.  Disse  Ord  hilstes  med  nye  Flurraraab,  men 
opfattedes  af  mange  i  Norge,  —  hvortil  de  naturligvis 
strax  telegraferedes  — ,  som  om  han  havde  villet  gjøre  det 
svenske  Folk  til  Dommer  over  sin  Optræden  i  den  norske 
Forfatningskamp,  og  allerede  Dagen  efter  indeholdt  den 
norske  Oppositions  Hovedorgan,  Kristiania  »Dagbladet«  en 
skarp  ledende  Artikel  med  Overskrift  »Kongen  i  Stockholm«. 
Den  26de  Marts  tryktes  den  svenske  Statsminister  Thyse- 
lius's  ovenomtalte  Skrivelse  i  den  officielle  svenske  Post- 
tidning,  og  samme  Dag  kom  Kongen  atter  tilbage  til  Kri- 
stiania.    Han  bestemte  strax,  at  retslig  Tiltale  maatte  rejses 

mod  »Dagbladets«  Redaktør  for  Artiklen  af  21de  Marts 
saa  vel  som  imod  den  —  for  Tiden  i  Paris  boende  —  norske 
Digter  Bjørnstjerne  Bjørnson  for  en  tidligere  af  ham  under- 
skreven Artikel  i  Bladet  »Verdens  Gang«,  hvori  der  ogsaa 
mentes  at  være  udtalt  fornærmelige  Ord  om  Kongen.  Lige- 
ledes besluttedes  Tiltale  mod  Udgiveren  af  »Indtrønderen« 
og  Redaktøren  af  »Dagsposten«. 

Den  3dje  April  dannedes  endelig  Ministeriet  Schwei- 
gaard.  Sit  politiske  Præg  fik  det  derved,  at  det  betyde- 
ligste af  de  Merl  lemmer  af  Ministeriet  Selmer,  som  kun  vare 
dømte  til  Bøder,  gjenoptoges  som  norsk  Statsminister  i  det 
nye  Ministerium,  medens  ogsaa  de  øvrige  Statsraader  hørte 
til  samme  Parti.  Venstre  saae  i  dets  Dannelse  et  Tegn  paa, 
at  Kampen  skulde  fortsættes,  og  Storthinget  opgav  nu  den 
afventende  Stilling,  det  havde  indtaget  i  den  sidste  Tid. 
Den  9de  April  blev  der  af  Protokolkomiteen  afgivet  Be- 
tænkning over  de  til  den  henviste  Statsraadsprotokoller  fra 
27de  Februar  til  Ilte  Marts,  og  det  oplystes,  at  Selmer 
virkelig  havde  deltaget  i  Statsraadets  Forhandlinger  efter 
Domfældelsen.  Flertallet  mente  derfor,  at  der  maatte 
kunne  rejses  ny  Rigsretstiltale  saa  vel  imod  ham  som  imod 
de  øvrige  Ministre,  der  havde  deltaget  i  Statsraadet  den 
Ilte  Marts  uden  at  gjøre  Indsigelse  mod  den  da  udstedte 
kongelige  Kundgj øreise.  Imod  de  allerede  afsatte  Ministre 
ansaa  man  dog  Rigsretstiltale  for  unødvendig,  og  imod  de 
nuværende  Ministre,  navnlig  det  nye  Ministeriums  Chef, 
vilde  man  ogsaa  »for  Tiden«  undlade  det;  men  viste  det 
sig,  at  de  fortsatte  det  forrige  Ministeriums  Politik,  vilde 
der  atter  blive  rejst  Tiltale  for  Rigsretten,  og  der  kunde  da 
ventes  en  strængere  Dom  end  sidst. 

Storthingets  næste  betydeligere  oppositionelle  Skridt 
var  Fremdragelsen  af  et  tidligere  Tvistepunkt  med  Rege- 
ringen: Lensmandsloven.  To  Gange  tidligere  havde 
den  været  uændret  vedtagen  og  behøvede  nu  kun  en  tredje 
Vedtagelse  for  i  Følge  Grundlovens  §   79  at  blive  Lov,  om 

end  Kongen  ikke  vilde  stadfæste  den.  Efter  at  Odelsthiugei 
den  22de  April  havde  vedtaget  dens  omstridte  §  4  med  52 
Stemmer  mod  32,  fattede  det  den  tredje  Gangs  uændrede 
Beslutning  til  Lov  om  Lensmænds  Ansættelse.  Den  18de 
April  havde  Storthinget  med  70  Stemmer  mod  38  bevilget 
Statsbidrag  til  en  kommunal  Middelskole  i  Brevik,  saaledes 
at  der  ingen  Hindring  lagdes  i  Vejen  for,  at  Kommunen 
kunde  anlægge  Skolen  paa  Grundlag  af  Fællesundervisning 
for  Drenge  og  Piger.  Den  24de  April  besluttedes  det  der- 
næst, at  den  af  Thinget  i  Henhold  til  en  tidligere  Beslut- 
ning af  15de  Maj  1882  udnævnte  Kommission  til  Drøftelse 
af  Johan  Sverdrups  Lovforslag  om  Rettergangsmaaden  i 
Straffesager  bemyndigedes  til  at  fortsætte  sit  Arbejde  og 
derunder  at  inddrage  senere  tilkomne  Spørgsmaal,  bl.  a.  om 
Overretternes  Nedlæggelse.  Den  26de  April  besluttede 
Storthinget  efter  en  tre  Dage  lang  Forhandling  med  80 
Stemmer  mod  32  at  udsætte  Behandlingen  af  Marinebud- 
gettet, hvori  yderligere  Nedsættelse  end  af  Komiteen  fore- 
slaaet  mentes  at  burde  ske,  og  det  af  politiske  Hensyn,  i  det 
man  vilde  vise  sin  Mistillid  til  Ministeriet. 

Mest  udpræget  oppositionelt  var  dog  det  Skridt,  som 
Odelsthinget  foretog  den  5te  Maj  i  Anledning  af  Rygter 
om,  at  Regeringen  i  Januar  skulde  have  forberedt  et  Stats- 
kup bl.  a.  ved  at  lade  Laasene  paa  20000  Geværer  ved  de 
søndenfjældske  Tropper  hemmelig  afskrue  og  gjemrne,  saa 
at  disse  vilde  have  savnet  brugelige  Vaaben,  naar  Kongen 
havde  ladet  svenske  Tropper  rykke  ind  over  Grænsen  for, 
støttende  sig  til  dem,  at  kunne  tilsidesætte  Rigsrettens 
Dom;  ligeledes  skulde  Regeringen  i  samme  Hensigt  have 
overflyttet  5  Millioner  Kobberhylsepatroner  fra  Hovedøen 
til  et  Magasin  paa  øvre  Akershus  Fæstning.  Da  Grund- 
lovens §  75  h  giver  Storthinget  Ret  til  at  stævne  enhver 
—  Kongen  og  den  kongelige  Familie  undtagen  —  for  sig 
i  Statssager,  havde  et  Medlem  fra  Søndre  Bergenhus  Amt 
Vollert  Konow  foreslaaet,   og  derefter  Odelsthinget  med 

50  Stemmer  mod  ;^0  vedtaget  at  indkalde  Armédepartemen- 
tets Chef,  Statsraad  L.  C.  Dahll,  for  at  afgive  Oplysning 
i  de  nævnte  Henseender.  Han  mødte  i  Thinget  den  7de 
Maj  og  maatte  da  besvare  dels  disse  Spørgsmaal,  som  Præ- 
sidenten rettede  til  ham,  dels  andre,  som  med  Thingets 
Samtykke  stilledes  af  Konow.  Det  fremgik  af  Svarene,  at 
Eygterne  ikke  havde  været  aldeles  grundløse;  men  da  Dahll 
havde  kastet  Ansvaret  paa  sin  Forgænger,  den  fra  Embedet 
dømte  Statsraad  Munthe,  besluttede  Odelsthinget  den  19de 
Maj  at  indstævne  denne  til  Erhvervelse  af  yderligere  Op- 
lysninger. Generalmajor  Munthe  tilstillede  Odelsthinget  en 
x4nmeldelse  om  Forfald  paa  Grund  af  Sygdom,  men  afgav 
tillige  et  skriftligt  Svar  paa  de  opstillede  Spørgsmaal. 
Odelsthinget  fandt  ikke  dette  tilfredsstillende  og  henviste 
det  til  Protokolkomiteen,  men  vilde  uden  Tvivl  strax  have 
forfulgt  Sagen  videre,  dersom  der  ikke  imidlertid  var  fore- 
gaaet  et  Omslag  i  højere  Kredse,  hvorved  den  politiske 
Stilling  fuldstændig  forandredes. 

I  sin  Kamp  mod  Ministeriet  var  Storthinget  stadig 
blevet  støttet  af  en  voxende  Skare  Meningsfæller  baade  i 
Norge  og  Sverige.  Den  først  i  Marts  stiftede  »liberale« 
Klub  i  Kristiania  havde  hurtig  vundet  Tilslutning  af  flere 
Tusender,  og  det  var  en  Opmuntring  for  Storthingets  Flertal, 
da  den  indbød  dets  Repræsentanter  til  en  Festmiddag  den 
10de  Maj.  Under  et  Besøg  i  Stokholm  havde  den  norske 
Højskoleforstander  Ullmann  den  22de  April  holdt  et  Fore- 
drag om  Norges  Forfatningskamp  for  flere  Hundrede  Per- 
soner, hvoriblandt  over  100  Rigsdagsmænd,  som  derefter 
indbøde  ham  til  et  Gilde.  Ved  denne  Lejlighed  forsikredes 
fra  svensk  Side,  at  den  norske  Forfatningsstrid  ikke  berørte 
Foreningen  mellem  de  to  Riger,  og  at  ingen  skulde  bevæge 
Sverige  til  at  blande  sig  i  Norges  indre  Sager.  Ikke  længe 
efter,  den  13de  Maj,  vedtog  andet  Kammer  Stockholms- 
repræsentanten  Hedins  Forslag  til  en  Grundlovsændring 
om  udenrigske  Sagers  Behandling,    hvorved  man   fremtidig 

vilde  hindre  saadanne  hemmelige  Forhandlinger  med  frem- 
mede Magter,  som  efter  Rygtet  skulde  have  fundet  Sted  i 
Anledning  af  den  politiske  Kamp  i  Norge.  Den  16de  Maj 
afløstes  Ministeriet  Thyselius  af  Ministeriet  T  h  e  m  p  t  a  n  d  e  r, 
og  den  nye  svenske  Statsminister,  hvis  Meninger  ora  det 
norske  Sporgsmaal  meget  nærmede  sig  andet  Kammers 
Flertals,  synes  strax  at  have  paavirket  Kongen  i  denne  Sag. 
Det  første  synlige  Tegn  paa  et  begyndende  Omslag  i 
Kongens  Stemning  viste  sig  deri,  at  han  den  19de  Maj  i 
det  norske  Statsraad  tilkjendegav  som  sit  Ønske,  at  alle  de 
Straffesager,  der  for  Tiden  vare  anlagte  for  Fornærmelser 
mod  hans  Person,  skulde  hæves.  Snart  efter  rygtedes  det, 
at  den  norske  Regering,  —  som  hidtil  havde  undladt  at 
svare  de  to  af  Storthinget  valgte  Repræsentanter  til  Jærn- 
vejenes  Centralstyrelse  paa  deres  Forespørgsel,  om  de  i 
Henhold  til  Rigsrettens  Dom  kunde  indtage  Pladserne,  — 
nu  endelig  vilde  bøje  sig  for  Dommen  ikke  alene  i  dette 
Punkt,  men  ogsaa  i  det  andet  og  altsaa  anvise  Formanden 
for  Folkevæbningssamlagene  de  40000  Kroner,  som  Stor- 
thingene  1882  og  1883  havde  bevilget  til  dem,  og  Rigsretten 
derefter  havde  erkjendt  dem  berettigede  til,  men  som  For- 
manden derefter  forgjæves  havde  begjæret  hos  Mini- 
steriet. 

Tilbage  stod  det  første  og  vigtigste  af  de  3  Punkter  i 
Rigsretsanklagen:  den  nægtede  Stadfæstelse  af  Grundlovs- 
bestemmelsen om  Statsraadernes  Adgang  til  at  deltage  i 
Storthingets  Forhandlinger.  Det  blev  snart  klart  for  Stor- 
thingets  Flertal,  at  intet  varigt  Forlig  mellem  dette  og 
Regeringen  kunde  bygges  paa  de  to  mindre  vigtige  Punkter 
alene;  indtil  videre  maatte  derfor  Kampen  mod  Ministeriet 
Schweigaard  fortsættes.  I  et  privat  Møde  af  Odelsthingets 
Venstre  foreslog  Johan  Sverdrup  den  28de  Maj  at  ind- 
kalde Statsminister  Schweigaard  for  at  give  Thinget  mere 
tilfredsstillende  Oplysninger  om  Regeringens  tilsyneladende 
Statskupforberedelser    end   de,    som   de  militære  Statsraader 

Dahll  og  Munthe  havde  givet.  Inden  man  iværksatte  dette 
Skridt,  hvis  videre  Følger  let  kunde  forudses:  ny  Rigsret 
og  Statsraadets  strængere  Domfældelse,  besluttede  Stor- 
thingets  Flertal  dog  at  gjøre  et  sidste  Forsøg  paa  mindeligt 
Forlig.  Det  gjentog  det  Tilbud,  som  det  havde  gjort,  inden 
Ministeriet  Selmer  tiltaltes  for  Rigsretten,  nemlig  at  omgaa 
»9de  Juni- Beslutningen«  paa  den  af  den  moderate  Højre- 
mand, Storthingsmanden  fra  Brevik,  Livius  Smitt,  fore- 
slaaede  Maade:  Storthinget  skulde  fjerde  Gang  gjentage  sin 
Beslutning  om  Statsraadernes  Deltagelse  i  dets  Forhand- 
linger og  tilføje  som  ny  Bestemmelse,  at  forhenværende 
Statsraader  kunde  vælges  til  Storthingsmænd,  hvor  de  end 
boede  (medens  ellers  ingen  kan  vælges  uden  for  sin  Valg- 
kreds), (ijennem  Sverdrup  blev  Regeringen  underrettet  om, 
at  det  nævnte  Tilbud  vilde  blive  ojentaget,  naar  man  i  et 
nyt  Ministerium  under  en  Chef  som  den  1872  aftraadte 
Statsraad  O,  J.  Broch  fik  Sikkerhed  for  et  Systemskifte. 
Højre  holdt  Partimode  samme  Dag,  og  dets  Flertal  besluttede 
ikke  længer  at  afvise  det  gjorte  Tilbud.  Saaledes  var  Mini- 
steriet Schweigaards  Stilling  undergravet,  og  den  31te  Maj 
meddelte  Statsministeren  Kongen  sit  Ønske  om  at  fra- 
træde. 

Da  Kongen  den  ote  Juni  var  ankommen  til  Kristiania, 
indgav  Ministeriet  officielt  sin  Afskedsbegjæring.  Samme 
Dag  lod  Kongen  Dr.  O.  J.  Broch  kalde  for  at  forhandle 
med  ham  om  den  Overenskomst,  paa  Grundlag  af  hvilken 
det  maatte  anses  muligt  at  danne  et  nyt  Ministerium,  og 
allerede  den  7de  Juni  kunde  Johan  Sverdrup  i  Henhold  til 
Forhandlinger  med  Broch  fremsætte  et  Forslag  til  Beslut- 
ning i  Storthingets  Venstreforening.  Den  foreslaaede  Ord- 
ning bestod  af  ,5  Punkter:  1)  Livius  Smitts  Grundlovsændring. 
2)  Bevillingen  til  Folkevæbningssamlagene.  3)  Ordningen 
af  Jærnvejenes  Centralstyrelse.  4)  Lensmandsloven.  5)  Et 
Ministerium  Broch,  hvori  Storthingets  Venstre  -blev  repræsen- 
teret   ved    Mænd    af   sin    Midte    —    alt   paa   Grundlag    af 

Venstres  Opfattelse  af  disse  Punkter.  Beslutningen  skulde 
fattes  —  som  det  blev  ført  til  Protokols  i  Venstres  Møde  — 
»til  Bilæggelse  af  den  nærværende  Konflikt  og  for  at  til- 
vejebringe Samarbejde  mellem  Statsmagterne«,  samt  »under 
Forudsætning  af  Tilslutning  fra  den  udøvende  Magts  Side.« 
Af  de  70  Medlemmer,  som  deltog  i  Afstemningen  over 
dette  Forslag,  stemte  kun  6  imod  det,  og  det  nærmest  af 
den  Grund,  at  »9de  Juni-Beslutningen«  af  1880  saaledes 
blev  omgaaet.  Det  Spørgsmaal,  hvorom  der  i  de  4  sidste 
Aar  havde  været  ført  en  Hovedkamp,  om  hvor  vidt  Kongen 
havde  Vetoret  i  Grundlovssager,  —  dette  vigtige  Forfatnings- 
spørgsmaal  blev  staaende  i  det  uklare. 

Beslutningens  Gjennemførelse  mødte  imidlertid  Modstand 
fra  det  uforsonlige  Højres  Side.  Kongens  Optræden  blev 
betegnet  som  en  ydmygende  »Vandring  til  Canossa«,  og 
der  blev  lagt  Broch  alle  mulige  Hindringer  i  Vejen,  i  det 
man  haabede,  at  han  da  maatte  opgive  Forsøget,  og  at 
Kongen  saa  atter  maatte  udnævne  et  rent  Højreministerium. 
Den  første  Del  af  denne  Opgave  lykkedes,  i  det  Broch  — 
træt  af  den  næsten  planmæssige  Modarbejdelse  —  den  23de 
Juni  bad  Kongen  om  at  fritages  for  det  ham  overdragne 
Hverv,  at  danne  et  nyt  Ministerium;  men  den  sidste  Del  af 
Opgaven  mislykkedes  fuldstændig.  Det  viste  sig,  at  yderste 
Højre  ikke  havde  agtet  tilstrækkelig  paa  den  sidste  Del  af 
den  gyldne  Hegel,  hvori  hele  den  politiske  Kunst  i  Grunden 
bestaar:  at  holde  fast  i  rette  Tid  og  give  efter  i  rette  Tid. 
Nu  henvendte  Kongen  sig  nemlig  til  Johan  Sverdrup, 
der  ivrigst  havde  virket  for  et  Ministerium  Broch,  og  som 
paa  Grund  af  sin  svage  Helbred  kun  med  Betænkelighed 
overtog  Hvervet.  Men  da  han  først  havde  paataget  sig  det, 
løste  han  Opgaven  med  stor  Lethed  og  Hurtighed. 

Allerede  den  2.ode  Juni  var  Ministeriet  Sverdrup 
dannet,  og  den  26de  fandt  Udnævnelsen  Sted,  i  det  Sverdrup 
selv  blev  Statsminister  i  Norge  samt  midlertidig  Chef  for 
Marine-  og  Postdepartementet,  Generalkonsul  Richter  norsk 

Statsminister  i  Stokholm,  Professor  Blix  Chef  for  Kirke- 
og  Undervisningsdepartementet,  Sorenskriver  L.  Da  ae  for 
Armédepartementet,  Sorenskriver  A.  A.  Sørensen  for 
Justits-  og  Politidepartementet,  Lensmand  Sofus  Arc- 
t  and  er  for  Indredepartementet  og  Bonden,  Bankadministrator 
Baard  Haugland  for  Finans-  og  Tolddepartementet,  samt 
By  retsassessor  Jakob  Stang  og  Sognepræst  Jakob 
Sverdrup  norske  Statsraader  i  Stockholm.  Den  endnu 
ubesatte  Plads  som  Chef  for  Revisionsdepartementet  blev 
den  16de  Juli  udfyldt  med  Grosserer  Birger  Kildal. 

Hvad  der  saa  længe  havde  staaet  i  Stampe,  fremmedes 
nu  med  en  rivende  Fart  i  Løbet  af  den  halve  Snes  Dage, 
Storthinget  endnu  forblev  samlet,  og  uden  for  dette  gik 
samtidig  Pestlighederne  Slag  i  Slag.  Efter  Indbydelse  af 
den  »liberale«  Forening  i  Kristiania  holdtes  den  27de  Juni 
et  Møde,  paa  hvilket  71  Mænd  udstedte  Opfordring  til 
Medborgere  i  og  uden  for  Hovedstaden  om  at  bringe  Kongen 
og  Storthinget  en  storartet  Hyldest  Søndag  den  29de. 
Denne  bragtes  i  Form  af  et  bølgende,  jublende  Folketog 
paa  mindst  10000  Mennesker,  medens  telegrafiske  Hilsener 
og  Adresser  indløb  trindt  om  fra  det  øvrige  Norge.  Den 
30te  stadfæstede  Kongen  den  længe  omstridte  Lov  om 
Lensmænds  Ansættelse.  Samme  Dag  vedtog  Stor- 
thinget med  84  Stemmer  mod  25  det  bekj endte,  oprindelig 
af  Livius  Smitt  fremsatte  Forslag  om  Statsraadernes 
Adgang  til  Storthinget.  Denne  vigtige  Grundlovs- 
ændring stadfæstedes  den  1ste  Juli,  og  det  var  et  højtide- 
ligt Øjeblik,  da  den  tidligere  mangeaarige  Storthingspræsident 
Johan  Sverdrup  som  Statsminister  i  Spidsen  for  hele  Stats- 
raadet  traadte  ind  i  Storthinget  for  at  deltage  i  dets  Efter- 
middagsmøde  den  2den  Juli.  Forhandlingerne  gjaldt  det 
Sverdrupske  Forslag  om  Stemmerettens  Udvidelse, 
der  vedtoges  med  81  Stemmer  mod  30.  Denne  Grundlovs- 
ændring stadfæstedes  den  4de  Juli  af  Kongen.  Allerede 
den  1ste  Juli   var  der  udgaaet    en  kongelig  Resolution  om, 

at  Centralstyrelsen  for  Statens  Jan-nveje  skulde  tiltrædes  af 
to  af  Storthinget  valgte  Medlemmer.  Da  ogsaa  Storthingets 
Bevilling  til  Polkeva3bningssamlagene  udbetaltes,  vare  saa- 
ledes  de  3  Punkter,  der  nævntes  i  Kigsretstiltalen  mod 
Ministeriet  Selmer,  ude  af  Verden.  Til  Gjengjæld  gjorde 
nu  ogsaa  Storthinget  flere  Indrømmelser,  hvor  det  hidtil 
havde  modsat  sig  Regeringens  Ønsker.  Den  ,-5dje  Juli  be- 
vilgede det  enstemmig  40000  Kroner  til  faste  extraordinære 
Assessorer  i  Højesteret,  og  den  4de  forhøjede  det  Kron- 
prinsens Appanage  fra  30000  til  80000  Kroner  om  Aaret. 
Samme  Dag  forhandlede  Odelsthinget  om  Protokolkomiteens 
Indstilling  i  Anledning  af  den  tidligere  Krigsminister, 
Generalmajor  Munthes  Besvarelse  af  de  til  ham  rettede 
Spørgsmaal;  nu  var  Thiuget  forsonlig  stemt  og  fandt  under 
de  nuværende  Omstændigheder  ikke  Grund  til  at  foretage 
videre  i  Sagen.  Lige  over  for  Ministeriet  Selmer  tilkjende- 
gav  det  dog  sin  Misbilligelse  ved  at  bifalde  (med  43  Stemmer 
mod  23)  følgende  Indstilling  fra  Protokolkomiteen:  »Uagtet 
Odelsthinget  finder,  at  der  ved  forhenværende  Statsminister 
Selmers  Deltagelse  i  Statsraad  den  29de  B^ebruar  og  iste 
Marts  sidstleden  og  ved  Resolutionen  af  Ilte  Marts  næst 
efter  angaaende  Rigsretsdommen  i  Sagen  mod  Statsminister 
Selmer  ikke  er  tillagt  vore  forfatningsmæssige  Institutioners 
Virksomhed  den  samme  tilkommende  Gyldighed,  og  ikke  er 
værnet  om  Rigets  grundlovsmæssige  Ret  og  Selvstændighed, 
vil  Odelsthinget  efter  Omstændighederne  ikke  i  den  Anled- 
ning træffe  nogen  Forføjning.«  Med  denne  Beslutning  blev 
der  paa  en  Maade  taget  politisk  Afsked  med  Fortiden  som 
en  Kamptid.  Den  Mand,  hvem  det  fremfor  nogen  skjddtes, 
at  Kampen  havde  faaet  dette  Udfald,  var  Johan  Sverdrup, 
og  Storthinget  viste  sin  Anerkjendelse  heraf  ved  at  opstille 
hans  Buste  i  sit  Forsamlingsværelse  den  6te  Juli.  Dagen 
efter  sluttedes  Storthinget. 

Foruden  de  nævnte  vigtige  Frugter  af  denne  Storthings- 
samlings  Virksomhed    maa  endnu  nævnes    nogle  andre  til- 

endebragte  Lovgivningsarbejder  af  mindre  Vigtighed.  Den 
26de  Maj  udkom  en  Lov  om  Beskyttelse  for  Varemærker, 
den  6te  Juni  Love  om  Forandringer  i  Kriminallovgiv- 
ningen  og  Bodsfængselsloven,  den  14de  Juni  tre  Love: 
om  Beskyttelse  af  undersøiske  Telegrafkabler  udenfor  de 
territoriale  Farvande,  om  Forandringer  i  Fa  t  ti  gi  o  ve  n  og  om 
Kvinders  Adgang  til  at  underkaste  sig  Universitetets  Exa- 
miner,  tage  akademiske  Grader  og  i  Almindelighed  nyde  godt 
af  Universitetets  Legater  og  Stipendier.  Den  1ste  Juli  ud- 
gik en  Lov  om  Ændringer  i  Lov  om  M  and  tallene  m.  v. 
(d.  e.  Valgloven).  Ogsaa  i  finansiel  Henseende  fik  dette 
Aars  Storthing  Betydning.  Med  81  Stemmer  mod  27 
besluttede  det  den  13de  Maj  at  anmode  Regeringen 
om  at  lade  undersøge  den  højeste  Kurs  for  4  Pro- 
cents Statsobligationer  eller  de  gunstigste  Betingelser 
for  et  Statslaan  paa  25  Mill.  Kroner.  Som  Følge  af 
disse  Undersøgelser,  hvis  Udbytte  snart  forelaa  Storthinget, 
bemyndigede  dette  den  29de  Maj  enstemmig  Regeringen  til 
at  afslutte  med  »Commerz-  und  Diskonto-Bank«  i  Hamburg 
et  Laan  af  ovennævnte  Størrelse,  lydende  paa  4  Procents 
aarlig  Rente  og  Afbetaling  i  42  Aar  som  til  en  Kurs  af 
98,05  Procent. 

Vel  havde  den  heftige  Forfatningskamp  ikke,  som 
andensteds,  bragt  den  lovgivende  Virksomhed  til  at  gaa  i 
Staa;  men  mangen  en  nyttig  Reforms  Fremme  havde  dog 
maattet  lide  derunder.  For  at  bøde  herpaa  var  det  en  af 
Ministeriet  Sverdrups  første  Opgaver  at  forberede  Reformer 
ved  K  edsættelsen  af  K  o  m  m  i  s  s  i  o  n  e  r.  Storthingets  tidligere 
Beslutning  (af  24de  April)  om  en  Jury -Kommission  blev 
den  24de  Juli  tagen  til  Følge  af  Regeringen,  og  denne 
vigtige  Kommission  kunde  allerede  den  10de  December 
offentliggjøre  sit  Udkast  til  Lov  om  Rettergangsmaaden  i 
Strafsager  og  til  Lov  om  Ophævelse  af  Overretten  og  om 
Lagmandsretterne  som  Ankedomstol  i  borgerlige  Retstrætter. 
Den  31te  Juli    nedsattes    en  Forsvarskommission    for  at 

tage  de  foreliggende  Hærordningsforslag  og  Spørgsmaalet 
om  Ændringer  i  Værnepligtslovgivningen  under  Overvejelse. 
Den  13de  Oktober  nedsattes  en  Kommission  til  at  tage 
Sportel-  og  S  tempel- Lovgivningens  Gjennemsyn  under 
Overvejelse.  En  af  Kirkedepartementet  1878  nedsat  Kom- 
mission om  Ordningen  af  teknisk  Undervisning  traadte 
paa  ny  sammen  den  r<de  November.  Den  22de  November 
nedsattes  en  Kommission  om  Søfart  s- Lovgivningen,  den 
6J:e  December  en  om  Bank- Væsenet.  I  den  Grad  viste 
Statsminister  Sverdrup  sig  besjælet  af  Reformiver,  at  han 
den  25de  September  tilstillede  Kirkedepartementet  et  For- 
slag til  Reform  i  Folkeskolevæsenet,  at  han  den  30te 
December  lod  kundgjore  en  Forestilling  til  Indredeparte- 
mentet om  Betryggelse  af  Arbejdernes  Fremtid,  og  at 
han  selv  —  i  Egenskab  af  Chef  for  Postdepartementet  — 
den  8de  November  traadte  sammen  med  Statsraaderne  for 
Indre-,  samt  Finans-  og  Told-Departementerne,  med  ved- 
kommende Departementsembedsmænd  og  enkelte  særlig 
sagkyndige  til  Udarbejdelsen  af  en  almindelig  Plan  for  Ud- 
viklingen af  Norges  Samfærdselsmidler. 

Medens  Regeringen  støttedes  af  den  tidligere  Opposition, 
var  det  tidligere  Regeringsparti  nu  blevet  Opposition.  Den 
25de  Avgust  samledes  Delegerede  fra  Norges  Grundlovs- 
foreninger  til  et  Fællesmøde  i  Kristiania  for  at  forhandle 
om  den  politiske  Stilling  og  ordne  en  samlet  Opposition 
mod  Regeringen  ved  en  fast  Organisation  af  Højre- 
partiet over  hele  Landet.  Dagen  efter  vedtoges  Love  for 
de  konservative  Foreningers  Centralstyrelse,  og  dennes  Med- 
lemmer valgtes;  den  8de  Oktober  udsendte  den  en  Rund- 
skrivelse til  Landets  konservative  Foreninger  med  Forslag 
til  disses  fremtidige  Program.  Den  7de  Oktober  indbød 
Staden  Kristianias  Storthingsmænd  politiske  Meningsfæller 
til  et  Møde  den  10de,  og  paa  dette  besluttedes  Dannelsen 
af  en  konservativ  Forening  i  Kristiania;  denne  konstitueredes 
dog  først  endelig  den  22de  December. 

Arbejderbevægelsen  fra  de  to  foregaaende  Aar 
fortsattes  i  dette.  Da  det  var  besluttet  at  nedsætte  Arbejds- 
lønnen ved  Åkers  mekaniske  Værksted,  holdtes  et  Masse- 
møde i  Kristiania  Arbejdersamfund  den  30te  Juli.  Den 
1ste  Avgust  nedlagdes  Arbejdet  af  de  fleste  Arbejdere  paa 
Værkstedet,  og  disse  udstedte  et  Opraab  til  Standsfæller. 
Da  et  nyt  Massemøde  af  omtrent  800  Arbejdere  var  blevet 
holdt  i  Arbejdersamfundet  den  6te  Avgust,  og  dette  Møde 
havde  opfordret  Arbejdere  og  Arbejdervenner  i  hele  Norge 
til  at  støtte  de  arbejdsløse,  voxede  Bevægelsen,  og  den  21de 
Avgust  stiftedes  paa  et  tredje  Massemøde  sammesteds  et 
Arbejderforbund  og  et  Arbejderorgan.  Vel  maatte  de  Ar- 
bejdere, som  havde  nedlagt  Arbejdet,  den  22de  gaa  ind  paa 
den  af  Bestyrelsen  for  Værkstedet  besluttede  Nedsættelse  af 
Lønnen;  men  »det  norske  Arbejderforbund«  vedblev 
at  bestaa,  og  dets  midlertidige  Bestyrelse  udstedte  den  30te 
Oktober  en  Opfordring  til  Arbejdere  i  By  og  paa  Land  om 
at  slutte  sig  til  Forbundet,  hvis  Formaal  skulde  være  at 
samle  Norges  Arbejdere  til  Samvirken  for  fælles  Interesser 
og  til  Værn  om  fælles  saa  vel  som  om  den  enkeltes  Rettig- 
heder. Den  29de  November  blev  der  af  udvalgte  fra  Be- 
styrelserne for  Kristiania  Arbejdersamfund,  Fagforeningernes 
Centralkomité,  den  norske  Haandværks-  og  Industriforening 
og  Kristiania  Ynglingeforening  indbudt  til  at  indtræde  i  en 
Forening  for  Oprettelsen  af  et  Arbejderakademi  i  Kri- 
stiania. 

En  Kunstudstilling  —  for  første  Gang  under 
offentlig  Kontrol  og  understøttet  ved  Statsbidrag  —  aabnedes 
den  18de  Oktober  i  Kristiania. 

Af  Nordmænd,  døde  i  1884,  kunne  nævnes:  forhen- 
værende Statsminister  Frederik  Stang,  f  8de  Juni,  de  for- 
henværende Statsraader  Christian  Jensen,  f  '"^dje  September, 
og  Generalmajor  Adolf  Frederik  Munthe,  f  7de  September, 
Professor    Georg  Vilhelm  Lyng,    f    19de   Marts,    Digteren 

Andreas  Munch,  f  27de  Juni  i  Kjebenhavn,    og  Forfatter- 
inden Marie  Colban,  f  27  de  Marts  i  Rom. 


3. 

I  Sverige  traadte  Rigsdagen,  som  den  plejer, 
sammen  den  15de  Januar.  Ved  dens  højtidelige  Aabning, 
den  17  de,  oplæste  Kongen  en  Trontale,  hvori  han  erklærede, 
at  han  ikke  for  denne  Rigsdag  vilde  gjentage  de  omfattende 
Forslag  om  en  ny  Ordning  af  Rigets  Forsvars-  og  Skatte- 
væsen, der  vare  faldne  1883,  men  derimod  indskrænke  sig 
til  at  foreslaa  enkelte  Forbedringer  i  det  bestaaende,  saa- 
som  Oprettelsen  af  Træntropper  og  Forøgelse  af  Søkrigs- 
materiellet  De  »store  Spørgsmaal«  maatte  hvile.  Blandt 
enkelte  Regeringsforslag,  som  bebudedes  i  Trontalen,  maa 
nævnes  de  Lettelser  for  Befolkningen,  som  vilde  følge  af 
Postafgifternes  og  Kaffetoldens  Nedsættelse. 

I  det  hele  taget  forløb  Rigsdagen  jævnt,  indtil  den 
sluttedes  den  15de  Maj.  Der  forberedtes  en  vigtig  Reform 
i  gift  Kvindes  formueretlige  Stilling  ved  en  Skrivelse  af 
7de  Maj  til  Regeringen,  hvis  Hovedindhold  omtrent  er 
følgende:  Til  gift  Kvindes  Særeje  skal  ikke  alene  —  som 
nu  —  den  faste  Ejendom  paa  Landet,  men  ogsaa  den  i 
Staden  regnes,  som  hun  enten  arver  eller  inden  Ægteskabet 
har  erhvervet,  og  over  sit  Særeje  skal  hun  selv  raade, 
medens  Manden,  der  fremdeles  forvalter  Fællesejet,  dog  ikke 
uden  Hustruens  Samtykke  maa  afhænde  eller  pantsætte  den 
faste  Fællesejendom.  Ej  heller  skal  hendes  Særeje  hæfte  for 
Mandens  Gjæld  under  Ægteskabet,  med  mindre  hun  har 
samtykket  i  Gjældsstiftelsen.  Reformen,  hvortil  især  private 
Forslag  af  Friherre  Stackel ber g  og  Bankdirektør  Wall en- 
berg  havde  givet  Stødet  paa  denne  Rigsdag,  var  dog  for 
omfattende  til,  at  Rigsdagsskrivelsens  Indhold  snart  kunde 
ventes  virkeliggjort  i  et  fuldstændigt  udarbejdet  Regerings- 

forslag.  Derimod  udkom  allerede  den  5te  Juli  en  For- 
ordning, hvorved  ugift  Kvindes  Myndighedsalder  fra 
Nyaar  1885  nedsattes  fra  det  25de  til  det  21de  Aar,  og 
denne  bliver  saaledes  den  samme  som  i  næsten  alle  Lande 
(undtagen  Danmark).  Ogsaa  denne  Reform  var  foranlediget 
ved  et  privat  Lovforslag  af  Friherre  Stackelberg.  Et  Re- 
geringsforslag  til  en  ny  Lov  om  Tilsyn  med  Formynderes 
Forvaltning  af  umyndiges  Ejendom  vedtoges  uændret 
og  lovfæstedes  ved  Forordning  af  18de  April. 

Paa  Straffelovgivningens  Omraade  gjennemfortes  en 
længe  forberedt  Reform,  nemlig  Vand- og  Brødstraffens 
Afskaffelse  (Forordning  af  16de  Maj).  Kirkelovgiv- 
ningen blev  noget  ændret  paa  Grundlag  af  Forhandlingerne 
paa  Kirkemodet  i  1883;  saaledes  bleve  nogle  Eder  afskaffede 
ved  en  Forordning  af  16de  Maj  og  det  præstelige  Examens- 
væsen  ændret  ved  en  Forordning  af  18de  April.  Paa 
Handels-  og  Næringslovgivningens  Omraade  maa 
nævnes  en  ny  Patentlov,  en  ny  Grubevedtægt  (Forordninger 
af  16de  Maj),  og  en  Lov  om  Beskyttelse  af  Varemærker 
(udstedt  den  5te  Juli).  Af  landmilitære  Regeringsforslag 
gik  kun  ét  betydeligere  igjennem,  nemlig  om  Oprettelsen 
af  en  Trænbatallion  paa  c.  300  Mand,  og  dette  opnaaedes 
endda  kun  ved  en  Fællesafstemning  med  167  Stemmer 
mod  164.  Paa  det  sømilitære  Omraade  var  Rigsdagen 
derimod  mere  imødekommende. 

Paa  Samfærdselsmidlernes  Omraade  vedtoges  det 
at  indkjøbe  Sundswall-Torpshammer  Jærnvejen  for  Statens 
Regning  og  at  yde  Laan  til  den  Jærnvej,  som  skal  forbinde 
Gøteborg  med  Helsingborg.  Der  vedtoges  dernæst  Ned- 
sættelse i  Brevportoen  fra  Nyaar  1885.  Det  i  Trontalen 
bebudede  Forslag  om  Kaffetoldens  Nedsættelse  fandt  ikke 
Tilslutning  hos  Rigsdagens  Flertal,  som  derimod  nedsatte 
den  høje  Te  told  og  begrundede  denne  Nedsættelse  ved 
Haabet  om,   at   den    fattigere  Del    af  Befolkningen    for    en 

Del  vilde  drikke  Te  i  Steden  for  Brændevin,  naar  hin  Drik 
blev  billigere. 

Arbej  derspørgsmaalet  kom  til  at  spille  en  hidtil 
ukjendt  Rolle  paa  denne  Rigsdag,  hvilket  især  skyldtes 
Hedins  omfattende  Forslag  ona  Ulykkestilfælde  og  Alder- 
domsforsikring for  Arbejdere.  Udbyttet  af  Forhandlingerne 
blev  en  Skrivelse  til  Regeringen,  hvori  den  opfordredes  til 
»at  undersøge,  om  og  hvor  vidt  Foranstaltninger  maatte 
findes  tjenlige  til  Ordning  af  Forholdet  mellem  Arbejds- 
givere og  Arbejdere  med  Hensyn  til  mulige  Ulykkestilfælde 
under  Arbejdet,  saa  vel  som  til  Indretning  af  Alderdoms- 
forsikring for  Arbejdere  og  med  dem  ligestillede  Personer, 
samt  derefter  fremsætte  de  Forslag  for  Rigsdagen  eller 
foretage  de  Anordninger  i  øvrigt,  som  Omstændighederne 
maatte  foranledige.«  I  Følge  denne  Skrivelse  nedsatte 
Regeringen  den  3dje  Oktober  en  Komité.  Blandt  flere 
andre  Rigsdagsbeslutninger  til  Gunst  for  Arbejdersagen 
skal  nævnes  en  efter  privat  Forslag  ydet  Bevilling  paa 
15000  Kr.  til  Forelæsninger  for  Arbejdere. 

En  Skattelettelse  af  Betydning  kom  Rustholderne 
til  gode,  i  det  Rigsdagen  besluttede,  at  Staten  fra  1885 
skal  overtage  deres  Forpligtelse  til  at  anskaffe  og  under- 
holde visse  Udrustningssager  til  den  »inddelte«  Soldat,  dels 
til  Rytteren,  dels  til  Infanteristen  og  dels  til  Baadsmanden. 
En  endnu  større  Skattelettelse  —  til  Dels  en  Forberedelse 
til  Grundskatternes  Afskrivning  —  følger  af  Rigsdagens 
Beslutning  om  Statens  Indløsning  af  »Skattefrælserenter« 
og  »Patronatstiende«  samt  deres  Omsætning  i  Penge.  For 
visse  Jordbrugere  vil  det  være  en  betydelig  Skattelettelse, 
at  Bygning  og  Vedligeholdelse  dels  af  Thinghuse  og 
Herredsfængsler  og  dels  af  Præstegaarde  herefter  udredes 
af  alle,  som  betale  Skat  til  Kommunen,  medens  hidtil  Be- 
siddere af  saakaldet  privilegeret  Jord  have  været  fritagne  for 
at  deltage  i  disse  Byrder,  der  paahvile  de  andre  Grund- 
ejere;   Loven  herom  udkom  den  26de  September.     Derimod 

besluttede  Rigsdagen  en  mindre  Skatteforhøjelse,  ved 
at  vedtage  Regeringens  Forslag  om  at  fastsætte  Betalingen 
for  et  Registrerings-(»Boupptecknings-«)Stempel  til  60  Øre 
for  hvert  fulde  100  Kroner  af  Boets  Beholdning,  naar 
Arveladeren  kun  efterlader  fjærnere  Arvinger  eller  er  død 
uden  kjendt  Arving. 

Kort  før  Slutningen  af  Samlingen,  den  sidste  inden  de 
almindelige  Valg  til  andet  Kammer  efter  den  treaarige 
Valgperiodes  Udløb  (den  12te  Maj),  udstedte  en  Fraktion  af 
det  store  »Landmandsparti«,  den  Rundbåckske  Gruppe,  et 
Program,  som  syntes  beregnet  paa  at  danne  et  nyt  Bonde- 
parti med  Tilnærmelse  til  Centrum  og  rettet  mod  »Skaa- 
ningerne«. 

Dagen  efter  Rigsdagens  Slutning,  den  16de  Maj,  fore- 
gik et  Ministerskifte,  i  det  Fiuansdepartementets  Chef 
(siden  8de  Marts  1881)  Themptander,  fodt  1844,  blev 
Statsminister  i  Steden  for  den  gamle  Thyselius.  Dennes 
Udtrædelse  af  Statsraadet  synes  nærmest  at  være  foranlediget 
ved  norske  Hensyn,  i  det  Thyselius  havde  vakt  Misstemning 
imod  sig  i  visse  indflydelsesrige  Kredse  ved  den  i  det  fore- 
gaaende  (under  »Norge«)  omtalte  Skrivelse  af  6te  Marts,  medens 
derimod  Themptander  antoges  i  den  senere  Tid  at  have 
paavirket  Kongen  i  Retning  af  en  Udjævning  af  Striden 
mellem  den  norske  Regering  og  Storthinget.  I  øvrigt  var 
det  bekjendt,  at  Thyselius  kun  meget  ugjærne  1883  havde 
overtaget  den  svenske  Statsministerpost  efter  Grev  Posse 
og  ved  første  passende  Lejlighed  ønskede  at  fratræde.  For 
saa  vidt  havde  han  imidlertid  ikke  skuffet  Forventningerne, 
som  man  af  ham  kun  havde  ventet  et  »Forretningsmini- 
steriums« Opgaver  løste.  At  dette  ogsaa  var  lykkedes  ham, 
beviste  den  netop  sluttede  Rigsdags  Frugter.  Ved  Thyse- 
lius's  Afgang  blev  en  konsultativ  Statsraadsplads  ledig,  og 
denne  blev  allerede  den  19de  Maj  besat  med  Friherre 
Tamm,  født  1838. 

I    Sommerens  Løb    var    Sveriges   Hovedstad  Samlings- 

stedet  for  flere  Fag  mø  der.  Blandt  disse  skal  nævnes  den 
6te  internationale  Døvstummekongres  fra  1ste  til  3dje  Juli, 
det  5te  almindelige  Møde  af  svenske  industridrivende  (»In- 
dustriidkare«)  fra  28de  til  30te  Avgust  og  den  anden  svensk- 
lutherske Præstekonference  fra  2den  til  4de  September. 

I  Sveriges  forskjellige  Egne  holdtes,  nærmest  paa 
Grund  af  de  forestaaende  Nyvalg  til  andet  Kammer,  alene 
i  Juli — September  110  Folke-  eller  Valgmøder,  hvor 
der  sædvanlig  blev  vedtaget  Beslutninger.  Nogen  Indflydelse 
paa  disse,  om  end  langt  fra  nogen  overvejende,  havde  den 
Rundbåckske  Rigsdagsgruppes  Program  af  12te  Maj.  Det 
er  de  »store  Spørgsmaal«  om  Forsvars-  og  Skattevæsenets 
Ordning,  som  dele  Vælgerne.  I  den  Henseende  holdt  den 
nævnte  Gruppe  paa  en  begrænset  Udvikling  eller  saakaldt 
»Fixering«  af  Inddelings  værket  og  en  begrænset  Lettelse  af 
Jordbrugets  Byrder,  medens  det  gamle  Landmandsparti  til- 
sigtede i  Forsvarssagen  Inddelingsværkets  Ophævelse  og 
Indførelsen  af  almindelig  Værnepligt  og  i  Skattesagen 
Grundskatternes  fuldstændige  Afskrivning.  For  dette  sidste 
Punkt  udtalte  sig  54  Møder,  intet  for  begrænset  Afskrivning 
eller  saakaldet  »Lindring.«  I  Forsvarssagen  udtalte  22 
Møder  sig  for  Inddelingsværkets  Afskaffelse,  13  for  dets 
Overtagelse  af  Staten,  28  for  at  fordele  Omkostningerne 
ved  Inddelings  værket  paa  alle  Beskatningsgjenstande  og  c. 
10  for  det  Rundbåckske  Standpunkt:  »Fixeringen«. 

I  den  Retning,  som  var  antydet  ved  Folkemødernes 
Tilkjendegivelser,  faldt  ogsaa  Valgene  i  September  ud,  i 
alt  Fald  paa  Landet.  Af  Landkredsenes  c.  150  Repræsen- 
tanter i  andet  Kammer  gjenvalgtes  c.  90,  og  til  de  c.  60 
nye  Medlemmer  kom  endnu  et  Par  paa  Grund  af  Folke- 
mængdens Tilvæxt.  Om  end  det  gamle  Landmandsparti 
maatte  have  tabt  nogle  Stemmer  ved  nye  Repræsentanters 
Valg,  ansaas  dette  Tab  dog  fuldt  opvejet  ved  Partiets  For- 
øgelse med  4 — 5  Stemmer  i  første  Kammer.  Af  dettes 
Medlemmer  udløb   nemlig  for  25—30    den   niaarige  Valg- 

periode  omtrent  paa  samme  Tid.  Ogsaa  til  dette  Kammer 
gjenvalgtes  de  fleste  afgaaende  Medlemmer,  og  i  det  hele 
taget  maatte  saaledes  den  nye  Rigsdag  skjonnes  i  alt  væ- 
sentligt at  have  den  samme  Stemning  som  den  gamle. 

Særlig  Interesse  frembød  Valgene  til  andet  Kammer  i 
Stockholm,  hvilke  foregik  den  26de  September.  Under  den 
varme  Valgkamp  spillede  det  »norske  Spørgsmaal«  en  stor 
Rolle.  Ligesom  i  Nordens  to  andre  Hovedstæder  var  her 
opstaaet  en  »liberal«  Bevægelse,  og  den  »liberale«  Liste 
sejrede,  dog  kun  med  ringe  Overtal.  Den  mest  omstridte 
af  de  19  Repræsentanter  var  He din,  der  bekæmpedes  af 
det  hidtil  i  Hovedstaden  raadende  Parti,  sine  gamle  Vælgere, 
fordi  han  havde  stillet  sig  paa  Storthingets  Side  i  den 
norske  Strid,  havde  været  en  af  Ophavsmændene  til  Festen 
for  Nordmanden  Ullmann  den  22de  April  og  kort  efter  i 
andet  Kammer  havde  stillet  sit  Forslag  til  Grundlovsændring 
(se  under  »Norge«  S.  25),  som  blev  vedtaget  af  andet,  men 
ikke  af  første  Kammer.  Han  fik  dog  omtrent  2/3  af  de  af- 
givne Stemmer.  Over  Valget  blev  der  imidlertid  klaget  af 
det  konservative  Blad  »Nya  Dagliga  Allehandas«  Redaktør, 
Dr.  K.  A.  Lindstrøm.  Klagen  blev  den  23de  Oktober  paa- 
kjendt  af  Overstatholderembedet  i  Stockholm,  Valget  forkastet 
og  et  nyt  Valg  af  19  Medlemmer  udskrevet.  Denne  Kjen- 
delse  blev  indanket  for  den  højeste  Domstol;  men  denne 
stadfæstede  ikke  alene  Valgets  Ophævelse,  men  tilkjendegav 
tillige  sin  Mening  om  Udarbejdelse  af  nye  Valglister.  Om- 
valget kunde  derfor  først  udskrives  til  den  9de  Januar 
1885. 

Af  Overenskomster  med  fremmede  Stater 
kunne  mærkes :  en  om  Beskyttelse  for  undersøiske  Telegraf- 
kabler, stadfæstet  den  19de  December,  i  Henhold  til  en  af 
Rigsdagen  den  30te  April  vedtagen  Lov,  og  en  om  Beskyttelse 
af  den  litterære  Ejendomsret  og  Kunstværker,  afsluttet 
den  15de  Februar  mellem  Sverige  -  Norge  og  Frankrig,  ud- 

vexlet  den  1 7de  Juli.     En  lignende  Overenskomst  udvexledes 
den  9de  Oktober  med  Italien. 

Af  Svenske,  døde  i  1884,  kunne  nævnes:  forhen- 
værende Statsminister  Edvard  Henrik  Cariesen,  +  Iste  April, 
de  forhenværende  Statsraader  Olof  Immanuel  Fåhræus,  + 
28de  Maj,  Generalløjtenant  Erik  Oskar  Weidenhielm,  f  20de 
Avgust,  Ludvig  Theodor  Almqvist,  f  26de  Avgust,  Otto 
Wilhelm  Staél  v.  Holstein,  f  1 5de  Oktober,  og  Biskop  Lars 
Anton  Anjou,  t  12  December,  Biskopperne  Carl  Olof  Bjer- 
ling,  t  -^Ode  Januar,  og  Ebbe  Gustav  Bring,  f  ISte  Avgust, 
forhenværende  Rigsarkivar  Bror  Emil  Hildebrand,  f  30te 
Avgust,  den  udmærkede  Dampskibs-  og  Maskinkonstrukter 
Otto  Edvard  Carlsund,  f  24de  Februar,  og  den  forhen- 
værende Skuespiller,  Forfatteren  Johan  Jolin,  f  13de  No- 
vember. 


Den  politiske  Kamp  i  Norge,  som  havde  saa  stor  Ind- 
flydelse paa  Sveriges  Forhold,  fulgtes  naturligvis  ogsaa  i 
Danmark  med  levende  Deltagelse.  Derfor  raaatte  det  gjøre 
et  stærkt  Indtryk,  især  i  Kjebenhavn,  at  man  her  netop 
paa  den  heftig  bevægede  Valgdag  den  25de  Juni  modtog 
telegrafisk  Meddelelse  om  det  norske  Venstres  Sejr.  Da  den 
nye  norske  Statsminister  Sverdrup  senere  paa  Sommeren 
besøgte  Danmark,  blev  han  af  Repræsentanter  fra  danske 
Venstremænd,  valgte  rundt  om  i  Landet,  hyldet  ved  en 
Fest  paa  Skodsborg  den  6te  Avgust.  Som  Partifest  blev 
Sverdrupfesten  naturligvis  bedømt  meget  forskjelligt  fra  de 
forskjellige  Sider. 

Den  4de  Juli  afsløredes  paa  Skamlingsbanken,  nær  det 
politiske  Danmarks  Sydgrænse,  et  Mindesmærke  for  N.  F. 
S.  Grundtvig.  Til  denne  Højtidelighed  havde  man  valgt 
40aarsdagen,    siden   han    paa    dette   Sted    talte    til  Sender- 

jyderne.  Indskriften,  som  sattes  paa  Stenen,  lød:  »Svenske 
og  norske  Folkehøjskoler  rejste  denne  Sten.« 

Holbergs  fes  terne,  som  vi  allerede  have  omtalt  under 
»Danmark«,  maa  ogsaa  nævnes  her  under  fælles  nordiske 
Begivenheder,  da  Holbergs  Minde  ogsaa  fejredes  i  de  to 
andre  Riger,  navnlig  i  hans  Fødeland  Norge.  I  hans  Fødeby 
Bergen  afsløredes  paa  Højtidsdagen  den  :-idje  December 
hans  Billedstøtte,  udført  af  J.  Børjesson. 

Fagmøder  for  hele  Norden  holdtes  som  sædvanlig  i 
Sommerens  Løb.  Saaledes  aabnedes  den  8de  Juli  det  tredje 
nordiske  Abnormskoleraøde  i  Kristiania,  den  16de  Juli  det 
4de  nordiske  Boghandlermøde  i  Kjøbenhavn,  den  31te  Juli 
det  6te  ^nordiske  Tandlægemøde  i  Kjøbenhavn,  den  27de 
Avgust  det  5te  nordiske  Juristmøde  i  Stockholm. 

Ligesom  Nordens  Hovedstæder,  især  Kjøbenhavn,  havde 
været  Samlingssteder  for  store  internationale  Møder,  saaledes 
holdtes  paa  den  anden  Side  i  Udlandet  et  Par  Møder  eller 
Kongresser  af  Interesse  for  Norden,  nemlig  »Voldgifts- 
og  Fredsforeningens«  anden  internationale  Kongres  i  Bern 
og  den  afrikanske  Konference  i  Berlin.  Om  den  sidste  vil 
der  blive  Tale  under  »Tyskland«,  den  første  skal  her  om- 
tales. Den  for  faa  Aar  siden  i  London  stiftede  »Inter- 
national arbitration  and  peace  association«,  hvis  første 
Møde  var  holdt  i  Briissel  1882,  holdt  sin  anden  Kongres  i 
Bern  den  5te — 8de  Avgust.  Der  mødte  Deltagere  fra  alle 
tre  nordiske  Riger,  og  efter  Forslag  af  den  danske  Rigsdags- 
mand Frederik  Bajer  vedtog  Forsamlingen  enstemmig  den 
6te  Avgust  en  lignende  Beslutning  som  den  paa  en  anden 
Forenings  Kongres  i  Geneve  1883  vedtagne  om  de  tre 
nordiske  Rigers  Nevtralisering.  I  Bern  fik  Beslut- 
ningen følgende  Titel:  »Spørgsmaalet  om  interoceaniske 
Kanalers  Nevtralisering  anvendt  særlig  paa  de  skandinaviske 
Stater«.  Forslagsstilleren  valgtes  paa  Kongressens  sidste 
Dag  til  dens  Præsident,   og  kom  saaledes  til  at  slutte  den. 

Rusland. 

I  Slutningen  af  1883  var  der  indtraadt  et  mere  ven- 
skabeligt Forhold  mellem  Rusland  og  Tyskland  og  derefter 
ogsaa  et  bedre  Forhold  mellem  Rusland  og  Østerrige-Ungarn. 
Den  russiske  Udenrigsminister  Giers  kom  paa  Tilbagerejsen 
fra  Montreux  den  20de  Januar  1884  til  Wien,  hvor  haa 
blev  modtagen  med  stor  Opmærksomhed  af  Kejseren  og 
havde  flere  Konferencer  med  Udenrigsministeren  Grev  Kal- 
noky.  Hovedgjenstanden  for  disse  dannede  vistnok  For- 
holdene paa  Balkanhalvøen,  hvor  begge  Kabinetter  lovede 
at  opretholde  de  bestaaende  Tilstande.  Den  russiske  Rege- 
ring søgte  derefter  fuldstændig  at  gjenoprette  det  tidligere 
venskabelige  Forhold  til  Tyskland.  Efter  en  Forhandling  i 
Februar  mellem  den  russiske  Militær-Attaché  i  Berlin, 
Fyrst  Dolgoruki,  og  Bismark  bleve  de  ved  den  tyske  Grænse 
samlede  russiske  Tropper  trukne  tilbage,  og  samtidig  blev 
den  russiske  Sendemand  i  Paris,  Fyrst  Orlov,  som  var 
Bismark  særlig  kjærkommen,  forflyttet  til  Berlin.  Den  26de 
Februar  kom  en  russisk  Sendefærd  med  Kejserens  Onkel, 
Storfyrst  Michael,  i  Spidsen  til  Berlin  for  at  lykønske  Kejser 
Vilhelm  i  Anledning  af  TOaarsdagen  for  hans  Udnævnelse 
til  St.  Georgsridder.  Den  18de  Maj  besøgte  dernæst  Kejser 
Vilhelms  Sønnesøn  Prins  Vilhelm  Hoffet  i  St.  Petersborg  og 
overbragte  Storfyrst-Tronfølgeren  Nicolaus,  født  den  18de 
Maj  1868,  ved  hans  Myndighedserklæring  den  sorte  Ørns 
Orden.  Den  unge  tyske  Prins  blev  naturligvis  modtagen 
med  stor  Forekommenhed,  hvilket  gjengjældtes,  da  Kejser- 
inden af  Rusland  den  4de  Juni  kom  igjennem  Berlin. 

Den  fuldendte  Tilnærmelse  mellem  de  tre  østlige  Stor- 
magter fandt  sit  Udtryk  ved  en  Sammenkomst  den  15de  Sep- 
tember i  Skiernevice  i  Polen  mellem  de  tre  Kejsere  og 
deres  ledende  Ministre.  Det  drejede  sig  her  ikke  om  Af- 
slutning af  en  ligefrem  Alliance;    men  man  søgte  at  opnaa 

Enighed  om  at  opretholde  den  bestaaende  politiske  Orden 
og  Freden. 

Ved  Indtrædelsen  i  det  tysk-østerrigske  Forbund  har 
Rusland  faaet  frie  Hænder  i  Asien,  hvor  det  allerede  den 
1 2te  Februar  havde  taget  Merv  i  Besiddelse,  efter  at  4  af 
Turkomannernes  Kaner  og  24  Ældste  havde  underkastet 
sig  Czarens  Herredømme.  Dog  vare  ikke  alle  Turkoman- 
stammer  enige  i  denne  Underkastelse ;  henved  1500  Familier 
forlede  deres  Land  og  drog  til  Afghanistan.  Hidtil  gjaldt 
Merv,  som  behersker  Vejen  til  Herat,  i  England  for  et  noli 
me  tangere;  men  det  af  sine  ægyptiske  Vanskeligheder 
optagne  engelske  Ministerium  fandt  sig  nu  i  den  fuldendte 
Kjendsgjerning. 

Den  imod  14  Nihilister  aabnede  Højforræderisag  i 
St.  Petersborg,  som  sluttedes  den  10de  Oktober,  viste,  at  Nihi- 
lismen havde  udbredt  sig  blandt  Officererne.  Blandt  de 
anklagede  var  en  ung  Kone,  Vera  Filipov,  som  havde  virket 
med  stor  Iver  for  Nihilismen;  hun  tillige  med  7  andre 
dømtes  til  Døden,  6  til  Fængsel;  dog  blev  Dødsdommen 
kun  fuldbyrdet  paa  to  Officerer.  Den  I9de  Oktober  fængs- 
ledes Nihilisten  Lopatin  i  St.  Petersborg ;  i  hans  Bolig  fandt 
man  bl.  a.  et  Album  med  mange  Nihilisters  Portræter  og 
Navne.     Talrige  Fængslinger  bleve  Følgen  heraf. 

Den  1882  bilagte  Strid  med  Paven  fornyedes  igjen  i 
Juli  1884,  fordi  Paven  modtog  en  Deputation  af  Græsk- 
unerede,  som  klagede  over  de  orthodoxe  Russeres  Under- 
trykkelser. Den  russiske  Regering  saae  heri  en  Indblanding 
i  Ruslands  indre  Forhold  og  kaldte  sin  Sendemand  i  Rom, 
Butenjev,  tilbage.  De  strænge  Forholdsregler  mod  Po- 
lakkerne ere  derefter  igjen  begyndte.  Den  romepsk-katholske 
Biskop  i  Vilna,  Hrynieviecki ,  er  bleven  fjærnet  fra  sit 
Embede  og  forvist  til  Jaroslav;  men  i  Løbet  af  to  Dage 
indsamledes  der  150000  Rubler  til  ham,  og  store  Skarer 
ledsagede  ham  til  Banegaarden,  hvor  de  knælede  i  stille 
Bøn.     Lige  ved  Aarets  Ende,  den  27de  December,  udstedtes 

en  Ukas,  der  forbyder  Polakker  og  Katholiker  at  kjebe 
eller  forpagte  Landejendom  i  Kiev,  Podolien,  Volhynien, 
Lithauen  og  Hviderusland. 

Den  1ste  Juli  døde  den  fra  Sebastopol  og  Plevna  be- 
kjendte  General  Grev  Todtleben  i  Badet  Soden. 


Rnmænien. 


Ministerpræsidenten  Bratiano,  den  tidligere  radikale, 
som  efterhaanden,  især  efter  sine  Sammenkomster  med  Bis- 
marck,  var  bleven  mere  og  mere  konservativ,  gjennemferte 
den  Kamrene  forelagte  Forfatningsrevision,  i  hvilken  Valg- 
loven ikke,  som  de  radikale  havde  ønsket,  udvikledes  i 
Retning  af  almindelig  Stemmeret.  Kamrene  sluttedes  den 
20de  Juni;  men  den  Ude  Juli  holdt  det  radikale  Parti  en 
offentlig  Forsamling  for  at  udtrykke  sin  Utilfredshed.  Der 
blev  udstødt  Forhaanelser  og  Trusler,  endog  mod  Kongen, 
og  det  kom  til  Tumulter,    som  dog  hurtig  bleve  dæmpede. 

Kamrene  opløstes  den  5te  Oktober;  de  nye  Kamre 
aabnedes  den  27de  November,  efter  at  Valgene  vare  faldne 
ud  til  Gunst  for  Regeringen.  Kong  Karol  besøgte  den 
30te  Avgust  Kong  Milan  i  Belgrad,  den  9de  November 
Kejseren  af  Østerrige  i  Wien. 


Serbien. 


Det  i  Oktober  1883  indsatte  konservative  Ministerium 
Cristic  havde  strængt  kuet  de  radikales  Opstand  og  op- 
løst den  radikale  Skuptshina.  De  nye  Valg  af  23de  Januar 
1884    gave  Fremskridtspartiet,    som    før    1883    havde    haft 

Magten  under  Ministeriet  Pirotshanaz,  Flertallet  i  Skupt- 
shinaen.  Da  Ministeriet  Cristic  ikke  ganske  stemmede 
overens  med  dette  Parti,  blev  det  i  Februar  afløst  af  et 
Ministerium  Garashanin,  som  i  det  indre  hylder  et  moderat 
Fremskridt,  i  det  ydre  Forbindelsen  med  Østerrige.  Skupt- 
shinaen  aabnedes  den  21de  Maj  i  Nieh  af  Kong  Milan 
med  en  Trontale,  som  gik  i  denne  Retning.  Forsamlingen, 
af  hvis  170  Medlemmer  145  hørte  til  Regeringspartiet,  antog 
alle  Regeringens  Forslag,  bl.  a.  med  Hensyn  til  strængere 
Straffe  for  Presseforseelser.  Af  de  9  radikale,  som  havde 
faaet  Sæde  i  Skuptshinaen,  bleve  2,  som  havde  billiget  Op- 
standen, udelukkede  af  Forsamlingen.  Skuptshinaen  sluttedes 
den  28de  Juni.  Den  4de  September  aabnedes  Jærnbanen 
Belgrad — Nish.  Paa  samme  Tid  opholdt  Kong  Milan  sig  i 
Wien  som  Kejserens  Gjæst. 


Tyrkiet. 

Sultanen  gjorde  et  Forsøg  paa  at  ophæve  de  særskilte 
Postkontorer,  som  flere  Stormagter  have  i  Tyrkiet,  »da 
den  tyrkiske  Regering  selv  vilde  paatage  sig  hele  Post- 
væsenet« ;  men  Magterne  vilde  ikke  betro  den  det,  og  alt 
blev  ved  det  gamle.  Fra  den  østerrigsk-ungarske  Regering 
har  Porten  faaet  et  eftertrykkeligt  Tilhold  om  at  opfylde 
den  med  Østerrige -Ungarn,  Serbien  og  Bulgarien  afsluttede 
Traktat,  i  Følge  hvilken  den  skal  forlænge  de  tyrkiske 
Jærnbauer  til  den  serbiske  og  bulgariske  Grænse. 

Den  16de  April  afløste  Assim  Pasha  Aariti  Pasha 
som  Udenrigsminister.  Den  10de  Maj  døde  den  tidligere 
Minister  Midhat  Pasha  i  Landflygtighed. 

I  Østrumelien  blev  Generalguvernøren  Aleko  Pasha 
efter  sin  5aarige  Embedstids  Udløb  ikke  gjenvalgt,  da  den 
russiske  Regering,  som  han  ikke  altid  havde  villet  rette  sig 

efter,  protesterede  derimod.  I  hans  Sted  udnævnte  Sultanen 
i  Maj  med  alle  Magternes  Samtykke  Chrestovic,  som  i 
de  5  Aar  havde  staaet  i  Spidsen  for  Justitsdepartementet 
i  Filippopel. 

I  Bulgarien  steg  Ruslands  Indflydelse  igjen  ved  den 
russiske  Generalkonsul  Jonins  og  Krigsministeren,  den  rus- 
siske General,  Fyrst  Kantakuzenos's  Virksomhed.  Vel  blev 
efter  Forhandlingerne  mellem  Rusland  og  Østerrige  Jonin 
i  Marts  kaldt  tilbage  og  udnævnt  til  Sendemand  i  Brasilien; 
men  en  Folkeforsamling  i  Sofia  den  31te  Maj,  som  fordrede 
Østrumeliens  Forening  med  Bulgarien,  syntes  endnu  at  være 
paavirket  af  ham.  En  Forsamling  i  Tirnovo  fattede  den 
samme  Beslutning  og  sendte  den  ved  en  Deputation  til 
Fyrst  Alexander,  som  svarede,  at  han  som  Bulgarer  sym- 
pathiserede  med  Bevægelsen,  men  som  den  paa  Grund  af 
Berliner-Traktaten  valgte  Fyrste  maatte  sige,  at  Tiden  der- 
til  endnu  ikke  var  kommen. 

Med  Serbien  opstod  der  en  Strid,  fordi  de  der  fra 
flygtede  Førere  for  Opstanden  i  1883  vel  bleve  internerede^ 
men  fik  Ophold  nær  ved  Grænsen,  hvor  fra  de  gjorde  Indfald 
i  deres  Fædreland  uden  at  blive  hindrede  af  den  bulgariske 
Regering.  Da  Ministeriet  Zankov  ikke  tog  Hensyn  til 
Serbiens  Forestillinger,  afbrød  den  serbiske  Regering  sin 
diplomatiske  Forbindelse  med  Bulgarien;  men  Stormagterne 
optraadte  mæglende  og  gjorde  Ende  paa  Striden. 

Da  de  nye  Valg  til  Nationalforsamlingen  i  Juni  faldt 
ugunstig  ud  for  Ministeriet  Zankov,  tilbød  dette  sin  Di- 
mission. Fyrsten  vilde  afvente  Nationalforsamlingens  Me- 
ningsytringer ;  men  da  den  i  Juli  traadte  sammen  i  Tirnovo 
og  i  Følge  en  Koalition  mellem  de  konservative  og  de  radi- 
kale valgte  de  sidstes  Fører  Karavelov  til  Præsident, 
traadte  Ministeriet  tilbage.  Karavelov  dannede  et  nyt  Mini- 
sterium og  overtog  selv  Finanserne. 

Grækenland. 

Ogsaa  i  1884  holdt  T  ri  kup  i  s  sig  ved  Roret  og  fik 
ligesom  1883  et  Tillidsvotum  af  Kammeret.  Kong  Georg 
deltog  den  4de  Maj  i  Højtidelighederne  ved  Aabningen  af 
Jærubanen  Volo — Larissa.  Ogsaa  Linjerne  Piræus— Elevsis 
og  en  Del  af  Linjen  Piræus— Patras  fuldendtes.  Kongen 
afrejste  den  2den  Juni  med  sin  Familie  fra  Athen  for  at 
besøge  flere  Hoffer;  Besøget  i  Wien  bidrog  navnlig  til  at 
hidføre  et  meget  venskabeligt  Forhold  til  Østerrige-Ungarn. 
Først  den  8de  Oktober  vendte  Kongen  igjen  tilbage. 


Østerrige-Ungarn. 

I  det  øster  rigske  Higsraads  Deputeretkammer, 
som  optog  sine  Forhandlinger  den  22de  Januar,  opstod  der 
en  heftig  Strid  om  »Statssproget«.  I  Gjerningen  er  det 
Tysk,  men  da  det  ikke  er  slaaet  fast  i  Forfatningen,  fore- 
slog Grev  Wurmbrand,  støttet  af  hele  Venstre,  en  Sproglov 
og  det  tyske  Sprogs  forfatningsmæssige  Stadfæstelse  som 
Statssprog.  Dette  Forslag  forkastedes  den  29de  Januar 
med  186  Stemmer  (Højre  med  Ministrene)  mod  155.  Der- 
med var  Sprogdebatten  dog  ikke  forbi;  thi  to  Dage  efter 
stod  et  Forslag  af  Herbst  paa  Dagsordenen,  som  fordrede 
Ophævelsen  af  Sprogforordningen  af  19de  April  1880,  i  Følge 
hvilken  Embedsmænd  i  Bohmen  og  Måhren  skulde  bruge 
Landssprogene  lige  over  for  de  Indbyggere,  som  betjente 
sig  af  dem.  Mange  Tyskere  havde  paa  Grund  deraf  maattet 
opgive  deres  Embeder.  Forslaget  blev  forkastet,  i  det 
Overgang  til  Dagsorden  vedtoges  med  175  Stemmer 
mod  161. 

I  Anledning  af  disse  to  Forslags  Forkastelse  samlede 
det  forenede  Venstres  Klub  sig  den  6te  Februar  for  at  tage 

under  Overvejelse,  om  samtlige  Medlemmer  af  Partiet  skulde 
træde  ud  af  Deputeretkammeret.  Det  blev  imidlertid  med 
75  Stemmer  mod  25  vedtaget,  at  man  ikke  skulde  gribe  til 
dette  yderste  Middel,  men  fortsætte  Kampen  for  Tyskheden 
i  Rigsraadet.  Til  denne  Beslutnings  Vedtagelse  bidrog  to 
Forordninger,  som  Ministeriet  havde  udstedt  den  30te 
Januar,  da  Venstre  ved  disse  frygtede  for  at  blive  forhindret 
i  at  optræde  uden  for  Rigsraadet.  Ved  den  ene  Forordning 
suspenderedes  indtil  videre  5  Artikler  af  Statsgrundloven  af 
1867,  som  indeholde  Bestemmelserne  om  den  personlige 
Frihed,  Husrettens  Ukrænkelighed,  Brevhemmelighedens 
Sikkerhed,  Forsamlings-  og  Foreningsretten  og  Trykkefriheden, 
for  Jurisdiktionerne  Wien,  Kornneuburg  og  Wiener-Neustadt ; 
ved  den  anden  ophævedes  Edsvorneretten  for  Wien  og  Korn- 
neuburg indtil  Aarets  Udgang.  Grunden  til  Indførelsen  af 
denne  saakaldte  »lille  Belejringstilstand«  var  den  alminde- 
lige Ængstelse  over  Arbejderbefolkningens  vilde  Optræden 
og  Anarkistpartiets  Uvæsen,  som  bl.  a.  havde  ført  til  Mord 
paa  to  Politiembedsmænd.  En  Lov  af  5te  Marts  1869  til- 
lod Suspension  af  Statsgrundloven,  »naar  højforræderske 
Foretagender  eller  saadanne,  som  udsatte  den  personlige 
Sikkerhed  for  Fare,  bleve  aabenbare  i  videre  Udstrækning«; 
men  Venstre  vilde  ikke  indrømme,  at  de  trufne  Forholds- 
regler bleve  retfærdiggjorte  derved.  Imidlertid  erklærede 
Deputeretkammeret  dem  (med  177  Stemmer  mod  137)  for 
berettigede  (den  15de  Februar),  og  Herrehuset  tiltraadte 
den  6te  Marts  næsten  enstemmig  denne  Beslutning.  Nogle 
Hundrede  mistænkelige  Personer  bleve  derpaa  udviste  fra 
Wien,  og  da  mange  af  dem  derefter  bosatte  sig  i  Pest  og 
lode  det  anarkistiske  Organ :  »die  Zukunft«,  som  var  under- 
trykt i  Wien,  udkomme  dér,  bleve  36  af  dem  den  14de 
Marts  fængslede. 

Budgettet  vedtoges  af  Deputeretkammeret  den  '26de 
Marts,  og  den  28de  Maj  sluttedes  Rigsraadets  Samling.  3 
Dage    efter   udstedtes    et   aabent  Brev,    hvorved    de    fleste 

Landdage  opløstes.  De  forenede  Slaver  og  klerikal-fø- 
dale,  som  allerede  ved  Valgene  i  1883  havde  faaet  Over- 
haanden  i  Bohmen  og  Krain,  fik  ved  de  nye  Valg  nu  ogsaa 
Flertallet  i  Øvre -Østerrige,  Salzburg  og  Mæhren.  Land- 
dagene samledes  for  største  Delen  i  September.  I  Bohmen 
foreslog  Herbst  en  administrativ  Adskillelse  mellem  tyske 
og  slaviske  Distrikter;  men  Forslaget  afvistes  med  141 
Stemmer  mod  6G. 

Rigsraadet  traadte  igjen  sammen  den  4de  December. 
Ministerpræsidenten  Grev  Taaffe  fremsatte  et  Lovforslag  om 
Forlængelse  af  Edsvorneretternes  Suspension  i  Wien  og  Korn- 
neuburg  og  denne  Forholdsregels  Udstrækning  til  Wiener- 
Neustadt.  Finansministeren  Dunajevski  forelagde  Budgettet 
for  1885,  atter  med  et  Underskud.  F]fter  Vedtagelsen  af 
et  foreløbigt  Budget  m.  m.  tog  Rigsraadet  Juleferie. 

Grundlaget  for  den  ydre  Politik  var  Forbundet  med 
Tyskland,  som  befæstedes  ved  flere  Møder.  Den  ,^te  Avgust 
havde  Kejser  Frants  Josef  et  Møde  i  Ischl  med  Kejser 
Vilhelm,  som  overværedes  af  Udenrigsministeren  Kalnoky 
og  den  ungarske  Ministerpræsident  Tisza.  Den  15de  Av- 
gust besøgte  Kalnoky  Fyrst  Bismarck  i  Varzin,  hvor  de  to 
Statsmænd  konfererede  et  Par  Dage  med  hinanden.  Den  15de 
September  mødtes  dernæst  alle  tre  Kejsere  og  deres  ledende 
Ministre  i  Skiernivice,  og  Kalnoky  kunde  den  4de  November 
i  et  Delegations-Udvalg  erklære,  at  der  havde  vist  sig  den 
fuldstændigste  Enighed  mellem  de  tre  Magter.  Delega- 
tionerne vare  denne  Gang  samlede  i  Pest  fra  den  27de 
Oktober  til  den  18de  November.  De  bevilgede  alle  Rege- 
ringens Fordringer  og  udtalte  deres  fulde  Tillid  til  Grev 
Kalnokys  Ledelse  af  de  udenlandske  Anliggender. 

I  Ungarn  havde  Overhuset  den  12te  Januar  atter  det 
i  Underhuset  to  Gange  med  stor  Stemmeflerhed  vedtagne 
Regeringsforslag  om  borgerlige  Ægteskaber  mellem  kristne 
og  Jøder  til  Behandling.  Tisza  fremstillede  det  forgjæves 
som  det  bedste  Middel  til  at  smelte  Jøderne   sammen   med 

de  øvrige  Statsborgere:  mange  østerrigske  Magnater,  som 
ellers  aldrig  benyttede  deres  Ret  til  at  stemme  i  det  un- 
garske Overhus,  vare  ilede  Lovens  Modstandere  til  Hjælp, 
og  Forslaget  forkastedes  anden  Gang  med  200  Stemmer 
mod  191.  Det  maatte  altsaa  tages  tilbage;  men  Overhuset 
havde  opbragt  den  offentlige  Mening  mod  sig,  og  man  be- 
gyndte at  tænke  paa  dets  Reform.  Underhuset  vedtog  den 
8de  Februar  Budgettet  for  1884,  som  udviste  et  betydeligt 
Underskud.     Rigsdagen  sluttedes  den  20de  Maj. 

De  nye  Valg  til  Underhuset  afholdtes  i  Maj  og  Juni 
under  de  voldsomste  Kampe.  Man  sloges  ikke  blot  med 
Stokke  og  Stene,  men  endog  med  Skydevaaben;  den  mili- 
tære Magt  maatte  skride  ind,  og  der  laa  døde  og  saarede 
paa  Pladsen.  Bestikkelser  og  Tvang  anvendtes  efter  en 
stor  Maalestok.  Slovakerne  vovede  slet  ikke  mere  at  op- 
stille nationale  Kandidater;  Sachserne  i  Transsilvanien  optoge 
og  bestode  derimod  Valgkampen.  Rumænerne  og  Serberne 
fik  kun  4  Repræsentanter.  Tisza  opnaaede  igjen  et  stort 
Flertal.  Rigsdagen  samledes  den  27de  September.  »Kon- 
gens« Trontale  forkyndte  bl.  a.  et  Lovforslag  om  en  Reform 
af  Overhuset.  Det  af  Finansministeren  Szapary  forelagte 
Budget  for  1885,  som  udviste  et  noget  mindre  Underskud 
end  det  forrige,  blev  vedtaget  den  5te  December. 

Blandt  de  af  Magyarerne  undertrykte  Folkeslag  høj- 
tideligholdt Sachserne  i  Transsilvanien  i  Avgust  700aars- 
dagen  for  Grundlæggelsen  af  deres  Nybygder  i  Hermannstadt. 
Sammesteds  holdt  Rumænerne  den  8dje  Juni  et  Møde 
og  vedtoge  at  holde  fast  ved  deres  nationale  Kamp.  De 
stærkeste  Demonstrationer  mod  Magyarernes  Herredømme 
fandt  dog  Sted  i  Kroatien,  hvor  det  yderliggaaende  natio- 
nale Parti  under  Starcevic  aabenlyst  stræber  efter  en  Løs- 
rivelse fra  Ungarn.  Efter  at  det  paa  mange  Maader  havde 
forstyrret' Landdagen,  blev  denne  den  31te  Avgust  oplest 
efter  sin  treaarige  Valgperiodes  Udløb.  Ved  de  nye  Valg 
forefaldt  der  Optøjer  i  Agram,   hvor  derfor  den  lille  Belej- 

rings  til  stand  blev  indfort.  Da  Landdagen  aabnedes  i  Oktober, 
indbragte  Starcevic's  Parti,  der  var  blevet  forøget  ved 
Valgene,  en  Adresse,  som  gjorde  Fordring  paa  Dalmatien, 
Istrien,  Krain,  Kårnthen  og  Steiermark  for  det  kroatiske 
Kongerige  og  tillod  sig  et  usømmeligt  Sprog  mod  Regeringen. 
Da  Præsidenten  nægtede  dens  Oplæsning,  forstyrrede  de 
ethvert  Forsøg  paa  Forhandling  ved  den  voldsomste  Spek- 
takel. Til  sidst  bleve  15  Medlemmer  af  Partiet  udelukkede 
af  Landdagen. 


Tyskland. 

I  den  preussiske  Landdag,  som  igjen  traadte 
sammen  efter  Juleferien  den  7de  Januar,  spillede  som  sæd- 
vanlig Forhandlinger  om  de  kirkepolitiske  Love  Hovedrollen. 
I  Forfatningen  af  31te  Januar  1850  havde  3  Artikler  givet 
den  katholske  Kirke  en  af  Stater)  næsten  ganske  uafhængig 
Stilling;  men  187o  vare  disse  Artikler  blevne  ophævede. 
Nu  foreslog  Reichensperger  deres  Gjenindførelse.  Kultus- 
ministeren  V.  Gossler  udtalte  sig  bestemt  derimod  og 
erklærede  ved  denne  Lejlighed,  at  Ministeriet  maatte  mod- 
sætte sig  Gjenindsættelsen  af  de  to  Ærkebiskopper  Ledo- 
chovski  i  Posen  og  Melchers  i  Koln.  Det  konservative  Parti 
foreslog  en  motiveret  Dagsorden,  »da  den  evangeliske  og 
katholske  Kirkes  Selvstændighed  og  Forsoningen  mellem  de 
kirkepolitiske  Modsætninger  kan  naas  ad  Speciallovgivningens 
allerede  betraadte  Vej«.  Denne  Dagsorden  forkastedes  den 
19de  Januar  med  alle  Stemmer  mod  de  konservative,  Reichen- 
spergers  Forslag  mod  Centrums  og  Polakkernes  Stemmer. 

Et  Par  Dage  efter  blev  Biskoppen  af  Miinster  benaadet 
og  gjenindsat,  og  Tilbageholdelsen  af  Statstilskuddene  fandt 
saaledes  nu  kun  Sted  for  Dioceserne  Posen  og  Koln.  Imod 
denne  Undtagelse  optraadte  Windthorst  den  5te  Marts; 
men  hans  Forslag  om,  at  Tilbageholdelsesloven  af  22de 
April  1875    fra    den  1ste  Maj    1884    skulde    sættes   ud    af 

Virksomhed,  blev  forkastet  med  209  Stemmer  mod  152. 
Ogsaa  under  Behandlingen  af  Kultusministeriets  Budget  op- 
traadte  Windthorst  flere  Gange  med  Klager  og  Besværinger, 
og  V.  Gossler  erklærede  igjen  den  paa  ny  fordrede  Gjeiiind- 
sættelse  af  Kardinal  Grev  Ledochovski  for  en  Umulighed, 
især  efter  at  denne  paa  sin  Fødselsdag  i  Oktober  1888  var 
bleven  overøst  med  Adresser  og  Lykønskninger  fra  sin 
Diøces.  i  hvilke  Polens  Enhed  var  bleven  stærkt  fremhævet. 
2  Dage  før  Samlingens  Slutning  (den  19de  Maj)  androg  de 
klerikales  utrættelige  Forkæmper  endnu  paa,  at  Regeringen 
skulde  forelægge  et  Lovforslag  om  den  kirkepoiitiske  Lov- 
givnings Revision;  hvad  der  hidtil  var  indrømmet  Katho- 
likerne  var  aldeles  ikke  tilstrækkeligt.  Kultusministeren 
svarede,  at  Tiden  til  at  fremkomme  med  nye  Lovforslag 
endnu  ikke  var  kommen,  og  Windthorsts  Andragende  blev 
forkastet  med  168  Stemmer  mod   116. 

Et  Andragende  af  den  som  Antisemit  bekj endte  Pastor 
Stocker  om,  at  Regeringen  vilde  sørge  for,  at  Undervis- 
ningen i  Søndagsskolen  blev  forbudt  under  Højmessen,  blev 
vedtaget  med  de  konservatives  og  Centrums  Stemmer.  Der- 
imod stemte  kun  de  konservative  for  sammes  andet  An- 
dragende om,  at  Regeringen  vilde  sørge  for  at  afhjælpe 
den  kirkelige  Trang  i  større  Menigheder,  især  i  de  store 
Byer,  fremfor  alt  i  Berlin,  hvor  der  navnlig  i  Forstæderne 
kom  80  til  90000  Indbyggere  paa  én  Kirke.  I  det  hele 
var  Samlingens  Udbytte  ikke  stort:  foruden  Budgettet  kun 
en  Kreds-  og  Provinsialordning  for  Hannover  og  nogle 
Jærnvejes  Overgang  til  Statsejendom. 

Den  tyske  Rigsdag  var  imidlertid  bleven  aabnet 
den  6te  Marts.  Dagen  før  var  der  efter  lange  Forhandlinger 
sket  en  Sammensmeltning  af  Fremskridtspartiet  og  Seces- 
sionisterne  til  ét  Parti,  som  antog  Navnet  »det  tysk-fri- 
sindede Parti«.  Den  Mand,  der  især  havde  bragt  denne 
Sammensmeltning  i  Stand  og  blev  det  forenede  Partis  vig- 
tigste Leder,   var  Eugen  Richter;    men   da   hans   Navn  var 

alt  for  nøje  knyttet  til  Fremskridtspartiet,  blev  Formands- 
pladsen i  det  nye  Parti  overdragen  til  den  mindre  udprægede 
Friherre  Sch en k  von  Stauffenberg.  Nogle  Secessionister 
vilde  ikke  gaa  ind  paa  Sammensmeltningen,  fordi  den  i  det 
væsentlige  var  en  Overgang  til  Fremskridtspartiet,  Det 
nye  Parti  kom  til  at  tælle  99  Medlemmer  og  var  saaledes 
det  talrigste  næst  efter  Centrum,  som  med  sine  welfiske 
Hospitanter  havde  107  Medlemmer.  Dets  Program  indeholdt 
bl.  a.  følgende  Foreningspunkter:  lovlig  Organisation  af  et 
ansvarligt  Rigsministerium,  Opretholdelse  af  den  étaarige 
Finanslov,  Tale-,  Valg-,  Presse-,  Forsamlings-  og  Forenings- 
friheden samt  af  direkte  og  hemmelige  Valg,  Bekæmpelse 
af  Statssocialismen,  Skattefrihed  for  de  nødvendige  Livs- 
fornødenheder,  Afkortelse  af  Tjenestetiden. 

Den  første  Anledning  til  Strid  mellem  Partierne  gav 
Laskers  Minde.  Denne  indflydelsesrige  Rigsdagsmand 
havde  overanstrængt  og  mismodig  i  Aaret  1883  gjort  en 
Rejse  til  Nordamerika  og  var  død  i  New  York  den  4de 
Januar  1884.  Repræsentanthuset  i  Washington  havde  den 
9de  Januar  fattet  en  Resolution,  hvori  hans  Fortjenester  af 
Tyskland  vare  stærkt  fremhævede,  og  den  amerikanske 
Sendemand  i  Berlin,  Sargent,  havde  oversendt  denne  til 
Rigskansleren  med  Anmodning  om,  at  han  vilde  tilstille 
Rigsdagen  den;  men  Fyrst  Bismarck  havde  afslaaet  det  og 
sendt  Resolutionen  tilbage  til  den  kejserlige  Sendemand  i 
Washington,  Eisendecher,  i  det  han  bemærkede,  at  han 
ikke  kunde  anerkjende  den  udtalte  Dom  om  den  afdøde, 
»at  hans  faste  og  konsekvente  Optræden  for  de  frie  og 
liberale  Ideer  væsentlig  havde  fremmet  hans  Folks  sociale, 
politiske  og  økonomiske  Forhold.«  Eisendecher  forelæste 
Rigskanslerens  Skrivelse  for  den  amerikanske  Statssekretær 
Frelinghuysen,  som  vel  beklagede,  at  Fyrst  Bismarck  ikke 
havde  villet  tilstille  Rigsdagen  Resolutionen,  men  erklærede, 
at  man  ikke  tænkte  paa  nogen  ubeføjet  Dpm  eller  Ind- 
blanding.     Lige    over   for   Nordamerika    voldte    denne   Sag 


54  t)e  vigtigste  Begivenheder  i  Aaret  1884. 

altsaa  ikke  videre  Vanskeligheder;  men  i  Rigsdagen  frem- 
kaldte den  heftige  Scener.  Da  nemlig  Præsidenten  v.  Le- 
vetzow  den  7de  Marts  med  et  Par  Ord  havde  omtalt 
Laskers  Død,  rejste  Rickert  (ty sk- frisindet)  sig  for  at  takke 
for  de  mange  Beviser  paa  Deltagelse  i  denne  udmærkede 
Mands  Død,  især  for  det  amerikanske  Repræsentanthuses 
Deltagelse.  Imod  denne  Udtalelse  protesterede  flere  kon- 
servative; men  Richter  erklærede,  at  han  og  hans  Menings- 
fæller brød  sig  lige  saa  lidt  om  deres  Protest  som  om 
»Rigskanslerens  ubeføjede  Indblanding«  i  denne  Sag.  Til 
Svar  holdt  Bismark  den  IHde  Marts  en  Tale,  hvori  han  ud- 
talte sig  dadlende  om  Laskers  politiske  Virksomhed. 

Umiddelbart  derefter  kom  det  paa  ny  omarbejdede  For- 
slag til  Lov  om  Forsikring  for  Arbejdere,  der  have 
lidt  Legemsbeskadigelser  eller  Døden  ved  Ulykkestilfælde, 
hvilket  Trontalen  havde  erklæret  tor  denne  Samlings  Hoved- 
opgave, til  første  Behandling.  Efter  at  Socialdemokraten  v. 
Volimar  havde  udtalt  sig  mod  Loven,  fordi  den  ikke  om- 
fattede hele  det  arbejdende  Folk  og  Skadeserstatningen  var 
for  lav,  og  flere  Medlemmer  af  det  tyskfrisindede  Parti 
havrie  erklæret  den  for  unødvendig,  medens  Talere  af  de 
andre  Partier  kun  gjorde  Indvendinger  mod  Enkeltheder, 
holdt  Bismarck  den  1 5de  Marts  en  udmærket  Tale,  hvori 
han  lige  over  for  Socialdemokraterne  erklærede,  at  han  ikke 
lagde  nogen  Vægt  paa  deres  Føreres  Indvendinger,  fordi 
disse  modsatte  sig  ethvert  Forsøg  paa  at  afhjælpe  Arbejdernes 
Nød  for  ikke  at  miste  Herredømmet  over  dem.  Det  gjaldt, 
sagde  han  videre,  Besvarelsen  af  det  Spørgsmaal,  om  Staten 
havde  den  Pligt  at  sørge  for  sine  hjælpeløse  Medborgere. 
Han  paastod,  at  den  havde  denne  Pligt.  Naar  man  derimod 
indvendte,  at  det  var  Socialisme,  saa  forskrækkede  det  ham 
ikke;  uden  en  vis  Stats-Socialisme  kunde  man  i  det  hele 
ikke  regere;  enhver  Lov  om  Fattigpleje  var  Socialisme. 
Naar  man  beraabte  sig  paa  Friheden,  saa  forstod  enhver 
derved    kun  Frihed    for  sig   selv    og  ikke    for  andre.     »De 

(det  frisindede  Parti)  forstaar  ved  Frihed  egentlig  »Hene- 
dømme«,  ved  Talefrihed  »Talernes  Herredømme«,  ved  Presse- 
frihed Redaktionernes  og  Bladenes  overvejende  Indflydelse. 
Ja  det  finder  hyppig  Sted  i  alle  Trosbekjendelser,  at  man 
ved  Kirkens  Frihed  forstaar  Præsternes  Frihed.«  Efter 
hans  Anskuelse  havde  de  politiske  Partier  og  deres  Gruppe- 
ring efter  politiske  Programmer  overlevet  sig  selv  og  vilde 
efterhaanden  tage  Stilling  efter  de  økonomiske  Spørgsmaal 
og  mere  end  hidtil  drive  Interessepolitik;  det  laa  i  Tidens 
Aand. 

Der  blev  nedsat  et  Udvalg  paa  25  Medlemmer,  og  i 
dette  bleve  de  konservative  enige  med  Centrum  om  nogle 
Ændringer  i  Regeringsforslaget.  Den  saaledes  ændrede  Lov 
blev  den  27de  Juni  vedtagen  af  Rigsdagen  og  derefter  af 
Forbundsraadet;  den  6te  Juli  undertegnedes  den  af  Kejseren. 
I  den  første  af  dens  111  Paragrafer  opregnes  de  Klasser  af 
Arbejdere,  som  skulle  forsikres  mod  Følgerne  af  de  ved 
deres  Virksomhed  indtrædende  Ulykkestilfælde,  naar  deres 
aarlige  Arbejdsfortjeneste  ikke  overstiger  2000  Mark.  For- 
sikringerne skulle  betales  af  Arbejdsgiverne,  der  træde 
sammen  i  Fagforeninger.  Skadeserstatningen  skal  bestaa  i 
Helbredelsesomkostningerne  og  en  aarlig  Rente,  saa  længe 
som  Arbejdsudygtigheden  varer.  Naar  en  Arbejder  bliver 
fuldstændig  arbejdsudygtig,  udgjer  Renten  66^/3  Procent  af 
Arbejdsfortjenesten ;  bliver  han  delvis  uskikket  til  at  arbejde, 
nedsættes  den  i  Forhold  til  Skadens  Størrelse.  Der  Ar- 
bejderen, faar  hans  Enke  20  Procent  af  den  afdødes  Arbejds- 
fortjeneste indtil  sin  Død  eller  Giftermaal  og  hvert  Barn 
indtil  det  15de  Aar  15  Procent,  dog  en  Familie  i  alt  ikke 
mere  end  60  Procent. 

Samtidig  med  Forsikringsloven  behandlede  Rigsdagen 
Socialistloven,  som  Regeringen  fordrede  forlænget  til 
den  30te  September  1886.  Efter  to  Dages  Debatter  blev 
den  henvist  til  et  Udvalg  paa  21  Medlemmer ;  imod  Udvalg 
stemte  de  konservative,   som  vilde  have  Forlængelsen  ved- 

tagen  strax,  og  Socialisterne,  som  naturligvis  vilde  have  den 
forkastet.  Kejseren  var  meget  misfornøjet  med,  at  Flertallet 
havde  gjort  Indvendinger,  og  da  Forbundsraadet  og  Rigs- 
dagens og  Landdagens  Præsidier  den  22de  Marts  over- 
bragte Lykønskninger  til  hans  Fødselsdag,  ytrede  han  bl.  a.: 
»Man  syntes  at  glemme,  af  hvilke  Tilstande  en  saadan 
Lovs  Nødvendighed  var  fremgaaet.  Han  havde  først  maattet 
udgyde  sit  Blod,  inden  det  blev  klart,  hvilke  Farer  man 
gik  i  Møde,  og  Oppositionen  mod  Loven  var  derfor  per- 
sonlig rettet  mod  ham.  Naar  man  troede,  at  Loven  nu 
kunde  undværes,  fordi  Bevægelsen  ikke  mere  var  saa  synlig, 
saa  var  det  en  Vildfarelse;  han,  i  hvis  Hænder  alle  Traade 
løb  sammen,  kunde  bedømme  det.« 

Skjønt  man  vidste,  at  en  Forkastelse  af  Regeringens 
Forslag  vilde  medføre  Rigsdagens  Opløsning,  foreslog  Ud- 
valget dog  med  10  Stemmer  mod  10,  at  Loven  ikke  skulde 
forlænges,  men  androg  tillige  paa,  at  Rigsdagen  vilde  be- 
slutte at  udtale  den  Forventning,  at  der  maatte  blive  fore- 
lagt den  et  Lovudkast,  hvorved  man  kunde  imødegaa  de 
Farer,  som  fremgaa  af  forbrydersk  Anvendelse  af  Spræng- 
stoffer. I  Henhold  hertil  lod  Regeringen  udarbejde  en 
Dynamitlov  og  afventede  Socialistlovens  videre  Skæbne. 
Dennes  anden  Behandling  begyndte  den  8de  Maj.  For- 
manden for  det  tyskfrisindede  Parti,  v.  Stauffenberg, 
aabnede  Debatten.  Han  nægtede  ikke,  at  Loven  var  frem- 
kaldt ved  Nødværge,  men  troede,  at  den  havde  været 
frugtesløs,  og  at  Udviklingen  af  det  anarkistiske  Parti  netop 
var  Frugten  af  dens  lange  Varighed.  Windt horst  vilde 
vel  have  de  socialdemokratiske  Bevægelser  bekæmpede  ved 
alle  Midler;  men  han  havde  en  stærk  Modbydelighed  for 
alle  Undtagelseslove,  »fordi  vi  Katholiker  nu  i  12  Aar 
have  maattet  lide  bittert  under  saadanne«.  Bismarck 
holdt  en  lang  Tale,  som  mest  var  rettet  mod  Fremskridts- 
partiet; hvortil  dets  Bestræbelser  føre,  viste  han  ved  Norges 
Exempel.     Hans  Slutningsord  vare:   »Ville   De  være   fri  for 

Socialistfaren,  saa  vælg  ikke  nogen  deputerede  af  Frem- 
skridtspartiet!« I  et  senere  Svar  til  Richter  ytrede  han 
bl.  a.:  »Med  inderlig  Overbevisning  kan  jeg  sige,  at  Libe- 
ralismen, som  den  repræsenteres  af  Richter,  Fremskridtsdemo- 
kratiet  og  det  parlamentariske  Herredomme,  ikke  har  nogen 
Fremtid,  og  jeg  betragter  det  som  mit  Livs  Opgave,  som 
min  Pligt  mod  Kejseren  og  Landet,  at  bekæmpe  denne 
Liberalisme  til  mit  sidste  Aandedræt;  det  er  ligefrem  min 
forbandede  Skyldighed.  Retten  til  Arbejde  anerkjender  jeg 
ubetinget.«  Afgjørelsen  faldt  den  I  Ode  Maj:  Lovens  For- 
længelse blev  vedtagen  med  189  Stemmer  mod  157.  For 
den  stemte  de  konservative  og  de  nationalliberale,  .37  af 
Centrum  og  25  af  de  tyskfrisindede,  blandt  dem  Forcken- 
beck.  Ved  tredje  Behandling  blev  den  vedtagen  den 
12te  Maj. 

Et  Par  Dage  efter  vedtoges  Regeringsforslaget  om,  at 
der  fastsættes  Straf  for  enhver,  der  laver,  omsætter  eller 
med  sit  Vidende  er  i  Besiddelse  af  Sprængstoffer  uden  at 
have  angivet  det  for  Myndighederne. 

Af  private  Lovforslag  vedtog  Rigsdagen  den  25de  Juni 
med  246  Stemmer  mod  34  Windthorst's  Andragende  om 
Ophævelse  af  Rigsloven  af  4de  Maj  1874,  som  paabød 
Internering  eller  Udvisning  af  dømte  og  ulydige  gejstlige. 
Det  samme  Forslag  var  allerede  antaget  1882  med  233 
Stemmer  mod  1 1 5,  men  Forbundsraadet  havde  nægtet  sin 
Stadfæstelse. 

Rigsdagen  sluttedes  den  28de  Juni.  I  den  sidste  Tid 
havde  Interessen  især  drejet  sig  om  den  nye  tyske  Kolonial- 
politik (se  neden  for)  og  et  Regeringsforslag  om  Penge- 
understøttelse af  Rigsraidler  til  Postdampskibsforbindelser 
med  Østasien  og  Avstralien.  Forslaget  mødte  megen  Mod- 
stand og  naaede  kun  til  et  Udvalg. 

Af  Rigsdagens  Partier  havde  de  nationalliberale 
mere  og  mere  sluttet  sig  til  Bismarcks  Politik  og  udtalte 
dette  paa  Partimøder  i  Heidelberg   (23de  Marts),  Neustadt 

an  der  Hårdt  (13de  April)  og  Berlin  (18de  Maj);  mindre 
Møder  sluttede  sig  til  disse.  Derimod  havde  Centrum 
igjen  vist  sig  mere  fjendtligt  mod  Regeringen,  og  dennes 
mange  Indrømmelser  havde  ikke  tilfredsstillet  det  katholske 
Parti.  Preussens  Sendemand  i  Rom,  Schlozer,  kunde  ikke 
udrette  noget :  saa  længe  der  var  noget  af  Majlovene  tilbage, 
var  Vatikanet  uforsonligt. 

Ved  Siden  af  Landdag,  Rigsdag  og  Forbundsraad  var 
imidlertid  en  gammel  Indretning,  det  preussiske  Stats- 
raad,  som  ikke  havde  været  samlet  i  30  Aar,  bleven  kaldet 
til  Live.  Dets  Virksomhed  skulde  være  raadgivende  med 
Hensyn  til  Forberedelsen  af  nye  Love.  Den  Ilte  Juni 
undertegnede  Kejseren  en  Bekjendtgjorelse,  hvorved  Kron- 
prinsen udnævntes  til  dets  Præsident,  Fyrst  Bismarck  til 
dets  Vicepræsident,  c.  80  andre  ansete  Mænd  til  Medlemmer 
foruden  c.  50,  der  vare  stemmeberettigede  ved  Fødsel  eller 
Embede.  Statsraadets  Aabning  fandt  Sted  den  25de  Oktober. 
Det  fik  til  første  Behandling  3  Lovudkast  om  Forsikrings- 
lovens  Udvidelse  til  flere  Klasser  af  Arbejdere,  om  Under- 
støttelsen til  Dampskibsfarten  og  om  Postsparekasser.  Dets 
Forhandlinger  sluttedes  den  13de  November,  hvorefter  Lov- 
udkastene gik  til  Forbundsraadet. 

Den  for  Tyskland  betydningsfuldeste  Begivenhed  i 
Aaret  1884  var  Aabningen  af  den  tyske  Kolonial- 
politik. Efter  at  Firmaet  Liide ri tz  i  Bremen  1883  havde 
erhvervet  sig  et  900  Q  M.  stort  Stykke  Land  ved  Bugten 
Angra  Pequenna  i  Sydvestafrika,  havde  det  søgt  Be- 
skyttelse under  det  tyske  Flag.  Den  engelske  Regering 
erklærede  rigtignok  den  22de  November  1883,  at  den  be- 
tragtede en  fremmed  Magts  Fordringer  paa  Suverænitet  i 
Landet  mellem  det  portugisiske  Overherredømmes  Sydgrænse 
og  Kaplandets  Nordgrænse  som  Indgreb  i  dens  legitime 
Rettigheder;  men  Bismarck  vilde  ikke  anerkjende  disse 
Rettigheder  og  erklærede  den  24de  April  1884,  at  Ltideritz's 
Anlæg  stod    under   det  tyske  Riges  Beskyttelse.     Lige  saa 

lidt  vilde  han  anerkjende  Kapregeringens  Fordringer  paa 
Land  Nord  for  Oranjefloden,  og  den  engelske  Regering 
maatte  fuldstændig  trække  sig  tilbage  fra  sit  tidligere 
Standpunkt:  den  22de  Juni  erklærede  den,  at  den  anerkjendte 
det  tyske  Skytsherredømme  over  Angra  Pequenna,  og  den 
22de  September  lod  den  overgive  en  Note  i  Berlin,  hvori 
den  bilsede  Tyskland  som  Nabo  paa  de  hidtil  herreløse 
Dele  af  Kysten  (mellem  Oranjefloden  og  Kap  Prio). 

End  videre  hejsedes  det  tyske  Flag  paa  tiere  Steder  i 
Guinea,  hvor  den  til  Vestafrika  sendte  Generalkonsul 
Dr.  Nachtigal  sluttede  Traktater  med  uafhængige  Høv- 
dinger, navnlig  i  Kamerun,  som  blev  taget  umiddelbart  i 
Besiddelse.  Den  30te  Oktober  løb  4  ^Krigsskibe  ud  fra 
Wilhelmshafen,  og  i  December  dæmpede  disse  en  Opstand 
af  Negere  i  Kamerun.  Ved  disse  Erhvervelser  aabnedes 
der  en  vid  Mark  for  de  hamburgske  Firmaer,  der  allerede 
i  flere  Aar  havde  drevet  Handel  i  disse  Egne. 

Ogsaa  i  Avs trallen  fandt  den  tyske  Regering  det 
rigtigst  at  sikre  sig  Øer,  som  endnu  ikke  vare  besatte  af 
Englænderne,  og  det  tyske  Plag  hejsedes  derfor  paa  Ny- 
Guineas  Nordkyst  og  de  nærmest  øst  derfor  liggende  Øer: 
Admiralitetsøerne,  Ny-Britannien  og  Ny-Irland.  Dette  vakte 
stor  Misfornøjelse  i  de  engelsk  -  avstralske  Kolonier,  som 
fordrede,  at  England  skulde  protestere  derimod;  men  uagtet 
Lord  Derby  den  2den  Juli  havde  sagt  i  Overhuset,  at  det 
vilde  blive  betragtet  som  en  mod  England  uvenlig  Handling, 
nøjedes  England  dog  nu  med  at  tage  Ny-Guineas  Sydkyst  i 
Besiddelse  (den  6te  November). 

Hvor  mægtig  en  Stilling  Tyskland  pludselig  har  faaet 
paa  det  koloniale  Omraado,  viste  sig  tydelig  ved  den  vest- 
afrikanske Konference,  som  traadte  sammen  i  Berlin 
den  15de  November.  I  den  nylig  oplukkede  store  Kongo- 
strøms  Flodland  vare  forskjellige  Nationers  Interesser  komne 
i  Strid.  Portugal  havde  fra  gammel  Tid  af  Besiddelser  i 
disse  Egne,    Frankrig   havde   nylig  besat  flere  Punkter,    og 

det  »internationale  afrikanske  Selskab«,  som  stod  un«ier 
Kongen  af  Belgiens  Protektorat  og  blev  ledet  af  det  mørke 
Fastlands  store  Gjennembryder  Stanley,  havde  gjort  det  til 
sin  Opgave,  at  aabne  Kongolandet  for  Civilisationen  og  alle 
Nationers  frie  Handel;  det  var  allerede  anerkjendt  af  de 
forenede  Stater  i  Nordamerika  og  havde  sluttet  en  Overens- 
komst med  Frankrig,  ved  hvilken  dette  lovede  ikke  at  lægge 
nogen  Hindringer  i  Vejen  for  dets  Virksomhed,  hvorimod 
Selskabet  forpligtede  sig  til,  hvis  det  opleste  sig,  først  at 
tilbyde  Frankrig  sine  Besiddelser  til  Salg.  Derimod  havde 
England  og  Portugal  den  26de  Februar  sluttet  en  Traktat  i 
London,  i  hvilken  den  engelske  Regering  anerkjendte  Por- 
tugals Overhøjhed  over  det  nedre  Kongoland,  men  betingede 
sig,  at  britiske  Skibe  og  Varer  med  Hensyn  til  Told  skulde 
nyde  samme  Ret  som  portugisiske;  rigtignok  skulde  der 
være  fri  Handel  paa  Kongo  og  Zambese  for  alle  Nationer; 
men  derfra  undtoges  »saadanne  Afgifter,  som  den  engelsk- 
portugisiske Kommission  paalagde«.  Imod  denne  Bestemmelse, 
som  gjorde  det  muligt  for  England  at  fortrædige  andre  Na- 
tioners Handel,  optraadte  Fyrst  Bismarck,  og  den  26de 
Juni  maatte  Gladstone  gjøre  Underhuset  den  Meddelelse,  at 
den  engelske  Regering  havde  opgivet  Traktaten  med  Portu- 
gal, fordi  andre  Magter,  især  Tyskland  og  Frankrig,  havde 
gjort  eftertrykkelige  Forestillinger  imod  den.  Tyskland  og 
Frankrig  havde  i  denne  Sag  faaet  fælles  Interesser  imod 
England,  som  desuden  paa  andre  Steder  uden  for  Evropa 
havde  lagt  Hindringer  i  Vejen  for  den  franske  Kolonial- 
politik. Bismarck  aabnede  derfor  Forhandlinger  med  den 
franske  Sendemand  i  Berlin,  Courcel,  og  de  to  Stormagter 
bleve  enige  om  (den  28de  Oktober)  at  lade  udgaa  Indbydelser 
til  en  Konference  i  Berlin,  som  skulde  beslutte  Handels- 
frihed  paa  Kongo  og  Niger  og  fastsætte  Regler  for  gyldige 
Landerhvervelser  i  deres  Flodlande. 

Efter    at  England  havde    gjort    nogle  Indvendinger   og 
taget  nogle  Forbehold,  navnlig  med  Hensyn   til  Niger,    ved 

hvis  nedre  Løb  det  næsten  var  eneste  Ejer,  aabnedes  Kon- 
ferencen, som  bestod  af  Repræsentanter  for  de  6  Stormagter, 
de  forenede  Stater  i  Nordamerika,  Danmark,  Sverige-Norge, 
Nederlandene,  Belgien,  Spanien,  Portugal  og  Tyrkiet.  I  de 
Møder,  Konferencen  holdt  inden  Aarets  Udgang,  fastsatte 
den  Grænserne  for  Kongobækkenet  i  en  meget  vid  Udstræk- 
ning og  vedtog  fuldstændig  Frihed  og  Lighed  for  Handelen 
og  Skibsfarten  i  samme  under  Opsyn  af  en  international 
Kommission.  Det  »internationale  afrikanske  Selskab«  blev 
allerede  den  8de  November  anerkjendt  af  Tyskland,  derefter 
efterhaanden  af  de  andre  Magter,  af  de  fleste  dog  forst 
1885.  Den  22de  December  holdt  Konferencen  sit  sidste 
Møde  før  Juleferien. 

Imidlertid  havde  ogsaa  den  tyske  Rigsdag  været 
samlet.  Efter  at  dens  treaarige  Valgperiode  var  udløben, 
var  der  foretaget  nye  Valg  den  28de  Oktober.  Regerings- 
partiet (konservative  og  nationalliberale)  fik  ved  disse  155 
Repræsentanter,  dets  erklærede  Modstandere  235.  Centrum, 
som  talte  99  Medlemmer  foruden  10  welfisksindede,  og  de 
tyskfrisindede,  som  udgjorde  68  foruden  7  »Demokrater«, 
havde  under  Udfyldingsvalgene  sluttet  et  Forbund  »ad  hoc«. 
Socialdemokraternes  Tal  var  steget  til  24.  I  Trontalen, 
med  hvilken  Kejseren  den  20de  November  aabnede  Rigs- 
dagen, sagde  han  bl.  a. :  »Jeg  glæder  mig  over  Udlandets 
Tillid  og  isaT  over,  at  Venskabet  med  Østerriges  og  Rus- 
lands Monarker,  som  staa  mig  særlig  nær  ved  Fædrenes 
Tradition,  de  regerende  Huses  Slægtskab  og  Landenes  Nabo- 
skab, ved  vort  Mode  i  Skiernivice  har  kunnet  besegles  paa 
en  saadan  Maade,  at  jeg  kan  holde  dets  uforstyrrede  Va- 
righed for  sikret  for  lang  Tid.« 

Til  Rigsdagens  Præsident  valgtes  efter  Overenskomst 
mellem  Partierne  en  konservativ,  v.  Wedell-Piesdorff,  til 
Vicepræsidenter  en  klerikal  og  en  tysk  frisindet,  altsaa  en 
Repræsentant  for  ethvert  af  de  8  stærkeste  Partier.  Præsi- 
denten foreslog,    at    det    næste  Møde    skulde   begynde  med 

Finanslovens  Behandling;  men  OpposilioDen  viste  strax  sin 
Magt  ved  at  sætte  igjennem,  at  et  Par  private  Forslag 
først  skulde  sættes  paa  Dagsordenen.  Det  ene  af  disse,  som 
gik  ud  paa,  at  Rigsdagens  Medlemmer  skulde  have  Diæter 
og  Erstatning  for  Rejseomkostninger,  fremkaldte  en  længere 
Forhandling,  som  ogsaa  drejede  sig  om  en  Foranstaltning 
af  Rigskansleren,  hvorved  Rigsdagsmændenes  Frikort  paa 
Jærnvejene  vare  blevne  indskrænkede  til  kun  at  gjælde  for 
Rejsen  fra  deres  Hjem  til  Berlin  og  tilbage.  Bismarck  an- 
førte som  Grund  til  sin  Bestemmelse,  at  flere  Rigsdagsmænd 
havde  misbrugt  deres  Frikort  til  Rejser  paa  1  a  2000  Mil 
i  samme  Samling.  Da  .det  blev  fremhævet,  at  Rigsdagen 
7  Gange  med  stadig  voxende  Flertal  havde  vedtaget  Diæter, 
svarede  han:  »Jeg  bliver  ikke  imponeret  af  Rigsdagens 
Flertal.  Jeg  har  ikke  ladet  mig  imponere  af  hele  F^vropa, 
og  De  vil  imponere  mig!  De  er  sammensatte  efter  Parti- 
tendenser  og  forud  bestemte  paa  enten  at  stemme  for  eller 
mod  Regeringen.  Partierne  kæmpe  om  Magten:  Regerings- 
partiet for  den  nationale  Politik  for  Kejser  og  Rige,  100 
Herrer  for  Gejstlighedens  Herredømme.  —  —  Saa  er  der 
98  demokratiske  deputerede;  jeg  kalder  dem  Republikanere; 
thi  det  er  ligegyldigt,  om  man  vil  have  et  Rige  med  en 
arvelig  eller  en  valgt  Præsident.  —  —  F^Jndelig  er  der  40 
Herrer  af  fremmede  Elementer,  som  kæmpe  mod  Riget  selv; 
dertil  høre  Franskmændene,  jeg  mener  de  fransksindede 
Elsassere,  Polakkerne  og  Welferne. Navnet  »det  tysk- 
frisindede Parti«   bruger  jeg  ikke  gjærne,    da  jeg   hverken 

holder  det  for  tysk  eller  frisindet. Rigsdagen  er  ikke 

eneherskende  her  i  Landet  og  vil  aldrig  blive  det.«  Ved 
tredje  Behandling  vedtoges  Diætloven  den  17de  December. 
Den  Bdje  December  gjentog  Windthorjst  sit  oven  for 
omtalte  Forslag  om  Ophævelse  af  Loven  af  4de  Maj  1874 
mod  ulydige  gejstlige,  som  den  25de  Juni  var  bleven  ved- 
tagen med  stort  Flertal  af  Rigsdagen,  men  den  17de  No- 
vember   atter    forkastet    af  Forbundsraadet.      Bismarck  er- 

kiærede,  at  han  kun  holdt  paa  Majloven  for  den  polske 
Bevægelses  Skyld;  saa  længe  den  romerske  Kurie  ikke 
gjorde  nogen  Indrømmelse,  kunde  den  preussiske  Regering 
ikke  vige  et  Haarsbred  længere  tilbage.  Ved  Forhandlingerne 
om  Ærkebispestolen  i  Posen,  som  endnu  vare  i  Gang,  lod 
den  sig  lede  af  den  Grundsætning,  at  den  kun  kunde  tage 
imod  en  Prælat,  om  hvem  den  med  Sikkerhed  vidste,  at 
han  ikke  havde  nogen  Syrapathi  for  Polens  Gjenoprettelse. 
Windthorsts  Forslag  blev  denne  Gang  vedtaget  med  217 
Stemmer  mod  93. 

Det  ligeledes  oven  for  omtalte  Regeringsforslag  om 
Understøttelse  til  Dampskibsforbindelser  med  Østasien  og 
Avstralien  blev  nu  igjen  forelagt  med  den  Forøgelse,  at 
ogsaa  en  Linje  for  Samkvemmet  med  Afrika  var  optagen 
og  det  aarlige  Rigsbidrag  forhøjet  til  5,400,000  Mark.  Ved 
første  Behandling  den  1ste  December  henviste  Statssekretær 
Stephan  til  Forslagets  store  Betydning  for  den  nu  aabnede 
Kolonialpolitik,  som  var  hilset  med  Bifald  af  den  langt 
overvejende  Del  af  Nationen.  Forslaget  blev  henvist  til  et 
Udvalg  paa  21  Medlemmer. 

Ved  Forhandlingerne  om  Finansloven,  som  begyndte 
den  27de  November,  nedsatte  Flertallet  paa  mange  Punkter 
Regeringens  Fordringer.  Særlig  Opsigt  vakte  det,  at  en 
Gage  paa  20000  Mark  til  en  ny  Departementsdirektør  i 
Udenrigsministeriet,  som  Bismarck  havde  erklæret  for  aldeles 
nødvendig,  den  15de  December  ved  anden  Behandling  blev 
nægtet  med  141  Stemmer  mod  119.  Mod  denne  Nægtelse 
udtalte  den  offentlige  Mening  sig  med  stor  Styrke:  talrige 
Breve  og  Adresser  til  Rigskansleren  udtalte  Nationens  Tillid 
og  Taknemlighed,  medens  der  fremkom  mange  Ytringer  af 
Harme  over  Oppositionens  Smaalighed  og  Mangel  paa  Pa- 
triotisme.    Den  18de  December  tog  Rigsdagen  Juleferie. 

I  Elsass-Lothringen  optraadte  den  tyske  Regering 
paa  samme  Maade  som  i  Slesvig  mod  de  unge  Mænd,  der 
opholdt  sig  i  Landet  uden  at  være  tyske  Undersaatter :    de 

maatte  enten  lade  sig  udskrive  til  den  tyske  Hær,  eller 
ogsaa  bleve  de  udviste.  1  det  hele  var  det  forbi  med  Stat- 
holderen V.  Manteuifels  Forson  i  ngsforsøg  og  »Avtonomisternes« 
mindre  skarpe  Optræden.  Ved  en  Forordning  af  21de  No- 
vember undertrykte  Statholderen  3  Dagblade,  og  til  Rigs- 
dagen valgtes  lutter  klerikale  og  Medlemmer  af  Protest- 
partiet. 

I  Hertugdømmet  Brunsvig  døde  den  7 Haarige  Hertug 
Vilhelm,  som  havde  regeret  over  50  Aar,  den  l8de  Ok- 
tober paa  sit  Slot  Sibyllenort  i  Schlesien.  Han  havde  aldrig 
været  gift,  og  med  ham  uddtide  den  ældre  welfiske  Linje; 
den  legitime  Arving  var  Hertug  Ernst  Avgust  af  Cumber- 
land  af  den  yngre  welfiske  Linje.  I  Følge  Lov  af  IBde 
Februar  1879  overtog  et  Regentskabsraad  midlertidig  Re- 
geringen; men  endnu  førend  dette  havde  udstedt  sin  Pro- 
klamation, bekjendtgjorde  Generalmajor  v.  Hilgers,  Kom- 
mandør over  den  40de  Infanteribrigade,  at  Kejseren  havde 
overdraget  ham  Kommandoen  over  de  i  Hertugdømmet 
staaende  Tropper,  og  at  det  tyske  Rige  havde  at  prøve, 
hvem  der  skulde  være  den  afdøde  Hertugs  Efterfølger. 
Hertugen  af  Cumberland  udstedte  derimod  fra  Gmunden  et 
aabent  Brev,  hvori  han  erklærede,  at  han  tog  Hertug- 
dømmet i  Besiddelse.  Tillige  rettede  han  en  Skrivelse  til 
Kejseren;  men  denne  vilde  ikke  modtage  hans  Udsending. 
Det  brunsvigske  Statsministerium,  til  hvilket  det  aabne 
Brev  var  overrakt  til  Undertegning  og  Oflfentliggjørelse, 
svarede  den  22de  Oktober,  at  Regentskabsraadet  havde 
overtaget  Styrelsen  og  var  anerkjendt  af  Rigsregeringen, 
og  dette  havde  bemyndiget  Ministeriet  til  at  afslaa  Her- 
tugens Opfordring.  Hertugen  rettede  derpaa  den  4de  No- 
vember en  Rundskrivelse  til  de  tyske  Fyrster,  hvori  han 
bad  dem  betænke,  at  et  Indgreb  i  hans  suveræne  Fyrsteret 
tillige  truede  deres  suveræne  Ret.  Da  denne  Henvendelse 
naturligvis    var    lige    saa  frugtesløs   som  de  andre,    maatte 

Hertugen    lade    sig   neje    med    at    modtage    den    hana   af 
Hertug  Vilhelm  testamenterede  betydelige  Privatformue. 


England  med  Ægypten. 

Ved  Nyaarstid  1884  syntes  hele  det  øvre  Nilland  at 
være  i  Færd  med  at  falde  i  Mahdiens  Hænder  og  løsrive 
sig  fra  det  ægyptiske  Herredømme:  saa  vel  Nubiens  Hoved- 
stad Kartum,  hvor  der  fandtes  mange  Evropæere,  som 
Havnestaden  Suakim  ved  det  røde  Hav  vare  udsatte  for 
stor  Fare.  Da  den  ægyptiske  Regering  var  aldeles  af- 
hængig af  England,  syntes  det  at  være  dettes  Pligt  at  for- 
svare det  for  Ægypten  saa  vigtige  øvre  Nilland.  I  en 
Note  af  2den  Januar  forlangte  derfor  den  ægyptiske  Rege- 
ring, at  England  enten  skulde  paatage  sig  Forsvaret  af 
Sudan  eller  give  sit  Minde  til,  at  Landene  mellem  den 
øvre  Nil  og  det  røde  Hav  bleve  overgivne  Sultanen,  Ægyp- 
tens nominelle  Overherre,  til  Besættelse  og  Forsvar.  I  sit 
Gjensvar  af  6te  Januar  erklærede  den  engelske  Regenng, 
at  den  ikke  havde  noget  imod  det  sidste,  naar  Porten  alene 
vilde  bære  Omkostningerne,  og  Expeditionen  fik  sit  Udgangs- 
punkt fra  Suakim.  Tillige  gav  den  Kediven  det  Raad,  at 
trække  alle  sine  Tropper,  som  stode  syd  for  Vadi-Halfa 
eller  den  anden  Nilkatarakt,  tilbage  og  opgive  alt  Land  paa 
hin  Side  af  denne  Grænse.  En  saadan  Opgivelse  vilde  den 
ægyptiske  Konsejlspræsident  Sherif  Pasha  ikke  indlade  sig 
paa;  han  indgav  derfor  den  7de  Januar  sin  Dimission,  og 
Nubar  Pasha  dannede  et  nyt  Ministerium.  Der  blev  derpaa 
givet  Ordre  til  at  rømme  Kartum. 

Derimod  forsøgte  man  at  forsvare  Stillingen  ved  det 
røde  Hav.  Da  Mahdiens  ivrige  og  dygtige  Tilhænger 
Osman  Digma  gjorde  gjentagne  Angreb   paa  Suakim   og 

holdt  de  mindre  Fæstninger  Sinkat  og  Tokar  indesluttede, 
drog  den  ægyptiske  Overanfører  Baker  Pasha  ud  fra 
Suakim  for  at  befri  disses  Garnisoner,  men  blev  den  4de 
Februar  slaaet  imellem  Trinkitat  og  Tokar.  Ægypterne 
kastede  sig  ned  paa  Jorden  og  bade  om  Naade,  og  efter  at 
have  mistet  over  2000  Mand  maatte  Baker  trække  sig  til- 
bage til  Suakim.  Her  maatte  han  lade  engelske  Marine- 
soldater gaa  i  Land  og  forkynde  Standretten,  da  de  indfødte 
sværmede  fra  Mahdien,  og  de  ægyptiske  Tropper  vare  upaa- 
lidelige.  I  Sinkat  forsvarede  derimod  Kommandanten  Tevfik 
Pasha  sig  til  det  yderste  og  faldt  til  sidst  den  11  te  Februar 
med  hele  Garnisonen,  600  Mand  i  Tallet,  i  et  fortvivlet 
Udfald  Byens  mandlige  Befolkning  blev  derpaa  myrdet, 
Kvinder  og  Bern  solgte  som  Slaver.  For  at  undsætte  Tokar 
ankom  Generalmajor  Graham  den  21de  Februar  med  4000 
Mand  af  de  engelske  Tropper  fra  Kairo  i  Suakim;  men 
samme  Dag  overgav  Besætningen  i  Tokar  sig  til  Oprørerne. 
Imidlertid  drog  Graham  dog  frem,  slog  Osman  Digma  den 
29de  Februar  ved  El-Teb  og  tvang  den  1ste  Marts  Op- 
rørerne til  at  overgive  Tokar,  hvorefter  han  igjen  drog  til- 
bage til  Suakim.  Under  et  nyt  Udfald  der  fra  kom  det  til 
Træfningen  ved  Tamanieb,  hvor  Osman  Digma  kæmpede 
med  stor  Tapperhed  og  bragte  Englænderne  i  ikke  ringe 
Fare.  men  dog  til  sidst  blev  fuldstændig  slaaet  og  mistede 
4000  Mand.  Englænderne,  som  havde  100  døde  og  150 
saarede,  tog  den  fjendtlige  Lejr,  og  Osman  Digma  trak  sig 
tilbage  til  Bjærgene.  Graham  foretog  endnu  nogle  Rekog- 
nosceringer; men  da  Fjenden  ingensteds  holdt  Stand,  og 
et  Tog  ind  igjennem  Ørkenen  for  at  aabne  en  Forbindelse 
med  Kartum  over  Berber  ikke  laa  i  haus  Plan  eller  syntes 
alt  for  vanskeligt,  forlod  han  den  .-^dje  April  med  de  fleste  af 
sine  Tropper  Suakim  og  vendte  tilbage  til  Kairo.  Selv 
begav  han  sig  til  London. 

Imidlertid  var  der  foregaaet  en  Begivenhed,   der  havde 
draget  alles  Blikke  til  Kartum.     Den  18de  Januar  var  den 


De  vigtigste  Begivenheder  i  Aaret  1884.  67 

berømte  General  Gordon,  der  tidligere  havde  vist  udmærket 
Mod  og  Dygtighed  og  mageløs  Uegennyttighed  i  Kina  og 
som  Generalguvernør  i  Sudan  især  havde  bekæmpet  Slave- 
handelen, fra  Belgien,  hvor  han  stod  i  Begreb  med  at  over- 
tage en  ledende  Stilling  i  Konge  under  det  internationale 
afrikanske  Selskab,  i  Følge  et  Ministerraads  Beslutning 
bleven  kaldet  til  London  og  afrejste  strax  til  Ægypten. 
Hans  Indflydelse  gjaldt  for  saa  stor,  at  man  troede,  at  han 
kunde  bringe  Mahdiens  Tilhængere  til  at  falde  fra  ham  og 
ham  selv  til  at  lade  sig  nøje  med  Kordofan.  Der  blev  ikke 
medgivet  ham  Tropper,  men  120000  Pd.  Sterl.  Hans  In- 
struktioner lød  nærmest  paa,  at  han  skulde  undersøge  Stil- 
lingen i  Sudan  og  gjore  Forslag  til  at  sikre  Garnisonerne 
og  de  kristne,  udfinde  den  bedste  Maade  til  at  rømme  det 
indre  Sudan  og  sikre  Havnene  ved  det  røde  Hav  for  Eng- 
land. Den  engelske  Generalkonsul  i  Ægypten,  Sir  Evelyn 
Baring,  skulde  være  Mellemmand  mellem  ham  og  Regeringen. 
I  øvrigt  var  Formaalet  for  hans  Sendelse  uklart  og  ube- 
stemt; man  troede,  at  England  ved  ham  vilde  bringe  Sudan 
fra  Ægyptens  under  sin  Indflydelse. 

Gordon  ankom  den  24de  Januar  til  Kairo  og  naaede 
den  18de  Februar  til  Kartum.  Hans  nærmeste  Plan  var  at 
gjengive  de  smaa  Sultaner,  der  før  det  ægyptiske  Herre- 
domme vare  uafhængige,  deres  Selvstændighed  og  overlade 
Mahdien  Kordofan.  Hans  Skrivelse  til  denne  blev  imidlertid 
besvaret  med  et  Afslag;  derimod  raadede  Mahdien  Gordon 
til  at  gaa  over  til  Islam  og  blive  hans  Statholder.  Stor 
Opsigt  vakte  en  Bekjendtgjørelse  fra  Gordon,  hvori  han, 
den  ivrige  Fjende  af  Slaveriet,  lovede  at  anerkjende  dette. 
P]n  modsat  Fremgangsmaade  vilde  have  skaffet  ham  alt  for 
mange  Fjender.  Først  gjaldt  det  nu  om  at  sikre  sig  Til- 
bagevejen til  Æ.gypten,  og  han  gjorde  derfor  den  16de  Marts 
et  Udfald  med  sin  lille  Hær  af  Ægyptere,  Sudanesere  og 
Bashibozuker ;  men  to  sudanske  Pashaer  toge  .strax  Flugten 
og   huggede    endog   ind    paa    deres    egne    Folk;    de   bleve 

senere  henrettede.  Hele  Foretagendet  mislykkedes  aldeles, 
og  den  25de  Marts  vægrede  Bashibozukerne  sig  ved  at 
marchere  ud,  saa  at  Gordon  maatte  lade  270  af  deua  af- 
væbne. Stillingen  blev  Dag  for  Dag  betænkeligere,  da 
Stammerne  omkring  Kartum  vare  i  aaben  Opstand  og  truede 
Stæderne  Berber  og  Dongola.  Gordons  Haab  om,  at 
Graham  vilde  rykke  frem  til  Berber  og  aabue  Vejen  til 
Suakim,  blev,  som  oven  for  omtalt,  skuffet.  Nubar  Pasha 
foreslog  vel  den  engelske  Regering  Udrustningen  af  et 
engelsk-ægyptisk  Tog  til  Berber;  men  efter  et  Ministerraad 
den  23de  April  fik  han  det  Svar,  at  et  Tog  til  Berber  for 
Øjeblikket  var  umuligt  og  først  kunde  afgaa  om  4  Maaneder. 
Saa  længe  ventede  Mahdiens  Tilhængere  ikke:  den  26de 
Maj  erobrede  de  Berber  og  nedhuggede  Garnisonen  og  den 
mandlige  Befolkning. 

Det  engelske  Parlament  var  blevet  aabnet  den 
5te  Februar.  Regeringen  forkyndte  Forslag  om  Udvidelse 
af  Valgretten  og  Reformer  af  Lokalbestyrelsen,  navnlig  i 
London;  med  Hensyn  til  Ægypten  vare  Udtalelserne  meget 
Uklare.  Den  7de  Februar  anmeldte  Marquis'en  af  Salisbury 
i  Overhuset,  Northcote  i  Underhuset  Forslag  til  et  Mis- 
tillidsvotum til  Ministeriet  paa  Grund  af  dets  vaklende 
Holdning,  som  havde  været  Grunden  til  de  ulykkelige  Be- 
givenheder i  Sudan :  paa  det  første  Sted  vedtoges  det  med 
181  Stemmer  mod  81;  men  i  Underhuset  forkastedes  det 
med  311  Stemmer  mod  262.  Ministeriet  vilde  vistnok 
have  lidt  et  Nederlag,  hvis  ikke  den  største  Del  af  det 
liberale  Parti  havde  lagt  mere  Vægt  paa  Gjennemfe reisen 
af  de  indre  Reformer  end  paa  Bevaringen  af  Sudan.  Et 
endnu  mindre  Flertal  tik  Ministeriet,  da  Hicks-Beach  gav 
den  almindelige  Harme  over,  at  Gordon  blev  ladt  i  Stikken, 
Udtryk  ved  den  2den  Maj  at  foreslaa  et  nyt  Dadelsvotum: 
det  blev  kun  forkastet  med  303  Stemmer  mod  275.  Ogsaa 
Baker  Pasha,  som  i  Maj  vendte  tilbage  til  England,  an- 
klagede  i  et  Brev   til  Times  Regeringen,    som   ved  sin  Er- 


De  vigtigste  Begivenheder  i  Aaret  1884.  69 

klæring   om  Sudans  Opgivelse    endog    drev    de  tro  Araber- 
stammer til  at  slutte  sig  til  Oprørerne. 

Imidlertid  var  Regeringen  ogsaa  i  anden  Henseende 
bleven  nedt  til  at  indrømme  sin  ægyptiske  Politiks  daarlige 
Resultater.  Ægypten,  som  under  den  fransk-engelske  Kon- 
trol havde  opfyldt  alle  sine  finansielle  Forpligtelser,  var 
under  det  engelske  Protektorat  sunket  saa  dybt,  at  det 
hverken  kunde  betale  Afdrag  og  Renter  af  sin  store  Stats- 
gjæld  eller  udrede  Skadeserstatning  til  de  Evropæere,  som 
havde  lidt  Tab  ved  Alexandrias  Bombardement.  Et  nyt 
Laan  paa  8  Mill.  Pund  Sterl.  var  blevet  nødvendigt,  og 
dette  vilde  man  i  England  tilvejebringe  ved  at  give  det 
Prioritet  foran  den  gamle  Gjæld,  medens  man  vilde  ned- 
sætte dennes  Renter  og  udsætte  dens  Amortisation.  Dette 
kunde  imidlertid  ikke  ske  uden  Forandringer  i  den  ægyp- 
tiske Likvidationslov  af  18de  Juli  1880,  som  var  udarbejdet 
af  en  international  Kommission  og  garanteret  af  Stor- 
magterne. Derfor  indbød  det  engelske  Kabinet  den  22de 
April  Stormagterne  og  Porten  til  en  Konference;  men 
Tyrkiet  og  Frankrig  forlangte,  at  Konferencen  ikke  blot 
skulde  behandle  Likvidationsloven,  men  ogsaa  Ægyptens 
politiske  Stilling.  Med  Frankrig  indlod  England  sig  paa 
Forhandlinger,  og  disse  førte  til  en  Overenskomst,  i  Følge 
hvilken  Frankrig  gav  Afkald  paa  Gjenoprettelsen  af  den 
fransk-engelske  Kontrol  over  Ægypten,  medens  England  for- 
pligtede sig  til  at  drage  sine  Tropper  ud  af  Landet  ved 
Begyndelsen  af  Aaret  1888.  Den  internationale  Gjælds- 
kommissions  Virksomhed  skulde  udvides  saaledes,  at  den 
skulde  raadspørges  ved  Fastsættelsen  af  det  ægyptiske 
Budget  og  have  Ret  til  Veto  mod  enhver  Udgift,  der  over- 
skred det. 

Den  17de  Juni  meddeltes  denne  Overenskomst  til  de 
andre  Magter,  som  gave  deres  Samtykke,  og  den  28de  blev 
den  forelagt  Parlamenterne  i  England  og  Frankrig;  paa 
begge  Steder    blev  den  kølig  modtaget,    da  man  mente,    at 

der  var  gjort  for  store  ludrømmelser  til  Modparten.  Efter 
at  Konferencen  var  aabnet  den  28de  Juni,  forelagde  Lord 
Granville  det  engelske  Finansforslag;  men  Frankrig,  som 
havde  en  med  Ægyptens  Finanser  meget  fortrolig  Kaad- 
giver  i  den  tidligere  Generalkontroler  i  Kairo,  Bligniéres, 
erklærede  det  for  uantageligt.  »Ægypten  var  i  Stand  til  at 
opfylde  sine  Forpligtelser  uden  Afkortning,  naar  det  blev 
styret  fornuftig  og  ikke  skulde  betale  saa  store  Summer  til 
den  engelske  Okkupation.«  Frankrig  stillede  derfor  den  22de 
Juli  det  Modforslag,  at  Okkupations-Omkostningerne  skulde 
nedsættes  med  5  Miil.  Francs  om  Aaret,  og  at  Renterne 
ikke  skulde  nedsættes  af  den  ægyptiske  Statsgjæld,  men 
derimod  af  de  engelske  Suezkanal-Aktier.  Medens  de  to 
Finansprojekter  stode  skarpt  lige  over  for  hinanden,  gjorde 
den  tyrkiske  Sendemand  Mussurus  Pasha  Forbehold  med 
Hensyn  til  Portens  Suverænitet,  og  den  28de  Juli  stillede 
den  tyske  Sendemand  Grev  Miinster  Forslag  om  at  tage  en 
Reform  af  det  ægyptiske  Sundhedsvæsen  under  Overvejelse 
paa  Grund  af  den  Fare,  der  truede  Evropa  ved  det  mangel- 
fulde Opsyn  med  de  fra  Indien  kommende  Skibe.  Konfe- 
rencens Præsident  Lord  Granville  vilde  imidlertid  hverken 
tilstede  Behandlingen  af  dette  Forslag  eller  af  Erstatnings- 
Spørgsmaalet,  som  den  franske  Sendemand  Waddington  den 
2den  Avgust  bragte  paa  Bane.  Konferencen  opløste  sig 
uden  Resultat;  men  England  var  kommet  til  at  staa  meget 
isoleret  i  den  evropæiske  Politik.  I  England  var  man  i 
det  hele  tilfreds  med,  at  Ovrenskomsten  med  Frankrig  ikke 
var  bleven  fuldbyrdet,  og  haabede  nu  selvstændig  at  kunne 
komme  til  at  ordne  det  ægyptiske  Spørgsmaal. 

Under  Indtrykket  af  denne  Stemning  og  Frygten  for 
Gordons  Skæbne  besluttede  det  engelske  Ministerium  at  sende 
den  første  Admiralitetslord  (Marineministeren)  LordNorth- 
b  r  o  o  k  til  Ægypten  for  at  undersøge  dets  finansielle  Stilling 
og  gjøre  Forslag  til  dennes  Forbedring,  samt  at  forberede 
en   Expedition   til  Gordons  Redning.     Den   dertil    fordrede 

Bevilling  paa  800000  Pd.  Sterl.  blev  given  med  174  Stemmer 
mod  14.  DenSUeAvgust  afrejste  saa  vel  Lord  Northbrook 
som  General  Wolseley,  der  var  udnævnt  til  Hjælpe- 
expeditionens  Anfører.  Kort  efter  deres  Ankomst  til  Ægypten 
indløb  der  Efterretning  om,  at  det  var  lykkedes  Gordon 
den  24de  Juli  og  den  30te  Avgust  at  tilføje  Mahdiens 
Tropper  Nederlag  og  sprænge  Ringen  om  Kartum.  Den 
3dje  Oktober  sejlede  han  med  Dampskibe  ned  ad  Nilen  og 
tilbageerobrede  Berber  -,  men  Oberst  Stewart,  som  han  havde 
sendt  forud,  led  Skibbrud  og  blev  tillige  med  sine  Ledsagere 
myrdet  af  Araberne.  Senere  meldte  Rygtet,  at  Kartum  var 
faldet  i  Mahdiens  Hænder  og  Gordon  fangen.  Denne  Efter- 
retning var  vel  falsk;  men  General  Wolseley  foretog  dog 
nu  sit  Tog  op  ad  Nilen,  som  ved  sine  Katarakter  frembød 
mange  Vanskeligheder.  I  November  ankom  han  til  Dongola, 
hvis  Styrer  (Mudir)  var  bleven  den  ægyptiske  Regering  tro, 
og  drog  derfra  til  Korti,  hvor  2400  Mand  samlede  sig. 
Her  modtog  han  beroligende  Efterretninger  fra  Gordon;  men 
dennes  Stilling  var  dog  ved  Aarets  Ende  meget  farlig. 

Imidlertid  havde  den  ægyptiske  Regering  paa  Lord 
Northbrooks  Raad  gjort  Indgreb  i  Likvidationsloven. 
Den  18de  September  meddelte  nemlig  Nubar  Pasha  den 
internationale  Gjældskommission,  at  Regeringen  havde  be- 
sluttet indtil  den  25de  Oktober  at  lade  de  Indtægter,  der 
skulde  anvendes  til  Afdrag  paa  Gj ælden,  flyde  i  den  ægyp- 
tisk Pinanskasse.  Mod  dette  Brud  paa  Folkeretten  prote- 
sterede den  25de  September  Frankrigs,  Tysklands,  Østerriges 
og  Ruslands  Repræsentanter ;  ogsaa  Italien,  som  i  den  sidste 
Tid,  misfornøjet  med  de  ringe  Resultater  af  sin  Forbindelse 
med  Tyskland  og  Østerrige,  havde  sluttet  sig  nærmere  til 
England,  indgav  en  Protestnote,  dog  i  en  mildere  Form. 
Frankrigs,  Østerriges  og  Italiens  Repræsentanter,  som  tillige 
med  Englands  Repræsentanter  dannede  den  internationale 
Gjældskommission,  i  hvilken  Tyskland  og  Rusland  ikke 
vare  repræsenterede,  sagsøgte  dernæst  den  ægyptiske  Rege- 

ring  ved  den  internationale  Domstol.  Medens  Sagen  stod 
paa,  sendte  Nubar  Pasha  den  26de  Oktober  Magterne  en 
Rundskrivelse,  hvori  han  meddelte,  at  Indbetalingerne  til 
Kommissionen  fra  denne  Dag  vilde  blive  gjenoptagne;  men 
den  9de  December  dømte  den  internationale  Domstol  i  første 
Instans  den  ægyptiske  Regering  til  at  tilbagebetale  de 
Summer,  den  imidlertid  ulovlig  havde  modtaget.  Paa  samme 
Tid  fordrede  Tyskland  og  Rusland  at  blive  repræsenterede 
i  Gjældskommissionen;  men  paa  Grund  af  Englands  Mod- 
stand henstod  denne  Sag  ved  Aarets  Ende  endnu  uafgjort. 

Den  2den  November  vendte  Lord  Northbrook  tilbage 
til  London;  men  den  af  ham  forelagte  Plan  til  en  Ordning 
af  de  ægyptiske  Finansforhold  blev  igjen  forandret,  inden 
den  blev  forelagt  Stormagterne.  Disses  Svar  fulgte  ikke 
inden  Aarets  Ende;  men  da  det  nye  Forslag  atter  gav  nye 
Laan,  som  England  skulde  skaffe  til  Veje,  Fortrin  for  de 
gamle  Laan,  som  for  største  Delen  vare  i  franske  Hænder, 
var  der  ingen  Udsigt  til,  at  det  vilde  blive  antaget. 

Forholdene  i  Vestafrika,  hvor  Englands  Anmasselser 
bleve  eftertrykkelig  viste  tilbage,  have  vi  allerede  omtalt 
under  »Tyskland«;  men  ogsaa  i  Sydafrika  begyndte  den 
engelske  Overmagts  Modstandere  at  søge  en  Støtte  hos  den 
nye  Kolonialmagt.  Den  transvaalske  Republiks  Sendemænd^ 
som  i  November  1883  havde  aabnet  Underhandlinger  i 
London  om  en  Revision  af  deil  1881  afsluttede  Konvention, 
sluttede  den  27  Februar  1884  en  ny  Traktat  med  England, 
hvis  vigtigste  Bestemmelser  vare  følgende:  Transvaal  skal 
herefter  hedde  »den  sydafrikanske  Republik«  og  ikke  længer 
staa  under  Englands  Overherredømme,  dets  Gjæld  til  Eng- 
land skal  nedsættes  og  dets  Vestgrænse  udvides  ved  Ind- 
lemmelsen af  nogle  Betshuaner-  Distrikter.  Fra  London 
begave  de  sydafrikanske  Sendemænd  sig  til  Portugal  for  at 
underhandle  om  en  Jærnbane  fra  Transvaals  Hovedstad 
Pretoria  til  Delagoa-Bugten,  der  fra  til  Holland  for  at  af- 
slutte   et    Laan    og   til    sidst   over  Paris    til    Berlin.     Her 

bleve  de  den  8de  Juni  paa  den  mest  smigrende  Maade 
modtagne  af  Kejseren,  og  i  sin  Tiltale  til  denne  sagde  den 
transvaalske  Præsident  Paul  Krliger:  »Deres  Majestæt! 
Hvis  det  engang  igjen  gaar  os  ilde,  saa  hjælp  De  os!«  De 
forvirrede  og  usikre  Forhold  i  Sydafrika  føre  nemlig  til 
idelige  Stridigheder  mellem  det  engelske  og  hollandske  Ele- 
ment i  Befolkningen  og  blodige  Kampe  med  og  mellem  de 
indfødte  Stammer,  der  siden  Diaraantgrubernes  Bearbejdelse 
have  faaet  Lejlighed  til  at  skaffe  sig  Masser  af  Skydevaaben. 
Ligesom  det  under  indre  Kampe  i  Betshuanernes  Land  1 882 
var  lykkedes  Boererne  at  stifte  to  nye  Republiker :  Stellaland 
og  Goshen,  saaledes  lykkedes  det  dem  paa  samme  Maade 
1884  at  grunde  en  »ny  Republik«  i  Zululandet.  Boererne 
i  disse  smaa  Republiker  og  de  to  større  ældre  (Transvaal- 
og  Oranjefristaten)  søge  ved  at  forbinde  sig  med  hinanden 
at  modstaa  England,  der  vil  holde  dem  borte  fra  umiddelbar 
Forbindelse  med  Havet. 

Den  største  indre  Begivenhed  i  England  i  1884  var 
Gjennemførelsen  af  den  Valgreform,  som  Gladstone  be- 
tragter som  Kronen  paa  sin  lange  politiske  Virksomhed. 
Ved  Reformbillen  1832  fik  endnu  kun  3  Procent  af  Befolk- 
ningen Valgret,  ved  den  anden  Valgreform  1867  steg  For- 
holdet til  10  Procent ;  men  Arbejderbefolkningen  paa  Landet 
var  bleven  tilsidesat  i  Sammenligning  med  Arbejderne  i 
Byerne.  Ved  det  nye  Forslag  fik  enhver,  der  betaler  10 
Pd.  Sterl.  i  aarlig  Husleje  eller  udreder  Fattigskat,  Valgret, 
hvorved  Vælgertallet  forøges  fra  3  til  5  Mill.  Denne  tredje 
Reformbill  blev  vedtagen  af  Underhuset  ved  anden  Behand- 
ling den  7de  April  med  340  Stemmer  mod  210,  ved  tredje 
Behandling  den  25de  Juni,  men  forkastet  af  Overhuset  den 
8de  Juli  med  205  Stemmer  mod  146.  De  konservative 
haabede,  at  Ministeriet  skulde  blive  nødt  til  at  opløse 
Parlamentet,  og  at  derefter  Misfornøjelsen  med  Gladstones 
udenlandske  Politik  skulde  skaffe  dem  Flertallet  i  det  nye 
Underhus;    men   i  en  Forsamling  af  Parlamentets   liberale 

Medlemmer  erklærede  Gladstone  den  10de  Juli,  at  Kabinettet 
havde  bestemt  snarest  muligt  at  slutte  den  nuværende 
Samling,  men  i  Efteraaret  at  indkalde  Parlamentet  til  en 
ny  Samling  for  atter  at  forelægge  Keformbillen. 

Loven  om  Londons  Bestyrelse  var  den  Hde  April 
bleven  vedtagen  uden  Indvending  ved  første  Behandling  i 
Underhuset.  Den  skal  bringe  Enhed  til  Veje  i  Kæmpe- 
stadens gamle  indviklede  Administration,  som  skal  samles 
under  en  Borgmester  og  et  Kommuneraad  paa  240  Med- 
lemmer. Staden  deles  i  39  Distrikter,  hver  med  sit  Kaad, 
som  skal  besørge  de  mindre  vigtige  lokale  Forretninger. 
I  Overhuset  androg  de  konservatives  Fører,  Lord  Salis- 
bury, paa  Nedsættelsen  af  en  Kommission  til  Undersøgelse 
af  Arbejderboligerne.  Prinsen  af  Wales,  som  selv  havde 
besøgt  Arbejderdistrikterne  og  overtydet  sig  om  Boligernes 
elendige  Tilstand,  anbefalede  Undersøgelsen  og  deltog  selv 
i  den  derefter  nedsatte  Kommissions  Møder.  Den  8de  Maj 
vedtog  Underhuset  igjen  med  238  Stemmer  mod  127  For- 
slaget om  Tilstedeise  af  Ægteskab  med  den  afdøde  Kones 
Søster.  Derimod  forkastede  det  den  1ste  Maj  Forslaget 
om  Tilladelse  at  Ligbrænding  og  den  1 4de  Maj  Forslaget 
om  en  Tunnel  under  Strædet  ved  Caiais.  Overhuset  for- 
kastede den  20de  Juni  et  Andragende  af  Gladstones  Ven, 
Lord  Roseberry,  som  gik  ud  paa  at  optage  Repræsentanter 
for  Videnskaber,  Kunst  og  Handel  i  Huset.  En  Reform 
eller  endog  Afskaffelse  af  Overhuset  blev  nu  ogsaa  stærkere 
og  stærkere  fordret  af  Blade  og  Forsamlinger,  der  vare  for- 
bitrede over  dets  Modstand  mod  Valgreformen.  Efter  Parla- 
mentets Slutning  den  14de  Avgust  rejste  Gladstone  til 
Edinburg,  hvor  han  i  tiere  Taler  til  sine  Vælgere  udtalte 
sig  om  Ministeriets  Politik. 

Den  stigende  Ophidselse  hos  den  store  Mængde  gjorde 
imidlertid  baade  de  konservative  og  de  maadeholdne  liberale 
betænkelige,  og  da  Parlamentet  den  2ode  Oktober  samledes 
til  en  overordentlig  Session,    vare  saa  vel    hine    som 

disse  tilbøjelige  til  at  indgaa  en  Overenskomst.  Efter  at 
Underhuset  den  Ilte  November  havde  vedtaget  den  paa  ny- 
forelagte  Reformbill  ved  tredje  Behandling,  traf  de  to  store 
Partiers  Førere  Salisbury  og  Gladstone  den  19de  November 
en  Aftale,  som  deres  Venner  i  de  følgende  Dage  toge  Del  i. 
Det  blev  bestemt,  at  Overhuset  vilde  gaa  ind  paa  Valg- 
reformen, naar  Regeringen  inden  dens  endelige  Vedtagelse 
vilde  forelægge  et  Lovforslag  om  en  ny  Inddeling  af  Valg- 
kredsene, hvis  Grundtræk  man  var  bleven  enig  om,  og 
gjøre  dets  Antagelse  til  et  Kabinetsspørgsmaal.  De  kon- 
servative vilde  nemlig  sikre  sig  mod,  at  de  liberale,  naar 
først  Valgreformen  var  vedtagen,  kande  indrette  Valgkredsene 
efter  deres  Fordel.  Den  1ste  December  indbragte  Gladstone 
Valgkredsbillen  i  Underhuset.  Derefter  skulle  Stæder 
med  mindre  end  15000  Indbyggere  gaa  op  i  Landdistrikterne, 
Stæder  paa  15000—50000  skulle  have  1,  Stæder  paa 
50000—165000  2  Repræsentanter;  London  skal  have  37. 
Underhusets  Medlemsantal  forøges  med  6  Medlemmer  for 
England  og  12  for  Skotland  og  bliver  saaledes  670.  Samme 
Dag,  den  5te  December,  som  denne  Bill  blev  vedtagen  ved 
anden  Behandling  i  Underhuset,  vedtog  Overhuset  i  3dje 
Behandling  Valgreformloven,  som  derefter  strax  blev  stad- 
fæstet af  Dronningen.  Parlamentssamlingen  sluttedes  den 
6te  December. 

I  Irland  havde  Modsætningen  mellem  Orangisterne 
og  Nationalpartiet  ved  Nyaar  1884  naaet  et  farligt  Højde- 
punkt. Nyaarsdag  samledes  to  Meder,  et  af  hvert  Parti,  i 
samme  By,  Dromore  i  Tyrone-Shire.  De  to  Partier  vare  i 
Færd  med  at  komme  i  Haandgemæng,  da  de  bleve  ad- 
spredte af  Konstabler  og  Rytteri.  To  Protestanter  bleve 
dødelig  saarede.  8  Dage  efter  afholdt  Nationalpartiet  et 
Møde  i  Clonmell  til  Ære  for  Davitt,  som  der  fremsatte  sin 
Theori  om  Konfiskation  og  Uddeling  af  Land.  Flere  Møder 
vare  ansatte  fra  begge  Sider  paa  samme  Dage,  men  Re- 
geringen  forbød  dem,    og    derefter   ophørte    for   nogen  Tid 

denne  Bevægelse  med  »meetings«  og  »contre-meetings«.  Den 
8de  Juni  begyndte  den  igjen,  da  et  stort  Nationalist-Møde 
var  sammenkaldt  til  Newry.  Ved  Mødets  Slutning  drog  en 
Hob  mod  Orangistklubben  og  de  mest  ansete  Protestanters 
Huse,  hvorefter  Nationalpartiets  Meder  igjen  bleve  forbudte. 
Derimod  holdt  Orangisterne  uforstyrrede  Møder  i  Ulster; 
men  i  Minedistriktet  Cleator  i  Cumberland,  hvor  der  var 
mange  irske  Arbejdere,  angrebe  disse  Protestanterne  med 
Stenkast  og  Revolverskud.  Der  var  c.  50  saarede  og  I 
dræbt.  De  agrariske  Forbrydelser  i  Irland  vare  blevne 
sjældnere;  men  desto  større  Skræk  vakte  Dynamit- 
Attentaterne  i  England,  som  udgik  fra  amerikanske 
Irlændere.  Den  26de  Februar  skete  der  saaledes  en  Ex- 
plosion  ved  Viktoria-Stationen  paa  Jærnvejen  fra  London 
til  Brighton,  der  opdagedes  Helvedesmaskiner  paa  flere 
Steder,  og  den  30te  Maj  exploderede  en  Helvedesmaskine  i 
Politiets  Centralbureau  i  London  og  to  andre  i  St.  James- 
Square,  den  ene  i  en  af  Londons  konservative  Klubber. 
Ikke  alle  Irlændere  af  Nationalpartiet  billigede  disse  af- 
skylige Foretagender,  ikke  engang  James  Stephens,  Chef 
for  Feniersammensværgelsen  1866—67,  nu  Flygtning  i  Paris, 
naturligvis  heller  ikke  de  irske  Deputerede.  Disse  havde 
ved  Parlamentets  Aabning  i  Februar  gjenvalgt  Parneil  til 
deres  Formand,  Justin  Mac  Carthy,  en  af  de  mest  maade- 
holdne,  til  Viceformand  i  deres  Bureau.  Imellem  de  to 
Parlaments-Samlinger  sluttede  de  en  hemmelig  Overens- 
komst med  den  radikale  Fraktion  af  Kabinettet,  i  Følge 
hvilken  de  stemte  for  Valgreformen,  imod  at  Ministeren  for 
Irland,  Trevelyan,  som  var  traadt  bestemt  op  imod  dem, 
fik  en  anden  Plads  i  Ministeriet.  I  Steden  for  den  den  5te 
November  afdøde  blinde  Fawcett  blev  Shaw  Lefevre  ud- 
nævnt til  Generalpostmester.  Vicekongen  i  Ostindien,  Lord 
Ripon,  som  havde  vakt  Englændernes  Misfornøjelse  ved  sin 
Retfærdighed  mod  Hinduerne,  blev  afløst  af  Sendemanden  i 
Konstantinopel,  Lord  Dufferin. 

Den  kongelige  Familie  havde  den  Sorg,  at  Dronningens 
i^erde  Søn  Prins  Leopold,  Hertug  af  Albany,  den  28de 
døde  i  Cannes. 


Nederlandene. 

Den  21de  Juni  døde  den  eneste  mandlige  Arving  til 
Tronen,  Prins  Alexander  af  Oranien,  fedt  den  25de 
Avgust  1851,  ugift.  Kong  Vilhelm  den  3dje  har  af  sit 
andet  Ægteskab  med  Prinsesse  Emma  afWaldeck  en  Datter 
Vilhelmine,  fedt  den  31te  Avgust  1880,  som  har  Arveret 
i  Nederlandene,  men  ikke  i  Luxemburg,  hvor  Hertugen  af 
Nassau  er  den  legitime  Tronfølger.  Da  Kongen  er  67  Aar 
gammel,  ilede  man  med  at  tilvejebringe  en  Regentskabslov. 
Ved  denne,  som  blev  vedtagen  næsten  enstemmig  af  Kam- 
rene i  et  samlet  Møde  den  1ste  Avgust,  blev  Formynder- 
skabet for  den  mindreaarige  Tronarving  overdraget  Dron- 
ningen. Denne  Lov  havde  en  Forfatningsændring  til  Følge. 
Artikel  198  i  den  nederlandske  Forfatning  bestemmer  nemlig, 
at  der  under  et  Regentskab  ikke  maa  foretages  nogen  For- 
fatningsændring. Denne  Bestemmelse  maatte  nu  ophæves, 
hvis  den  paatænkte  Forfatningsrevision,  som  nedsætter  den 
høje  Census,  ikke  muligvis  skulde  udsættes  i  en  lang 
Fremtid.  Da  en  Forfatningsændring  kun  kan  foretages  af 
nyvalgte  Kamre,  blev  der  i  Oktober  foretaget  en  Opløsning, 
og  nye  Valg  fandt  Sted.  Der  valgtes  til  Deputeretkamret 
42  liberale  og  44  ikke-liberale,  til  Senatet  26  liberale  og 
13  ikke-liberale.  De  sidste  omfatte  Katholikerne ,  de 
strænge  Kalvinister  og  de  konservative;  de  to  første  Frak- 
tioner holdes  kun  sammen  ved  Fjendskab  mod  den  konfes- 
sionsløse offentlige  Undervisning.  Deputeretkamret  vedtog 
den  28de  November  Forfatningsændringen  med  66  Stemmer 
mod  8. 


78  De  vigtigste  Begivenheder  i  Aaret  1884. 

Bel^en. 

Siden  Valgene  den  Ilte  Juni  1878  havde  de  liberale 
baft  Magten;  men  et  fuldstændigt  Omslag  indtraadte  ved 
Valgene  til  Deputeretkamret  den  10de  Juni  1884,  ved  hvilke 
de  klerikale  fik  et  Flertal  af  34  Stemmer;  endog  i  selve 
Brussel  vandt  de  en  afgjort  Sejr.  Strax  derefter  indgav 
Ministeriet  Frére-Orban  sin  Dimission,  og  Malou,  der 
havde  været  Ministerpræsident  for  1878,  dannede  et  nyt 
Ministerium,  af  hvis  Medlemmer  flere,  navnlig  Jakobs, 
Woeste  og  Vandenpeerebom,  ansaas  for  yderlige  klerikale, 
ja  for  Medlemmer  af  Jesuiterordenen.  Da  de  liberale  endnu 
havde  Flertallet  i  Senatet,  blev  dette  opløst,  og  ved  de  nye 
Valg  den  8de  Juli  fik  de  klerikale  ogsaa  der  et  Flertal  af 
17  Stemmer.  De  nærmeste  Opgaver  for  Ministeriet  Malou 
vare  Gjenoprettelsen  af  den  diplomatiske  Forbindelse  med 
Pavestolen  og  Omstyrteisen  af  den  liberale  Skolelov  af 
1879.  Den  første  blev  den  8de  Avgust  vedtagen  af  Kam- 
meret med  73  Stemmer  mod  44.  Den  nye  Skolelov  be- 
stemte, at  Staten  ikke  mere  skulde  give  Bidrag  til  Elemen- 
tarskolen,  og  overlod  Kommunerne  Valget,  om  de  vilde 
bolde  Kommuneskoler  paa  egen  Bekostning  eller  sende  de 
skolepligtige  Børn  til  de  bestaaende  Privatskoler,  som 
lededes  af  Gejstligheden,  liefolkningen  paa  Landet  og  i 
mange  Byer  foretrak  naturligvis  det  sidste;  kun  i  større 
Byer  med  liberale  Kommunalbestyrelser  kunde  Kommune- 
skoler med  verdslige  Lærere  holdes  vedlige.  Imod  denne 
Lov,  som  blev  vedtagen  i  Kammeret  den  30te  Avgust  med 
80  Stemmer  mod  49,  i  Senatet  den  10de  September  med 
40  Stemmer  mod  25,  udbrød  der  en  heftig  Bevægelse  blandt 
de  liberale  i  Stæderne.  Den  »liberale  Forening«  foranstaltede 
den  31te  Avgust  en  stor  Demonstration,  hvori  over  100000 
Mennesker  skulle  have  deltaget:  et  umaadeligt  Tog  begav 
sig  til  det  kongelige  Slot  og  overrakte  en  Adresse,  hvori 
Kongen  blev  opfordret  til  at  nægte  den  nye  Skolelov  Stad- 

fæsteise.  Som  Moddemonstration  foranstaltede  de  katholske 
Foreninger  den  7  de  September  ligeledes  et  Tog  gjennem 
Briissels  Gader;  men  dette  blev  standset  af  de  liberale, 
hvorefter  der  fulgte  voldsomme  Slagsmaal  med  et  Par 
Hundrede  saarede.  Kongen  lod  sig  ikke  paavirke  af  Demon- 
strationerne, men  stadfæstede  Loven,  hvorefter  Samlingen 
sluttedes  den  r2te  September. 

Ikke  længe  efter,  den  19de  Oktober,  afholdtes  der 
Kommunevalg,  og  ved  disse,  som  foretoges  efter  en 
anden  Valgmaade,  sejrede  de  liberale  i  alle  større  Stæder, 
undtagen  de  to  strængt  katholske,  Briigge  og  Mecheln,  og 
i  mange  mindre  Kommuner.  Por  den  nye  Skolelovs  Virk- 
ninger var  dette  af  stor  Betydning ;  thi  i  mange  Kommuner 
reddedes  nu  de  offentlige  Skoler.  Men  ogsaa  Kongen  lod 
sig  herved  paavirke  til  at  forlange  Pjærnelsen  af  Jndenrigs-, 
Justits-  og  Kultus- Ministrene  Jakobs  og  Woeste.  Hele 
Ministeriet  Malou  indgav  derpaa  sin  Dimission,  og  den  noget 
mere  moderate  klerikale  Beernaert  dannede  den  26de 
Oktober  et  nyt  Ministerium.  Der  indførtes  nogle  Lettelser 
ved  Anvendelsen  af  den  nye  Skolelov,  og  de  mange  Lærere, 
som  vare  komne  ud  af  Virksomhed,  fik  noget  højere  Vente- 
penge.    Kamrene  aabnedes  igjen  den  1 1  te  November. 


Schweiz. 

Forbundsforsamlingen  holdt  Møder  den  10de— 22de 
Marts,  4de — 28de  Juni  og  2den — 20de  December.  Ikke 
mindre  end  4  af  deres  Beslutninger  bleve  underkastede 
Folkeafstemning  og  den  Ilte  Maj  forkastede  ved  en  Alliance 
mellem  de  konservative  og  de  klerikale  med  c.  200000 
Stemmer  mod  150000.  Af  større  Betydning  var  kun  den 
ene  Beslutning,  som  gav  Ret  til  at  appellere  fra  Kantons- 
domstole  til  Forbundsdomstolen. 

Ved  de  nye  Valg  til  Nationalraadet  den  26de  Oktober 
vandt  de  liberale  og  radikale  en  afgjort  Sejr  over  de  kleri- 
kale og  konservative.  Valgene  gave  Anledning  til  en  Strid 
imellem  Forbundsraadet  og  det  klerikale  Statsraad  i  Kanton 
Tessin,  som  vilde  omstyrte  to  liberale  Valg  i  Lugano 
og  først  ved  Truslen  om  militær  Exekution  blev  bragt  til 
Fornuft.  Til  Forbundspræsident  for  1885  valgtes  Forbunds- 
raad  Schenk. 

Under  Forhandlinger  med  Pavestolen  om  Besættelse  af 
to  Bispesæder  satte  Schweiz  sine  Fordringer  igjeunem. 
Paven  viste  mærkeligt  nok  her  en  større  Eftergivenhed  end 
lige  over  for  Preussen.  Schweiz's  Asylret  blev  stærkt  mis- 
brugt af  Anarkister,  som  især  fra  Geneve  udsendte  vold- 
somme Opraab;  dog  bleve  nogle  af  dem  udviste. 


Frankrig. 

Ministeriet  Ferry,  der  havde  holdt  sig  siden  den  21de 
Februar  1883,  syntes  ved  Aarets  Begyndelse  sikret  mod 
indre  og  ydre  Vanskeligheder.  Kamrene  aabnedes  den 
8de  Januar.  Den  16de  indgav  den  Deputerede  Revillon  en 
Adresse,  i  hvilken  de  arbejdsløse  Arbejdere  i  Paris  fordrede, 
at  Kammeret  skulde  træffe  Forholdsregler  til  at  afhjælpe 
deres  Nød.  Yderste  Venstre  angav,  at  af  40000  Murere 
kun  10000  vare  sysselsatte,  og  at  især  Snedkerne  lede  Nød 
under  Udlandets  Konkurrence.  Til  sidst  kom  det  til  en 
Interpellation  af  Langlois  om  Ministeriets  økonomiske  Politik. 
Diskussionen  herom  varede  fra  den  24de  Januar  til  den 
2den  Februar.  Ferry  indrømmede,  at  nogle  Grene  af  Paris's 
Industri  lede  af  daarlige  Kaar;  men  Staten  kunde  ikke 
blande  sig  deri;  den  maatte  holde  paa  Arbejdets  Frihed. 
Dog  fik  Clémenceau  med  et  lille  Flertal  vedtaget,  at  der 
skulde  nedsættes  en  Kommission  af  Deputerede   til  Under- 

søgelse  af  Forholdene;  men  ved  Valget  af  dens  Medlemmer 
sejrede  Ministeriet:  blandt  dens  44  Medlemmer  herte  ikke 
engang  10  til  dets  Modstandere.  Denne  store  Kommission, 
som  valgte  SpuUer  til  sin  Formand,  udrettede  i  øvrigt 
aldeles  intet. 

De  talrige  Reformer,  der  i  de  sidste  Aar  vare  ind- 
førte i  Elementarundervisningen,  gjorde  en  samlet 
Lov  om  denne  ønskelig.  Der  var  derfor  allerede  1882 
blevet  nedsat  en  Kommission  med  Paul  Bert  i  Spidsen,  som 
1883  forelagde  et  Lovudkast,  der  dog  først  den  16de 
Februar  1884  kom  til  Behandling  i  Kammeret.  De  Spørgs- 
maal,  som  vakte  mest  Opmærksomhed  og  Strid,  vare  Be- 
stemmelsen om,  at  Undervisningen  udelukkende  skal  betros 
verdslige  Lærere,  og  Forhøjelsen  af  Lærernes  Løn.  Den 
sidste  blev  forkastet,  fordi  Ministeriet  erklærede,  at  Fi- 
nansernes Tilstand  ikke  tillod  den;  den  første  blev  vedtagen, 
uagtet  det  vil  blive  vanskeligt  at  faa  de  3000  kongregani- 
stiske  Lærere  og  Lærerinder,  som  for  Øjeblikket  ere  i 
Virksomhed,  erstattede.  Uden  Hensyn  hertil  bestemtes  det, 
at  for  Fremtiden  ingen  mandlig  Kongreganist  maa  ansættes, 
og  at  de  nu  ansatte  i  Løbet  af  5  Aar  skulle  fratræde;  for 
Kvinderne  bleve  Terminerne  noget  længere. 

Den  af  Kammeret  allerede  vedtagne  Lov  om  Ægte- 
skabsskilsmisse  blev  den  24de  Juni  vedtagen  af  Senatet 
med  nogle  Indskrænkninger.  Den  19de  Juli  gik  Kammeret 
ind  paa  disse,  og  Ægteskaber  kunne  altsaa  nu  opløses  i 
Frankrig.  I  Aaret  1884  blev  endelig  ogsaa  den  længe  be- 
budede Forfatningsrevision  ^jennemført,  men  rigtignok 
i  et  langt  ringere  Omfang,  end  de  radikale  ønskede.  Ferrys 
Forslag,  som  blev  forelagt  i  Kammeret  den  24de  Maj,  gik 
i  det  væsentlige  ud  paa,  at  de  livsvarige  Senatorer  efter- 
haanden  skulde  afløses  af  saadanne,  som  bleve  valgte  paa 
9  Aar,  og  at  Senatets  Indflydelse  paa  Finansloven  skulde 
formindskes.  Det  blev  vedtaget  414  Stemmer  mod  113; 
men  Senatet  vilde  ikke  opgive  sin  Ligeberettigelse  i  Finans- 

spørgsmaal,  medens  det  gik  ind  paa,  at  Bestemmelserne  om 
Senatorernes  Valg  udgik  af  Forfatningen.  Den  til  en  For- 
fatningsforandring  nødvendige  af  Senat  og  Kammer  sammen- 
satte Kongres  samledes  der  paa  i  Versailles  den  4de  Avgust. 
Den  meget  indskrænkede  Forfatningsrevision  blev  her  ved- 
tagen den  13de  Avgust  med  509  Stemmer  mod  172;  men 
de  radikale  vilde  ikke  deltage  i  Afstemningen  og  prote- 
sterede mod  denne  »Udfordring  til  Demokratiet«.  Ogsaa 
Prins  Jerorae  Napoleon  protesterede;  men  hans  Demon- 
strationer gjorde  ikke  niere  noget  Indtryk,  især  efter  at  der 
ved  en  Strid  mellem  ham  og  hans  Søn,  Prins  Viktor 
Napoleon,  var  indtraadt  en  Spaltning  i  det  bonaparti- 
stiske  Parti. 

Kamrene  sluttede  deres  Samling  den  1 6de  Avgust,  men 
traadte  igjen  sammen  den  14de  Oktober.  I  denne  Samling 
behandledes  den  Lov,  som  i  Følge  Kongressens  Beslutning- 
skulde  gives  om  Senatorvalgene.  I  Senatet  vedtoges  det,  at 
225  Senatorer  skulde  vælges  af  Repræsentanter  for  Departe- 
menterne og  Kolonierne,  75  af  Senatet  selv  paa  9  Aar; 
men  i  Kammeret  vedtoges  den  2den  December  med  260 
Stemmer  mod  216  et  Forslag  af  den  radikale  Floquet, 
hvorefter  alle  Senatorerne  skulde  vælges  ved  almindelig 
Stemmeret.  Til  sidst  blev  man  enig  om  (den  9de  December), 
at  alle  300  Senatorer  skulde  vælges  af  Repræsentanter  for 
Departementerne,  Arrondissementerne  og  Kommunerne,  og 
medens  hidtil  enhver  Kommune  lige  fra  den  mindste  Landsby 
til  selve  Paris  havde  stillet  1  delegeret,  skulde  de  dele- 
geredes Tal  nu  kunne  stige  til  oO.  De  smaa  Kommuner 
fik  saaledes  dog  en  stor  Overvægt,  og  hvor  stor  en  Betyd- 
ning dette  havde,  fremgik  af  de  sidste  Kommuneraadsvalg 
den  4de  Maj.  Ved  disse  havde  nemlig  Regeringen  vundet 
en  afgjort  Sejr  i  Provinserne,  medens  over  Halvdelen  af  de 
i  Paris  valgte  hørte  til  dens  Fjender. 

Af  Frankrigs  Foretagender  uden  for  Evropa  havde  de 
paa  Madagaskar  ikke  stor  Betydning.     Hovaerne  vægrede 

sig  stadig  ved  at  anerkjende  det  franske  Protektorat  paa 
Øens  Nordvestkyst  og  Franskmændenes  Ret  til  at  erhverve 
Grundejendom  paa  hele  Øen.  Admiral  Miot,  som  i  Maj 
overtog  Kommandoen,  besatte  dog  nogle  Pladser  og  bragte 
nogle  Stammer  til  at  underkaste  sig.  Desto  vigtigere  vare 
Begivenhederne  i  Østasien.  I  Tongkin  indtog  General 
Millot  den  12te  Marts  Bak-Ninh  med  14000  Mand.  22000 
Kinesere  gjorde  kun  ubetydelig  Modstand  og  trak  sig  derpaa 
tilbage.  Den  13de  April  indtog  han  dernæst  Honghoa,  hvor 
15000  Kinesere  ligeledes  snart  trak  sig  tilbage.  Fransk- 
mændene vare  nu  Herrer  over  den  rode  Flods  Delta.  I 
Peking  blev  man  forskrækket  over  deres  Fremgang  og  til- 
bøjelig til  Underhandlinger.  Den  Ilte  Maj  sluttedes  der  i 
Tientsin  imellem  Kaptejn  Fournier  og  den  mægtige  Vice- 
konge af  Petsheli,  Li-Hung-Tshang,  en  Traktat,  ved  hvilken 
Kina  overlod  Frankrig  Tongkin,  aabnede  sine  3  sydlige 
Provinser  for  den  franske  Handel  og  lovede  at  afslutte  en 
for  Franskmændene  gunstig  Handelstraktat. 

Kort  efter  (den  6te  Juni)  sluttedes  der  mellem  Kejseren 
af  Annam,  Kien  Fuc,  og  den  franske  Sendemand  Patenotre 
en  ny  Traktat,  som  egentlig  forvandlede  Annam  til  en 
fransk  Provins.  Frankrig  overtog  Ledelsen  af  dets  Udenrigs- 
politik, en  fransk  Resident  fik  Ophold  i  Hovedstaden  Hue, 
i  hvis  Citadel  der  skulde  ligge  fransk  Besætning,  Frankrig 
fik  Ret  til  at  besætte  ethvert  som  helst  Punkt  i  Annam, 
og  Bestyrelsen  af  Finans-,  Told-,  Post-  og  Telegrafvæsenet 
skulde  staa  under  fransk  Ledelse.  Ligeledes  blev  Konge- 
riget Kambodja,  der  siden  1863  havde  staaet  under 
Frankrigs  Protektorat,  ved  en  Traktat  af  17de  Juni  bragt 
i  fuldstændig  Afhængighed.  Kong  Norodom  havde  søgt  at 
unddrage  sig  Frankrigs  Indflydelse  og  havde  bl.  a.  bort- 
forpagtet sine  Toldindtægter  til  Kinesere  og  Tyskere;  men 
Guvernøren  i  Fransk- Koshinkina,  Thomson,  tvang  ham  med 
Vaabenmagt  til  at  underkaste  sig.  I  Annam  blev  rigtig- 
nok den  unge  Kien  Fuc,    lige   som   forrige  Aar  hans  Por- 

gænger,  den  2den  Avgust  ryddet  af  Vejen  ved  Gift  af  de 
mod  Frankrig  fjendtlig  sindede  Mandariner;  men  hans  yngre 
Broder  fulgte  ham,  uden  at  der  skete  noget  Brud  paa 
Traktaten  med  Frankrig. 

I  Frankrig  glædede  man  sig  over  nu  endelig  at  have 
sikret  Herredømmet  i  Annam  og  Tongkin,  hvor  endnu  i 
Januar  Mandarinerne  havde  foranstaltet  Myrderier  blandt 
de  kristne;  men  Glæden  varede  kun  kort.  I  Kina  udbred 
der  stor  Misfornøjelse  med  Traktaten  i  Tientsin:  det  frede- 
ligsindede Parti  ved  Hoffet  i  Peking  under  Ledelse  af  Prins 
Kung  blev  styrtet,  og  den  unge  Kejsers  Fader,  Prins  Chun, 
kom  i  Spidsen  for  Regeringen.  Li-Hung-Tshang  havde  vel 
modtaget  en  Note  af  Kaptejn  Fournier,  hvori  Terminerne 
for  Rømningen  af  de  Pladser,  som  Kineserne  havde  inde  i 
Tongkin,  vare  fastsatte;  men  de  fornødne  Ordrer  vare  ikke 
tilstillede  de  kinesiske  Kommandanter,  og  da  en  fransk 
Afdeling  den  23de  Juni  rykkede  frem  for  at  tage  Fæstningen 
Langson  i  Besiddelse,  blev  den  angreben  af  en  langt  over- 
legen kinesisk  Styrke  og  raaatte  trække  sig  tilbage  med 
Tab.  Frankrig  forlangte  en  stor  Skadeserstatning  for  dette 
Brud  paa  Traktaten  i  Tientsin,  og  da  Kina  nægtede  at 
betale  denne,  besluttede  den  franske  Regering  at  tage  Re- 
pressalier. Den  5te  Avgust  bombarderede  Kontraadmiral 
Lespés  Forterne  ved  Kelung  paa  Formosa  og  blokerede 
Havnen,  og  den  18de  Avgust  sejlede  Viceadmiral  Courbet 
med  10  Skibe  op  ad  Floden  Min,  kastede  Anker  foran  Fut- 
sheus  Arsenal  og  ødelagde  den  23de  en  kinesisk  Flaade 
og  Dagen  efter  Arsenalet.  Disse  Tab  føltes  imidlertid 
ikke  saa  meget  i  Peking,  at  den  kinesiske  Regering  derved 
blev  tilbøjelig  til  at  give  efter,  og  da  Ferry,  som  ønskede 
at  faa  Ende  paa  Krigen,  begyndte  at  underhandle,  skruede 
den  sine  Fordringer  saaledes  op,  al  Frankrig  blev  nødt  til 
igjen  at  optage  sine  krigerske  Foretagender.  Saa  vel  paa 
Formosa  som  i  Tongkin  viste  det  sig  imidlertid,  at  den 
franske  Styrke  ikke  var  tilstrækkelig,  og  Ferry  maatte  derfor 

i  December  forlange  større  Bevillinger,  som  bleve  vedtagne 
af  Kamrene  med  betydeligt  Flertal. 

I  øvrigt  var  den  økonomiske  Stilling  ikke  gunstig,  og 
Arbejderspørgsmaalet  blev  i  de  store  Stæder  mere  og  mere 
betænkeligt.  Situationen  var  ogsaa  bleven  forværret  ved 
den  Koleraepidemi,  hvoraf  især  Marseille  og  Toulon  hjem- 
søgtes. I  Paris  viste  den  sig  kun  svagt,  og  man  lod  sig 
ikke  af  den  afholde  fra  at  fejre  Nationalfesteu  den  Ude 
Juli.  Ved  denne  krænkedes  den  tyske  Fane;  men  Ferry 
ilede  med  at  udtale  sin  Beklagelse. 

Af  Franskmænd^  døde  i  1884,  fortjene  at  nævnes: 
Napoleon  den  3djes  Statsminister  Eugéne  Kouher,  f  ^^^ 
3dje  Februar,  og  to  forhenværende  Medlemmer  af  den 
nationale  Forsvarsregering :  Admiral  Fourichon,  Marine- 
minister i  1876,  t  den  24de  November,  og  Eugéne  Pelletan, 
som  kort  i  Forvejen  var  udnævnt  til  livsvarig  Senator,  f 
den  13de  December. 


Spanien. 

Ministeriet  Posada-Herera,  som  havde  stødt  ikke  blot 
de  konservative  med  Canovas  del  Castillo  i  Spidsen, 
men  ogsaa  Flertallet  i  Cortes  under  Sagasta  fra  sig  ved 
umodne  demokratiske  Planer,  blev  allerede  styrtet  ved 
Adresseforhandlingen  den  17de  Januar.  Derefter  dannede 
Canovas  et  nyt  Ministerium.  Efter  at  der  var  udnævnt  50 
nye  Præfekter,  opløstes  Cortes.  Udfaldet  af  de  nye  Valg 
gav,  som  altid  i  Spanien,  et  stort  Flertal  for  Ministeriet. 
Cortes  vare  samlede  fra  den  20de  Maj  til  den  26de  Juli^ 
men  vare  næsten  hele  Tiden  kun  beskæftigede  med  Adresse- 
debatten. Nogle  Militær-Revolter  bleve  strængt  kuede;  men 
meget  ondt  Blod  satte  Politiets  brutale  Optræden  mod  de 
frisindede  Studenter  i  Madrid  den  20de  November. 

Koleraen  kom  fra  Sydfrankrig  til  Spanien;  men  langt 
skrækkeligere  vare  de  Ødelæggelser,  som  et  Jordskjælv  i 
Provinserne  Granada  og  Malaga  anrettede  i  Aarets  sidste  Dage. 


Portugal. 

Cortes  aabnedes  den  15de  December,  og  Ministeriet 
Fontes  de  Mello  forelagde  et  Udkast  til  en  Forfatnings- 
revision,  i  Følge  hvilket  den  arvelige  Fairs  værdighed  skal 
afskaffes,  hvorimod  Pairerne  herefter  dels  skulle  vælges  af 
Folket,  dels  udnævnes  paa  Livstid  af  Kongen. 


Italien. 


Nationale  Højtideligheder  fandt  Sted  den  5te  Januar 
ved  Overførelsen  af  Viktor  Emanuels  Lig  fra  hans  midler- 
tidige Grav  til  den  endelige  lige  over  for  Rafaels  Hvilested 
i  Pantheon  og  efter  den  deputerede  Sellas  Død  (den  13de 
Marts);  han  havde  3  Gange  været  Finansminister  og  havde 
i  1870  især  virket  til  Roms  Besættelse. 

Depretis  vedblev  at  være  Ministerpræsident,  men 
omdannede  den  30te  Marts  sit  Ministerium  ved  at  optage 
4  nye  Ministre  af  det  maadeholdne  Venstre  i  Steden  for 
mindre  yndede  Mænd.  Forholdet  til  Vatikanet  vedblev  at 
være  meget  spændt,  især  efter  at  den  italienske  Regering 
efter  Dom  havde  besluttet  at  sælge  de  til  Kollegiet  for 
Troens  Udbredelse  (Propaganda'en)  hørende  Grundejendomme 
og  give  det  Statsobligationer  for  det  indkomne  Beløb. 

Koleraen  fandt  til  Trods  for  meget  strænge  Afspærringer 
ogsaa  sin  Vej    til  Italien    og   optraadte    navnlig   med   stor 

Voldsomhed   i    Neapel.      Kong   Umberto    viste    ved    denne 
Lejlighed  stort  Mod  og  vakte  derved  almindelig  Beundring. 


Nordamerika. 


I  de  forenede  Stater  optoge  Forberedelser  til  Præ- 
sidentvalget og  selve  Valget  al  Interesse,  og  Forhandlingerne 
i  den  48de  Kongres's  første  Samling,  som  var  traadt  sammen 
i  December  1883,  havde  ikke  stor  Betydning,  da  intet  af 
Partierne  ønskede  at  binde  sig  lige  over  for  den  nye  Rege- 
ring. Den  daarlige  Retstilstand  traadte  stærkt  frem  ved 
Oprøret  i  Cincinnati  den  28de— 30te  Marts,  som  foranle- 
digedes ved  en  alt  for  rnild  Dom  over  en  Morder,  men  ud- 
artede til  voldsomme  Pøbeloptøjer,  som  maatte  dæmpes 
med  væbnet  Magt. 

Det  republikanske  Parti  afholdt  den  6te  Juni  en 
Nationalkonvention  i  Chicago,  hvor  det  opstillede  den  tid- 
ligere Udenrigsminister  Elaine  som  sin  Kandidat  til  Præ- 
sidentpladsen; men  de  saakaldte  uafhængige  Republikanere 
vare  ikke  tilfredse  med  dette  Valg,  fordi  de  frygtede,  at 
Blaine  vilde  begunstige  Korruptionen.  Den  11  te  Juli  traadte 
det  demokratiske  Parti  sammen  til  et  Nationalkonvent,  lige- 
ledes i  Chicago,  og  opstillede  Guvernøren  i  New  York, 
Cleveland,  som  sin  Kandidat.  Cleveland  havde  med  stor 
Energi  bekæmpet  Korruptionen  i  Administrationen  og  de 
saakaldte  Ringe.  Derfor  sluttede  de  uafhængige  Republi- 
kanere sig  til  ham,  og  efter  en  heftig  Kamp  mellem  de 
to  Partier  sejrede  han  den  4de  November  ved  Valget.  Efter 
24  Aars  Forløb  ere  saaledes  Demokraterne  igjen  komne  i 
Besiddelse  af  Præsidentværdigheden. 

Den  48de  Kongres  traadte  igjen  sammen  den  iste 
December.  Præsident  Arthur  meddelte  i  sit  Budskab,  at 
Indtægterne  i  Finansaaret  1883 — 84  havde  givet  et  Over- 
skud  af   58    Mill.    Dollars,    klagede   over    Handelsflaadens 

stærke  Nedgang  og  forkyndte  Afslutningen  af  en  Traktat 
med  Nikaragua,  sona  gav  Unionsregeringen  Ret  til  An- 
læggelse af  en  Kanal,  en  Jærnbane  og  en  Telegraflinje 
gjennem  denne  Stat.  Disse  de  forenede  Stater  tilhørende 
Anlæg  vilde  træde  stærkt  i  Vejen  for  den  internationale 
Panama-Kanal;  men  deres  Udførelse  møder  store  Hindringer 
i  de  umaadelige  Omkostninger  og  især  i  den  a  aben  bare 
Krænkelse  af  en  1850  mellem  England  og  de  forenede 
Stater  afsluttet  Traktat,  som  forbyder  Anlæggelsen  af  en 
saadan  kun  den  ene  af  Magterne  tilhørende  Kanal, 

I  Mejiko  blev  General  Porfirio  Diaz  for  anden  Gang 
valgt  til  Præsident. 


Sydamerika. 

I  Ecuador  blev  General  Coamano  valgt  til  Præsident; 
men  i  Slutningen  af  Aaret  udbrød  der  en  Opstand  under 
General  Alfaro. 

Imellem  Chile  og  Bolivia  kom  det  endelig  til  en 
Fred  (den  4de  Maj),  i  Følge  hvilken  det  af  Chilenserne 
besatte  Kystland  skulde  forblive  under  deres  Styrelse,  men 
Bolivia  skulde  have  Handelsfrihed,  særlig  i  Havnen  Arica. 
I  Peru  fandt  Præsident  Iglesias,  der  havde  sluttet  Fred 
med  Chile  1883,  stærk  Modstand  hos  de  mange,  der  vare 
misfornøjede  med  Fredens  haarde  Bestemmelser.  I  Spidsen 
for  disse  trængte  General  Caceres  den  27de  Avgust  ind  i 
Lima,  men  blev  igjen  fordreven  og  maatte  trække  sig  til- 
bage til  Bjærgene.  Under  saadanne  Forhold  kunde  de 
chilensiske  Tropper,  hvis  sidste  Afdeling  skulde  rømme 
Peru  den  30te  Juli,  ikke  forlade  Landet.  Dettes  Tilstand 
var  trøstesløs. 

I  Argentina  optraadte  den  pavelige  Nuntius  Matera 
paa  en  saa  anmassende  Maade,  at  han  blev  udvist  af  Landet 
(den  14de  Oktober). 

